
Mackenzie, savo nuostabiajai dukrelei, 
skiriu dvynę sesutę iš popieriaus ir rašalo 


PIRMAS SKYRIUS 


Naujas ministras 


Buvo beveik vidurnaktis. Ministras pirmininkas vienas sėdėjo savo kabine- 
te ir skaitė ilgą raštą, tačiau pranešimas slydo per smegenis nepalikdamas 
jose menkiausio prasmės pėdsako. Jam turėjo paskambinti vienos tolimos 
šalies prezidentas, todėl, laukdamas to nelaimėlio skambučio ir vydamas 
šalin nemalonias mintis apie klaikiai prailgusią, sunkią ir varginančią 
savaitę, daugiau nieko negalėjo galvoti. Kuo labiau stengėsi įsiskaityti 
į smulkias raideles prieš nosį gulinčiame lape, tuo aiškiau regėjo pikt- 
džiuga švytintį vieno politinio priešininko veidą. Minėtasis priešininkas 
kaip tik tą dieną kalbėjo per Žinias: ne tik išvardijo visus baisius savaitės 
įvykius (tarsi kam nors būtų reikėję juos priminti), bet ir išaiškino, kodėl 
vyriausybė kalta dėl kiekvieno jų. 

Prisiminus tuos neteisingus kaltinimus, ministrui pirmininkui smar- 
kiau ėmė plakti širdis. Ką gi, po galais, vyriausybė galėjo padaryti, kad 
tas tiltas nesugriūtų? Kaip drįsta kas nors sakyti, kad ji skiria per mažai 
lėšų tiltams! Tiltui dar nebuvo nė dešimties metų. Geriausi ekspertai ne- 
mokėjo paaiškinti, kodėl jis dailiai lūžo perpus ir keliolika automobilių 
nugarmėjo į upės gelmę. Ir kaip žmonėms liežuvis apsiverčia sakyti, kad 
tos dvi baisiai šiurpios ir visur išskalambytos žmogžudystės įvyko todėl, 
kad gatvėse patruliavo per mažai policijos? Arba kad vyriausybė kažkaip 
turėjo numatyti siaubingą uraganą pietvakarių Anglijoje, atnešusį tiek 
aukų ir nuostolių? Ir nejaugi jis kaltas, kad vienas padėjėjų, Herbertas 
Čorlis, šią savaitę elgėsi taip keistai, jog dabar turės daug daugiau laiko 
praleisti su šeima? | 

„Slogutis sukaustė šalį“, - užbaigė kalbą priešininkas, sunkiai sulai- 
kydamas plačią šypseną. 


HasRiIs POTERIS 


Deja, tai buvo šventa teisybė. Ministras pirmininkas pats jautė, kad 
žmonės nusiminę. Net oras kažkoks liūdnas - kad liepos viduryje būtų 
šitokie žvarbūs rūkai... Nenormalu, nei šis, nei tas... 

Jis apvertė pranešimo lapą, pamatė, kad prirašytas pilnas puslapis, 
ir nutarė nebeskaityti. Iškėlęs rankas pasirąžė ir graudžiai apžvelgė 
kabinetą. Kambarys buvo gražus, turėjo puikų židinį priešais aukštų 
langų eilę, sandariai uždarytų nuo neįprastos metų laikui vėsos. Su- 
drebėjęs ministras pirmininkas atsistojo ir nuėjo prie langų. Į stiklus 
braižėsi migla. Staiga, taip stovėdamas nugara į kambarį, išgirdo tyliai 
kostelint. 

Jis sustingo akis į akį su išsigandusiu savo atspindžiu tamsiame stikle. 
Pažino tą kosčiojimą. Buvo jau girdėjęs. Lėtai lėtai jis atsisuko į tuščią 
kambarį. 

— Kas čia? - paklausė drąsindamasis. 

Akimirką beprotiškai vylėsi, jog niekas neatsilieps. Tačiau iškart atsi- 
šaukė balsas, griežtas, ryžtingas, sakytum skaitantis parengtą kreipimąsi. 
Jį skleidė - kaip iš to kostelėjimo ministras pirmininkas beregint supra- 
to - į varlę panašus žmogutis su ilgu žilu peruku, aliejumi nutapytas 
nedideliame apmūsojusiame paveiksle tolimojoje kambario kertėje. 

- Žiobarų ministrui pirmininkui. Turime skubiai susitikti. Malonėkite 
tučtuojau duoti atsakymą. Pagarbiai Karamelė. - Žmogutis paveiksle 
klausiamai žiūrėjo į premjerą. 

— Ahm... - numykė šis. - Suprantate... nelabai tinkamas laikas... Ma- 
tote, man turi skambinti... vienas prezidentas... 

— Tai galima atšaukti, - pareiškė portretas. Ministrui pirmininkui ap- 
mirė širdis. Šito jis ir bijojo. 

— Bet man išties labai norėjosi pakalbėti... 

— Mes padarysime, kad prezidentas pamirštų. Paskambins rytoj vaka- 
re, - tarė žmogutis. - Malonėkite duoti atsakymą ponui Karamelei. 

— Aš... aa... na, gerai, - išlemeno premjeras. - Sutinku pasikalbėti su 
Karamele. 


I + Naujas MINISTRAS 


Jis nutrepeno prie stalo nervingai tampydamas kaklaraištį. Vos spėjo 
atsisėsti ir nutaisyti — reikia tikėtis - giedrą, ramų veidą, kai tuščiame 
židinyje po marmurine atbraila plykstelėjo skaisčiai žalios liepsnos. Jis 
stengėsi neparodyti nei nuostabos, nei baimės. Sukdamasis kaip vilkelis, 
ugnyje pasirodė apkūnus vyriškis. Štai jis žengė ant puikaus senoviško 
kilimo braukdamas pelenus nuo savo ilgo dryžuoto apsiausto rankovių, 
kitoj rankoj laikydamas gelsvai žalią katiliuką. 

— O, ministras pirmininkas... - tarė Karamelė, kišdamas ranką svei- 
kintis. - Malonu vėl jus matyti. 

Premjeras negalėjo nuoširdžiai priimti šio komplimento, tad pa- 
tylėjo. Reti Karamelės apsilankymai jam neteikė nė menkiausio malo- 
numo - ir šiaip gan šiurpoki, jie paprastai reikšdavo, kad jis netrukus 
išgirs kokią nors labai blogą žinią. Be to, Karamelė atrodė suvargęs. 
Liesesnis, plikesnis ir žilesnis, žvilgsnis užguitas. Ministrui pirmi- 
ninkui tekdavo matyti tokią išraišką politikų veiduose, ir ji niekad 
nežadėdavo nieko gero. 

— Kuo galėčiau padėti? - paklausė jis, trumpai paspausdamas Kara- 
melei ranką, ir mostelėjo į kiečiausią kėdę priešais rašomąjį stalą. 

— Net nežinau, nuo ko pradėti, - sumurmėjo Karamelė. Prisitraukęs 
kėdę atsisėdo ir žaliąjį katiliuką pasidėjo ant kelių. - Na, ir savaitėlė... 

- Ir jums buvo nesaldi, tiesa? — iškošė premjeras, atšiauriu tonu norė- 
damas parodyti, kad jau ir taip sotus negandų, nereikia nė Karamelės. 

— Taip, žinoma, - atsakė Karamelė. Liūdnai pasitrynęs akis gailiai 
pažvelgė į Ministrą pirmininką. - Mano savaitė niekuo nesiskiria nuo 
jūsų, premjere. Brokdeilo tiltas... Bounz ir Vens nužudymas... O kur dar 
sąmyšis pietryčių Anglijoje... 

- Jūs... aa... jūsų... noriu pasakyti, jūsų žmonės... prisidėjo prie... prie 
tų įvykių, ar ne? 

Karamelė rūsčiai dėbtelėjo į pašnekovą. 

— Be abejo, prisidėjo. Nejaugi nesupratote, kas vyksta? 

— Aš... - teištarė premjeras. 


HaRiIs POTERIS 


Štai dėl tokio elgesio jis ir nepakentė Karamelės apsilankymų. Šiaip 
ar taip, ministras pirmininkas - jis, jam nepatinka jaustis neišmanėliu 
mokinuku. Bet, aišku, šitaip susiklostė per patį pirmą susitikimą su 
Karamele patį pirmą jo premjerystės vakarą. Prisimena kaip šiandien ir 
žino nepamiršiąs iki mirties. 

Jis stovėjo vienas štai šitame kabinete gardžiuodamasis pergale, kuri 
išaušo šitiek metų svajojus ir rezgus visokius planus, kai išgirdo už nu- 
garos kostelint, visai kaip šįvakar. Atsisukus tasai bjaurus portretas jam 
pranešė, jog pas jį atvyksta magijos ministras. 

Savaime aišku, jis pamanė, kad nuo ilgos agitacinės kampanijos ir 
rinkimų įtampos jam galvoj pasimaišę. Jau ir taip pakraupo prašnekus 
portretui, tačiau tai buvo grynas niekas, palyginti su jausmeliu, kada iš 
židinio šastelėjo apsišaukėlis burtininkas ir paspaudė jam ranką. Jis be 
žado išklausė malonų Karamelės patikinimą, kad visame pasaulyje tebėra 
pilna įsislaptinusių raganų ir burtininkų, tačiau jam nesą ko jaudintis, 
nes jis, magijos ministras, prisiimąs atsakomybę už visą burtininkų ben- 
druomenę ir nemagiškajai žmonijos daliai neleisiąs su jais susidurti. Tai, 
pasakė Karamelė, sunkus darbas, apimantis plačią veiklą, nuo saugaus 
šluotų naudojimo iki slibinų populiacijos ribojimo (premjeras prisiminė, 
kaip sulig tais žodžiais jis įsitvėrė stalo krašto). Karamelė tėviškai pa- 
glostė priblokštam premjerui petį. 

— Nebijokite, - tarė, - galimas daiktas, daugiau jūs manęs nematysi- 
te. Jums sutrukdysiu tik tuo atveju, jeigu mūsų pusėje atsitiks kas nors 
tikrai negera, kas keltų pavojų Žiobarams... turėčiau sakyti - su magija 
nesusijusiems gyventojams. O šiaip mano principas: gyvenk ir leisk 
gyventi kitam. Ir dar - turiu pasakyti, kad jūs laikotės daug geriau už 
jūsų pirmtaką. Jis mane bandė išmesti pro langą, pamanė, jog esu koks 
persirengėlis, atsiųstas opozicijos. 

— Ojjūs... jūs nesat persirengėlis? 

Tai buvo paskutinė menkutė viltis. 

— Ne, - švelniai atsakė Karamelė. - Deja, ne. Žiūrėkit. 

Ir ministro pirmininko arbatos puodelį jis pavertė žiurkėnu. 

— Bet... - be kvapo žioptelėjo premjeras, žiūrėdamas, kaip buvęs 
puodelis graužia jo parengtos kalbos kampą. - Bet kodėl niekas nieko 
nepasakė?.. 

— Magijos ministras ar ministrė pasirodo tik pačiam premjerui, - at- 
sakė Karamelė, įsikišdamas kišenėn burtų lazdelę. - Tai geriausias būdas 
išlaikyti slaptumą. 

— Tačiau kodėl, - suknerkė premjeras, - kodėl manęs neįspėjo buvęs 
ministras pirmininkas? 

Karamelė ėmė ir nusikvatojo. 

— Mielas premjere, ar jūs pats ketinate kada nors kam nors apie tai 
prasitarti? 

Tebekrizendamas Karamelė šiūptelėjo į židinį kažkokių miltų, įlipo į 
smaragdines liepsnas ir ūžtelėdamas išnyko. Ministras pirmininkas ilgo- 
kai stovėjo it įkastas. Suprato kaip gyvas jokiam Žmogui neprasitarsiąs 
apie šį susitikimą, nes kas gi galėtų juo patikėti? 

Jis negreit atsigavo nuo to sukrėtimo. Kurį laiką dar mėgino įsikalbėti, 
kad Karamelė tebuvo haliucinacija, kurią sukėlė bemiegės naktys per 
tokią sunkią rinkimų kampaniją. Bergždžiai stengdamasis atsikratyti 
visko, kas primintų šį nesmagų pokalbį, žiurkėną jis atidavė dukterėčiai, 
ta labai apsidžiaugė, o asmeniniam sekretoriui liepė nukabinti bjaurųjį 
portretą, pranešusį apie Karamelės vizitą. Didžiam premjero nusivyjli- 
mui, paaiškėjo, kad portreto neįmanoma nuimti. Kai keliems staliams, 
porai statybininkų, menotyrininkui ir iždo kancleriui taip ir nepavyko 
atlupti paveikslo nuo sienos, premjeras sumanymo atsisakė ir įsikibo 
vilties, kad tas daiktas liks kabėti tylus ir nejudrus iki pat jo kadencijos 
pabaigos. Retkarčiais akies krašteliu jis lyg ir pastebėdavo paveikslo gy- 
ventoją žiovaujant ar krapštantis nosį, o sykį ar du tas netgi ėmė ir išėjo 
iš rėmų, liko tik purvina drobė. Tačiau jis išmoko per daug nežiūrėti į 
paveikslą ir, atsitikus panašiam dalykui, nuolat sau tvirtai priminti, kad 
akys jį apgaunančios. - 

Hakis PoOoTERIS 


Paskui, prieš trejus metus, visai tokį pat vakarą, premjeras vienas 
sėdėjo kabinete ir portretas vėl pranešė atvykstant Karamelę. Minis- 
tras išgriuvo iš židinio peršlapęs ir baisiausiai persigandęs. Nespėjus 
premjerui paklausti, kurių galų jis varvina vandenį ant Aksminsterio 
kilimo, Karamelė ėmė net springdamas pasakoti apie kažkokį ministrui 
pirmininkui visai negirdėtą kalėjimą, apie žmogų, vardu Sirijus Blekas, 
apie kažkokį lyg ir Hogvartsą ir berniuką Harį Poterį. Premjeras ničnieko 
nesuprato. 

— Aš ką tik sugrįžau iš Azkabano, - berte bėrė Karamelė, supildamas 
vandenį nuo katiliuko tiesiai sau į kišenę. - Iš Šiaurės jūros vidurio, su- 
prantat, šlykštus skrydis... Psichai sukėlė riaušes, - sudrebėjo jis. — Iki 
tol buvo paklusnūs. Nesvarbu, vis tiek turėjau ateiti pas jus, premjere. 
Blekas - Žiobarų žudikas, jis gali ieškoti Patys Žinote Ko... Betjūs, aišku, 
nežinote, kas tas Patys Žinote Kas! - Valandėlę žiurksojęs į premjerą 
beviltišku žvilgsniu pasakė: - Nagi, sėskitės, sėskitės, aš jums viską pa- 
aiškinsiu... išgerkite viskio... 

Ministrui pirmininkui labai nepatiko, kad jam liepiama sėstis jo paties 
kabinete ir dar siūloma jo paties viskio, bet jis atsisėdo. Karamelė išsiėmė 
lazdelę, iš oro ištraukė du didelius stiklus gintarinės spalvos skystimo, 
vieną įbruko premjerui rankon ir prisitraukė kėdę. 

Karamelė šnekėjo gerą valandą. Vienu tarpu jis atsisakė garsiai ištarti 
tam tikrą vardą, užrašė jį pergamento skiautėje ir įspraudė ją į laisvąjį 
premjero delną. Kai Karamelė pagaliau atsistojo išeiti, premjeras irgi 
pakilo. 

— Vadinasi, manote, kad... - dirstelėjo jis į vardą kairėje rankoje. - Kad 
Valdovas Vol... 

— Tas, Kurio Nevalia Minėti! - išrėžė Karamelė. 

- Atsiprašau. Taigi manote, kad Tas, Kurio Nevalia Minėti, tebėra 
gyvas, tiesa? 

— Na, Dumbldoras taip sako, - tarė Karamelė, susirišdamas po smakru 
apsiausto gobtuvo raištelius, - bet mes jo neradome. Jeigu norite žinoti, 

jis nepavojingas, kol negauna pastiprinimo, todėl mums reikia nerimauti 
dėl Bleko. Jūs paskelbsite tą įspėjimą, ar ne? Puiku. Na, tikiuosi, premjere, 
jog daugiau nebesusitiksime. Labos nakties! 

Tačiau jie susitiko. Mažiau nei po metų kabinete vėl išdygo susibai- 
gęs Karamelė ir pranešė, kad kvidičo (bent jau taip skambėjo tas žodis) 
pasaulio pirmenybėse įvykęs nesusipratimas, įsipainioję keli Žiobarai, 
tačiau premjerui esą neverta jaudintis, tai, kad pasirodęs Patys Žinote 
Kieno ženklas, dar nieko nereiškia: Karamelė buvo įsitikinęs, jog tai pa- 
vienis incidentas, Ryšių su Žiobarais valdyba jau užsiimanti jų atminties 
pertvarkymu. 

— Oi, vos nepamiršau, - pridūrė Karamelė. - Burtų trikovės turnyrui 
mes parsigabensime iš užsienio tris slibinus ir sfinksą, įprasta procedūra, 
tačiau Magiškųjų gyvūnų kontrolės departamente sužinojau, jog būtina 
jums pranešti, jeigu į šalį įvežame labai pavojingų gyvūnų. 

— Aš... kaip... Slibinus?! - vos nepaspringo premjeras. 

— Taip, tris, - patvirtino Karamelė. - Ir sfinksą. Na, geros dienos. 

Ministras pirmininkas iš paskutiniųjų tikėjosi, kad slibinai ir sfinksai 
bus blogiausia, kas gali nutikti, bet kur tau. Nepraėjo nė dveji metai, ir 
vėl iš ugnies išlindo Karamelė, dabar su žinia, kad iš Azkabano pabėgo 
būrys kalinių. 

— Būrys kalinių? - kimiai pakartojo premjeras. 

— Nieko baisaus, nieko baisaus! - sušuko Karamelė jau viena koja 
ugnyje. - Kaipmat juos susemsim! - Ir Karamelė dingo žalių kibirkščių 
spiečiuje. 

Kad ir ką sakytų spauda ir opozicija, ministras pirmininkas nebuvo 
kvailas. Jis netruko pastebėti, jog, nepaisant Karamelės pažadų per pirmą- 
ji susitikimą, juodu gan dažnai matosi ir Karamelė kas kartą apsireiškia 
vis labiau sutrikęs. Nors ir kaip nemėgo galvoti apie Magijos ministrą 
(arba, kaip mintyse jis visad vadino Karamelę, Aną ministrą), premjeras 
negalėdavo atsikratyti baimės, kad kitą kartą jis atneš dar baisesnę žinią. 
Taigi vėl iš ugnies išlipęs Karamelė, susitaršiusiais plaukais, išsigandęs 

ir pasipiktinęs, kad premjeras nežino tikslios jo apsilankymo priežasties, 
buvo bene blogiausia, kas galėjo įvykti šią nepaprastai gūdžią savaitę. 

- Iš kur galiu žinoti, kas darosi... ee... burtininkų bendruomenėje? - at- 
kirto ministras pirmininkas. - Man reikia valdyti valstybę, ir be jūsų turiu 
rūpesčių per akis... 

— Mūsų bendri rūpesčiai, - pertraukė jį Karamelė. - Brokdeilo tiltas 
lūžo ne dėl susidėvėjimo. Pajūryje ne uraganas siautė. Tos žmogžudys- 
tės - ne Žiobarų darbas. Ir Herberto Čorlio šeimai būtų saugiau be jo. 
Mes jau ėmėmės žygių jam išgabenti į Švento Mango magiškųjų ligų ir 
traumų ligoninę. Tai reikia padaryti šiąnakt. 

- Kąjjūs... bijau, kad... Ką? - išsižiojo premjeras. 

Giliai atsidusęs Karamelė tarė: 

— Premjere, labai apgailestauju, tačiau turiu pasakyti, jog jis grįžo. Tas, 
Kurio Nevalia Minėti, sugrįžo. 

- Sugrįžo? Sakydami „sugrįžo“... Nejaugi jis gyvas? Turiu galvoje... 

Ministras pirmininkas ėmė raustis atmintyje bandydamas smulkiau 
prisiminti tą siaubingą pokalbį prieš trejus metus, kai Karamelė jam 
papasakojo apie burtininką, kurio visi bijojo kaip ugnies, burtininką, 
kuris padarė gal tūkstantį baisių nusikaltimų ir paskui penkiolikai metų 
išnyko. 

— Taip, gyvas, - atsakė Karamelė. - Tai yra... pats nežinau, ar žmogus gy- 
vas, jeigu jo neįmanoma nukauti? Nelabai suprantu šitų dalykų, o Dumbl- 
doras nesiteikia žmoniškai paaiškinti. Šiaip ar taip, jis turi kūną, vaikšto, 
šneka ir žudo, taigi mūsų pokalbio rėmuose galime vadinti jį gyvu. 

Ministras pirmininkas neišmanė, ką sakyti, tačiau giliai įsišaknijęs 
įprotis atrodyti gerai informuotam bet kokiu kalbamu klausimu vertė jį 
kartoti senesnių pokalbių smulkmenas. 

— Ar Sirijus Blekas su... aa... Tuo, Kurio Nevalia Minėti? 

— Blekas? Blekas? —išsiblaškęs pakartojo Karamelė, sukiodamas ranko- 
se katiliuką. — Tasai Sirijus Blekas? Ne, prisiekiu Merlino barzda. Blekas 
negyvas. Pasirodo, mes dėl Bleko... suklydome. Vis dėlto jis buvo nekaltas. 

Ir visai nesusimokęs su Tuo, Kurio Nevalia Minėti. Suprantate, - kaltai 
pridūrė jis, dar mikliau sukdamas savo katiliuką, - visi įkalčiai buvo 
prieš jį, turėjome per penkiasdešimt tiesioginių liudytojų, bet, kaip jau 
sakiau, jis negyvas. Iš tikrųjų nužudytas. Magijos ministerijos patalpose. 
Tiesą sakant, bus pradėtas ikiteisminis tyrimas... 

Ministras pirmininkas didžiai nustebo akimirką pajutęs Karamelei 
gailestį. Tačiau tą jausmą beregint nustelbė pasitenkinimas: nors jis pats 
ir nesugeba atsirasti iš židinio ugnies, jam vadovaujant nė vienoje mi- 
nisterijoje nėra pasitaikę žmogžudystės... bent jau kol kas. 

Premjeras paslapčiomis pabeldė į medinį stalą, o Karamelė pasakojo 
toliau: 

— Blekas - tik tarp kitko. Visa bėda, premjere, kad prasidėjo karas ir 
reikia imtis visų priemonių. 

— Karas? - nervingai pakartojo premjeras. - Tikiuosi, jūs šiek tiek 
perdedate? 

- Prie To, Kurio Nevalia Minėti, prisidėjo jo šalininkai, sausį pabėgę 
iš Azkabano, - vis greičiau ir greičiau bėrė žodžius Karamelė ir taip 
smarkiai suko katiliuką, kad jis virto švysčiojančia žalia dėme. - Ištrūkę į 
laisvę, jie kelia baisingą sąmyšį. Brokdeilo tiltas... tai jo darbas, premjere, 
jis grasino imsiąs masiškai žudyti Žiobarus, jeigu aš nepasitrauksiu jam 
iš kelio ir... 

— O varge, vadinasi, jūs kaltas dėl tų žmonių žūties, o aš turiu atsakinėti 
į klausimus apie surūdijusias konstrukcijas, susidėvėjusias sandūras ir 
dar nežinia ką! - įtūžo ministras pirmininkas. 

- Aš, matote, kaltas! - užraudonijo Karamelė. - Norite pasakyti, kad 
būtumėte nusileidęs tokiam šantažui? | 

— Galir ne, - tarė premjeras, žingsniuodamas po kabinetą, - bet būčiau 
dėjęs visas pastangas, kad sugaučiau šantažuotoją, kol jis nepridarė visų 
tų baisybių! 

— Nejaugi manote, kad aš nedėjau visų pastangų? - pasipiktino Ka- 
ramelė. - Kiekvienas ministerijos Auroras ieškojo - tebeieško - jo ir jo 


15 


HaRiIs POTERIS 


sėbrų, tačiau mes kalbame apie vieną galingiausių visų laikų burtininkų, 
raganių, kuris neįkliūna beveik trisdešimt metų! 

— Turbūt teigsite, kad jis sukėlė ir tą uraganą pietvakarių Anglijo- 
je? — vis labiau karščiavosi ministras pirmininkas. Kaip pikta sužinoti 
visų nelaimių priežastį ir negalėti nieko paaiškinti visuomenei! Tai netgi 
blogiau negu kaltės suvertimas vyriausybei. 

— Jokio uragano tenai nebuvo, - liūdnai tarė Karamelė. 

— Atsiprašau! - Premjeras ėmė blaškytis kaip liūtas narve. - Išrauti me- 
džiai, nuplėšti stogai, sulankstyti žibintų stulpai, baisūs sužeidimai... 

— Ten pasidarbavo Mirties Valgytojai, - pasakė Karamelė. - To, Ku- 
rio Nevalia Minėti, sekėjai. Dar mes įtariame, kad ir milžinas prikišo 
nagus. 

Premjeras sustojo lyg atsimušęs į neregimą sieną. 

— Kas toks? | 

Karamelė susiraukė. 

— Aną kartą, norėdamas padaryti didesnį įspūdį, jis pasitelkė milžinus. 
Dezinformacijos skyrius pluša kiaurą parą, Užmaršintojų komandos 
stengiasi pakeisti atmintį visiems Žiobarams, kurie matė, kas iš tiesų 
įvyko, Magiškųjų gyvūnų kontrolės departamento darbuotojai šukuoja 
visą Somersetšyrą, bet milžino nė kvapo - baisiai apmaudu. 

- Ką jūs sakot! - metė premjeras. 

— Neneigsiu, kad nuotaikos ministerijoje niūrios, - tarė Karamelė. - Ir 
dėl šito, ir dėl to, kad žuvo Amelija Bounz. 

— Kas tokia? 

— Amelija Bounz. Magijos įstatymų priežiūros departamento vadovė. 
Manome, kad ją savo rankomis nužudė Tas, Kurio Nevalia Minėti, nes 
ji buvo labai talentinga ragana. Viskas rodo, kad ji smarkiai jam prie- 
šinosi. 

Karamelė krenkštelėjęs vis dėlto pasistengė susivaldyti ir liovėsi su- 
kęs katiliuką. 

— Tačiau toji žmogžudystė buvo laikraščiuose, - tarė premjeras, staiga 
pamiršęs savo pyktį. - Mūsiškiuose laikraščiuose. Amelija Bounz... Rašy- 

ta, jog ji buvo paprasta pusamžė moteris, gyveno viena. Šiurpus nužu- 
dymas, tiesa? Spauda jį plačiai aprašė. Matote, policija nieko neranda. 

— Kurgi ne, - atsiduso Karamelė. - Nužudyta iš vidaus užrakintame 
kambaryje, ar ne? Tačiau mes tiksliai žinome, kas tai padarė, nors nuo 
to nė kiek ne lengviau jį sugauti. Paskui dar buvo Evelina Vens, apie ją 
gal nesate girdėjęs... 

— Dar ir kaip girdėjau! - šūktelėjo premjeras. - Beje, tai atsitiko vos 
už kelių žingsnių nuo čia. Laikraščiai gardžiavosi: „Įstatymų ir viešosios 
tvarkos pažeidimai ministro pirmininko užpakaliniame kieme“... 

— Sakytum šito negana, - kalbėjo Karamelė, bemaž nesiklausydamas 
premjero, - visur šmirinėja Psichai, puldinėja žmones į kairę, dešinę ir 
per vidurį... 

Laimingesniais laikais toks sakinys ministrui pirmininkui būtų buvęs 
nesuprantamas, tačiau dabar jis buvo kur kas gudresnis. 

— Maniau, Psichai saugo Azkabano kalėjimą? - atsargiai paklausė jis. 

— Saugojo, - niūriai burbtelėjo Karamelė. - Dabar nebe. Jie pabėgo iš 
kalėjimo ir prisidėjo prie To, Kurio Nevalia Minėti. Neapsimesiu, jog tai 
nebuvo smūgis mums. 

— Bet, - pasibaisėjo premjeras, kai ką prisiminęs, - argi nesakėte, jog 
tie padarai iš žmonių atima viltį ir laimę? 

- Teisingai. Ir jie dauginasi. Štai iš kur šitas šaltas rūkas. 

Premjeras drebančiais keliais klestelėjo ant artimiausios kėdės. Jam 
pasidarė silpna nuo minties, kad po miestus ir kaimus slankioja neregimi 
padarai, skleidžiantys tarp jo rinkėjų neviltį ir nusiminimą. 

— Paklausykit, Karamele, turite ką nors daryti! Magijos ministras už 
tai atsakingas! 

- Gerbiamasis premjere, nejaugi po viso to jūs dar manote, jog tebesu 
magijos ministras? Aš atleistas prieš tris dienas! Dvi savaites burtininkų 
bendruomenė klykė reikalaudama mano atstatydinimo. Per visą buvimą 
valdžioje neteko matyti tokio vieningumo! - narsiai pabandė nusišypsoti 
Karamelė. 

Ministras pirmininkas neteko amo. Kad ir kokia nemaloni padėtis, ku- 
rioje jis atsidūrė, jam pagailo priešais sėdinčio susitraukusio žmogėno. 

— Labai užjaučiu, - tarė jis. - Ar galiu kuo padėti? 

- Jūs labai geras, premjere, deja, niekuo negalite man padėti. Šįvakar 
esu atsiųstas supažindinti jūsų su naujausiais įvykiais ir pristatyti savo 
įpėdinio. Tikėjausi jį čia jau rasti, bet, aišku, jis paskendęs darbuose, kai 
tokia padėtis. 

Karamelė atsisuko į portretą - bjaurusis žmogeliukas su žilu peruku 
žąsies plunksna krapštėsi ausį. Susidūręs su Karamelės žvilgsniu, por- 
tretas pasakė: 

- Jis tuoj pasirodys, dabar rašo laišką Dumbldorui. 

— Linkiu sėkmės, - karčiai tarė Karamelė. - Jau dvi savaites rašau 
Dumbldorui po du kartus per dieną, bet jis nenusileidžia. Jeigu tik pa- 
norėtų įtikinti berniūkštį, galbūt aš dar galėčiau... Na, gal Skrimdžerui 
nusišypsos laimė. 

Karamelė nugrimzdo į niaurią tylą, bet ją kaipmat nutraukė portretas, 
prabildamas savo griežtu valdišku balsu. 

- Žiobarų ministrui pirmininkui. Prašau susitikti. Skubiai. Malonėkite 
nedelsdamas atsakyti. Rufas Skrimdžeras, magijos ministras. 

— Gerai jau, gerai, - atsainiai tarstelėjo premjeras ir tik vos susiraukė, 
kai ugnis židinyje vėl pažaliavo, šovė aukštyn ir jos viduryje pasirodė 
dar vienas it vilkelis besisukantis burtininkas. Akimirka, ir jis žengė ant 
antikvarinio kilimo. Karamelė atsistojo, padvejojęs pakilo ir premjeras. 
Atvykėlis atsitiesė, nusipurtė ilgą juodą apsiaustą ir apsižvalgė. 

Premjerui pirmiausia toptelėjo kvailoka mintis, kad Rufas Skrimdže- 
ras labai panašus į nukaršusį liūtą. Rusvi plaukai ir gauruoti antakiai 
numarginti žilėmis, už akinių metaliniais rėmeliais spindi žvitrios akys, 
eisena turi tam tikro tingaus grakštumo, nors jis ir šlubčioja... Žmogus 
atrodė įžvalgus ir tvirtas. Premjeras pamanė suprantąs, kodėl burtininkų 
bendruomenė tokiais pavojingais laikais mieliau pasirinko Skrimdžerą, 
ne Karamelę. 

— Sveiki gyvi, - mandagiai pasisveikino premjeras, paduodamas 
ranką. 

Skrimdžeras ją paspaudė dairydamasis po kabinetą, tada išsitraukė 
iš po apsiausto burtų lazdelę. 

— Karamelė viską jums papasakojo? - paklausė jis ir priėjęs prie durų 
palietė lazdele rakto skylutę. Spragtelėjo užraktas. 

-— Aa... taip, - atsakė premjeras. - Jeigu neprieštarausite, norėčiau, kad 
durys liktų neužrakintos. 

— O aš nenorėčiau, kad man kas trukdytų, - atšovė Skrimdžeras ir 
pridūrė: - Arba šnipinėtų. - Jis nukreipė lazdelę į langus, ir portjeros 
užsitraukė. - Na, gerai, esu užsiėmęs Žmogus, tad einam prie reikalo. 
Pirmiausia aptarkime jūsų saugumo klausimą. 

Premjeras pasipūtė. 

— Esu visiškai patenkintas esama apsauga, labai dėkui... 

- Tačiau mes nepatenkinti, - nukirto Skrimdžeras. - Žiobarams bus 
prasti popieriai, jeigu jų ministrą pirmininką užklups Valdymo užkei- 
kimas. Naujasis sekretorius priimamajame... 

- Ir negalvoju atleisti Kingslio Šeklbolto, jeigu tai turite omeny! - su- 
šuko premjeras. - Nepaprastai sumanus, dirba už du... 

— Todėl, kad yra burtininkas, - nė nešyptelėjo Skrimdžeras. - Aukštos 
kvalifikacijos Auroras, paskirtas jūsų saugoti. 

— Pala, pala! - pasipiktino premjeras. - Jūs negalite man pasodinti bet 
kokio Žmogaus, aš pats sprendžiu, kas man dirbs... 

— Man pasirodė, kad jūs patenkintas Šeklboltu? - šaltai tarė Skrim- 
džeras. 

— Esu... tai yra buvau... 

— Vadinasi, jokių problemų? 

- Aš... na, jeigu tik Šeklboltas ir toliau dirbs taip pat... puikiai, - iš- 
lemeno ministras pirmininkas, bet Skrimdžeras jo jau nesiklausė. 

— Dabar apie Herbertą Čorlį, jūsų padėjėją, - vėl prabilo jis. - Tą, kūris 
juokina žmones vaidindamas antį. 

— Kas dėl jo? - sunerimo premjeras. 

- Jį aiškiai paveikė nemokšiškas Valdymo užkeikimas, - tarė Skrim- 
džeras. - Jo galvelė kliuksi, bet jis gali būti pavojingas. 

- Jis tiktai kvarksi! - neryžtingai paprieštaravo premjeras. - Užtektų 
gero poilsio... ir gal kiek mažiau gerti... 

- Šiuo metu jį apžiūri Švento Mango magiškųjų ligų ir traumų li- 
goninės hileriai. Kol kas jis bandė pasmaugti tik tris, - pasakė Skrim- 
džeras. - Manau, bus geriausia kuriam laikui jį atskirti nuo Žiobarų 
visuomenės. 

— Oo... juk jis pasveiks, ką? - susirūpino ministras pirmininkas. Skrim- 
džeras tik gūžtelėjo pečiais ir žengė židinio link. 

— Na, tiek teturėjau pasakyti. Pranešinėsiu apie visas naujienas, prem- 
jere, o jei pats būsiu pernelyg užsiėmęs atvykti, pasiųsiu Karamelę. Jis 
sutiko dirbti mano patarėju. 

Karamelė bandė nusišypsoti, bet nepavyko, išėjo ne šypsena, o dantų 
sopės grimasa. Skrimdžeras jau graibė kišenėje paslaptingųjų miltelių, 
nudažančių ugnį smaragdine žaluma. Ministras pirmininkas valandėlę 
nusiminęs žiūrėjo į nekviestus svečius, ir pagaliau jam išsiveržė visą 
vakarą tramdyti žodžiai: 

— Dėl Dievo meilės, juk jūs burtininkai! Užsiimate magija! Tikriausiai 
galite viską sutvarkyti! 

Skrimdžeras lėtai atsigręžė ir susižvelgė su Karamele. Eksministrui 
šį kartą pavyko nusišypsoti, ir jis maloniai tarė: 

— Visa bėda, premjere, kad ir kita pusė užsiima magija. 

Tada abudu burtininkai vienas paskui kitą įlipo į skaisčiai žalią ugnį 
ir išnyko. 


ANTRAS SKYRIUS 


Verpėjo akligatvis 


Šaltas rūkas, braižęsis į ministro pirmininko langus, už daugelio 
mylių plaukė virš drumzlinos upės, vinguriuojančios tarp užžėlu- 
sių prišiukšlintų krantų. Grėsmingas ir tamsus, paupyje stūksojo 
aukštas kaminas, uždaryto fabriko liekana. Jokio garso, tiktai kužda 
juodas vanduo, jokio gyvybės ženklo, tik perkarusi lapė, atsėlinusi 
į pakrantę, viltingai uosto aukštoje žolėje įstrigusią keptos žuvies ir 
bulvyčių pakuotę. 

Staiga prie pat vandens, tyliai pokštelėdama, iš oro radosi plona gob- 
tuvu apsigaubusi figūra. Lapė sustingo, įsmeigė atšiaurias akis į šį keistą 
naują padarą. Figūra valandžiukę lyg ir dvejojo, kur sukti, bet paskui 
lengvais, sparčiais žingsniais leidosi aukštyn, tik nučiužėjo per žolę jos 
ilgas apsiaustas. 

Vėl pokštelėjimas, kiek garsesnis, ir išdygo dar viena apsigobusi 
figūra. 

- Palauk! 

Šaižus riktelėjimas nugąsdino laputę, ir ji šabakštyne net prisiplojo 
prie žemės. Tada stryktelėjo iš savo slėptuvės ir nukurnėjo kranto šlaitu. 
Žybtelėjo žalias blyksnis, lapė kiauktelėjo ir griuvo negyva. 

Antroji figūra koja apvertė žvėrelį. 

— Lapė, ir tiek, - iš po gobtuvo abejingai tarė moteriškas balsas. - O aš 
pamaniau, gal kartais Auroras... Cisa, palauk! 

Tačiau bendrakeleivė, prieš tai sustojusi ir atsisukusi į žalią žaibą, jau 
kepurnėjosi šlaitu, nuo kurio nusirito lapė. 

- Cisa, Narcisa, paklausyk... 

Antroji moteriškė pasivijo bėglę, stvėrė jai už rankos, tačiau ta ištrūko 
iš jos nagų. 

— Eik sau, Bela! 

— Turi mane išklausyti! 

— Jau prisiklausiau. Ir apsisprendžiau. Atstok! 

Moteris, vardu Narcisa, užlipo į šlaito viršų, kur seni geležiniai 
turėklai skyrė upę nuo siauros grįstos gatvelės. Kita moteriškė, Bela, 
neatsiliko nuo jos. Abidvi sustojusios žvelgė į anapus gatvės einančias 
eilių eiles aptriušusių plytinių namų, patamsyje jų langai blausiai švy- 
tėjo it aklos akys. 

- Jis čia gyvena? - su panieka paklausė Bela. - Čia? Šitame Žiobarų 
lūšnyne? Mes būsime pirmos iš mūsų padermės, įkėlusios koją į šitą... 

Tačiau Narcisa nesiklausė jos; pralindusi pro turėklų apačią, ji jau 
skubinosi skersai gatvės. 

— Cisa, palauk manęs! 

Bela nubėgo iš paskos apsiaustu šluodama žemę. Pamatė, kaip Narcisa 
smuko į skersgatvį tarp namų ir išlindo gretimoje bemaž tokioje pačioje 
gatvelėje. Kai kurios žibintų lempos buvo sudaužytos. Abi moteriškės 
bėgo per šviesos irjuodos tamsos ruožus. Persekiotoja sugavo savo auką, 
kai ta suko į dar kitą gatvę. Šisyk ji kietai sugriebė jos ranką ir atgręžė 
moterį į save. 

— Cisa, nedaryk to, negalima juo pasitikėti... 

— Tačiau Tamsos Valdovas juo pasitiki, gal ne? 

— Man rodos, Tamsos Valdovas klysta, - uždususi tarė Bela. Po gob- 
tuvu sužibo akys - ji apsidairė, ar nieko aplinkui nėra. - Šiaip ar taip, 
mums liepta niekam neprasitarti apie planą. Tai bus Tamsos Valdovo 
išdavystė... 

- Paleisk, Bela! - riktelėjo Narcisa. Išsitraukusi burtų lazdelę grėsmin- 
gai nutaikė kitai moteriai į veidą. Bela tik nusijuokė. 

— Cisa, savo tikrą seserį? Nedrįsi... 

— Nebėra tokio dalyko, kurio neišdrįsčiau! - isteriškai sukuždėjo Nar- 
cisa ir smogė lazdele lyg peiliu, vėl žybtelėjo žaibas. Bela paleido sesers 
ranką kaip nudeginta. 

— Narcisa! 

Bet Narcisa nulėkė. Persekiotoja, trindama ranką, nusekė paskui ją, 
bet laikėsi atokiau. Jiedvi ėjo vis gilyn į apleistų mūrinukų labirintą. Pa- 
galiau Narcisa nusiskubino gatvele, pavadinta Verpėjo akligatviu, virš jo 
tarsi grūmojantis pirštas stirksojo buvusio fabriko kaminas. Jos žingsniai 
dusliai kaukšėjo per grindinio akmenis jai einant tolyn pro užkaltus ar 
išdaužytus langus. Pagaliau ji pasiekė galinį namą. Per užuolaidas pir- 
mame aukšte sklido blausi šviesa. 

Kai Bela keikdamasi ją prisivijo, ji jau buvo pabeldusi. Abidvi uždusu- 
sios laukė. Nakties vėjelis nešė užterštos upės smarvę. Netrukus kažkas 
sukrebždėjo ir pravėrė duris. Pro plyšį jos įžiūrėjo Žmogų, spoksantį į 
jas, - vyriškį ilgais juodais plaukais, abipus skyrimo krentančiais ant 
išbalusio veido lyg užuolaidos. 

Narcisa nusismaukė gobtuvą. Buvo tokia balta, jog tamsoje net švietė, 
ir su ilgais šviesiais plaukais, dryksančiais per visą nugarą, panėšėjo į 
skenduolę. 

- Narcisa! - šūktelėjo vyriškis, plačiau praverdamas duris. Šviesa iš 
vidaus jau krito ir ant jos sesers. - Kokia maloni staigmena! 

— Severai, - sušnibždėjo ji, - ar galėčiau su tavim pasikalbėti? Labai 
svarbu. 

— Na, žinoma. 

Jis pasitraukė praleisdamas ją į vidų. Jos sesuo, vis dar slepianti veidą 
po gobtuvu, žengė paskui ją nekviesta. 

- Labas, Sneipai, - metė praeidama. 

— Labas, Belatriks, - atsakė jis, pašaipiai šyptelėdamas savo plonomis 
lūpomis, ir užtrenkė duris. 

Jie iškart atsidūrė mažutėje svetainėje, kažkuo panašioje į veltiniu 
išmuštą palatą. Sienas visiškai dengė knygos, daugiausia įrištos sena 

juoda ar ruda oda, silpnos šviesos rate po sietynu palubėje stovėjo sofa 
nutrintu apmušalu, senas krėslas ir sukiužęs stalas. Kambarys neatrodė 
nuolatos gyvenamas. 

Sneipas mostelėjo Narcisai sėstis ant sofos. Ji nusimetė apsiaustą, nu- 
tėškė šonan ir atsisėdusi įbedė akis į savo baltas drebančias rankas ant 
kelių. Belatriks pasidėjo apsiaustą lėčiau. Buvo juodaplaukė, pabrinku- 
siais akių vokais ir stambiu smakru. Nenuleisdama žvilgsnio nuo Sneipo, 
ji atsistojo už Narcisos. 

-— Taigi kuo galiu jums padėti? - paklausė Sneipas, sėsdamasis į krėslą 
priešais seseris. 

— Mes čia turbūt esame vieni? - tyliai paklausė Narcisa. 

— Taip, žinoma. Na, dar yra Kirmis, tačiau kirminų turbūt neskai- 
čiuosime? | 

Jis mostelėjo lazdele į knygų sieną sau už nugaros. Atsidarė slaptos 
durys, už jų buvo siauri laiptai, o juose stypsojo nedidelis žmogelis. 

— Kaip matai, Kirmi, mes turime viešnių, - tingiai tarė Sneipas. 

Žmogelis susigūžęs nulipo žemyn ir įėjo į kambarį. Ašarojančios 
akutės, smaili nosis, šleikšti šypsenėlė. Kaire ranka jis glostė sau dešinę, 
kuri atrodė lyg apmauta spindinčia sidabro pirštine. 

— Narcisa! - sucypė jis. - Ir Belatriks! Kaip žavu... 

- Kirmis atneš mums išgerti, jeigu norite, - pasakė Sneipas. - Ir tada 
grįš į savo miegamąjį. 

Kirmis susiraukė, lyg Sneipas būtų į jį sviedęs kokiu daiktu. 

— Aš nesu tavo tarnas! - suspiegė jis, nežiūrėdamas Sneipui į akis. 

— Nejaugi! Man susidarė įspūdis, kad Tamsos Valdovas tave paskyrė 
man padėti. 

— Padėti, taip, bet ne... ne taisyti tau gėrimų ir... ir tvarkyti namų! 

— Nežinojau, Kirmi, kad trokšti pavojingesnių užduočių, - saldžiai tarė 
Sneipas. - Tai galima greit ištaisyti: aš pakalbėsiu su Tamsos Valdovu... 

— Jei norėsiu, pats pakalbėsiu! 

— Be abejo, - nusišaipė Sneipas. - O kol kas atnešk mums išgerti. Bus 
gerai elfų darytas vynas. 

Kirmis dar padelsė tarsi ketindamas prieštarauti, bet paskui apsisu- 
ko ir išėjo pro antras slaptas duris. Subarškėjo stiklai. Po valandėlės jis 
grįžo nešdamas ant padėklo apdulkėjusį butelį ir tris taures. Patėškęs 
padėklą ant sukiužėlio stalo, iškurnėjo lauk užtrenkdamas paskui save 
knygomis užmūrytas duris. 

Sneipas pripylė taures raudono kaip kraujas vyno ir padavė seserims. 
Narcisa murmtelėjo ačiū, bet Belatriks tylėjo, tik varstė brolį baisiu žvilgs- 
niu. Jam tai buvo nė motais, netgi, atrodo, juokinga. 

— Už Tamsos Valdovą, - pakėlė jis taurę ir išgėrė iki dugno. 

Seserys padarė tą patį. Sneipas vėl pripylė taures. 

Vėl paėmusi taurę, Narcisa susijaudinusi prabilo: 

— Severai, nepyk, kad taip ūžgriuvau, bet norėjau tave pamatyti. Ma- 
nau, tik tu vienas gali man padėti... 

Sneipas įspėjamai kilstelėjo ranką ir mostelėjo lazdele į slaptas laiptų 
duris. Užjų pasigirdo bumbtelėjimas, spiegimas, po to Kirmis nubildėjo 
laiptais aukštyn. 

- Atsiprašau, - tarė Sneipas. - Jis man įprato klausytis už durų, ne- 
žinau, ko nori... Ką sakei, Narcisa? 

Ji giliai atsiduso ir pradėjo iš naujo. 

— Severai, žinau, jog man nedera čia būti, buvo liepta niekam nepra- 
sitarti, bet... 

— Na, ir laikyk liežuvį už dantų! - neištvėrė Belatriks. - Ypač tokioje 
kompanijoje. 

- Tokioje kompanijoje? - kandžiai pakartojo Sneipas. - Kaip turėčiau 
šitai suprasti, Belatriks? | 

— Kad aš tavimi nepasitikiu, Sneipai! Pats Žinai. 

Narcisa sukūkčiojusi užsidengė delnais veidą. Sneipas pastatė taurę 
ant stalo, pasidėjo rankas ant porankių ir su šypsena pažvelgė į tūžmingą 
Belatriks veidą. 

— Narcisa, man rodos, reikia paklausyti, ką taip nekantrauja pasakyti 
Belatriks, bus greičiau. Nagi, kalbėk, Belatriks, - paragino Sneipas. - Ko- 
dėl gi tu manimi nepasitiki? 

— Dėl daugelio priežasčių! - sušuko ji ir priėjusi prie stalo trinktelėjo 
ant jo savo taurę. - Nuo ko pradėti? Kur tu buvai, kai Tamsos Valdovas 
žlugo? Kodėl nebandei jo ieškoti, kai jis dingo? Ką veikei visus tuos metus 
gyvendamas iš Dumbldoro kišenės? Kodėl sukliudei Tamsos Valdovui 
paimti Išminties akmenį? Kodėl tučtuojau negrįžai Tamsos Valdovui at- 
gimus? Kur buvai prieš kelias savaites, kai mes kovėmės stengdamiesi 
Tamsos Valdovui gauti tą pranašystę? Ir kodėl, Sneipai, Haris Poteris 
tebėra gyvas, nors penkerius metus turėjai jį savo rankose? 

Ji nutilo iškaitusi kaip aguona, krūtinė kilnojosi. Už jos Narcisa tebe- 
sėdėjo įsikniaubusi į delnus. 

Sneipas nusišypsojo. 

— Prieš atsakydamas... o taip, Belatriks, aš tau atsakysiu! Galėsi per- 
duoti mano žodžius tiems, kurie šnibždasi man už nugaros ir skleidžia 
pramanus, neva aš išdavęs Tamsos Valdovą! Prieš atsakydamas noriu ir 
tave kai ko paklausti. Nejaugi manai, kad Tamsos Valdovas manęs viso 
to neklausinėjo? Ir negi įsivaizduoji, kad, jeigu jo nebūtų patenkinę mano 
atsakymai, aš dabar čia sėdėčiau ir plepėčiau su tavimi? 

Ji dvejojo. 

— Žinau, jis tavimi pasitiki, bet... 

— Tau atrodo, kad jis apsiriko? Ar kad aš jį kaip nors apmulkinau? 
Apgavau Tamsos Valdovą, didžiausią burtininką, geriausią visų laikų 
legilimantijos meištrą? 

Belatriks nieko nesakė, bet pirmą sykį truputį sutriko. Sneipas patylėjo. 
Vėl gurkštelėjęs vyno kalbėjo toliau: 

- Klausi, kur buvau žlugus Tamsos Valdovui. Buvau ten, kur jis liepė 
man būti, - Hogvartso burtų ir kerėjimo mokykloje, nes jis norėjo, kad aš 
šnipinėčiau Albą Dumbldorą. Tikiuosi, žinai, jog tas pareigas užėmiau 
Tamsos Valdovo lieptas? 

Ji vos pastebimai linktelėjo ir norėjo kažką sakyti, bet Sneipas ją pra- 
lenkė. 

— Klausi, kodėl neieškojau jo dingusio. Dėl tos pačios priežasties, dėl 
kurios jo nebandė ieškoti Eiveris, Jakslis, Kerousai, Greibekas, Liucijus 
ir daugelis kitų. Aš maniau, kad jam atėjo galas. Nesididžiuoju tuo, nes 
klydau, bet taip jau yra... Jeigu jis nebūtų atleidęs tiems iš mūsų, kurie 
tuo laiku prarado tikėjimą, dabar turėtų labai mažai šalininkų. 

- Jis turėtų mane! - karštai sušuko Belatriks. - Mane, tiek metų dėljo 
iškalėjusią Azkabane! 

— Taip, iš tiesų pagirtinas dalykas, - abejingai tarė Sneipas. - Aišku, 
kalėjime jam iš tavęs buvo maža naudos, tačiau nepaprastai kilnus 
mostas... 

- Mostas! -riktelėjo ji. Šitaip niršdama atrodė kaip ne viso proto. - Kol 
aš kentėjau nuo Psichų, tu Hogvartse patogiai žaidei Dumbldoro pa- 
stumdėlį! 

— Ne visai, - ramiai atrėmė Sneipas. - Matai, jis man niekaip nedavė 
dėstyti apsigynimo nuo juodosios magijos. Manė, kad... hm... kad aš 
galiu atkristi... susigundyti senais triukais. 

— Ak tai tokia tavo auka Tamsos Valdovui - nedėstyti mėgstamo 
dalyko? - nusišaipė ji. - Kodėl visą laiką ten sėdėjai, Sneipai? Vis dar 
šnipinėjai Dumbldorą šeimininkui, kurį laikei žuvusiu? 

— Vargu bau, nors Tamsos Valdovas patenkintas, kad aš nepalikau po- 
sto: grįžusiam įteikiau šešiolika metų rinktą informaciją apie Dumbldorą, 
daug naudingesnę pasveikinimo dovaną negu nepabaigiami rypavimai 
apie kančias Azkabane... 

— Tačiau tu neišėjai... 

- Taip, Belatriks, pasilikau, - ėmė netekti kantrybės Sneipas. - Turėjau 
gerą darbą, kuris man labiau patiko už Azkabano priespaudą. Matai, 
buvo baigiami susemti Mirties Valgytojai. Dumbldoro globa mane ap- 
saugojo nuo kalėjimo, baisus patogumas, ir aš juo pasinaudojau. Kar- 
toju: Tamsos Valdovas nepriekaištauja, kad pasilikau Hogvartse, todėl 


27 


HakRis PoOTERIS 


nesuprantu, kodėl tu turėtum. Regis, norėjai Žinoti, - pasakė Sneipas, 
neleisdamas Belatriks išsižioti, - kodėl įsiterpiau tarp Tamsos Valdovo ir 
Išminties akmens. Labai lengva atsakyti. Jis nežinojo, ar manimi galima 
pasikliauti. Kaip ir tu, manė, jog aš nusisukau nuo ištikimųjų Mirties 
Valgytojų ir tapau Dumbldoro parankiniu. Jo būklė buvo apgailėtina, jis 
glaudėsi vidutiniško burtininkėlio kūne. Nedrįso pasirodyti buvusiam 
sąjungininkui, nes nežinojo, ar tas sąjungininkas neįduos jo Dumbldorui 
arba ministerijai. Didžiai apgailestauju, kad jis taip manimi nepasitikėjo. 
O būtų susigrąžinęs galią trejais metais anksčiau. Žodžiu, aš mačiau tik 
godų nevykėlį Kvirlį, bandantį pavogti Išminties akmenį, ir pasistengiau 
jam sutrukdyti. 

Belatriks susiraukė lyg nurijusi negardžių vaistų dozę. 

— Tačiau tu negrįžai jam prisikėlus, nenuskubėjai pas jį, vos tik užsi- 
degė Tamsos ženklas... 

— Teisingai. Grįžau po dviejų valandų. Dumbldoro paliepimu. 

— Dumbldoro?.. - išspjovė ji. 

— Pagalvok! - suirzo Sneipas. - Gerai pagalvok! Palaukdamas dvi 
valandas, tik dvi valandas, užsitikrinau, kad galėsiu likti Hogvartse 
kaip šnipas! Dumbldoras pamanė, kad aš grįžtu pas Tamsos Valdovą 
tik todėl, kad liepė jis, taigi turėjau galimybę Tamsos Valdovui teikti 
žinias apie Dumbldorą ir Fenikso broliją! Nepamiršk, Belatriks: Tamsos 
ženklas jau ne vieną mėnesį darėsi vis ryškesnis, aš žinojau, kad jis tuoj 
sugrįš, visi Mirties Valgytojai žinojo! Turėjau daugybę laiko apgalvoti, 
ką noriu daryti, suplanuoti tolesnius veiksmus, pabėgti, kaip pabėgo 
Karkarovas, ar ne? Tamsos Valdovo nepasitenkinimas beregint dingo, 
kai paaiškinau, kad likau jam ištikimas, nors Dumbldoras laikė mane 
savo žmogumi. Taip, Tamsos Valdovas pamanė, kad aš jį visam laikui 
palikau, bet jis klydo. 

- Bet kokia iš tavęs nauda? - atkirto Belatriks. - Ką jau tokio svarbaus 


mes iš tavęs sužinojome? 


28 


II + VERPĖJO AKLIGATVIS 


— Visas Žinias perduodavau tiesiai Tamsos Valdovui, - atsakė Snei- 
pas. - Jeigu jis nematė reikalo pasakoti tau... 

- Jis man viską pasakoja! - užsidegė Belatriks. - Jis mane vadina savo 
geriausia, savo ištikimiausia... 

— Nejaugi? - Sneipo balse suskambėjo slepiama abejonė. - Net ir po 
tos nesėkmės ministerijoje? 

- Aš nekalta! - užsiplieskė Belatriks. - Tamsos Valdovas ir seniau pa- 
tikėdavo man visa, kas brangiausia... jeigu Liucijus nebūtų... 

— Nedrįsk! Nedrįsk kaltinti mano vyro! - baisiu balsu prabilo Narcisa, 
pakeldama akis į seserį. 

— Beprasmiška ieškoti kaltų, - ramiai tarė Sneipas. - Kas įvyko, tas 
įvyko. 

— Tačiau be tavęs! - niršo Belatriks. - Cha, tavęs ir vėl nebuvo, kai 
mums grėsė pavojus, ar ne taip, Sneipai? 

— Man buvo įsakyta nesikišti, - atšovė Sneipas. - Galbūt tu nesutinki 
su Tamsos Valdovu, gal manai, Dumbldoras nebūtų pastebėjęs, jeigu aš 
būčiau prisidėjęs prie Mirties Valgytojų, susirėmusių su Fenikso brolija? 
Ir - atleisk - apie kokį pavojų kalbi? Tu susidūrei su šešiais paaugliukais, 
juk taip? 

— Puikiai žinai, kad jiems tuojau į pagalbą atskubėjo pusė brolijos 
narių! - pasišiaušė Belatriks. -.Ir, jeigu jau išėjo iš kalbos brolija, tu vis 
dar aiškini negalįs pasakyti, kur yra jos būstinė, ką? 

— Aš nesu Paslapties saugotojas, todėl neturiu teisės sakyti. Manau, 
supranti, kaip veikia tie kerai? Tamsos Valdovą tenkina Žinios apie broliją, 
kurias jam perduodu. Kaip galbūt atspėjai, neseniai jos padėjo sugauti ir 
nugalabyti Eveliną Vens, taip pat, žinoma, sunaikinti Sirijų Bleką, nors, 
pripažįstu, jo nudaigojimo garbė tenka tau. 

Jis palenkė galvą ir pakėlė taurę. Jos išraiška nesušvelnėjo. 

— Tu bėgi nuo mano paskutinio klausimo, Sneipai. Haris Poteris. Per 
tuos penkerius metus galėjai šimtą kartų jį nužudyti. Tačiau šito nepa- 
darei. Kodėl? 

- Ar tu šitą reikalą aptarei su Tamsos Valdovu? - paklausė Sneipas. 

- Jis... šiuo metu mes... aš tave klausiu, Sneipai! 

— Jei būčiau nužudęs Harį Poterį, Tamsos Valdovas nebūtų galėjęs 
prisikelti jo krauju, tapti nenugalimas... 

— Gal dar girsiesi numatęs, kad jam prisireiks berniūkščio! - tyčiojosi ji. 

— Nesigirsiu, nes neturėjau supratimo apie jo planus. Aš jau prisi- 
pažinau laikęs Tamsos Valdovą mirusiu. Tik bandau paaiškinti, kodėl 
Tamsos Valdovas nesigaili, kad Haris Poteris tebėra gyvas, bent jau prieš 
metus nesigailėjo... 

— Bet kodėl vėliau palikai jį gyvą? 

— Nejau nieko nesupratai? Tik Dumbldoro dėka išsisukau nuo Azka- 
bano. Gal tau atrodo, kad nužudydamas jo mylimiausią mokinį nebūčiau 
tapęs jo priešu? Ir ne tik tai. Turiu tau priminti, kad, kai Poteris įstojo į 
Hogvartsą, apie jį tebesklido visokiausių gandų, kalbų, jog jis pats esąs 
didis juodasis magas, todėl, girdi, ir nežuvęs nuo Tamsos Valdovo laz- 
delės. Iš tiesų daugelis senųjų Tamsos Valdovo šalininkų tikėjo Poterį 
būsiant ta vėliava, apie kurią kada nors vėl galėtume burtis. Prisipažin- 
siu, man buvo smalsu, todėl ir nejaučiau noro galabyti jo vos įžengusio 
į pilį. Aišku, labai greit įsitikinau, kad jis neturi jokio neeilinio talento. 
Jam ne kartą pavyko išsigelbėti tik padedamam fortūnos ir gabesnių už jį 
draugų. Jis yra visiška vidutinybė, tačiau įžūlus ir pasipūtęs kaip kadaise 
jo tėvas. Aš dėjau visas pastangas, kad jis būtų pašalintas iš Hogvartso, 
kur tikrai jam ne vieta, tačiau jį nužudyti arba leisti, kad būtų nužudy- 
tas mano akivaizdoje? Būčiau buvęs paskutinis kvailys taip rizikuoti 
Dumbldoro pašonėje. 

— Nejau mes turime patikėti, kad visą tą laiką Dumbldoras nė kiek tavęs 
neįtarė? - paklausė Belatriks. - Jis nenutuokia, kam tu iš tiesų tarnauji, 
ir vis dar besąlygiškai pasitiki? 

— Aš puikiai vaidinu, - tarė Sneipas. - Be to, pamiršai didžiausią 
Dumbldoro silpnybę: jis iš visų laukia tiktai gero. Aš jam surezgiau pa- 
sakaitę apie didžiausią atgailą, kai baigęs Mirties Valgytojo karjerą atėjau 

dirbti į jo mokyklą, ir jis mane sutiko išskėstomis rankomis - nors, kaip 
minėjau, taip ir neprileido manęs prie juodosios magijos. Dumbldoras - 
didis burtininkas, o taip (mat Belatriks niekinamai prunkštelėjo), pats 
Tamsos Valdovas tai pripažįsta. Laimė, Dumbldoras sensta. Dvikova su 
Tamsos Valdovu praeitą mėnesį jį sugniuždė. Jis dar nepagijo po sunkaus 
sužeidimo, o buvo sužeistas todėl, kad sulėtėjo reakcija. Tačiau visus 
tuos metus jis nesiliovė tikėjęs Severu Sneipu, ir tai yra mano didžiausias 
nuopelnas Tamsos Valdovui. 

Belatriks tebesėdėjo suniukusi, nors, atrodo, nebeišmanė, iš kurio šono 
dar užsipulti Sneipą. Jai tylint, Sneipas kreipėsi į jos seserį: 

— Taigi, Narcisa, atėjai pas mane pagalbos? 

Narcisa pakėlė į jį nevilties sklidiną veidą. 

— Taip, Severai. Manau, tu vienas gali man padėti, daugiau neturiu 
ko šauktis. Liucijus kalėjime ir... 

Ji užsimerkė, iš po vokų išriedėjo dvi didelės ašaros. 

— Tamsos Valdovas man uždraudė apie tai kalbėti, - tarė Narcisa 
neatsimerkdama. - Jis nenori, kad kas sužinotų apie planą. Tai... labai 
slapta. Bet... 

— Jeigu uždraudė, turėtum tylėti, - skubiai pasakė Sneipas. - Tamsos 
Valdovo žodis - įstatymas. 

Narcisa aiktelėjo tarsi perlieta šaltu vandeniu. Belatriks pirmą kartą 
atrodė patenkinta. 

— Na, matai! - pergalingai tarė ji seseriai. - Net Sneipas tą patį sako: 
jeigu tau liepta tylėti, ir tylėk! 

Tačiau Sneipas atsistojo, nuėjo prie lango, praskleidęs užuolaidas pa- 

— Taip jau atsitiko, kad man tas planas žinomas, - tyliai prabilo jis. - 
Esu vienas iš nedaugelio, kuriems Tamsos Valdovas jį patikėjo. Tačiau 
jeigu nežinočiau tos paslapties, Narcisa, tai būtų siaubinga išdavystė. 

- Ašir pamaniau, jog tu žinosi! - lengviau atsiduso Narcisa. - Jis taip 
tavimi pasitiki, Severai... 

— Tu žinai apie planą? - Belatriks pasitenkinimas virto pasipiktini- 
mu. - Nejaugi? 

— Be abejo. Tačiau kokios pagalbos tau reikia, Narcisa? Jei tikiesi, 
kad galėsiu perkalbėti Tamsos Valdovą, bijau, jog nėra vilties, nė ma- 
žiausios. 

— Severai, - sukuždėjo ji, apsipylusi ašaromis, - mano sūnus... vien- 
turtis sūnus... 

— Drakas turėtų didžiuotis, - šaltai tarė Belatriks. - Tamsos Valdovas 
suteikė jam didelę garbę. Štai ką galiu pasakyti apie Draką; jis nesikrato 
pareigos, bet, atrodo, džiaugiasi galėdamas išbandyti savo jėgas ir ne- 
kantriai... 

— Tik todėl, kad jam šešiolika metų ir jis nesupranta, kas jo laukia. 
Kodėl, Severai? Kodėl mano sūnus? Juk šitoks pavojus! Žinau, tai kerštas 
už Liucijaus klaidą! 

Sneipas tylėjo. Stengėsi nematyti jos ašarų, lyg jos būtų kas nors ne- 
padoraus, tačiau negalėjo apsimesti neišgirdęs jos žodžių. 

— Jis todėl pasirinko Draką, tiesa? - mygo ji. - Norėdamas nubausti 
Liucijų? 

- Jeigu Drakui pasiseks, - nežiūrėdamas į ją tarė Sneipas, - jo laukia 
neregėta garbė. 

— Bet jam nepasiseks! - kūkčiojo Narcisa. - Kaip gali pasisekti, jeigu 
net pats Tamsos Valdovas... 

Belatriks aiktelėjo —- Narcisa, regis, nebesivaldo. 

— Aš tik norėjau pasakyti, kad niekam iki tol nepavyko. Severai, pra- 
šau tave... Tu esi ir visada buvai mylimiausias Drako mokytojas... Senas 
Liucijaus draugas... Maldauju... Tu esi geriausias, patikimiausias Tamsos 
Valdovo patarėjas... Pakalbėk su juo, įtikink jį... 

— Tamsos Valdovo niekas neperkalbės, ir aš nesu toks kvailas, kad 
bandyčiau, - šaltai pasakė Sneipas. - Neslėpsiu, kad Tamsos Valdovas 
pyksta ant Liucijaus. Liucijus buvo atsakingas už operaciją. Tačiau jis 

įkliuvo, kartu su daugeliu kitų, be to, neatėmė pranašystės. Taip, Tamsos 
Valdovas pyksta, Narcisa, netgi labai. 

— Taigi aš nesuklydau, jis pasirinko Draką iš keršto! - sriūbavo Narci- 
sa. - Jis ir nemano, kad jam pasiseks, jis nori, kad Drakas žūtų! 

Sneipui tylint, Narcisa prarado paskutinius savitvardos likučius. 
Pripuolusi prie Sneipo sugriebė jam už atlapų. Prikišusi prie jo veidą, 
liedama jam ant krūtinės ašaras pratrūko: 

— Tu galėjai to imtis. Tu galėjai pakeisti Draką, Severai. Tau pasisektų, 
tau tikrai pasisektų ir tu būtum apdovanotas labiau už mus visus... 

Sneipas suėmė jos rankas ir atplėšė nuo savęs. Žvelgdamas į jos šlapią 
nuo ašarų veidą iš lėto tarė: 

— Manau, jis numatęs, kad pačiam gale aš tai ir padarysiu. Tačiau kol 
kas nori, kad Drakas pasistengtų. Matai, tuo neįtikėtinu atveju, jeigu 
Drakui pavyktų, aš galėčiau dar kurį laiką pasilikti Hogvartse ir toliau 
sėkmingai šnipinėti. 

— Kitaip tariant, jam nesvarbu, kad Drakas gali žūti! 

— Tamsos Valdovas labai užsirūstinęs, - ramiai pasakė Sneipas. - Jis 
neišgirdo pranašystės. Žinai ne blogiau už mane, Narcisa, jog jis lengvai 
neatleidžia. 

Dejuodama ir raudodama ji susmuko ant žemės prie jo kojų. 

— Mano sūnus... mano vienturtėlis... 

— Turėtum didžiuotis! - negailestingai metė Belatriks. - Jeigu aš 
turėčiau sūnų, džiaugčiausi galėdama jį paaukoti Tamsos Valdovo tar- 
nystei! 

Narcisa sielvartingai riktelėjo ir ėmė rautis savo šviesius plaukus. 
Sneipas pasilenkęs pakėlė ją ir nuvairavo atgal prie sofos. Pasodinęs 
įpylė jai dar vyno ir įgrūdo taurę į delną. 

— Užtenka, Narcisa. Išgerk. Ir paklausyk. 

Ji truputį apsiramino. Drebančia ranka pakėlė taurę ir apsilaistydama 
sriūbtelėjo. 

— Galbūt man atsiras galimybė... padėti Drakui. 

Ji atsitiesė ir įsmeigė į jį it popierius baltame veide išplėstas akis. 

- Severai, ak Severai, juk tu išgelbėsi jį? Paglobosi jį, pasirūpinsi, kad 
jam nieko neatsitiktų? 

— Pamėginsiu. 

Ji sviedė taurę per stalą ir atsiklaupė priešais Sneipą. Pastvėrusi jo 
ranką prispaudė prie lūpų. 

- Jeigu tu jį apginsi... Severai, ar gali prisiekti? Ar duosi Nesulaužomą 
priesaiką? 

— Nesulaužomą priesaiką? — Sneipo veidas tapo neįžvelgiamas, tačiau 
Belatriks pergalingai nusikvatojo. 

- Ar girdi, Narcisa? O, jis pamėgins, dievaži... Ir vėl tušti žodžiai, įpra- 
stas išsisukinėjimas, kad tik nereiktų veikti. Ir, aišku, Tamsos Valdovo 
paliepimu! 

Sneipas nė nepažvelgė į Belatriks. Juodos jo akys buvo įbestos į aša- 
rotas mėlynas Narcisos akis. Jo rankos ji nepaleido. 

— Taip, Narcisa, aš duosiu Nesulaužomą priesaiką, - ramiai tarė 
jis. - Galbūt tavo sesuo sutiks būti mums Laiduotoja. 

Belatriks taip ir išsižiojo. Sneipas atsiklaupė priešais Narcisą. Apstul- 
busi Belatriks pamatė, kaip jie padavė kits kitam dešinę. 

— Tau reikės lazdelės, Belatriks, - šaltai tarė Sneipas. 

Ji išsitraukė lazdelę visai priblokšta. 

— Gausi prieiti arčiau, - pridūrė jis. 

Ji žengė prie jų ir uždėjo lazdelės galą ant jų sujungtų rankų. 

Narcisa prabilo: 

— Severai, ar pasižadi globoti mano sūnų Draką, kai jis bandys įvykdyti 
Tamsos Valdovo norus? 

— Pasižadu. 

Iš lazdelės šovė plonas liepsnos liežuvis ir apsivyniojo apie jų dešines 
lyg raudonai įkaitusi viela. 

— Ar pasižadi iš visų jėgų saugoti jį nuo pražūties? 

— Pasižadu. 


34 


II + VERPĖJO AKLIGATVIS 


Iš lazdelės išlindo kitas liepsnos liežuvis ir susijungė su pirmuoju. 

— Ir jeigu reikės... jeigu paaiškės, kad Drakui nepavyks, - sukuždėjo 
Narcisa (Sneipo ranka jos delne virptelėjo, bet jis neištraukė jos), - ar 
pasižadi atlikti užduotį, kurią Tamsos Valdovas skyrė Drakui? 

Valandėlę buvo tylu. Belatriks žiūrėjo suspaudusi lazdelę, išpū- 
tusi akis. 

— Pasižadu. 

Nustebusį Belatriks veidą raudonai nutvieskė trečia liepsna, išsiver- 
žusi iš lazdelės. Ji susipynė su dviem pirmosiomis ir surakino jų rankas 
tarsi retežis, tarsi ugninė gyvatė. 


TREČIAS SKYRIUS 


Noriu ir nenoriu 


Haris Poteris garsiai knarkė. Beveik keturias valandas jis prasėdėjo krėsle 
prie miegamojo lango žiūrėdamas į tamsėjančią gatvę, bet pagaliau už- 
migo prispaudęs skruostą prie šalto stiklo ir plačiai išsižiojęs. Jo kvapo 
paliekama miglelė ant lango blizgėjo oranžinėje gatvės žibinto šviesoje, 
nuo jos veidas po neklusnia juodų plaukų kupeta liko bespalvis ir vai- 
duokliškas. 

Kambarys buvo prikreiktas visokio gero ir visokio šlamšto. Ant grindų 
mėtėsi pelėdos plunksnos, obuolių graužtukai ir saldainių popierėliai, 
lovoje tarp suveltų apsiaustų tūnojo kelios kerėjimų knygos, o ant rašo- 
mojo stalo šviesos rate gulėjo laikraščiai. Vieno jų antraštė rėkė: 


HARIS POTERIS - IŠRINKTASIS? 


Nesiliauja gandai apie paslaptingus neramumus Magijos ministerijoje, 
per kuriuos, kaip teigiama, vėl pasirodęs Tas, Kurio Nevalia Minėti. 

— Mums negalima apie tai kalbėti, nieko neklausinėkite, — vakar vakare 
išeidamas iš ministerijos pasakė vienas susijaudinęs Užmaršintojas, bet 
jis nesutiko nurodyti savo vardo. 

Vis dėlto aukštą padėtį ministerijoje užimantys šaltiniai patvirtino, 
kad neramumai buvo susiję su garsiąja Pranašysčių sale. 

Nors kol kas ministerijos spaudos atstovas atsisako netgi pripažinti 
esant tokią patalpą, vis daugiau burtininkų bendruomenės narių mano, 
kad Mirties Valgytojai, šiuo metu kalintys Azkabane už valdos ribų 


36 


III + NoRIU IR NENORIU 


pažeidimą ir kėsinimąsi į turtą, bandė pavogti kažkokią pranašystę. 
Pranašystės pobūdis neaiškus, bet pasigirsta nuomonių, kad ji susijusi 
su Hariu Poteriu, vieninteliu žmogumi istorijoje, atlaikiusiu Žudomąjį 
užkeikimą, ir jis, beje, minėtąjį vakarą pastebėtas ministerijoje. Kai kas 
netgi vadina Harį Poterį „Išrinktuoju“ ir yra įsitikinę, jog toji prana- 
šystė įvardijo jį kaip vienintelį, galėsiantį mus išvaduoti nuo To, Kurio 
Nevalia Minėti. 

Kol kas nežinoma, kur galėtų būti toji pranašystė, jeigu tokios išvis 
esama (tęsinys 2 psl., 5 skiltis), 


Šalia gulintis kitas laikraštis skelbė: 


SKRIMDŽERAS PAKEIČIA KARAMELĘ 


Kone visą pirmą puslapį užėmė nespalvota žmogaus rusvais liūto kar- 
čiais ir suvargusiu veidu fotografija. Nuotrauka judėjo — vyriškis rodė 
į lubas. 


Rufas Skrimdžeras, buvęs Aurorų štabo Magijos įstatymų priežiūros 
departamente viršininkas, magijos ministro poste pakeitė Kornelijų Ka- 
ramelę. Burtininkų bendruomenė karštai pritarė šiam paskyrimui, nors 
praėjus vos kelioms valandoms nuo jo pasklido gandas apie nesutarimus 
tarp naujojo ministro ir Albo Dumbldoro, ką tik grąžinto į Vizengamoto 
pirmininko vietą. 

Skrimdžero atstovai pripažįsta, kad, vos tik užėmęs šį aukštą postą, jis 
susitiko su Dumbldoru, tačiau atsisako sakyti, apie ką buvo kalbamasi. 
Žinoma, kad Albas Dumbldoras (tęsinys 3 psl., 2 skiltis) 


Į kairę nuo šio laikraščio buvo dar vienas, perlenktas taip, kad būtų at- 


verstas pasakojimas antrašte MINISTERIJA UŽTIKRINA MOKSLEIVI Ųų 
SAUGUMĄ. 

Naujai paskirtasis magijos ministras Rufas Skrimdžeras šiandien kalbėjo 
apie griežtas priemones, kurių šį rudenį imsis ministerija, norėdama už- 
tikrinti į Hogvartsą grįžtančių mokinių saugumą. 

— Dėl akivaizdžių priežasčių ministerija smulkiai nepasakos naujųjų 
saugumo planų, - kalbėjo ministras, nors mūsų informatorius patvirtino, 
jog minėtąsias priemones sudarys gynybiniai kerai ir užkeikimai, su- 
dėtingi atkerėjimai ir Aurorų būrys, kurio paskirtis bus vien tik saugoti 
Hogvartso mokyklą. 

Daugelį nuramino tvirta ministro pozicija mokinių saugumo klausimu. 
Augusta Nevėkšlienė sako: 

— Beje, mano vaikaitis Nevilis - geras Hario Poterio draugas, birželį 
jis šalia Hario kovėsi su Mirties Valgytojais ir... 


Tolesnį pasakojimą buvo prispaudęs paukščių narvelis. Jame tupėjo 
nuostabaus gražumo baltoji pelėda. Jos gintarinės akys valdingai naršė 
kambarį, tik retkarčiais dirstelėdamos į knarkiantį šeimininką. Porą kartų 
pelėda nekantriai klaktelėjo snapu, bet Haris įmigęs neišgirdo. 

Kambario vidury stovėjo didžiulis lagaminas. Dangtis atvožtas, la- 
gaminas tarsi laukė, tačiau buvo beveik tuščias, tik ant dugno voliojosi 
seni apatiniai, saldainiai, tušti rašalo buteliukai ir sulūžusios plunksnos. 
Šalia ant grindų gulėjo raudonas lapelis su tokiu tekstu: 


Magijos ministerija įspėja 
GINKITE SAVO NAMUS IR ŠEIMAS 
NUO TAMSOS JĖGŲ 


Burtininkų bendruomenei tebegresia pavojus nuo organizacijos, pa- 
sivadinusios Mirties Valgytojais. Laikydamiesi žemiau nurodytų nesu- 
dėtingų saugumo taisyklių geriau apsaugosite nuo jų išpuolių save, savo 
šeimą ir namus. 

1. Nepatartina eiti iš namų vienam. 

2. Tamsiuoju paros metu būtinas ypatingas budrumas. Jei tik įmanoma, 
visus reikalus mieste atlikite prieš sutemstant. 

3. Patikrinkite visas namų apsaugos priemones, įsitikinkite, ar visi 
šeimos nariai moka Skydinius ir Praskiedimo užkeikimus, o vai- 
kai — Gretutinės šmėklos kerus. 

4. Suderinkite saugumo klausimus su artimais bičiuliais ir giminai- 
čiais, kad nepražiūrėtumėte Mirties Valgytojų, kurie galbūt įgavo 
jų pavidalą padedami Multisulčių eliksyro (žr. 2 psl.). 

5. Jeigu jaučiate, kad šeimos narys, kolega, draugas ar kaimynas elgiasi 
įtartinai, nedelsdami praneškite Magijos įstatymų priežiūros depar- 
tamentui, nes jie galbūt užkeikti Valdymo kerais (žr. 4 psl.). 

6. Jeigu virš gyvenamojo namo ar šiaip kokio pastato pasirodytų Tamsos 
ženklas, neikite į vidų, bet nedelsdami praneškite Aurorų štabui. 

7. Atsitiktinai pasirodę neaiškūs pavidalai gali reikšti, kad Mirties 
Valgytojai galbūt pasinaudoja Žemesniosiomis formomis (žr. 10 
psl.). Išvydę ar susidūrę su tokiu reiškiniu nedelsdami praneškite 
ministerijai. 


Haris suniurnėjo per miegus, veidas nuslydo žemyn, akiniai nuo to 
dar labiau persikreipė, bet jis nepabudo. Žadintuvas, Hario pataisytas 
prieš keletą metų, garsiai tiksėjo ant palangės rodydamas be minutės 
vienuolika. Šalia jo, prispaustas Hario rankos, buvo pergamento lapas, 
išmargintas dailiai pakrypusia rašysena. Gautą prieš tris dienas, Haris 
tiek kartų skaitė laišką, kad jis dabar gulėjo visiškai išsitiesinęs, nors at- 
ėjo kietai susuktas į ritinėlį. 


Mielas Hari, 

Jeigu tau patogu, ateinantį penktadienį dvidešimt trečią valandą aš 
atvyksiu į Ligustrų gatvę ir pats tave palydėsiu į Landynę, kur esi kvie- 
čiamas praleisti likusių vasaros atostogų. 

Jeigu sutiktum, džiaugčiausi tavo pagalba vienu reikalu, kurį tikiuosi 
sutvarkyti pakeliui į Landynę. Smulkiau paaiškinsiu, kai susitiksime. 
Prašyčiau atsiųsti atsakymą su šia pelėda. Viliuosi, kad penktadienį 
pasimatysime. 
Su geriausiais linkėjimais 
Albas Dumbldoras 


Nors mokėjo atmintinai, Haris dirsčiojo į šį laišką kas kelias minutes nuo 
pat septintos valandos, kai užėmė poziciją prie miegamojo lango, pro 
kurį neblogai matėsi abu Ligustrų gatvės galai. Žinojo, kad be reikalo 
vis skaitinėja Dumbldoro laiškelį: kaip ir buvo prašytas, Haris išsiuntė 
teigiamą atsakymą su pašto pelėda ir dabar jam liko tik laukti - Dumbl- 
doras arba atvyks, arba ne. 

Tačiau Haris dar nesusikrovė daiktų. Negalėjo patikėti laime, jog jis 
bus išgelbėtas nuo Durslių kompanijos, vos per dvi savaites klaikiai 
įgrisusios. Ir vis dėlto nepaliko jausmas, kad kas nors gali nepavykti: 
jo laiškas Dumbldorui galėjo dingti, Dumbldoras gali neturėti laiko jo 
pasiimti, o ir laiškas gali pasirodyti esąs ne Dumbldoro rašytas, o tiktai 
pokštas, šunybė arba spąstai. Hariui širdis būtų neatlaikiusi, jeigu susidė- 
jus daiktus vėl būt reikėję juos iškrauti. Vienintelis ženklas, rodantis, kad 
jis gali iškeliauti, buvo tai, kad Hedvigą jis saugiai uždarė į narvelį. 

Minutinė laikrodžio rodyklė pasiekė skaičių dvylika, ir tą pačią aki- 
mirką užgeso žibintas už lango. 

Harį tamsa pažadino lyg pavojaus signalas. Skubiai pasitaisęs akinius 
ir atplėšęs žandą nuo stiklo, jis prispaudė nosį prie lango ir prisimerkęs 
įsižiūrėjo į lauką. Kiemo takeliu artinosi aukšta figūra plevėsuojančiu 
apsiaustu. 

Haris pašoko tarsi gavęs elektros smūgį, parversdamas krėslą, ir 
puolė kišti į lagaminą viską, kas pakliuvo po ranka. Kai sugriebė nuo 
grindų porą apsiaustų, dvi kerėjimų knygas ir bulvių traškučių pakelį, 
suskambo durų skambutis. 

Apačioje dėdė Vernonas sušuko: 

— Ką čia velnias neša tokioj vėlumoj? 

Haris sustingo su variniu teleskopu vienoj rankoj ir sportbačiais kitoj. 
Buvo visai pamiršęs įspėti Durslius, kad gali atvykti Dumbldoras. Jis iš- 
sigando, bet ir vos nenusikvatojo. Perlipęs lagaminą atlapojo miegamojo 
duris ir kaip tik spėjo išgirsti žemą balsą tariant: 

— Labas vakaras. Jūs tikriausiai būsite ponas Durslis. Tikiuosi, Haris 
jums pranešė apie mano apsilankymą? 

Haris nulėkė žemyn šokinėdamas per dvi pakopas, bet staiga su- 
stojo nepasiekęs laiptų apačios, mat ilgametė patirtis buvo jį išmokiusi 
visada laikytis nuo dėdės saugiu atstumu. Tarpduryje stovėjo aukštas 
plonas senolis sidabriniais plaukais iki juostos ir tokia pačia barzda. 
Ant kumpos nosies laikėsi pusiniai akinukai, vilkėjo žmogus ilgą juodą 
kelioninį apsiaustą ir buvo užsidėjęs smailią skrybėlę. Vernono Durslio 
ūsai buvo ne prastesni už Dumbldoro, tik juodi, bet jis buvo užsimetęs 
rusvą chalatą ir spoksojo į svečią lyg negalėdamas patikėti savo mažo- 
mis akutėmis. 

— Iš jūsų apstulbusio žvilgsnio sprendžiu, kad Haris neįspėjo apie 
mano atvykimą, - maloniai tarė Dumbldoras. - Tačiau įsivaizduokime, 
jog jūs svetingai pakvietėte mane į vidų. Šiais neramiais laikais nepa- 
tartina per ilgai stovėti tarpdury. 

Jis vikriai žengė per slenkstį ir uždarė už savęs duris. 

— Jau senokai mano čia būta, - kalbėjo Dumbldoras dėdei Verno- 
nui. - Matau, jūsų afrikinės lelijos gražiai suvešėjusios. 

Vernonas Durslis tylėjo kaip vandens prisisėmęs. Haris neabejojo jį 
tuoj atgausiant kalbos dovaną, - dėdės smilkinyje tvinksinti gysla jau 
pasiekė pavojingą ribą, - tačiau kažkuo Dumbldoras laikinai atėmė jam 
žadą. Galbūt savo aiškiai magiška išvaizda, o gal netgi dėdė Vernonas 
pajuto, jog ant šito Žmogaus neparėkausi. 

— O, gerą vakarą, Hari, - pasisveikino Dumbldoras, meiliai žvelgdamas 
į ji per akinukų viršų. - Puiku, puiku. 

Šitie žodžiai dėdę Vernoną tarsi pažadino. Buvo akivaizdu, kad, jo 
tvirtu įsitikinimu, neįmanoma pritarti jokiam Žmogui, kuris, žiūrėdamas 
į Harį, sako „puiku“. 

— Nenoriu pasirodyti šiurkštus... - prabilo dėdė Vernonas tonu, nuo 
kurio kiekvienas skiemuo taip ir padvelkė atšiaurumu. 

— Deja, pernelyg dažnai susiduriame su nenumatytu šiurkštumu, — 
rimtai užbaigė už jį sakinį Dumbldoras. - Verčiau nieko nesakykite, 
bičiuli. Tai tikriausiai teta Petunija. 

Atsidarė virtuvės durys ir pasirodė Hario tetulė su guminėmis 
pirštinėmis ir ant naktinių užsivilkusi chalatą: ji aiškiai prieš miegą pa- 
skutinį kartą šluostė virtuvėje visus paviršius. Jos arkliškas veidas buvo 
baisiausiai apstulbęs. 

— Albas Dumbldoras, - prisistatė Dumbldoras, kai dėdė Vernonas 
nesiteikė jų supažindinti. - Mes susirašinėjome. - Haris pamanė, kad 
truputį keistoka tokiais žodžiais priminti jai, kaip kartą jis atsiuntęs jai 
rūstų laišką, tačiau teta Petunija nesiginčijo. - O čia turbūt jūsų sūnus 
Dudlis? 

Mat pro svetainės duris įkišo galvą Dudlis. Jo didžiulė šviesiaplaukė 
galva, išlindusi iš dryžuotos pižamos, atrodė tarsi atsiskyrusi nuo kūno. 
Jis buvo išsižiojęs iš nuostabos ir baimės. Dumbldoras valandėlę palaukė, 
ar kuris nors iš Durslių neprabils, bet užsitęsus tylai nusišypsojo. 

— Gal tarsime, kad jūs mane pakvietėte į svetainę? 

Dumbldorui einant pro šalį, Dudlis nėrė į šoną. Haris, suspaudęs po 
pažastimis teleskopą ir sportbačius, stryktelėjo į laiptų apačią ir nusekė 
paskui Dumbldorą į svetainę; direktorius atsisėdo į krėslą arčiausiai 
židinio ir ėmė geraširdiškai dairytis po kambarį. Jis baisiai netiko prie 
šios aplinkos. 

- Argi mes tuojau pat nevykstame, sere? - susirūpino Haris. 

— O taip, vyksime, bet pirmiausia turime aptarti keletą dalykų, - at- 
sakė Dumbldoras. - Nenorėčiau to daryti lauke, taigi dar valandėlę pa- 
sinaudosiu tavo tetos ir dėdės svetingumu. 

— Nejaugi? - suniurzgė įėjęs Vernonas Durslis. Prie jo peties glaudėsi 
Petunija, jiems už nugarų stovėjo susiraukęs Dudlis. 

— Taip, - lyg niekur nieko tarė Dumbldoras, - pasinaudosiu. 

Jis išsitraukė lazdelę taip žaibiškai, kad Haris nespėjo pamatyti; ne- 
rūpestingas mostas, ir sofa, nuzvimbusi prie Durslių, žiebė jiems per 
pakinklius, ir tie suvirto į krūvą ant jos. Dar vienas mostas lazdele, ir 
sofa parzvimbė į savo vietą. 

— Dabar visi patogiai sėdėsime, - lipšniai tarė Dumbldoras. 

Kai jis kišo lazdelę atgal į kišenę, Haris pamatė, jog direktoriaus ranka 
pajuodusi ir suvytusi. Toks įspūdis, lyg raumenys būtų nudegę. 

— Sere, kas atsitiko jūsų... 

— Vėliau, Hari. Būk geras, sėskis. 

Haris atsisėdo į laisvą krėslą stengdamasis nežiūrėti į Durslius. Tie 
nustėrę tylėjo. 

— Tikėjausi, kad jūs pasiūlysite man atsigerti, - kreipėsi Dumbldoras į 
dėdę Vernoną, - tačiau kol kas viskas rodo, jog toks optimizmas tiesiog 
kvailas. 

Trečias mostelėjimas lazdele, ir oru atlėkė apdulkėjęs butelis su pen- 
kiomis stiklinėmis. Butelis pasikreipė ir į visas stiklines dosniai pripylė 
medaus spalvos gėrimo. Stiklinės nuskriejo pas žmones. 

— Ponios Rosmertos geriausias, ąžuolinėse statinėse brandintas mi- 
dus, - paaiškino Dumbldoras, kilstelėdamas stiklinę ir paragindamas 
Harį, šis paėmė savąją ir gurkštelėjo. Nieko panašaus nebuvo ragavęs, bet 
jam nepaprastai patiko. Dursliai, baimingai susižvalgę, stengėsi stiklinių 
nepastebėti, tačiau buvo neįmanoma, nes jos švelniai stukseno jiems į 
galvas. Haris įtarė, jog Dumbldorui ši scena patinka. 

- Nagi, Hari, - atsisuko Dumbldoras į jį, - iškilo vienas toks sunkumas, 
ir aš turiu vilties, kad tu padėsi mums jį įveikti. Sakydamas „mums“ turiu 
galvoje Fenikso broliją. Bet pirmiausia turiu pranešti, jog prieš savaitę 
atsirado Sirijaus testamentas, kuriuo visą savo turtą jis paliko tau. 

galvojo, ką sakyti, tik burbtelėjo: 

— Ak šitaip... 

— Reikalas, galima sakyti, visai paprastas, - kalbėjo Dumbldoras. - 
Savo aukso atsargas „Gringotso“ banke tu papildysi gražia krūvele ir 
paveldėsi visus asmeninius Sirijaus daiktus. Šiek tiek kebloka paveldo 
dalis būtų... 

- Jo krikštatėvis mirė? - garsiai paklausė dėdė Vernonas. Dumbldoras 
su Hariu atsisuko į jį. Midaus stiklinė jau atkakliau atakavo Vernono 
galvą, jis mėgino ją nustumti. - Krikštatėvis negyvas? 

— Taip, - atsakė Dumbldoras. - Padėtį apsunkina tai, - kaip niekur 
nieko porino jis, - kad Sirijus paliko tau ir namą, Grimaldžio dvylika. 

— Paliko jam namą? - pavydžiai pasitikslino dėdė Vernonas, bet jam 
niekas neatsakė. 

- Galės ir toliau jame būti brolijos būstinė, - pasakė Haris. - Man 
nesvarbu. Galite pasiimti tą namą, man jo nereikia. - Haris daugiau ne- 
ketino kelti kojos į tą namą. Jam rodėsi, kad visą gyvenimą jį persekiotų 
mintis, kaip Sirijus vienui vienas klaidžiodavo po tamsius priplėkusius 
kambarius įkalintas namuose, iš kurių šitaip troško ištrūkti. 

— Tu labai dosnus, - pagyrė Dumbldoras. - Tačiau mes namą jau ati- 
tuštinome. 

— Kodėl? 

— Na, - tarė Dumbldoras, nepaisydamas dėdės Vernono bambėjimo, 
mat jam skirtoji midaus stiklinė jau visai piktai daužėsi į galvą. - Blekų 
šeimos tradicija reikalauja, kad namas būtų perduodamas tiesiogine 
eile, vyriškos lyties palikuoniui, turinčiam Bleko pavardę. Sirijus buvo 
paskutinis toje eilėje, nes jo brolis Regulas mirė už jį anksčiau ir abu ne- 
turėjo vaikų. Nors jo testamente aiškiai nurodyta, kad namą palieka tau, 
gali būti ir taip, jog namą saugo koks nors užkeikimas ar kerai, kad jis 
neatitektų ne Blekų kraujo paveldėtojui. 

Haris mintyse staiga išvydo klykiantį ir besispjaudantį Sirijaus motinos 
portretą, kabantį Grimaldžio dvylika hole. 

— Garantuotai saugo, - tarė jis. 

— Taigi, - sumurmėjo Dumbldoras. - Ir jeigu esama tokio užkeikimo, 
namas tikriausiai atiteks vyriausiam gyvam Sirijaus giminaičiui, taigi jo 
pusseserei Belatriks Lestreindž. 

Haris nė nepajuto, kaip pašoko numesdamas ant grindų teleskopą ir 
sportbačius. Belatriks Lestreindž, Sirijaus žudikė, paveldės jo namus? 

— Ne, - ištarė jis. 

— Na, mes irgi nenorėtume, kad namas atitektų jai, - ramiai tarė 
Dumbldoras. - Tačiau padėtis labai sudėtinga. Mes nežinome, ar kerai, 
kuriais jį bandėme apsaugoti nuo visokių pinklių, tebeveikia dabar, kai 
namas nebėra Sirijaus nuosavybė. Gali būti taip, jog bet kada į jį atsibels 
Belatriks. Suprantama, mes ir išsikraustėme, kol viskas paaiškės. 

- Bet kaip jūs žadate sužinoti, ar man galima jį turėti? 

— Laimei, yra labai paprastas būdas. 

Jis pastatė tuščią stiklinę ant staliuko šalia krėslo, bet daugiau nieko 
nespėjo, nes dėdė Vernonas sušuko: 

— Ar paimsite pagaliau tuos įkyrius daiktus? 

Haris atsigręžė: visi trys Dursliai buvo susiėmę rankomis galvas, nes 
stiklinės tvatijo juos taip, kad gėrimas tiško į visas puses. 

— O, atsiprašau, - mandagiai tarė Dumbldoras ir kilstelėjo lazdelę. 
Visos trys stiklinės dingo. - Bet, žinote, būtų buvę gražiau jas išgerti. 

Atrodė, dėdė Vernonas jau prapliups visokiais bjauriais žodžiais, 
bet jis tik įsispraudė į sofos pagalvę šalia tetulės Petunijos su Dudliu ir 
nieko nesakė, tačiau nenuleido savo kiauliškų akučių nuo Dumbldoro 
burtų lazdelės. 

— Matai, - tarė Dumbldoras Hariui, tarsi dėdė Vernonas nė nebūtų jo 
pertraukęs, - jeigu tu išties paveldėjai namą, kartu paveldėjai if... 

Jis penktą kartą mostelėjo burtų lazdele. Pasigirdo trakštelėjimas ir 
ant gauruoto Durslių kilimo išdygo namų elfas su šnipu vietoj nosies, 

didžiulėmis šikšnosparnio ausimis, išverstomis kaip kukuliai krauju 
pasruvusiomis akimis ir apsivilkęs purvinais skarmalais. Teta Petunija 
sukliko veriamu balsu - kiek siekė jos atmintis, joks šitokio nevalyvu- 
mo padaras nebuvo peržengęs jos namų slenksčio. Dudlis pakėlė savo 
stambias rausvas pėdas ir užsivertė kojas beveik virš galvos, tartum 
bijodamas, kad tasai padaras neįlįstų į pižamines kelnes, o dėdė Verno- 
nas subliuvo: 

— Kokia čia dabar baidyklė? 

— Padaras, - atsakė Dumbldoras. 

— Padaras nenori, Padaras nenori, Padaras nenori! - sugargė namų 
elfas, piktai trepsėdamas ilgomis kaulėtomis pėdomis ir draskydamasis 
ausis. - Padaras priklauso poniai Belatriks, o taip, Padaras priklauso 
Blekams, Padaras nori savo naujosios šeimininkės, Padaras netarnaus 
šitam benkartui Poteriui, ne, ne, ne... 

— Kaip matai, Hari, - garsiai tarė Dumbldoras, Padarui vis kartojant 
„ne, ne, ne“, - Padaras rodo tam tikrą nenorą pereiti tavo nuosavybėn. 

— Nair kas? - pasakė Haris, su pasidygėjimu žiūrėdamas į besiraitantį 
iš pykčio namų elfą. - Man irgi jo nereikia. 

— Ne, ne, ne... 

— Nejaugi norėtum, kad jis atitektų Belatriks Lestreindž? Nors Žinai, 
kad jis visus praėjusius metus gyveno Fenikso brolijos būstinėje? 

— Ne, ne, ne... 

Haris žiūrėjo į Dumbldorą. Suprato: negalima leisti, kad Padaras 
gyventų su Belatriks Lestreindž, tačiau mintis pačiam turėti jį, būti at- 
sakingam už būtybę, kuri išdavė Sirijų, buvo kokti. 

— Įsakyk jam ką nors, - patarė Dumbldoras. - Jeigu jis perėjo tavo 
nuosavybėn, turės paklusti. Jeigu ne, prisieis ieškoti kitų būdų, kaip ne- 
prileisti jo prie teisėtos šeimininkės. 

— Ne, ne, ne, NE! - žviegė Padaras. Haris nieko daugiau nesugalvojo, 
tik liepti: 

— Padare, užsičiaupk! 

Jau atrodė, Padaras uždus. Jis stvėrėsi už gerklės išsproginęs akis, 
tužmingai tebežiopčiodamas. Kelias sekundes karštligiškai gaudęs 
orą, plojosi kniūbsčias ant kilimo (teta Petunija sudejavo) ir ėmė jį 
daužyti rankomis ir kojomis kaip užsiaikštijęs vaikas, ištiktas įniršio 
priepuolio. 

- Štai viskas ir išsisprendė, - linksmai pasakė Dumbldoras. - Atrodo, 
Sirijus žinojo, ką daro. Dabar aišku, jog tu esi teisėtas namo Grimaldžio 
aikštėje ir Padaro savininkas. 

- Ar aš... ar privalau jį laikyti? - paklausė Haris, stengdamasis nežiūrėti 
į besidaužantį prie kojų Padarą. 

- Jeigu nenori, gali nelaikyti, - atsakė Dumbldoras. - Galiu pasiūlyti 
tau išsiųsti jį į Hogvartsą, tegul triūsia virtuvėje. Ten kiti namų elfai galės 
pasekti, kad jis ko neiškrėstų. 

— O, gerai, taip ir padarysiu, - lengviau atsiduso Haris. - Ee... Padare, 
aš noriu, kad iškeliautum į Hogvartsą ir tenai dirbtum virtuvėje kartu 
su kitais namų elfais. 

Padaras, jau gulintis aukštielninkas ir mataruojantis ore rankelėmis 
kojelėmis, dėbtelėjo į Harį baisios neapykantos kupinu žvilgsniu ir 
trakštelėdamas išnyko. 

— Tvarka, - tarė Dumbldoras. - Dar liko pasitarti dėl hipogrifo Kietas- 
prandžio. Sirijui mirus jį prižiūri Hagridas, tačiau dabar Kietasprandis 
priklauso tau, todėl jei nori kitaip pasitvarkyti... 

— Ne, -net negalvojęs pasakė Haris, - tegul lieka pas Hagridą. Manau, 
Kietasprandžiui ten bus geriau. 

— Hagridas tikrai bus laimingas, - nusišypsojo Dumbldoras. - Jis taip 
džiaugėsi vėl sugrįžus Kietasprandžiui. Beje, jo saugumo sumetimais 
nutarėme kol kas pervadinti jį Ugniasparniu, nors abejoju, ar ministerija 
susiprotės, jog tai tas pats hipogrifas, kurį ji buvo nuteisusi myriop. Taigi, 


Hari, ar susidėjai lagaminą? 

— Na... 

— Abejojai, ar aš pasirodysiu? - įžvalgiai paklausė Dumbldoras. 

— Eisiu ir... ir užbaigsiu krautis, - skubiai tarė Haris, susirinkdamas 
teleskopą ir sportbačius. 

Per dešimt minučių jis sumeškeriojo viską, ko reikėjo. Pagaliau iš pa- 
lovės ištraukė neregimąjį apsiaustą, užsuko Spalvos keičiamojo rašalo 
buteliuką ir įgrūdo į lagaminą savo katilą. Tada, vienoj rankoj nešdamas 
lagaminą, kitoj - narvelį su Hedviga, jis ėmė lipti laiptais žemyn. 

Labai nusivylė hole neradęs laukiančio Dumbldoro, vadinasi, reikės 
grįžti į svetainę. 

Svetainėje niekas nesišnekėjo. Dumbldoras tylutėliai niūniavo, ma- 
tyt, jausdamasis labai laisvai, tačiau atmosfera buvo sugižusi kaip sena 
varškė. Nedrįsdamas pažvelgti į Durslius, Haris prabilo: 

— Profesoriau, aš pasirengęs. 

— Gerai, - tarė Dumbldoras. - Dar vienas dalykas. - Jis pasigręžė į 
Durslius. - Kaip tikriausiai Žinote, po metų Haris taps pilnametis... 

— Ne, - leptelėjo Petunija, nuo Dumbldoro atvykimo išleisdama 
pirmą garsą. 

— Atsiprašau? - mandagiai paklausė Dumbldoras. 

— Netaps. Jis mėnesiu jaunesnis už Dudlį, o Dudliui pilnametystė su- 
kanka tik po dvejų metų. 

— Bet, matote, burtininkų pasaulyje pilnamečiais mes tampame su- 
laukę septyniolikos. 

Dėdė Vernonas burbtelėjo „neįtikėtina“, tačiau Dumbldoras jo 
nepaisė. 

- Taigi, kaip jau tikriausiai Žinote, į šią šalį sugrįžo burtininkas, vardu 
Valdovas Voldemortas. Burtininkų bendruomenėje šiuo metu vyksta 
atviras karas. Voldemortas jau ne sykį kėsinosi nužudyti Harį, todėl 
dabar jam gresia netgi didesnis pavojus nei tuomet, kai prieš penkio- 


lika metų palikau jį prie jūsų namų slenksčio su laišku, paaiškinančiu 

apie jo tėvų nužudymą ir išreiškiančiu viltį, kad jūs rūpinsitės juo kaip 
savo vaiku. 

Dumbldoras patylėjo. Kai vėl prabilo, jo balsas tebebuvo ramus, jis 
niekaip neparodė pykstąs, bet Haris jautė nuo jo sklindant kažkokį šaltelį 
ir pamatė, kaip Dursliai nejučia susiglaudė. 

— Jūs neįvykdėte mano prašymo. Niekada nesielgėte su Hariu kaip 
su sūnumi. Iš jūsų jis sulaukdavo tik nemalonės, o dažnai ir žiaurumo. 
Didžiausias pranašumas yra tai, kad jis išvengė baisios skriaudos, kurią 
padarėte nelaimingajam berniukui, sėdinčiam tarp judviejų. 

Teta Petunija ir dėdė Vernonas nejučia apsidairė lyg tikėdamiesi išvysti 
ką nors kitą, įsispraudusį tarp jų, o ne Dudlį. 

— Mes... nuskriaudėme Duduliuką? Ką jūs sau... - įniršęs pratrūko 
dėdė Vernonas, tačiau Dumbldoras įspėjamai kilstelėjo pirštą. Stojo tokia 
tyla, tarsi Dumbldoras būtų atėmęs dėdei Vernonui žadą. 

— Prieš penkiolika metų aš panaudojau tam tikrus burtus. Kol šiuos 
namus jis gali vadinti gimtaisiais, tol Harį saugo galinga magija. Nors ir 
koks jis čia nelaimingas, nepageidaujamas, nors ir kaip ujamas, vis tiek 
nenoromis davėte jam pastogę. Tačiau burtai nustos galioti tą pačią aki- 
mirką, kai jam sukaks septyniolika, kitaip tariant, jam tapus suaugusiu. 
Prašau jūsų tik vieno: leiskite Hariui iki septyniolikto gimtadienio dar 
kartą sugrįžti į šiuos namus, kad toji magija neišnyktų. 

Nė vienas Durslių nieko nepasakė. Dudlis susiraukęs tarsi mąstė, 
kada gi jis buvo skriaudžiamas, dėdė Vernonas atrodė lyg užspringęs 
kuo nors, o teta Petunija buvo keistai užraudusi. 

— Na, Hari, mums laikas keliauti, - pagaliau tarė Dumbldoras, atsisto- 
damas ir pasitaisydamas ilgąjį juodą apsiaustą. - Iki kito pasimatymo, — 
metė jis Dursliams, kurie, regis, buvo pasirengę laukti to pasimatymo 
kad ir visą amžinybę, kilstelėjo skrybėlę ir išplaukė iš kambario. 

- Iki, - skubiai tarstelėjo Haris Dursliams ir išsekė paskui Dumbldorą. 


Tasai stovėjo prie Hario lagamino ir pelėdos narvelio. 

— Nėra reikalo, kad šitie daiktai mums maišytų, - vėl išsitraukė burtų 
lazdelę Dumbldoras. - Nusiųsiu juos į Landynę, tegul mūsų laukia. Ta- 
čiau dėl visa ko norėčiau, kad išsiimtum neregimąjį apsiaustą. 

Haris išsiėmė iš lagamino apsiaustą, bet sunkokai, mat nenorėjo 
parodyti direktoriui, kaip viskas netvarkingai sukišta. Kai įgrūdo jį į 
striukės kišenę, Dumbldoras mostelėjo lazdele, lagaminas, narvelis ir 
Hedviga išgaravo. Vėl švystelėjo lazdelė, ir atsivėrė namo durys. Už jų 
buvo žvarbi nakties migla. 

— O dabar, Hari, pirmyn į tamsą, gaudyti įnoringos nuotykių paukštės. 


KETVIRTAS SKYRIUS 


Horacijus Trimitas 


Nors jau kelias dienas kiekvieną mielą valandėlę, kai tik nemiegodavo, 
Haris beviltiškai svajojo, kaip Dumbldoras atvyks jo pasiimti, buvo 
kažkaip drovu eiti drauge su juo Ligustrų gatve. Niekada iki tol jam ne- 
teko kalbėtis su direktoriumi už mokyklos ribų, juodu visada skirdavo 
rašomasis stalas. Į galvą tolydžio lindo paskutinio pokalbio vaizdai, nuo 
jų darėsi dar nesmagiau: tada jis rėkavo ir skeryčiojosi, ir dar sudaužė 
kelis Dumbldorui brangiausius daiktus. Tačiau Dumbldoras ėjo kaip 
niekur nieko. 

— Laikyk lazdelę paruoštą, Hari, - guviai paliepė. 

— Bet, sere, ne mokykloje, man rodos, neturiu teisės panaudoti 
magijos? 

- Jeigu būtum užpultas, aš tau leidžiu griebtis bet kokių gynybinių 
kerų, kokie tik tau ateis į galvą. Bet, man rodos, šiąnakt nėra pavojaus 
būti užpultam. 

— Kodėl, sere? 

— Tu esi su manim, - paprastai atsakė Dumbldoras. - To pakanka, 
Hari. 

Ligustrų gatvės gale jis staigiai sustojo. 

— Tu, aišku, nesi išlaikęs Gretutinės šmėklos egzamino? - paklausė 
Dumbldoras. | 

— Ne, - atsakė Haris. - Juk reikia turėti septyniolika metų, ar ne? 

— O taip. Todėl gerai įsikibk į mano ranką. Į kairę, jeigu galima, - kaip 
pastebėjai, lazdelę valdanti mano ranka šiuo metų silpnoka. 

Haris padarė kaip lieptas. 

— Puiku, - tarė Dumbldoras. - O dabar eime. 

Haris pajuto, kaip Dumbldoro ranka slysta iš jo pirštų, ir dar stipriau 
įsikibo. Staiga viskas aptemo, iš visų pusių jį ėmė kažkas spausti -jis ne- 
valiojo kvėpuoti, krūtinę tartum geležiniai lankai surakino, akių obuoliai 
lyg įlindo gilyn, ausų būgneliai buvo įspausti į kaukolę, o tada... 

Godžiai Žiopčiodamas, jis alsavo šaltu nakties oru. Atmerkė ašaro- 
jančias akis. Toks jausmas, lyg būtų buvęs ištrauktas pro ankštą guminį 
vamzdį. Po kelių akimirkų suvokė, jog Ligustrų gatvės nebėra. Juodu 
su Dumbldoru buvo atsidūrę lyg ir tuščioje miestelio aikštėje, kurios 
vidury stovėjo senas žuvusiųjų karuose paminklas ir keli suoleliai. At- 
gijus pojūčiams sugrįžo ir protas. Haris suprato pirmą kartą gyvenime 
keliavęs oru. 

— Kaip jautiesi? - paklausė Dumbldoras, su užuojauta žvelgdamas į 
ji. - Nelabai malonus jausmas. 

— Viskas gerai, - atsakė Haris, trindamasis ausis - jos, regis, nelabai 
noriai iškeliavo iš Ligustrų gatvės. - Bet man turbūt labiau patinka 
šluotos. 

Dumbldoras šyptelėjo, tvirčiau susisupo apsiaustu ir paragino: 

- Šičia einam. 

Jis sparčiu žingsniu nudrožė pro uždarytą užeigą ir keletą namų. 
Bažnyčios bokšto laikrodis rodė be kelių minučių vidurnaktį. 

— Nagi, sakyk man, Hari, - prašneko Dumbldoras, - kaip tavo randas. 
Ar neskauda? 

Haris nejučia pačiupinėjo žaibo formos randą kaktoje. 

— Ne, aš ir pats stebiuosi. Maniau, dabar, kai Voldemortas tampa toks 
galingas, randą visą laiką diegs. 

Pakėlęs akis pamatė, kad Dumbldoras patenkintas atsakymu. 

— O aš maniau visai priešingai, - pasakė direktorius. - Valdovas Vol- 
demortas pagaliau suprato, koks jam pavojus, kai tu naršai po jo mintis 
ir jausmus. Pasirodo, jis griebėsi prieš tave oklumantijos. 

— Na, aš nesiskundžiu, - tarė Haris, nėmaž nepasigendantis košma- 
riškų sapnų ir gebėjimo įžvelgti Voldemorto ketinimus. 

Jie pasuko už kampo, praėjo pro telefono būdelę ir autobusų stotelės 
paviljoną. Haris vėl pašnairavo į Dumbldorą. 

— Profesoriau? 

— Na? 

— Aa... kur mes iš tiesų esame? 

— Čia, Hari, žavusis Budlėj Babertono miestelis. 

— Ko mums čia reikia? 

— Tiesa, aš tau nepasakiau. Matai, nebeskaičiuoju, kiek kartų per keletą 
pastarųjų metų teko tai sakyti, deja, man ir vėl trūksta dėstytojo. Mes 
atvykome prikalbinti vieno mano seno kolegos, kad grįžtų iš pensijos į 
Hogvartsą. 

— Kaip galėčiau padėti, sere? 

— O, manau, praversi ir tu, - neaiškiai atsakė Dumbldoras. - Į kairę, 
Hari. 

Juodu įsuko į siaurą stačią gatvelę. Visi langai buvo tamsūs. Čia irgi 
laikėsi keistoji žvarba, kuri Ligustrų gatvėje tvyrojo jau dvi savaites. 
Prisiminęs Psichus, Haris dirstelėjo sau per petį ir kiečiau suspaudė 
kišenėje lazdelę. 

— Profesoriau, kodėl mes negalėjome paprasčiausiai oru nukakti tiesiai 
į jūsų kolegos namus? 

— Mat būtų labai negražu imti ir išspirti namo duris, - atsakė Dumbl- 
doras. - Mandagumas reikalauja suteikti kitiems burtininkams galimybę 
mūsų neįsileisti. Be to, dauguma jų namų magiškai apsaugoti nuo nepa- 
geidaujamų keliauninkų oru. Pavyzdžiui, Hogvartse... 

— Negalima keliauti oru nei pastatų viduje, nei mokyklos kiemuo- 
se, - mikliai užbaigė Haris. - Man sakė Hermiona Įkyrėlė. 

— Ji teisi. Ir vėl į kairę. | 

Už nugarų bokšto laikrodis išmušė dvylikę. Hariui pasirodė keista, 
kodėl Dumbldoras nemano, kad nemandagu taip vėlai lankytis pas ko- 
legą, bet, jeigu jau juodu įsišneko, jis turi svarbesnių klausimų. 

— Sere, „Magijos žiniose“ skaičiau, kad Karamelė atleistas... 

— Taip ir yra, - tarė Dumbldoras, sukdamas į statų skersgatvį. - Be 
abejo, perskaitei ir tai, kad jį pakeitė Rufas Skrimdžeras, buvęs Aurorų 
štabo viršininkas. 

— Kaip manot... ar jis geras ministras? - paklausė Haris. 

- Įdomus klausimas, - pasakė Dumbldoras. - Jis tikrai sugebės dirbti. 
Daug ryžtingesnis ir tvirtesnis už Karamelę. 

— Taip, bet aš turėjau galvoje... 

- Žinau, ką turėjai galvoje. Rufas - veiksmo žmogus. Kone visus savo 
karjeros metus kovojo su Tamsos burtininkais, todėl blaiviai vertina 
Voldemorto keliamą pavojų. 

Haris laukė, tačiau Dumbldoras nieko neprasitarė apie nesutarimą 
su Skrimdžeru, kurį aprašė „Magijos žinios“, ojis klausti nedrįso, todėl 
pakeitė temą. 

— Sere, skaičiau ir apie ponią Bounz. 

— Taip, - tyliai tarė Dumbldoras. - Baisi netektis. Buvo nepaprasta 
ragana. Man rodos, čia... Ai! - parodė jis nesveikąja ranka. 

— Profesoriau, kas atsitiko jūsų... 

— Nėra laiko dabar aiškinti. Įdomi istorija, noriu gražiai ją papasakoti. 

Jis nusišypsojo Hariui parodydamas, jog jo neatstumia, leidžia ir 
toliau klausinėti. 

- Sere, pelėda atnešė Magijos ministerijos lapelį apie tai, kokių turime 
imtis atsargumo priemonių dėl Mirties Valgytojų... 

— Aš ir pats tokį gavau, - tebesišypsojo Dumbldoras. - Ar jis tau pa- 
sirodė naudingas? 

— Nelabai. 

- Aširgi taip manau. Pavyzdžiui, tu manęs nepaklausei, kokią uogienę 
labiausiai mėgstu, taigi negali žinoti, ar nesu pasivertėlis. 

- Aš ne... - pradėjo Haris, ne visai suvokdamas, jam priekaištaujama 
ar ne. 

— Ateityje Žinok, Hari, kad aviečių. Nors, aišku, jeigu būčiau Mirties 
Valgytojas, pirmiausia išsiaiškinčiau, kokią uogienę labiausiai mėgsta 
žmogus, kuriuo ketinu apsišaukti. 

— Hm, taip, - sumurmėjo Haris. - Beje, lapelyje buvo paminėtos 
kažkokios Žemesniosios formos. Kas jos tokios yra? Iš teksto nelabai 
supratau. 

— Lavonai, - ramiai atsakė Dumbldoras. - Negyvėliai, kuriuos Tamsos 
burtininkai užkerėjo vykdyti jų valiai. Jau senokai niekas neregėjo Žemes- 
niųjų formų, nuo tų laikų, kai Voldemortas paskutinį kartą parodė savo 
Jau atėjome, Hari, štai čia... 

Jie priėjo nedidelį dailų namuką atskirame sodelyje. Haris taip už- 
sigalvojo apie siaubingas Žemesniąsias formas, kad nieko daugiau 
nematė ir negirdėjo, todėl, kai Dumbldoras staiga sustojo prie vartelių, 
atsitrenkė į jį. 

— O varge, varge vargeli... 

Haris pasekė jo žvilgsnį, ir jam nutirpo širdis. Tvarkingo tako gale 
atplėštos namo durys vos laikėsi ant vyrių. 

Dumbldoras apsidairė. Gatvė atrodė tuščia. 

— Išsiimk lazdelę ir paskui mane, Hari, - tyliai įsakė jis. Atidaręs 
vartelius be garso nusiskubino taku, Haris - iš paskos. Iškėlęs lazdelę, 
Dumbldoras atsargiai pravėrė duris. 

— Lumos. 

Dumbldoro lazdelės galas įsižiebė apšviesdamas siaurą koridorių. 
Kairėje buvo atlapos dar vienos durys. Pasišviesdamas lazdele, Dumbl- 
doras įžengė į svetainę. 

Jie išvydo siaubingą vaizdą. Prie slenksčio gulėjo sutrupintas didžiulis 
laikrodis, plieninė jo švytuoklė mėtėsi tolėliau tarsi numestas kardas. 
Pianinas gulėjo ant šono, klavišai pažirę ant grindų. Vidury kambario 
blizgėjo nukritusio sietyno šukelės. Pagalvėlės buvo supjaustytos, iš jų 
veržėsi pūkai ir plunksnos. Viską dengė sudaužyto porceliano ir stiklo 
sluoksnis. Dumbldoras dar aukščiau iškėlė lazdelę, kad ji apšviestų sie- 
nas. Apmušalai buvo aptaškyti kažkuo blizgančių ir tamsiai raudonu. 
Hariui aiktelėjus, Dumbldoras atsisuko. 

— Nekoks reginys, tiesa? — sunkiai tarė jis. - Taip, atsitiko kažkas 
baisaus. 

Dumbldoras iš lėto žengė tolyn atidžiai žiūrėdamas sau po kojų. Ha- 
ris sekė žvalgydamasis į šonus, bijodamas už pianino ar apvožtos sofos 
pamatyti ką nors gulint, tačiau lavono nė ženklo. 

— Gal prasidėjus muštynėms jis buvo ištemptas iš čia, profesoriau? — 
svarstė Haris, stengdamasis negalvoti, kaip sunkiai sužeistas turėjo būti 
tas Žmogus, kad šitaip aptaškytų krauju sienas. 

— Aš taip nemanau, - tarė Dumbldoras ir ištiesęs kaklą pasižiūrėjo už 
parversto krėslo. 

— Vadinasi, jis... 

— Tebėra kur nors čia? Taip. 

Niekaip neįspėjęs, Dumbldoras pasilenkė ir smeigė lazdelės galu į 
išsipūtusį krėslo dugną. 

— Oi! - riktelėjo krėslas. 

— Labas vakaras, Horacijau, - atsitiesdamas pasisveikino Dumbl- 
doras. 

Haris išsižiojo. Ten, kur ką tik buvo krėslas, dabar gulėjo susirietęs 
nežmoniškai storas plikas vyriškis. Trindamasis pilvą, jis spygsojo į 
Dumbldorą piktomis ašarojančiomis akutėmis. 

— Nebuvo reikalo taip smarkiai durti, - suniurnėjo žmogus, sunkiai 
stodamasis. - Skauda. 

Kibirkščiuojanti lazdelė apšvietė jo spindinčią plikę, ilgus nukarusius 
žilus ūsus ir nublizgintas rusvo švarko, kurį vilkėjo ant alyvinės šilko 
pižamos, sagas. Jo viršugalvis vos siekė Dumbldorui smakrą. 

— Iš ko supratai? - bambėjo jis, keldamasis ir tebetrindamas pilvo 
apačią. Kaip žmogus, ką tik apsimetęs krėslu, atrodė ramutėlis. 

- Mielas Horacijau, - nusijuokė Dumbldoras, - jeigu iš tiesų būtų ap- 
silankę Mirties Valgytojai, viršum namo šviestų Tamsos ženklas. 

Burtininkas pliaukštelėjo putlia letena sau per kaktą. 

— Tamsos ženklas, - burbtelėjo. — Žinojau, kad kažko trūksta... A, bala 
nematė. Vis tiek nebūčiau spėjęs. Kai įžengėt į kambarį, buvau vos spėjęs 
pagražinti apmušalus. 

Jis taip giliai atsiduso, jog ūsų galai virptelėjo. 

— Ar nori, kad padėčiau sutvarkyti? - mandagiai pasiteiravo Dumbl- 
doras. 

- Jei nesunku, - tarė Horacijus. 

Baldai nuskrido į savo vietas, gražūs niekučiai nušvilpė oru ir sutūpė 
kur buvę, plunksnos zvimbdamos sulindo atgal į pagalvėles, sudraskytos 
knygos susitaisė ir išsirikiavo ant lentynų, žibalinės lempos sušoko ant 
stalelių ir užsidegė, suskaldytų sidabrinių rėmelių pulkas tviskėdamas 
nuskriejo per kambarį ir sveikutėlis nusileido ant rašomojo stalo; užsi- 
traukė visi plyšiai, skylės ir įbrėžimai, sienos liko švarutėlės. 

— Beje, koks ten buvo kraujas? - paklausė Dumbldoras labai garsiai, 
nes ėmė mušti didysis laikrodis, stovintis ant grindų. 

— Ant sienų? Slibino! - sušuko burtininkas, vardu Horacijus. Kurtina- 
mai žvangėdamas ir birbdamas, sietynas prisisuko prie lubų. 

Taukštelėjo užsivoždamas pianinas, ir stojo tyla. 

- Taigi slibino, - kasdieniškai aiškino burtininkas. - Paskutinis butelis, 
o kainos šiuo metu pašėlusios. Na, bet jis nevienkartinis. 

Jis nutrepsėjo prie servanto, paėmė nuo viršaus krištolinį buteliuką ir 
pakėlęs prieš šviesą apžiūrėjo tirštą skystį jame. 

— Hm, dulkių prisirinko. 

Pastatęs buteliuką atgal atsiduso. Tik tada jis išvydo Harį. 

— Oho, - burbtelėjo išpūsdamas akis į Hario kaktą su žaibo formos 
randu. - Ohoho! 

— Tai Haris Poteris, - pristatė jį Dumbldoras. - Hari, čia mano senas 
draugas ir kolega, Horacijus Trimitas. 

Trimitas gudriai pasižiūrėjo į Dumbldorą. 

— Ak šitaip ketinai mane įtikinti? Ką gi, Albai, atsakau — ne. 

Jis žengė tolyn ryžtingai nusukęs veidą, kaip žmogus, kuris stengiasi 
įveikti pagundą. 

— Na, gal bent galime išgerti? - paklausė Dumbldoras. - Už senus 
laikus. 

Trimitas dvejojo. 

— Gerai jau, po vieną taurę, - nemandagiai metė jis. 

Dumbldoras nusišypsojo Hariui ir nuvedė jį prie krėslo, labai pana- 
šaus į tą, kuriuo neseniai buvo pasivertęs Trimitas, ir stovinčio šalia vėl 
besikūrenančio židinio ir skaisčiai šviečiančios žibalinės lempos. Haris 
atsisėdo smarkiai įtardamas Dumbldorą norint, kad jis visą laiką būtų 
gerai matomas. Iš tiesų - kai Trimitas, užsiėmęs taurėmis ir grafinais, pa- 
galiau atsigręžė į kambarį, jo žvilgsnis pirmiausia užkliuvo už Hario. 

— Kche kche, - kostelėjo jis ir staigiai nusuko akis, lyg bijodamas, kad 
jų nesusigadintų. - Na, štai. — Jis padavė taurę Dumbldorui, tas atsi- 
sėdo neprašytas. Trimitas kyštelėjo padėkliuką Hariui ir klestelėjo ant 
sutaisytos sofos paskęsdamas pagalvėse ir savo nelinksmose mintyse. 
Striukos jo kojos nesiekė grindų. 

— Taigi kaip kruti, Horacijau? - paklausė Dumbldoras. 

— Ne per puikiausiai, - skubiai atsakė Trimitas. - Bronchitas. Astma. 
Dar reumatas. Nebesu toks greitas kaip seniau. Bet ko daugiau norėti? 
Senatvė. Nuovargis. 

— Tačiau labai greit apsisukai ir per tokį trumpą laiką mums paruošei 
šitą sutikimą. Juk turėjai ne daugiau kaip tris minutes, ar ne? 

— Dvi, - piktokai, bet ir išdidžiai atšovė Trimitas. - Maudžiausi vo- 
nioje, todėl neišgirdau Įsibrovėlių kerų signalo, - rūsčiai pridūrė jis, at- 
gaudamas savitvardą. - Nuo to niekas nepasikeičia, Albai, aš esu senas 
žmogus. Pavargęs senas žmogus, nusipelnęs ramaus gyvenimo ir šiokių 
tokių kūniškų patogumų. 

Ką gi, šitų dalykų jam nestinga, pamanė Haris, žvalgydamasis po 
svetainę. Ji buvo užgriozta baldais ir visko prikišta, bet nepasakysi, kad 
nepatogi: visur minkšti krėslai ir kėdutės kojoms pasidėti, gėrimai ir 

knygos, saldainių dėžutės ir putlios pagalvės. Jei Haris nebūtų žinojęs, 
kas čia gyvena, būtų pamanęs, kad kokia sena išlepusi ponia. 

— Tu už mane jaunesnis, Horacijau, - tarė Dumbldoras. 

— Ką gi, gal ir pačiam laikas galvoti apie pensiją, - atrėžė Trimitas. 
Šviesiai žalsvos it agrastai jo akys nukrypo į Dumbldoro nesveiką ran- 
ką. - Matau, reakcija nebe tokia kaip būdavo. 

— Tu visiškai teisus, - ramiai pasakė Dumbldoras, papurtydamas 
rankovę, kad išlįstų tie nudeginti, pajuodę pirštai. Juos pamatęs Haris 
pajuto, kaip nemaloniai šiurpsta sprandas. - Neabejotinai jau esu lėtesnis. 
Kita vertus... - gūžtelėjo jis pečiais ir skėstelėjo rankomis lyg norėdamas 
pasakyti, kad senatvė irgi turi savo pranašumų. Haris ant nesveikosios 
rankos pastebėjo iki tol nematytą žiedą: didelį, auksinį, negrabaus darbo, 
su stambia juodo akmens akimi, įtrūkusia per vidurį. Trimitas valandėlę 
žiūrėjo į tą žiedą suraukęs aukštą savo kaktą. 

— Taigi visos tos atsargumo priemonės, Horacijau... Jomis giniesi nuo 
Mirties Valgytojų ar nuo manęs? - paklausė Dumbldoras. 

— Kam gi Mirties Valgytojams reikalingas toks kriošena kaip aš? - at- 
kirto Trimitas. 

- Įsivaizduoju, kad jie norėtų tavo neabejotinus sugebėjimus panaudoti 
smurtui, žudymui ir kankinimams, - atsakė Dumbldoras. - Nejaugi iki 
tol nebandė tavęs užverbuoti? 

Trimitas nuožmiai dėbtelėjo į Dumbldorą ir sumurmėjo: 

- Nedaviau jiems tokios progos. Jau visi metai, kai kilnojuosi. Nebūnu 
vienoj vietoj ilgiau negu savaitę. Bastausi iš vieno Žiobarų namo į kitą — 
šitų namų savininkai atostogauja Kanaruose. Tikras smagumėlis, bus gaila 
išsikelti. Nieko nėr lengviau, jeigu žinai, ką daryti. Trinkteli Sustingdymo 
kerais per tą jų kvailą signalizaciją, kurią jie įsitaisę vietoj Skundiklių, tik 
reikia žiūrėti, kad kaimynai nepastebėtų įnešant pianino. 

— Genialu, - pagyrė jį Dumbldoras, - tačiau atrodo baisus vargas to- 
kiam senam besveikačiui kriošenai, kuris ieško ramaus gyvenimo. Štai 
jeigu grįžtum į Hogvartsą... 

- Jeigu nori pasakyti, kad mano gyvenimas bus ramesnis toje nelemtoje 
mokykloje, pataupyk paraką, Albai. Nesvarbu, kad aš slapstausi, mane 
pasiekė įdomūs gandai apie Doloresą Ambridž! Jeigu jau šitaip elgiatės 
su mokytojais... 

— Profesorė Ambridž užpykdė kentaurų kaimenę, - paaiškino Dumbl- 
doras. - Manau, Horacijau, tau neateitų į galvą nudrožti į mišką ir įtū- 
žusių kentaurų būrį išvadinti „bjauriais mišrūnais“. 

— Ak ji šitaip padarė? Kvaila moteriškė. Niekada jos nemėgau. 

Haris sukikeno, Dumbldoras su Trimitu atsisuko į jį. 

- Atsiprašau, - tarė Haris. - Mat ir aš jos nemėgau. 

Dumbldoras staiga atsistojo. 

- Jau išeini? — su viltimi balse paklausė Trimitas. 

— Ne, tik norėčiau pasinaudoti tavo tualetu. 

— Oo... - aiškiai nusivylęs nutęsė Trimitas. - Antros durys iš kori- 
doriaus. 

Dumbldoras išėjo iš kambario. Durims užsidarius stojo tyla. Po va- 
landėlės Trimitas pakilo, bet neišmanė, ką veikti. Vogčiomis dirstelėjo į 
Harį, tada nudrožė prie židinio ir atsukęs ugniai nugarą ėmė šildytis. 

— Nemanyk, kad aš nežinau, kodėl jis tave atsitempė, - staiga pasakė 
Trimitas. 

Haris pakėlė akis. Trimitas atvirai apžiūrinėjo randą ir jo veidą. 

— Esi kaip iš akies trauktas tėvas. 

- Taip, visi sako, kad labai panašus. 

- Išskyrus akis. Tu turi... 

— Motinos akis, taip. - Haris tiek kartų tai girdėjo, kad jau pradėjo 
nusibosti. 

- Hm, taigi. Mokytojui nederėtų turėti numylėtinių, bet man ji tokia 
buvo. Tavo motina, - pridūrė Trimitas, pamatęs klausiamą Hario žvilgs- 
nį. - Lilė Ivans. Viena gabiausių mano mokinių. Buvo kaip gyvasis si- 
dabras. Žavinga mergaitė. Sakydavau, kad jos vieta mano koledže. Na, 
sulaukdavau labai įžūlaus atsakymo. 

— Kuriam koledžui jūs vadovavote? 

— Klastūnynui, - atsakė Trimitas. - O ne, - skubiai pridūrė išvydęs Ha- 
rio išraišką ir grasindamas jam buku pirštu, - neskubėk manęs smerkti! 
Pats, reik manyti, mokaisi Grifų Gūžtoje, kaip ir ji? Paprastai visa šeima 
mokosi tame pačiame koledže. Tačiau ne visada. Esi girdėjęs apie Sirijų 
Bleką? Tikriausiai esi... porą metų apie jį vis rašydavo laikraščiai... prieš 
kelias savaites mirė... 

Hariui širdį tarsi nematoma ranka sugniaužė. 

- Žodžiu, mokykloje jis buvo didelis tavo tėvo draugas. Visa Blekų 
šeima mokėsi mano koledže, bet Sirijus įstojo į Grifų Gūžtą! Gaila, nes 
buvo talentingas. Paskui gavau jo brolį Rufą, kai tas pradėjo lankyti 
mokyklą, bet man būtų labiau patikę turėti abu brolelius. 

Jis kalbėjo kaip koks aukcionų mėgėjas, kuriam iš panosės buvo nu- 
švilptas pirkinys. Nugrimzdęs į prisiminimus, jis spoksojo į sieną tingiai 
sukdamasis vietoje, kad vienodai šiltų nugara. 

- Aišku, tavo motina buvo Žiobarų kilmės. Negalėjau patikėti, kai 
sužinojau. Maniau, kad ji gryno kraujo, tokia gabuolė. 

- Viena mano geriausių draugių irgi Žiobarų kraujo, - pasakė Ha- 
ris. — Ir ji mūsų kurso pirmūnė. 

— Keista, ar ne, kaip kartais susiklosto? - tarė Trimitas. 

— Visai ne, - šaltai atsakė Haris. 

— Nemanyk, kad aš esu nusistatęs! Ne, ne, ne! Argi nesakiau, kad 
tavo motina buvo viena mylimiausių mano mokinių? O dar mokiau 
tokį Dirką Kresvelą, metais vyresnį už tavo mamą, dabar jis Ryšių su 
goblinais valdybos viršininkas. Dar vienas Žiobarų kilmės moksleivis, 
nepaprastai gabus, be to, pranešinėja man apie viską, kas vyksta „Grin- 
gotso“ banke! 

Išsišiepęs patenkinta šypsena, jis parodė į spindinčiais rėmeliais fo- 
tografijas ant stalelio, pilnas mažų judančių žmogeliukų. 

— Vis mano mokinių nuotraukos, visos užrašytos. Štai Barnabas Ka: 
fis, „Magijos Žinių“ redaktorius, visada teiraujasi mano nuomonės apie 

dienos naujienas. Ir Ambrozijus Lovys, dirbantis krautuvėje „Devyni 
medūs“, kiekvieną gimtadienį atsiunčia pintinę skanėstų, ir tik todėl, 
kad rekomendavau jį Ciceronui Klausučiui, jo pirmajam darbdaviui! 
O užpakaly - įžiūrėsi, jeigu pakreipsi galvą - Gvenog Džouns, pati 
„Houlihedo harpijų“ kapitonė... Žmonės visada apstulbsta, kad mudu 
su „Harpijų“ kapitone vadinamės vardais ir kada tik panorėjęs gaunu 
bilietą į rungtynes! - Nuo šios minties jis aiškiai pradžiugo. 

—.Ir visi jie žino, kur jus rasti, kur viską siųsti? - paklausė Haris, ne- 
galėdamas atsistebėti, kodėl Mirties Valgytojai iki šiol Trimito nesurado, 
jeigu jį pasiekia saldumynų pintinės, bilietai į kvidičo rungtynes ir as- 
menys, norintys išgirsti jo patarimą ar nuomonę. 

Šypsena iš Trimito veido dingo lygiai taip pat greitai, kaip krau- 
jas - nuo jo namo sienų. | 

— Aišku, ne. Jau metai, kai su niekuo nesusisiekiu. 

Hariui pasirodė, kad patį Trimitą nustebino ir nuliūdino šie žodžiai. 
Tačiau jis tik gūžtelėjo. 

— Apdairus burtininkas tokiais laikais niekam nelenda į akis. Dumbl- 
dorui gera kalbėti, tačiau dabar apsiimdamas dirbti Hogvartse tiesiai ir 
viešai paskelbčiau remiąs Fenikso broliją! Neabejoju, kad jos nariai verti 
pagarbos, narsūs ir panašiai, vis dėlto man asmeniškai nepatinka toks 
didelis jų mirtingumas... 

— Tam, kad mokytojautumėte Hogvartse, nebūtina įstoti į Fenikso 
broliją, - pasakė Haris, neįstengdamas paslėpti paniekos: sunku užjausti 
Trimitą, besilepinantį šitame name, kai prisimeni, kaip Sirijus slapstėsi 
urve ir mito žiurkėmis. - Dauguma mokytojų jai nepriklauso ir nė vie- 
nas jų nežuvo... Na, nebent Kvirlis, bet jis gavo ko nusipelnęs, nes dirbo 
Voldemortui. 

Haris neabejojo, kad Trimitas bus iš tų burtininkų, kurie bijo garsiai 
tariamo Voldemorto vardo, ir jis neapsiriko: Trimitas krūptelėjo ir pro- 
testuodamas sudejavo, bet Haris jo nepaisė. 

— Manau, darbuotojai saugesni už daugumą žmonių, kol direktoriauja 
Dumbldoras, juk jo vienintelio Voldemortas bijojo, ar ne? 
džius. 

— Ką gi, tikra tiesa, kad Tas, Kurio Nevalia Minėti, niekad nelįsdavo 
peštis su Dumbldoru, - pavydžiai suburbėjo jis. - Ir vargu ar reikia 
abejoti, jog dabar, kai neprisidėjau prie Mirties Valgytojų, Tas, Kurio 
Nevalia Minėti, tikrai nelaikys manęs savo draugu... Tokiu atveju būtų 
saugiau laikytis arčiau Albo... Neapsimesiu, jog manęs nesukrėtė Ame- 
lijos Bounz mirtis... Jeigu jau ji, turėdama tokius ryšius ministerijoje ir 
tokią apsaugą... 

Į kambarį grįžo Dumbldoras. Trimitas pašoko, tarsi būtų užmiršęs, 
kad turi svečią. 

— Pagaliau pasirodei, Albai. Kur buvai prapuolęs? Viduriai streikuoja? 

— Ne. Aš tik sklaidžiau Žiobarų žurnalus, atsakė Dumbldoras. - Man 
baisiai patinka mezgimo raštai. Na, Hari, mes jau per ilgai užsisvečiavome 
pas Horacijų, turbūt laikas judėti. 

Haris stryktelėjo iš krėslo visai patenkintas, kad reikia eiti. Trimitas, 
atrodo, apstulbo. 

— Jau išeinat? 

- Iš tiesų taip. Iškart matau, kad iš žmogaus jokios naudos. 

— Jokios naudos?.. - susijaudino Trimitas. Gniaužydamas rankas žiū- 
rėjo, kaip Dumbldoras susisupa apsiaustu, o Haris sagstosi striukelę. 

— Na, labai gaila, Horacijau, kad nenori siūlomo darbo, - tarė Dumbl- 
doras, kilstelėdamas sveikąją ranką atsisveikinti. - Hogvartsas būtų ap- 
sidžiaugęs tau sugrįžus. Nors ir kaip sustiprintas saugumas, visada būsi 
laukiamas svečias, jeigu kada panorėsi mus aplankyti. 

— Taip... na... labai malonu... taip sakant... 

— Taigi sudiev. 

— Iki, - tarstelėjo Haris. 

Jie jau darė lauko duris, kai juos sustabdė šauksmas: 

— Gerai jau, gerai, apsiimu! 

Atsisukęs Dumbldoras išvydo Trimitą svetainės tarpdury. 

— Atsisakysi pensijos? 

— Taip, taip, - nekantriai atsakė Trimitas. - Tikriausiai išprotėjau, 
bet taip. 

— Nuostabu, - su šypsena tarė Dumbldoras. - Tada, Horacijau, jus 
pamatysime rugsėjo pirmąją. 

— Pamatysite, niekur nesidėsiu, - suniurnėjo Trimitas. 

Žengiančius kiemo taku vėl pasivijo Trimito balsas: 

— Noriu, kad pridėtum algos, Dumbldorai! 

Dumbldoras nusijuokė. Varteliai užsivėrė, ir jie per tamsą ir rūko 
tumulus nubrido pakalnėn. 

— Bravo, Hari. 

- Ašjuk nieko nepadariau, - nustebo Haris. 

— Dar ir kaip padarei. Aiškiai parodei Horacijui, kaip jam naudinga 
grįžti į Hogvartsą. Ar jis tau patiko? 

- Ee... 

Haris nesuprato, patinka jam Trimitas ar ne. Gal savotiškai neblogas, 
tačiau pilnas tuštybės ir, nors kaip gynėsi, pernelyg jau nustebęs, kad 
Žiobarų vaikas gali būti gera ragana. 

— Horacijus mėgsta patogumus, - tarė Dumbldoras, išvaduodamas 
Harį nuo atsakomybės pareikšti savo nuomonę. - Dar jam patinka 
garsių, dalingų ir galingų žmonių kompanija. Jam patinka jausti, kad 
jis daro jiems įtaką. Jis niekada netroško sosto, jam užtenka galinio suo- 
lo - daugiau vietos plačiai atsisėsti, supranti? Hogvartse jis išsirinkdavo 
numylėtinius, kartais už jų siekius ar protą, kartais už žavesį ar talentą, 
be to, turėjo nepaprastą uoslę apdovanoti palankumu tuos, kurie suaugę 
garantuotai iškildavo savo srityje. Horacijus subūrė tarsi kokį globoti- 
nių klubą, juos supažindindavo, padėdavo užmegžti naudingus ryšius 


ir visada ką nors gaudavo iš to - ar savo mėgstamų cukruotų ananasų 

dėžę dovanų, ar teisę rekomenduoti Ryšių su goblinais valdybai naują 
pavaduotoją. 

Staiga Haris mintyse be galo gyvai išvydo didžiulį išpampusį vorą, 
rezgantį apie save voratinklį, šen ten patraukiantį giją, kad priartėtų 
sultingos muselės. 

— Visa tai kalbu, - šnekėjo Dumbldoras, - ne norėdamas nuteikti tave 
prieš Horacijų, kurį jau turime vadinti profesoriumi Trimitu, o tik įspėti. 
Jis neabejotinai bandys tave prisijaukinti, Hari. Būtum jo kolekcijos per- 
las - Berniukas, Kuris Išgyveno... Arba, kaip šiuo metu esi vadinamas, 
Išrinktasis. 

Po šių žodžių Harį nukrėtė šiurpas, neturintis nieko bendra su žvar- 
biu nakties rūku. Jis prisiminė žodžius, girdėtus prieš keletą savaičių, 
žodžius, kurie jam buvo pilni siaubingos prasmės. 

Nė katras negalės gyventi, kol kitas gyvas. 

Dumbldoras sustojo šalia bažnyčios. 

— Užtenka, Hari. Kabinkis į mane. 

Haris jau buvo nusiteikęs kelionei oru, bet vis tiek nemalonu. Išnykus 
spaudimui ir kai vėl galėjo kvėpuoti, pasijuto stovįs šalia Dumbldoro 
kaimo keliuke ir žiūrįs į antrą mieliausią pastatą pasaulyje - Landynę. 
Nors ką tik nugara perėjo baimingas šiurpas, nuotaika iškart pasitaisė. 
Čia laukia Ronis... Ir ponia Vizli, neregėtai gardžiai gaminanti valgyt... 

- Jeigu neprieštarauji, Hari, - prabilo Dumbldoras, atkeldamas var- 
tus, - norėčiau tarti tau keletą žodžių, kad niekas negirdėtų ir nematytų. 
Gal ten? 

Dumbldoras parodė į akmeninę pašiūrę, kur Vizliai laikė savo šluotas. 
Truputį sutrikęs, Haris žengė paskui jį pro girgždančias duris ir atsidūrė 
patalpoje, ne didesnėje už gerą spintą. Dumbldoras įžiebė savąją burtų 
lazdelę ir nusišypsojo Hariui. 

- Tikiuosi, Hari, man atleisi už tai, jog vėl paminėsiu tą dieną, bet aš esu 
labai patenkintas ir netgi šiek tiek didžiuojuosi, kad tu taip gerai laikaisi 
po viso to, kas nutiko ministerijoje. Sirijus tikrai tavimi didžiuotųsi. 

Haris nurijo seilę. Balsas kažkur pradingo. Nemanė turįs jėgų kalbėti 
apie Sirijų. Jau ir taip skaudu buvo girdėti, kaip dėdė Vernonas klausia: 
„Jo krikštatėvis mirė?“ Dar blogiau atrodė, kai Trimitas lyg niekur nieko 
švaistėsi Sirijaus vardu. 

- Žiauru, - tyliai kalbėjo Dumbldoras, — kad judu su Sirijumi taip 
trumpai tebuvote kartu. Negailestingai nukirsta ši draugystė turėjo būti 
ilga ir laiminga. 

Haris linktelėjo nenuleisdamas akių nuo voro, ropojančio per Dumbl- 
doro skrybėlę. Jis matė, jog Dumbldoras supranta, gal netgi įtaria, kad, 
kol atėjo jo laiškas, Haris Durslių namuose kone visą laiką pragulėjo 
lovoje, atsisakydavo valgyti ir tik spoksodavo į aprasojusį lango stiklą 
jausdamas krūtinėje šaltą tuštumą, kuri jam priminė Psichus. 

— Tiesiog labai sunku, - pagaliau prabilo Haris, - žinoti, kad jis jau 
niekada nebeparašys. 

Staiga ėmė peršėti akys ir jis sumirksėjo. Kvaila šitai prisipažinti, bet 
iš tikrųjų faktas, jog už Hogvartso sienų jis turėjo žmogų, kuriam beveik 
tėviškai rūpėjo, kaip jam sekasi, buvo bene geriausia iš visos pažinties 
su krikštatėviu. O dabar pašto pelėdos jau niekad nebepradžiugins jo 
Sirijaus laiškais... 

- Sirijus tau įkūnijo daugelį iki tol nepatirtų dalykų, - švelniai pasakė 
Dumbldoras. - Be abejo, baisus smūgis... 

— Tačiau būdamas pas Durslius, - tvirtesniu balsu pertraukė jį Haris, — 
aš supratau, kad negalima užsisklęsti ar... ar ištižti. Sirijui tai nepatiktų, 
tiesa? Be to, gyvenimas pernelyg trumpas. Pažiūrėkit į ponią Bounz, į 
Emeliną Vens... Toliau juk gali būti mano eilė, tiesa? Bet jeigu taip nu- 
tiktų, — karštai tarė jis, žvelgdamas tiesiai į mėlynas Dumbldoro akis, 
spindinčias burtų lazdelės šviesoje, - pasistengsiu pasiimti anapus kuo 
daugiau Mirties Valgytojų, taip pat Voldemortą, jei tik bus įmanoma. 

— Kalbi kaip tikras savo tėvų sūnus ir Sirijaus krikštasūnis! - pagyrė 
jį Dumbldoras ir paplojo per nugarą. - Nusiimu prieš tave skrybėlę - ar 
bent nusiimčiau, jeigu nebijočiau apdrėbti tavęs vorais... O dabar, Hari, 

apie kai ką labai artimo. Manau, šias dvi savaites tu skaitei „Magijos 
žinias“? 

- Taip, - linktelėjo Haris. Širdis ėmė tankiau plakti. 

— Tada galėjai įsitikinti, kad informacija apie tavo nuotykį Pranašys- 
čių salėje, taip sakant, ne tik prasiskverbė, bet užplūdo to laikraščio 
puslapius? 

— Taip. Ir dabar kiekvienas Žino, kad aš esu tas... 

— Ne, nežino, - pertraukė jį Dumbldoras. - Visame pasaulyje tik du 
žmonės žino, kokia buvo tikroji pranašystė apie tave ir Valdovą Volde- 
mortą, irjie abu stovi šioje prasmirdusioje ir pilnoje vorų pašiūrėje. Tačiau 
iš tiesų daugelis teisingai atspėjo, kad Voldemortas pasiuntė savo Mirties 
Valgytojus pavogti pranašystės ir kad toji pranašystė buvo susijusi su 
tavimi. Tikiuosi, neklystu sakydamas, jog tu niekam neprasitarei Žinąs, 
kokia toji pranašystė? 

— Niekam. 

— Apskritai protingas sprendimas, - tarė Dumbldoras. - Nors, mano 
manymu, gali nusiraminti ir patikėti ją savo draugams, ponaičiui Ronal- 
dui Vizliui ir panelei Hermionai Įkyrėlei. Taip taip, - pridūrė pamatęs, 
kaip Haris apstulbo, - mano galva, jie turi žinoti. Tu juos paniekintum 
nuslėpdamas tokį svarbų dalyką. 

— Aš nenorėjau... 

- Jų jaudinti ar išgąsdinti? - užbaigė sakinį Dumbldoras, stebeilyda- 
mas į jį per akinukų viršų. - O gal parodyti, jog ir pats jaudiniesi ir bijai? 
Hari, draugai tau reikalingi. Ir labai teisingai pasakei, jog Sirijus nebūtų 
norėjęs, kad tu užsisklęstum. 

Haris tylėjo, tačiau Dumbldorui, regis, atsakymo nereikėjo. 

— O dabar apie ką kita, nors tai irgi susiję. Šiais metais norėčiau tau 
duoti privačių pamokų. 

— Privačių pamokų? Jūsų? - atitoko Haris, iki tol nerimastingai tylėjęs. 

— Taip. Manau, atėjo laikas man tiesiogiai įsikišti į tavo mokslus. | 

— Ko jūs mane mokysite, sere? 

— O, visko po truputį, - išdidžiai atsakė Dumbldoras. 

Haris nekantriai laukė, bet Dumbldoras plačiau nesiteikė paaiškinti, 
tada jis paklausė ko kito, kas irgi nedavė ramybės: 

- Jeigu lankysiu jūsų pamokas, gal nebereikės vaikščioti pas Sneipą 
mokytis oklumantijos? 

- Profesorių Sneipą, Hari... Ne, nebereikės. 

— Gerai, nes jos buvo... - Haris susigriebė ir nepasakė, ką mano apie 
tas pamokas. 

— Manau, labai tiktų žodis „fiasko“, - linktelėjo Dumbldoras. 

Haris nusijuokė. 

— Ką gi, tai reiškia, kad nuo šiol profesorių Sneipą matysiu labai retai, 
nes jis manęs nepriims į nuodų ir vaistų pamokas, jei Vidutinio magijos 
lygio egzamino neišlaikysiu geriausiu pažymiu, o aš žinau, kad neiš- 
laikysiu. 

— Pelėdos skaičiuojamos tada, kai suskrenda, - rimtai pasakė Dumbl- 
doras. - Beje, tavoji turėtų atvykti šiek tiek vėliau. O dabar, prieš atsi- 
sveikinant, dar apie du dalykus. Pirma, noriu, kad nuo šios akimirkos 
niekad nesiskirtum su neregimuoju apsiaustu. Net pačiame Hogvartse. 
Dėl viso pikto, aišku? 

Haris linktelėjo. 

- Antra, kol būsi čia, Landynei bus garantuota geriausia apsauga, ko- 
kią tik gali suteikti Magijos ministerija. Tos priemonės sudaro tam tikrų 
nepatogumų Artūrui ir Molei, pavyzdžiui, visas jiems adresuotas paštas 
pirmiausia patikrinamas ministerijoje. Tačiau jie visiškai neprieštarauja, 
nes jiems labiausiai rūpi tavo saugumas. Tačiau būtum labai nedėkingas, 
jei svečiuodamasis pas juos pats rizikuotum savo galva. 

— Suprantu, - skubiai tarė Haris. 

— Na, ir puiku, - atsiduso Dumbldoras ir pastūmęs pašiūrės duris 
žengė į kiemą. - Virtuvėje matau šviesą. Greičiau suteikime Molei ma- 
lonumą padejuoti, koks tu liesutis. 


PENKTAS SKYRIUS 


Visiška flegma 


Haris su Dumbldoru artinosi prie užpakalinių Landynės durų, šalia ku- 
rių, kaip visada, voliojosi seni guminiai batai ir surūdiję katilai. Tolimoje 
daržinėje mieguistai kudakavo vištos. Dumbldoras pabeldė tris kartus, 
už virtuvės lango greit šmėstelėjo šešėlis. 

— Kas ten? - nervingai paklausė ponios Vizli balsas. - Atsiliepkit! 

— Čia aš, Dumbldoras, atgabenau Harį. 

Durys iškart atsivėrė. Jie išvydo ponią Vizlį - mažutę, storutę. Senu 
žaliu chalatėliu. 

— Hari, vaikeli! Albai, dievaži, taip mane išgąsdinai, juk sakei, kad iki 
ryto jūsų nelauktume! 

— Mums pasisekė, - paaiškino Dumbldoras, stumtelėdamas Harį vi- 
dun. - Trimitas pasirodė esąs daug sukalbamesnis, nei maniau. Aišku, 
Hario nuopelnas. O, sveika, Nimfadora! 

Haris apsidairęs pamatė, jog ponia Vizli ne viena, nors buvo vėlus 
metas. Prie stalo, suspaudusi didelį arbatos puodelį, sėdėjo raganaitė 
blyškiu širdišku veideliu ir pilkšvai rudais plaukais. 

— Sveiki, profesoriau, - tarė ji. - Labas, Hari. 

— Labas, Tonks. 

Hariui pasirodė, kad ji atrodo suvargusi, netgi liguista, o šypsena 
kažkokia dirbtinoka. Ir jau tikrai be tų jos rožinių plaukų išvaizda nebe- 
buvo tokia spalvinga. 

— Na, aš eisiu, - skubiai tarė ji, atsistodama ir apsigaubdama ap- 


siaustu. - Dėkui už arbatą ir gerus žodžius, Mole. 

— Prašom nebėgti dėl manęs, - galantiškai pasakė Dumbldoras. - Aš 
negaliu pasilikti, su Rufu Skrimdžeru turiu aptarti keletą skubių 
reikalų. 

— Ne, ne, man reikia eiti, - patikino Tonks, nežiūrėdama Dumbldorui 
į akis. - Labanaktis... 

— Gal, sakau, užsuktum savaitgalį pietų, bus Remas ir Baisioji Akis... 

— Kad ne, Mole... Bet ačiū už kvietimą... Labos nakties visiems. 

Tonks šmurkštelėjo laukan. Keli žingsniai nuo durų ji apsisuko ant 
kulno ir išnyko ore. Haris pastebėjo, kad ponia Vizli susirūpinusi. 

— Na, Hari, pasimatysime Hogvartse, - tarė Dumbldoras. - Būk at- 
sargus. Jūsų nuolankus tarnas, Mole. 

Nusilenkęs poniai Vizli, jis išėjo ir dingo lygiai toje pačioje vietoje kaip 
ir Tonks. Ponia Vizli uždarė duris ir apkabinusi Hariui pečius nusivedė 
jį į lempos šviesą pažiūrėti, kaipgi jis atrodo. 

— Visai kaip Ronis, - atsidūsėjo nužvelgusi Harį nuo galvos iki kojų. - 
Abudu atrodote, lyg būtumėte ištįsę dėl Ištempiamųjų kerų. Prisiekiu, 
nuo tada, kai paskutinį kartą pirkau mokyklinę aprangą, Ronis paaugo 
keturis colius. Ar nori valgyt, Hari? 

— Labai, - atsakė Haris, staiga pajutęs, jog yra alkanas kaip vilkas. 

— Sėskis, vaikeli, ką nors sumakaluosiu. 

Jam atsisėdus, ant kelių stryktelėjo didelis rusvai rainas katinas ir 
ėmė sau murkti. 

— Vadinasi, Hermiona čia? - laimingas paklausė jis, kasydamas Ban- 
ditui paausius. 

— Otaip, atvyko užvakar, - atsakė ponia Vizli ir kaukštelėjo burtų 
lazdele į didelį prikaistuvį. Šis užšoko ant viryklės garsiai žvangtelėda- 
mas ir ėmė kunkuliuoti. - Visi, aišku, miega, mes tavęs tikėjomės tik po 
kelių valandų. Na, štai... 

Ji vėl kaukštelėjo per puodą. Puodas pakilo į orą, nulėkė prie Hario 
ir pasikreipė; ponia Vizli vos spėjo pakišti po juo dubenį, ir į jį pasipylė 
tiršta garuojanti svogūnienė. 

— Duonos reikia? 

— Taip, dėkui. 

Ji mostelėjo lazdele sau per petį, ant stalo dailiai nusileido kepalas 
duonos ir duonriekis peilis. Kai duona pati pasiraikė, o puodas vėl 
bumbtelėjo ant viryklės, ponia Vizli atsisėdo priešais jį. 

— Vadinasi, tu įtikinai Horacijų Trimitą imtis darbo? 

Haris linktelėjo pilna burna. 

— Jis mokė mane su Artūru, - pasakė ponia Vizli. - Hogvartse buvo 
nuo amžių, pradėjo tenai dirbti gal dar anksčiau už Dumbldorą. Kaip 
jis tau patiko? 

Kramtydamas duoną, Haris tiktai gūžtelėjo pečiais ir pakraipė galvą. 

— Suprantu, ką nori pasakyti, - tarė ponia Vizli. - Aišku, nusiteikęs 
jis gali būti tiesiog nuostabus, bet Artūras niekad jo per daug nemėgo. 
Ministerija prikišta jo numylėtinių, jis visad mokėdavo pagelbėti kylan- 
čiam aukštyn, bet nerasdavo laiko Artūrui - nemanė, kad jis galėtų iškilti. 
Tai tik rodo, jog net Trimitas gali suklysti. Nežinau, ar Ronis tau spėjo 
parašyti, nes tai atsitiko visai neseniai. Artūras paaukštintas! 

Buvo akivaizdu, kad ponia Vizli nekantravo kuo greičiau pranešti 
tokią žinią. Haris skubiai nurijo ugninės sriubos šaukštą, atrodė, gerklė 
sudegs. 

— Kaip nuostabu! - Žioptelėjo jis. 

— Koks tu geras, - tarė ponia Vizli, pamaniusi, jog jis apsiašarojo su- 
graudintas naujienos. - Taip, Rufas Skrimdžeras dėl tokios sudėtingos 
padėties įsteigė keletą naujų skyrių ir Artūrą paskyrė vadovauti Su- 
klastotų gynybinių kerų ir apsaugos priemonių konfiskavimo skyriui. 
Darbas labai sunkus, šiuo metu jam pavaldūs dešimt tarnautojų! Jie jam 
viską pranešinėja. 

— Ką gi taip? 

— Supranti, kilus visai tai panikai dėl Pats Žinai Ko, prekyboje iš- 
lenda baisiai keistų prekių, neva ginančių nuo Pats Žinai Ko ir Mirties 
Valgytojų. Tikriausiai įsivaizduoji - vadinamieji apsauginiai eliksyrai, o 

iš tikrųjų padažas su trupučiu Pūsliagumbių pūlių, arba gynybinių kerų 
instrukcijos, nors nuo tų kerų tau tik nukrenta ausys... Na, tie niekda- 
riai daugiausia yra Žmonės, panašūs į Mandangą Flečerį, kuris per visą 
gyvenimėlį nėra dorai dirbęs nė vienos dienos ir naudojasi visuotine 
baime, tačiau pasitaiko ir tikrai bjaurių dalykų. Anądien Artūras konfis- 
kavo dėžę užkeiktų Skundiklių, kurie beveik garantuotai buvo pakišti 
Mirties Valgytojų. Taigi pats matai, koks svarbus darbas, aš jam ir sakau, 
kad kvaila pasigesti automobilių žvakių, skrudintuvų ir kitokio Žiobarų 
šlamšto, - rūsčiai užbaigė prakalbą ponia Vizli, tarsi Haris būtų tvirtinęs, 
jog labai suprantamas daiktas pasigesti automobilių žvakių. 

— Ar ponas Vizlis dar negrįžęs iš darbo? - paklausė Haris. 

— Dar ne. Truputį vėluoja. Sakė parsirasiąs apie vidurnaktį. 

Ji grįžtelėjo į didelį laikrodį, kreivai stovintį ant skalbinių pilnos 
pintinės gale stalo. Haris iškart jį pažino: jis turėjo devynias rodykles, 
ant kiekvienos buvo užrašytas šeimos nario vardas. Paprastai laikrodis 
kabėdavo Vizlių svetainėje, tačiau dabartinė jo padėtis liudijo, kad ponia 
Vizli jį ėmė visur nešiotis. Dabar visos devynios rodyklės rodė „Mirtiną 
pavojų“. 

- Šitaip jis rodo jau senokai, - nerūpestingai paaiškino ponia Viz- 
li. - Nuo tos dienos, kai Pats Žinai Kas išlindo į viešumą. Tikriausiai 
nėra žmogaus, kuriam negrėstų mirtinas pavojus. Ne tik mūsų šeimai. 
Bet nežinau nė vieno, kas turėtų tokį laikrodį, todėl negaliu patikrinti. 
O! - staiga parodė ji pirštu į ciferblatą. Pono Vizlio rodyklė pasislinko 
prie „Kelionės“. 

— Parvyksta! 

Ir tikrai po valandėlės pasigirdo beldimas į užpakalines duris. Ponia 
Vizli pašokusi nuskubėjo prie jų. Suėmusi rankeną prispaudė veidą prie 
durų ir tyliai paklausė: 

— Artūrai, čia tu? 

- Taip, - atsiliepė pavargęs pono Vizlio balsas. - Tačiau šitaip atsaky- 
čiau net ir būdamas Mirties Valgytoju. Užduok mano klausimą! 

— Oi dievaži... 

— Mole! 

— Gerai jau, gerai... Kokia tavo didžiausia svajonė? 

— Išsiaiškinti, kodėl lėktuvai laikosi ore. 

Ponia Vizli linktelėjo ir pasuko rankeną, bet ponas Vizlis kitoj pusėj, 
matyt, ją laikė, nes durys neatsidarė. 

— Mole! Pirma turiu užduoti tavo klausimą! 

— Artūrai, kokia nesąmonė... 

— Kaip mėgsti, kad tave vadinčiau, kai esame dviese? 

Net blausioje šviesoje Haris pamatė, kaip užraudonijo ponia Vizli, 
net jam pačiam užkaito ausys ir kaklas, ir jis ėmė garsiai šlerpti sriubą 
barškindamas šaukštu. 

— Kūlverstuke, - susikrimtusi pakuždėjo ponia Vizli į durų tarpelį. 

— Teisingai, - tarė ponas Vizlis. - Dabar gali įsileisti. 

Ponia Vizli atidarė duris. Pro jas įžengė liesas praplikęs rudaplaukis 
burtininkas su akiniais ir ilgu apdulkėjusiu kelioniniu apsiaustu. 

— Vis tiek nesuprantu, kodėl kas kartą, kai grįžti, turime vaidinti šitą 
spektaklį, - vis dar raudona bambėjo ponia Vizli, padėdama vyrui išsi- 
nerti iš apsiausto. - Juk Mirties Valgytojas, prieš apsimesdamas tavimi, 
galėjo išgauti iš tavęs sutartą atsakymą! 

- Žinau, brangioji, tačiau ministerija nustatė tokią procedūrą, o aš 
turiu rodyti pavyzdį. Gardžiai kvepia - svogūnų sriuba? 

Ponas Vizlis nekantriai atsisuko į stalą. 

— Haris! Mes tavęs laukėme tik rytą! 

Jie pasisveikino paduodami ranką, ir ponas Vizlis atsisėdo šalia Hario. 
Šeimininkė pastatė ir jam dubenį viralo. 

— Dėkui, Mole. Sunkus buvo vakaras. Kažkoks asilas ėmė prekiauti 
Metamorfozės medaliais. Atseit užsikabini ant kaklo, ir gali pasi- 
versti kuo panorėjęs. Šimtas tūkstančių pavidalų, ir tik už dešimt 
galeonų! 

— O kas iš tikrųjų atsitinka, kai užsikabini? 

— Dažniausiai nusidažai kokčiai apelsinine spalva, bet keletui žmonių 
visą kūną nusėjo į čiuptuvus panašios karpos. Sakytum Švento Mango 
ligoninė neturėtų ko veikti! 

— Kai paklausai, atrodo, jog tokie žaidimai patiktų Fredžiui ir Džor- 
džui, - nedrąsiai tarė ponia Vizli. - Ar tikrai Žinai, kad... 

— Aišku, Žinau! - šūktelėjo ponas Vizlis. - Dabar, kai žmonės tiesiog 
nebeišmano, kaip saugotis, berniukai šitaip nejuokautų. 

— Tai dėl tų Metamorfozės medalių ir susivėlinai grįžti? 

— Ne, mums buvo pranešta, kad Elefante ir Kaslyje pasirodė bjaurių 
Atbulinių kerų, laimei, kol nuvykome, Magiškoji policija susitvarkė. 

Haris prisidengęs burną tramdė žiovulį. 

— Į lovą, - sukomandavo akyloji ponia Vizli. - Fredžio ir Džordžo 
kambarys paruoštas, karaliausi jame vienas. 

— O kurgi jie? 

— Na, jie taip apsikasę darbais, kad nakvoja virš savo krautuvėlės 
Skersiniame skersgatvyje. Prisipažinsiu, iš pradžių nepritariau tai jų už- 
mačiai, bet vis dėlto atrodo, kad jie turi verslininko gyslelę! Lipk aukštyn, 
vaikeli, tavo lagaminas jau ten. 

— Labanaktis, pone Vizli, - tarė Haris, atitraukdamas kėdę. Banditas 
nušoko žemėn ir išsliūkino iš virtuvės. 

— Labanakt, Hari, - pasakė Vizlis. 

Haris pastebėjo, kad prieš išeidama ponia Vizli dirstelėjo į laikrodį ant 
skalbinių pintinės. Visos rodyklės ir vėl rodė „Mirtiną pavojų“. 

Fredžio ir Džordžo miegamasis buvo trečiame aukšte. Ponia Vizli 
nukreipė lazdelę į lempą ant stalelio šalia lovos, ir ji įsižiebė užliedama 
kambarį jaukia auksine šviesa. Nors ant rašomojo stalo priešais langą 
stovėjo didelė vaza su gėlėmis, jų aromatas nepermušė visur įsiėdusio 
kvapo - tikriausiai parako, nutarė Haris. Ant grindų buvo daugybė už- 
lipintų, bet niekaip nepažymėtų dėžių, o tarp jų kėpsojo Hario lagaminas. 
Kambarys, regis, laikinai buvo paverstas sandėliu. 

Ant didelės spintos laiminga suūkė Hedviga ir purptelėjo pro langą. 
Haris suprato, kad ji laukė jo norėdama pasisveikinti ir sulaukusi išskrido 
medžioti. Haris palinkėjo poniai Vizli labos nakties, apsivilko pižamą ir 
įlipo į vieną lovų. Pagalvėje užčiuopė kažką kieta. Įkišęs ranką į užval- 
kaliuką ištraukė lipnų violetinį ir oranžinį saldainį - Vimdomoji pastilė! 
Šypsodamasis jis apsivertė ant šono ir bemat užmigo. 

Jam pasirodė, kad po kelių sekundžių jis pabudo driokstelėjus patran- 
kai. Staigiai atsisėdęs išgirdo atitraukiamas užuolaidas. Į akis plykstelėjo 
saulė. Viena ranka jas prisidengęs, kita ėmė grabalioti akinių. 

— Kas čia daros? 

— Mes nežinojome, kad tujau čia! - sušuko sujaudintas balsas, ir Haris 
gavo per makaulę. 

— Roni, nemušk jo! - priekaištingai tarė mergaitė. 

Pagaliau Haris sugraibė akinius, juos užsisodino ant nosies, bet saulė 
taip švietė, kad vis tiek beveik nieko nematė. Priešais jį siūbavo kažkoks 
išstypęs šešėlis; jis sumirksėjo, ir štai stovi išsišiepęs Ronis Vizlis. 

— Kaip gyvenimas? 

— Geriau nebūna, - atsakė Haris, trindamasis pakaušį ir vėl nuvirsda- 
mas ant pagalvių. - O tau? 

— Neblogai. - Ronis prisitraukė kartoninę dėžę ir atsisėdo ant jos. — 
Kada atsiradai? Mama tik dabar pasakė! 

— Maždaug pirmą nakties. 

— Ar Žiobarai tavęs neskriaudė? Elgėsi padoriai? 

- Kaip visada, - atsakė Haris. Hermiona atsisėdo ant lovos krašte- 
lio. - Su manim beveik nekalbėjo, bet man taip netgi labiau patinka. 
Kaip sekasi, Hermiona? 

— O, puikiai, - sumurmėjo Hermiona, varstydama jį akimis taip, lyg 
jis būtų sunkus ligonis. 

Jis pamanė žinąs, dėl ko ji taip spokso, bet, neturėdamas noro kalbėti 
apie Sirijaus mirtį ar kitą kokią liūdną temą, paklausė: 

— Kiek valandų? Ar jau pavėlavau pusryčių? 

— Nesijaudink, mama paruošė tau padėklą. Įsitikinusi, kad negau- 
davai normaliai pavalgyti, - užvertė akis į lubas Ronis. - Na, kokios 
naujienos? 

— Galima sakyti, jokių, juk aš buvau įstrigęs pas dėdę ir tetą, ar ne? 

— Neskiesk! Tu juk atvykai su Dumbldoru! 

— Netoksjau didelis nuotykis. Jis tik norėjo, kad aš padėčiau prikalbinti 
vieną seną mokytoją sugrįžti į darbą. Jis vardu Horacijus Trimitas. 

— Mes manėme... - nusivylęs burbtelėjo Ronis. Hermiona sužaibavo 
akimis, ir jis staigiai pasitaisė: - Mes taip ir manėme. 

— Ką tu sakai? - nusijuokė Haris. 

— Aha... Dabar, kai nebėra Ambridž, ir arkliui aišku, kad reikia 
naujo apsigynimo nuo juodosios magijos mokytojo. Taigi koks tasai 
Trimitas? 

— Truputį panašus į jūrų vėplį, buvęs Klastūnyno vadovas. Kas nors 
negerai, Hermiona? 

Ji žiūrėjo į jį taip akylai, lyg bijodama, kad bet kurią akimirką jam gali 
pasireikšti kokios nors keistos ligos požymiai. Po jo klausimo nutaisė 
dirbtinoką šypseną. 

— Ką tu, ne! Ir kaip tau pasirodė, ar Trimitas bus geras mokytojas? 

— Nežinau. Tačiau gal negali būti blogesnis už Ambridž? 

— Aš pažįstu ir blogesnių už Ambridž, - atsiliepė balsas tarpdury. Į 
kambarį susiraukusi įlindo jaunesnioji Ronio sesutė. - Labas, Hari. 

— Kas tau yra? - paklausė Ronis. 

— Ne man, ojai,- atsakė Džinė, klestelėdama ant Hario lovos. - Ji 
mane varo iš proto. 

— Ką gi dabar padarė? - užjaučiamai paklausė Hermiona. 

— Nieko, bet kaip ji kalba su manim - lyg aš būčiau trejų metukų! 

- Žinau, - tylutėliai tarė Hermiona. - Ji dedasi tokia svarbia. 

Haris apstulbo, kad Hermiona šitaip kalba apie ponią Vizli, ir nenu- 
stebo, kai Ronis piktai jas subarė: 

— Ar negalite nors penkias sekundes palikti jos ramybėje? 

— Oi, gink tu ją, gink, - pasipūtė Džinė. — Visi žinome, kad negali į ją 
atsižiūrėti. 

Tokie žodžiai lyg ir netiko Ronio motinai, ir Haris, jausdamas, kad 
kažko nežino, paklausė: 

— Apie kąjūs... 

Atsakymą gavo nebaigęs klausimo. Miegamojo durys vėl plačiai atsi- 
darė, Haris negalvodamas užsitraukė antklodę iki nosies taip staigiai ją 
trūktelėdamas, kad Hermiona su Džine nuslydo ant grindų. 

Į kambarį įžengė mergina, tokio nežemiško grožio, kad net kvapą 
gniaužė. Aukšta ir liekna kaip nendrė, ilgais šviesiais plaukais, ji tarsi 
skleidė sidabrišką šviesą. Ir dar ši tobulybė atnešė pilną padėklą. 

— Ari, - tarė ji kimiu balsu, - jau šitaip vėlu! 

Ji leidosi plaukti prie jo lovos, betjai už nugaros pasirodė ponia Vizli, 
gerokai papykusi. 

— Nebuvo reikalo tempti to padėklo, jau pati buvau benešanti! 

— Man nesunkū, - pareiškė Fler Delakur ir padėjo padėklą Hariui ant 
kelių, tada grakščiai pasilenkusi pabučiavo į abu skruostus. Tos vietos 
pradėjo degti. - Aš taip norėjau jį pamatyti. Ar prisimeni mano seserį Gab- 
rielę? Ji tik ir kalba apie Arį Poterį. Labai džiaugsis vėl tave pamačiusi. 

— O... Ar ji irgi čia? - išspaudė Haris. 

— Ne ne, paikas berniūk, - kaip varpelis nusijuokė Fler. - Kalbu apie 
kitą vasarą, kai mes... O tū nežinai? - išplėtė ji savo mėlynas akis ir prie- 
kaištingai pažvelgė į ponią Vizli, ši ėmė teisintis: 

— Mes jam dar nespėjome pasakyti. 

Fler vėl atsisuko į Harį švystelėdama sidabriniais plaukais poniai 
Vizli per veidą. 

— Bus mūsų su Bilū vestuvės! 

- Oo... - gargtelėjo Haris. Negalėjo nepastebėti, kaip ponia Vizli, 
Hermiona ir Džinė stengiasi nežiūrėti viena kitai į akis. — Čia tai bent. 
Sveikinu. 

Ji vėl pabučiavo jį. 

— Šiuo metū Bilas labai užsiėmęs, labai dirba, o aš dirbu puse etato 
„Gringotse“, tobulinu anglų kalbos Žinias, jis nori, kad pabūčiau čia 
kelias dienas ir susipažinčiau su jo šeima. Aš taip apsidžiaugiau, kad ir 
tū atvyksi, nes čia taip nuobodu, jeigu nemėgsti virti ir vištų! Na, gero 
apetito, Ari! 

Ji grakščiai apsisuko ir išpleveno iš kambario tyliai užverdama 
duris. 

Ponia Vizli išleido garsą, panašų į „fu!“ 

— Mamajjos nekenčia, - tyliai tarė Džinė. 

— Visiškai ne nekenčiu! - piktai sukuždėjo ponia Vizli. - Tik manau, 
jog jie paskubėjo susižadėti, štai kaip! 

— Jie jau pažįstami visus metus, - nesutiko Ronis - keistai apspangęs, 
jis tebežiūrėjo į uždarytas duris. 

— Ne toks jau ilgas laikas! Aš, aišku, suprantu, kaip tai atsitiko. Vis 
dėl to netikrumo grįžus Patys Žinote Kam: žmonės bijo, kad rytoj gali 
mirti, todėl visur puola kaip akis išdegę, o šiaip neskubėtų, pagalvotų. 
Tas pats dėjosi ir praeitą kartą, kai jis atgavo galią, žmonės puldinėjo į 
visas puses... 

— Taip pat ir judu su tėčiu, - klastingai priminė Džinė. 

— Na, mudu sujjūsų tėvu buvome sukurti vienas kitam, tad kokia pra- 
smė būtų buvusi laukti? — atšovė ponia Vizli. - Tačiau Bilas ir Fler... Na... 
Ką gi jie turi bendra? Jis - darbštus, praktiškas vaikinas, o ji... 

— Karvė, - linktelėjo Džinė. - Tačiau Bilas nėra toks jau praktiškas. 
Juk jis dirba atkeikėju, taigi mėgsta nuotykius, trupučiuką romantikos... 
Manau, todėl ir užkibo ant Flegmos. 

— Neprasivardžiuok šitaip, Džine, - sudraudė ją ponia Vizli, o Haris 
su Hermiona nusikvatojo. - Na, eisiu prie darbų... Valgyk, Hari, kiauši- 
nienę, kol neatšalo. 

Susirūpinusi ji išėjo. Ronis tebebuvo apdujęs ir purtė galvą kaip šuo, 
norintis iškratyti iš ausų vandenį. 

— Nejaugi dar neapsipratai su ja? - paklausė Haris. 

— Iš dalies, bet jeigu susiduri su ja kaktomušom... 

— Komedija, - piktai pasakė Hermiona ir nudrožė tolyn nuo Ronio. 
Atsimušusi į sieną atsigręžė, susidėjo rankas ant krūtinės. 

- Juk tu nenori, Roni, kad ji čia apsigyventų visam laikui? - negalėjo 
patikėti Džinė. Tas tik gūžtelėjo, o ji pridūrė: - Na, mama padarys tam 
galą, jeigu tiktai įstengs, galiu galvą dėti. 

- Ir kokiu būdu? - paklausė Haris. 

- Ji vis kviečiasi vakarienės Tonks. Turbūt nori, kad Bilas ją įsižiūrėtų. 
Turiu vilties, kad jis taip ir padarys, man daug labiau patiktų susigimi- 
niuoti su ja. 

— Pasvajok, - nusišaipė Ronis. - Klausyk, joks sveiko proto vaikinas 
nesusižavės Tonks, jei šalia yra Fler. Aišku, Tonks visai graži, kai ne- 
kvailioja su plaukais ir nosimi, bet... 

— Bet ji daug geresnė už Flegmą, - pasakė Džinė. 

- Ir protingesnė, juk Aurorė! - prakalbo kertėje Hermiona. 

— Fler nėra kvaila, sugebėjo patekti į Burtų trikovės turnyrą, - priminė 
jiems Haris. 

— Dar tują girsi! - pyktelėjo Hermiona. 

— Tau turbūt patinka, kai Flegma sako „Ari“? - priekaištingai paklausė 
Džinė. 

— Ne, - pasigailėjo išsižiojęs Haris. - Aš tik norėjau pasakyti, kad 
Flegma... tai yra Fler... 

— Man labiau patiktų susigiminiuoti su Tonks, - pakartojo Džinė. - Ji 
nors prajuokina. 

— Nepasakyčiau, kad šią vasarą dažnai prajuokina, - nepasidavė Ro- 
nis. - Kada tik ją matau, panašesnė į Vaitoklę Mirtą. 

— Netiesa, - atkirto Hermiona: - Ji dar neatsipeikėjo po to, kas įvyko. 
Suprantate... Na, juk ji buvo jo pusseserė! 

Hariui suspurdo širdis. Ir vėl Sirijus. Jis griebė šakutę ir ėmė kimšti 
burnon kiaušinienę tikėdamasis, kad nereikės pasisakyti šia tema. 

- Tonks ir Sirijus beveik nebuvo pažįstami, - prieštaravo Ronis. - Pusę 
gyvenimo jis praleido Azkabane, o prieš tai jų šeimos nebendravo... 

— Nesvarbu, - pasakė Hermiona. - Ji laiko save kalta, kad jis žuvo! 

— Iš kur išsigalvojo? - neištvėręs paklausė Haris. 

— Na, jijuk kovėsi su Belatriks Lestreindž, ar ne? Man rodos, įsikalusi, 
kad jeigu ji būtų įveikusi Lestreindž, ši nebūtų nužudžiusi Sirijaus. 

— Nesąmonė, - atšovė Ronis. 

- Išlikusiojo kaltė, - pareiškė Hermiona. - Žinau, Lubinas mėgina ją 
perkalbėti, bet ji nesiduoda. Jai net nebesiseka metamorfmagjja... 

— Kas nebesiseka? 

— Ji nebegali pakeisti savo išvaizdos kaip iki tol, - paaiškino Hermio- 
na. - Matyt, jos galias paveikė šitas smūgis. 

— Nemaniau, kad šitaip gali atsitikti, - tarė Haris. 

- Ir aš nemaniau, - linktelėjo Hermiona, - bet turbūt jeigu iš tikrųjų 
užpuola depresija... 

Vėl atsidarė durys ir įkišo galvą ponia Vizli. 

— Džine, - sušnibždėjo ji, - ateik į apačią ir padėk pataisyti pietus. 

— Aš kalbuosi su žmonėmis! - pasipiktino Džinė. 

— Tučtuojau! - liepė ponia Vizli ir nuėjo. 

— Jai manęs reikia tik todėl, kad nenori būti viena su Flegma! - burbėjo 
Džinė. Ji švystelėjo savo ilgais rudais plaukais, puikiai pamėgdžiodama 
Fler, ir nutipeno per kambarį iškėlusi rankas kaip balerina. 

— Pasistenkite ir jūs tuoj nulipti žemyn, - paprašė išeidama. 

Haris pasinaudojo stojusia tyla ir dar užkirto pusryčių. Hermiona ėmė 
tikrinti Fredžio ir Džordžo dėžes, bet retkarčiais vis dirstelėdavo į Harį. 
Ronis kramsnojo Hario skrebutį svajingai tebežiūrėdamas į duris. 

- Kas čia per daiktas? - pagaliau paklausė Hermiona, iškėlusi kažką 
panašaus į mažą teleskopą. 

— Nežinau, - atsakė Ronis. - Bet jeigu Fredis ir Džordžas čia paliko, 
tikriausiai dar negatavas „Pokštų krautuvėlei“, taigi atsargiau. 

- Jūsų mama sakė, kad prekyba sekasi, - tarė Haris. - Sakė, kad Fredis 
su Džordžu turi verslininko gyslelę. 

-— Ne tas žodis, - pasakė Ronis. - Galeonus jie saujom žarsto! Negaliu 
sulaukti, kada pamatysiu jų krautuvę. Mes dar nebuvome Skersiniame 
skersgatvyje, nes mama sako, kad saugumo sumetimais būtinai turime 
keliauti su tėčiu, o jis paskendęs darbuos, bet krautuvėlė tikriausiai 
fantastiška. 

— O kaip Persis? - paklausė Haris. Vyriausiasis iš brolių Vizlių buvo 
nutraukęs santykius su šeima. - Ar jau kalbasi su mama ir tėčiu? 

— Ne, - atsakė Ronis. 

- Betgi jis žino, kad jūsų tėtis neklydo dėl Voldemorto sugrįžimo... 

— Dumbldoras sako, jog žmonės daug lengviau atleidžia kitiems klai- 
das, - tarė Hermiona. - Girdėjau, Roni, kaip jis kalbėjo su tavo mama. 

— Panašu į Dumbldoro filosofijas, - burbtelėjo Ronis. 

- Šiemet jis man duos privačias pamokas, - ramiai pranešė Haris. 

Ronis paspringo skrebučiu, Hermiona aiktelėjo. 

— Ir tu tylėjai! - prikišo Ronis. 

— Tik dabar prisiminiau, - prisipažino Haris. - Jis man pasakė vakar 
vakare jūsų pašiūrėje. 

— Rupke... Privačios Dumbldoro pamokos... - neatsistebėjo Ronis. — 
Įdomu, kokiu tikslu... - numykė jis. Haris padėjo peilį ir šakutę. Širdis 
daužėsi, nors jis nieko neveikė, tik sėdėjo lovoje. Dumbldoras liepė 
pasakyti... Kodėl gi ne dabar? Įbedęs akis į saulėje blizgančią šakutę, 
jis tarė: 

— Tiksliai nežinau, kodėl jis duos man pamokas, bet atrodo, jog dėl 
pranašystės. 

Ronis ir Hermiona tylėjo tarsi suakmenėję. 

— Dėl tos, kurią Mirties Valgytojai bandė pavogti iš ministerijos, - pa- 
sakė šakutei Haris. 

— Bet juk niekas nežino, kas buvo toje pranašystėje, - skubiai tarė 
Hermiona. - Ji sudužo. 

— Nors „Žinios“ rašo... - pradėjo Ronis, bet Hermiona jį nutildė: 

- Ššš! 

- „Žinios“ rašo tiesą, - kalbėjo Haris, pagaliau prisiversdamas pa- 
kelti akis į draugus. Hermiona išsigando, Ronis apstulbo. - Tas stiklinis 
rutuliukas, kuris sudužo, nebuvo vienintelis pranašystės šaltinis. Aš ją 
visą išgirdau iš Dumbldoro, ji jam ir buvo skirta, todėl jis galėjo man 
pasakyti. Iš visa ko matyt, - giliai atsiduso Haris, - kad aš esu tas, kuris 
turi pribaigti Voldemortą. Šiaip ar taip, išpranašauta, kad nė katras ne- 
galėsime gyventi, kol kitas gyvas. 

Valandėlę visi trys tylėdami susižvalgė. Staiga kažkas garsiai sprogo 
ir Hermiona dingo juodų dūmų debesyje. 

— Hermiona! - suriko Haris su Roniu. Pusryčių padėklas su trenksmu 
nulėkė ant grindų. 

Hermiona išniro iš dūmų kosėdama, suspaudusi tą lyg ir teleskopą 
ir su mėlyne paaky. 

- Aš jį suspaudžiau... o jis rėžė man atgal! 

Ir tikrai — iš teleskopo galo kyšojo nedidukas kumštis. 

- Nebijok, - nuramino ją Ronis, stengdamasis nesijuokti, - mama pa- 
taisys, ji meistriškai gydo nedidelius sužeidimus. 

— Ai, menkniekis, nesuk sau galvos, - pasakė Hermiona. - Hari, 
ak, Hari... 

Ji vėl atsisėdo ant jo lovos krašto. 

- Kai grįžom iš ministerijos, ėmėm galvoti... Aišku, nieko nenorėjome 
tau sakyti, bet iš to, ką apie pranašystę pliurpė Liucijus Smirdžius, kad 
ji atseit apie Voldemortą ir tave, na, pamanėme, gali būti kas nors pa- 
našaus... Oi, Hari... - Ir pakuždom paklausė: - Ar bijai? 

- Jau mažiau, - prisipažino Haris. - Kai išgirdau pirmą kartą, tada... 
O dabar atrodo, lyg visada būčiau žinojęs, kad galų gale reikės stoti su 
juo į dvikovą... 

— Kai išgirdome, kad Dumbldoras pats tave pasiims iš namų, pama- 
nėme, tikriausiai tau ką nors pasakys ar parodys, kas susiję su prana- 

šyste, - karštai pasakojo Ronis. - Ir mes beveik nesuklydome, tiesa? Jis 
neduotų tau pamokų, jeigu manytų, kad tu pralaimėsi, negaištų laiko. 
Vadinasi, tiki, jog; tu gali laimėti! 

- Iš tiesų, - pritarė Hermiona. - Įdomu, ko jis tave mokys, Hari? Gal 
pažangiausios gynybinės magijos... galingų atkerėjimų... 

Haris beveik nesiklausė. Krūtinę pamažu užliejo šiluma, neturinti nie- 
ko bendra su saule, alsuoti tapo lengva. Žinojo, kad Ronis ir Hermiona 
priblokšti kur kas labiau, negu parodo, tačiau vien tai, kad jie tebesėdi 
jam iš šonų, bando jį paguosti, o ne atšoksta nuo jo kaip nuo užkrato 
nešiotojo ar pavojingo bepročio, buvo brangiau už viską. 

— Žodžiu, visokių gelbėjimosi kerų, - užbaigė Hermiona. - Ką gi, tu 
bent Žinai nors vieną būsimą pamoką, taigi daugiau negu Ronis ar aš. 
Įdomu, kada gausime VML egzaminų rezultatus? 

— Tikriausiai tuoj, jau mėnuo praėjo, - tarė Ronis. 

— Pala, - įsiterpė Haris, prisiminęs vakarykštį pokalbį. - Man rodos, 
Dumbldoras sakė, kad šiandien gausime! 

- Šiandien? - suspigo Hermiona. - Šiandien? Bet kodėl gi tu... o Die- 
ve... reikėjo pasakyti... - Ji pašoko. - Eisiu pažiūrėti, ar neatskrido kokia 
pelėda. 

Tačiau kai po dešimties minučių Haris, visiškai apsirengęs ir su 
tuščiu padėklu, nulipo į apačią, Hermioną rado sėdint prie stalo labai 
susijaudinusią, o ponia Vizli bandė padaryti, kad pamuštoji akis nebūtų 
panaši į pandos. 

— Nieko neveikia, - pasiskundė ji, stovėdama šalia Hermionos su burtų 
lazdele rankoje ir atsivertusi „Hilerio patarėją“, skyrelį „Mėlynės, pjūviai 
ir nubrozdinimai“. - Nieko nesuprantu, seniau visada padėdavo. 

— Panašu, jog Fredis su Džordžu šitaip pajuokavo, pasistengė, kad 
mėlynė liktų, - pasakė Džinė. | 

—Bet man reikia, kad išnyktų! - sušuko Hermiona. - Negaliu gi šitokia 
vaikščioti! 

— Nevaikščiosi, vaikeli, surasime priemonę, nesijaudink, — guodė ją 
ponia Vizli. 

— Bilas man pasakojo, kokie pokštininkai Fredis ir Džordžas, - giedrai 
nusišypsojo Fler. 

— Taip, mirštu iš juoko, - atkirto Hermiona. 

Pašokusi ji ėmė minti po virtuvę grąžydama rankas. 

— Ponia Vizli, ar tikrai, ar visiškai tikrai šį rytą nebuvo atskridusi jokia 
pelėda? 

— Ne, vaikeli, būčiau pastebėjusi, - kantriai aiškino ponia Vizli. - Betgi 
dar tik devynios, prieš akis visa diena... 

- Žinau, kad prastai išlaikiau senovės runų egzaminą, - karščiavosi 
Hermiona. - Tikrai esu padariusi vieną didelę vertimo klaidą. Ir apsigy- 
nimo nuo juodosios magijos praktinė dalis nepavyko. Tuo laiku atrodė, 
kad visai sėkmingai atlikau transfigūraciją, bet kai pagalvoji... 

— Hermiona, užsičiaupk pagaliau, ne tu viena nerviniesi! - užriko 
Ronis. - Ir kai gausi vienuolika įvertinimų „nuostabiai“... 

- Tylėk, tylėk, tylėk! — isteriškai sumosikavo rankomis Hermiona. - Ži- 
nau, kad nieko neišlaikiau! 

— Kas, jeigu neišlaikysime? - paklausė Haris apskritai, bet jam atsakė 
Hermiona: 

— Tarsimės, ką toliau daryti, su koledžo vadovu, semestro pabaigoje 
aš klausiau profesorę Makgonagal. 

Hariui suurzgė pilvas. Nereikėjo tiek prisisprogti. 

— Biobetonse viskas būvo kitaip daroma, - atlaidžiai prabilo Fler. — 
Man atrodo, geriau. Mes laikėme egzaminus ne po penkerių, po šešerių 
metų, o tada... 

Fler žodžius nustelbė klyksmas. Hermiona rodė pro virtuvės langą. 
Danguje vis didėdami artėjo trys juodi taškai. 

- Tikriausiai pelėdos, - kimiai tarė Ronis, puldamas prie lango. 

- Ir jos trys, - pasakė Haris, atsistodamas Hermionai iš kitos pusės. 

— Kiekvienam po pelėdą, - paklaikusi kuždėjo Hermiona. - O ne... ne 
ne... - Ji griebė Hariui ir Roniui už rankos. 

Pelėdos skrido tiesiai Landynės linkui, trys rusvos gražuolės; kai jos 
pasirodė virš kiemo, jie pamatė, kad kiekviena snape laiko didelį ketur- 
kampį voką. 

— One! - suspiegė Hermiona. 

Ponia Vizli, prasispraudusi pro juos, atvėrė virtuvės langą. Viens, 
du, trys, pelėdos įsklendė pro jį ir tvarkingai išsirikiavo ant stalo. Visos 
pakėlė dešinę kojelę. 

Haris žengė artyn. Jam skirtą laišką atnešė vidurinė pelėda. Dreban- 
čiais pirštais jis jį atrišo. Iš kairės Ronis krapštėsi su savuoju. Dešinėje 
Hermionos rankos taip virpėjo, kad net pelėdą purtė. 

Niekas netarė nė žodžio. Pagaliau Haris paėmė voką. Greit atplėšęs 
išskleidė pergamento lapą. 


VIDUTINIO MAGIJOS LYGIO EGZAMINŲ 


REZULTATAI 
Patenkinami pažymiai: Nepatenkinami pažymiai: 
Nuostabiai (N) Prastai (P) 
Geriau nei tikėtasi (G) Siaubingai (S) 
Vidutiniškai (V) Trolis (T) 


HARIS POTERIS IŠLAIKĖ TAIP: 


Astronomija: 

Magiškųjų gyvūnų priežiūra: 
Kerėjimas: 

Apsigynimas nuo juodosios magijos: 
Ateities būrimas: 

Herbalogija: 

Magijos istorija: 

Nuodai ir vaistai: 

Transfigūracija: 


0O0A6-A,L Z0A01 < 

Haris perskaitė raštą kelis sykius, kas kartą vis lengviau alsuodamas. 
Viskas gerai: visada žinojo susikirsiąs per ateities būrimo egzaminą, 
neturėjo jokios vilties išlaikyti magijos istorijos, nes nualpo per vidurį 
egzamino, bet visa kita pavyko! Jis perbraukė pirštu žemyn įvertinimus. 
Transfigūracija ir herbalogija - sėkmingai, netgi vaistai ir nuodai - „ge- 
riau nei tikėtasi“! O svarbiausia - „nuostabiai“ išlaikytas apsigynimas 
nuo juodosios magijos! 

Jis apsidairė. Hermiona nusigręžusi studijavo pranešimą, Ronis at- 
rodė patenkintas. 

— Neišlaikiau tik ateities būrimo ir magijos istorijos, bet kam tie dalykai 
reikalingi? - laimingas aiškino Hariui. - Še, pažiūrėk... 

Haris žvilgtelėjo į Ronio pažymius - nė vieno „nuostabiai“... 

- Žinojau, kad geriausiai išlaikysi apsigynimą nuo juodosios magi- 
jos, - kumštelėjo Ronis Hariui į petį. - Žodžiu, mums pasisekė, tiesa? 

- Šaunuolis! - Ponia Vizli išdidžiai sušiaušė Roniui plaukus. - Septyni 
VML, daugiau negu Fredžio ir Džordžo, abiejų. 

— Hermiona? - nedrąsiai paklausė Džinė, nes Hermiona taip ir neatsi- 
suko. - O kaip tau pavyko? 

— Man... neblogai, — tyliai tarstelėjo Hermiona. 

— Oi, nustok vaidinti, - prunkštelėjo Ronis ir prišokęs išplėšė lapą 
jai iš rankos. — Taigi! Devyni „nuostabiai“ ir vienas „geriau nei tikėta- 
sipiktinęs. - Tikriausiai tau dar negana? 

Hermiona papurtė galvą, Haris nusijuokė. 

— Ką gi, kitą pavasarį laikysime VSMT, Velniškai Sunkius Magijos 
Testus! - išsišiepė Ronis. - Mam, ar dar turi dešrelių? 

Haris dar kartą pažvelgė į egzaminų rezultatus. Geriau negalėjo nė 
tikėtis. Buvo truputį gaila tik vieno dalyko - teks atsisveikinti su svajo- 
ne tapti Auroru. Negavo reikiamo nuodų ir vaistų pažymio. Visą laiką 
žinojo taip būsiant, ir vis tiek skaudėjo širdį žiūrint į tą mažutę juodą G 
raidelę. 

Keista, kad pasivertėlis Mirties Valgytojas pirmą kartą Hariui pasakė, 
jog išjo būtų geras Auroras, ši mintis taip ir įkrito į širdį, daugiau niekuo 
gyvenime nenorėjo užsiimti. Be to, kai prieš mėnesį išgirdo pranašystę, 
tai atrodė tiesiog likimo pirštas... Nė katras negalės gyventi, kol kitas gy- 
vas... Jeigu prisidėtų prie šitų nepaprasto pasirengimo burtininkų, kurių 
tikslas — surasti ir nukauti Voldemortą, argi jis neįvykdytų pranašystės 
ir neužsitikrintų galimybės likti gyvas? 


ŠEŠTAS SKYRIUS 


Drako klajonės 


Kelias likusias atostogų savaites Haris kojos nekėlė iš Landynės kiemo. 
Kone kiauras dienas jie žaisdavo kvidičą Vizlių sode (jis su Hermiona 
prieš Ronį su Džine; Hermiona žaidė klaikiai, o Džinė gerai, taigi buvo 
nebloga pora), o vakarais sušveisdavo po tris porcijas visų valgių, kuriuos 
patiekdavo ponia Vizli. 

Atostogos būtų buvusios ramios ir laimingos, jeigu ne pranešimai apie 
dingimus, keistas nelaimes ar net mirtis, kasdien pasirodantys „Magijos 
žiniose“. Kartais Bilas ir ponas Vizlis naujienas parnešdavo namo dar 
prieš joms pasirodant laikraštyje. Ponia Vizli buvo labai nepatenkinta, 
kad šešioliktą Hario gimtadienį sugadino šiurpi žinia, kurią pranešė 
Remas Lubinas, sulysęs ir paniuręs, visiškai pražilęs ir dar labiau nei 
visada nuskuręs. 

— Psichai vėl įsisiautėjo, - tarė jis, kai ponia Vizli padavė jam šventinio 
torto gabalą. - Kažkokioj daržinėj šiaurėje rastas Igorio Karkarovo lavo- 
nas. Virš daržinės švietė Tamsos ženklas. Iš tiesų stebiuosi, kad jis dar 
šitiek išgyveno pasitraukęs iš Mirties Valgytojų gretų. Kiek prisimenu, 
Sirijaus brolis Regulas ištempė vos kelias dienas. 

— Na, gerai, - susiraukė ponia Vizli, - gal pakalbėkime apie ką kita... 

— Ar girdėjai apie Floreaną Fortiskju, Remai? - paklausė Bilas. Fler 
jam įpylė į taurę vyno. — Žmogelį, kuris... 

— Tas, kuris Skersiniame skersgatvyje turėjo ledainę? - pertraukė jį 
Haris. Krūtinę nusmelkė nemalonus šaltelis. - Jis man duodavo už dyką 
ledų. Kas jam atsitiko? 

- Iš visa ko atrodo, kad pagrobtas. 

— Kodėl? - paklausė Ronis. Ponia Vizli piktai dėbtelėjo į Bilą. 

— Kas žino? Matyt, kuo nors užkliuvo. Geras Žmogus buvo tas Flo- 
reanas. 

— Beje, dėl Skersinio skersgatvio, - tarė ponas Vizlis. - Olivanderis 
irgi, atrodo, prapuolė. 

— Burtų lazdelių meistras? — išsigando Džinė. 

— Tas pats. Krautuvėlė tuščia. Jokių pasipriešinimo žymių. Niekas 
nežino, ar jis pats išėjo, ar buvo pagrobtas. 

— Bet lazdelės... Kur žmonės gaus burtų lazdelių? 

— Turės kreiptis į kitus meistrus, - atsakė Lubinas. - Bet Olivanderis 
buvo geriausias, ir jeigu jį dabar turi Tamsos jėgos, mūsų popieriai 
šiaip sau. 

Kitą dieną po šios nelinksmos gimtadienio arbatėlės iš Hogvartso 
jiems atėjo laiškai ir vadovėlių sąrašai. Hario laukė staigmena: jis buvo 
paskirtas koledžo kvidičo komandos kapitonu. 

— Dabar tu lygus prefektams! - džiūgavo Hermiona. - Galėsi maudytis 
specialioje mūsų vonioje ir visa kita! 

- Oho, prisimenu, kai Čarlis nešiojo tokį, - linksmai pasakė Ronis, ap- 
žiūrinėdamas Hario ženkliuką. - Hari, jėga, tu dabar - mano kapitonas, 
aišku, jeigu vėl priimsi į komandą, cha cha... 

— Na, atrodo, kai jau gavote šituos popierius, ilgiau nebėra kaip ati- 
dėlioti kelionės į Skersinį skersgatvį, - atsiduso ponia Vizli, skaitinėdama 
Ronio vadovėlių sąrašą. - Vyksime šeštadienį, jeigu tik jūsų tėvui nereikės 
į darbą. Be jo aš tenai kojos nekelsiu. 

— Mam, nejaugi manai, kad Pati Žinai Kas lindės už lentynos „Graž- 
menų ir juodulių“ knygyne? - sukikeno Ronis. 

— Gal kartais Fortiskju ir Olivanderis išvažiavo atostogų? — atkirto 
ponia Vizli. - Jei manai, kad saugumas yra niekai, gali sėdėti namie, aš 
pati viską tau supirksiu. 

— Ne, aš noriu kartu, noriu pamatyti Fredžio ir Džordžo par- 
duotuvę! 

— Tada prilaikyk liežuvį, jaunikaiti, nes aš galiu nuspręsti, jog dar 
esi nesubrendęs keliauti su mumis! - širdijosi ponia Vizli. Griebusi 
laikrodį, kurio visos rodyklės teberodė „Mirtiną pavojų“, padėjo ant 
išlygintų rankšluosčių krūvos. - Tą patį galiu pasakyti ir dėl grįžimo į 
Hogvartsą! 

Ronis išsižiojęs atsisuko į Harį. Motina suėmė glėbin pintinę su skal- 
biniais ir laikrodžiu ir išlėkė iš virtuvės. 

— Rupke... šituos namuos nė pajuokauti nebegalima... 

Tačiau likusias dienas iki šeštadienio Ronis pasistengė nebejuokauti 
apie Voldemortą. Šeštadienis išaušo poniai Vizli nė karto nebepratrūkus 
pykčiu, nors per pusryčius ji buvo nervų kamuolys. Bilas, su Fler liekantis 
namie (dideliam Hermionos ir Džinės džiaugsmui), pastūmė Hariui per 
stalą pilną maišelį pinigų. 

— O man? - iškart išpūtė akis Ronis. 

- Čia Hario, kvaily, - atsakė Bilas. - Paėmiau iš tavo saugyklos, Hari, 
nes šiaip eilėje žmonės prastovi penkias valandas, taip goblinai sustiprino 
saugumą. Prieš dvi dienas Arkiui Filpotui buvo kišamas Sąžiningumo 
zondas į... Žodžiu, patikėk, taip paprasčiau. 

- Ačiū, Bilai, - padėkojo Haris, dėdamasis į kišenę pinigus. 

Jis visada apie visūs pagalvoja, - sumurkė Fler, piršteliu glostydama 
Bilui nosį. Džinė apsimetė vemianti į savo javainius. Haris paspringo 
kukurūzų dribsniais, Ronis sudavė jam per nugarą. 

Diena buvo darganota, apniukusi. Kai jie, paskubom vilkdamiesi 
apsiaustus, išvirto iš namų, kieme jų laukė vienas specialiųjų Magijos 
ministerijos automobilių, Haris kartą jau buvo tokiu važiavęs. 

— Gerai, kad tėtis vėl gali tokį gauti, - patenkintas tarė Ronis ir smagiai 
išsitiesė salone. Automobilis be garso ėmė tolti nuo Landynės, Bilas ir 
Fler mojavo pro virtuvės langą. Ronis, Haris, Hermiona ir Džinė drauge 
sėdėjo ant plačios užpakalinės sėdynės. 

— Negaliu prie jų priprasti, sutikau tik dėl Hario, - tarė ponas Vizlis 
per petį. Ponia ir ponas Vizliai sėdėjo priekyje. Vairavo ministerijos 

vairuotojas. Jų sėdynė paslaugiai virto dviviete sofute. - Jam suteiktas 
stipriausios apsaugos statusas. „Kiaurame katile“ irgi susidursime su 
ypatinga apsauga. 

Haris nieko nesakė, jam visai nepatiko apsipirkti apsuptam viso ba- 
taliono Aurorų. Neregimąjį apsiaustą jis įgrūdo į kuprinę. Jeigu Dumbl- 
dorui tas daikčiukas tinka, turės tikti ir ministerijai, nors, kai pagalvoji, 
vargu ar ministerija žino, kad jis turi tokį apsiaustą. 

— Na, štai ir atvykome, - visai netrukus pirmą kartą prabilo vairuotojas, 
Čering Kros Roude sulėtinęs greitį ir sustojęs prie „Kiauro katilo“. - Man 
liepta jūsų laukti, gal žinote, kiek užtruksite? 

— Manau, porą valandų, - atsakė ponia Vizli. - Kaip gerai, ir jis čia! 

Mėgdžiodamas poną Vizlį, Haris pažvelgė pro langą. Prie užeigos 
nelaukė jokie Aurorai, bet dunksojo milžiniška juodabarzdė Rubėjaus 
Hagrido, Hogvartso miško sargo, figūra. Jis vilkėjo ilgus bebrenų kaili- 
nius. Pamatęs Harį išsišiepė lig ausų nėmaž nepaisydamas praeinančių 
Žiobarų žvilgsnių. 

— Hari! - suspaudė jis Harį glėbyje, vos tas išlipo iš automobilio. - Kie- 
tasprandis... tai yra Ugniasparnis... matytum, Hari, koks jis laimingas, 
kad gali lauke ganytis... 

— Smagu, jog jam gera, - nusišypsojo Haris, trindamasis šonkau- 
lius. - Nežinojome, kad apsauga - tai tu. 

— Aha, kaip senais gerais laikais, ar ne? Ministerija, supranti, norėjo 
pasiųsti gaują Aurorų, bet Dumbldoras pasakė, kad užteks ir manęs, - pa- 
sigyrė Hagridas, išdidžiai išpūsdamas krūtinę ir susikišdamas į kišenes 
nykščius. - Taigi drožiam. Po jūsų, Mole, Artūrai... 

Pirmą kartą, kiek Haris prisiminė, „Kiauras katilas“ buvo visiškai 
tuščias. Už baro murksojo senukas smuklininkas Tomas, pražilęs ir be- 
dantis. Jiems įėjus jis viltingai pakėlė galvą, bet nespėjo nieko pasakyti, 
kai Hagridas oriai sududeno: 

- Šiandien mes tik pereisime, Tomai, tikiuosi supranti. Hogvartso 
reikalais, taip sakant. 

Tomas niūriai linktelėjo ir toliau šluostė taures. Haris, Hermiona, Hag- 
ridas ir Vizliai perėjo užeigos salę ir išėjo į ankštą užpakalinį kiemelį, kur 
stovėjo šiukšliadėžės. Hagridas savo rožiniu skėčiu pastukseno į vieną 
plytą sienoje, ji atsivėrė ir pasidarė arka, vedanti į vingiuotą akmenimis 
grįstą gatvelę. Jie žengė pro ją ir sustoję apsidairė. 

Skersinis skersgatvis buvo pasikeitęs. Spalvingos, blizgančios vitrinos, 
pilnos kerėjimų knygų, eliksyrų sudėtinių dalių ir katilų, buvo apklijuo- 
tos didžiuliais ministerijos plakatais, taigi nieko nebesimatė. Daugumoje 
šių bjauriai violetinių plakatų buvo padidinta saugumo instrukcija, ku- 
rią ministerija visiems išsiuntinėjo vasarą, tačiau kituose judėjo juodai 
baltos fotografijos tų Mirties Valgytojų, apie kuriuos buvo žinoma, kad 
jie ištrūkę į laisvę. Ant artimiausios vaistinės sienos vaipėsi Belatriks 
Lestreindž. Kai kurie langai buvo užkalti, tarp jų ir Floreano Fortiskju 
ledainės. Kita vertus, gatvėje pridygo nušiurusių kioskelių. Artimiausias 
jų, po murzina dryžuota stogine, įsikūręs šalia „Gražmenų ir juodulių“ 
knygyno, puikavosi fanerine iškaba: 


Amuletai: padeda nuo vilkolakių, Psichų ir Žemesniųjų formų 


Nuskuręs burtininkutis praeivius viliojo barškindamas sidabriniais 
pakabukais ant grandinėlių. 
jis ponią Vizli. - Kad apsaugotų jos dailų kakliuką? 

— Jeigu aš budėčiau... - sumurmėjo ponas Vizlis, piktai dėbtelėjęs į 
amuletų pardavėją. 

— Taip, mielasis, bet nieko dabar nesuimk, mes skubame. - Ponia 
dam Malkin. Hermiona nebeturi išeiginių, Ronis išaugo mokyklinę 
uniformą, O ir tau, Hari, reikia naujų drabužių, šitaip išsistiepei... Nagi, 
žengiam... 

— Mole, nėra prasmės visiems susigrūsti madam Malkin parduotuvė- 
je, - tarė ponas Vizlis. - Kodėl tie trys negali eiti su Hagridu, o mes eisim 
į knygyną ir visiems supirksime vadovėlius? 

- Tiesiog nežinau, - susirūpinusi pasakė ponia Vizli noro kuo greičiau 
apsipirkti ir noro vaikščioti visu būriu aiškiai tempiama į priešingas 
puses. - Hagridai, kaip sakai? 

— Nebijok, Mole, su manim jiems nieko neatsitiks, - nuramino ją Hagri- 
das, nerūpestingai mostelėdamas plačia it šiukšliadėžės dangtis plaštaka. 
Ponia Vizli neatrodė iki galo įtikinta, bet vis dėlto sutiko išsiskirti ir su 
vyru bei Džine nuskubėjo į knygyną, na, o Haris, Ronis, Hermiona ir 
Hagridas pasuko į madam Malkin krautuvę. 

Hariui krito į akis, kad daugelio praeivių veidai buvo pavargę, susi- 
krimtę kaip ir ponios Vizli, be to, niekas nesustodavo šnektelėti. Pirkėjai 
grūdosi būreliais užsiėmę tik savo reikalais. Niekas, atrodo, nėjo į krau- 
tuves po vieną. 

- Jeigu visi sulįsime, nebus kur apsisukti, - tarė Hagridas, sustojęs prie 
madam Malkin vitrinos, ir pasilenkė pasižiūrėti į vidų. - Aš pastovėsiu 
lauke ir pasaugosiu, gerai? 

Taigi Haris, Ronis ir Hermiona drauge įžengė į parduotuvėlę. Iš pirmo 
žvilgsnio atrodė, kad viduje nieko nėra, bet vos tik durys užsidarė, už 
pakabų su išeiginiais apsiaustais, išmargintais žaliomis ir mėlynomis 
žvaigždėmis, jie išgirdo pažįstamą balsą. 

— ...nebe vaikas, jeigu kartais iki tol nepastebėjai, motin. Aš puikiai 
galiu ir pats vienas apsipirkti. 

Madam Malkin klaktelėjo liežuviu ir pasakė: | 

— Nereikia, mielasis, tavo motina visiškai teisi, tokiu laiku niekam 
nevalia vaikščioti vienam, tai visiškai nereiškia, kad esi vaikas... 

- Žiūrėkit, kur smeigiate! 

Iš už pakabų išlindo paauglys blyškiu pailgu veidu ir šviesiais plau- 
kais, apsivilkęs puošnų tamsiai žalią išeiginį apsiaustą, jo rankovės ir 

apačia buvo atlenktos ir prismaigstytos daugybe blizgančių segtukų. 
Berniukas žengė prie veidrodžio. Ne iš karto jame pamatė toliau stovin- 
čius Harį, Ronį ir Hermioną. Jis primerkė savo žalias akis. 

— Motin, jeigu stebiesi, iš kur šita smarvė, į krautuvę ką tik įėjo Pur- 
vakraujė, - pasakė Drakas Smirdžius. 

— Manau, nereikėtų švaistytis tokiais žodžiais! - supeikė jį madam 
Malkin, šmurkštelėjusi iš už pakabų. Ji laikė lazdelę ir metrą. - Ir pra- 
šyčiau mano parduotuvėje apsieiti be burtų lazdelių! - skubiai pridūrė 
pamačiusi, kad Haris ir Ronis stovi prie durų nukreipę savo lazdeles į 
Smirdžių. 

Už jų užlindusi Hermiona sušnibždėjo: 

— Ne, dievaži, nereikia, neverta... 

— Cha, lyg jūs išdrįstumėt pasinaudoti magija ne mokykloje! - išsi- 
viepė Smirdžius. - Kas tau pamušė akį, Įkyrėle? Norėčiau pasiųsti tam 
žmogui gėlių. 

— Na, užtenka! - griežtai tarė madam Malkin, atsigręždama pagalbos 
į klientę. - Ponia, labai prašau... 

Pasirodė Narcisa Smirdžiuvienė. 

— Pasidėkit, - šaltai paliepė ji Hariui ir Roniui. - Jeigu vėl užpulsite mano 
sūnų, pasirūpinsiu, kad tai būtų paskutinis kartas jūsų gyvenime. 

- Tikrai? - paklausė Haris, žengdamas artyn ir įsižiūrėdamas į glotnų 
puikybės pilną veidą - nors perbalęs, jis buvo panašus į jos sesers. Ūgiu 
Haris jau buvo lygus su ja. - Turbūt ketinat sudoroti mus pasikvietusi 
keletą Mirties Valgytojų? 

Madam Malkin griebėsi už širdies. 

— Ak, ir kam šitokie kaltinimai? Pavojinga taip kalbėti... Prašau pa- 
slėpti lazdeles! 

Bet Haris lazdelės nenuleido. Narcisa Smirdžiuvienė piktai nusi- 
šypsojo. 

— Matau, tapęs Dumbldoro numylėtiniu pernelyg įtikėjai savo saugu- 
mu, Hari Poteri. Tačiau Dumbldoras visada tavęs neprisaugos. 

Haris pašaipiai apžvelgė parduotuvę. 

— Oo... pažiūrėkit... jo čia nėra! Tad kodėl jums nepabandžius? Galbūt 
jums ir jūsų nevykėliui vyrui Azkabane atsirastų dvivietė kamera! 

Smirdžius įniršęs puolė, bet suklupo užmynęs per ilgą savo apsiaustą. 
Ronis nusikvatojo. 

— Nedrįsk šitaip kalbėti mano motinai, Poteri! - suniurzgė Smir- 
džius. 

— Nesvarbu, Drakai, - tarė Narcisa, ilgais baltais pirštais sulaikydama 
sūnų už peties. - Turiu vilties, kad Poteris iškeliaus pas Sirijų greičiau, 
negu aš iškeliausiu pas Liucijų. 

Haris aukščiau kilstelėjo lazdelę. 

— Hari, ne! - sudejavo Hermiona, griebdama jam už rankos ir bandy- 
dama nulenkti lazdelę. - Pagalvok... negalima... turėsi bėdos... 

Madam Malkin patrepsėjusi nutarė elgtis taip, lyg nieko nevyktų, gal 
tada nieko ir neatsitiks. Ji pasilenkė prie Smirdžiaus, tebežaibuojančio 
akimis į Harį. 

— Man rodos, kad kairė rankovė trupučiuką ilgesnė už dešinę, 
leisk man... 

- Ai! - sustugo Smirdžius, nublokšdamas jos ranką. - Moterie, žiūrėk, 
kur smeigi! Motin, man nebesinori šito drabužio... - Nusimovęs per galvą 
apsiaustą nusviedė madam Malkin prie kojų. 

— Gerai sakai, Drakai, - tarė Narcisa, su panieka nužvelgusi Hermio- 
ną, - dabar žinau, kokios padugnės čia apsiperka. Verčiau eikim į Tvilfito 
ir Tetingo krautuvę. 

Sulig tais žodžiais porelė išsinešdino. Smirdžius išeidamas pasistengė 
užlipti Roniui ant kojos. 

— Na, nežinau! - aimanavo madam Malkin. Pastvėrusi nuo grindų 
numestą apsiaustą, ėmė lazdele jį valyti braukydama tarsi dulkių 
siurbliu. 

Roniui ir Hariui naujus drabužius ji primatavo labai išsiblaškiusi, o 
Hermionai bandė įsiūlyti ne moterišką, raganos, o vyrišką apsiaustą. 

Kai pagaliau nusilenkė ir išleido pirkėjus pro duris, buvo matyti, jog ji 
džiaugiasi jų atsikračiusi. 

— Viską nusipirkote? - linksmai paklausė gatvėje Hagridas. 

— Maždaug, - atsakė Haris. - Smirdžius matei? 

— Aha, - ramiai tarė Hagridas. — Tačiau jie nedrįstų krėsti eibių Sker- 
siniame skersgatvyje, būk ramus, Hari. 

Haris, Ronis ir Hermiona susižvalgė, bet nespėjo Hagridui paaiškinti, 
jog jis labai klysta taip ramindamasis, nes pasirodė ponia ir ponas Vizliai 
su Džine, visi trys apsikrovę knygomis. 

— Visi sveiki gyvi? - sušneko ponia Vizli. - Drabužių prisipirkote? 
Gerai, dabar užsuksim į vaistinę ir pas Ailopsą, o tada aplankysime Fredį 
ir Džordžą. Laikykitės krūvoj... 

Hariui ir Roniui vaistinėje nieko nereikėjo, nes jau nebesimokys nuo- 
dų ir vaistų, tačiau Ailopso pelėdų prekybos centre Hedvigai ir Kiaulia- 
liūkinei nupirko po didelę dėžę pelėdinių riešutų. Paskui, poniai Vizli 
kas minutę dirsčiojant į laikrodėlį, jie nužingsniavo gatve dairydamiesi 
iškabos „Magiškos Vizlių šunybės“ - Fredžio ir Džordžo pokštų krau- 
tuvėlės. 

— Laiko turime labai mažai, - įspėjo ponia Vizli. - Taigi tik apsidairy- 
sime, ir atgal į automobilį. Jau čia kažkur netoliese, štai devyniasdešimt 
antras numeris... devyniasdešimt ketvirtas... 

— Ohooo! - nustėro Ronis. 

Tarp neįdomių, plakatais apklijuotų aplinkinių parduotuvių Fredžio 
ir Džordžo vitrinos žibėjo kaip fejerverkas. Atsitiktiniai praeiviai eidami 
dairėsi per petį, o keli žmonės netgi sustojo negalėdami atplėšti apstul- 
busių žvilgsnių. Kairė vitrina buvo pilnutėlė įvairiausių besisukančių, 
sproginėjančių, žybčiojančių, šokinėjančių ir žviegiančių prekių. Dešinė 
vitrina irgi buvo užklijuota didžiuliu plakatu, violetiniu kaip ir ministe- 
rijos, bet jame degė geltonos raidės: 

Ko sukat sau galvą dėl Patys Žinote Ko? 
Verčiau ieškokit 
UNOPUŲ — 
tai sensacinga priemonė tautai nuo vidurių užkietėjimo! 


Haris ėmė kvatotis. Šalia savęs išgirdo aimaną ir atsisukęs pamatė, 
kad ponia Vizli lyg užkerėta Žiūri į plakatą. Jos lūpos be garso kartojo 
pavadinimą „Unopū“. 

- Jie bus nužudyti miegantys lovose! - sušnibždėjo ji. 

— Ne, nebus! - kvatojo ir Ronis. - Nuostabu! 

Abu su Hariu įėjo į krautuvę. Ji buvo sausakimša pirkėjų, Haris ne- 
pajėgė prasisprausti prie lentynų, taigi tik dairėsi. Iki pat lubų buvo 
prikrauta dėžių. Štai Pamokų praleidinėjimo užkandėlės, kurias dvyniai 
tobulino paskutiniais, taip ir neužbaigtais mokslo metais Hogvartse. 
Haris pastebėjo, kad perkamiausia prekė - Kraujuojančios nosies chal- 
va, jos buvo likusi vos viena apiplyšusi dėžė. Antai skardinės, prikištos 
humoristinių burtų lazdelių: pigiausios mostelėjus virsdavo guminiais 
viščiukais ar kelnėmis, brangiausios neatsargų vartotoją imdavo mušti 
per galvą ir sprandą. O ten dėžutės plunksnų, jos buvo trijų rūšių - Sa- 
virašės, Rašybos taisomosios ir Gudraus atsakymo. Vienoj vietoj pra- 
retėjus žmonių, Haris prilindo prie prekystalio, ten būrelis apžavėtų 
dešimtmečių spoksojo, kaip mažuliukas medinis žmogutis lipa laipte- 
liais ant pakylos, kur stovėjo kartuvių modelis. Ant dėžutės šono buvo 
užrašyta: „Daugkartinio naudojimo korikas - užkerėk jį, arba jis pats 
bus pakartas!“ 

— Patentuoti svajonių kerai... 

Hermionai pavyko prisibrauti prie didelės stiklinės vitrinos netoli 
prekystalio, ir ji perskaitė instrukciją ant dėžutės, kurios viršuje buvo 
spalvingas paveikslas - piratų laivo denyje apsikabinę stovi gražuolis 
jaunikaitis ir leipėjanti panelė: 


97 


HakRis POTERIS 


— „Vienas paprastutis užkeikimas, ir tu įžengsi į aukščiausios kokybės 
labai realistišką trisdešimties minučių svajonę, lengvai išsitenkančią 
mokyklinėje pamokoje ir praktiškai nesusekamą (šalutiniai reiškiniai - iš- 
siblaškęs žvilgsnis ir tįstanti seilė). Parduodama nuo šešiolikos metų.“ 
Žinai, - tarė ji Hariui, - tikrai nepaprasta magija! 

— Už tokius žodžius, Hermiona, vieną gausi dovanai, - prabilo balsas 
jiems už nugaros. 

Priešais juos išdygo Fredis ryškiai raudonu apsiaustu, atrodančiu 
įspūdingai prie jo ugninių plaukų. 

— Kaip laikaisi, Hari? - Juodu paspaudė vienas kitam ranką. - O kas 
tavo akiai, Hermiona? 

— Tavo mušeika teleskopas, - graudžiai atsakė ji. 

— Velnias, visai buvau pamiršęs, - susikeikė Fredis. - Še... 

Jis išsitraukė iš kišenės tūbelę ir padavė jai; atsargiai atsukusi, ji iš- 
spaudė truputį geltonos pastos. 

— Patepk, ir per valandą mėlynės neliks, - patarė Fredis. - Išradome 
padorų mėlynių išėmiklį. Visus produktus išbandome savo kailiu. 

— Tikiuosi, tepalas saugus, ką? - sunerimo Hermiona. 

— Na, žinoma, - patikino Fredis. - Einam, Hari, aprodysiu valdas. 

Haris paliko Hermioną teptis mėlynės, o pats nusekė paskui Fredį į 
krautuvės gilumą, kur pamatė stendą su kortų ir virvių triukais. 

- Stebuklingi Žiobarų Žaidimai! - patenkintas pasigyrė Fredis. - To- 
kiems keistuoliams kaip tėtis, kurie dievina žiobariškus daiktus. Pinigai 
ne kažin kokie, bet visą laiką parduodame, nepaprasta naujovė. Štai ir 
Džordžas... 

Fredžio dvynys brolis energingai pakratė Hariui ranką. 

- Ekskursija? Einam, Hari, į kitą kambarį, ten darom tikrus pinigus... 
Tik nugvelbk ką nors, galeonais neatsipirksi! - grėsmingai perspėjo jis 
berniūkštį, tas kaip nudegęs ištraukė ranką iš kubilo su etikete: „Valgo- 

Džordžas atitraukė užuolaidą už Žiobarų triukų, ir Haris išvydo 
tamsesnę, ne taip žmonių prisigrūdusią patalpą. Ant lentynų gulinčių 
prekių pakuotės buvo ne tokios rėksmingos. 

— Ką tik sukūrėme šitą kiek rimtesnę liniją, - tarė Fredis. - Labai įdo- 
miai atsitiko... 

— Neįsivaizduoji, kiek žmonių, netgi dirbančių ministerijoje, gerai 
nemoka Skydinių kerų, - pasakė Džordžas. - Aišku, juos mokei ne 
tu, Hari. 

— Teisingai... Iš pradžių pamanėme, kad Skydinės kepurės bus tiktai 
dėl juoko. Supranti, užsidedi kepurę ir liepi draugui, kad tave užkeiktų, 
tada žiūri, kokia bus jo fizionomija, kai kerai tiesiog atšoks nuo tavęs. 
Tačiau ministerija nupirko penkis šimtus kepurių! Ir tebeplaukia masi- 
niai užsakymai! | 

— Tada pradėjome gaminti Skydinius apsiaustus, Skydines pirštines... 

— Matai, nuo Nedovanotinų kerų nelabai apgins, bet jei užkeikimai 
vidutinio stiprumo... 

— Paskui sumanėme sukurti gaminius, atitinkančius kiekvieną ap- 
sigynimo nuo juodosios magijos sritį, - toliau karštai pasakojo Džor- 
džas. - Kietas reikalas. Štai Staigaus užtemimo milteliai, įsivežame iš 
Peru. Pravartu, jei reikia greitai pabėgti. 

- Žiūrėk, nuo lentynų sprunka mūsų Netikri detonatoriai, - parodė 
Fredis keistus į švilpynes panašius daikčiukus, iš tiesų bandančius pa- 
bėgti į kampus. - Nemačiom vieną tokį numeti, jis pabėga ir kur nors 
atokiau drioksteli, jeigu reikia nukreipti priešininko dėmesį. 

— Geras daiktas, - pagarbiai nusistebėjo Haris. 

— Imk, - sugavęs jų porą pamėtėjo Hariui Džordžas. 

Pro užuolaidos plyšį įkišo galvą jauna raganaitė trumpais šviesiais 
plaukais; ji irgi vilkėjo skaisčiai raudoną pardavėjos apsiaustą. 

— Ponai Vizliai, ten vienas klientas prašo Juokų katilo, - pranešė ji. 

Hariui rodėsi labai keista, kad į Fredį ir Džordžą kreipiamasi „ponai“, 
bet tie du nė nemirktelėjo. 


HakRis PoTERIS 


— Gerai, Verite, tuoj einu, - skubiai tarė Džordžas. - Hari, pasirink kas 
patinka, gerai? Firma dovanoja. 

— Šitaip negalima! - Haris jau išsitraukė maišelį susimokėti už Ne- 
tikrus detonatorius. 

- Čia tau niekad mokėti nereikės, - atstūmė Fredis Hario auksą. 

— Bet... 

— Mes nepamiršome, kad tu mums davei pinigų pradžiai, - griežtai 
pasakė Džordžas. - Imk kas tau reikalinga, tik, jeigu kas klaus, nepamiršk 
pasakyti kur gavęs. 

Džordžas šmurkštelėjo pro užuolaidą pas klientus, Fredis nuvedė 
Harį atgal į pagrindinę salę, kur Hermiona su Džine tebesigrožėjo Pa- 
tentuotais svajonių kerais. 

— Ar dar nematėte mūsų ypatingųjų produktų raganaitėms? - paklausė 
Fredis. - Prašom paskui mane, panelės... 

Prie lango buvo išdėlioti ryškiai rausvi gaminiai, prie kurių kikeno su- 
sijaudinusios mergaitės. Hermiona ir Džinė žvelgė įtariai ir artyn nėjo. 

— Na, štai, - išdidžiai tarė Fredis. - Niekur nerasite tokio meilės elik- 
syrų pasirinkimo. 

- Arjie padeda? - abejodama kilstelėjo antakius Džinė. 

- Aišku, padeda, vienu kartu iki dvidešimt keturių valandų, nelygu 
berniuko svoris... 

- Ir mergaitės patrauklumas, - užbaigė Džordžas, išnirdamas iš kito 
šono. - Bet savo seseriai neparduosime, - rūsčiai pridūrė jis. - Ypač kai 
ji jau turi gal penkis garbintojus, kiek teko girdėti... 

- Jeigu jums pripliurpė Ronis, jis baisus melagis, - ramiai tarė Džinė 
ir pasilenkusi nuo lentynos paėmė mažutį rausvą indelį. - Kas čia? 

— Garantuotas spuogų naikiklis, rezultatas po dešimties sekundžių, — 
atsakė Fredis. - Naikina viską, nuo vočių iki inkštirų, tačiau tik tam 
pačiam žmogui. Ar tebedraugauji su vaikinu, vardu Dinas Tomas? 

— Tebe, - atsakė Džinė. - Ir kai paskutinį kartą jį mačiau, buvo vie- 
nas, ne penkiais egzemplioriais. O čia? - parodė ji į krūvelę violetinio ir 

rausvo atspalvio pūkų kamuoliukų, besiritinėjančių po narvelį ir plonai 
cypaujančių. 

— Nykštukinės pūkutės, - paaiškino Džordžas, - nespėjame jų veisti. 
O kaip Maiklas Korneris? 

— Pamečiau jį, toks nevykėlis, - tarė Džinė ir įkišo pirštą pro narvelio 
grotas. Tuoj atkurnėjo visos pelėdžiukės. - Kokios gražutės! 

— Iš tiesų jaukios, - pritarė Fredis. - Keiti draugužius kaip pirštines, 
tiesa? 

Džinė atsisuko į jį įsisprendusi. Jos akys sužaibavo visaip kaip jos 
motinos, Haris nustebo, kad Fredis neatšoko. 

— Ne tavo reikalas. O tau būsiu dėkinga, - piktai metė ji Roniui, prisi- 
artinusiam su glėbiu pirkinių, - jeigu šitam duetui neskiesi apie mane 
visokių nesąmonių! 

— Trys galeonai, devyni sikliai ir vienas knutas, - suskaičiavo Fredis, 
patikrinęs dėžutes Ronio rankose. - Papurtyk kišenę. 

- Aš jūsų brolis! 

— O čia mūsų prekės. Trys galeonai, devyni sikliai. Knutą nuleidžiu. 

— Bet aš neturiu trijų galeonų ir devynių siklių! 

— Tada grąžink viską atgal, tik žiūrėk, kad į tas pačias lentynas. 

Ronis numetė kelias dėžutes, keiktelėjo ir parodė Fredžiui negražų 
ženklą. Deja, kaip tik tą akimirką priėjo ponia Vizli. 

- Jeigu dar pamatysiu, suklijuosiu tau kerais pirštus, - piktai pagra- 
sino ji. 

— Mama, ar galima nusipirkti Nykštukinių pūkučių? - negaišdama 
atsiklausė Džinė. 

— Ko taip? - pavargusiu balsu paklausė ponia Vizli. 

— Pažiūrėk, kokios gražios... | 

Ponia Vizli žengė pažiūrėti Nykštukinių pūkučių. Tuo metu Hariui, 
Roniui ir Hermionai niekas neužstojo lango, ir jie pamatė gatve skubantį 
Draką Smirdžių. Jis ėjo vienas. Praeidamas pro krautuvę dirstelėjo per 
petį. Netrukus dingo iš akių. 

- Įdomu, kur jo mamelė? - susiraukė Haris. 

— Atrodo, paspruko nuo jos, - tarė Ronis. 

— Bet kodėl? - nesuprato Hermiona. 

Haris nieko nesakė, smarkiai galvojo. Savo noru Narcisa Smirdžiu- 
vienė nė už ką nebūtų palikusi brangiausio sūnelio vieno, taigi Drakui 
tikriausiai nepigiai atsiėjo ištrūkti iš jos gniaužtų. Pažindamas Smirdžių 
ir jo nekęsdamas, Haris neabejojo, kad priežastis negalėjo būti nekalta. 

Jis apsidairė. Ponia Vizli ir Džinė buvo palinkusios prie Nykštukinių 
pūkučių. Ponas Vizlis susižavėjęs apžiūrinėjo Žiobarų kortas. Fredis su 
Džordžu aptarnavo pirkėjus. Anapus vitrinos stiklo nugara į juos stovėjo 
Hagridas ir žvalgėsi po gatvę. 

— Liskit pas mane, greitai, - liepė Haris, išsitraukęs iš kuprinės ne- 
regimąjį apsiaustą. 

— Oi, aš nežinau, Hari, - tarė Hermiona ir bailiai pažvelgė į ponią 
Vizli. 

— Greičiau! - paragino Ronis. 

Dar patrepsėjusi vis dėlto ji nėrė po apsiaustu kartu su Hariu ir Roniu. 
Niekas nepastebėjo, kaip jie pradingo, nes visi buvo per daug susidomėję 
Fredžio ir Džordžo prekėmis. Haris, Ronis ir Hermiona nėrė į lauką, bet, 
kol atsidūrė gatvėje, Smirdžius spėjo dingti ne prasčiau už juos. 

- Jis nuėjo ton pusėn, — pasakė Haris tyliai, kad neišgirstų niūniuojantis 
sau panosėje Hagridas. - Einam. 

Jie nukurnėjo pro krautuves ir namų duris žvalgydamiesi kairėn ir 
dešinėn, pagaliau Hermiona parodė į priekį. 

— Ten jis, ar ne? - sukuždėjo. - Suka kairėn? 

- Štai ir susekėm, — apsidžiaugė Ronis. 

Smirdžius apsidairė ir smuko į Mušeikų skersgatvį. 

— Paskubėkim, nes paspruks, - paragino draugus Haris. 

— Mūsų kojos matysis! - susirūpino Hermiona, pajutusi, kaip daužosi 
į kulkšnis padurkai, - pastaruoju metu jiems jau sunkoka visiems trims 
pasislėpti po apsiaustu. 

— Nesvarbu, - atšovė Haris, - tik paskubėkim! 

Tačiau Mušeikų skersgatvyje, skirtame juodajai magijai, nesimatė nė 
gyvos dvasios. Jie žvilgčiojo į krautuves, bet nė vienoje nebuvo jokio 
pirkėjo. Haris įtarė, kad šiais pavojingais ir neaiškiais laikais žmonės 
bijo išsiduoti pirkdami Tamsos pasaulio reikmenis, tiksliau bijo, kad 
nepamatytų kas pašalinis. 

Hermiona įžnybo jam į ranką. 

— Ai! 

- Ššš! Žiūrėk, jis ten! - sušnypštė ji Hariui ausin. 

Jie priėjo vienintelę parduotuvę Mušeikų skersgatvyje, kur Hariui 
buvo tekę lankytis, - tai buvo Bordžino ir Berko krautuvėlė, prekiaujanti 
visokiais šiurpiais daiktais. Taigi tenai, tarp visokių dėžių su kaukolėmis 
ir apdulkėjusiais buteliais, nusigręžęs nuo jų stovėjo Drakas Smirdžius. 
Už tos pačios senos juodos spintos, kurioje Haris kitados buvo pasislė- 
pęs nuo Smirdžiaus ir jo tėvo. Mosikuodamas rankomis, Drakas kažką 
gyvai aiškino parduotuvės savininkui ponui Bordžinui, susikūprinusiam 
žmogeliui pomaduotais plaukais. Jo veide sumišo baimė ir nepasiten- 
kinimas. 

— Kad taip girdėtume, ką jie kalba! - atsiduso Hermiona. 

— Mes galime išgirsti! - susijaudinęs pasakė Ronis. - Pala... velnias... 

Grabaliodamas didžiausią dėžutę išmetė ant žemės kelias ma- 
žesnes. 

- Žiūrėkit, Pailginamosios ausys! 

— Nuostabu! - nudžiugo Hermiona. Ronis išvyniojo ilgas kūno spal- 
vos virveles ir pakišo po durų apačia. - Oi, tikiuosi, durys nėra užburtos 
Netrukdymo kerais... 

— Ne, - pergalingai pranešė Ronis. - Klausykitės! 

Jie ėmė klausytis virvelių, sukišę jų galus į ausis. Smirdžiaus balsas 
skambėjo garsiai ir aiškiai kaip per radiją. 

— Mokat pataisyti? 

— Galbūt, - atšiauriai, kaip Žmogus, nenorintis painiotis į neaiškų 
reikalą, burbtelėjo Bordžinas. - Bet aš turiu savo akimis pamatyti. Kodėl 
negalit atnešti į krautuvę? 

— Negaliu, - atsakė Smirdžius. - Negalima judinti. Aš tik noriu, kad 
parodytumėt, kaip tai padaryti. 

Bordžinas nervingai lyžtelėjo lūpas. 

— Na, jei negalima pamatyti, žinokit, jog darbas bus baisiai sunkus, 
gal net neįmanomas. Nieko negaliu garantuoti. 

— Nejaugi? —- pašaipiai paklausė Smirdžius. - Gal šitai jums įkvėps 
daugiau pasitikėjimo. 

Jis žengė arčiau prie Bordžino, ir dabar jį visą užstojo spinta. Haris, 
Ronis ir Hermiona pasitraukė šonan, kad jį matytų, bet pamatė tik Bor- 
džiną, labai išsigandusį. 

— Tik prasitarkit kam nors, ir susilauksite atpildo, - grasino Smir- 
džius. - Fenryrą Pilkanugarį pažįstat? Šeimos draugas, retkarčiais užsuks 
įsitikinti, ar pakankamai dėmesio skiriate šiam reikalui. 

— Nebus jokio reikalo... 

— Kaip nutarsiu, taip ir bus, - atkirto Smirdžius. - Na, manjau laikas. 
Ir nepamirškite saugiai laikyti štai šitos prekės, man reikės. 

— Gal dabar norėtumėt pasiimti? 

— Ne, aišku, kad ne, kvailas žmogau, kaip atrodyčiau gatve nešdamasis 
tokį daiktą? Tik niekam neparduokit. 

- Jokiu būdu... pone. 

Bordžinas žemai nusilenkė, visai kaip tada - Liucijui Smirdžiui. 

— Niekam nė žodelio, Bordžinai, taip pat ir mano motinai, aišku? 

— Be abejo, be abejo, - sumurmėjo Bordžinas, vėl nusilenkdamas. 

Garsiai sudindėjo varpelis virš durų, ir Smirdžius išėjo iš parduotu- 
vės, regis, labai patenkintas savimi. Jis pradrožė taip arti Hario, Ronio 
ir Hermionos, kad apie kojas vėl suplastėjo audeklas. Parduotuvėje 
Bordžinas stovėjo kaip įkastas, pataikaujamą šypsenėlę lyg vėjas būtų 
nupūtęs. Atrodė susirūpinęs. 

— Apie ką jis kalbėjo? - sušnibždėjo Ronis, suvyniodamas Pailgina- 
mąsias ausis. 

— Nežinau, - užsigalvojęs tarstelėjo Haris. - Jis nori, kad jam Bordžinas 
kažką sutaisytų... ir nori, kad būtų palikta kažkokia prekė... Ar nematėte, 
kur jis rodė sakydamas „štai šito daikto“? 

— Ne, jį užstojo spinta. 

— Jūs abu čia palaukit, - pasakė Hermiona. 

— Ką dabar sugalvojai? 

Bet Hermiona jau išlindo iš po apsiausto. Pasitaisė prieš vitriną plau- 
kus ir narsiai žengė į krautuvę. Dzingtelėjo varpelis. Ronis skubiai vėl 
pakišo po durimis virveles ir vieną galą padavė Hariui. 

— Sveiki, siaubingas rytas, tiesa? - Žvaliai pasisveikino Hermiona. 
Bordžinas nieko neatsakė, tik įtariai dėbtelėjo. Smagiai niūniuodama, 
Hermiona ėmė eiti per prekių džiungles. 

— Ar šitas vėrinys parduodamas? - paklausė sustojusi priešais stiklinę 
spintą. 

- Jeigu turi pusantro tūkstančio galeonų, - šaltai atsakė Bordžinas. 

— Oo... Ne, tiek daug aš neturiu, - tarė Hermiona ir nuėjo tolyn. — O šita 
žavi kaukolė kiek kainuoja? 

- Šešiolika galeonų. 

— Vadinasi, parduodama? Ji nėra... kam nors palikta? 

Bordžinas pašnairavo į ją. Hariui kilo bjaurus jausmas, kad Bordži- 
nas perprato Hermionos kėslus. Staiga ir pati Hermiona suvokė esanti 
demaskuota. 5pjovusi į visą atsargumą pratrūko: 

— Matote, berniukas, kuris ką tik čia buvo, Drakas Smirdžius, yra 
mano draugas, aš noriu nupirkti jam gimtadienio dovaną, bet jeigu jis 
yra ką nors užsiprašęs palikti, aš, aišku, nenoriu nupirkti jam to paties 
daikto, taigi... 

Hario nuomone, istorija atrodė iš piršto laužta, matyt, Bordžinas irgi 
taip nutarė. | 
— Nešdinkis! - suriko jis. - Lauk! 

Hermionai nereikėjo kartoti, ji movė prie durų, Bordžinas iš paskos. 
Varpeliui nuskambėjus, jis užtrenkė duris ir atvertė iškabą „Uždaryta“. 

— Ką padarysi, - tarė Ronis, užmesdamas ant Hermionos apsiaus- 
tą. - Buvo verta pabandyti, bet kad labai aiškiai melavai. 

— Cha, kitą kartą tu man galėsi parodyti, kaip tai daroma, Seklių ka- 
raliau! 

Ronis su Hermiona riejosi visą kelią iki Fredžio ir Džordžo parduo- 
tuvės, tačiau ten turėjo liautis, kad galėtų nepastebėti praeiti pro susirū- 
pinusius ponią Vizli ir Hagridą, jau aiškiai supratusius, jog jie prapuolė. 
Viduje Haris nusiplėšė neregimąjį apsiaustą, paslėpė kuprinėje ir nuėjo 
pas draugus; tie, apkaltinti ponios Vizli, aiškinosi iki tol buvę užpakali- 
niame kambaryje, tiesiog ji prastai ieškojusi. 


SEPTINTAS SKYRIUS 


„Šliužų klubas“ 


Paskutinę atostogų savaitę Haris daug galvojo apie Smirdžiaus elgesį 
Mušeikų skersgatvyje. Labiausiai nerimą kėlė patenkinta mina, su kuria 
Drakas išėjo iš parduotuvės. Jeigu jau Drakas toks smagus, nesitikėk 
nieko gero. Deja, šiokiam tokiam jo pasipiktinimui, Ronis su Hermiona 
nerodė tokio susidomėjimo Drako veikla, po kelių dienų jiems atsibodo 
apie jį kalbėti. 

— Taip, Hari, aš jau sakiau, kad kažkas įtartina, - irzlokai tarė Hermio- 
na, nenoromis pakėlusi galvą nuo „Aukštesnio lygio runų vertimo“. Ji 
sėdėjo ant palangės Fredžio ir Džordžo kambaryje pasidėjusi kojas ant 
vienos kartoninių dėžių. - Bet argi mes nesutarėme, kad gali būti visokių 
paaiškinimų? 

- Gal jis susilaužė Šlovės ranką? - pasiūlė Ronis, tiesindamas savo 
šluotos virbus. - Prisimeni sudžiūvusią Liucijaus Smirdžiaus ranką? 

— Bet ką reiškia jo žodžiai: „Ir nepamirškite saugiai laikyti štai šito 
daikto“? - kelioliktą kartą paklausė Haris. - Man pasirodė, kad Bordžinas 
turi dar vieną tą daiktą, kuris Drakui sulūžo, ir jis nori abiejų. 

— Sakai? - burbtelėjo Ronis, krapštydamas purvą nuo šluotkočio. 

— Sakau, - tarė Haris. Nei Roniui, nei Hermionai neatsiliepus pridū- 
rė: - Smirdžiaus tėvas kali Azkabane. Nejau manai, kad Drakas nenorės 
keršyti? 

Ronis sumirksėjo. 

- Drakas keršyti? Ką gi jis gali padaryti? 

- Tasir yra, kad nežinau! -irzliai sušuko Haris. - Tačiau jis kažką rezga 
ir mums reikia būti budriems. Jo tėvas - Mirties Valgytojas ir... 

Haris nutilo ir išsižiojęs įsmeigė akis į langą už Hermionos. Jam ding- 
telėjo netikėta mintis. 

— Hari, - neramiai tarė Hermiona, - kas atsitiko? 

— Tikiuosi, rando nepradėjo peršėti? - nervingai paklausė Ronis. 

- Jis tapo Mirties Valgytoju, - lėtai pasakė Haris. - Pakeitė savo tėvą 
ir dabar yra Mirties Valgytojas. 

Tyla. Staiga Ronis nusikvatojo. 

- Drakas? Jam juk tik šešiolika, Hari! Nejau manai, kad Pats Žinai Kas 
priims jį tarnauti? 

— Labai jau nepanašu, Hari, - dygiu tonu pritarė Roniui Hermio- 
na. - Kaip tau atėjo į galvą? 

— Madam Malkin parduotuvėje. Ji jo net nepalietė, bet jis suriko ir 
atitraukė ranką, kai ji norėjo pažymėti, kiek atlenkti rankovę. Tai buvo 
kairė ranka. Jis jau paženklintas Tamsos ženklu. 

Ronis su Hermiona susižvelgė. 

— Na... - labai abejodamas numykė Ronis. 

— Man rodos, jis tik norėjo kuo greičiau iš ten išeiti, Hari, - pasakė 
Hermiona. 

— Jis parodė Bordžinui kažką, ko mes nepamatėme, - nepasidavė 
Haris. - Kažką, kas Bordžiną smarkiai išgąsdino. Žinau, jog tai buvo 
Ženklas. Jis parodė Bordžinui, su kuo tas turi reikalą. Patys matėt, koks 
Bordžinas tapo nuolankus! 

Ronis vėl susižvelgė su Hermiona. 

— Na, nežinau, Hari... 

— Gal, bet aš vis tiek abejoju, ar Pats Žinai Kas priimtų Draką... 

Pyktelėjęs, bet įsitikinęs savo teisumu, Haris sugriebė nešvarios kvi- 
dičo aprangos krūvą ir išėjo; ponia Vizli nesiliovė jiems aiškinti, kad 
nepaliktų skalbimo ir pakavimosi paskutinei dienai. Laiptinėje susidūrė 
su Džine, nešančia į savo kambarį glėbį švarių išlygintų skalbinių. 

— Šiuo metu, tavim dėta, neičiau į virtuvę, - įspėjo ji Harį. - Tenai 
Flegma. 

- Pasistengsiu neįkliūti, - nusišypsojo Haris. 

Iš tiesų virtuvėje prie stalo sėdėjo Fler ir pasakojo savo vestuvių 
planus, o ponia Vizli suniurusi žiūrėjo į krūvelę besilupančių savilupių 
bulvių. “ 

— Mudu su Bilu nutarėme kviesti tik dvi pamerges, Džinė su Gabriele 
atrodys žavingai. Ketinū jas aprengti šviesiai auksinės spalvos suknelė- 
mis, nes rausva atrodytų siaubingai prie Džinės plaukų... 

— O, Haris! - nutraukė Fler monologą ponia Vizli. - Pačiu laiku, norė- 
jau paaiškinti apie saugumo priemones rytoj keliaujant į Hogvartsą. Vėl 
atvyks ministerijos automobiliai, o stotyje lauks Aurorai... 

- Ar Tonks tenai bus? - paklausė Haris, paduodamas jai kvidičo ap- 
rangą. 

— Ne, nemanau, iš Artūro kalbos supratau, kad ji paskirta budėti 
kažkur kitur. 

- Ji apsileido, toji Tonks, - pareiškė Fler, grožėdamasi savo nepakar- 
tojamu atspindžiu ant arbatinio šaukštelio. - Didelė klaida, jeigu norite 
žinoti... 

— Labai ačiū, kad atnešei, - vėl pertraukė Fler ponia Vizli. — Žinai, 
Hari, eik, noriu, kad šįvakar, jei įmanoma, susidėtumėte daiktus, tada 
nereikės blaškytis paskutinę minutę. 

Ir tikrai kitą rytą jie išsiruošė iš namų sklandžiau nei visada. Ministe- 
rijos automobiliai, prišliaužę prie Landynės, rado visus pasirengusius: 
lagaminai stovi, Hermionos katinas Banditas tvarkingai tupi kelioniniame 
krepšyje, o Hedviga, Ronio pelėdžiukė Kiaulialiūkinė ir naujoji Džinės 
Nykštukinė pūkutė uždarytos narveliuose. 

- Au revoir, Ari, - kimiai tarė Fler ir pabučiavo jį. Ronis viltingai puo- 
lė prie jos, bet Džinė pakišo koją ir jis plojosi į dulkes šalia Fler. Įtūžęs, 
užraudonijęs ir išsipurvinęs, jis nuskubėjo į automobilį taip ir neatsi- 
sveikinęs. 

Kings Kroso stotyje jų jau nelaukė linksmai nusiteikęs Hagridas. 
Tačiau automobiliams sustojus prisiartino du paniurę barzdoti Aurorai 

Žiobarų kostiumais ir žengdami iš šonų nulydėjo juos į stotį netardami 
nė žodžio. 

— Greičiau, greičiau ženkit per barjerą, - kutrino juos ponia Vizli, 
šiek tiek sugluminta tokios rūsčios palydos. - Tegul Haris eina pirmas, 
paskui... - klausiamai pažvelgė ji į vieną Aurorų, tas linktelėjo, griebė 
Hariui už rankos ir bandė tempti jį prie barjero tarp devinto ir dešimto 
peronų. 

- Ačiū, aš pats moku eiti, - suirzo Haris ir, ištrūkęs iš Auroro rankos, 
nustūmė vežimėlį tiesiai į barjerą, nepaisydamas savo nebylaus palydovo; 
po akimirkos jis jau stovėjo devintame su trim ketvirčiais perone, kur 
virš minios spjaudė dūmus raudonas Hogvartso ekspresas. 

Netrukus atsirado ir Hermiona su Vizliais. Nelaukdamas paniurėlio 
Auroro, Haris pamojo Roniui ir Hermionai, ir visi kartu nuėjo peronu 
dairydamiesi pro langus neužimtos kupė. 

— Mes negalime, Hari, - atsiprašė Hermiona. - Mudu su Roniu 
pirmiausia turime eiti į prefektų vagoną, o paskui bent kiek pabudėti 
koridoriuose. 

— Ą, buvau pamiršęs, - pasakė Haris. 

— Verčiau lipkite visi į traukinį, liko kelios minutės, - pasižiūrėjo į 
laikrodėlį ponia Vizli. - Na, gero semestro, Roni... 

— Pone Vizli, galima žodelį? - staigiai apsisprendė Haris. 

— Žinoma, - truputį nustebo ponas Vizlis, bet pasuko paskui Harį 
į šoną. 

Viską gerai apgalvojęs, Haris padarė išvadą: jeigu ir galima kam sa- 
kyti apie Draką, tas žmogus - ponas Vizlis: pirma, jis dirba ministerijoje 
ir todėl gali nuodugniai ištirti reikalą, antra, nėra pavojaus, kad ponas 
Vizlis tai išgirdęs pratrūks pykčiu. 

Jis matė, kaip ponia Vizli su paniurėliu Auroru juodu nulydi įtariu 
žvilgsniu. 

— Kai buvome Skersiniame skersgatvyje... - pradėjo Haris, bet ponas 


Vizlis susiraukęs jį pertraukė: 

- Ar aš išgirsiu, kur tu su Roniu ir Hermiona buvot pasidėję, kai atseit 
lindėjote užpakaliniame Fredžio ir Džordžo krautuvės kambaryje? 

— Kaipjūs... 

— Hari, nereikia. Tu kalbiesi su žmogumi, kuris užaugino Fredį ir 
Džordžą. 

— Na... Taip, užpakaliniame kambaryje mūsų tikrai nebuvo. 

— Puiku, paklausysime blogiausio. 

— Mes sekėme Draką Smirdžių. Su neregimuoju apsiaustu. 

- Ar turėjote kokią nors rimtą priežastį, ar tai tebuvo užgaidas? 

— Man pasirodė, kad Drakas kažką rezga, - atsakė Haris, nepaisydamas 
pono Vizlio linksmai atlaidaus žvilgsnio. - Jis paspruko nuo motinos, ir 
aš norėjau išsiaiškinti kodėl. 

- Ir, be abejo, išsiaiškinai, - atsiduso ponas Vizlis. - Na? Ar sužinojai 
kodėl? 

- Jis nuėjo į Bordžino ir Berko parduotuvę ir ėmė reikalauti, kad Bor- 
džinas jam kažką pataisytų. Ir dar liepė palaikyti jam kažkokią prekę. Iš 
jo žodžių man pasirodė, jog tai toks pat daiktas kaip ir tas, kuris sugedęs. 
Lyg būtų pora. Ir... 

Haris giliai įkvėpė. 

— Dar kai kas. Mes matėme, jog Drakas vos nepašoko į orą, kai madam 
Malkin norėjo prisiliesti prie jo rankos. Aš manau, jo ranka pažymėta 
Tamsos ženklu. Manau, jis pakeitė savo tėvą ir tapo Mirties Valgytoju. 

Ponas Vizlis apstulbo. Patylėjęs pasakė: 

— Hari, abejoju, ar Pats Žinai Kas leistų šešiolikmečiui... 

- Argi kas nors tikrai žino, ką Patys Žinote Kas gali daryti ir ko nega- 
li? - piktai paklausė Haris. - Atsiprašau, pone Vizli, bet ar nevertėtų to 
ištirti? Jeigu Drakas nori kažką sutaisyti ir dėl to turi grasinti Bordžinui, 
tai tikriausiai pavojinga ir susiję su Tamsiąja puse? 

— Atvirai sakant, Hari, abejoju, - lėtai tarė ponas Vizlis. - Matai, kai 
Liucijus Smirdžius buvo suimtas, mes padarėme jo namuose kratą. Pa- 
ėmėme viską, kas gali kelti pavojų. 

— Manau, kad ką nors pražiūrėjote, - pasakė Haris. 

— Galimas daiktas, - nusileido ponas Vizlis, bet Haris matė, jog tik 
todėl, kad nebenorėjo jo erzinti. 

Sušvilpė garvežys, visi puolė į vagonus, durys ėmė užsidaryti. 

— Paskubėk, - liepė ponas Vizlis, o ponia Vizli sušuko: 

— Greičiau, Hari! 

Jis nulėkė, Vizliai padėjo jam įkelti lagaminą. 

— Vaikeli, atvažiuosi pas mus švęsti Kalėdų, su Dumbldoru viskas 
sutarta, taigi gan greitai pasimatysime, - pasakė pro langą ponia Vizli, 
kai Haris užtrenkė už savęs duris ir traukinys pajudėjo. - Tik žiūrėk, 
saugokis ir... 

Traukinys įsibėgėjo. 

— ...būk geras. 

Ji jau bėgte bėgo. 

- Ir kad nieko neatsitiktų! 

Haris mojavo iki posūkio, kol ponia ir ponas Vizliai dingo iš akių, 
tada nusisuko pažiūrėti, kur visi pasidėjo. Ronis ir Hermiona tikriausiai 
sėdi prefektų vagone, tačiau Džinė koridoriaus gale šnekučiavosi su 
draugėmis. Jis nuėjo prie jų tempdamas lagaminą. 

Jam einant visi spoksojo į jį net prispaudę nosis prie kupė langelių. Po 
visų tų paistalų, „Magijos Žiniose“ apie „Išrinktąjį“ jis tikėjosi, kad naujais 
mokslo metais reikės kęsti didesnį mokinių smalsumą, ir vis dėlto nepa- 
tiko jaustis rampos šviesoje. Jis palietė Džinei petį. 

— Gal padėsi susirasti kupė? 

— Negaliu, Hari, turiu susitikti su Dinu, — linksmai atsakė Džinė. - Pa- 
simatysime vėliau. 

- Gerai, - burbtelėjo Haris. Jai nueinant ir švytuojant tais savo ilgais 
rudais plaukais, pajuto neaiškų susierzinimą. Per vasarą buvo taip prie 
jos pripratęs, jog visai pamiršo, kad mokykloje ji nedraugauja su juo, 
Roniu ir Hermiona. Staiga jis atitoko - jį apstojo susidomėjusios mer- 
gaitės. 

— Ei, Hari! - tarė už nugaros pažįstamas balsas. 

— Nevili! - apsidžiaugė Haris, pamatęs, kaip prie jo spraudžiasi ap- 
skritaveidis berniukas. 

- Labas, Hari, - pasisveikino ilgaplaukė mergaitė didelėmis svajingo- 
mis akimis, sekanti paskui Nevilį. 

— Luna, kaip sekasi? 

- Ačiū, puikiai, - atsakė Luna, spausdama prie krūtinės žurnalą; 
stambi antraštė viršelyje skelbė, kad viduje įdėti nemokami Vaiduoklių 
akiniai. 

— „Priekabininkas“ tebesilaiko? - paklausė Haris, prijaučiantis žurna- 
lui nuo tada, kai pernai tas įdėjo išskirtinį interviu su juo. 

— O taip, tiražas auga, - linksmai atsakė Luna. 

- Einam pasiieškoti laisvų vietų, - pasiūlė Haris, ir visi trys nuėjo per 
traukinį stebimi nuščiuvusių moksleivių. Pagaliau jie rado tuščią kupė 
ir Haris lengviau atsiduso įėjęs į vidų. 

— Jie net į mudu spokso, - pasakė Nevilis Lunai. - Tik todėl, kad 
esame su juo! 

- Jie spokso todėl, kad ir jūs buvote ministerijoje, - nesutiko Haris. Jis 
užkėlė lagaminą ant lentynos. - Mūsų mažytį nuotykį smulkiai aprašė 
„Magijos Žinios“, tikriausiai matėte. 

- Taip. Maniau, močiutė supyks dėl tokio viešumo, - tarė Nevilis, - bet 
iš tikrųjų buvo patenkinta. Pasakė, kad pagaliau aš darausi vertas tėčio. 
Žiūrėkit, net naują lazdelę man nupirko! 

Išsitraukęs parodė ją Hariui. 

- Vyšnios medžio, su vienaragio plauku, - išdidžiai pranešė jis. - Ma- 
nome, tai buvo viena paskutinių Olivanderio parduotų lazdelių, kitą 
dieną jis dingo... Oi, Trevorai, atgal! 

Jis palindo po suolu ir iš ten išgriebė savo rupūžėną, pabandžiusį 
ištrūkti laisvėn. 

— Hari, ar šiemet mes rinksimės į Dumbldoro Kariaunos magijos užsi- 
ėmimus? - paklausė Luna. Ji išsitraukė iš žurnalo akinius ir užsidėjo. 

— Nebėra reikalo, kai atsikratėme Ambridž, - atsakė Haris sėsdamasis. 
Nevilis išlįsdamas bumbtelėjo viršugalvį į suolo apačią. Hario žodžiai 
jį, regis, nuvylė. 

- Man taip patiko! Šitiek išmokau iš tavęs! 

— Man irgi patiko tie užsiėmimai, - svajingai tarė Luna. - Jaučiausi 
taip, lyg turėčiau draugų. 

Tai buvo viena tų nesmagių frazių, kurias Luna dažnai leptelėdavo 
ir po kurių Harį imdavo graužti gailestis, sumišęs su nepasitenkinimu. 
Jam nespėjus ko nors pasakyti, koridoriuje kilo triukšmas: už jų durų 
juokėsi ir ginčijosi grupelė ketvirtakursių mergaičių. 

- Tu jį pakviesk! 

— Ne, tu! 

— Ir pakviesiu! 

Viena jų atidarė duris - įžūloka, didelėmis juodomis akimis, stambiu 
smakru ir ilgais juodais plaukais. 

— Labas, Hari, aš esu Romilda, Romilda Vein, - garsiai ir drąsiai 
prisistatė ji. - Kodėl tau neatėjus į mūsų kupė? Juk neprivalai sėdėti su 
jais, - teatrališkai sušnibždėjo rodydama į Nevilio užpakalį, kyšantį iš po 
suolo, nes Trevoras vėl nuo jo pabėgo, ir į Luną, užsidėjusią Vaiduoklių 
akinius, kurie ją darė panašią į kuoktelėjusią spalvotą pelėdą. 

— Jie mano draugai, - šaltai pasakė Haris. 

— Oo... - didžiai nustebo mergaitė. - Ką gi... 

Ir ji išėjo užstumdama duris. 

— Visi mano, jog tavo draugai turėtų būti šaunesni, - tarė Luna, dar 
sykį parodydama savo sugebėjimą rėžti į akis nemalonią tiesą. 

— Tu ir esi šauni, - trumpai drūtai atšovė Haris. - Nė viena jų nebuvo 
ministerijoje. Jos nekovojo šalia manęs. 

- Kaip gražiai tu pasakei, - nusišypsojo Luna ir stumtelėjusi aukštyn 
akinius įknibo skaityti „Priekabininką“. 

— Bet mes nesusidūrėme su ju0, - tarė Nevilis, išlįsdamas iš po suolo. 
Plaukai buvo aplipę pūkais ir dulkėmis. Rankoje spurdėjo Trevoras. - Tu 

su juo koveisi. Girdėtum, ką apie tave kalba močiutė. „Tas Haris Poteris 
turi daugiau parako negu visa Magijos ministerija!“ Ji kaži ką atiduotų, 
kad tu būtum jos anūkas... 

Haris nesmagiai nusijuokė ir skubiai prašneko apie VML egzaminų 
rezultatus. Nevilis ėmė vardyti savo pažymius ir pasiskundė nežinąs, ar 
jam bus leista laikyti transfigūracijos VSMT, nes dabar gavęs tik „vidu- 
tiniškai“, tačiau Haris jo beveik nesiklausė, nors žiūrėjo į jį. 

Nevilio vaikystę Voldemortas sugadino ne mažiau kaip Hario, tačiau 
Nevilis nė neįtarė tik per plauką išvengęs Hario lemties. Pranašystė galėjo 
tikti jiems abiem, bet dėl neaiškių priežasčių Voldemortas įtikėjo, jog ji 
kalba kaip tik apie Harį. 

Jei Voldemortas būtų pasirinkęs Nevilį, šiandien Nevilis sėdėtų su 
randu kaktoje, prislėgtas pranašystės... O gal ne? Ar Nevilio motina būtų 
dėl jo pasiaukojusi, kaip Lilė pasiaukojo dėl Hario? Na, žinoma... Bet kas, 
jeigu ji nebūtų pajėgusi apginti jo nuo Voldemorto? Ar tada išvis nebūtų 
jokio „Išrinktojo“? Nevilio vietoj niekas nesėdėtų, o Harį be jokio rando 
atsisveikindama būtų pabučiavusi jo mama, o ne Ronio? 

— Hari, kas tau yra? Keistai atrodai, - pasakė Nevilis. 

Haris krūptelėjo. 

— Atsiprašau, aš... 

— Graužalius įlindo? - užjaučiamai paklausė Luna, žvelgdama į Harį 
per didžiulius spalvotus akinių stiklus. 

— Kas toks? 

— Graužalius... Jie nematomi, įlenda pro ausis ir ima graužti smege- 
nis, - paaiškino ji. - Man atrodo, kad vienas toks zvimbia. 

Ji pliaukštelėjo delnais tarsi gaudydama nematomą kandį. Haris su 
Neviliu susižvelgė ir pradėjo kalbą apie kvidičą. 

Oras už traukinio langų buvo toks pat nevienodas kaip ir visą vasa- 
rą: jie čia įvažiuodavo į šalto rūko ruožą, čia į saulutės apšviestą plotą. 
Važiuojant viena tokia giedra juosta, kai saulė švietė beveik virš galvų, 
į kupė pagaliau įėjo Ronis ir Hermiona. 

— Mirštu iš bado, greičiau atvažiuotų pietų vežimėlis, - aimanavo 
Ronis, klestelėjęs šalia Hario ir glostydamasis pilvą. - Labas, Nevili, la- 
bas, Luna. Žinai, ką? - atsisuko jis į Harį. - Smirdžius neatlieka prefekto 
pareigų. Kiurkso kupė su kitais klastuoliais, praeidami matėme. 

Haris susidomėjo. Nepanašu, kad Smirdžius praleistų progą pasi- 
puikuoti prefekto valdžia, kuria jis taip smagiai piktnaudžiavo visus 
anuos metus. 

— Ką nors jums sakė? 

— Kaip paprastai, - abejingai atsakė Ronis, iškeldamas pirštą. - Tikrai 
nepanašu į jį. Panašu į tai, - vėl parodė jis pirštą, - bet kodėl gi nevaikšto 
koridoriais ir neterorizuoja pirmakursių? 

— Nežinau, - murmtelėjo Haris, bet galvoje mintys sukosi kaip vie- 
sulas. Nejaugi Smirdžiui atsirado svarbesnių reikalų negu skriausti 
jaunesniuosius? 

- Galbūt labiau patiko Inkvizicijos draugovėje, - tarė Hermiona. - Gal 
po to būti prefektu jam per daug prėska. 

— Nemanau, - pasakė Haris. - Man atrodo, kad... 

Tačiau jam nespėjus paskelbti savo teorijos, kupė durys vėl atsivėrė, 
įėjo uždususi trečiakursė. 

— Man liepta šitai įteikti Neviliui Nevėkšlai ir Hariui P... poteriui, - su- 
mikčiojo ji, susidūrusi su Hario žvilgsniu ir užrausdama. Ji laikė du 
pergamento ritinėlius, surištus violetiniu kaspinėliu. Nustebę Haris su 
Neviliu paėmė siuntas ir mergaitė nerangiai išėjo. 

— Kas tai? - paklausė Ronis, kai Haris išvyniojo savo pergamentą. 


— Kvietimas. 


Hari, 
Būtų labai malonu, jeigu sutiktum papietauti su manimi C kupė. 
Pagarbiai 
Profesorius H. I. E. Trimitas 

— Kas tas profesorius Trimitas? — paklausė Nevilis, negalėdamas atsi- 
stebėti savo kvietimu. 

— Naujas dėstytojas, - atsakė Haris. - Na, tikriausiai nėra kaip ne- 
iti, tiesa? 

— Bet kam aš jam reikalingas? - nervingai paklausė Nevilis, tarsi ti- 
kėdamasis arešto. 

- Neįsivaizduoju, - tarė Haris, trupučiuką pameluodamas, nors jis dar 
neturėjo įrodymo, kad nuojauta jo neapgauna. - Klausyk, - staiga šovė 
jam į galvą mintis, - apsigaubiam neregimuoju apsiaustu, tada galėsime 
ramiai pasižiūrėti, ką veikia Smirdžius ir ką jis planuoja. 

Tačiau nieko iš to neišėjo: koridoriai buvo pilni mokinių, nekantriai 
laukiančių pietų vežimėlio, todėl niekaip negalėjai praeiti su neregimuoju 
apsiaustu. Haris apgailestaudamas įkišo jį atgal į kuprinę. Kaip gerai 
būtų buvę juo apsisiausti, kad niekas nebespoksotų, nes dabar smal- 
suoliai, atrodo, vėpsojo į jį dar įžūliau negu pirma, kai ėjo per traukinį. 
Kai kurie mokiniai net išpuldavo iš kupė geriau pasižiūrėti. Išskyrus Čo 
Čang - pamačiusi Harį, ji skubiai smuko į savo kupė. Praeidamas pro 
jos langą, Haris matė, kaip ji rimtai kalbasi su savo drauge Marieta. Ši 
buvo storai išsidažiusi, bet makiažas vis tiek nepaslėpė spuogų. Šypte- 
lėjęs Haris nuėjo. 

Pasiekę Trimito C kupė, juodu pamatė esantys ne vieninteliai kvies- 
tiniai Trimito svečiai, nors karštas sutikimas rodė, jog Hario labiausiai 
laukta. 

— Hari, berniuk! - pašoko Trimitas. Jo didžiulis pilvas, pūpsantis po 
aksomine liemene, užėmė kone visą kupė. Glotni plikė ir ilgi žili ūsai 
saulėje spindėjo kaip ir auksinės jo liemenės sagos. - Smagu tave matyti, 
labai smagu! O tu tikriausiai būsi Nevėkšla! 

Nevilis išsigandęs linktelėjo. Trimito pasveikinti, jie atsisėdo vienas 
priešais kitą arčiausiai durų. Daugiau laisvų vietų nebuvo. Haris pasižiū- 
rėjo į svečius. Atpažino savo kurso Klastūnyno mokinį, aukštą juodbruvą 
vaikiną išsišovusiais skruostikauliais ir įkypomis akimis; dar sėdėjo du 

nepažįstami septintakursiai, o šalia Trimito, įsispraudusi kertėje, tūnojo 
Džinė. Ji atrodė nelabai suprantanti, kaip čia atsidūrė. 

— Na, ar visus pažįstate? — paklausė Trimitas Harį su Neviliu. - Bleizas 
Zabinis, aišku, jūsų kurso... 

Zabinis niekuo neparodė juos pažįstąs ir nepasisveikino: Grifų Gūžtos 
ir Klastūnyno mokiniai iš principo nekentė vieni kitų. 

- Čia Kormakas Maklagenas, gal teko susidurti... Ne? 

Maklagenas, stambus vaikinas tiesiais kaip vielos plaukais, kilstelėjo 
ranką, Haris su Neviliu linktelėjo jam. 

— O čia Markas Bilbis, nežinau, ar jūs... 

Bilbis, plonas ir drovus vaikinukas, nedrąsiai šyptelėjo. 

— O ši žavinga panelė sakė judu pažįstanti! - užbaigė Trimitas. 

Džinė suraukė nosį Trimitui už nugaros. 

-— Ką gi, be galo malonus sambūris, - lipšniai tarė Trimitas. - Proga jus 
visus geriau pažinti. Imkit servetėles. Aš pietų įsidėjau, nes vežimėlyje, 
kiek prisimenu, viskas prikišta saldymedžio, o vargšo senuko virškinimo 
organai tokio maisto jau nelabai priima. Fazano, Bilbi? 

Bilbis krūptelėjęs paėmė šaltos fazanienos. 

— Ponaičiui Markui kaip tik pasakojau turėjęs malonumo mokyti jo 
dėdę Damoklą, - pasakė Trimitas Hariui ir Neviliui ir pasiuntė per ran- 
kas bandelių pintinę. - Labai iškilus burtininkas, labai, tikrai nusipelnęs 
Merlino ordino. Ar dažnai mataisi su dėde, Markai? 

Deja, Bilbis buvo ką tik atsikandęs didelį kąsnį fazano. Skubėdamas 
atsakyti Trimitui, jis karštligiškai gurktelėjo mėsytę ir paspringo. Pasi- 
darė mėlynai raudonas. 

— Anapneo, - ramiai ištarė Trimitas, nukreipdamas lazdelę į Bilbį. Tam 
kvėpavimo takai iškart atsilaisvino. 

— Ne... nedažnai, - žioptelėjo Bilbis apsiašarojęs. 

— Na, aišku, jis per daug užsiėmęs, - tarė Trimitas, klausiamai žiūrė- 
damas į Bilbį. - Vargu ar Antivilkinį eliksyrą galėjo sukurti nedirbdamas 
sunkiai ir atkakliai. 

— Turbūt... - sumurmėjo Bilbis, atrodo, nebedrįsdamas daugiau kąsti, 
kol Trimitas nebaigė jo kamantinėti. - Aa... Su mano tėčiu jis nelabai su- 
taria, todėl, suprantate, nedaug apie jį težinau... 

Bilbis nutilo, ir Trimitas, šaltai jam šyptelėjęs, kreipėsi į Maklageną: 

— O tu, Kormakai, žinau, dažnai mataisi su dėde Tiberijumi, nes jis, 
mačiau, turi gražią nuotrauką, darytą Papūstauodegių medžioklėje... 
Atrodo, Norfolke? 

- Taip, linksma buvo, - prisiminė Maklagenas. - Medžiojome kartu 
su Berčiu Higsu ir Rufu Skrimdžeru... Aišku, tada jis dar nebuvo mi- 
nistras. 

— O, vadinasi, pažįsti ir Bertį su Rufu? - nušvito Trimitas ir pradėjo 
visus vaišinti pyragėliais, bet Bilbį padėklas kažkaip aplenkė. - Nagi, 
pasakok... 

Haris to ir tikėjosi. Visi pakviestieji buvo vienaip ar kitaip susiję su 
žymiais ar įtakingais asmenimis, išskyrus nebent Džinę. Zabinis, iškvos- 
tas po Maklageno, pasirodė turįs nežemiško grožio motiną raganą (kiek 
Haris suprato iš jų kalbos, ji buvo ištekėjusi septynis kartus, visi jos vyrai 
mirė paslaptinga mirtimi, palikdami jai krūvas aukso). Atėjo Nevilio eilė. 
Tos dešimt minučių buvo labai nemalonios, nes Nevilio tėvus, garsius 
Aurorus, Belatriks Lestreindž ir keletas jos draugužių Mirties Valgytojų 
kankino tol, kol tie išėjo iš proto. Baigiantis jų pokalbiui Hariui pasirodė, 
kad Trimitas dar nesusidarė nuomonės apie Nevilį, dar nėra įsitikinęs, 
ar jis paveldėjo tėvų gabumus. 

— O dabar, - prabilo Trimitas, didingai pasisukdamas ant suolo ir tokia 
mina, lyg pristatytų publikai koncerto žvaigždę, - Haris Poteris! Nuo ko 
pradėti? Kai susitikom vasarą, aš tiktai krepštelėjau paviršėlį! 

Jis ilgai ir godžiai stebeilijo į Harį, tarsi tas būtų itin sultingas fazano 
kąsnelis, ir pagaliau pasakė: 

— Dabar esi vadinamas Išrinktuoju! 

Haris tylėjo. Bilbis, Maklagenas ir Zabinis išpūtė akis. 

- Be abejo, - tebežiūrėjo į jį Trimitas, -jau daug metų sklando gandai... 
Prisimenu, kai... na... po tos siaubingos nakties... Lilė... Džeimsas... tu 
likai gyvas... Visi šnekėjo, jog tikriausiai turi nepaprastų galių... 

Zabinis sausai kostelėjo turbūt norėdamas parodyti abejojąs. Trimitui 
už nugaros pratrūko piktas balsas: 

— Cha, Zabini, gerai, kad tu toks talentingas... vaidinti... 

— O varge! - ramiai nusijuokė Trimitas, atsisukdamas į Džinę. Ta iš už 
jo pilvo varstė Zabinį įtūžusiu žvilgsniu. - Atsargiau, Bleizai! Praeida- 
mas projos vagoną mačiau, kaip ši panelė panaudojo tiesiog nuostabius 
Šikšnosparnio sapno kerus. Aš stengčiausi jos nesupykdyti! 

Zabinis atrodė kupinas paniekos. 

— Žodžiu, - Trimitas vėl atsisuko į Harį, - šią vasarą prisiklausėme 
keisčiausių gandų. Aišku, nežinai žmogus, kuo tikėti, „Magijos žinios“ 
kartais išspausdina netikslumų, pridaro klaidų, tačiau kai šitiek liudytojų, 
nekyla abejonės, kad ministerijoje tikrai įvyko nemenkas triukšmelis ir 
jo priežastis buvai tu! 

Haris nematė, kaip galėtų išsisukti neapsimeluodamas, todėl tik link- 
telėjo, bet nieko nesakė. Trimitas išsišiepė. 

— Koks kuklumas, koks kuklumas, nenuostabu, kad šitaip patinki 
Dumbldorui... Vadinasi, ten buvai? Bet visa kita toje istorijoje... Tikra 
sensacija, tiesiog nežinai, kuo tikėti... Kad ir garsioji pranašystė... 

— Mes negirdėjome jokios pranašystės, - užrausdamas kaip burokas 
išpyškino Nevilis. 

— Teisingai, - pritarė Džinė. - Mudu su Neviliu irgi ten buvome, 
tačiau visa ta nesąmonė dėl „Išrinktojo“ tėra dar viena „Magijos žinių“ 
išmonė. 

- Ak ir judu ten buvote? - sukruto Trimitas, spoksodamas čia į Dži- 
nę, čia į Nevilį, tačiau tie sėdėjo kaip užsisiuvę burnas, nepasiduodami 
draugiškai jo šypsenai. - Ką gi, tikrai... Iš tiesų „Magijos žinios“ dažnai 
perdeda, - kalbėjo Trimitas, truputį nusivylęs, kad nieko daugiau ne- 

išpešė. - Prisimenu, kaip man pasakojo mieloji Gvenog. Turiu galvoje 
Gvenog Džouns, „Houlihedo harpijų“ kapitonę... 

Ir jis nuklydo į prisiminimus, bet Haris aiškiai jautė, kad Trimitas dar 
nebaigė jo reikalo ir kad Džinė su Neviliu jo nė kiek neįtikino. 

Laikas ėjo, Trimitas pasakojo visokius anekdotus apie jo mokytus 
garsius burtininkus. Visi jie mielai įstojo į vadinamąjį Hogvartso „Šliužų 
klubą“. Haris nebegalėjo tverti, bet neįsivaizdavo, kaip mandagiai išeiti. 
Pagaliau traukinys iš dar vieno rūko ruožo išlindo į raudoną saulėlydžio 
žarą. Trimitas sumirksėjo. 

— Dievuliau, jau temsta! Net nepastebėjau, kada užsidegė lempos. 
Verčiau eikit visi persirengti. Maklagenai, paskui kada užsuk pasiskolinti 
tos knygos apie Papūstauodeges. Hari, Bleizai, visada esat laukiami. Taip 
pat panelė, - mirktelėjo jis Džinei. - Na, eikit, eikit! 

Brukdamasis pro Harį į prieblandoje skendintį koridorių, Zabinis 
niauriai dėbtelėjo į jį, Haris ramiai atlaikė žvilgsnį. Džinė, Nevilis ir jis 
nuėjo paskui Zabinį koridoriumi. 

— Džiaugiuosi, kad pasibaigė, - sumurmėjo Nevilis. - Keistas žmo- 
gus, tiesa? 

— Taip, keistokas, - pritarė Haris, nenuleisdamas akių nuo Zabinio. — 
O tu, Džine, kaip pas jį atsidūrei? 

Jis pamatė, kaip aš užbūriau Zachariją Smitą, - atsakė Džinė. - Prisi- 
meni tą žioplį iš Švilpynės, jis lankė mūsų užsiėmimus? Lindo ir lindo 
su klausimais, kas įvyko toje ministerijoje, galų gale tiek man atsibodo, 
kad užkerėjau jį. Kai įėjo Trimitas, pamaniau, jog man paskirs areštą, bet 
jis tik pagyrė mano kerus ir pakvietė pietų! Nenormalus, ką? 

- Vis geresnė priežastis žmogų kviesti nei garsi motina, - pasakė Haris, 
gręždamas akimis Zabinio pakaušį. - Arba dėdė... 

Bet jis nebaigė sakyti. Jam dingtelėjo viena mintis, lyg ir patrakusi, 
tačiau nuostabi... Po minutės Zabinis įeis į šeštakursių klastuolių kupė, 
o ten sėdės Smirdžius, įsivaizduojantis, kad jį girdi tik moksladraugiai, 

daugiau niekas. Jeigu Haris nemačiomis įeitų paskui Zabinį, gal ką nors 
pamatytų arba išgirstų? Tiesa, kelionė beveik baigiasi, Kiauliasodžio 
stotis, sprendžiant iš atšiauraus kraštovaizdžio už langų, bus po kokio 
pusvalandžio. Bet juk niekas rimtai nežiūri į Hario įtarimus, todėl jam 
telieka gauti įrodymų. 

— Susitiksime vėliau, - greit sukuždėjo jis, išsitraukė neregimąjį ap- 
siaustą ir apsigaubė juo. 

— Ką tu nori daryti? - paklausė Nevilis. 

— Vėliau! - sušnypštė Haris ir nusivijo Zabinį stengdamasis bėgti kuo 
tyliau, nors traukinys taip dundėjo, kad jokio atsargumo nereikėjo. 

Koridoriai buvo beveik tušti. Visi sugrįžo į kupė persirengti ir susidėti 
daiktų. Nors jis tiesiog lipo Zabiniui ant kulnų, vis tiek nespėjo įsmukti 
paskui jį į kupė, kai tas atstūmė duris. Zabinis buvo jas beuždarąs, bet 
Haris įkišo koją į tarpą. 

— Kas čia joms pasidarė? - suirzo Zabinis ir dar kartą patraukė duris, 
iki Hario kojos. Haris sugriebė jas ir atstūmė iki galo. Zabinis, taip ir 
nepaleidęs rankenos, nuvirto šonu Gregorui Gyliui ant kelių; pasinau- 
dodamas sąmyšiu, Haris nėrė vidun, stryktelėjo į kol kas tuščią Zabinio 
vietą ir užsikorė ant bagažo lentynos. Laimė, Gylys ėmė žodžiuotis su 
iš po apsiausto kyštelėjo kojos. Iš tiesų jam net pasirodė, kad Smirdžiaus 
akys nusekė kylantį sportbatį, tačiau tuo laiku Gylys sandariai užtrenkė 
duris ir nubloškė nuo savęs Zabinį, o šis piktas klestelėjo į savo vietą. 
Vinsentas Niurzga vėl įkišo nosį į komiksus, o Smirdžius kikendamas 
išsitiesė per dvi vietas ir padėjo galvą Pensei Parkinson ant kelių. Ha- 
ris nepatogiai susirietė po apsiaustu, kad tik nesimatytų nė milimetro. 
Kvailai išsišiepusi, Pensė ėmė glostyti žvilgančius geltonus Smirdžiaus 
plaukus. Galėjai pamanyti, kad visi jai pavydi tokios laimės. Vagono 
kiekvieną Niurzgos komikso raidelę apačioje. 

— Nagi, Zabini, ko reikėjo Trimitui? — paklausė Smirdžius. 

— Paprasčiausiai ieškojo naudingų pažinčių, - atsakė Zabinis, tebeš- 
nairuodamas į Gylį. - Tačiau nedaug tepešė. | 

Toks atsakymas Smirdžiui neįtiko. 

— Kąjis dar pasikvietė? - klausinėjo jis. 

— Maklageną iš Grifų Gūžtos. 

— Aišku, nes jo dėdė užima aukštą postą ministerijoje. 

— Dar kažkokį Bilbį iš Varno Nago... 

— Tik jau ne tą kvailelį! - sušuko Pensė. 

— Dar Nevėkšlą, Poterį ir Vizlių mergiotę, - baigė vardyti Zabinis. 

Smirdžius atsisėdo kaip įgeltas, numesdamas Pensės ranką. 

- Jis pakvietė Nevėkšlą? 

— Tikriausiai, jeigu jau Nevėkšla ten buvo, - abejingai tarė Zabinis. 

— Kuo Nevėkšla gali dominti Trimitą? 

Zabinis gūžtelėjo pečiais. 

— Poteris, brangiausias pasaulyje Poteris, jis, aišku, norėjo pažvelgti į 
Išrinktąjį, - nusišaipė Smirdžius, - tačiau Vizlių mergiūkštė! Kuo ji tokia 
ypatinga? 

— Daugeliui berniukų patinka, - pasakė Pensė, akies krašteliu sekdama, 
kaip Smirdžius reaguos. - Net ir tu, Bleizai, laikai ją patrauklia, o mes 
visi žinome, kaip tau sunku įtikti! 

— Prie tokios išdavikės neprisiliesčiau, kad ir kaip ji atrodytų, - šaltai 
atšovė Zabinis, ir Pensė liko patenkinta. Smirdžius vėl atsigulė jai į sterblę 
ir maloningai leidosi glostomas. 

— Ką gi, Trimito skonis apgailėtinas. Turbūt jau nuseno. Gaila, tėvas 
visad sakydavo, kad anais laikais iš jo buvo geras burtininkas. Mano 
tėvas irgi buvo pelnęs jo malonę. Trimitas tikriausiai nežinojo, kad aš 
važiuoju traukiniu, antraip būtų... 

— Nebūk toks garantuotas, - pertraukė jį Zabinis. - Stotyje jis manęs 
klausė apie Noto tėvą, matyt, seni draugai, bet, išgirdęs, kad tas įkliuvo 
ministerijoje, susiraukė ir Noto paskui nepakvietė, ar ne? Nemanau, kad 
Trimitui rūpi Mirties Valgytojai. 

Smirdžius lyg ir supyko, tačiau tik niūriai nusijuokė. 

— Na, niekam neįdomu, kas jam rūpi ar nerūpi. Tiesą sakant, kas jis 
toks? Kažkoks kvailas mokytojūkštis. - Smirdžius plačiai nusižiova- 
vo. - Suprantat, kitais metais manęs gal net nebus Hogvartse, todėl kas 
man darbo, patinku ar ne kažkokiam nusipenėjusiam atgyvenai? 

— Ką čia šneki, kad kitąmet gali nebūti Hogvartse? - pasipiktino Pensė, 
staigiai nustojusi jį glostyti. 

— Ką gali žinoti, - išsišiepė Smirdžius. - Galbūt aš užsiimsiu... dides- 
niais ir geresniais dalykais. 

Susirietusiam ant lentynos Hariui užėmė kvapą. Ką pasakytų Ronis ir 
Hermiona? Niurzga ir Gylys išvertė akis į Smirdžių - matyt, jie nieko ne- 
nutuokė apie draugo planus užsiimti didesniais ir geresniais dalykais. 

Net asketiškame Zabinio veide šmėstelėjo smalsumas. Pensė apstul- 
busi vėl pabandė lėtai glostyti Smirdžiui plaukus. 

— Tu kalbi apie... Jį? 

Smirdžius gūžtelėjo. 

— Motina nori, kad baigčiau mokslus, bet man asmeniškai neatrodo, 
jog šiais laikais labai svarbu išsilavinimas. Patys pagalvokit... Kai Tamsos 
Valdovas paims valdžią, negi žiūrės, kiek kas išlaikęs VML ar VSMT? Aiš- 
ku, nežiūrės. Jam bus svarbiausia, kas kiek pasitarnavęs, ar atsidavęs. 

- Ir manai, kad tu galėsi jam pasitarnauti? - kandžiai paklausė Zabi- 
nis. - Šešiolikos metų ir net nebaigęs mokyklos? 

- Ašjau sakiau. Galjam nusispjaut į mano atestatą. Galbūt darbui, kurį 
jis nori man pavesti, atestatas nereikalingas, - ramiai atsakė Smirdžius. 

Niurzga ir Gylys sėdėjo išsižioję kaip chimeros. Pensė spoksojo į 
Smirdžių su baime ir pagarba. 

—Jau matau Hogvartsą, - parodė į juodus langus Smirdžius, akivaiz- 
džiai gardžiuodamasis padarytu įspūdžiu. - Laikas persirengti. 

Haris taip užsižiūrėjo į Smirdžių, jog nepastebėjo, kaip Gylys siekė 
savo lagamino; nuimdamas jį nuo lentynos trinktelėjo Hariui į galvą. 

Haris nejučia aiktelėjo iš skausmo, ir Smirdžius susiraukęs pakėlė akis 
į lentyną. 

Haris Drako nebijojo, bet nelabai troško, kad grupelė nedraugiškų 
klastuolių jį užkroptų lindintį po neregimuoju apsiaustu. Galva tvink- 
sėjo, ištryško ašaros, bet jis išsitraukė lazdelę stengdamasis nepajudinti 
apsiausto ir sulaikęs kvapą laukė. Laimei, Smirdžius, atrodo, nutarė, kad 
garsas jam pasivaideno; kaip ir kiti, jis persirengė, užrakino lagaminą ir, 
kai traukinys trūkčiodamas įšliaužė į stotį, apsivilko storą naują kelioninį 
apsiaustą. 

Haris matė, kaip koridoriai vėl prisipildo mokinių, ir tikėjosi, kad 
Ronis su Hermiona išneš jo daiktus į peroną, juk jis turės tūnoti šioje 
kupė tol, kol visi išjos išeis. Pagaliau traukinys trūktelėjo paskutinį kartą 
ir sustojo. Gylys atplėšė duris, išlindęs alkūnėmis prasiskynė kelią per 
antrakursių būrį, Niurzga ir Zabinis išsivilko paskui jį. 

— Tu eik, - liepė Smirdžius Pensei, laukiančiai jo. - Noriu kai ką pa- 
tikrinti. 

Pensė išėjo. Haris liko kupė vienas su Smirdžiumi. Mokiniai skubėjo 
pro šalį ir lipo į tamsų peroną. Smirdžius priėjo prie durų ir nuleido už- 
uolaidą, kad iš koridoriaus nieko nesimatytų. Tada pasilenkęs atrakino 
lagaminą ir atvožė. 

Haris plakančia širdimi žiūrėjo per lentynos kraštą. Ką gi Drakas nori 
nuslėpti nuo Pensės? Gal jis, Haris, pamatys paslaptingąjį daiktą, kurį 
taip svarbu sutaisyti? 

— Petrificus totalus! 

Be jokio įspėjimo Smirdžius dūrė lazdele Hario pusėn, ir jis akimirks- 
niu buvo paralyžiuotas. Tarsi sulėtintame filme jis nusirito nuo bagažo 
lentynos ir žnektelėjo Smirdžiui prie kojų su tokiu baisiu trenksmu, kad 
net grindys sudrebėjo. Neregimasis apsiaustas palindo po juo atideng- 
damas visą kūną. Kojos taip ir liko juokingai suriestos. Jis negalėjo nė 

— Taip ir maniau, - džiugiai tarė. - Aš išgirdau, kaip tau trinktelėjo 
Gylio lagaminas. Ir man pasirodė, kad, Zabiniui grįžus, kažkas balta 
sušmėžavo ore. - Jo akys nukrypo į Hario sportbačius. - Reik manyti, 
tu sulaikei duris, kai Zabinis parėjęs atidarė jas. 

Valandėlę jis žiūrėjo į Harį. 

— Tu, Poteri, neišgirdai nieko, kas būtų svarbu. Bet jeigu jau pakliu- 
vai man... 

Irjis viena koja užlipo Hariui ant veido. Haris pajuto, kad lūžta nosis. 
Pasipylė kraujas. 

- Čia nuo mano tėvo. O dabar pažiūrėsim... 

Smirdžius ištraukė neregimąjį apsiaustą iš po sustingusio Hario kūno 
ir užmetė ant jo. 

— Nemanau, kad tave kas rastų, kol traukinys negrįš į Londoną, - šaltai 
pasakė jis. - Iki pasimatymo, Poteri... arba ne. 

Ir, pasistengdamas numinti Hariui rankų pirštus, jis išėjo iš kupė. 


AŠTUNTAS SKYRIUS 


Sneipo pergalė 


Negalėdamas nė krustelėti, Haris gulėjo po neregimuoju apsiaustu. Jautė, 
kaip per veidą iš nosies Žliaugia karštas kraujas, ir klausėsi trepsėjimo 
koridoriuje. Pirmiausia pamanė, kad prieš traukiniui išvažiuojant atgal 
kas nors juk turi patikrinti visas kupė. Tačiau toji mintis menkai tepa- 
guodė: jeigu kas ir pasižiūrės į kupė, jo nei išgirs, nei pamatys. Vienintelė 
viltis, kad kas nors įeis ir užlips ant jo. 

Dar niekada Haris nejautė Smirdžiui tokios neapykantos, kaip dabar, 
kai gulėjo ant nugaros tarsi koks kvailas vėžlys, o į burną tekėjo šleikštus 
kraujas. Na, ir įklimpo... Nutolo paskutiniai žingsniai, visi jau trepsėjo 
tamsiame perone už langų. Jis girdėjo stumdomus lagaminus ant ratukų 
ir garsias šnekas. 

Ronis su Hermiona pamanys, kad jis išlipo iš traukinio vienas. Kol 
jie nuvyks į Hogvartsą, sueis į didžiąją salę ir susėdę prie Grifų Gūžtos 
stalo pamatys, jog jo niekur nėra, jis jau garantuotai bus pusiaukelėje į 
Londoną. 

Jis bandė išspausti kokį garsą, nors gargtelėti, tačiau tai buvo neįmano- 
ma. Staiga prisiminė, kaip kai kurie burtininkai, pavyzdžiui, Dumbldoras, 
mokėjo kerėti be žodžių, taigi jis pabandė prisišaukti iš rankos išslydusią 
savo lazdelę mintyse kartodamas: „Accio, lazdele 

Jam pasirodė, kad girdi ošiant medžius paežerėje ir tolimą pelėdos 
ūkimą, tačiau jokio ženklo, kad kas apieškotų traukinį, ir jau tikrai (jis 
net pasišaipė iš savęs už tokią viltį) niekas išsigandęs nešūkauja, kurgi 
dingo Haris Poteris. Jį apėmė neviltis, kai įsivaizdavo, kad šiuo metu 
testralių traukiamos karietos darda į mokyklą, kad kurioje nors karieto- 

„bet nieko neįvyko. 

je kvatojamasi, nes ten Smirdžius draugeliams iš Klastūnyno pasakoja, 
kaip jis užpuolęs Harį. 

Traukinys trūktelėjo paversdamas jį ant šono. Dabar jis matė ne lubas, 
o dulkiną pasuolę. Garvežys sukriokė, grindys pradėjo drebėti. Ekspresas 
išvažiuoja, ir niekas nenumano, kad jis tebėra jame... 

Staiga neregimasis apsiaustas nuskrido šalin ir balsas viršum jo 
tyliai tarė: 

— Vargšas Hari... 

Plykstelėjo raudona šviesa, Hario kūnas atsileido, jis išsivadavo iš 
nelabai orios padėties ir atsisėdo. Atbula ranka nusibraukė nuo su- 
mušto veido kraują ir pakėlęs akis išvydo Tonks, laikančią jo neregimąjį 
apsiaustą. 

- Greičiau bėgam iš čia, - paragino ji. Langai aprasojo nuo garų, trau- 
kinys ėmė važiuoti iš stoties. - Einam, iššoksime. 

Haris išskubėjo paskui ją į koridorių. Tonks atitraukė vagono duris 
ir stryktelėjo į peroną, tarsi plaukiantį po jais traukiniui didinant greitį. 
Haris irgi iššoko, susverdėjo, o atsitiesęs spėjo pamatyti, kaip blizgantis 
skaisčiai raudonas garvežys įsibėgėjęs dingsta už posūkio. 

Nakties vėsa švelniai glostė tvinksinčią nosį. Tonks žiūrėjo į jį. Jam 
buvo gėda, kad ji rado jį taip juokingai susirietusį. Ji tylėdama atidavė 
jam neregimąjį apsiaustą. 

— Kieno darbas? 

— Drako Smirdžiaus, - apmaudžiai atsakė Haris. - Dėkui tau... na... 

— Nėr už ką, - nė nešyptelėjo Tonks. Kiek jis įžiūrėjo patamsyje, ji 
tebebuvo nušiurusiais neaiškios spalvos plaukučiais ir suvargusi, visai 
kaip tada Landynėje. - Stovėk ramiai, sutvarkysiu tau nosį. 

Hariui nelabai patiko šis sumanymas, jis ketino eiti pas madam Pom- 
fri, ligoninės seselę, jos Gydomaisiais kerais jis labiau pasitikėjo, bet šitai 
pasakyti būtų buvę nemandagyu, tad jis tik užsimerkė ir sustingo. 

— Episkey, - ištarė Tonks. 

Hariui nosis staiga užkaito kaip ugnis, paskui atšalo kaip ledas. Jis 
atsargiai ją palietė. Atrodo, sveika. 

— Labai dėkui! 

— Verčiau užsivilk savo apsiaustą, ir keliaujam į mokyklą, - pasakė 
Tonks, vėl be jokios šypsenėlės. Kai jis apsisiautė, ji mostelėjo lazdele; iš 
jos išsiveržė didžiulis sidabrinės spalvos keturkojis padaras ir nusklendė 
į tamsą. 

— Ar čia buvo Gynėjas? - paklausė Haris, kartą matęs, kaip Dumbl- 
doras tokiu būdu siunčia žinią. 

— Taip, pasiunčiau žinutę į pilį, kad tu su manimi, kitaip visi nerimautų. 
Einam, nereikia gaišti. 

Jie pasuko keliuku į mokyklą. 

— Kaip tu mane radai? 

— Aš pastebėjau, kad tu neišlipai, ir žinojau, jog turi apsiaustą. Pa- 
maniau, dėl kokios nors priežasties slepiesi traukinyje. Kai pamačiau 
nuleistą šitos kupė užuolaidą, nutariau patikrinti. 

— Tačiau ką tu šiaip čia veiki? — paklausė Haris. 

- Šiuo metu gyvenu Kiauliasodyje, papildomai saugau mokyklą. 

— Tu viena ar kas nors daugiau? 

— Ne viena, yra dar Išdidėlis, Laukinis ir Dolišas. 

- Dolišas, Auroras, kurį pernai užpuolė Dumbldoras? 

— Teisingai. 

Juodu plumpino tamsiu tuščiu laukų vieškeliu žengdami karietų pa- 
liktomis provėžomis. Haris iš po apsiausto dirsčiojo į Tonks. Pereitais 
metais ji buvo smalsi (kartais net erzindavo), iš menko nieko juokdavo- 
si, pokštaudavo. Dabar atrodė vyresnė, daug rimtesnė ir ryžtingesnė. 
Nejaugi dėl to, kas įvyko ministerijoje? Haris nesmagiai galvojo, kad 
Hermiona būtų jam patarusi pasakyti ką nors paguodžiama apie Sirijų, 
atseit jog ji visiškai nekalta, bet jis neprisivertė. Nė nemanė kaltinti jos 
dėl Sirijaus mirties, ji buvo nė kiek ne kaltesnė už bet kurį jų (ir tikrai 

mažiau kaltesnė už jį), bet jis kiek galėdamas vengė kalbų apie Sirijų. 
Taigi šį žvarbų vakarą juodu pluošė keliu tylėdami, Tonks apsiaustas 
čežėdamas šlavė žemę. 

Visada važiuodavęs karieta, Haris iki tol neįsivaizdavo, kad nuo 
Kiauliasodžio stoties iki Hogvartso šitaip toli. Jis net apsidžiaugė, kai 
pagaliau išniro vartai su sparnuotais šernais ant stulpų abipus. Jam buvo 
šalta, kankino alkis, be to, norėjosi kuo greičiau atsikratyti naujosios, 
paniurėlės Tonks. Tačiau pabandžius pastumti vartus paaiškėjo, kad jie 
užrakinti, kabo spyna. 

— Alohomora! - tvirtai ištarė jis, nukreipdamas lazdelę į spyną. 
Nieko. 

— Šitais kerais nieko nepadarysi, — tarė Tonks. - Juos užbūrė pats 
Dumbldoras. 

Haris apsižvalgė. 

— Aš galėčiau perlipti sieną. 

— Ne, negalėtum, - atšovė Tonks. - Visa siena aplink pilį užburta Įsibro- 
vėlių sulaikymo kerais. Šią vasarą saugumas šimteriopai sustiprintas. 

— Na, tada, - pasakė Haris, pyktelėjęs, kad ji visai neskuba padėti, - tik- 
riausiai turėsiu iki ryto miegoti Čia. 

— Kažkas ateina tavęs, - tarė Tonks. - Žiūrėk. 

Pačioje pilies papėdėje sužibo šokinėjanti žibinto švieselė. Haris taip 
apsidžiaugė, kad sutiko iškęsti dusulingą Filčo bambėjimą apie tai, koks 
Haris nedrausmingas ir kad jis pasidarytų daug punktualesnis, jeigu būtų 
galima jį paauklėti pirštų spaustuvais. Tik tada, kai žibintas sušvytavo 
už kokių dešimties pėdų, o Haris nusisiautė neregimąjį apsiaustą, kad 
žmogus jį matytų, su pasidygėjimu atpažino kumpą nosį ir ilgus juodus 
riebaluotus Severo Sneipo plaukus. 

— Nagi nagi... — nusivaipė Sneipas. Išsitraukęs lazdelę palietė spyną, ji 
atsirakino, grandinės atsiskyrė ir vartai girgždėdami atsivėrė. - Malonu, 
kad atsiradai, Poteri. Turbūt nutarei, jog mokyklinė uniforma sugadins 
tavo išvaizdą. 

— Aš negalėjau persirengti, neturėjau savo... - pradėjo teisintis Haris, 
bet Sneipas jį pertraukė: 

— Gali nelaukti, Nimfadora. Poteris visai... hm... saugus su manimi. 

— Bet aš siunčiau žinią Hagridui, - susiraukė Tonks. 

— Hagridas, kaip ir Poteris, pavėlavo į mokslo metų atidarymo puotą, 
taigi Žinią priėmiau aš. Beje, - pasakė Sneipas, praleisdamas Harį, - man 
buvo įdomu pamatyti tavo naująjį Globėją. 

Jis užkėlė vartus jai prieš nosį, kaukštelėjo lazdele per spyną, ir gran- 
dinės žvangėdamos vėl susikabino, spyna užsirakino. 

— Manau, saugesnė buvai su senuoju, - piktdžiugiškai tarė Sneipas. — 
Naujasis truputį paliegęs. 

Sneipui kilstelėjus žibintą, Haris spėjo pamatyti piktą ir įskaudintą 
Tonks veidą. Ir ją vėl prarijo tamsa. 

— Labos nakties, - šūktelėjo jai Haris, eidamas paskui Sneipą. - Ačiū 
tau... už viską. 

- Iki pasimatymo, Hari. 

Sneipas kurį laiką tylėjo. Hariui rodėsi, kad nuo jo sklinda baisios 
neapykantos bangos, - neįtikėtina, jog Sneipo jos nedegina. Sneipo jis 
nekentė nuo pat pirmos dienos, tačiau dėl savo elgesio su Sirijumi ir 
požiūrio į jį mokytojas tapo priešu, kuriam Haris niekada neatleis. Kad 
ir ką Dumbldoras kalbėtų, per vasarą Haris spėjo permąstyti ir prieiti 
išvadą, kad Sneipas, užgauliodamas Sirijų, girdi, jis saugiai tūno, kol visi 
kiti Fenikso brolijos nariai kovoja su Voldemortu, varyte išvarė Sirijų iš 
namų į žūtį ministerijoje. Haris laikėsi įsikibęs tos minties, nes ji leido 
suversti kaltę Sneipui, - vis šiokia tokia paguoda, be to, jis žinojo: jeigu 
kas ir negaili Sirijaus, tai šis žmogus, patamsyje žirgliojantis šalia. 

— Manau, už pavėlavimą nubrauksiu Grifų Gūžtai penkiasdešimt 
taškų, - prabilo Sneipas. - Aha, ir dar dvidešimt už žiobarišką aprangą. 
Žinai, man rodos, joks koledžas pačią pirmą mokslo metų dieną ne- 
sugebėjo gauti tiek baudos taškų. O juk dar nė desertas nesuvalgytas. 
Pasiekei rekordą, Poteri. 

Hariui krūtinė užvirė pykčiu, bet jis verčiau būtų sustingdytas grįžęs 
į Londoną, negu Sneipui pasisakęs, kodėl pasivėlino. 

— Tikriausiai norėjai įspūdingai įžengti į salę, tiesa? - šaipėsi Snei- 
pas. - Skraidančio automobilio nebeturi, taigi nutarei, kad įpulti į didžiąją 
salę per pačią puotą bus labai dramatiška. 

Haris tylėjo, nors atrodė, kad sprogs iš pykčio. Jis suprato, jog Sneipas 
ji pasitiko kaip tik dėl šito - dėl tų kelių minučių, kai niekam negirdint 
galės Harį erzinti ir kankinti. 

Pagaliau jie užkopė akmeniniais pilies laiptais; atsivėrė sunkiosios 
ąžuolinės durys, ir jie atsidūrė erdviame akmeninėmis plokštėmis 
išklotame hole. Pro praviras didžiosios salės duris sklido klegesys 
ir juokas, taurių ir stalo įrankių tarškėjimas. Haris pamanė, ar ne- 
galėtų kaip nors užsigaubti neregimuoju apsiaustu ir nepastebėtas 
prasmukti į savo vietą prie ilgo Grifų Gūžtos stalo (deja, stovinčio 
toliausiai nuo durų). 

Lyg atspėjęs Hario mintis, Sneipas pasakė: 

— Jokio apsiausto. Tegul visi tave pamato įeinantį, juk tu šito ir troškai, 
galiu galvą dėti. 

Haris apsisuko ir įdrožė pro duris, kad tik toliau nuo Sneipo. Didžioji 
salė su keturiais ilgais koledžų stalais ir mokytojų stalu pačiam gale, kaip 
visada, buvo papuošta ore plevenančiomis žvakėmis, jų šviesoje indai 
blizgėjo tviskėjo. Hariui viskas susiliejo į spalvingą mirgesį, nes jis lėkte 
nulėkė prie savo stalo, Švilpynės mokiniai vos spėjo susigaudyti; kai jie 
ėmė stotis norėdami paspoksoti į jį, jis jau pamatė Ronį su Hermiona ir 
prišokęs įsispraudė tarp jų. 

— Kur tu... ei, ką pasidarei veidui? - paklausė Ronis, išsproginęs akis, 
kaip ir visi aplinkui. 

— Okuojjis tau nepatinka? - atšovė Haris ir pasiėmęs šaukštą pasi- 

— Tu visas kruvinas! - sušuko Hermiona. - Atsisuk... Tergeo! - liepė ji, 
iškeldama lazdelę, ir pridžiūvęs kraujas išnyko. 

— Ačiū, - padėkojo Haris, čiupinėdamas jau švarų veidą. - Kaip at- 
rodo nosis? 

- Normaliai, - susirūpinusiu balsu atsakė Hermiona. - O kaip ji turėtų 
atrodyti? Hari, kas tau atsitiko, mes taip išsigandome! 

— Vėliau papasakosiu, - tarė Haris. Jautė, kad Džinė, Nevilis, Dinas 
ir Semas klausosi ištempę ausis. Net ir Beveik Begalvis Nikas, Grifų 
Gūžtos etatinis vaiduoklis, skraidžiojo virš jų stalo stengdamasis išgirsti, 
kas kalbama. 

— Bet... - išsižiojo Hermiona. 

— Ne dabar, Hermiona, - paslaptingai pasakė jis. Labai tikėjosi, kad 
visi pamanys jį įsivėlus į kokią nors didvyrišką dramą, geriausia - susi- 
jusią su būreliu Mirties Valgytojų ir Psichų. Aišku, Smirdžius pasistengs 
kuo plačiau paskleisti šią istoriją, bet visad galimas atvejis, kad ji pasieks 
nedaug Grifų Gūžtos ausų. 

Jis jau siekė per Ronį vištos kulšelės ir keptų bulvių, bet nespėjo, jos 
išnyko, atsirado desertai. 

— Beje, praleidai paskirstymą, - pranešė Hermiona, kai Ronis ėmė 
kėsintis į didžiulį šokoladinį tortą. 

- Ar Paskirstymo kepurė kalbėjo ką nors įdomaus? - paklausė Haris, 
paimdamas sirupu aplietą pyragaitį. 

— Tas pats per tą patį... Juk žinai, ragino visus susivienyti priešo aki- 
vaizdoje. 

— Dumbldoras užsiminė apie Voldemortą? 

— Dar ne, bet tai, kas svarbiausia, jis visada taupo puotos pabaigai. 
Tikriausiai ir skelbs. 

— Sneipas sakė, kad Hagridas pavėlavo į puotą... 

- Tu matei Sneipą? Čia, dabar? - sumurmėjo Ronis, kamžloda- 
mas tortą. 

- Susitikau eidamas, - miglotai atsakė Haris. 

— Hagridas pavėlavo vos kelias minutes, - paaiškino Hermiona. - Žiū- 
rėk, Hari, jis tau moja. 

Haris pažvelgė į mokytojų stalą ir nusišypsojo Hagridui, tikrai mo- 
juojančiam. Hagridas niekaip nederėjo prie profesorės Makgonagal, 
Grifų Gūžtos vadovės, orumo, nors jos viršugalvis vos siekė jam žastą. 
Ji labai nepritariamai žiūrėjo į tokį karštą sutikimą. Haris nustebo, kad 
Hagridui iš kito šono sėdi ateities būrimo mokytoja, profesorė Treloni: 
ji retai kada nulipdavo iš savo kambario bokšte ir jis dar nė karto jos ne- 
matė dalyvaujant mokslo metų pradžios puotoje. Atrodė trenkta kaip 
visada, žiburiuojanti karoliais ir apsivyturiavusi plevenančiais šalikais, 
akys klaikiai išdidintos akinių. Visą laiką ją laikęs šiokia tokia simuliante, 
pavasario semestro pabaigoje Haris apstulbo sužinojęs, kad kaip tik jai 
priklauso pranašystė, kurios paakintas Valdovas Voldemortas nužudė 
Hario tėvus ir puolė patį Harį. Tai žinant dar labiau nesinorėjo sėdėti 
jos kompanijoje, laimė, kad šiemet nebereikės lankyti ateities būrimo 
pamokų. Jos didžiulės akys kaip švyturiai nukrypo jo pusėn, jis skubiai 
nusisuko į Klastūnyno stalą. Drakas Smirdžius vaizdavo Žvengiančiai 
savo šutvei, kaip lūžta nosis. Haris įspyrė akis į pyragaitį. Krūtinė vėl 
užvirė. Kaži ką atiduotų, kad galėtų stoti dvikovon su Smirdžiumi... 

— Taigi ko norėjo profesorius Trimitas? - paklausė Hermiona. 

— Sužinoti, kas iš tiesų įvyko Magijos ministerijoje, - atsakė Haris. 

— Ne tik jis, visi nori, - purkštelėjo Hermiona. - Traukinyje nesiliovė 
mūsų tardyti, tiesa, Roni? 

— Aha. Visi nori Žinoti, ar tu tikrai esi Išrinktasis... 

— Net vaiduokliai suskato ginčytis šia tema, - pertraukė juos Beveik 
Begalvis Nikas, pavojingai pakreipdamas Hario pusėn vos besilaikančią 
galvą. - Aš lyg ir esu autoritetas Poterio klausimu; visiems žinoma, kad 
mudu draugai. Tačiau dvasių bendruomenei aš tvirtai pasakiau, jog ta- 
vęs nekankinsiu kamantinėjimais. „Haris Poteris žino, kad gali visiškai 
manimi pasikliauti, — pasakiau. — Verčiau mirsiu, bet jo pasitikėjimo 
neišduosiu.“ 

— Ne tokia jau didelė būtų auka, nes ir šiaip esate miręs, - logiškai 
nutarė Ronis. 

— Dar kartą parodei, kad tavo protelis kaip atšipęs kirvis, - užsiga- 
vęs subambėjo Beveik Begalvis Nikas ir purptelėjęs aukštyn nuskriejo 
į Grifų Gūžtos stalo galą. Dumbldoras prie mokytojų stalo jau stojosi 
sakyti kalbos. Visos šnekos ir juokai didžiojoje salėje kone akimirksniu 
nuščiuvo. 

— Visiems geriausio vakaro! — nusišypsojo jis, plačiai išskėsdamas 
rankas, tarsi norėdamas apglėbti visus susirinkusiuosius. 

— Kas atsitiko jo rankai? - baugiai sukuždėjo Hermiona. 

Ne ji viena pastebėjo. Dumbldoro dešinė buvo pajuodusi ir negyva 
visai kaip tą vakarą, kai jis atvyko pas Durslius pasiimti Hario. Per salę 
nuvilnijo šnabždesys. Dumbldoras, teisingai jį supratęs, papurtė raudoną 
ir auksinę rankovę, ta nuslydo uždengdama sužalotą plaštaką. 

— Nieko baisaus, - oriai tarė jis. - Sveiki atvykę, naujieji mokiniai, sveiki 
sugrįžę, senieji! Jūsų laukia dar vieni magiškų mokslų... 

— Jo ranka buvo tokia pati, ir kai mačiau vasarą, - kuštelėjo Haris 
Hermionai. - Maniau, iki to laiko jau bus ją susigydęs... Arba pagydžiusi 
madam Pomtri. 

— Atrodo kaip negyva, - išgąstingai sukuždėjo Hermiona. - Yra su- 
žeidimų, kurių neįmanoma išgydyti... senoviniai užkeikimai... yra ir 
nuodų, kuriems neturima priešnuodžių... 

— Ponas Filčas, mūsų ūkvedys, prašė mane jums pranešti, kad visiškai 
uždrausta vartoti juokų prekes, pirktas parduotuvėje „Magiškos Vizlių 
šunybės“. Kaip visada, norintieji žaisti kvidičo komandose, turi paduoti 
prašymus koledžų vadovams. Taip pat ieškome naujų kvidičo komenta- 
torių, jie irgi tegul paduoda paraiškas. Šiemet su malonumu sveikiname 
naują pedagogą. Profesorių Trimitą. - Trimitas atsistojo, žvakių šviesoje 
sublizgo jo plikė, o storas liemene aptemptas pilvas metė ant stalo platų 
šešėlį. - Mano buvęs kolega maloniai sutiko grįžti ir dėstyti jums nuo- 
dus ir vaistus. 

— Nuodus ir vaistus? 

— Nuodus ir vaistus? — visi kartojo negalėdami patikėti, 

— Nuodusir vaistus? — vienu balsu ištarė ir Ronis su Hermiona, išpūtę 
akis į Harį. - Betgi sakei... 

— Na, o profesorius Sneipas, - pakėlė balsą Dumbldoras, - dėstys ap- 
sigynimą nuo juodosios magijos. 

— Ne! - ištarė Haris taip garsiai, jog daugelis atsisuko į jį, bet jam tai 
Sneipui galėjo būti leista dėstyti apsigynimą nuo juodosios magijos? 
Argi nėra žinoma, jog daugybę metų Dumbldoras jam nepatikėjo šių 
pareigų? 

— Bet, Hari, sakei, kad apsigynimą nuo juodosios magijos dėstys Tri- 
mitas! - tarė Hermiona. 

— Aš taip ir maniau! - atsakė Haris, veltui sukdamas galvą, kada 
Dumbldoras jam tai pasakė, bet niekaip nepajėgė prisiminti Dumbldorą 
bent užsiminus, ką dėstys Trimitas. 

Sneipas, sėdintis Dumbldorui iš dešinės, paminėjus jo pavardę ne- 
atsistojo, tik tingiai kilstelėjo ranką, kai Klastūnynas pašėlo ploti, tačiau 
Haris pamanė neapsirikęs - nekenčiamus bruožus nušvietė pergalės 
džiaugsmas. 

— Na, bent vienas dalykas gerai, - piktai metė jis. - Iki mokslo metų 
pabaigos jo neliks! 

— Kodėl taip sakai? - nesuprato Ronis. 

— Šitas darbas užkeiktas. Nė vienas mokytojas neišsilaikė ilgiau kaip 
metus. Kvirlis netgi žuvo eidamas šias pareigas. Tiesą sakant, aš laikysiu 
špygą kišenėje, kad būtų dar viena mirtis... 

— Hari! - pasipiktino Hermiona. 

— Galbūt iki mokslo metų pabaigos jis grįš dėstyti nuodų ir vais- 
tų, - samprotavo Ronis. - Galbūt Trimitas neišbus iki galo, juk Rukna 
neišbuvo. 

Dumbldoras kostelėjo: Haris, Ronis ir Hermiona ne vieni buvo plepu- 
čiai, dūzgė visa salė, išgirdusi, jog pagaliau išsipildė didžiausias Sneipo 
troškimas! Tarsi nepastebėdamas, kokią sensaciją sukėlė jo žinia, Dumbl- 

doras daugiau nieko nebesakė apie personalo pakeitimus, bet palaukė 
valandėlę, kol salėje stos visiška tyla, tada vėl prabilo: 

— Taigi, kaip Žino visi, esantys šioje salėje, Valdovas Voldemortas vėl 
įsisiautėjo ir darosi vis galingesnis. 

Dumbldorui kalbant, tyla darėsi vis gūdesnė. Haris pažvelgė į Smir- 
damas parodyti, jog direktoriaus žodžiai neverti jo dėmesio. 

— Noriu žūtbūtinai pabrėžti, kokia pavojinga esama padėtis ir kaip visi 
turime stengtis bendro saugumo labui. Per vasarą sustiprinta magiškoji 
pilies apsauga, mus visus gina naujos ir galingesnės priemonės, tačiau 
turime skrupulingai saugotis galimo mokinių ar mokytojų nerūpestingu- 
mo. Todėl raginu jus paklusti visiems saugumo reikalavimams, kuriuos 
galbūt primes jums mokytojai, nors ir kokie nepatogūs jie pasirodytų. 
Ypač svarbu nevaikščioti po pilį po nustatytos valandos. Primygtinai 
prašau jus nedelsiant pranešti mokytojams, jeigu pastebėsite ką keista 
ar įtartina pilyje ar jos apylinkėse. Aš tikiu, jog jūs visada elgsitės atsi- 
žvelgdami į savo ir kitų saugumą. 

Dumbldoro mėlynos akys apžvelgė visus mokinius, jis vėl nusi- 
šypsojo. 

— O dabar jūsų laukia lovutės, minkštos ir šiltos, kaip turi būti. Žinau, 
kad jums šiuo metu svarbiausia gerai pailsėti prieš rytdienos pamokas. 
Taigi labos nakties. 

Kilo kurtinamas girgždesys, kai visi ėmė stumdyti suolus. Šimtai 
moksleivių iš didžiosios salės pasileido į bendrabučius. Haris nėmaž 
nesiskubino išeiti su spoksančia į jį minia ir neturėjo noro atsidurti ša- 
lia Smirdžiaus, kad tas vėl pradėtų girtis, kaip sumalė jam nosį, todėl 
jis apsimetė, kad atsirišo sportbačių raištelis. Pro šalį nugarmėjo Grifų 
Gūžtos būrys. Hermiona nukūrė atlikti prefektės pareigos - pagloboti 
pirmakursių, tačiau Ronis pasiliko. 

- Kas iš tikrųjų atsitiko tavo nosiai? - paklausė jis, kai visi mokiniai 
nusiskubino savo keliais ir niekas nebegalėjo girdėti. 

Haris pasakė. Ronis nesijuokė - tikras draugas. 

— Mačiau, kaip Smirdžius kažką vaidino apie nosį, - niūriai tarė jis. 

- Ai, nesvarbu, - atsiduso Haris. - Paklausyk, ką jis kalbėjo prieš mane 
atrasdamas... 

Haris tikėjosi, kad Ronį priblokš Smirdžiaus pagyros. Tačiau Ronis 
nė nemirktelėjo. Aiškus užsispyrimas, pamanė Haris. 

- Liaukis, Hari, jis tik norėjo padaryti įspūdį Parkinson... Kokią jau 
užduotį galėjo jam pavesti Pats Žinai Kas? 

— Iš kur žinai, kad Voldemortui nereikia Hogvartse savo Žmogaus? 
Tai būtų ne pirmas kartas, kai... 

— Hari, norėčiau, kad netartum jo vardo, - priekaištingai pasakė balsas 
jiems už nugaros. Haris grįžtelėjęs išvydo Hagridą. 

— Dumbldoras taria kada tik reikia, - atšovė Haris. 

— Dumbldoras yra Dumbldoras, aišku? - paslaptingai suniurnėjo 
Hagridas. - Kaip nutiko, kad pavėlavai, Hari? Man pasidarė neramu. 

— Užtrukau traukinyje, - atsakė Haris. - O kodėl pats pavėlavai? 

— Buvau pas Gropą, - džiugiai pranešė Hagridas. - Nepajutau, kaip 
pralėkė laikas. Dabar jis turi naujus namus kalnuose, Dumbldoras pa- 
tvarkė... Didelį jaukų urvą. Jis daug laimingesnis, negu buvo miške. 
Smagiai paplepėjom. 

— Tikrai? - paklausė Haris, susižvelgdamas su Roniu: kai paskutinį 
kartą jis sutiko Hagrido pusbrolį, žiaurų milžiną, raunantį medžius su 
šaknimis, jo žodyną sudarė penki žodžiai, dviejų iš jų jis taip ir nesu- 
gebėjo teisingai ištarti. 

- Oi, ką tu, jis visai neblogai šneka, - pasigyrė Hagridas. - Nesistebėk, 
bet noriu išmokyti jį sau padėjėju. 

Ronis prunkštelėjo, tačiau suvaidino, kad užpuolė čiaudulys. Jie atsi- 
dūrė priešais ąžuolines duris. 

— Na, susitiksime rytoj, mano pirma pamoka po pietų. Ateikite anks- 
čiau, galėsit pasisveikinti su Kietasprandžiu... tai yra Ugniasparniu! 

Linksmai pamojęs, Hagridas išėjo į lauką. 

— Tikiuosi, šiemet neturėsi magiškųjų gyvūnų priežiūros? 

Ronis papurtė galvą. 

— Otuirgi ne? 

Ir Haris papurtė galvą. 

— Na, o kaip Hermiona? - paklausė Ronis. 

Haris dar sykį papurtė galvą. Nesinorėjo galvoti, ką pamanys Hagridas, 
pamatęs, kad trys mylimiausi mokiniai atsisakė jo dėstomo dalyko. 


DEVINTAS SKYRIUS 


Netikras Princas 


Kitą rytą prieš pusryčius Haris ir Ronis Hermioną rado koledžo bendra- 
jame kambaryje. Tikėdamasis, kad bus pritarta jo teorijai, Haris negaišda- 
mas papasakojo jai, ką nugirdo Smirdžių kalbant Hogvartso eksprese. 

- Bet jis tikriausiai norėjo pasigirti Parkinson! - nespėjus Hermionai 
nieko pasakyti, mikliai įsiterpė Ronis. 

— Na, nežinau... - neryžtingai tarė Hermiona. - Vaidinti didvyrį labai 
panašu į Smirdžių. Bet kad šitaip meluotų... 

— Ką aš sakiau? - sukruto Haris, bet nebuvo kaip toliau šnekėtis, nes 
daugybė mokinių bandė pasiklausyti jų pokalbio, o kur dar kuždėjimasis 
už nugaros ir smalsūs žvilgsniai... 

— Negražu rodyti pirštu, - subarė Ronis mikroskopinį pirmakursį 
eilėje prie portreto angos, kur visi grūdosi norėdami išlipti iš bendra- 
bučio. Berniukas, kuris, ranka prisidengęs burną, kažką skubiai aiškino 
draugui, staigiai užraudo ir išsigandęs išvirto pro angą lauk. Ronis 
sukrizeno. 

- Smagu būti šeštakursiu. Ir šiemet turėsime laiko. Per laisvas pamokas 
galėsime čia sėdėti ir lepintis. 

- Tuo laiku turėsime mokytis, Roni! - jau koridoriuje priekaištingai 
tarė Hermiona. 

— Na, bent ne šiandien, - atšovė Ronis. — Šiandien, tikiuosi, bus tikras 
kaifas. 

- Palauk! - sugriebė Hermiona ketvirtakursį, bandantį pralėkti pro šalį. 
Rankoje jis gniaužė šviesiai žalią diską. - Dantytos svaidomosios lėkštės 
uždraustos, atiduok, — griežtai liepė ji. Berniukas susiraukęs atidavė jai 

dantis kaišančią lėkštę ir nusivijo draugus. Ronis palaukė, kol tas dings, 
ir atėmė lėkštę iš Hermionos. 

— Puiku, seniai tokios norėjau. 

Hermionos pasipiktinimą užgožė garsus krizenimas: matyt, Ronis 
prajuokino Levandą Rudę. Nueidama ji vis juokėsi ir žvilgčiojo į Ronį 
per petį. Ronis atrodė patenkintas savimi. 

Didžiosios salės lubos skaisčiai mėlynavo, jose, kaip ir dangaus kvad- 
ratuose už aukštų langų, plaukiojo lengvi debesėliai. Kol jie kirto košę ir 
kiaušinienę su šonine, Haris ir Ronis pasikeisdami papasakojo Hermionai 
apie kebloką pokalbį su Hagridu iš vakaro. 

- Betgi jis negali tikėtis, kad mes toliau mokysimės magiškųjų gyvūnų 
priežiūros! - susijaudino Hermiona. — Turiu galvoje, nė vienas mūsų nė 
karto neparodė... na, užsidegimo ar kaip... 

— Ir aš taip sakau! - gurktelėjo Ronis visą keptą kiaušinį. - Mes taip 
stengėmės per jo pamokas tik todėl, kad mylime Hagridą. O jis mano, 
kad mums patiko jo kvailas dalykas. Manot, kas nors panorės laikyti šį 
egzaminą VSMT lygiu? 

Jam nė vienas neatsakė, atsakymas ir taip buvo aiškus - jokio reikalo 
laikyti tokį egzaminą. Visi trys puikiai žinojo, kad jų kurse neatsiras nė 
vieno, norinčio vėl lankyti magiškųjų gyvūnų priežiūros pamokas. Kai 
po dešimties minučių Hagridas išėjo iš salės linksmai pamodamas jiems 
ranka, jie stengėsi nežiūrėti jam į akis. 

Pavalgę liko sėdėti, laukė, kol nuo mokytojų stalo pakils profesorė 
Makgonagal. Šiais mokslo metais pamokų tvarkaraščių išdalijimas 
buvo sudėtingesnis nei visada, mat profesorė Makgonagal pirma turėjo 
įsitikinti, ar kiekvienas surinkęs pakankamai VML balų, kad galėtų pa- 
sirinktuosius dalykus mokytis VSMT lygiu. 

Hermionai tučtuojau buvo leista toliau studijuoti kerėjimą, apsi- 
gynimą nuo juodosios magijos, transfigūraciją, herbalogiją, aritmo- 
mantiją, nuodus ir vaistus, taip pat ji be vargo pakliuvo į pirmosios 
pakopos senovės runų kursą. Neviliui sunkiau sekėsi: susirūpinęs jis 

žiūrėjo, kaip profesorė Makgonagal skaito jo prašymą ir tikrina VML 
rezultatus. 

— Herbalogija - tvarka. Profesorė Diegavirtė džiaugsis vėl tavęs su- 
laukusi, ir dar su pažymiu „nuostabiai“. Apsigynimo nuo juodosios 
magijos gavai „geriau nei tikėtasi“. Tik bėda dėl transfigūracijos. Labai 
gaila, Nevėkšla, bet vidutiniško pažymio nepakanka, kad galėtum šį 
dalyką mokytis VSMT lygiu. Tiesiog aš manau, kad nesusidorotum su 
kursiniu darbu. 

Nevilis nuleido galvą. Profesorė Makgonagal pažiūrėjo į jį per savo 
stačiakampius akinius. 

— Beje, kodėl taip nori toliau mokytis transfigūracijos? Man kažkodėl 
nepasirodė, kad ji tau labai patinka. 

Nevilis nusiminęs sumurmėjo: 

— Močiutė taip nori. 

— Hm, -krenkštelėjo profesorė. - Tavo močiutei laikas išmokti didžiuo- 
tis vaikaičiu, kurį turi, o ne svajoti apie tokį, kokį norėtų turėti, ypač po 
to, kas nutiko ministerijoje. 

Nevilis tirštai užraudo ir droviai sumirksėjo: iki tol profesorė Mak- 
gonagal jo nė karto nebuvo pagyrusi. 

— Deja, Nevėkšla, aš negaliu tavęs priimti į savo VSMT lygio klasę. Bet 
matau, kad kerėjimo esi gavęs „geriau nei tikėtasi“, kodėl nepabandai 
šito dalyko? 

— Močiutė mano, kad kerėjimas —- nevertas mokslas, - sumurmėjo 
Nevilis. 

— Pasirink kerėjimą, - patarė profesorė, - o aš Augustai brūkštelėsiu 
laiškelį - girdi, jeigu kadaise pati neišlaikė VML kerėjimo egzamino, 
nereiškia, jog dalykas niekam tikęs. - Pamačiusi, kaip Nevilio veidas 
nušvito iš nuostabos ir palengvėjimo, profesorė Makgonagal šyptelėjo 
ir, palietusi lazdele tuščią pamokų tvarkaraščio lapą, įteikė Neviliui jo 
pamokų sąrašą. 

Tada profesorė ėmėsi Parvatės Patil; toji pirmiausia paklausė, ar at- 
eities būrimą tebedėsto žavusis kentauras Firenzis. 

- Šiemet jis dėstys pasikeisdamas su profesore Treloni, - atsakė Mak- 
gonagal nelabai patenkintu balsu: visi žinojo, kaip ji niekina ateities 
būrimą. - Šeštakursius pasiėmė profesorė Treloni. 

Po penkių minučių Parvatė Patil išpėdino į ateities būrimo pamoką 
gerokai nusivylusi. 

— Taigi Poteris, Poteris... - sumurmėjo profesorė Makgonagal, sklai- 
dydama savo užrašus. Atsisukusi į jį tarė: - Kerėjimas, apsigynimas nuo 
juodosios magijos, herbalogija, transfigūracija... viskas puiku. Turiu pa- 
sakyti, Poteri, kad buvau labai patenkinta tavo transfigūracijos žiniomis, 
labai patenkinta. O kodėl nepanorai toliau mokytis nuodų ir vaistų? Man 
regis, svajojai tapti Auroru? 

— Svajojau, bet, profesore, sakėte, kad to dalyko VML egzamino pri- 
valau gauti „nuostabu“. 

— Privalėjai, kai dėstė profesorius Sneipas. Tačiau profesoriui Trimitui 
visai pakanka, kad mokinys VML egzaminą būtų išlaikęs „geriau nei 
tikėtasi“. Tai ar norėsi mokytis nuodų ir vaistų? 

— Taip, - atsakė Haris. - Bet aš nepirkau nei vadovėlių, nei medžiagų, 
nieko... 

— Neabejoju, kad profesorius Trimitas galės tau paskolinti, - nuramino 
ji profesorė Makgonagal. - Gerai, Poteri, imk savo tvarkaraštį. Beje, jau 
dvidešimt trokštančiųjų užsirašė į kvidičo komandą. Kai reikės, duosiu 
tau jų sąrašą, ir galėsi kada tinkamas daryti atranką. 

Po kelių minučių Roniui buvo paskirti tie patys dalykai kaip ir Hariui, 
ir jie abu nuėjo nuo stalo. 

- Žiūrėk, - patenkintas tarė Ronis, žiūrėdamas į tvarkaraštį. - Dabar 
turėsime tarpą... Po pertraukos vėl tarpas... ir po pietų... Valio! 

Juodu grįžo į bendrąjį kambarį, ten buvo tik keli septintakursiai, tarp 
jų ir Keitė Varpelis, vienintelė iš anos Grifų Gūžtos kvidičo komandos, 
kurioje Haris žaidė pirmaisiais metais. 

- Šaunuolis, bet aš ir tikėjausi, kad gausi, - parodė ji į kapitono žen- 
kliuką ant Hario krūtinės. - Pasakyk, kada rinksi naujus žaidėjus! 

— Nebūk kvaila, tau nereikia dalyvauti atrankoje, juk penkerius metus 
mačiau, kaip žaidi. 

- Šitaip nereikėtų pradėti, - įspėjo ji Harį. - Iš kur žinai - gal aikštėje 
atsiras kas nors daug geresnis už mane? Jau ne viena komanda žlugo, 
nes kapitonai vis priimdavo senus žaidėjus arba savo draugus... 

Truputį sutrikęs Ronis paleido Dantytą svaidomąją lėkštę, kurią Her- 
miona buvo atėmusi iš ano ketvirtakursio. Kaukšėdama dantimis, ji ėmė 
lakstyti po kambarį vis mėgindama atsikąsti gobeleno. Banditas sekiojo 
ją geltonomis akimis, o kai per daug prisiartino, sušnypštė. 

Po valandos jie nenoromis išėjo iš saulėto bendrojo kambario ir pa- 
traukė į keturiais aukštais žemiau esantį apsigynimo nuo juodosios ma- 
gijos kabinetą. Prie durų jau laukė Hermiona su glėbiu knygų ir kažko 
susinervinusi. 

— Šitiek uždavė runų, — pasiskundė ji priėjusiems Hariui ir Roniui. — 
Penkiolikos colių rašinį, du vertimus, be to, iki trečiadienio turiu per- 
skaityti šitą šūsnį! 

— Kaip negerai, - nusižiovavo Ronis. 

— Palauk, Sneipas dar ne tiek užduos, - pagrasino ji. 

Atsidarė kabineto durys ir į koridorių išėjo Sneipas; jo blyškų veidą, 
kaip visada, įrėmino juodų riebaluotų plaukų sruogos. Eilė kaipmat 
nuščiuvo. 

- Įeikit, - liepė jis. 

Haris viduje apsidairė. Kambarys jau atrodė pagal Sneipo skonį: 
daug niūresnis, nes buvo užtrauktos užuolaidos ir degė žvakės. Sienas 
puošė nauji paveikslai, dauguma jų vaizdavo kenčiančius arba sunkiai 
sužeistus žmones, keistai sudarkytas kūrio dalis. Visi susėdo tylėdami, 
dėbčiodami į šešėliuose skendinčius šiurpius paveikslus. 

— Knygų išsiimti neprašau, - Pasakė Sneipas, uždaręs duris ir atsisto- 
jęs už stalo. Hermiona skubiai įsikišo „Akistatą su beveidžiu“ į kuprinę 

ir ją pagrūdo po suolu. - Noriu jums kai ką pasakyti, todėl prašyčiau 
dėmesio. 

Jo juodos akys nužvelgė visus mokinius gal ilgėliau sustodamos ties 
Hariu. 

— Kiek Žinau, iki tol turėjote penkis šio dalyko mokytojus. 

„Kiek žinau... Tarsi tu, Sneipai, nematei, kaip jie ateina ir išeina, vis 
tikėdamasis, kad pagaliau sulauksi savo eilės“, - su panieka pagalvojo 
Haris. 

— Be abejo, visi tie mokytojai turėjo savo metodiką ir prioritetus. 
Turėdamas galvoje tokį chaosą, stebiuosi, kaip jūs dar sugebėjote šiaip 
taip išlaikyti VML egzaminą. Dar labiau stebėsiuos, jeigu pajėgsite dirbti 
VSMT lygiu, kuris bus daug sudėtingesnis. 

Kalbėdamas tyliau, Sneipas ėmė eiti aplink kabinetą; visi iš lėto gręžėsi 
norėdami jį matyti. 

— Juodoji magija, - aiškino jis, - daugialypė, įvairi, nuolatos besikei- 
čianti ir amžina. Kovoti su ja - tas pats kaip grumtis su daugiagalve 
pabaisa. Vos tik jai nukertama viena galva, jos vietoj beregint atauga 
nauja, tik dar nuožmesnė ir klastingesnė. Jūs kovojate su neapčiuopiama, 
nepastovia ir nesunaikinama jėga. 

Haris spoksojo į Sneipą. Vienas dalykas gerbti juodąją magiją kaip 
pavojingą priešą, tačiau turbūt visai kas kita kalbėti apie ją, kaip dabar 
kalba Sneipas, - su šiluma balse? 

— Todėl jūsų ginklai, - garsiau prabilo Sneipas, - turi būti tokie pat 
lankstūs ir išradingi kaip ir magija, prieš kurią jie nukreipti. Šie paveik- 
slai, - parodė jis keletą čiuoždamas pro šalį, - puikiai iliustruoja, kas 
būna žmogui, užkeiktam, pavyzdžiui, Nukryžiavimo užkeikimu. - Jis 
mostelėjo iš skausmo klykiančios raganos pusėn. - Arba pabučiuotam 
Psicho. - Pasienyje susirietęs gulėjo burtininkas tuščiu žvilgsniu. - Arba 
užrūstinusiam Žemesniąsias formas. 

- Vadinasi, yra mačiusiųjų Žemesniąsias formas? - plonu balseliu pa- 
klausė Parvatė Patil. - Jos tikrai egzistuoja ir jis jas panaudoja? 

- Tamsos Valdovas Žemesniąsias formas naudojo praeityje, - atsakė 
Sneipas. - Taigi patartina manyti, jog jis vėl gali jas pasitelkti. 

Kitu pasieniu jis pasuko prie stalo. Visi vėl nulydėjo akimis jo figūrą 
besiplaikstančiu apsiaustu. 

— Manau, kol kas neturite supratimo apie Bežodžius kerus, - pasakė 
jis. - Koks būtų Bežodžių kerų pranašumas? 

Hermionos ranka šovė į viršų. Sneipas dar gerai apsidairė, ar nėra 
kokio kito pasirinkimo, ir tada piktai tarė: 

— Nagi, panele Įkyrėle? 

— Priešininkas neįsivaizduoja, kokiais burtais ketinate pasinaudo- 
ti, —- atsakė į klausimą Hermiona, - o tai duoda bent sekundės dalelės 
persvarą. 

- Atsakyta žodis į žodį iš šešto kurso „Tipinių kerėjimų knygos“, - at- 
sainiai metė Sneipas, Smirdžius kertėje sukikeno, - bet iš esmės teisingai. 
Taip, tie, kurie pasiekia tokį magijos lygį, kad nebereikia rėkauti bur- 
tažodžių, kerėdami gali užklupti priešą netikėtai. Aišku, tai įveikiama 
ne visiems burtininkams: reikia mokėti susikaupti ir turėti nepapra- 
stą dvasinę galią. - Jis piktdžiugiškai pažvelgė į Harį. - Ojos kai kam 
trūksta. - Haris suprato, kad Sneipas prisiminė beviltiškas oklumantijos 
pamokas pereitais metais. Jis nenuleido akių, o atkakliai žiūrėjo į Sneipą 
tol, kol tas nusuko žvilgsnį. 

— Dabar pasiskirstykite poromis, - toliau kalbėjo Sneipas. - Vienas 
partneris pabandys užkerėti kitą be žodžių. Kitas stengsis atremti kerus 
irgi tylomis. Dirbkite. 

Sneipas nežinojo, kad Haris kone pusę kurso (visus, kurie lankė jo 
užsiėmimus) pernai buvo išmokęs Skydinių kerų. Tačiau nė vienas ne- 
mokėjo kerėti neištardamas burtažodžio. Daugelis griebėsi apgaulės: 
burtažodžius kuždėjo, nors garsiai netarė. Savaime suprantama, po de- 
šimties minučių Hermiona jau įstengė be jokio žodelio atremti Nevilio 
Drebutinių kojų apžavus - už tokį jos žygdarbį bet kuris kitas normalus 
mokytojas Grifų Gūžtą būtų apdovanojęs dvidešimčia taškų, tačiau 

Sneipas nė žodžio nepasakė. Šmėstelėjo tarp Nevilio ir Hermionos kaip 
koks peraugęs šikšnosparnis ir sustojo pasižiūrėti, kaip vargsta Haris ir 
Ronis. 

Ronis, turintis užburti Harį, visas raudonas stovėjo kietai suspaudęs 
lūpas, kad nesusigundytų ištarti burtažodžio. Iškėlęs lazdelę, Haris įsi- 
tempęs laukė kerų, bet buvo maža vilties, kad jie kada nors smogs. 

— Apgailėtina, Vizli, - ištarė Sneipas. - Duokš, parodysiu... 

Jis staigiai pasuko jo lazdelę Hario pusėn, ir Haris, negalvodamas, 
pamiršęs viską apie Bežodžius kerus, riktelėjo: 

— Protego! 

Jo Skydiniai kerai buvo tokie stiprūs, kad Sneipas susverdėjęs atsi- 
trenkė į stalo kraštą. Visi mokiniai atsisukę pamatė, kaip Sneipas susi- 
raukęs tiesiasi. 

— Ar prisimeni, Poteri, kad mes dabar mokomės Bežodžių kerų? 

— Taip, - išspaudė Haris. 

— Taip, sere. 

— Nėra reikalo manęs vadinti seru, profesoriau, - nežinia kaip išsprū- 
do Hariui. Kai kas aiktelėjo, tarp jų ir Hermiona. Ronis, Dinas ir Semas, 
stovintys Sneipui už nugaros, pritariamai išsišiepė. 

— Areštas, Poteri. Šeštadienį vakare prisistatai į mano kabinetą, - iš- 
poškino Sneipas. - Aš nepakęsiu, kad su manim kas įžūlautų... net Iš- 
rinktasis. | 

— Čia tai bent, Hari! - kvatojo Ronis, kai jie po valandėlės saugiai ėjo 
džiaugtis laisva pamoka. 

- Iš tiesų nereikėjo šito sakyti, - susiraukė Hermiona. - Kas tau užėjo? 

- Jis mane norėjo užkerėti, jeigu kartais nepastebėjai! - supyko Ha- 
ris. - Man jau užteko per tas oklumantijos pamokas! Kodėl jis negali 
pasiieškoti kokio kito bandomojo triušio? Ir išvis ką žaidžia Dumbldoras 
leisdamas jam dėstyti apsigynimą nuo juodosios magijos? Ar girdėjai, 
ką jis kalbėjo apie juodąją magiją? Jis ją įsimylėjęs! Neapčiuopiama, ne- 
sunaikinama jėga, matote... 

— Na, - tarė Hermiona, - jis kalbėjo panašiai kaip tu. 

— Kaip aš? 

-— Taip, tada, kai mums aiškinai, kaip atrodo susidurti su Voldemortu. 
Sakei, kad neužtenka iškalti kerų ir burtažodžių, sakei, kad svarbiausia 
pats žmogus, jo protas ir drąsa... Argi ne tą patį kalbėjo Sneipas? Jog 
svarbiausia būti drąsiam ir greitai mąstyti? 

Haris taip apstulbo, kad Hermionai pasirodė verta įsiminti jo žodžius, 
panašiai kaip „Tipinės kerėjimų knygos“ pamokymus, jog jis net nebe- 
siginčijo. 

— Hari! Ei, Hari! 

Haris atsigręžė: laikydamas rankoj pergamento ritinėlį, pribėgo Dže- 
kas Slouperis, pernykštės Grifų Gūžtos kvidičo komandos atmušėjas. 

- Čia tau, - uždusęs padavė Slouperis pergamentą. - Klausyk, girdė- 
jau, esi naujasis kapitonas. Kada rinksies žaidėjus? 

— Dar nežinau, - pasakė Haris ir pamanė, jog Slouperiui labai pasiseks, 
jeigu bus vėl priimtas į komandą. - Aš tau pranešiu. 

— Oi, gerai. Tikėjausi, kad šį savaitgalį... 

Tačiau Haris jo nebesiklausė - atpažino dailų pasvirą raštą perga- 
mente. Palikęs Slouperį taip ir nebaigusį sakinio, išvyniodamas laišką, 
jis nuskubėjo paskui Ronį su Hermiona. 


Mielas Hari, 

Norėčiau šį šeštadienį pradėti mūsų privačias pamokas. Prašyčiau 
ateiti į mano kabinetą aštuntą valandą vakaro. Tikiuosi, pirmoji diena 
mokykloje tau smagi. 

Nuoširdžiai tavo 
| Albas Dumbldoras 

P.S. Man patinka „Rūgštieji pykštukai“. 


- Jam patinka „Rūgštieji pykštukai“? - nustebo Ronis, perskaitęs 
Hariui per petį Dumbldoro raštelį. 

— Tai slaptažodis norint praeiti pro chimerą, saugančią jo kabineto 
duris, - tyliai pasakė Haris. - Cha, Sneipas neapsidžiaugs, kad negalėsiu 
atlikti arešto! 

Visi trys per pertrauką svarstė, ko Dumbldoras mokys Harį. Ronis 
manė, kad įspūdingų kerų ir burtų, nežinomų Mirties Valgytojams. Her- 
miona pasakė, jog tokie dalykai neteisėti ir kad veikiausiai Dumbldoras 
norės Harį išmokyti sudėtingesnės gynybinės magijos. Po pertraukos ji 
nuėjo į aritmomantijos pamoką, o Haris su Roniu grįžo į bendrąjį kambarį 
ir ten nenoromis ėmėsi Sneipo užduotų namų darbų. Užduotis pasiro- 
dė tokia sudėtinga, kad jie dar nebuvo jos baigę, kai, prasidėjus antrai 
laisvai pamokai, atėjo Hermiona. Laimei, ji gerokai paspartino procesą. 
Vos jie baigė darbuotis, skambutis pašaukė į popietinę nuodų ir vaistų 
pamoką, ir jie nutrepsėjo pažįstamu maršrutu - į požemio kabinetą, tiek 
laiko priklausiusį Sneipui. 

Atėję pamatė, jog tik dvylika mokinių pateko į aukštesniojo lygio 
kursą. Niurzga ir Gylys tikriausiai neišlaikė VML, bet keturiems klastuo- 
liams pasisekė, tarp jų ir Smirdžiui. Buvo keturi iš Varno Nago, vienas iš 
Švilpynės - Ernis Makmilanas, kurį Haris mėgo, nors tas buvo gerokai 
pasipūtęs. 

— Hari, - iškilmingai atkišo ranką Makmilanas, - nespėjau šį rytą 
šnektelėti su tavim per apsigynimą nuo juodosios magijos. Manau, ne- 
bloga buvo pamoka, bet mums, seniems vilkams, užgrūdintiems DK 
užsiėmimuose, Skydiniai kerai ne naujiena... O kaip jūs laikotės, Roni, 
Hermiona? 

Jie vos spėjo tarstelėti „gerai“, kai atsivėrė kabineto durys ir išlindo 
didžiulis Trimito pilvas. Visi suėjo į kabinetą. Jo vėpliški ūsai net užsi- 
rietė, kai jis plačiai nusišypsojo karštai pasisveikindamas su Hariu ir 
Zabiniu. 

Keista, bet požemis jau buvo pilnas garų ir neįprastų kvapų. Eidami 
pro didelius kunkuliuojančius katilus, Haris, Ronis ir Hermiona smalsiai 
uodė orą. Keturi klastuoliai susėdo prie vieno stalo, keturi Varno Nago 

atstovai - prie kito. Hariui, Roniui ir Hermionai liko sėstis kartu su Er- 
niu. Jie pasirinko stalą arčiausiai auksinės spalvos katilo, iš kurio sklido 
kvapas, kuris Hariui pasirodė nepaprastai viliojantis: panašiai kvepėjo 
ir pyragaičiai su sirupu, ir mediniai šluotkočiai, ir kažkokios gėlės, uos- 
tytos Landynėje. Jis susigriebė alsuojąs lėtai ir giliai, o to eliksyro garai 
svaigino kaip vynas. Jį užliejo palaima, jis nusišypsojo Roniui, tas irgi 
atsiliepė tingia šypsena. 

— Nagi nagi, - prabilo Trimitas, vos dūluojantis mirguliuojančiuose 
įvairiaspalviuose garuose. - Išsiimat svarstykles ir eliksyrų medžiagas, 
nepamirškite vadovėlio „Eliksyrų darymo aukštesnioji pakopa“... 

— Sere? — pakėlė ranką Haris. 

— Taip, Hari... 

— Aš neturiu nei vadovėlio, nei svarstyklių, nieko, Ronis taip pat. Ma- 
tote, mes nežinojome kad turėsime teisę lankyti VSMT lygio pamokas. 

— A, tiesa, profesorė Makgonagal minėjo. Nesijaudink, berniuk, visiškai 
nesijaudink. Šiandien gali naudotis medžiagomis iš kabineto atsargų, 
svarstykles tikrai paskolinsime, turime užsilikusių ir senų vadovėlių, 
pravers, kol parsisiųsdinsi iš „Gražmenų ir juodulių“ knygyno. 

Trimitas nuėjo prie spintos kampe ir pasirausęs ištraukė dvi nu- 
triušusias Libacijaus Nuobodos knygas „Eliksyrų darymo aukštesnioji 
pakopa“ ir dvejas svarstyklėles apsiblaususiu paviršiumi, jas ir įteikė 
Hariui su Roniu. 

— O dabar, - prabilo Trimitas, atsisukęs į klasę ir taip išpūsdamas 
krūtinę, kad, regis, išbyrės liemenės sagos, - aš jums turiu sutaisęs keletą 
eliksyrų, taip sakant, dėl įdomumo. Panašius gėralus ir jūs mokėsite pa- 
ruošti baigę VSMT kursą. Tikriausiai esate apie juos girdėję, netjei neteko 
daryti. Ar kas galėtų pasakyti, koks yra štai šitas eliksyras? | 

Jis parodė į katilą arčiausiai Klastūnyno stalo. Haris kilstelėjęs pamatė 
kunkuliuojant lyg ir paprasčiausią vandenį. 

Įpratusi negaišti Hermionos ranka pakilo pirmoji, Trimitas mostelėjo 
jai atsakyti. 

— Tai bespalvis ir bekvapis Tiesos eliksyras. Jis priverčia žmogų 
sakyti tiesą. 

— Labai gerai, labai, - apsidžiaugė Trimitas. - O šitas, - parodė jis į 
katilą prie pat Varno Nago stalo, - labai plačiai žinomas. Šią vasarą mi- 
nėtas ministerijos lapeliuose... Kas atspėjo? 

Ir vėl Hermionos ranka pralenkė kitus. 

— Multisulčių eliksyras, sere, - atsakė ji. 

Ir Haris atpažino antrame katile tyliai puškančią į dumblą panašią 
pliurę, bet nepavydėjo Hermionai žymūnės garbės, juk jai, ne kam kitam, 
ir pavyko antrame kurse sukurti tą eliksyrą. 

— Puiku, puiku! Na, o štai šitas... Taip, mergaite? - jau su lengva pa- 
šaipėle tarė Trimitas, kai Hermionos ranka vėl švystelėjo aukštyn. 

— Amortencija! 

— Iš tikrųjų. O dabar gal net juokinga klausti, - didžiai nustebintas 
pasakė Trimitas, — bet tikriausiai žinai, kaip jis veikia? 

— Tai stipriausias pasaulyje meilės eliksyras! - išpyškino Hermiona. 

— Teisingai! Turbūt atpažinai iš būdingo perlamutrinio spindesio? 

— Be to, jo garai visada kyla spirale, - puolė aiškinti Hermiona. - Kiek- 
vienam žmogui jis turi kvepėti vis kitaip, nelygu kas kiekvieną traukia. 
Man jis kvepia šviežiai nupjauta veja ir nauju pergamentu, ir... - Ji užsi- 
kirto ir užraudusi nebaigė sakyti. 

— Kuo tu vardu, mergaite? - paklausė Trimitas, nepastebėjęs jos su- 
mišimo. 

— Hermiona Įkyrėlė, sere. 

- Įkyrėlė? Įkyrėlė? Ar tik nebūsi giminė Hektorui Dagvortui Įkyrėliui, 
kuris įsteigė Nepaprastąją eliksyrininkų draugiją? 

— Ne, nemanau, sere. Matote, aš esu Žiobarų kilmės. 

Haris pamatė, kaip Smirdžius pasilenkęs kažką pašnibždėjo Notui į 
ausį. Abu sukikeno, bet Trimitas neparodė jokio nepasitenkinimo, priešin- 

— Oho! „Viena geriausių mano draugių irgi Žiobarų kraujo. Ir ji mūsų 
kurso pirmūnė.“ Reik manyti, apie šią draugę kalbėjai, Hari? 

— Taip, sere, - atsakė Haris. 

— Puiku, panele Įkyrėle, Grifų Gūžta gauna dvidešimt dorai uždirbtų 
taškų, - pasakė Trimitas. 

Smirdžius atrodė visai kaip tada, kai Hermiona žiebė jam antausį. 
Hermiona atsigręžė į Harį ir švytėdama sušnibždėjo: 

— Tikrai pasakei jam, kad aš esu kurso pirmūnė? Oi, Hari! 

— Kas jau čia nepaprasto? - sušnypštė Ronis, kažkodėl suirzęs. - Tu ir 
esi pirmūnė. Ir aš būčiau jam pasakęs, jeigu būtų paklausęs! 

Hermiona šyptelėjo ir pridėjo pirštą prie lūpų, kad girdėtų, ką kalba 
Trimitas. Ronis kažką sumurmėjo. 

— Aišku, amortencija meilės nesukuria. Meilės neįmanoma pamėgdžio- 
ti ar primesti. Ne, šis eliksyras tik sukelia stiprų susižavėjimą ar maniją. 
Šiame kambaryje tai turbūt stipriausias ir pavojingiausias eliksyras. 
O taip, - linktelėjo jis Smirdžiui ir Notui, nepatikliai besivaipantiems. — 
Kai būsite matę tiek gyvenimo, kiek aš, nesišaipysite iš maniakiškos 
meilės... O dabar imamės darbo, - užbaigė Trimitas. 

- Sere, jūs nepasakėte, kas čia, - tarė Ernis Makmilanas, rodydamas į 
juodą katiliuką ant Trimito rašomojo stalo. Skystis jame smagiai virė. Jis 
buvo lydyto aukso spalvos. Dideli jo lašai šokinėjo lyg auksinės žuvelės, 
bet nė vienas neištiško ant stalo. 

— Ahaa, - nutęsė Trimitas. Haris neabejojo, kad jis visai nebuvo pamir- 
šęs to eliksyro, bet laukė, kol kas paklaus, kad būtų įspūdingiau. - Na, 
šitas skystimas, ponios ir ponai, yra toks labai įdomus eliksyriukas, vadi- 
namas Felix felicis. Manau, - su šypsena pasisuko jis į garsiai aiktelėjusią 
Hermioną, - jog pati žinai, ką daro Felix felicis? 

— Tai sėkmės gėralas, - susijaudinusi atsakė Hermiona. - Jis atneša 
žmogui laimę. 

Visi sukluso ir ištempė kaklus. Smirdžiaus Haris tematė blizgantį gel- 
tonplaukį pakaušį, nes tas pagaliau skyrė Trimitui visą savo dėmesį. 

— Visai teisingai, dar dešimt taškų Grifų Gūžtai. Taip, tikrai įdomus 
eliksyriukas tas Felix felicis, - kalbėjo Trimitas. - Jį baisiai sunku sutaisyti, 
o bet kokia klaida pragaištinga. Tačiau jeigu paruoštas pagal visas tai- 
sykles, kaip kad šitas, įsitikinsite, jog visos jūsų pastangos duoda vaisių... 
Bent jau kol eliksyras veikia. 

— Kodėl Žmonės jo negeria kasdien? - gyvai paklausė Teris Batas. 

— Mat jeigu jo perdozuosite, jis sukels svaigulį, neatsargumą ir pavo- 
jingą savikliovą, - paaiškino Trimitas. - Gero po truputį, kaip sakoma... 
Didelės jo dozės labai kenkia. Tačiau geriant itin saikingai ir retai... 

— Ar pats esate jo ragavęs, sere? - pasidomėjo Maiklas Korneris. 

— Du kartus gyvenime, - atsakė Trimitas. - Kai buvau dvidešimt ket- 
verių ir penkiasdešimt septynerių metų. Per pusryčius išgėriau po du 
valgomuosius šaukštus. Dvi nuostabios dienos. 

Jis užsisvajojo. Nesvarbu, vaidino ar ne, įspūdis geras, nutarė Haris. 

— O šitai, - lyg ir sugrįžo į žemę Trimitas, - bus šios pamokos prizas. 

Stojo tokia tyla, kad skystimų burbuliavimas ir kunkuliavimas aidėjo 
kaip griaustinis. 

— Mažutis Felix felicis buteliukas. - Trimitas išsitraukė iš kišenės ma- 
žulėlį stiklo buteliuką ir iškėlė parodyti. - Garantuoja dvylika laimės 
valandų. Nuo aušros iki sutemos jums seksis viskas, ką tiktai darysite. 
Tiesa, turiu įspėti, kad Felix felicis yra uždraustas vartoti oficialiuose ren- 
giniuose, pavyzdžiui, per sporto varžybas, egzaminus ar rinkimus. Taigi 
prizo laimėtojas galės jį panaudoti tik paprastą dieną. Ir pamatys, kaip 
paprasta diena taps nepaprasta! Taigi, - staiga sukruto Trimitas, - kaipgi 
galite laimėti mano pasakišką prizą? Ogi atsivertę dešimtą vadovėlio 
puslapį. Mums liko truputį daugiau negu valanda, taigi pakankamai 
laiko, kad pasistengtumėte sutaisyti Gyvosios mirties nuodą. Žinau, šis 
eliksyras sudėtingesnis už visus, kuriuos jums teko daryti iki šiol, todėl 
nesitikiu, kad kam nors pavyks tobulai. Tačiau mokinys, kuriam pasiseks 
geriausiai, laimės Feliksą. Pradedat! 

Sutarškėjo stumdomi katilai, ėmė kaukšėti į svarstyklių lėkštes svars- 
teliai, bet niekas neištarė nė žodžio. Kabinete viešpatavo kone apčiuo- 
piamas susikaupimas. Haris matė, kaip Smirdžius karštligiškai sklaido 
vadovėlio lapus. Visiškai aišku, jog Drakas trokšta laimingos dienos. 
Haris skubiai palinko prie apiplyšusios knygos, kurią jam paskolino 
Trimitas. 

Jis pasipiktino pamatęs, kad buvęs vadovėlio savininkas primargino, 
prirašinėjo visus puslapius, paraštės juodavo kaip ir eilutės. Išnagrinėjęs, 
kokių medžiagų reikia (net ir čia buvęs savininkas prirašė savo pastabų 
ir kai ką išbraukė), Haris nuskubėjo prie spintos pasiimti reikiamų su- 
dėtinių dalių. Lėkdamas atgal prie savo katilo pamatė, kad Smirdžius 
kaip padūkęs pjausto valerijonų šaknis. 

Visi vogčiomis dairėsi, ką daro kaimynai. Šios pamokos ir trūkumas, ir 
pranašumas buvo tai, kad negalėjai dirbti slapčia. Po dešimties minučių 
kabinetas buvo pilnas melsvų garų. Hermiona, be abejo, toliausiai pa- 
sistūmėjo. Jos viralas jau panėšėjo į „vienalytį juodųjų serbentų spalvos 
skystį“ — vidurinio etapo idealą. 

Sukapojęs savo šaknis, Haris vėl palinko prie knygos. Baisiai pikta, 
kad reikia žlibinėti receptą po tomis keverzonėmis. Buvusiajam knygos 
savininkui kažkodėl nepatiko nurodymas Stingdomąją pupelę supjaus- 
tyti, nes jis prirašė savišką instrukciją: 

Sutraiškyti sidabrinio durklo geležte, sunka išsiskiria geriau negu 
pjaustant. 

— Sere, man rodos, jūs pažinojote mano senelį, Abraksą Smirdžių? 

Haris pakėlė akis. Trimitas ėjo pro Smirdžiaus stalą. 

- Taip, - nežiūrėdamas į Draką atsakė mokytojas. - Girdėjau, kad 
jis mirė. Labai gaila, bet nieko nepadarysi, slibinraupiai tokiame 
amžiuje... 

Ir Trimitas nuėjo tolyn. Haris nusišaipė pasilenkęs prie savo katilo. 
Buvo aišku, jog Smirdžius tikėjosi tokio pat dėmesio kaip Zabinis ar 
Haris, gal netgi laukė privilegijų, kokiomis jį apipildavo Sneipas. Tačiau 

atrodė, kad, norėdamas laimėti Felix felicis buteliuką, Drakas turės pasi- 
kliauti tik savo talentu. 

Paaiškėjo, kad Stingdomąsias pupeles labai sunku pjaustyti. Haris 
atsisuko į Hermioną. 

— Gali paskolinti sidabrinį peilį? 

Ji nekantriai linktelėjo nepakeldama akių nuo savo viralo, dabar 
tamsiai violetinio, nors pagal receptą jis jau turėjo pasidaryti šviesiai 
alyvinis. 

Haris sutraiškė pupelę sidabrinio peilio geležte. Kaip nustebo, kai pa- 
sipylė tiek sunkos, kiek, atrodo, suvytusi pupelė niekaip negalėjo turėti. 
Skubiai susėmęs ją ir supylęs į katilą nustėro - eliksyras ūmiai tapo kaip 
tik tokio alyvinio atspalvio, koks aprašytas vadovėlyje. 

Susierzinimas dėl buvusiojo savininko savivalės beregint išgaravo. 
Haris įsiskaitė į tolesnę recepto eilutę. Joje buvo reikalaujama maišyti 
skystimą prieš laikrodžio rodyklę tol, kol eliksyras taps skaidrus kaip 
vanduo. Tačiau, pasak buvusiojo savininko prierašo, kas septynis pa- 
maišymus prieš laikrodžio rodyklę reikia vieną kartą pasukti šaukštą 
pagal laikrodžio rodyklę. Nejaugi parašiusysis ir vėl bus teisus? 

Haris pamaišė prieš laikrodžio rodyklę ir sulaikęs kvapą kartą pamaišė 
pagal. Poveikis buvo žaibiškas. Skystimas tapo vos vos rausvas. 

- Kaip tau šitaip sekasi? - griežtai paklausė sukaitusi Hermiona; jos 
pasipūtę plaukai nuo garų vis labiau šiaušėsi, tačiau eliksyras tebebuvo 
tamsiai violetinis. 

— Pamaišyk vieną kartą pagal rodyklę... 

— Ne ne, vadovėlis liepia prieš! - atkirto ji. 

Haris gūžtelėjęs toliau darė savo. Septyni prieš, vienas pagal, pauzė... 
septyni prieš, vienas pagal... 

Kitoj stalo pusėj Ronis sklandžiai keikėsi: jo eliksyras buvo panašus į 
sirupą nuo kosulio. Haris apsidairė. Kiek matė, niekieno eliksyras taip 
nenuskaidrėjo kaip jo. Jis jautė nepaprastą dvasios pakilumą, jausmą, iki 
tol niekad nepatirtą šiame požemyje. 

— Laikas baigėsi! - paskelbė Trimitas. - Prašom liautis maišyti! 

Trimitas lėtai pasuko tarp stalų įsižiūrėdamas į kiekvieną katilą. Nieko 
nesakė, tik retkarčiais pamaišydavo ar pauostydavo mokinio eliksyrą. 
Pagaliau priėjo Hario, Ronio, Hermionos ir Ernio stalą. Jis atlaidžiai šyp- 
telėjo pamatęs į dervą panašų marmalą Ronio katile. Net nežvilgtelėjo į 
tamsiai mėlyną Ernio viralą. Pritariamai linktelėjo patikrinęs Hermionos 
katilą. Tada išvydo Hario, ir jo veidą nušvietė nuostabos šypsnys. 

— Nugalėtojas aiškus! - sušuko jis ant viso požemio. - Puiku, Hari, 
puiku! Dievulėliau, tu neabejotinai paveldėjai motinos talentą taisyti 
eliksyrus, Lilė tikrai ranką turėjo! Nagi prašom, prašom, gauni, kaip 
žadėta, Felix felicis buteliuką, tik tinkamai jį panaudok! 

Haris įsikišo auksinės spalvos buteliuką į kišenę jausdamas keistai 
sumišusius pasitenkinimą, kad Klastūnynas knapso surūgęs, ir kaltę, 
kad Hermiona taip nusivylė. Ronis atrodė paprasčiausiai priblokštas. 

— Kaip tu šitai padarei? - sušnibždėjo jis Hariui koridoriuje. 

— Turbūt pasisekė, ir tiek, - atsakė Haris, nes netoliese ėjo 
Smirdžius. 

Tačiau kai bičiuliai saugiai įsitaisė prie Grifų Gūžtos stalo, jis viską 
papasakojo. Sulig kiekvienu jo žodžiu Hermionos veidas vis labiau 
stingo. 

— Tau turbūt atrodo, kad aš apgavikas? - užbaigė jis, suirzęs dėl jos 
išraiškos. 

— Na, juk iš tiesų ne tavo nuopelnas, tiesa? - metė ji. 

- Jis tik dirbo pagal kitokius nurodymus, - gynė draugą Ronis. - Galėjo 
įvykti katastrofa, ar ne? Bet jis rizikavo ir laimėjo. - Ronis atsiduso. - Tri- 
mitas galėjo man paduoti tą knygą, bet ne, aš gavau be niekieno pastabų. 
Tiesa, penkiasdešimt antras puslapis atrodė apvemtas, bet... 

- Palaukit, - ištarė balsas Hariui prie kairės ausies, ir jis vėl užuodė 
gėlių kvapą, sklandžiusį Trimito kabinete. Atsisukęs pamatė Džinę. - Aš 
gerai išgirdau? Hari, tu klausei, ką kažkas kažkada prikraigliojo tavo 
vadovėlyje? 

Ji atrodė susijaudinusi ir beveik pikta. Haris iškart suprato, kur šuo 
pakastas. 

— Nieko tokio, - tyliai pasakė jis. - Čia tau ne koks nors Ridlio dieno- 
raštis. Tai tik senas vadovėlis su kažkieno pastabomis. 

— Tačiau tu darai, ką jos liepia? 

— Aš tik išbandžiau keletą patarimų paraštėse, dievaži, Džine, nieko 
baisaus... 

— Džinė teisingai sako, - atkuto Hermiona. - Turime patikrinti, ar nėra 
ko įtartino. Suprantate, visi tie keisti nurodymai... Ką gali žinoti? 

- Ei! - pasipiktino Haris, kai ji iš jo kuprinės ištraukė „Eliksyrų darymo 
aukštesniąją pakopą“ ir iškėlė lazdelę. 

— Specialis revelio! - ištarė ji ir sudavė lazdele per viršelį. 

Ničnieko neįvyko. Knyga gulėjo kaip gulėjusi, sena, apspurusi, užsi- 
rietusiais kampučiais. 

— Baigei? - piktai paklausė Haris. - O gal nori palaukti ir įsitikinti, ar 
ji nešers atgal? 

— Atrodo normali, - tarė Hermiona, įtariai tebežiūrėdama į knygą. - 
Na, iš tiesų atrodo... tik vadovėlis. 

— Gerai, tada ją pasiimu, - stvėrė Haris knygą nuo stalo, bet ji išslydo 
jam iš rankos ir nukrito ant grindų. 

Daugiau niekas nepamatė. Pasilenkęs paimti knygos, užpakalinio 
viršelio apačioje pastebėjo užrašą tokiomis pačiomis smulkutėmis, su- 
grūstomis raidytėmis kaip ir pastabos, kurios padėjo laimėti jam sėkmės 
eliksyro buteliuką, šiuo metu saugiai paslėptą lagamine, puskojinių 
poroje. 


Ši knyga priklauso Netikram Princui 


DEŠIMTAS SKYRIUS 


Gonto namai 


Per visas kitas nuodų ir vaistų pamokas tą savaitę Haris stropiai laikėsi 
visų Netikro Princo nurodymų, prieštaraujančių Libacijaus Nuobodos 
instrukcijoms. Baigėsi tuo, kad ketvirtą pamoką Trimitas nebežinojo, 
kaip liaupsinti Hario sugebėjimus. Sakė neprisimenąs, kada turėjo tokį 
talentingą mokinį. Nei Ronis, nei Hermiona tuo nesidžiaugė. Haris abiem 
pasiūlė naudotis savo vadovėliu, bet Roniui sunkiai sekėsi iššifruoti tą 
smulkutį raštą, o nuolat prašyti Harį, kad perskaitytų, jis negalėjo, nes 
būtų pasirodę įtartina. Na, o Hermiona atkakliai yrėsi į priekį paklusda- 
ma, kaip ji vadino, „oficialiems“ nurodymams, bet jai nuotaika vis labiau 
bjuro, nes jos rezultatai būdavo prastesni už Princo. 

Haris kartais pagalvodavo, kas gi buvo tas Netikras Princas. Nors 
kalnai namų darbų neleido perskaityti „Eliksyrų darymo aukštesnio- 
sios pakopos“ ištisai, iš to, kiek pasklaidė knygą, matė, kad beveik nėra 
puslapio, kuriame Princas nebūtų palikęs savo pastabų - nebūtinai tik 
apie eliksyrų taisymą. Šen ten buvo užrašyti tikriausiai paties Princo 
sukurti kerai. 

— Arba princesės, -burbtelėjo Hermiona šeštadienio vakare bendraja- 
me kambaryje, nugirdusi Harį tai sakant. - Galėjo būti ir mergaitė. Mano 
galva, raštas panašesnis į mergaitės. 

— Bet juk parašyta: „Netikras Princas“, - nesutiko Haris. - Kur girdėjai, 
kad princas būtų mergaitė? 

Į šį klausimą Hermiona nemokėjo atsakyti. Ji tik susiraukė ir patraukė 
nuo Ronio savo rašinį „Pakartotinio materializavimosi dėsniai“, kurį jis 
bandė nusirašyti skaitydamas aukštyn kojom. 

— Be penkių aštuonios, einu, nes pavėluosiu pas Dumbldorą. 

— Oi! - susigriebė Hermiona. - Sėkmės! Mes palauksime tavęs, norim 
išgirsti, ko jis tavęs mokys! 

- Tikiuosi, seksis gerai, - pasakė Ronis. Abu žiūrėjo, kaip Haris išlipa 
pro portreto angą. 

Haris nuskubėjo tuščiais koridoriais. Kartą gavo smukti už statulos, 
nes iš už kampo išniro profesorė Treloni, bambėdama po nosimi ir mai- 
šydama murzinas kortas. 

— Pikų dviakė - konfliktas, - sumurmėjo eidama pro pasislėpusį 
Harį. - Pikų septynakė - blogas ženklas. Pikų dešimtakė - smurtas. 
Pikų valetas - juodbruvas jaunikaitis, turbūt sunerimęs, nemėgstantis 
klausimų... 

Ji staiga sustojo kaip tik šalia Hario statulos. 

— Na, negalimas daiktas, - nepatenkinta suniurnėjo ir nudrožė vėl 
energingai maišydama kortas. Liko tik chereso kvapas. Haris palaukė, 
kol ji tikrai nutolo, ir nusiskubino savo keliu. Pagaliau pasiekė chimerą, 
stovinčią prie sienos aštunto aukšto koridoriuje. 

— Rūgštieji pykštukai, - ištarė Haris. Chimera atšoko į šalį, siena už 
jos prasiskyrė ir pasirodė judamieji sraigtiniai laiptai. Haris užlipo ant 
jų ir lygiais ratais buvo užneštas prie Dumbldoro kabineto durų su žal- 
variniu belstuku. 

Haris pasibeldė. 

— Prašom, - atsiliepė Dumbldoro balsas. 

— Labas vakaras, sere, - pasisveikino Haris su direktoriumi. 

— O, Hari, labutis. Sėskis, - nusišypsojo Dumbldoras. - Tikiuosi, pirma 
mokslo metų savaitė buvo gera? 

— Dėkui, sere. 

— Matyt, nesnaudei, jeigu jau susigriebei areštą! 

— Ee... - išlemeno Haris, bet Dumbldoras neatrodė piktas. 

— Aš susitariau su profesoriumi Sneipu, kad areštą atbūsi kitą šeš- 
tadienį. 

- Gerai, - tarstelėjo Haris. Šiuo metu jam buvo svarbesnių dalykų negu 
Sneipo paskirtasis areštas. Vogčiomis jis dairėsi po kabinetą ieškodamas 
kokio ženklo, ką Dumbldoras šį vakarą ketina su juo veikti. Apvalusis 
kabinetas buvo kaip visada: ant plonakojų staliukų stovi trapūs sidabri- 
niai instrumentai, dūzgiantys ir leidžiantys garą; rėmuose snūduriuoja 
buvę direktoriai ir direktorės; ant laktelės už durų, akylai stebėdamas 
Harį, tupi puikusis Dumbldoro feniksas Foksas. Neatrodo, kad būtų 
padaryta vietos burtų dvikovos pratyboms. 

— Taigi, Hari, - žvaliai prabilo Dumbldoras, - tikriausiai spėlioji, ką aš 
planuoju su tavim veikti per šitas... pamokas, kai nėr geresnio žodžio? 

— Taip, sere. | 

— Na, aš nutariau, jog dabar, kai žinai, kodėl prieš penkiolika metų 
Valdovas Voldemortas bandė tave nužudyti, tau jau laikas gauti tam 
tikrų Žinių. 

Tyla. 

— Pavasarį man žadėjote viską papasakoti, - tarė Haris. Jo žodžiai nu- 
skambėjo priekaištingai, todėl pridūrė: - Sere... 

- Taip ir padariau, - ramiai atrėmė Dumbldoras. - Papasakojau viską, 
ką žinau pats. Šiandien mes paliksime tvirtus faktų pamatus ir drauge 
leisimės per tamsias atminties pelkes į fantastiškiausių spėlionių brūz- 
gynus. Galbūt aš klysiu, Hari, kaip ir tasai nelaimėlis Hamfris Raugalius, 
manęs, jog atėjo laikas naudoti katilus iš sūrio. 

— Bet jūs manote, jog neklystate? - paklausė Haris. 

— Be abejo, manau, bet jau esu tau įrodęs, jog darau klaidų, kaip ir 
kiekvienas žmogus. Iš tiesų todėl, kad - atleisk už nekuklumą - esu ge- 
rokai protingesnis už daugelį, ir mano klaidos atitinkamai didesnės. 

— Sere, - nedrąsiai tarė Haris, - ar tai, ką norite man papasakoti, kaip 
nors susiję su ta pranašyste? Ar tai padės man... išlikti gyvam? 

— Netgi labai susiję su pranašyste, - atsakė Dumbldoras taip nerū- 
pestingai, lyg Haris būtų jį paklausęs apie rytdienos orus. - Ir aš tikrai 
tikiuosi, kad padės tau išlikti gyvam. 

Dumbldoras atsistojo ir nuėjo. Haris nekantriai atsisuko. Dumbldoras 
pasilenkė prie spintelės šalia durų. Kai atsitiesė, jo rankose buvo Hariui 
pažįstamas akmeninis dubuo keistais raštais papuoštu kraštu. Jis pastatė 
Minčių koštuvą ant stalo priešais Harį. 

— Atrodai susirūpinęs. 

Ir tikrai - Haris žiūrėjo į Minčių koštuvą su šiokia tokia baime. Anks- 
tesnė patirtis susidūrus su šiuo keistu daiktu, saugančiu ir rodančiu 
mintis ir prisiminimus, buvo labai įdomi ir naudinga, tačiau ne itin 
maloni. Praeitą kartą sudrumstęs dubenį jis pamatė daug daugiau, nei 
būtų norėjęs. Tačiau Dumbldoras šypsojosi. 

- Šį sykį į Minčių koštuvą nersi drauge su manimi. Ir keisčiausia, kad 
gavęs mano leidimą. 

— Kur mes eisime, sere? 

— Bobo Ogdeno taku, - atsakė Dumbldoras, išsitraukdamas iš kišenės 
krištolo buteliuką, pilną kažko judraus ir sidabriško. 

— Kas buvo tasai Bobas Ogdenas? 

- Jis dirbo Magijos įstatymų priežiūros departamente, - atsakė Dumbl- 
doras. - Ne per seniausiai mirė, bet aš dar spėjau jį surasti ir įtikinti, 
kad patikėtų man savo prisiminimus. Dabar mudu lydėsime jį į vieną 
komandiruotę. Atsistok, Hari... 

Tačiau Dumbldorui nesisekė atkimšti buteliuko - sužalotoji ranka 
buvo sustingusi ir skaudanti. 

— Galima man, sere?.. 

— Nieko, nieko, Hari... 

Jis nukreipė lazdelę į buteliuką, ir kamštis išlėkė. 

— Sere, kaip... kaip susižeidėte ranką? — vėl paklausė Haris, žiūrėdamas 
į ją su gailesčiu ir pasidygėjimu. 

— Dabar ne laikas šitai istorijai, Hari. Kol kas ne. Mes turime susitikti 
su Bobu Ogdenu. 

Dumbldoras išvertė buteliuką į Minčių koštuvą. Jame buvęs nei skys- 
tis, nei dujos ėmė sūkuriuoti ir mirgėti. 

- Po tavęs, - tarė Dumbldoras, rodydamas į dubenį. 

Haris pasilenkė, giliai įkvėpė ir įkišo veidą į sidabrišką medžiagą. Pa- 
juto, kaip kojos atsiplėšia nuo kabineto grindų; jis krito, krito per tamsos 
verpetus ir staiga atsidūrė akinančioje saulėkaitoje. Nespėjus akims ap- 
siprasti, šalia atsirado Dumbldoras. 

Juodu stovėjo vieškelyje, apžėlusiame aukštomis susipynusiomis 
gyvatvorėmis. Dangus mėlynavo kaip neužmirštuolės. Priekyje už 
keliolikos žingsnių stovėjo neaukštas rubuilis žmogelis tokiais sto- 
rais akiniais, kad akys po jais atrodė kaip kurmio. Jis skaitė rodyklę, 
išlindusią iš gervuogyno kairėj vieškelio pusėje. Haris suprato, jog, 
tai Ogdenas, - daugiau aplinkui nebuvo nė gyvos dvasios, be to, 
žmogus vilkėjo baisiai keistai: nepatyrę burtininkai dažnai apsikarsto 
visokiais drabužiais norėdami būti panašūs į Žiobarus. Ant vientiso 
maudymosi kostiumo jis buvo užsitempęs fraką ir apsimovęs getrais. 
Nespėjo Haris nusistebėti juokinga jo apranga, kai Ogdenas nudrožė 
vieškeliu. 
dyklės šakas. Viena rodė ton pusėn, iš kurios jie atėjo, - „Greit Henglto- 
nas -5 mylios“. Ogdeno judėjimo kryptimi rodanti rodyklė skelbė: „Litl 
Hengltonas - 1 mylia“. 

Kurį laiką jie ėjo nieko daugiau nematydami, tik gyvatvores, dangaus 
platybę virš galvos ir priekyje šmėseliuojančią juodą figūrą, bet paskui 
kelias pasuko kairėn ir staigiai smego pakalnėn - ir netikėtai prieš akis 
atsivėrė platus slėnis. Haris pamatė miestelį, tikriausiai Litl Hengltoną, 
prisiglaudusį tarp dviejų aukštų kalnų, su bažnyčia ir kapinėmis šalia. 
Kitoje slėnio pusėje, ant kito kalno šlaito, stovėjo gražus dvaras, apsuptas 
žalios aksominės vejos. 

Ogdenas nenoromis pasileido bėgte, nes kelias smarkiai leidosi nuo- 
kalnėn. Dumbldoras ėmė žengti platesniais žingsniais, Haris irgi taikėsi 
prie jo. Jeigu jų kelionės tikslas Litl Hengltonas, jis nesuprato, kaip ir 
tą vakarą, kai jie ieškojo Trimito, kodėl reikia eiti šitokį kelią. Tačiau 
netrukus įsitikino, kad jie nė neketina eiti į miestelį. Vieškelis pasuko 
dešinėn, ir už posūkio jie spėjo pamatyti, kaip Ogdeno frako skvernas 
išnyko gyvatvorės spragoje. 

Dumbldoras ir Haris nusekė paskui jį siauru šlapiu taku, apaugusiu 
dar tankesnėmis ir aukštesnėmis gyvatvorėmis negu anos vieškelyje. 
Takas buvo vingiuotas, akmenuotas ir duobėtas, jis raitėsi pakalnėn ir, 
atrodo, vedė į tamsią giraitę apačioje. Ir tikrai — takas prieš giraitę iš- 
platėjo. Dumbldoras ir Haris sustojo. Ogdenas irgi sustojo, išsitraukė 
burtų lazdelę. 

Nors dangus buvo giedras, seni medžiai metė tamsius, tirštus ir vėsius 
šešėlius. Po valandėlės Haris įžiūrėjo pastatą, vos dūluojantį tarp kamie- 
nų. Vieta namui jam pasirodė baisiai keista, o gal keista mintis palikti 
aplink visus medžius, nepraleidžiančius saulės ir užstojančius slėnio 
vaizdą. Įdomu, ar čia kas nors gyvena? Sienos apsamanojusios, čerpės 
daug kur nukritusios, skylėse švietė gegnės. Pasieniais kerojo dilgėlės, 
siekiančios net langus, mažyčius ir apdulkėjusius. Vos jis nutarė, kad nie- 
kas čia negyvena, girgždėdamas atsidarė vienas langas ir pro jį išsiveržė 
dūmų ar garų sruoga, tarsi viduje kas nors virtų valgyt. 

Ogdenas tyliai nutapsėjo namo link, Hariui pasirodė, kad jis žengia 
atsargiai. Jį užklojo tamsūs medžių šešėliai, ir jis vėl sustojo įsmeigęs akis 
į duris, ant kurių kažkas buvo prikalęs negyvą gyvatę. 

Netikėtai kažkas sušlamėjo, trakštelėjo ir iš artimiausio medžio žemėn 
šlumštelėjo skarmaluotas žmogus. Jis nusileido prieš pat Ogdeną, šis taip 
staigiai atšoko, kad prisimynė frako užpakalį ir atsisėdo. 

— Tavęs niekas nekvietė. 

Žmogus priešais juos buvo tokiais susivėlusiais ir nešvariais plaukais, 
jog jie galėjo būti bet kokios spalvos. Jam trūko kelių dantų. Mažutės 


163 


Haskis PoTERIS 


tamsios akutės žvairavo į skirtingas puses. Galėjo atrodyti juokingai, 
bet neatrodė, išvaizda buvo veikiau grėsminga, tad Haris nesistebėjo, 
kai Ogdenas prieš prabildamas dar pasitraukė atgal. 

— Ee... Labas rytas, esu iš Magijos ministerijos... 

— Tavęs niekas nekvietė. 

— Ee... Atsiprašau, nesuprantu jūsų, - nervingai tarė Ogdenas. 

Hariui pasirodė, kad Ogdenas visiškai kvailas: nepažįstamasis, 
Hario manymu, labai aiškiai išreiškė savo požiūrį į nekviestą svečią, 
ypač kad vienoj rankoj spaudė burtų lazdelę, kitoj - trumpą, tačiau 
kruviną peilį. 

— Manau, Hari, tu jo kalbą puikiai supranti, - tyliai tarė Dumbldoras. 

— Na, žinoma, - kiek suglumęs atsakė Haris. - Kodėl negali Ogdenas... 

Staiga, akims užkliuvus už gyvatės ant durų, susigaudė. 

- Jis kalba šnipštėliškai? 

— O taip, - šypsodamasis linktelėjo Dumbldoras. 

Apsiginklavęs burtų lazdele ir peiliu, skarmalius ėmė artintis prie 
Ogdeno. 

— Paklausykit... - prabilo Ogdenas, bet pavėlavo: pokšt, ir jis išsitiesė 
ant žemės susiėmęs nosį. Tarp pirštų ėmė bėgti tirštas gelsvas skystis. 

— Morfinai! - pašaukė garsus balsas. 

Iš trobos išpuolė senukas, taip trenkdamas durimis, kad vos nenukrito 
vargšė gyvatė. Šitas žmogus buvo mažesnio ūgio už pirmąjį, bet keistai 
sudėtas: pečiai neregėto platumo, rankos nukarusios vos ne iki žemės. 
Gyvos rudos akutės, trumpi šiurkštūs plaukai ir susiraukšlėjęs veidas, 
kartu su tokia figūra, darė jį panašų į galingą seną beždžionę. Jis pribėgo 
prie žmogėno su peiliu, kvatojančio šalia parblokšto Ogdeno. 

- Sakai, iš ministerijos? - paklausė seniokas, žiūrėdamas į Ogdeną. 

— Teisingai! - patvirtino Ogdenas, piktai šluostydamasis veidą. - Ojūs 
tikriausiai ponas Gontas? 

- Aha, - atsakė ponas Gontas. - Pataikė į veidą, a ne? 

- Taigi kad pataikė! - piktai tarė Ogdenas. 

- Reikėjo pranešti, kad ateisite, - grėsmingai atkirto Gontas. - Čia 
privati valda. Nenorėkit atslinkti kaip niekur nieko ir kad sūnus ne- 
sigintų. 

— Nuo ko nesigintų, bičiuli? - paklausė Ogdenas stodamasis. 

— Nuo visokių landūnų. Įsibrovėlių. Žiobarų ir kitokių pašlemėkų. 

Ogdenas bakstelėjo lazdele sau į nosį, tebevarvančią tarsi geltonais 
pūliais, ir ji liovėsi bėgti. Ponas Gontas iškošė savo sūnui: 

- Eik vidun. Nesiginčyk. 

Dabar, kai buvo pasiruošęs, Haris pažino šnipštėlių kalbą. Jis suprato 
viską, kas sakoma, o Ogdenui žmogėno šneka tebuvo keistas šnypšti- 
mas. Morfinas lyg ir nenorėjo paklusti, tačiau tėvas perleido jį nuožmiu 
žvilgsniu irjis apsigalvojo, įdomiai virtuliuodamas nuplumpsėjo į trobą 
ir užtrenkė duris taip piktai, kad gyvatė vėl liūdnai sulingavo. 

- Aš atėjau pas jūsų sūnų, pone Gontai, - tarė Ogdenas, valydamasis 
apsiausto priekį. - Tai juk buvo Morfinas, tiesa? 

— Aha, Morfinas, - abejingai patvirtino senis. - Ar esi grynakrau- 
jis? — staiga rūsčiai paklausė. 

— Jūsų klausimas nei į tvorą, nei į mietą, - šaltai atsakė Ogdenas, ir 
Haris staiga pajuto jam pagarbą. 

Gontas, regis, buvo kitokios nuomonės. Pašnairavęs į Ogdeną, jis at- 
šiauriai ir pašaipiai suburbėjo:. 

— Kai pagalvoji, atrodo, miestelyje esu matęs varvanosių. 

— Net neabejoju, jeigu ten siautėja jūsų sūnelis, - atšovė Ogdenas. - Gal 
galėtume pratęsti kalbą viduje? 

- Viduje? 

- Taip, pone Gontai. Aš jau sakiau. Atėjau dėl Morfino. Mes pasiun- 
tėme pelėdą... 

- Nusispjaut man į tavo pelėdas. Aš jų atneštų laiškų net neatplėšiu. 

— Tada nereikia skųstis, kad jums nepranešama apie svečius, - prie- 
kaištingai tarė Ogdenas. - Aš atvykau dėl sunkaus magijos įstatymų 
pažeidimo, įvykusio šiandien anksti rytą... 

— Gerai, gerai, gerai! - sukriokė Gontas. - Eik į prakeiktą vidų, daug 
naudos turėsi! 

Viduje buvo trys nedideli kambariai. Iš pagrindinio kambario, kuris 
buvo ir virtuvė, ir svetainė, vedė dar dvejos durys. Morfinas kiurksojo 
krėsle purvinu apmušalu priešais židinį, storais pirštais sukiojo gyvą 
gyvatę tyliai niurnėdamas jai šnipštėliškai: 


Šnipštu, gyvačiuke, 
Šliaužki ant grindų, 
Morfino klausyki, 
Jei gyvent nori tu. 


Kertėje prie atdaro lango kažkas subarškėjo, ir Haris pamatė, jog 
kambaryje yra dar vienas žmogus - mergina pilka sudriskusia suknele, 
lygiai tokios pat spalvos kaip akmeninė siena jai už nugaros. Ji stovėjo 
šalia puodo, garuojančio ant juodos purvais apaugusios viryklės, ir 
kažko ieškojo indaujoje, pilnoje varganų puodų ir keptuvų. Jos plaukai 
buvo tiesūs ir blausūs, veidas negražus, stambus ir išblyškęs. Jos akys, 
kaip ir brolio, žiūrėjo į skirtingas puses. Atrodė trupučiuką valyvesnė 
už vyrus, tačiau Haris pamanė niekada nematęs šitaip paniurusios 
būtybės. 

— Mano duktė Meropė, - burbtelėjo Gontas, kai Ogdenas klausiamai 
pažvelgė į ją. 

— Labas rytas, - pasisveikino Ogdenas. 

Ji neatsiliepė, tik bailiai žvilgtelėjo į tėvą ir toliau kilnojo puodus. 

— Nagi, pone Gontai, - prabilo Ogdenas, - einam prie reikalo. Turime 
pagrindo manyti, kad vakar vėlai vakare jūsų sūnus Morfinas Žiobaro 
akivaizdoje panaudojo magiją. 

Baisus žvangtelėjimas - Meropė išmetė iš rankų puodą. 

— Pakelk! — subliuvo Gontas. - Graibai aslą kaip kokia niekam tikus 
Žiobarė! Kam tau tada lazdelė, tu purvo maiše! 

— Pone Gontai, čia dabar kas! - pasibaisėjo Ogdenas, nes Meropė, 
jau pakėlusi puodą, siaubingai užraudo, vėl išmetė puodą, drebančiom 
rankom išsitraukė lazdelę, nukreipė į puodą ir paskubomis tyliai su- 
murmėjo kažkokį burtažodį, kuris privertė puodą sprukti per aslą nuo 
jos, atsitrenkti į sieną ir skilti perpus. 

Morfinas beprotiškai nusikvatojo. Gontas sukliko: 

— Sutaisyk, kerėpla, sutaisyk! 

Meropė nušlepsėjo per kambarį, bet nespėjo pakelti savo lazdelės, nes 
Ogdenas mostelėjo savąja ir tvirtai ištarė: 

— Reparo. 

Puodas susiklijavo ir liko kaip naujas. 

Gontas lyg ir norėjo Ogdeną aprėkti, bet apsigalvojo, ėmė tyčiotis iš 
dukters: 

— Kaip gerai, kad pasimaišė toks malonus ponas iš ministerijos, ar 
ne? Galgi jis išvaduos mane nuo šitos naštos, gal nepabūgs purvinų 
Nevertėlių... 

Į nieką nežiūrėdama ir nepadėkojusi Ogdenui, Meropė drebančiomis 
rankomis pastatė puodą ant lentynos. Ir sustingo nugara į sieną tarp 
apdulkėjusio lango ir viryklės tarsi nieko daugiau nenorėdama, tik įsi- 
sprausti į akmenis ir išnykti. 

— Pone Gontai, - vėl prabilo Ogdenas, - kaip jau sakiau, mano atvy- 
kimo priežastis yra... 

— Jau girdėjau priežastį! - nukirto Gontas. - Ir kas iš to? Morfinas 
vienam Žiobarui parodė, kur pipirai dygsta, ir kas iš to? 

— Morfinas pažeidė magijos įstatymus, - griežtai pasakė Ogdenas. 

— Morfinas pažeidė magijos įstatymus, - tyčiodamasis išdainavo 
Gontas, mėgdžiodamas Ogdeną. Morfinas vėl susijuokė. - Purvakraujui 
Žiobarui jis davė pamokėlę, gal dabar jau neleistina, ką? 

- Taip, bijau, jog neleistina, - atsakė Ogdenas ir iš vidinės kišenės iš- 
sitraukęs pergamentą išvyniojo. 

— Kas čia, gal nuosprendis jam? - niršdamas paklausė Gontas. 

- Tai šaukimas atvykti į svarstymą ministerijoje... 

— Šaukimas! Šaukimas? Kas tu toks, kad iš mano sūnaus reikalautum 
kažkur prisistatyti? 

— Aš esu magiškosios policijos vadovas, - atsakė Ogdenas. 

— O mus laikai šiukšlėmis, ar ne? - sustugo Gontas ir pripuolęs prie 
Ogdeno bedė purvinu ir pageltusiu nagu jam krūtinėn. - Šiukšlėmis, 
kurios ministerijai švilptelėjus tuoj ir lėks? Ar žinai, su kuo kalbi, tu 
šlykštus Purvakrauji? 

— Man pasirodė, kad kalbu su ponu Gontu, - atsakė Ogdenas, neke- 
tindamas nusileisti. 

— Teisingai! - sukriokė Gontas. Hariui pasirodė, kad jis rodo nepadorų 
gestą, bet paskui suprato, kad ne, - Gontas Ogdenui pakišo po nosimi 
bjaurų žiedą juoda akimi, užmautą ant didžiojo piršto. - Matai? Matai? Ar 
žinai, kas tai? Ar žinai, iš kur jį turiu? Šimtmečius turime jį savo šeimoje 
ir esame gryno kraujo nuo amžių! Ar žinai, kiek man buvo siūlyta už jį? 
Ir ar žinai, kad akmenyje išgraviruotas Peverelių herbas? | 

— Tikrai nežinau, - atsakė Ogdenas, sumirksėdamas, kai žiedas švys- 
telėjo jam prieš pat nosį. - Be to, tai niekaip nesusiję su mūsų reikalu. 
Jūsų sūnus nusikalto... 

Sustugęs iš įniršio, Gontas puolė prie dukters. Akimirką Hariui pasi- 
rodė, kad jis ją pasmaugs, nes griebė už gerklės. Tačiau senis tik atvedė 
ją prie Ogdeno pastvėręs už auksinės grandinės ant kaklo. 

— Matai? - rėkė jis Ogdenui, purtydamas jam prieš akis auksinį me- 
dalioną. Meropė švokštė dusdama. 

— Matau, matau, - skubiai patikino Ogdenas. 

— Klastuolio! - suriko Gontas. - Salazaro Klastuolio! Mes esame pa- 
skutiniai gyvi jo palikuonys, ką dabar pasakysi? 

— Pone Gontai, jūsų dukra! - susinervino Ogdenas, bet Gontas paga- 
liau paleido Meropę. Trindamasi kaklą ir gaudydama orą, ji nusverdėjo 
atgal į kertę. 

- Taigi! - pergalingai ištarė Gontas, tarsi ką tik įrodęs kokį nors visiškai 
neginčijamą dalyką. - Nedrįsk toliau su mumis kalbėti taip, lyg būtume 
tavo puspadžio neverti. Kartų kartos grynakraujų burtininkų - garan- 
tuoju, kad pats negali tuo pasigirti! 

Ir jis spjovė Ogdenui po kojų. Morfinas vėl nusikvatojo. Meropė, su- 
sigūžusi prie lango ir nuleidusi galvą, ant veido užkritusiais bespalviais 
plaukais, nesakė nieko. 

— Pone Gontai, - atkakliai tarė Ogdenas, - deja, nei jūsų, nei mano pro- 
tėviai neturi nieko bendro su kalbanvuoju reikalu. Aš čia esu dėl Morfino, 
dėl Morfino ir vakar jo užpultojo Žiobaro. Mums pranešta, - pasižiūrėjo 
jis į pergamentą, - kad Morfinas prieš minėtąjį Žiobarą panaudojo tam 
tikrus kerus ar užkeikimą, nuo kurio jis buvo išbertas itin skausminga 
dilgėline. 

Morfinas nusijuokė. | 

— Nutilk, vaikėze, - šnipštėliškai užriko ant Morfino Gontas, ir Morfinas 
užsičiaupė. 

- Ir kas, jeigu buvo išbertas? - atkirto Gontas. - Manau, kad gražiausiai 
nuvalei bjaurų Žiobaro veidą ir dar patvarkei jam atmintį... 

— Ne tai svarbiausia, pone Gontai, tiesa? - tarė Ogdenas. - Be jokios 
priežasties užpulti beginklį... , 

- Cha, vos pamatęs supratau, kad esi Žiobarų pakalikas, - nusivaipė 
Gontas ir vėl spjovė ant grindų. 

— Šitas ginčas niekur nenuves, - kietai tarė Ogdenas. - Iš sūnaus 
elgesio matyti, kad jis visiškai nesigaili. - Jis vėl žvilgtelėjo į savo per- 
gamentą. - Rugsėjo keturioliktą dieną Morfinas turi atvykti į svarstymą 
ir pasiaiškinti dėl magijos panaudojimo Žiobaro akivaizdoje ir žalos 
minėtajam Žiobarui... 

Ogdenas nutilo. Pro atvirą langą pasigirdo žvangulių dzingėjimas, 
arklių kanopų kaukšėjimas, garsus kvatojimas ir šūkalojimas. Matyt, 
vingiuotas kelias į miestelį ėjo pro pat giraitę, kurioje stovėjo Gonto na- 

mas. Gontas sustingo ištempęs ausis, išplėtęs akis. Morfinas sušnypštė 
ir godžiai įsispoksojo tų garsų pusėn. Meropė pakėlė galvą. Jos veidas 
išbalo kaip drobė. 

—(O Dieve, koks laužas! - aiškiai, lyg žmogus kalbėtų gretimame kam- 
baryje, suskambo mergiškas balsas. - Tomai, nejaugi tavo tėvas negali 
nugriauti tos lūšnos? 

— Ji ne mūsų, - atsakė jaunas vyriškio balsas. - Kitoje slėnio pusėje 
viskas priklauso mums, tačiau šita trobelė yra seno valkatos Gonto ir 
jo vaikų nuosavybė. Sūnus visiškas beprotis, kad tu girdėtum, kokias 
istorijas apie jį pasakoja miestelio Žmonės... 

Mergina nusijuokė. Kaukšėjimas ir dzingėjimas vis artėjo. Morfinas 
ėmė keltis iš krėslo. 

— Sėdėk kur sėdi, - šnipštėliškai įspėjo tėvas sūnelį. 

— Tomai, - vėl prabilo mergaitės balsas, dabar jau visai šalia namo, - ar 
man vaidenasi, ar ant durų tikrai prikalta gyvatė? 

— Dievaži, gerai sakai! - tarė vyriškas balsas. - Tikriausiai sūnaus 
darbas, sakiau, kad jam ne visi namie. Nežiūrėk, brangioji Sesilija. 

Arkliai pamažu tolo ir nutolo, garsai nuščiuvo. 

— „Brangioji“, - šnipštėliškai sušnibždėjo Morfinas, žiūrėdamas į se- 
serį. - Jis jai pasakė „brangioji“. Taigi tavęs neims. 

Meropė taip perbalo, jog Haris išsigando, kad ji nenualptų. 

— Kas čia per kalbos? - irgi šnipštėliškai prabilo Gontas, perverdamas 
žvilgsniu sūnų ir dukterį. - Ką pasakei, Morfinai? 

- Jai patinka spoksoti į tą Žiobarą, - klastingai išsiviepęs atsakė Morfinas, 
žiūrėdamas į seserį, o ta tiesiog alpo iš siaubo. - Visada lindi sode ir vėpso 
per gyvatvorę, kai jis joja pro šalį, ar ne? O vakar vakare... - Meropė mal- 
daudama papurtė galvą, bet Morfinas negailestingai varė toliau: - Laukė 
iškišusi galvą pro langą, kol jis jos namo, ar ne? 

- Iškišusi galvą pro langą laukė Žiobaro? - tyliai pakartojo Gontas. 

Visi trys Gontai, regis, visai pamiršo Ogdeną, o tas apstulbęs ir pasi- 
piktinęs klausėsi šito nesuprantamo šnypštimo. 

— Nejaugi tiesa? - siaubingu balsu paklausė Gontas, žengdamas duk- 
ters pusėn. - Mano dukra... grynakraujė Salazaro Klastuolio palikuonė... akis 
pakorusi ant kažkokio Purvakraujo Žiobaro? 

Meropė paklaikusi pakratė galvą dar gailiau spausdamasi į sieną, 
nevaliodama žodžio ištarti. 

- Bet aš jį pričiupau, tėvai! - sukvaksėjo Morfinas. - Pričiupau, kai jojo 
pro šalį, ir visas išbertas jis nebeatrodė toks gražuolis, ką, Merope? 

— Ak tu šlykšti Nevertėle, tu šeimos išdavike! - įsiutęs sukriokė Gontas ir 
vėl sugniaužė dukteriai gerklę. 


"L | 
! 


Ir Haris, ir Ogdenas vienu balsu suriko: „Ne!“, Ogdenas iškėlė lazdelę 
ir šūktelėjo: „Relasio!“ Gontas nulėkė tolyn nuo dukters kaip sviedinys, 
trenkėsi į kėdę ir griuvo aukštielninkas. Įniršęs Morfinas šoko iš krėslo 
ir puolė Ogdeną užsimojęs savo kruvinu peiliu ir lazdele padrikai leis- 
damas visokius kerus. 

Ogdenas dėjo į kulnus. Dumbldoras parodė Hariui sekti, ir Haris iš- 
siskubino laukan ausyse aidint Meropės spiegimui. 

Ogdenas nubėgo taku, išlėkė į kelią susiėmęs rankomis galvą ir vos 
neatsitrenkė į blizgantį bėrį, ant kurio jojo labai gražus juodaplaukis 
jaunuolis. Ir jis, ir šalia jo šyviu jojanti mergina ėmė kvatotis iš Ogdeno, 
kai tas, atšokęs nuo arklio šono, dulkių debesyje pasileido keliu tolyn 
plasnodamas frako skvernais. * 

— Man rodos, Hari, jau gana, - tarė Dumbldoras. Jis paėmė Hariui už 
alkūnės ir trūktelėjo. Ir jie tarsi besvoriai nusklendė per tamsą ir kaip 
niekur nieko atsistojo ant kojų šviesiame Dumbldoro kabinete. 

- Kas atsitiko tai mergaitei trobelėje? - nieko nelaukęs paklausė Haris, 
kai tik Dumbldoras lazdelės mostelėjimu įžiebė daugiau lempų. - Me- 
ropei, ar kuo ji vardu... 

— O, ji liko gyva, - atsakė Dumbldoras, sėsdamasis prie savo stalo ir 
mostelėdamas Hariui irgi sėstis. - Ogdenas oru nukako į ministeriją ir 
po penkiolikos minučių grįžo į Gonto namus su pastiprinimu. Morfinas 
irjo tėvas bandė priešintis, bet buvo įveikti, iškeldinti iš trobelės ir vėliau 

nuteisti Vizengamoto. Morfinas, jau ne kartą užpuolęs Žiobarus, gavo 
trejus metus kalėti Azkabane. Marvolas, sužeidęs keletą ministerijos 
tarnautojų ir patį Ogdeną, gavo pusę metų. 

— Marvolas? - nustebęs pakartojo Haris. 

— O taip, - pritariamai nusišypsojo Dumbldoras. - Matau, kad pra- 
dedi gaudytis. 

— Tasai senis buvo... 

— Voldemorto senelis, taigi. Marvolas, jo sūnus Morfinas ir duktė Mero- 
pė buvo paskutiniai Gontai - be galo sena burtininkų šeima, pagarsėjusi 
ūmiu būdu ir polinkiu smurtauti, einančiu iš kartos į kartą dėl įpročio 
tuoktis su pusbroliais ar pusseserėmis. Sveiko proto stygius ir noras 
prašmatniai gyventi padarė, kad šeimos auksas buvo iššvaistytas kelios 
kartos prieš gimstant Marvolui. Jis, kaip matei, buvo visiškas skurdžius, 
bet baisiai bjauraus būdo, fantastiškai išdidus ir pasipūtęs, o porą likusių 
šeimos relikvijų brangino taip pat kaip sūnus ir daug labiau nei duktė. 

— Taigi Meropė... - tarė Haris, palinkdamas krėsle į priekį ir įsistebei- 
lydamas į Dumbldorą. - Vadinasi, Meropė... nejaugi tai reiškia, kad ji 
buvo... Voldemorto motina? 

- Tai ir reiškia, - atsakė Dumbldoras. - Dar reiškia, kad mes matėme 
ir Voldemorto tėvą. Ar spėjai jį pastebėti? 

- Žiobarą, kurį buvo užpuolęs Morfinas? Tą raitelį? 

— Puikus mąstymas, - pagyrė Harį Dumbldoras. - Taip, tai buvo To- 
mas Ridlis vyresnysis, gražuolis Žiobaras, jodavęs pro Gontų sodybą, 
jam Meropė Gont ir degė slapta aistra. 

- Irjie galų gale susituokė? - negalėjo patikėti Haris, neįsivaizduoda- 
mas, kaip tokie skirtingi žmonės galėtų įsimylėti vienas kitą. 

— Man rodos, pamiršti, kad Meropė buvo ragana, -tarė Dumbldoras. — 
Nemanau, kad terorizuojama tėvo ji galėjo tinkamiausiai panaudoti savo 
magiškas galias, bet kai Marvolas su Morfinu buvo uždaryti Azkabane, 
kai ji pagaliau, pirmą kartą gyvenime, liko viena ir laisva, neabejoju, jog 
deramai įkinkė savo sugebėjimus tam, kad ištrūktų iš vargo, kurį kentė 

aštuoniolika metų. Ar numanai, kokiomis priemonėmis Meropė galėjo 
priversti Tomą Ridlį užmiršti savo Žiobarę draugužę ir įsimylėti ją? 

— Valdymo užkeikimu - pasiūlė Haris. - O gal meilės eliksyru? 

— Labai gerai. Aš pats linkęs manyti, jog ji panaudojo meilės eliksyrą. 
Man rodos, eliksyras jai turėjo atrodyti romantiškiau, be to, tikriausiai 
buvo visai nesunku kurią nors karštą dieną, kai Ridlis jojo vienas, įsiū- 
lyti jam vandens atsigerti. Šiaip ar taip, praėjus keliems mėnesiams nuo 
scenos, kurią mudu matėme, Litl Hengltono miestelį sukrėtė baisingas 
skandalas. Turbūt gali įsivaizduoti paskalas, kai skvairo sūnus pabėgo 
su valkatos dukra Merope. Tačiau miestelio pasipiktinimas buvo niekis, 
palyginti su Marvolo pykčiu. Jis grįžo iš Azkabano tikėdamasis rasti 
dukterį, nuolankiai laukiančią jo su karštu viralu. Bet rado jis tik sluoksnį 
dulkių ir atsisveikinimo raštelį, kuriame ji paaiškino ką padariusi. Kiek 
man pavyko sužinoti, nuo tos dienos jis nė kartelio niekam neužsiminė 
apie ją, neištarė jos vardo. Meropės pabėgimas tikriausiai pagreitino jo 
mirtį - o galjis paprasčiausiai taip ir neišmoko išsivirti valgyt. Azkabanas 
pakirto Marvolo jėgas ir Morfino jis nebesulaukė. 

— O Meropė? Ji... ji juk mirė, tiesa? Argi Voldemortas neužaugo naš- 
laičių prieglaudoje? 

- Iš tiesų taip, - atsakė Dumbldoras. — Čia jau reikėtų paspėlioti, nors 
vargu ar taip sunku pasakyti, kas nutiko. Matai, po kelių mėnesių nuo 
pabėgimo ir slaptos santuokos Tomas Ridlis vėl pasirodė dvare, tačiau 
be žmonos. Apylinkėje pasklido kalbos, kad jis kliedi apie tai, jog buvęs 
„apmulkintas“ ir „prigautas“. Mano įsitikinimu, jis turėjo galvoje faktą, 
jog buvęs apžavėtas, tačiau kerų veikimas pasibaigęs, nors, manau, Ridlis 
nedrįso to nusakyti šiais žodžiais bijodamas, kad nebūtų palaikytas be- 
pročiu. Vis dėlto miestelėnai, išgirdę jį taip kalbant, spėjo, kad Meropė 
Tomui Ridliui pamelavo besilaukianti, todėl jis ją ir vedęs. 

— Tačiau ji turėjo nuo jo kūdikį. 

— Taip, bet jis gimė tik praėjus metams nuo vedybų. Tomas Ridlis pa- 
liko ją nėščią. 

— Kas gi atsitiko? - stebėjosi Haris. - Kodėl meilės eliksyras nustojo 
veikti? 

— Ir vėl galima tik spėlioti, - tarė Dumbldoras, - bet, mano supra- 
timu, Meropė, karštai mylinti savo vyrą, nebenorėjo laikyti jo pririšto 
prie savęs magijos priemonėmis. Ji tikriausiai nustojo girdyti jį meilės 
eliksyru. Galbūt, apdujusi nuo savosios meilės, įsikalbėjo, kad jis jau 
bus ją ir taip įsimylėjęs. O gal manė, kad pasiliks dėl vaiko. Jeigu taip, ji 
apsiriko abiem atvejais. Jis ją pametė, daugiau niekada jos neaplankė ir 
niekada nesidomėjo, kaip gyvena jo sūnus. 

Dangus už langų tapo juodas kaip rašalas, todėl lempos, regis, ėmė 
šviesti dar ryškiau. 

— Manau, šiam vakarui užtenka, Hari, - pasakė Dumbldoras patylėjęs. 

— Taip, sere. 

Jis atsistojo, tačiau nėjo. 

— Sere... ar taip svarbu viską sužinoti apie Voldemorto praeitį? 

— Manau, labai svarbu, - atsakė Dumbldoras. 

- Ir tai... tai susiję su pranašyste? 

— Viskas susiję su pranašyste. 

— Aišku, - kiek sumišęs sumurmėjo Haris, bet jam pasidarė ramiau. 

Jis jau apsisuko eiti, bet į galvą toptelėjo dar vienas klausimas. 

— Sere, ar galima viską, ką man kalbėjote, papasakoti Roniui ir Her- 
mionai? 

Valandėlę pagalvojęs Dumbldoras atsakė: 

— Taip, manau, jog ponaitis Vizlis ir panelė Įkyrėlė įrodė, jog jais ga- 
lima pasikliauti. Bet, Hari, paprašysiu tave jiems priminti, kad niekam 
daugiau apie tai neprasitartų. Būtų nelabai gerai, jei pasklistų gandas, 
kiek aš žinau ar įtariu apie Valdovo Voldemorto paslaptis. 

— Ne, sere, prižadu, kad žinos tik Ronis ir Hermiona. Labanaktis. 

Jis vėl apsisuko išeiti. Ir prie pat durų pamatė jį. Ant vieno plonakojo 
staliuko, apkrauto trapiais sidabriniais instrumentais, gulėjo grubus 
aukso Žiedas su didele įtrūkusia juodo akmens akimi. 

— Sere, tasai žiedas... 

— Na? - tarė Dumbldoras. 

- Jūs jį mūvėjote tą vakarą, kai mes lankėmės pas profesorių Trimitą. 

— Taip ir buvo, - linktelėjo Dumbldoras. 

— Bet argi tai... argi čia ne tas pats žiedas, kurį Marvolas rodė Ogdenui? 

— Visiškai tas pats, - nulenkė galvą Dumbldoras. 

— Tačiau kaip atsitiko? Ar visada jį turėjote? 

— Ne, jį gavau visai neseniai, - atsakė Dumbldoras. - Tiesą sakant, 
kelios dienos prieš tai, kai nuvykau tavęs pasiimti iš dėdės namų. 

— Maždaug tuo laiku ir ranką susižalojote, ar ne? 

— Maždaug tuo laiku, Hari. 

Haris dvejojo. Dumbldoras šypsojosi. 

— Sere, kas vis dėlto atsitiko? 

— Per vėlu, Hari! Kitą kartą išgirsi tą istoriją. Labos nakties. 

— Labos nakties, sere. 


VIENUOLIKTAS SKYRIUS 


Hermionos pagalba 


Hermionos pranašystė išsipildė: šeštakursiams laisvos pamokos buvo 
ne palaimos valandos, kaip svajojo Ronis, o laikas pasivaryti su namų 
darbais, kurių visi mokytojai užduodavo kalnus. Jie ne tik mokėsi taip, 
tarsi kasdien vyktų egzaminai, bet ir pačios pamokos darėsi vis sunkes- 
nės. Tomis dienomis Haris nesuprasdavo pusės to, ką dėstydavo pro- 
fesorė Makgonagal, net Hermiona retkarčiais paprašydavo ją pakartoti 
paaiškinimą. Neįtikėtina, taip pat dideliam Hermionos nepasitenkini- 
mui, Hariui staiga labiausiai ėmė sektis nuodai ir vaistai - ir vis Netikro 
Princo dėka. 

Sugebėjimo naudotis Bevardžiais kerais iš jų buvo tikimasi ne tik per 
apsigynimą nuo juodosios magijos, bet ir kerėjimo bei transfigūracijos 
pamokose. Bendrajame kambaryje ar didžiojoje salėje valgant Haris 
dažnai matydavo, kaip bendrakursiai sėdi užraudoniję ir įsitempę taip, 
lyg būtų padauginę „Unopū““. Bet jis žinojo, kad jie tik bando kerėti ne- 
ištardami burtažodžių. Vienas džiaugsmas buvo atsidurti šilinamiuose; 
per herbalogijos pamokas jie dirbdavo su neregėto pavojingumo augalais, 
tačiau bent galėdavai garsiai nusikeikti, jeigu iš užpakalio tave netikėtai 
sugriebdavo Pasalūniškoji glemžuolė. 

Dėl šitokio nežmoniško krūvio ir begalinių valandų mokantis nau- 
doti Bevardžius kerus taip jau susiklostė, kad kol kas Haris, Ronis ir 
Hermiona nerado laiko aplankyti Hagrido. Jis nustojo valgyti prie mo- 
kytojų stalo —- savaime blogas ženklas, o tuos kelis kartus, kai jie susitiko 
jį koridoriuje ar pilies kieme, jis paslaptingai sugebėjo jų nepastebėti ir 
neišgirsti pasisveikinant. 

— Reikia nueiti ir pasiaiškinti, - kitą šeštadienį per pusryčius tarė Her- 
miona, žiūrėdama į tuščią Hagrido kėdę prie mokytojų stalo. 

- Šį rytą kvidičo atranka! - nepritarė Ronis. - Be to, Flitviko pamokai 
reikia išmokti naujuosius kerus. Ir dar Žinai ką paaiškink? Kaip tu ketini 
jam pasakyti, kad mes nekentėme jo kvailų pamokų? 

— Visiškai ne nekentėme! - šūktelėjo Hermiona. 

- Kalbėk už save, o aš dar nepamiršau Šiknašaudžių pliurzių, - niūriai 
atšovė Ronis. - Tiek galiu tau pasakyti, jog mes dar lengvai išsisukome. 
Tu negirdėjai, kaip jis kliedėdavo apie tą savo idiotą pusbrolį... Jeigu 
būtume pasilikę jo pamokas, būtume gavę mokyti Gropą, kaip užsirišti 
batraiščius. 

- Negaliu pakęsti, kad mes nesikalbame su Hagridu, - neatlyžo Her- 
miona. 

— Nueisime pas jį po kvidičo, - nuramino ją Haris. Ir jis pasiilgo Hag- 
rido, tačiau, kaip ir Ronis, buvo įsitikinęs, kad jų gyvenimas ramesnis 
be Gropo. - Bet atranka gali užtrukti iki pietų, šitiek užsirašė norinčių- 
jų. - Jam buvo baugoka pirmo iššūkio tapus komandos kapitonu. - Ne- 
suprantu, kodėl taip staiga išpopuliarėjo šita komanda. 

— Oi, liaukis, Hari, - nekantriai metė Hermiona. - Ne kvidičas taip iš- 
populiarėjo, o tu! Dar niekada nebuvai toks įdomus ir, reikia pripažinti, 
toks simpatiškas. 

Ronis paspringo rūkyta silke. Hermiona su panieka dėbtelėjo į jį ir 
vėl atsisuko į Harį. 

— Dabarjau visi žino, kad visą laiką kalbėjai tiesą, ar ne? Visas magijos 
pasaulis turėjo pripažinti, jog tu nemelavai - Voldemortas iš tiesų grįžo 
ir tu per pastaruosius dvejus metus du kartus su juo susidūrei ir likai 
gyvas. Dabar visi tave vadina Išrinktuoju, taigi nejau dar neaišku, kodėl 
visi tavimi žavisi? 

Hariui didžiojoje salėje staiga pasidarė karšta, nors jos lubos rodė 
darganą. 

- Be to, tu atlaikei visą tą ministerijos persekiojimą, kai ji bandė tave 
apšmeižti, parodyti, jog esi melagis ir netvirtos psichikos. Tebėra žymės 
ant rankos, kur toji nedorėlė tave vertė rašyti nuosavu krauju, tačiau tu 
vis tiek neatsisakei savo žodžių... 

— Tebėra žymės, kur tos smegenys ministerijoje buvo mane sugriebu- 
sios, - atsismaukė Ronis rankovę. 

— Nepakenkė ir tai, kad vasarą paaugai daugiau nei pėdą, - nepaisy- 
dama Ronio užbaigė Hermiona. 

— Ir aš aukštas, - nei iš šio, nei iš to leptelėjo Ronis. 

Pro aplytus langus įlėkė pašto pelėdos, visus aptaškė. Daugelis mo- 
kinių gavo daugiau laiškų nei paprastai: susirūpinę tėvai laukė žinių iš 
vaikelių ir patys skubėjo juos nuraminti, kad namie viskas gerai. Nuo 
rugsėjo pirmosios Haris nebuvo gavęs nė vieno laiško. Vienintelis žmo- 
gus, rašydavęs jam laiškus, buvo miręs. Nors tikėjosi, kad retkarčiais 
gali parašyti Lubinas, kol kas teko nusivilti. Todėl jis labai nustebo tarp 
sukančių ratus rudų ir pilkų pelėdų išvydęs sniego baltumo Hedvigą. Ji 
nutūpė prieš jį ir padėjo didelį keturkampį paketą. Po valandėlės toks pat 
paketas nusileido priešais Ronį, priplodamas nusikamavusią jo mažutėlę 
pelėdžiukę Kiaulialiūkinę. 

— Cha! - tarstelėjo Haris, išvyniojęs naujutėlaitį vadovėlį „Eliksyrų 
darymo aukštesnioji pakopa“, atsiųstą iš „Gražmenų ir juodulių“ kny- 
gyno. 

— Kaip gerai, - apsidžiaugė Hermiona. - Dabar galėsi grąžinti tą pri- 
terliotą knygėę. 

- Išprotėjai? Aš ją pasiliksiu! Klausyk, sugalvojau... 

Jis išsitraukė iš kuprinės senąjį vadovėlį, paukštelėjo lazdele per vir- 
šelį sumurmėdamas: Diffindo! Viršelis nukrito. Tą patį padarė su naująja 
knyga (Hermiona pasibaisėjo). Tada jis sukeitė viršelius, vėl per abu 
sudavė lazdele ir ištarė: 

— Reparo! 

Ir štai Princo knyga aprengta nauju viršeliu, o naujasis vadovėlis, 
atsiųstas iš „Gražmenų ir juodulių“, atrodo sutrintas. 

— Trimitui atiduosiu naująjį. Skųstis negalės, juk sumokėjau devynis 
galeonus. 

Hermiona smerkiamai sučiaupė lūpas, tačiau tuo laiku priešją nutūpė 
trečia pelėda, atnešė snape šviežią „Magijos žinių“ numerį. Ji skubiai 
išlankstė laikraštį ir peržvelgė pirmą puslapį. 

— Ar mirė kas nors iš pažįstamų? - apsimestai nerūpestingu balsu 
paklausė Ronis. Visad šito klausdavo, kai tik Hermiona atsiversdavo 
laikraštį. 

— Ne, bet buvo keli Psichų išpuoliai, - atsakė ji. - Ir vienas suėmimas. 

— Puiku, kas gi toks suimtas? — paklausė Haris, galvodamas apie Be- 
latriks Lestreindž. 

— Stenas Šalitakis, - tarė Hermiona. 

— Ką? —- apstulbo Haris. 

— „Stenlis Šalitakis, burtininkų pamėgto Reaktyvinio autobuso kon- 
duktorius, suimtas, nes įtartas Mirties Valgytojų veikla. Ponas Šalitakis, 
dvidešimt vienų metų amžiaus, suimtas vakar vėlai vakare savo namuose 
Klepheme...“ 

- Stenas Šalitakis - Mirties Valgytojas? - nepatikėjo Haris, prisiminęs 
spuoguotą vaikinuką, sutiktą prieš trejus metus. - Nesąmonė! 

- Jis galėjo būti užburtas Valdymo kerais, - protingai nutarė Ro- 
nis. - Niekad negali Žinoti. 

— Kažkaip nepanašu, - pasakė Hermiona tebeskaitydama. - Rašoma, 
kad suimtas po to, kai aludėje buvo nugirsta, kaip jis kalba apie slaptus 
Mirties Valgytojų planus. - Ji pakėlė susirūpinusias akis. - Jeigu jis buvo 
užburtas Valdymo kerais, vargu ar būtų plepėjęs apie Mirties Valgytojų 
planus, ką? 

- Panašiau, kad apsimetė žinąs daugiau, negu iš tiesų žinojo, - pasakė 
Ronis. - Argi ne jis gyrėsi tapsiąs naujuoju magijos ministru, kai mėgino 
užkalbėti dantį toms Veloms? 

— Tikrai jis, - prisiminė Haris. - Nežinau, ką jie sau mano rimtai žiū- 
rėdami į Steną. 

- Tikriausiai nori pasirodyti, kad energingai veikia, - susiraukė Her- 
miona. - Žmonės bijo. Ar žinote, kad dvynukes Patil tėvai nori atsiimti 
iš mokyklos? Eloizą Mašalaitę tėvas jau išsivežė vakar vakare. 

— Ką! - išpūtė akis Ronis. - Tačiau Hogvartsas saugesnis užjų namus, 
bentjau sakoma! Mes turime būrį Aurorų ir visus tuos gynybinius kerus, 
ir dar turime Dumbldorą! 

— Nemanau, kad jį visą laiką turime, - tyliai tarė Hermiona, per laik- 
raščio viršų žvelgdama mokytojų stalo pusėn. - Nejau nepastebėjote? 
Šią savaitę jo kėdė buvo ne rečiau tuščia negu Hagrido. 

Haris ir Ronis pasižiūrėjo į mokytojų stalą. Direktoriaus kėdė tikrai 
buvo tuščia. Ir Haris suvokė daugiau nematęs Dumbldoro nuo pat anos 
privačios pamokos prieš savaitę. 

— Manau, jis išvyko iš mokyklos brolijos reikalais, - sukuždėjo Her- 
miona. - Suprantat... juk padėtis labai sudėtinga, ar ne? 

Haris ir Ronis nieko neatsakė, bet Haris žinojo, kad visi trys galvoja 
tą patį. Aną dieną įvyko baisus dalykas: Hana Abatė buvo iškviesta iš 
pamokos ir jai pranešta, kad jos motina rasta negyva. Daugiau Hanos 
jie nematė. 

Po penkių minučių pakilę nuo Grifų Gūžtos stalo ir žygiuodami į 
kvidičo aikštę praėjo pro Levandą Rudę ir Parvatę Patil. Prisiminęs, kaip 
Hermiona sakė, kad dvynukes Patil tėvai nori atsiimti iš Hogvartso, 
Haris nenustebo, jog abi geriausios draugės liūdnai šnibždasi. Nuste- 
bino tai, kad prisiartinus Roniui Parvatė staiga kumštelėjo Levandai, ta 
atsisuko į Ronį ir plačiai nusišypsojo. Ronis mirktelėjo jai ir taip pat ne- 
drąsiai šyptelėjo. Ir ėmė keistai žirglioti. Haris susilaikė nesijuokęs, mat 
prisiminė, kaip Ronis nesijuokė iš jo, kai Smirdžius sugurino jam nosį. 
Tačiau Hermiona visą kelią į stadioną, dulkiant šaltai rudens dulksnai, 
laikėsi šaltai ir išdidžiai, paskui nuėjo į tribūnas nė nepalinkėjusi Roniui 
sėkmės. 

Kaip Haris ir manė, atranka užtruko beveik iki pietų. Susirinko kone 
pusė Grifų Gūžtos koledžo, nuo naujokų, nervingai sugniaužusių klaikias 
senas mokyklines šluotas, iki pasipūtusių septintakursių. Tarp jų buvo ir 
stambus vaikinas tiesiais kaip vielos plaukais. Haris iškart atpažino, jog 
tas pats, su kuriuo buvo svečiuose pas Trimitą, kai važiavo Hogvartso 
ekspresu. 

— Mes susitikome Trimito kupė, - drąsiai prisistatė jis Hariui, paduo- 
damas ranką. - Kormakas Maklagenas, gynėjas. 

— Pernai tu juk nebandei? - paklausė Haris, stebėdamasis, kokie pla- 
tūs Maklageno pečiai, - tokiais net nejudėdamas iš vietos gali uždengti 
visus tris lankus. 

- Per atranką aš gulėjau ligoninėje, - išdidokai atsakė Maklagenas. — 
Susilažinau, kad suvalgysiu svarą doksių kiaušinių. 

- Gerai, - murmtelėjo Haris. - Gal palauk tenai... 

Jis parodė į tribūnų pakraštį, kur sėdėjo Hermiona. Jam pasirodė, kad 
Maklageno veide šmėstelėjo apmaudas: ko gera, Maklagenas tikėjosi 
kažkokios išimties, mat abu yra „senio Trimito“ numylėtiniai. 

Haris nutarė pradėti paprastu bandymu - paprašė visus kandidatus 
susiskirstyti grupelėmis po dešimt ir kartą apskrieti stadioną. Jis gerai 
sugalvojo, nes pirmas dešimtukas pasirodė esąs vieni pirmakursiai ir tuoj 
pat paaiškėjo, kad jie nė karto nesėdėję ant šluotos. Tik vienas berniukas 
įstengė kelias akimirkas išsilaikyti ore. Jis taip dėl to nustebo, kad atsi- 
trenkė į stulpą. 

Antrą grupę sudarė kvailiausios panelės, kokių tik Hariui buvo tekę 
regėti: jam sušvilpus jos ėmė kikendamos griuvinėti ir stvarstytis viena 
už kitos. Tarp jų buvo ir Romilda Vein. Kai jis liepė joms išeiti iš stadiono, 
jos linksmai pakluso ir susėdo tribūnose šaipytis iš kitų. 

Trečia grupė, apskriejusi pusę rato, susigrūdo krūvon ir nuvirto. Kone 
visa ketvirta grupė išvis neturėjo šluotų. Penkta grupė buvo Švilpynės 
koledžo mokiniai. | 

Haris iš rimtųjų ėmė pykti. 

- Jeigu yra dar kas nors, nepriklausantis Grifų Gūžtai, tuojau pat eikit 
iš čia! - suriko jis. 

Valandėlė tylos, paskui du Varno Nago naujokai juokdamiesi išbėgo 
iš stadiono. 

Po dviejų valandų vargo, daugybės skundų ir poros pykčio priepuolių, 
per kuriuos sulūžo „Kometa-260“ ir buvo išmušti keli dantys, Haris išsi- 
rinko tris puolėjus: puikiai pasirodžiusi per bandymą, į komandą sugrįžo 
Keitė Varpelis, atėjo naujokė, tokia Demelsa Robins, puikiai išsisukanti 
nuo Muštukų, ir Džinė Vizli, geriausiai pasirodžiusi per visas rungtis 
ir dar septyniolika kartų įmetusi Kritlį. Nors ir džiaugėsi pasirinkimu, 
Haris net užkimo besiginčydamas su nepatenkintaisiais, o dabar panašiai 
kariavo su atstumtaisiais atmušėjais. 

— Toks mano galutinis sprendimas, ir jeigu neužleisite vietos gynėjams, 
aš jus užkerėsiu! - šaukė Haris. 

Nė vienas iš atrinktų atmušėjų nebuvo tokie meistrai kaip Fredis ir 
Džordžas, bet vis tiek žaidė neblogai: Džimis Piksas, nedidukas, bet 
plačiapetis trečiakursis, taip tvojo per Muštuką pataikydamas Hariui 
galvon, kad pakaušyje iššoko kiaušinio didumo gumbas, o Ričis Kvėša 
atrodė nugeibęs, bet buvo taiklus. Juodu nuėjo į tribūną žiūrėti, kaip bus 
renkamas paskutinis komandos žaidėjas. 

Gynėjo rinkimą Haris tyčia paliko pačiai pabaigai, tikėjosi, kad stadio- 
nas beveik ištuštės ir kandidatai mažiau nervinsis. Deja, visi atmestieji 
liko vietoje, o prie jų dar prisidėjo šiaip žiūrovai, atėję pažiopsoti po ilgų 
pusryčių, todėl minia tribūnose netgi išaugo. Kiekvienam kandidatui į 
gynėjo vietą skrendant prie lankų žiūrovai ir kaukė, ir plojo. Haris dirs- 
telėjo į Ronį, kuriam amžinai neatlaikydavo nervai. Tikėjosi, kad pergalė 
per paskutines pavasario rungtynes jį bus išgydžiusi, bet nieko panašaus: 
Ronis net pažaliavo iš siaubo. 

Nė vienas iš penkių pirmų kandidatų nesulaikė daugiau kaip dviejų 
kamuolių. Hario nusivylimui, Kormakas Maklagenas iš penkių kartų 
atmušė keturis baudos metimus. Tačiau paskutinį kartą šovė ant šluotos 

bala žino kurion pusėn, minia pašėlo kvatoti ir švilpti, o Maklagenas 
nusileido ant žemės grieždamas dantimis. 

Ronis beveik alpdamas užsėdo ant savo „Pergalės-11“. 

— Sėkmės! - kažkas šūktelėjo tribūnose. Haris atsisuko manydamas, 
jog tai Hermiona, bet šaukė Levanda Rudė. Jis mielai būtų užsidengęs 
rankomis veidą, kaip po valandėlės padarė ji, bet pamanė, jog yra kapi- 
tonas, todėl turi parodyti bent kiek tvirtumo, ir nusisuko į Ronį. 

Dėl Ronio jaudinosi be reikalo: Ronis sulaikė pirmą, antrą, trečią, ket- 
virtą, penktą kamuolį. Laimingas ir vos nešaukdamas kartu su žiūrovais, 
Haris atsisuko į Maklageną pranešti jam, jog, deja, Ronis jį aplenkė, ir 
prieš pat akis išvydo raudoną Maklageno veidą. Jis atsitraukė. 

— Jo sesuo visai nesistengė, - grėsmingai tarė Maklagenas. Smilkinyje 
jam tvinkčiojo gysla, visai kaip kartais dėdei Vernonui. - Todėl jam buvo 


lengva apginti lankus. 

— Nesąmonė, - šaltai atšovė Haris. - Paskutinį kamuolį jis vos su- 
laikė. 

Maklagenas žengė artyn, bet Haris nebesitraukė. 

— Duok dar pamėginti. 


— Ne. Jau bandei. Sulaikei keturis kamuolius. Ronis - penkis. Ronis 
bus gynėjas, jis sąžiningai laimėjo atranką. Pasitrauk. 

Jau atrodė, Maklagenas trenks jam, bet tas susivaldė, tik žiauriai su- 
siraukęs nudrožė šalin niurnėdamas neaiškius grasinimus. 

— Šaunuoliai, puikiai skraidėte... 

— Roni, bravo! - dabar jau šaukė Hermiona, atbėgdama nuo tribūnų. 
Haris matė, kaip iš stadiono susikabinusios išeina Levanda ir Parvatė, 
abidvi paniurusios. Ronis, be galo patenkintas savimi ir tarsi dar aukš- 
tesnis negu paprastai, šypsojosi komandos draugams ir Hermionai. 

Paskyręs pirmą tikrą treniruotę kitą ketvirtadienį, Haris su Roniu ir 
Hermiona atsisveikino sų naująja komanda ir patraukė į Hagrido trobelę. 

Iš debesų išlindo apsiblaususi saulė, pagaliau nustojo dulkti. Haris pasi- 
juto alkanas kaip vilkas. Na, gal ką nors gaus pas Hagridą... 

- Jau maniau, nesulaikysiu ketvirto baudos metimo, - laimingas pa- 
sakojo Ronis. - Matėt, kaip suktai metė Denisa... 

— Taip, taip, buvai nepakartojamas, - nusijuokė Hermiona. 

- Šiaip ar taip, geresnis už tą Maklageną, - gyrėsi Ronis. - Ar matėt, 
kaip penktą kartą nurioglino ne ton pusėn? Sakytum nuo Supainiojimo 
kerų... 

Haris nustebo, kad po šių žodžių Hermiona tirštai užraudo. Ronis 
nieko nepastebėjo ir toliau karštai pasakojo. 

Priešais Hagrido trobelę ganėsi pririštas pilkas dičkis hipogrifas 
Kietasprandis. Pamatęs juos artinantis, jis atsuko savo didžiulę galvą ir 
kaukštelėjo it skustuvas aštriu snapu. 

— Oi, vis tiek baisokas, ar ne? - gąstelėjo Hermiona. 

— Eik sau, juk vieną kartą juo skridai, - priminė jai Ronis. 

Haris žengė į priekį ir, žiūrėdamas tiesiai hipogrifui į akis, žemai nu- 
silenkė. Po kelių akimirkų nusilenkė ir hipogrifas. 

— Kaip jautiesi? - tyliai paklausė Haris, glostydamas plunksnotą gal- 
vą. - Pasiilgsti jo? Tačiau ir su Hagridu tau gera, tiesa? 

— O! - šūktelėjo balsas. 

Iš už kertės išlindo Hagridas, apsijuosęs gėlėta prijuoste ir nešinas 
bulvių maišu. Jam ant kulnų lipo Iltis, milžiniškas Hagrido šuo. Iltis 
skalydama puolė prie svečių. 

— Atsitraukit nuo jo, nes liksit be pirštų! Aa, čia jūs... 

Iltis šokinėjo bandydama lyžtelėti Roniui ar Hermionai ausį. Hagri- 
užtrenkė duris. 

— O varge, - sudejavo Hermiona. 

— Nesijaudink, - burbtelėjo Ronis ir priėjęs prie durų garsiai pabeldė. 

— Hagridai, atidaryk, norime pasikalbėti! 

Jokio garso. 

— Jeigu neatidarysi, išsprogdinsime duris! - pagrasino Haris, išsi- 
traukdamas lazdelę. 

— Hari, kaip tu gali šitaip sakyti... - pakraupo Hermiona. 

- Ir galiu! - atšovė Haris. - Pasitrauk... 

Nespėjus jam dar ko nors pridurti, atsilapojo durys (Haris žinojo, kad 
taip bus) ir pasirodė Hagridas - baisus net ir su gėlėta prijuoste. 

— Aš esu mokytojas! - sukriokė Hagridas. - Mokytojas, Poteri! Kaip 
tu drįsti mokytojui grasinti, kad išsprogdinsi duris! 

— Atsiprašau, sere, - tarė Haris, pabrėždamas antrąjį žodį, ir įsikišo 
lazdelę. 

Hagridas apstulbo. 

— Nuo kada pradėjai mane serinti? 

— Nuo kada ėmei mane poterinti? 

— Oi, labai šmaikštu, - suniurzgė Hagridas. - Labai juokinga. Apstatei 
senį, kurgi ne... Na, gerai, užeikit, nedėkingi nenaudėliai... 

Bambėdamas jis praleido juos į vidų. Hermiona šmurkštelėjo paskui 
Harį gerokai prisibijodama. 

— Na? - burbtelėjo Hagridas, kai Haris, Ronis ir Hermiona susėdo 
aplink stalą, o Itis uždėjo savo galvą Hariui ant kelių ir ėmė seilėti jo ap- 
siaustą. - Ko reikia? Gal manęs pagailo? Manot, man liūdna, ar ką... 

— Ne, - atsakė Haris, - norėjome tave pamatyti. 

— Mes tavęs pasiilgome! - virpančiu balsu ištarė Hermiona. 

- Sakot, pasiilgot? - šniurkštelėjo nosimi Hagridas ir kažką murmė- 
damas nuėjo kaisti savo didžiulio varinio arbatinio. Pagaliau ant stalo 
patėškė tris kone kibiro talpos juodos arbatos puodelius ir dubenį savo 
firminių roksų. Haris taip norėjo valgyti, jog tiko net Hagrido kepiniai, 
todėl čiupo roksą. | 

— Hagridai, - nedrąsiai prabilo Hermiona, kai Hagridas, irgi atsisėdęs 
prie stalo, ėmė lupti bulves taip žiauriai, tarsi kiekviena lupena būtų 
jam asmeniškai nusikaltųsi, - žinok, mes tikrai norėjome toliau mokytis 
magiškųjų gyvūnų priežiūros. 

Hagridas vėl piktai sušnarpštė. Hariui pasirodė, kad ant bulvių iš 
nosies kapsi, ir širdyje apsidžiaugė, jog jie nepasilieka pietų. 

— Tikrai! - šūktelėjo Hermiona. - Bet neradome laiko savo tvarkaraš- 
čiuose. 

— Kurgi ne, - burbtelėjo Hagridas. 

Staiga kažkas tyliai sušlerpsėjo, visi atsigręžė ton pusėn. Hermiona 
sucypė, Ronis pašokęs nubėgo nuo stalo, mat jo sėdėta netoli didelės 
statinės, iki toljų nepastebėtos. Ji buvo pilna sprindinių kirmėlių, slidžių, 
baltų ir besirangančių. 

— Kas čia tokie, Hagridai? —- paklausė Haris, stengdamasis nerodyti 
pasibjaurėjimo, tačiau roksą padėjo. 

— Didžiuliai vikšrai, ir tiek, - atsakė Hagridas. 

— O kas išjų išaugs? — bailiai pasiteiravo Ronis. 

— Nieko iš jų neišaugs. Aš jais šeriu Aragogą. 

Ir jis apsipylė ašaromis. 

— Hagridai! - Hermiona stryktelėjo nuo stalo, apibėgo jį stengdamasi 
neužkliūti statinės ir apkabino virpčiojančius jo pečius. - Kas atsitiko? 

— Aragogas... - kūkčiojo Hagridas, prijuoste šluostydamasis ašaras, 
bėgančias iš juodų kaip vabalai jo akių. - Aš manau, kad jis miršta... 
Vasarą susirgo ir neatrodo, kad taisytųsi. Nežinau, ką darysiu, jeigu jis... 
jis... šitaip seniai kartu... 

Hermiona glostė Hagridui petį neišmanydama, ką sakyti. Haris supra- 
to, kaip ji jaučiasi. Prisiminė, kaip Hagridas nuožmiam slibino jaunikliui 
dovanojo pliušinį meškiuką, matė, kaip jis popino didžiulius nuodingus 
skorpionus, žinojo, kaip mėgino prisipratinti žiaurų milžiną savo pus- 
brolį, bet šitas jo polinkis prie milžiniškų gyvių buvo pats nesupranta- 
miausias: Hagridas ėmė globoti Uždrausto miško gilumoje gyvenantį 
baisinio didumo kalbantį vorą Aragogą, nuo kurio prieš ketverius metus 
abu su Roniu vos išnešė sveiką kailį. 

- Ar mes... ar mes galėtume kuo padėti? - paklausė Hermiona, ne- 
paisydama, kad Ronis klaikiai raukosi ir purto galvą. 

— Nemanau, kad kuo nors galėtumėte man padėti, Hermiona, bandė 
sulaikyti ašaras Hagridas. - Matai, visa jo gentis... Aragogo šeima... jam 
susirgus ėmė keistai elgtis... kažko labai irzli... 

— Aha, šitą būdo bruožą mes jau turėjome progos pastebėti, - sumur- 
mėjo Ronis. 

— Vargu ar kam kitam, be manęs, būtų saugu šiuo metu artintis prie jų 
kolonijos, - pasakė Hagridas ir, garsiai nusišnypštęs į prijuostę, pakėlė 
akis. — Vis tiek ačiū už gerą žodį, Hermiona. Labai dėkingas... 

Po šito pokalbio Hagridas pralinksmėjo. Nors nei Haris, nei Ronis 
neparodė jokio noro penėti vikšrais to žmogėdros - gigantiško voro, 
Hagridas, regis, patikėjo, kad jie mielai būtų tai darę, ir atlyžo. 

— Ai, visada Žinojau, kad niekaip neįtarpuosite mano pamokos į savo 
tuos tvarkaraščius, - kalbėjo jis, pildamas jiems dar arbatos. - Net jei 
būtumėt užsiprašę Laiko atsuktuvų... 

—- Negalėjome, - tarė Hermiona. - Vasarą ministerijoje sudaužėme 
visas Laiko atsuktuvų atsargas. „Magijos žinios“ rašė. 

— Na, ką gi... Vadinas, nieko negalėjot paveikti, - nutarė Hagridas. — 
Nepykit, kad aš buvau toks... trupučiuką... man tik buvo neramu dėl 
Aragogo... Be to, maniau, jeigu jus šiemet mokys profesorė Kiautena 
Liurbė... 

Visi trys jį pertraukė vienu balsu patikindami, kad profesorė Kiautena 
Liurbė, kelis kartus pavadavusi Hagridą, yra baisi mokytoja, taigi galų 
gale Hagridas temstant išleido juos pro duris visai pralinksmėjęs. 

— Mirštu iš bado, - pasakė Haris, kai jie nuskubėjo atgal per tamsoje 
skendinčią veją. Minties sukrimsti roksą jis atsisakė pavojingai trakš- 
telėjus vienam dančiui. - Mano vakarienė bus trumpa, nes dar laukia 
Sneipas. | 

Pilyje jie pamatė, kad į didžiąją salę taikosi įeiti Kormakas Maklage- 
nas. Pirmas bandymas nepavyko, jis atsitrenkė į staktą. Ronis arkliškai 
nusikvatojo ir įdrožė salėn jam iš paskos, tačiau Haris sulaikė Hermioną 
už rankos. 

— Ko? - atžariai paklausė Hermiona. 

- Jei nori Žinoti, - ramiai tarė jis, - Maklagenas tikrai atrodo užburtas 
Supainiojimo kerais. Ir jis stovėjo tiesiai prieš tavo vietą tribūnoje. 

Hermiona paraudo. 

— Gerai jau, aš jį užbūriau, - pašnibždom prisipažino ji. - Bet reikėjo 
išgirsti, ką jis kalbėjo apie Ronį ir Džinę! Be to, jo labai bjaurus būdas, 
pats matei, kaip elgėsi nepatekęs. Vargu ar būtum norėjęs komandoje 
turėti tokį žaidėją. 

— Tikriausiai nebūčiau norėjęs, - sutiko Haris. - Bet, Hermiona, argi 
taip sąžininga? Juk tu esi prefektė, ką? 

— Oi, nustok, - atkirto ji, kai jis išsišiepė. 

— Ką čia abu veikiate? - paklausė Ronis, vėl grįžęs prie didžiosios 
salės durų. 

— Nieko, - drauge atsakė Haris su Hermiona ir įėjo paskui Ronį vidun. 
Nuo jautienos kepsnio aromato Hariui sutraukė skrandį, bet nespėjo jie 
pasiekti Grifų Gūžtos stalo, kai kelią pastojo profesorius Trimitas. 

— Hari, Hari, kaip tik tavęs man reikėjo! - draugiškai sududeno jis, pe- 
šiodamas savo vėpliškų ūsų galiukus ir atkišdamas didžiulį pilvą. - Taip 
tikėjausi pagauti tave prieš vakarienę. Ką pasakytum apie kuklutes vaišes 
šįvakar mano bute? Bus toks nedidelis vakarėlis, ateis vos kelios kylančios 
žvaigždės. Maklagenas ir Zabinis, žavioji Melinda Bobin... Nežinau, ar 
ją pažįsti. Jos šeimai priklauso platus vaistinių tinklas. Ir, aišku, labai 
tikiuosi, kad savo apsilankymu mane pagerbs panelė Įkyrėlė. 

Trimitas nusilenkė Hermionai. Ronio jis tarsi nematė, nė karto į jį net 
nežvilgtelėjo. 

- Negaliu, profesoriau, - skubiai tarė Haris. - Profesorius Sneipas 
šįvakar man skyręs areštą. 

— Ką aš girdžiu! - juokingai susiraukė Trimitas. - Kaip gaila, o aš 
taip tikėjausi, Hari, kad ateisi! Na, ne, reiks man šnektelėti su Severu ir 
paaiškinti padėtį, neabejoju, kad sugebėsiu jį įtikinti ir jis atidės areštą 
kitam vakarui. Taigi abiem iki pasimatymo! 

Ir jis išriedėjo iš salės. 

— Tegul nė nesvajoja perkalbėti Sneipo, - pasakė Haris, kai Trimitas 
nebegalėjo girdėti. - Šitas areštas jau vieną kartą atidėtas. Dumbldorui 
Sneipas nusileido, bet daugiau tegul niekas nesitiki. 

— Oi, būtų gerai, kad ir tu eitum, viena aš nenoriu! - susirūpino Her- 
miona. Haris suprato, kad ji prisiminė ten būsiant Maklageną. 

— Nemanau, kad būsi viena, Džinę jis tikriausiai irgi kvies, - atšovė 
Ronis, aiškiai užsigavęs, kad Trimitas nekreipė į jį jokio dėmesio. 

Po vakarienės jie grįžo į Grifų Gūžtos bokštą. Bendrasis kambarys 
buvo sausakimšas, nes visi jau parėję, bet jiems pavyko rasti laisvą sta- 
lą. Ronis, po pokalbio su Trimitu prastai nusiteikęs, susidėjo rankas ant 
krūtinės ir įsispoksojo į lubas. Hermiona pakėlė nuo kėdės kažkieno 
paliktas „Vakarines magijos naujienas“. 

— Yra kas nors? - paklausė Haris. 

— Nelabai... - Hermiona atsivertė laikraščio vidurį ir peržvelgė pus- 
lapius. - Oi, žiūrėk, tavo tėtis, Roni... Viskas gerai! - skubiai pridūrė 
pamačiusi, kad Ronis išsigando. - Čia tik parašyta, jog jis buvo pas 
Smirdžius. „Ši, antra Mirties Valgytojo namų krata, atrodo, nedavė jokių 
rezultatų. Artūras Vizlis, Suklastotų gynybinių kerų ir apsaugos prie- 
monių konfiskavimo skyriaus vedėjas, pareiškė, kad jo komanda veikė 
gavusi slaptą pranešimą.“ 

— Aha, mano pranešimą! - apsidžiaugė Haris. - Kings Kroso stotyje 
aš jam pasakiau apie Draką ir tą daiktą, kurį jis Bordžinui užsakė pa- 
taisyti. Ką gi, jeigu namie nieko nerasta, vadinasi, tą daiktą jis atsivežė 
į Hogvartsą. 

— Bet kaip galėjo tai padaryti, Hari? - nustebusi paklausė Hermiona 
ir padėjo laikraštį. - Juk pilyje mes visi buvom apieškoti. 

— Tikrai? - apstulbo Haris. - Aš nebuvau. 

— Na, žinoma, tu nebuvai, aš pamiršau, jog pavėlavai. Kai įėjome į 
holą, Filčas mus visus perbraukė Paslapčių gaudikliu. Bet koks daiktas, 
susijęs su Tamsiąja puse, būtų buvęs rastas, žinau, kad iš Niurzgos buvo 

atimta sudžiūvusi galva. Taigi matai, kad Smirdžius nebūtų galėjęs nie- 
ko įsinešti! 

Šiek tiek ataušęs Haris valandėlę žiūrėjo, kaip Džinė Vizli žaidžia su 
Arnoldu, Nykštukiniu pūkučiu, paskui sugalvojo kitą variantą. 

— Vadinasi, kas nors jam pasiuntė pelėdą. Motina ar šiaip kas. 

- Visos pelėdos irgi tikrinamos, - pasakė Hermiona. - Filčas pasakojo, 
kai visur, kur tik pasiekdamas, baksnojo tuo savo Paslapčių gaudikliu. 

Haris neberado, kaip dar paprieštarauti. Regis, Smirdžius tikrai nie- 
kaip negalėjo įnešti į mokyklą jokio pavojingo ar su Tamsiąja puse susi- 
jusio daikto. Jis klausiamai pažvelgė į Ronį. Susidėjęs rankas, draugas 
spoksojo į Levandą Rudę. 

— Nesugalvosi, kaip Smirdžius galėjo?.. 

— Oi, nustok, Hari, - atkirto Ronis. 

— Klausyk, aš nekaltas, kad Trimitas pakvietė mane ir Hermioną į tą 
savo kvailą vakarėlį, nei aš, nei ji netrokštame ten eiti! - užsidegė Haris. 

— Na, kadangi nesu kviečiamas į jokius vakarėlius, - stodamasis tarė 
Ronis, - manau, eisiu miegot. 

Ir jis nuėjo prie durų į bendrabučius. Haris su Hermiona nulydėjo jį 
akimis. 

— Hari, - užkalbino jį Demelsa Bobin, naujoji puolėja, - aš tau tu- 
riu žinią. 

— Nuo profesoriaus Trimito? - viltingai paklausė Haris. 

— Ne... Nuo profesoriaus Sneipo, - atsakė Demelsa. Hariui krūpte- 
lėjo širdis. - Jis sako, jog, tu turi šįvakar pusę devynių prisistatyti į jo 
kabinetą atlikti arešto, nesvarbu, kiek būtum gavęs kvietimų. Dar liepė 
pranešti, kad tau reikės rūšiuoti Didžkirmius, išrinkti supuvusius, kurie 
nebetinkami eliksyrams daryti. Ir dar... jis sako, kad turėsi apsieiti be 
apsauginių pirštinių. 

— Gerai, - niūriai tarė Haris. - Ačiū, kad pasakei, Demelsa. 


DVYLIKTAS SKYRIUS 


Sidabras ir opalai 


Kurgi Dumbldoras ir ką veikia? Per kelias savaites Haris matė direktorių 
vos du kartus. Valgyti į didžiąją salę jis beveik neateidavo, taigi, Hario 
manymu, Hermiona neklydo sakydama, kad jo po kelias dienas nebūna 
mokykloje. Nejau Dumbldoras pamiršo žadėtąsias pamokas? Jis juk aiš- 
kino, kad tos pamokos susijusios su pranašyste, Haris jautėsi paguostas 
ir padrąsintas, o dabar vėl pasijuto paliktas likimo valiai. 

Spalio viduryje įvyko pirmoji tais mokslo metais išvyka į Kiauliaso- 
dį. Haris nerimavo, kad gal tos kelionės išvis bus uždraustos, kai šitaip 
sustiprinta mokyklos apsauga, bet apsidžiaugė išgirdęs, jog išvyka bus: 
visad gera kelioms valandoms ištrūkti iš pilies. 

Kelionės dieną Haris pabudo anksti. Rytas buvo vėjuotas. Iki pusryčių 
skaitinėjo savo senąjį vadovėlį „Eliksyrų darymo aukštesnioji pakopa“. 
Šiaip jis niekad lovoje neskaitydavo vadovėlių, toks elgesys, kaip teisin- 
gai sakė Ronis, tiesiog nepadorus, tik Hermiona šitaip darydavo, buvo 
nepataisoma. Tačiau Hariui atrodė, kad Netikram Princui priklausęs 
„Eliksyrų darymas“ vargu ar laikytinas vadovėliu. Kuo daugiau jis 
gilinosi į knygą, tuo labiau įsitikino jos naudingumu: joje ne tik buvo 
pilna gerų patarimų, kaip daryti įvairius eliksyrus, padedančių Hariui 
pelnyti Trimito liaupses, bet ir visokių smulkių kerų bei užkalbėjimų, 
surašytų paraštėse. Pataisymai ir perbraukimai rodė, kad Princas pats 
juos sukūrė. | 

Haris jau išmėgino keletą Princo sugalvotų kerų. Nuo vienų nepa- 
prastu greičiu auga kojų nagai (šitai koridoriuje jis išbandė su Niurzga, 
rezultatas buvo labai juokingas), kiti prilipina prie gomurio liežuvį 

(sukeldamas visuotinį susižavėjimą, jis du kartus tokį pokštą iškrėtė 
Argui Filčui), bet visų naudingiausi turbūt Muffliato burtai, nuo kurių 
pasirinktam Žmogui ima nežinia ko baisiai zvimbti ausyse, taigi per pa- 
moką gali šnekėtis kiek tinkamas, mokytojas tavęs neišgirs. Tik vienai 
Hermionai visi šie kerai nekėlė jokio susižavėjimo, ji susiraukdavo kaip 
devynios pėtnyčios ir visai nesiteikdavo šnekėtis, jeigu Haris ką nors 
užburdavo Muffliato kerais. 

Haris pasidėjo knygą šonu norėdamas geriau įsiskaityti į vieną aprašą. 
Tie kerai, atrodo, reikalavo didelių pastangų, nes Princas išvien braukė 
ir taisė, bet pagaliau puslapio kampe paskrebeno: 

Levicorpus (bžd) 

Į langus negailestingai beldžiant vėjui ir šlapdribai ir garsiai knar- 
kiant Neviliui, Haris susimąstė. „Bžd“ tikriausiai reiškia „bežodžiai“. 
Jis labai abejojo, ar sugebės pasinaudoti šiais kerais, mat bežodžiai 
burtai jam sunkiai sekėsi ir tai jam mikliai primindavo Sneipas per savo 
pamokas. Kita vertus, kol kas Princas buvo daug geresnis mokytojas 
už Sneipą. 

Jis mostelėjo lazdele į nieką jos nenukreipdamas ir galvoje ištarė: 
Levicorpus! 

— Aaaaaaaa! 

Plykstelėjo šviesa, kambarys prisipildė balsų: visus pažadino Ronio 
riksmas. Haris išsigandęs nusviedė knygą kaži kur - Ronis kabėjo ore 
aukštyn kojom tarsi pakabintas ant nematomo kablio. 

— Atsiprašau! - sušuko Haris. Dinas ir Semas kvatojo, Nevilis pakilo 
nuo grindų, mat buvo išvirtęs iš lovos. - Palauk, nuleisiu tave... 

Jis pagriebė eliksyrų knygą ir ėmė karštligiškai ieškoti reikiamo pus- 
lapio, pagaliau radęs šiaip taip įskaitė po kerų aprašu pakraigliotą žodį. 
Tikėdamasis, jog tai yra atkerėjimo burtažodis, Haris mintyse įsakmiai 
ištarė: Liberacorpus! 

Vėl plykstelėjimas, ir Ronis nudribo ant savo lovos. 

- Atsiprašau, - tyliai pakartojo Haris. Dinas ir Semas tebekvatojo. 

— Rytoj verčiau užstatyk žadintuvą, - suniurnėjo Ronis. 

Kol jie apsirengė po kelis ponios Vizli rankomis megztus megztinius, 
pasiėmė apsiaustus, šalikus ir pirštines, Roniui praėjo išgąstis ir jis nutarė, 
kad Hario naujieji kerai labai įdomūs; tokie įdomūs, kad prie pusryčių 
stalo jis nedelsdamas ėmė pasakoti nuotykį Hermionai. 

— „tada vėl žybtelėjo šviesa ir aš nudribau ant lovos! - išsišiepė Ronis 
ir atsikando dešrelės. | 

Hermiona, nė nešyptelėjusi pasakojant tą anekdotišką nutikimą, at- 
suko į Harį ledinį veidą. 

— Ar tie kerai ir vėl buvo iš tos tavo eliksyrų knygos? - paklausė ji. 

Haris susiraukė. 

— Visada lauki blogiausio, tiesa? 

— Taip ar ne? 

— Na, taip, ir kas iš to? 

- Ir tu nutarei išbandyti nežinomus, ranka aprašytus burtus? Pažiū- 
rėti, kas bus? 

— Kas čia tokio, kad ranka aprašyti? - atšovė Haris, nepaisydamas 
antrojo klausimo. 

— Tikriausiai jie nėra patvirtinti Magijos ministerijos, - pasakė Hermio- 
na. - Be to, - pridūrė pamačiusi, kaip Haris ir Ronis užvertė akis, - pra- 
dedu manyti, kad šitas tavo princas buvo gan klastingo būdo. 

Haris su Roniu ėmė garsiai protestuoti. 

— Tai buvo pokštas! - aiškino Ronis, apversdamas ant dešrelių pomi- 
dorų padažo butelį. - Tik pokštas, Hermiona! 

— Pakabinti žmogų ore aukštyn kojomis? Kas galėjo švaistyti energiją 
ir laiką tokiems burtams kurti? 

— Pavyzdžiui, Fredis ir Džordžas, - gūžtelėjo Ronis. - Jiems tai pa- 
tiktų. Ir... 

— Mano tėtis, - staiga prisiminė Haris. 

— Ką? — vienu balsu paklausė Ronis ir Hermiona. 

- Šituos kerus yra panaudojęs mano tėtis. Lubinas pasakojo. 

Tai buvo netiesa. Iš tikrųjų Haris savo akimis matė, kaip tėvas tais 
kerais užbūrė Sneipą, bet nei Roniui, nei Hermionai jis niekad nepasa- 
kojo apie tą savo ekskursiją Minčių koštuvu. Staiga dabar jam dingtelėjo 
nuostabi mintis. Ar gali būti, kad Netikras Princas yra jo... 

— Gal tavo tėtis ir naudojo, - tarė Hermiona. - Bet ne jis vienas. Jei 
kartais pamiršai, esame matę, kaip tuos kerus panaudojo visas būrys bur- 
tininkų. Pakabino žmones ore. Bejėgius ir miegančius paleido skrieti. 

Haris išvertė akis. Dabar ir jis prisiminė, kaip elgėsi Mirties Valgytojai 
pasaulio kvidičo čempionate. Ronis atėjo jam į pagalbą. 

— Tai visai kas kita, - gyvai tarė jis. - Jie tais kerais piktnaudžiavo. Haris 
irjo tėtis tik pokštavo. Hermiona, - pridūrė Ronis, rūsčiai pagrasindamas 
jai dešrele, - Princas tau nepatinka, nes jam geriau sekasi eliksyrai. 

— Tai neturi nieko bendro! - užraudo Hermiona. - Aš manau, kad labai 
neatsakinga naudoti kerus nežinant jų paskirties. Ir nustok jį tituluoti 
princu. Galiu prisiekti, jog tai kokia nors kvaila pravardė, be to, man 
neatrodo, kad jis buvo geras žmogus! 

— Nežinau, iš kur tu ištraukei, - karščiavosi Haris. - Jeigu jis būtų 
buvęs pradedantysis Mirties Valgytojas, nebūtų gyręsis, kad yra „ne- 
tikras“, ar ne? 

Tai sakydamas Haris prisiminė, kad jo tėtis buvo tikras, gryno kraujo 
burtininkas, bet pasistengė nustumti tą mintį, pagalvos vėliau... 

— Mirties Valgytojai negali visi būti grynakraujai, nes grynakraujų 
burtininkų lieka vis mažiau, - nepasidavė Hermiona. - Man rodos, dau- 
guma jų maišyti, tik apsimeta grynakraujais. Iš tikrųjų jie nekenčia vien 
Žiobarų kilmės burtininkų, o tave ir Ronį su džiaugsmu priimtų. 

— Neįmanomas daiktas, kad man būtų leista tapti Mirties Valgytoju! - 
sušuko Ronis. Dešrelės kąsnis nusmuko nuo šakutės, ir jis ja kaukštelėjo 
Erniui Makmilanui per galvą. - Mano visa šeima kraujo išdavikai! Mirties 
Valgytojams tai toks pat nusikaltimas kaip ir būti Žiobaru! 

— Manimi jie tikrai apsidžiaugtų, - kandžiai tarė Haris. - Būtume 
geriausi draugai, jeigu jie vis nesistengtų manęs nugalabyti. 

Ronis ėmė juoktis, net Hermiona nenoromis šyptelėjo. Pokalbį nu- 
traukė priėjusi Džinė. 

— Labas, Hari, aš tau turiu įteikti štai ką. 

Ant pergamento ritinėlio pažįstama pasvira rašysena buvo užrašytas 
jo vardas. 

— Ačiū, Džine. Bus Dumbldoro pamoka! - pasigyrė Haris Roniui ir 
Hermionai, išvyniojęs ritinėlį ir perskaitęs laiškelį. - Pirmadienio va- 
kare! - Staiga užliejo toks lengvumas ir džiaugsmas. - Nori su mumis į 
Kiauliasodį, Džine? 

— Aš einu su Dinu. Gal susitiksime, - pamojo ji ir nuėjo. 

Kaip visada, Filčas stovėjo prie ąžuolinių lauko durų ir tikrino visus 
pagal leidimą vykti gavusiųjų sąrašą. Procesas užtruko daug ilgiau nei 
paprastai, nes Filčas dar kiekvieną apieškojo Paslapčių gaudikliu. 

— Kokia bėda, jeigu mes kokį Tamsos daikčiuką išnešime IŠ MO- 
KYKLOS? - piktai paklausė Ronis, bailiai dėbčiodamas į ilgą ploną 
strypą. - Turbūt reikėtų tikrinti, ką mes įsinešime? 

Tokiom šnekom jis tik užsidirbo papildomą bakstelėjimą jutikliu į 
skruostą. Išėjęs į vėją ir šlapdribą dar ilgai raukėsi. 

Kulniuoti į Kiauliasodį nebuvo smagu. Haris apsimuturiavo veidą ša- 
liku. Neuždengtą vietą tuoj nudrengė vėtra. Kelias į miestelį buvo pilnas 
mokinių, besigalynėjančių su vėjo gūsiais. Hariui ne kartą dingtelėjo, ar 
nebūtų buvę geriau šiltai sėdėti bendrajame kambaryje, o kai pagaliau 
pasiekė Kiauliasodį ir išvydo, kad „Apkvaitėlio juokų krautuvėlė“ už- 
kalta, galutinai suprato, jog ši išvyka bus ne iš inksmųjų. Pirštinėta ranka 
Ronis parodė į konditeriją „Devyni medūs“, laimei, atidarytą. Haris su 
Hermiona įsvirduliavo paskui jį vidun. 

— Garbė Dievui, - sudrebėjo Ronis, atsidūręs irisais kvepiančioje šilu- 
moje. - Niekur iš čia nebeikim. 

— Hari, berniuk! - sududeno balsas už nugarų. 

—- One, - murmtelėjo Haris. Atsigręžę jie išvydo profesorių Trimitą 
su didžiule kailine kepure ir tokiu pačiu kailiu papuoštų apsiaustu, 

sugniaužusį nemažą maišelį cukruotų ananasų. Jis užėmė kone pusę 
krautuvėlės. 

— Hari, jau būsi praleidęs trejas mano vaišes! - švelniai kumštelėjo 
Hariui krūtinėn Trimitas. - Nieko nebus, berniuk, tau nepavyks manęs 
atsikratyti. Panelei Įkyrėlei, viliuosi, patiko mano vakarėliai? 

— Taip, iš tiesų, - bejėgiškai tarė Hermiona. 

— Tai kodėl tu, Hari, neatėjai kartu? - griežtai paklausė Trimitas. 

— Profesoriau, man buvo kvidičo treniruotė, - teisinosi Haris. Tiesą 
sakant, kada tik gaudavo iš Trimito alyviniu kaspinėliu surištą kvietimo 
ritinėlį, visada vakarėlio valandą paskirdavo treniruotę. Toks metodas 
reiškė, kad Ronis neliks nuošaly. Paprastai jie kartu su Džine pasijuokdavo 
įsivaizdavę, kaip Hermiona viena uždaryta su Maklagenu ir Zabiniu. 

— Na, kai šitaip dirbi, manau, laimėsite pirmas rungtynes, - tarė Tri- 
mitas. - Tačiau maža pramogėlė dar niekam nėra pakenkusi. O kaip dėl 
pirmadienio vakaro, juk tokiu oru tikriausiai nesitreniruosi... 

— Negaliu, profesoriau, turiu... ee... tą vakarą man paskirta ateiti pas 
profesorių Dumbldorą. 

— Vėl nesėkmė! - tragišku balsu sušuko Trimitas. - Ką gi... Ir vis dėlto, 
Hari, vieną kartą turėsi ateiti! 

Karališkai pamojęs, jis išplumpsėjo iš krautuvėlės. Į Ronį kreipė tiek 
dėmesio, kiek į „Tarakonų dražė“. 

— Negaliu patikėti, kad tu ir vėl išsisukai, — pakraipė galvą Hermio- 
na. - Ne tokie jau ir blogi tie vakarėliai, supranti, kai kada netgi visai 
smagu... - Pamačiusi Ronio išraišką skubiai pakreipė kalbą: — Žiūrėkit, 
yra „Deluxe“ cukrinių plunksnų, kelias valandas nesučiulpsi! 

Apsidžiaugęs, kad Hermiona pakeitė temą, Haris su perdėtu smal- 
sumu ėmė apžiūrinėti cukrines plunksnas, bet Ronis, Hermionos pa- 
klaustas, kur iar norėtų eiti, tik paniuręs gūžtelėjo. 

— Einara į „Tris šluotas“, - pasiūlė Haris. - Bent bus šilta. 

Jie vėl apsimuturiavo šalikais ir išėjo iš konditerijos. Po saldžios 
„Devynių medų“ šilumėlės aštrus vėjas kapojo kaip peilis. Gatvė buvo 

apytuštė: niekas nesišnekučiavo, visi skubėjo savo keliu. Tik prie „Irijų 
šluotų“ stovėjo du vyriškiai. Vienas plonas ir aukštas, prisimerkęs Haris 
barmeną. Hariui, Roniui ir Hermionai artinantis, barmenas tvirčiau susi- 
supo apsiaustu ir nuėjo. Likęs kitas, mažesnio ūgio žmogelis kažką laikė 
rankose. Atsidūręs prie pat jo, Haris pagaliau jį pažino. 

— Mandangas! | 

Klišas storuliukas ilgais Žilstelėjusiais plaukais net pašoko ir paleido 
iš rankų seną lagaminą, šis atsidarė, iš jo pasipylė visoks turtas - tiesiog 
senienų krautuvėlės vitrina. 

— O, labas, Hari, - burbtelėjo Mandangas Flečeris, bandydamas ne- 
prarasti orumo. - Na, bet aš tavęs neužlaikysiu. 

Ir jis ėmė paskubom graibyti nuo žemės iškritusius daiktus. Buvo 
aišku, jog; trokšta kuo greičiau dingti. 

— Ar šituos daiktus parduodi? - paklausė Haris, pamatęs, kaip Man- 
dangas renka savo lobius. 

— A, reikia juk kaip nors užsidirbti duonos kąsnį, - suburbėjo Man- 
dangas. - Atiduok! | 

Mat Ronis pasilenkęs pakėlė kažkokį sidabrinį daiktą. 

— Pala, - lėtai ištarė Ronis, - kažkuo pažįstamas... 

— Dėkui! - Mandangas griebė taurę Roniui iš rankų ir įgrūdo į laga- 
miną. - Na, iki greito pasimatymo... Ai! 

Stvėręs už gerklės, Haris prispaudė Mandangą prie užeigos sienos. 
Tvirtai laikydamas jį viena ranka, kita išsitraukė lazdelę. 

— Hari! - suklykė Hermiona. 

- Tu ją paėmei iš Sirijaus namų, - pasakė Haris, stovėdamas nosis į 
nosį su Mandangu. Į jį tvoskė tabako ir alkoholio smarvė. - Ant jos buvo 
Blekų šeimos herbas. 

— Aš... ne... ką... - sušvokštė Mandangas. Jo veidas pamažu darėsi 
violetinis. 

— Ką tu darei? Tą vakarą, kai jis mirė, nuėjai į jo namus ir juos ap- 
švarinai? 

— Aš... ne... 

— Atiduok taurę! 

— Hari, nereikia! - suriko Hermiona, kai Mandangas visai pamėlo. 

Pokštelėjimas, ir Haris pajuto, kaip jo rankos paleidžia Mandango ger- 
klę. Gaudydamas orą, Mandangas čiupo savo lagaminą, o tada TERKŠT 
ir dingo oru. 

Haris garsiai nusikeikė. 

- GRĮŽK, VAGIE! 

— Beprasmiška rėkauti. 

Iš nežinia kur išdygo Tonks nuo šlapdribos kone varvančiais plau- 
keliais. 

— Mandangas dabar gal jau Londone, todėl neverta šūkauti. 

- Jis pavogė Sirijaus daiktą! Pavogė! 

- Taip, tačiau dėl to neverta šalti, - atšovė Tonks, regis, visiškai nesu- 
jaudinta tokios informacijos. 

Ji lydėjo juos akimis, kol jie įžengė į „Tris šluotas“. Viduje Haris vėl 
pratrūko: 

— Jis apvogė Sirijaus namus! 

- Žinau, Hari, bet, būk geras, nešūkauk, žmonės žiūri, - sušnibždėjo 
Hermiona. - Eik ir sėskis, aš tau paimsiu atsigert. 

Haris tebeširdo, kai po valandėlės Hermiona grįžo prie stalo nešina 
trim „Pasukų punšo“ buteliais. 

- Nejaugi brolija negali pažaboti Mandango? - piktai sukuždėjo Ha- 
ris. - Negi negali padaryti, kad būdamas būstinėje jis nevogtų visko, kas 
nepritvirtinta? 

— Ššš! - sudraudė jį Hermiona, beviltiškai dairydamasi, ar kas nesi- 
klauso. Netoliese sėdintys du burtininkai labai smalsiai stebeilijo į Harį, 
o atokiau koloną ramstė Zabinis. - Hari, man irgi nepatiktų, Žinau, kad 
jis vagia tau priklausančius daiktus... 

Haris paspringo punšu - buvo pamiršęs, kad paveldėjo Grimaldžio 
aikštės dvyliktą namą. 

— Taip, tie daiktai mano! Nenuostabu, kad neapsidžiaugė susidūręs su 
manimi. Na, aš pasakysiu Dumbldorui, kas darosi, jo vieno Mandangas 
prisibijo. 

— Gerai sugalvojai, - tarė Hermiona, apsidžiaugusi, kad Haris pagaliau 
apsiramino. - Roni, kur taip žiopsai? 

— Niekur, - atsakė Ronis, skubiai nusukdamas žvilgsnį nuo baro, bet 
Haris suprato, kad jis ryja akimis madam Rosmertą, patrauklią, gundan- 
čios figūros barmenę. Ronis seniai jai simpatizavo. 

— Nieko ir nepeši, jeigu dar imsi ugninės, - įgėlė jam Hermiona. 

Ronis neatsiliepė į jos pašaipą ir, kaip jam atrodė, oriai tylėdamas 
siurbčiojo savo gėrimą. Haris galvojo apie Sirijų ir kaip jis, beje, nekentė 
tų sidabro taurių. Hermiona barškino krumpliais į stalą šaudydama 
akimis čia į Ronį, čia į barą. 

Hariui išgėrus butelį, ji tarė: 

— Galjau šiandien užtenka, grįžtam į mokyklą? 

Abu vaikinai linktelėjo: išvyka neįdomi, oras kuo toliau, tuo labiau 
bjursta. Ir vėl jie susisupo į apsiaustus, apsitūlojo šalikais, užsimovė 
pirštines, tada paskui Keitę Varpelį ir jos draugę išėjo iš užeigos ir pa- 
traukė Didžiąja gatve. Per stingstančią pliurę žygiuojant į Hogvartsą, 
Hario mintys vis grįždavo prie Džinės. Tikriausiai jos nesutiko todėl, 
mąstė Haris, kad ji su Dinu jaukiai sėdi madam Lepečkojės arbatinėje, 
tame laimingų porų prieglobstyje. Susiraukęs jis dar žemiau pasilenkė 
atstatydamas kaktą šlapdribai. 

Netrukus Haris pastebėjo, kad Keitės Varpelio ir jos draugės balsai, 
nešami vėjo, pasidarė šaižesni ir garsesni. Haris prisimerkęs įsižiūrėjo į 
neaiškias jų figūras. Mergaitės ginčijosi dėl kažkokio daikto, kurį Keitė 
laikė rankoje. 

— Ne tavo reikalas, Lene! - išgirdo Haris sakant Keitę. 

Kelias darė vingį. Šlapdriba apkrėtė Hario akinių stiklus. Perbraukęs 
juos pirštine, jis pamatė, kaip Lenė griebė tą daiktą Keitei iš rankų. Keitė 
trūktelėjo jį atgal, paketėlis nukrito žemėn. 

Tą akimirką Keitė pakilo į orą - ne taip kaip andai Ronis, juokingai 
pakibdamas aukštyn kojomis, o grakščiai ištiesusi rankas, lyg ketindama 
skristi. Bet kažkas buvo ne taip, kažkas keista... Smarkus vėjas plakė jai 
į veidą plaukus, tačiau akys buvo užmerktos, veidas be jokios išraiškos. 

Staiga, atsidūrusi gal šešios pėdos virš žemės, Keitė šiurpiai suriko. Ji 
atsimerkė, tačiau tai, ką matė ar jautė, aiškiai kėlė neapsakomą skausmą. 
Ji klykė ir klykė. Lenė, pati rėkdama, sugriebė Keitei už kojų ir patraukė 
ją Žemyn. Ronis, Haris ir Hermiona puolė padėti; vos spėjo nutverti Keitei 
už čiurnų, kai ji pati užgriuvo ant jų. Haris su Roniu pagriebė ją, bet ji 
taip raitėsi, kad juodu vos nulaikė. Paguldė ant kelio, bet ji blaškėsi ir 
šaukė, atrodo, nė vieno jų nepažindama. 

Haris apsižvalgė. Aplinkui nei namų, nei žmonių. 

— Pabūkite čia! - šūktelėjo jis draugams per švilpiantį vėją. - Eisiu 
pagalbos! 

Jis bėgte pasileido į mokyklą. Nė karto nebuvo matęs, kad kam būtų 
atsitikę taip kaip Keitei, ir nesuprato tokio jos elgesio priežasties. Nėręs 
už posūkio atsitrenkė į kažką tarsi didžiulį lokį, einantį dviem kojom. 

— Hagridai! - uždusęs pašaukė Haris, ropšdamasis iš gyvatvorės, į 
kurią buvo nugriuvęs. 

— Haris! - nustebo Hagridas. Jo antakiai ir barzda buvo apsnigti, jis 
vilkėjo savo nepamainomuosius bebrenų kailinius. - Buvau aplankyti 
Gropo, nepatikėsi, kaip puikiai jam sekasi... 

— Hagridai, tenai žmogus ar sužeistas, ar užkeiktas, ar dar kas pa- 
daryta... 

— Ką? - pasilenkęs šūktelėjo Hagridas, nes vėtroje neišgirdo. 

- Zmogus užkeiktas! - suriko Haris. 

— Užkeiktas! Kas užkeiktas? Ne Ronis? Ne Hermiona? 

— Ne, nejie, Keitė Varpelis. Ten... 

Drauge jie nubėgo keliu atgal. Tuoj pamatė būrelį, apstojusį Keitę, vis 
taip pat besiraitančią ir klykiančią ant žemės. Ronis, Hermiona ir Lenė 
kaip mokėdami ją maldė. 

— Pasitraukit! - sušuko Hagridas. - Duokit man pažiūrėti! 

— Jai kažkas pasidarė! - kūkčiojo Lenė. - Nežinau kas... 

Hagridas valandėlę žiūrėjo į Keitę, tada pastvėrė ją glėbin ir nubėgo 
į pilį. Po kelių minučių Keitės riksmus užgožė vėjo kaukimas. 

Hermiona žengė prie verkiančios mergaitės ir apkabino ją. 

— Tu Lenė, taip? 

Mergaitė linktelėjo. 

— Ar staiga taip įvyko? 

- Kai plyšo tas popierius, - sukūkčiojo Lenė ir parodė į purviną, peršla- 
pusį paketą ant vieškelio. Kur buvo perplyšęs popierius, blizgėjo kažkas 
žalsva. Ronis pasilenkęs siekė daikto, bet Haris staigiai atitraukė jį. 

— Neliesk! 

Jis atsitūpė. Popieriuje gulėjo puošnus opalų vėrinys. 

— Esu jį kažkur matęs, - sušnibždėjo Haris, nenuleisdamas akių nuo 
papuošalo. - Prisiminiau! Kadaise buvo Bordžino ir Berko krautuvėlėje. 
Etiketėje buvo parašyta, kad užkeiktas. Tikriausiai Keitė jį palietė. - Jis 
pažvelgė į bejėgiškai drebančią Lenę. - Kaip tas daiktas atsidūrė pas 
Keitę? 

— Na, mes dėl to ir susiginčijome. Ji grįžo iš tualeto „Trijose šluotose“ 
nešina šituo paketėliu, atseit staigmena vienam žmogui Hogvartse, ji pa- 
prašyta nunešti. Taip keistai atrodė tai sakydama. Ne ne, galiu prisiekti, 
kad ji buvo užburta Valdymo kerais, o aš nesupratau! 

Lenė ėmė dar graudžiau kūkčioti. Hermiona švelniai paglostė 
jai petį. 

- Lene, ar ji nepasakė, kas jai davė paketą? 

- Ne... Nesutiko pasakyti. Aš pradėjau ją kvailinti, kad neneštų į mokyk- 
lą, bet ji nenorėjo klausyti, tada mėginau atimti ir... ir... — sudejavo Lenė. 

— Verčiau negaiškim ir einam į mokyklą, ten sužinosime, kaip ji jau- 
čiasi, - tarė Hermiona, vis dar apkabinusi Lenę. 

Haris padvejojęs nusitraukė šaliką ir, nepaisydamas Ronio protesto, 
stropiai suvyniojo į jį vėrinį ir paėmė. 

— Reikės parodyti madam Pomifri. 

Eidamas vieškeliu paskui Lenę ir Hermioną, Haris įtemptai galvojo. 
Mokyklos kieme jis prabilo nebepajėgdamas slėpti savo minčių: 

—- Smirdžius žino apie vėrinį. Buvo Bordžino ir Berko krautuvės vitri- 
nuo jo ir jo tėtušio. Štai ką jis pirko tą dieną, kai mes jį sekėme! Jis prisi- 
minė ir grįžo nusipirkti vėrinio! 

- Na, nežinau, Hari... - suabejojo Ronis. - Šimtai žmonių pereina per 
Bordžino ir Berko krautuvę... Be to, juk ta mergaitė sakė, kad Keitė jį 
atsinešė iš moterų tualeto? 

— Ji tik sakė grįžusi iš tualeto su tuo daiktu, bet nebūtinai ten jį 
gavo... 

— Makgonagal! - įspėjo Ronis. 

Haris pakėlė akis. Iš tiesų - per sniegą ir vėją pilies laiptais jų pasitikti 
lipo profesorė Makgonagal. 

— Hagridas sako, kad jūs visi keturi matėte, kas atsitiko Keitei Varpe- 
liui. Prašom tučtuojau eiti į mano kabinetą! Ką čia turi, Poteri? 

— Čia daiktas, kurį ji palietė, - atsakė Haris. 

— O siaube, - susirūpinusi sumurmėjo profesorė, imdama iš Hario 
vėrinį. - Ne, ne, Filčai, jie su manimi! - skubiai tarė pamačiusi, kad 
koridoriumi nekantriai atklibikščiuoja ūkvedys, atkišęs savo Paslapčių 
gaudiklį. - Neškite šitą vėrinį profesoriui Sneipui, tik šiukštu neprisi- 
lieskite, tegul būna suvyniotas į šaliką! 

Haris su draugais nusekė paskui profesorę Makgonagal į jos kabinetą. 
Langų stiklus barškino vėjas, kambaryje buvo šalta, nors kūrenosi židinys. 
Profesorė Makgonagal uždarė duris ir atsisėdo prie rašomojo stalo. 

— Na? - griežtai prabilo. - Kas ten įvyko? 

Mikčiodama ir bandydama tramdyti raudą, Lenė apsakė profesorei, 
kaip Keitė nuėjo į „Trijų šluotų“ tualetą, kaip grįžo nešina neaiškiu pa- 
ketėliu, kaip atrodė lyg nesava ir kaip jiedvi susiginčijusios, ar verta nešti 
į mokyklą nežinomus daiktus, kaip ginčas baigęsis tuo, kad jos susistum- 
džiusios dėl to paketėlio ir jis perplyšęs. Dabar Lenė taip užsikūkčiojo, 
kad iš jos nebegalėjai išgauti jokio žmoniško žodžio. 

— Na, gerai, - nepiktai tarė profesorė Makgonagal, - eik į ligoninę, 
tegul madam Pomfri tau duoda ko nors nuo šoko. 

Jai išėjus Makgonagal kreipėsi į tris draugus: 

— Kas atsitiko Keitei prisilietus vėrinio? 

— Ji pakilo į orą, - atsakė Haris, nespėjus išsižioti nei Roniui, nei 
Hermionai. - Tada ėmė rėkti, paskui nudribo. Profesore, ar negalėčiau 
susitikti su profesoriumi Dumbldoru? 

— Direktorius išvykęs iki pirmadienio, Poteri, - nustebusi pasakė pro- 
fesorė Makgonagal. 

- Išvykęs? - piktai pakartojo Haris. 

— Taip, Poteri, išvykęs! - atšovė Makgonagal. - Tačiau kad ir ką nori 
pasakyti apie šį dalyką, Poteri, gali drąsiai kloti man! 

Haris dar dvejojo. Profesorė Makgonagal buvo ne iš tų, kuriai norisi 
atverti širdį; Dumbldoras, nors daugeliu atžvilgių griežtesnis, vis dėlto 
tikriausiai nespjautų net ir į fantastiškiausią teoriją. Tačiau reikalas žūt- 
būtinės svarbos, nedera svarstyti, būsi išjuoktas ar ne. 

— Profesore, aš manau, kad vėrinį Keitei davė Drakas Smirdžius. 

Vienoj pusėj Ronis sutrikęs pasitrynė nosį, kitoj pusėj Hermiona ėmė 
mindžikuoti lyg norėdama atsidurti toliau nuo Hario. 

— Labai sunkus kaltinimas, Poteri, - gerokai patylėjusi priblokšta tarė 
profesorė Makgonagal. - Įrodymų turi? | 

— Ne, bet... - Ir jis papasakojo, kaip jie atsekė Smirdžių iki Bordžino ir 
Berko krautuvės, kaip jie klausėsi pokalbio tarp jo ir Bordžino. 

Jam baigus kalbėti profesorė lyg ir susvyravo. 

- Sakai, Smirdžius Bordžinui kažką atnešė taisyti? 

— Ne, profesore, jis tik norėjo, kad Bordžinas jam paaiškintų, kaip 
kažką sutaisyti, to daikto jis neturėjo su savim. Tačiau svarbiausia, jog 
jis tada kažką pirko, manau, jog šitą vėrinį... 

— Tu matei, kaip Smirdžius išėjo iš krautuvės nešinas panašiu 
paketu? 

— Ne, profesore, jis liepė Bordžinui pirkinį jam palikti... 

- Bet, Hari, - įsikišo Hermiona, - Bordžinas paklausė, ar jis nenorėtų 
pasiimti, ir Smirdžius atsisakė... 

— Aišku, todėl, kad nenorėjo paliesti vėrinio! - piktai tarė Haris. 

— Jis atsisakė štai kokiais žodžiais: „Kaip atrodyčiau gatve nešdamasis 
tokį daiktą?“ - nenusileido Hermiona. 

— Na, ir būtų atrodęs kvailokai nešdamasis vėrinį, - bandė ginti draugą 
Ronis. 

- Ai, Roni, - neteko kantrybės Hermiona, - juk vėrinys būtų buvęs su- 
vyniotas, jam nebūtų reikėję jo liesti, galėjo ramiai įsikišti po apsiaustu ir 
niekas nebūtų pamatęs! Man rodos, tai, ko jis norėjo, kad Bordžinas jam 
paliktų, buvo arba didelis, arba triukšmingas daiktas. Gatvėje visiems 
galintis kristi į akis. Be to, - garsiau pridūrė ji, nespėjus Hariui papriešta- 
rauti, - prisimeni, aš juk Bordžiną klausiau apie vėrinį? Įėjusi pasiaiškinti, 
ką Smirdžius prašė palikti, aš jį pamačiau gulint po stiklu. Bordžinas tik 
pasakė man kainą, neįspėjo, kad jau parduotas ar panašiai... 

- Cha, jis per penkias sekundes kiaurai permatė tavo planus, todėl ir 
neketino nieko tau sakyti. Be to, per tiek laiko Smirdžius galėjo parsi- 
siųsdinti paštu. 

— Užtenka! - nukirto profesorė Makgonagal, kai Hermiona įtūžusi 
jau norėjo atsikirsti. - Poteri, labai gerai, kad man papasakojai, bet mes 
negalime apkaltinti ponaičio Smirdžiaus tik todėl, kad jis lankėsi par- 
duotuvėje, kur buvo galima įsigyti šį vėrinį. Tą patį tikriausiai galėtume 
pasakyti apie šimtus žmonių... 

— O ką aš kalbėjau? - suburbėjo Ronis. 

—- Nepamirškite, jog šiemet ėmėmės nepaprastai griežtų saugumo prie- 
monių, todėl nemanau, kad vėrinys šiaip būtų galėjęs patekti į mokyklą 
be mūsų žinios... 

- Bet... 

— O svarbiausia, - nukirto profesorė Makgonagal, - šiandien ponaičio 
Smirdžiaus Kiauliasodyje nebuvo. 

Haris tik bejėgiškai išsižiojo. 

— Iš kur žinote, profesore? 

- Aš buvau paskyrusi jam areštą. Už tai, kad du kartus iš eilės nepadarė 
transfigūracijos namų darbų. Taigi, Poteri, dėkui, kad išsakei man savo 
įtarimus, — tarė profesorė, keldamasi nuo stalo, - tačiau dabar turiu eiti į 
ligoninę pasižiūrėti, kaip jaučiasi Keitė Varpelis. Geros dienos visiems. 

Ji atidarė kabineto duris. Nieko kito neliko, kaip visiems išeiti. 

Haris pyko ant Ronio ir Hermionos, kad jie palaikė profesorę Mak- 
gonagal, tačiau nesusilaikė neįkišęs savo trigrašio, kai tie ėmė ginčytis, 
kas gi galėjo atsitikti. 

— Kaip manote, kam Keitė turėjo nunešti tą vėrinį? - paklausė Ronis 
ant laiptų į bendrąjį kambarį. 

- Vienas Dievas žino, - tarė Hermiona. - Šiaip ar taip, tas žmogus 
vos per plauką išsigelbėjo. Niekas nebūtų išvyniojęs vėrinio jo nepa- 
liesdamas. 

— Vėrinys galėjo būti skirtas kam tik nori, - pasakė Haris. - Dumbl- 
dorui... Mirties Valgytojams patiktų jo atsikratyti, jis tikriausiai vienas 
svarbiausių taikinių. Arba Trimitui... Dumbldoras įsitikinęs, jog Volde- 
mortui jis buvo reikalingas, todėl jie negali būti patenkinti, kad jis stojo 
Dumbldoro pusėn. Arba... 

— Arba tau, - išsigando Hermiona. 

- To negalėjo būti, - nesutiko Haris, - nes Keitė būtų apsisukusi ir 
atidavusi daiktą man, ar ne? Juk nuo pačių „Trijų šluotų“ ėjau jai iš pa- 
skos. Būtų buvę daug gudriau įteikti paketėlį ne pačiame Hogvartse, kur 

Filčas krato visus, ir įeinančius, ir išeinančius. Įdomu, kodėl Smirdžius 
liepė jai parnešti vėrinį į Hogvartsą? 

— Hari, Smirdžiaus Kiauliasodyje nebuvo! - sušuko Hermiona, iš ne- 
vilties net treptelėdama koja. 

— Vadinasi, jis turėjo bendrininką. Niurzgą arba Gylį. Arba, kai pa- 
galvoji, kokį nors Mirties Valgytoją, juk dabar, kai priklauso jų būriui, 
turi galybę draugų, daug geresnių už Niurzgą ir Gylį. 

Ronis su Hermiona susižvelgė lyg sakydami: „Neverta su juo 
ginčytis“. 

— Cemento skiedinys, - tvirtai ištarė Hermiona, priėjusi prie Storulės. 

Portretas atsivėrė praleisdamas juos į bendrąjį kambarį. Jame buvo 
pilna mokinių ir atsidavė šlapiais drabužiais: dėl prasto oro daugelis 
grįžo iš Kiauliasodžio anksti. Niekas nesiginčijo ir nieko baimingai ne- 
aptarinėjo, matyt, Žinia apie Keitę dar nepasklido. 

— Kai gerai pagalvoji, išpuolis nebuvo labai stropiai parengtas, - tarė 
Ronis, išgrūdęs kažkokį pirmakursį iš vieno krėslo priešais židinį, ir 
pats klestelėdamas į jį. - Užkeikimas net nepasiekė pilies. Darbas, taip 
sakant, ne itin švarus. 

— Gerai sakai, - pasakė Hermiona. Išspyrusi Ronį iš krėslo vėl pasodino 
į jį tą pirmakursį berniuką. — Visai prastai suplanuota. 

— Nuo kada Smirdžius yra vienas genialiausių pasaulio mąstyto- 
jų? - kandžiai paklausė Haris. 

Nei Ronis, nei Hermiona nieko jam neatsakė. 


TRYLIKTAS SKYRIUS 


Klastuolis Ridlis 


Kitą dieną Keitė buvo išgabenta į Šv. Mango magiškųjų ligų ir traumų 
ligoninę. Visą mokyklą jau spėjo apskrieti Žinia, jog Keitė buvo užkeik- 
ta, nors tiksliau niekas nieko dorai nežinojo ir niekas, be Hario, Ronio, 
Hermionos ir Lenės, neįtarė, kad išpuolio taikinys buvo ne pati Keitė. 

— Na, dar Smirdžius, aišku, žino, - pasakė Haris, tačiau Ronis ir 
Hermiona, kaip susitarę, Hariui prabilus apie Smirdžiaus priklausymą 
Mirties Valgytojams apsimesdavo, kad jo negirdi. 

Haris jaudinosi, ar Dumbldoras grįš iki pirmadienio vakaro pamokos, 
bet, kai niekas neįspėjo, kad negrįš, aštuntą valandą atėjo prie Dumbldoro 
kabineto durų ir pasibeldė. „Prašom“, - atsiliepė balsas. Už rašomojo 
stalo sėdėjo be galo išvargęs Dumbldoras; plaštaka tebebuvo pajuodusi, 
bet jis linksmai nusišypsojo mostu pakviesdamas Harį sėstis. Ant stalo 
vėl padėtas Minčių koštuvas metė sidabriškus atšvaitus. 

— Kol manęs nebuvo, regis, patyrei visokių nuotykių, — prabilo Dumbl- 
doras. - Girdėjau, kad savo akimis matei, kas ištiko Keitę. 

— Taip, sere. Kaip jos sveikata? 

— Labai nekokia, nors jai iš dalies pasisekė. Atrodo, vėrinį ji brūkštelėjo 
nepaprastai mažu odos ploteliu - pirštinėje rasta mažytė skylutė. Jeigu 
būtų jį užsikabinusi arba paėmusi nepirštinėta ranka, būtų mirusi, galbūt 
iškart. Laimei, profesorius Sneipas sugebėjo užkirsti kelią ir užkeikimas 
nepasklido žaibiškai... 

— Kodėl jis? - staiga paklausė Haris. - Kodėl ne madam Pomfri? 

— Koks įžūlumas, — tyliai tarė vienas portretas ant sienos. Finėjas Nige- 
las Blekas, Sirijaus Pproproprosenelis, pakėlė galvą nuo rankų, ant kurių 

užsikniaubęs iki tol miegojo. - Aš direktoriaudamas nebūčiau leidęs 
mokiniui abejoti Hogvartso profesūros veiksmais. 

— O taip, Finėjau, dėkui, - taikiai tarė Dumbldoras. - Hari, profesorius 
Sneipas išmano juodąją magiją daug geriau už madam Pomifri. Tiesa, 
Švento Mango ligoninės personalas kas valandą pranešinėja apie Keitės 
būklę. Tikiuosi, kad pamažu ji visiškai pasveiks. 

— Kur buvot šį savaitgalį, sere? - paklausė Haris, nepaisydamas nuo- 
jautos, sakančios, kad jis, ko gera, varo Dievą į medį. Finėjas Nigelas 
turbūt pamanė tą patį, nes tyliai sušnypštė. 

— Nenorėčiau dabar apie tai kalbėti, - atsakė Dumbldoras, - bet pa- 
sakysiu, kai ateis laikas. 

— Tikrai? 

— Manau, taip, - sumurmėjo Dumbldoras, išsitraukė iš apsiausto 
vidaus šviežią prisiminimų buteliuką ir mostelėdamas burtų lazdele jį 
atkimšo. 

— Sere, - nedrąsiai prabilo Haris, - Kiauliasodyje sutikau Mandangą. 

— O, taip, jau žinau, kad Mandangas lengvapėdiškai elgiasi su tavo 
paveldu, - susiraukė Dumbldoras. - Nuo tos dienos, kai jį užklupai prie 
„Trijų šluotų“, jis kažkur slapstosi, turbūt manęs bijo. Būk ramus, daugiau 
nepaspruks su jokiais Sirijaus daiktais. 

— Tas nusmurgęs Purvakraujis vagia Blekų relikvijas? - užsidegė Finė- 
jas Nigelas. Ir jis išdrožė iš rėmų - tikriausiai sumanė aplankyti portretą 
Grimaldžio aikštėje dvylika. 

— Profesoriau, - patylėjęs paklausė Haris, - ar profesorė Makgona- 
gal minėjo, ką jai sakiau po to, kai Keitė buvo užpulta? Apie Draką 
Smirdžių? 

— Taip, ji minėjo apie tavo įtarimus. 

— Ir ką jūs... 

- Imsiuosi visų reikiamų priemonių patikrinti kiekvienam, kas galėjo 
būti nors kiek kaltas dėl Keitės nelaimės, - tarė Dumbldoras. - Tačiau 
dabar, Hari, man svarbiausia mūsų pamoka. 

Haris susiraukė: jeigu tos pamokos tokios svarbios, kodėl gi praėjo 
toks didelis tarpas nuo pirmosios? Bet jis nieko nebesakė apie Draką 
Smirdžių. Dumbldoras pripylė į Minčių koštuvą naujų prisiminimų ir 
pateliūskavo akmeninį dubenį. 

— Tikriausiai prisimeni, kad mudu nutraukėme Valdovo Voldemor- 
to istoriją toj vietoj, kai gražuolis Žiobaras, Tomas Ridlis, pametė savo 
raganą žmoną Meropę ir grįžo į šeimos dvarą Litl Hengltone. Meropė 
liko viena Londone, besilaukianti kūdikio, kuris vieną gražią dieną taps 
Valdovu Voldemortu. 

— Iš kur žinote, sere, kad ji buvo Londone? 

— Tai paliudijo toks Karaktakas Berkas, - atsakė Dumbldoras. - Keistas 
sutapimas, bet kaip tik jis padėjo atidaryti krautuvę, iš kurios ir iškeliavo 
minėtasis vėrinys. 

Jis ilgai teliūskavo Minčių koštuvą. Haris ne kartą matė jį taip da- 
rant - šitaip aukso ieškotojai plauna auksą. Iš sūkuriuojančios sidabriš- 
kos masės, lėtai sukdamasis Koštuve, iškilo seneliukas, sidabrinis kaip 
šmėkla, tačiau kūniškesnis, su plaukų kuokštu, užkritusiu ant akių. 

— Taip, mes jį įsigijome įdomiomis aplinkybėmis. Prieš pat Kalėdas jį 
atnešė tokia jauna ragana. O, tai buvo prieš daug daug metų! Sakė, kad 
jai verkiant reikia pinigų. Na, tai buvo akivaizdu. Apsivilkusi skarmalais 
ir jau gerokai... na, ji laukėsi kūdikio. Sakė, kad vėrinys Klastuolio. Cha, 
mes visą laiką girdime tokias pasakas: „O, tai Merlino nuosavybė, jo 
mėgstamiausias arbatinis puodelis“, bet kai pažiūrėjau, tikrai pamačiau 
Klastuolio ženklą, o keletas paprastučių burtų atskleidė man visą tiesą. 
Žinoma, dėl to daikčiukas tapo tiesiog neįkainojamas. Ji, atrodo, neturėjo 
supratimo, kiek jis galėtų kainuoti. Džiaugėsi gavusi dešimt galeonų. 
Geriausias visų laikų sandėris! 

Dumbldoras smarkiai papurtė Minčių koštuvą, ir Karaktakas Berkas 
vėl paniro į kunkuliuojančią masę, iš kurios buvo išniręs. | 

Jis jai davė tik dešimt galeonų? - pasipiktino Haris. 

— Karaktakas Berkas niekad nepasižymėjo dosnumu, - tarė Dumbldo- 
ras. - Taigi mes žinome, kad baigiantis nėštumui Meropė gyveno viena 
Londone ir skurdo taip baisiai, jog ryžosi parduoti vienintelį brangų 
daiktą — vėrinį, Marvolo šitaip brangintą šeimos relikviją. 

— Bet ji galėjo pasinaudoti magija! - nekantriai tarė Haris. - Argi ne- 
galėjo magišku būdu gauti maisto ir viso kito? 

— Gal ir galėjo, - nusišypsojo Dumbldoras. — Bet aš įsitikinęs, - ir 
vėl spėju, bet, manau, neklystu, - kad vyro palikta Meropė liovėsi 
kerėti. Tikriausiai nebenorėjo būti ragana. Dar gali būti, kad nelaimin- 
ga meilė ir neviltis atėmė iš jos galias, taip kartais esti. Šiaip ar taip, 
pamatysi, Meropė atsisakė pakelti lazdelę netgi tam, kad išgelbėtų 
sau gyvybę. 

- Ji net nepanoro likti gyva dėl sūnaus? 

Dumbldoras kilstelėjo antakius. 

— Ar tik nepradėjai gailėtis Valdovo Voldemorto? 

— Ne, - skubiai atsakė Haris, - bet ji galėjo rinktis, ne taip kaip mano 
mama... 

— Tavo mama taip pat galėjo rinktis, - švelniai tarė Dumbldoras. - Taip, 
Meropė Ridli pasirinko mirtį, nors turėjo sūnų, kuriam jos reikėjo, tačiau 
labai jos nesmerk, Hari. Ją nukamavo vargas, be to, ji neturėjo tavo mo- 
tinos drąsos. O dabar jei atsistotum... 

— Kur mes eisime? - paklausė Haris, kai Dumbldoras žengė prie jo. 

— Šį kartą pakeliausime po mano prisiminimus, - atsakė Dumbldoras. — 
Manau, jie tau pasirodys spalvingi ir itin tikslūs. Eik pirmas, Hari... 

Haris palinko prie Minčių koštuvo. Jo veidas paniro į vėsius atsimini- 
mų ratilus, ir jis vėl ėmė kristi per tamsą... Po kelių akimirkų kojos atsi- 
trenkė į kietą Žemę, o atsimerkęs jis išvydo Dumbldorą stovint judrioje 
senamadiškoje Londono gatvėje. 

- Štai ten aš, - linksmai tarė Dumbldoras, rodydamas į aukštą figūrą 
priekyje, einančią skersai gatvės priešais arklių traukiamą pienininko 
vežimą. 

Jaunojo Dumbldoro barzda ir ilgi plaukai buvo kaštoniniai. Perėjęs 
į jų pusę, jis nužingsniavo šaligatviu traukdamas praeivių žvilgsnius 
dabitiškai sukirptu slyvinės spalvos aksomo kostiumu. 

— Gražus kostiumas, sere, - nesusilaikęs tarė Haris. Dumbldoras tik 
nusijuokė, ir jie nusekė paskui jaunesnįjį jo variantą. Netrukus, žengę pro 
geležinius vartus, jie atsidūrė tuščiame kieme, kurio gale stūksojo niūrus 
pailgas pastatas, aptvertas aukšta pinučių tvora. Jis užlipo prieangio 
laipteliais ir pasibeldė. Netrukus duris atidarė mergiūkštė su prijuoste. 

— Laba diena, aš susitaręs su ponia Koul, ji čia, regis, vyriausioji 
sesuo? 

— Oo... - nutęsė mergaitė, apstulbinta nepaprastos Dumbldoro iš- 
orės. - Hm... Tuoj... Ponia Koul! - sušuko ji. 

Haris išgirdo kažkur toli atsiliepiant balsą. Mergaitė atsisuko į Dumbl- 
dorą ir maloniai pakvietė: 

— Prašom, ji tuojau ateis. 

Dumbldoras įėjo į juodomis ir baltomis plokštėmis grįstą vestibiulį. 
Jis buvo skurdus, bet skrupulingai švarus. Haris ir senasis Dumbldoras 
nusekė iš paskos. Nespėjus užsiverti lauko durims, atskubėjo liesutė su- 
sirūpinusi moteriškaitė. Aštrių bruožų veidas buvo veikiau sunerimęs 
negu atšiaurus, eidama ji per petį davė nurodymus kitai prijuostėtai 
moteriai. 

— „Martai viršuje nunešk jodo, Bilis Stabsas draskosi spuogus, o Eriko 
Velio visas patalas permirkęs nuo prakaito. Prie visko dar vėjaraupiai 
prisidėjo, - pridūrė ji, nesikreipdama į nieką. Staiga išvydusi Dumbldorą 
sustojo taip ūmiai, lyg jai kelią būtų perėjusi žirafa. 

— Laba diena, - atkišo ranką Dumbldoras. 

Ponia Koul tik žioptelėjo. 

- Esu Albas Dumbldoras. Aš jums pasiunčiau laišką prašydamas su- 
sitikti, ir jūs maloniai pakvietėte mane šiandien ateiti. 

Ponia Koul sumirksėjo. Matyt, nutarusi, kad Dumbldoras nėra haliu- 
cinacija, išlemeno: 

— O taip. Ką gi... ką gi, einam į mano kambarį. Taip. 

Ji įsivedė Dumbldorą į nedidelį kambarį, pusė jo buvo lyg ir svetainėlė, 
pusė - kabinetas. Jame viešpatavo toks pat skurdas kaip ir vestibiulyje, 
baldai buvo seni ir nesuderinti. Ji pakvietė Dumbldorą sėstis ant su- 
klypusios kėdės, pati nutūpė už apkrauto rašomojo stalo ir nervingai 

— Kaip jau minėjau savo laiške, atėjau pakalbėti apie Tomą Ridlį ir jo 
ateitį, - prabilo Dumbldoras. 

- Jūs giminaitis? — paklausė ponia Koul. 

— Ne, ašesu mokytojas, - atsakė Dumbldoras. - Atėjau pasiūlyti Tomui 
vietos savo mokykloje. 

— Kokia gi toji mokykla? 

— Ji vadinasi Hogvartsas, - atsakė Dumbldoras. 

— Kodėl jūs susidomėjote Tomu? 

— Mes manome, kad jis turi mums reikiamų savybių. 

— Vadinasi, laimėjo stipendiją? Kaip tai galėjo atsitikti? Jis niekur ne- 
sikreipė dėl stipendijos. 

— Na, jis nuo gimimo užrašytas į mūsų mokyklą. - 

— Kas jį užrašė? Tėvai? 

Jokios abejonės, kad ponia Koul buvo labai nemaloniai nuovoki mo- 
teris. Turbūt ir Dumbldorui taip pasirodė, nes Haris pamatė, kaip iš ak- 
sominio kostiumo kišenės jis išsitraukė burtų lazdelę ir tą pačią akimirką 
nuo ponios Koul stalo paėmė visiškai tuščią popieriaus lapą. 

— Prašom, - mostelėjo Dumbldoras lazdele ir pastūmė jai tą lapą, - man 
rodos, šitas raštas viską paaiškins. 

Ponia Koul valandėlę atidžiai vedžiojo akimis po tuščią popierių. 

- To visiškai pakanka, - ramiai tarė ji ir atidavė lapą. Staiga jos žvilgsnis 
nukrypo į butelį džino ir dvi taures, kurių prieš valandėlę tikrai nebuvo 
ant stalo. 

- Ar galėčiau pasiūlyti džino? - be galo mandagiai paklausė ji. 

— Labai dėkui, - nusišypsojo Dumbldoras. 

Veikiai paaiškėjo, kad džino gėrimo srityje ponia Koul nebuvo naujokė. 
Abiem dosniai įpylusi, ji vienu mauku ištuštino savo stiklinę. Gardžiai 
sučepsėjusi pirmą kartą apdovanojo Dumbldorą šypsena, ir jis negaiš- 
damas tuo pasinaudojo. 

— Noriu paklausti, ar galėtumėte ką nors papasakoti apie Tomą Ridlį? 
Man regis, jis gimęs prieglaudoje? 

- Taip ir buvo, - atsakė ponia Koul, vėl gurkštelėdama džino. - Prisi- 
menu kaip šiandien, nes buvau ką tik pradėjusi čia dirbti. Naujųjų metų 
išvakarės, speigas, sniegas, na, pats suprantate. Bjauri naktis. Laiptais at- 
sverdi tokia mergina, tuo laiku nedaug vyresnė už mane. Na, ne ji pirmoji. 
Mes ją priėmėme, ir po valandos ji pagimdė. Dar po valandos mirė. 

Ponia Koul dramatiškai linktelėjo ir vėl maktelėjo džino. 

- Ar prieš mirtį ji nieko nesakė? - paklausė Dumbldoras. - Pavyzdžiui, 
ko nors apie berniuko tėvą? 

- Žinote, sakė, - tarė ponia Koul jau visiškai patenkinta - kurgi ne, juk 
rankoj stiklinė džino, o priešais sėdi įdėmus klausytojas. - Prisimenu, 
kaip ji pasakė: „Tikiuosi, jis bus panašus į jo tėtį“. Dievaži, ne veltui to 
tikėjosi, nes nebuvo gražuolė. Paskui liepė duoti jam Tomo vardą, pagal 
jo tėvą, ir Marvolo, pagal jos tėvą. Keistas vardas, tiesa? Mes nutarėme, 
kad ji gal iš kokio klajojančio cirko. Dar sakė, kad berniuko pavardė 
Ridlis. Netrukus ji mirė, daugiau nė žodžio neištarė. Na, mes davėme 
jam vardus, kurių ji prašė, vargšelei, regis, tai buvo taip svarbu, tačiau 
nei joks Tomas, nei joks Marvolas, nei šiaip kas iš jo šeimos niekada jo 
neieškojo, jis taip ir liko prieglaudoje. 

Ponia Koul, atrodo, negalvodama vėl gardžiai siurbtelėjo džino. 
Skruostuose pražydo dvi skaisčiai raudonos dėmės. 

— Labai savotiškas vaikas, - pagaliau tarė ji. 

- Aš manau, - murmtelėjo Dumbldoras. 

- Ir kūdikis buvo savotiškas. Suprantate, beveik niekad neverkdavo. 
O paskui, paaugęs, pasidarė... kažkoks keistas. 

- Kaip keistas? — švelniai paklausė Dumbldoras. 

— Na, jis... 

Ponia Koul nutilo, o jos akylas žvilgsnis, kuriuo ji per stiklinės viršų 
pervėrė Dumbldorą, nebuvo nė trupučio apspangęs. 

— Sakote, jam yra vieta jūsų mokykloje? 

— Tikrai, - patvirtino Dumbldoras. 

- Ir niekas, kad ir ką pasakyčiau, nepakeis jūsų nusistatymo? 

— Niekas, - atsakė Dumbldoras. 

- Jūs vis tiek norėsite jį pasiimti? 

— Vis tiek, - rimtai atsakė Dumbldoras. 
nutarusi, jog pasitikėti galima, skubiai pasakė: 

— Jis gąsdina kitus vaikus. 

— Norite pasakyti, kad juos skriaudžia? - paklausė Dumbldoras. 

— Tikriausiai, - lėtai atsakė ponia Koul, - bet jį labai sunku sugauti nu- 
sikaltimo vietoje. Yra pasitaikę visokių atsitikimų... labai nemalonių... 

Dumbldoras jos nekamantinėjo, nors Haris matė, jog jam smalsu. Ji 
dar siurbtelėjo džino, ir rausvi skruostai dar labiau užraudo. 

— Bilo Stabso triušis... Na, Tomas neprisipažino padaręs, be to, nesu- 
prantu, kaip jis būtų galėjęs tai padaryti, tačiau triušis pats nepasikorė 
ant sijos, ką? 

— Manau, ne, - pritarė Dumbldoras. 

— Nors užmuškit, nesuprantu, kaip jis pasiekė tą siją ir jį ten pakabino. 
Tiek žinau, kad iš vakaro Bilas su juo susiginčijo. O paskui... - Ponia Koul 
maktelėjo gerą gurkšnį, šįsyk apsiliedama smakrą. - Vasaros ekskursijo- 
je... mes, žinote, kartą per metus juos išvežame į kaimą arba prie jūros... 
Na, Eimė Benson ir Denis Bišopas po tos dienos taip iki galo ir neatsi- 
peikėjo. Iš jų išgavome tik tiek, kad jie buvo įlindę į olą su Tomu Ridliu. 
Jis dievagojosi, kad jie tik norėję apžiūrėti olą, bet kažkas ten atsitiko, net 
neabejoju. Buvo ir daugiau visokių dalykų, keistų dalykų... | 

Ji vėl pakėlė akis į Dumbldorą; nors jos skruostai liepsnojo, žvilgsnis 
buvo aiškus, 

— Manau, niekas nesigailės, kad jis išvažiuoja. 

- Tikriausiai suprantate, kad apvalius metus mes jo nelaikysime? - tarė 
Dumbldoras. - Jis. turės čia grįžti bent jau vasaros atostogų. 

— Ką gi, vis geriau negu gauti per nosį surūdijusiu žarstekliu, - pasa- 
kė ponia Koul ir sužagsėjo. Ji atsistojo. Haris nustebo, kad ji taip tvirtai 
laikosi ant kojų, nors išgerta du trečdaliai butelio. - Turbūt norėsite jį 
pamatyti? 

— Labai, - atsistojo Dumbldoras. 

Išėjusi iš kabineto, ji nuvedė jį aukštyn akmeniniais laiptais, sutiktoms 
padėjėjoms ir vaikams davinėdama visokius nurodymus. Našlaičiai, pa- 
stebėjo Haris, dėvėjo vienodas pilkas palaidines. Visi atrodė prižiūrėti, 
ir vis dėlto prieglauda atrodė liūdna vieta augti. 

— Na, štai ir atėjome, - tarė ponia Koul, įsukusi į trečio aukšto koridorių 
ir sustojusi prie pirmų durų. Du kartus pabeldusi įžengė į vidų. 

— Tomai? Atėjo svečias. Ponas Dumbertonas... atsiprašau, Dunderbo- 
ras. Jis nori tau pranešti... Na, tegul pats ir pasako. 

Haris su dviem Dumbldorais liko kambaryje, ponia Koul išėjo už- 
darydama duris. Kambarėlyje buvo tik sena drabužių spinta ir geležinė 
lova. Ant pilkos antklodės sėdėjo berniukas ir skaitė knygą. 

Tomo Ridlio veidas neturėjo jokio panašumo į Gontus. Meropės prieš- 
mirtinis noras išsipildė: jis buvo kaip gyvas jo gražuolis tėvas, pagal savo 
vienuolika metų gan aukštas, tamsiaplaukis ir blyškiaveidis. Išvydęs 
keistą Dumbldoro aprangą, jis prisimerkė. Valandėlę abu tylėjo. 

— Sveikas, Tomai, - žengė artyn Dumbldoras, duodamas ranką. 

Berniukas dvejodamas ją paėmė. Dumbldoras prisitraukė kėdę ir atsi- 
sėdo šalia, taigi abu atrodė kaip ligonis ir lankytojas. 

— Aš esu profesorius Dumbldoras. 

— Profesorius? - nedraugiškai pakartojo Ridlis. - Ar tai reiškia „dak- 
taras“? Ko čia atėjote? Ar ji atsikvietė jus manęs apžiūrėti? - parodė jis į 
duris, pro kurias išėjo ponia Koul. 

— Ne ne, - nusišypsojo Dumbldoras. 

— Netikiu. Ji nori, kad mane apžiūrėtų gydytojas, juk taip? Neme- 
luokite! 

Pastarąjį žodį jis išdaužė su neįtikėtina jėga. Tai buvo įsakymas, ko 
gera, ištartas ne pirmą kartą. Išplėtęs akis, berniukas žiūrėjo į Dumbl- 
dorą, o tas nieko nesakė, tik maloniai šypsojosi. Netrukus Ridlis nustojo 
spoksoti, nors šiaip atrodė dar piktesnis. 

— Kas jūs toks? 

— Jau sakiau. Aš esu profesorius Dumbldoras, dirbu Hogvartso mo- 
kykloje. Atėjau pasiūlyti tau mokytis mūsų mokykloje, jeigu tik nori. 

Ridlis pasielgė labai netikėtai. Jis pašoko nuo lovos ir įniršęs ėmė 
atatupstas trauktis. 

— Nejuokaukit! Jūs esat iš beprotnamio, tiesa? „Profesorius“, matote... 
Ne, aš neisiu, aišku? Tos raganos vieta beprotnamyje. Aš niekad nieko 
nedariau Eimai Benson ir Deniui Bišopui, galite jų pačių paklausti, pa- 
sakys! 

— Nesu aš iš jokio beprotnamio, - kantriai tarė Dumbldoras. - Esu 
mokytojas. Jeigu ramiai pasėdėsi, aš tau papasakosiu apie Hogvartsą. 
Aišku, jeigu nenorėsi į mokyklą, niekas tavęs varu nevarys... 

— Tegul tik pabando, - atkirto Ridlis. 

— Hogvartsas, - toliau kalbėjo Dumbldoras, tarsi neišgirdęs pastarųjų 
Ridlio žodžių, - yra mokykla, skirta vaikams, turintiems ypatingų ga- 
bumų... | 

— Aš ne beprotis! 

- Žinau, kad ne beprotis. Hogvartse ir nesimoko bepročiai. Tai magijos 
mokykla. 

Tyla. Ridlis sustingo, veidas negyvas, tik žvilgsnis varsto čia vieną, čia 
kitą Dumbldoro akį lyg bandydamas sugauti katrą meluojant. 

— Magijos? - pašnibždom pakartojo. 

— O taip, - atsakė Dumbldoras. 

— Ar tai... tai, ką moku daryti, yra magija? 

— O ką tu moki daryti? 

— Daug ką. - Jo įdubusius skruostus nudažė susijaudinimo raudo- 
nis. - Galiu judinti daiktus jų neliesdamas. Galiu priversti gyvūnus, 
jų nedresavęs, atlikti visokius triukus. Galiu pridaryti nemalonumų 
žmonėms, kurie mane supykdo. Jeigu noriu, galiu padaryti, kad jiems 
skaudėtų. 

Jam ėmė drebėti pakinkliai. Susverdėjęs jis vėl atsisėdo ant lovos ir 
nulenkė galvą tarsi melsdamasis. 

- Aš supratau, kad esu kitoks, - šnibždėjo jis savo virpantiems pirš- 
tams. - Supratau, kad esu ypatingas. Visada žinojau, kad kažkas yra. 

— Na, tuneklydai, - tarė Dumbldoras, jau nesišypsodamas, tik įdėmiai 
žiūrėdamas į Ridlį. - Juk esi burtininkas. 

Ridlis pakėlė galvą. Jo veidas persimainė: jį nutvieskė begalinė laimė, 
tačiau kažkodėl nuo to jis netapo gražesnis, priešingai - dailūs bruožai 
tapo šiurkštesni, išraiška kone gyvuliška. 

— Jūs irgi esat burtininkas? 

— Taip, esu. 

- Įrodykit, - nedvejodamas ištarė Ridlis tokiu pačiu balsu, kokiu įsakė 
nemeluoti. 

Dumbldoras kilstelėjo antakius. 

- Jeigu, kaip suprantu, sutinki užimti savo vietą Hogvartso mo- 
kykloje... | 

- Žinoma, sutinku! 

— Turėsi kreiptis į mane „profesoriau“ arba „sere“. 

Ridlio veidas akimirksnį suakmenėjo, bet paskui jis neatpažįstamai 
lipšniu balsu tarė: 

- Atsiprašau, sere. Norėjau pasakyti - profesoriau, ar galėtumėte man 
parodyti... 

Haris neabejojo, jog Dumbldoras atsisakys, paaiškins Ridliui, kad 
Hogvartse bus sočiai laiko magijos sugebėjimams rodyti, kad jie tebėra 

Žiobarų pilname pastate, todėl reikia būti atsargiems. Tačiau kaip jis nu- 
stebo, kai Dumbldoras iš švarko vidinės kišenės išsitraukė burtų lazdelę, 
nukreipė ją į spintą kertėje ir nerūpestingai mostelėjo. 

Spinta užsiliepsnojo. 

Ridlis stryktelėjo. Haris negalėjo kaltinti jo, kad pradėjo šaukti iš įtūžio 
ir išgąsčio: tikriausiai viduje buvo visi jo žemiški turtai, bet nespėjo Ridlis 
atsisukti į Dumbldorą, ir spinta vėl stovėjo sveikutėlė. 

į lazdelę. 

— Kur galėčiau tokią gauti? 

— Viskam savas metas, - tarė Dumbldoras. - Man rodos, kažkas nori 
išlįsti iš tavo spintos. | 

Iš tiesų — spintos viduje kažkas brazdėjo. Ridlis pirmą kartą persi- 
gando. 

- Atidaryk dureles, - liepė Dumbldoras. 

Ridlis padvejojo, bet perėjo kambarį ir atlapojo spintos dureles. Ant 
lentynos virš eilės pakabų su nudryžusiomis drapanomis nedidelė 
kartoninė dėžutė spurdėjo ir kratėsi, lyg joje būtų buvusios uždarytos 
kelios pelės. 

— Paimk ją, - liepė Dumbldoras. 

Ridlis bailiai nukėlė šokinėjančią dėžutę. 

— Ar ten yra kas nors, ko tau nevalia turėti? — paklausė Dumbldoras. 

Ridlis įbedė į Dumbldorą įdėmų ir gudrų žvilgsnį. 

— Turbūt taip, sere, - pagaliau atsakė jis abejingu balsu. 

— Atidaryk. 

Ridlis nuvožė dangtį ir nežiūrėdamas apvertė dėžutę virš lovos, ant 
patalo iškrito, kas buvo viduje. Haris, tikėjęsis ko nors daug įdomesnio, 
pamatė krūvelę kasdieniškų mažmožių: tarp jų buvo jo jo, sidabrinis 
antpirštis ir purvina lūpinė armonikėlė. Atsidūrę ant patalo, daikčiukai 
nustojo šokinėti ir gulėjo ramiai, kaip ir priklauso. 

— Grąžinsi juos savininkams ir gražiai atsiprašysi, - ramiai pasakė 
Dumbldoras, įsikišdamas atgal lazdelę. - Aš žinosiu, ar tai padarei. Ir 
įspėju: Hogvartse nesitaikstoma su vagiliavimu. 

Ridlis nėmaž nesusigėdo - jis žiūrėjo į Dumbldorą šaltu ir tiriamu 
žvilgsniu. Galų gale mestelėjo: 

— Taip, sere. 

- Hogvartse, - toliau kalbėjo Dumbldoras, - mes mokome ne tik magi- 
jos, bet ir kaip ją pažaboti. O tu - tikriausiai netyčia - naudoji savo galias 
tokiu būdu, kurio Hogvartse nemokoma ir kuris ten draudžiamas. Tu nesi 
nei pirmas, nei paskutinis, kurį magija vedžioja už nosies. Tačiau žinok, 
kad iš Hogvartso mokiniai gali būti pašalinami, be to, Magijos ministeri- 
ja - taip, yra tokia ministerija - prasikaltėlius baudžia dar griežčiau. Visi 
naujokai burtininkai turi suvokti, kad įžengdami į mūsų pasaulį privalo 
paklusti jo įstatymams. 

— Taip, sere, - pakartojo Ridlis. 

Negalėjai atspėti, ką jis mąsto: jo veidas nerodė jokių jausmų, kai jis 
sudėjo vogtuosius daiktelius atgal į kartoninę dėžutę. Tada atsisuko į 
Dumbldorą ir drąsiai pasakė: 

— Aš visai neturiu pinigų. 

— Lengvai pataisoma bėda, - tarė Dumbldoras, išsiimdamas iš kišenės 
odinį kapšelį. - Hogvartsas turi paramos fondą tiems, kurie neišgali įsi- 
gyti knygų ir drabužių. Galbūt kerėjimo knygas ir kitką gali tekti pirkti 
iš antrų rankų, bet... 

- Kurjūs perkate kerėjimo knygas? - pertraukė jį Ridlis. Sunkų kapšelį 
su pinigais jis pastvėrė iš Dumbldoro rankų net nepadėkodamas ir dabar 
apžiūrinėjo storą auksinę galeono monetą. 

- Skersiniame skersgatvyje, - atsakė Dumbldoras. - Turiu su savim 
tau reikalingų vadovėlių ir mokymosi priemonių sąrašą, galiu padėti 
viską susirasti... 

- Ketinat vykti su manim? - sukluso Ridlis. 

- Žinoma, jeigu tik.. 

— Man jūsų nereikia, - atšovė Ridlis. - Aš pripratęs viską pats pasi- 
daryti ir visą laiką vienas vaikščioju po Londoną. Kaip reikia patekti į 
tą Skersinį skersgatvį... sere? - pamatęs Dumbldoro žvilgsnį pridūrė 
mandagų žodelį. 

Haris pamanė, jog Dumbldoras užsispirs lydėti Ridlį į Skersinį 
skersgatvį, bet jam ir vėl teko nustebti. Dumbldoras įteikė Ridliui voką 
su sąrašu ir, tiksliai nupasakojęs, kaip iš prieglaudos pasiekti „Kiaurą 
katilą“, pridūrė: 

- Jį pamatysi, nors Žiobarams, tai yra žmonėms, nepriklausantiems 
magijos pasauliui, užeiga bus nematoma. Klausk barmeno Tomo. Lengva 
atsiminti, nes jis tavo bendravardis. 

Ridlis nekantriai pasimuistė, lyg jam būtų kas užnižę. 

— Tau nepatinka Tomo vardas? 

— Tomų pilna kaip šunų, - sumurmėjo Ridlis. Staiga, tartum nebega- 
lėdamas sulaikyti žodžių, išpyškino: - Ar mano tėvas buvo burtininkas? 
Kažkoks Tomas Ridlis. 

— Deja, nežinau, - maloniai atsakė Dumbldoras. 

— Motina negalėjo būti burtininkė, nes nebūtų mirusi, - labiau sau 
nei Dumbldorui pasakė Ridlis. - Taigi tikriausiai tėvas. Na, o kai viską 
susipirksiu, kada pateksiu į tą Hogvartsą? 

— Viskas smulkiai nurodyta kitame pergamente, kuris yra tavo 
voke, - atsakė Dumbldoras. - Rugsėjo pirmą išvažiuosi iš Kings Kroso 
stoties. Voke rasi ir bilietą. 

Ridlis linktelėjo. Dumbldoras atsistojo ir vėl padavė jam ranką. Pa- 
spausdamas ją Ridlis pasigyrė: 

— Aš susišneku su gyvatėmis. Sužinojau išvykoje į gamtą - mane su- 
radusios jos man šnypščia: Ar burtininkui tai normalu? | 

Haris suprato, kad jis šitą žinią paliko paskutiniam momentui, kad 
padarytų didesnį įspūdį. 

— Nėra įprasta, - padvejojęs atsakė Dumbldoras, - tačiau nėra ir ne- 
girdėta. 

Jo balsas buvo ramus, bet žvilgsnis smalsiai nuslydo Ridlio veidu. 
Valandėlę vyriškis ir berniukas stovėjo žiūrėdami vienas į kitą. Pagaliau 
rankos pasileido, Dumbldoras pasuko prie durų. 

- Sudie, Tomai. Pasimatysime Hogvartse. 

— Manau, pakaks, - tarė žilaplaukis Dumbldoras Hariui prie šono, ir 
po kelių akimirkų jie vėl be garso nusklendė per tamsą ir gražiai nusi- 
leido į dabartinį kabinetą. 

— Sėskis, - paliepė Hariui Dumbldoras, atsidūręs šalia Hario. 

Haris pakluso galvodamas tik apie tai, ką matė ir girdėjo. 

- Jis daug greičiau už mane patikėjo... turiu galvoje, kai jūs pasakėte, 
kad jis burtininkas, - pasakė Haris. - Hagridu iš pradžių nė už ką ne- 
tikėjau, kai jis man pranešė. 

— Taip, Ridlis buvo visiškai pasirengęs patikėti, jog yra - kaip pats 
apibūdino - „ypatingas“. 

- Ar tada... jau žinojote? - paklausė Haris. 

— Ar Žinojau susidūręs su visų laikų pavojingiausiu juoduoju burti- 
ninku? - patikslino Dumbldoras. - Ne, net neįtariau, kad užaugs toks, 
koks užaugo. Tačiau jis mane labai sudomino. Grįžau į Hogvartsą pasi- 
ryžęs neišleisti jo iš akių. Aš ir taip būčiau turėjęs tai daryti, nes jis buvo 
ir be šeimos, ir be draugų, bet jaučiau turįs jį sekti ne tik jo paties, bet ir 
kitų labui. Kaip jau girdėjai, jo, dar tokio jaunučio, galios buvo stebėtinai 
didelės ir - kas įdomiausia ir pavojingiausia - jis jau buvo suvokęs, kad 
gali jas valdyti, ir ėmė naudoti jas sąmoningai. Kaip įsitikinai, tai nebu- 
vo atsitiktiniai jaunų burtininkų bandymai: magiją jis naudojo kitiems 
žmonėms bauginti, bausti ir valdyti. Puikus pavyzdys buvo pakartas 
triušis ir berniukas Su mergaite, įvilioti į olą. Jeigu noriu, galiu padaryti, 
kad jiems skaudėtų... 

— Ir jis buvo Šnipštūnas, - įsiterpė Haris. 

- Iš tiesų. Retas sugebėjimas, tariamai susijęs su juodąja magija, nors 
žinome, kad Šnipštūnų esama ir tarp gerųjų, ir tarp blogųjų burtininkų. 
Iš tikrųjų man labiausiai nepatiko ne jo mokėjimas susikalbėti su gyva- 
tėmis, o aiškiai prasiveržiantis žiaurumo, klastingumo ir valdingumo 
instinktas. Mus ir vėl apkvailino laikas, - tarė Dumbldoras, rodydamas 
į tamsų dangų už langų. - Tačiau prieš atsisveikindamas noriu atkreipti 
tavo dėmesį į kai kuriuos mūsų stebėtos scenos momentus, nes jie labai 
svarbūs dalykams, kuriuos aptarsime būsimosiose pamokose. Pirmiau- 
sia tikiuosi, kad pastebėjai, kaip Ridliui nepatiko, kai pasakiau, jog kitas 
žmogus irgi Tomas? 

Haris linktelėjo. 

— Tą akimirką jis išsidavė, kaip niekina viską, kas jį sieja su kitais 
žmonėmis, viską, kas jį daro paprastą. Jau tada troško būti kitoks, nepa- 
našus į nieką, išskirtinis. Kaip Žinai, per keletą metų nuo to pokalbio jis 
atsikratė savo vardo ir užsidėjo Valdovo Voldemorto kaukę, po kuria jau 
šitiek laiko slepiasi. Dar tikriausiai pastebėjai, jog Tomas Ridlis jau tada 
buvo baisus savimyla, klastuolis ir neturėjo nė vieno draugo? Jis neno- 
rėjo pagalbos ar kompanijos keliaujant į Skersinį skersgatvį. Jam labiau 
patiko veikti vienam. Suaugęs Voldemortas lygiai toks pat. Daugelis 
Mirties Valgytojų giriasi, jog yra jo patikėtiniai, nepaprastai jam artimi, 
netgi suprantantys jį. Jie labai apsirinka. Valdovas Voldemortas niekad 
neturėjo jokio draugo ir tikriausiai niekada jo nepasigedo. Ir galiausiai, 
Hari, - tikiuosi, dar nesi apsnūdęs tiek, kad manęs nesiklausytum, -jau- 
nasis Tomas Ridlis mėgo rinkti trofėjus. Matei dėžutę su vogtais daikčiu- 
kais, kurią jis slėpė savo kambaryje. Juos jis atėmė iš nuskriaustų vaikų, 
tai buvo, jeigu nori, suvenyrai, primenantys itin nemalonius magijos 
epizodus. Įsidėmėk šitą šarkišką įprotį, nes jis bus labai svarbus ateityje. 
O dabar tikrai metas miegoti. 

Haris atsistojo. Eidamas per kambarį žvilgtelėjo į staliuką, ant kurio 
aną kartą gulėjo Marvolo Gonto žiedas, tačiau dabar jo nebuvo. 

— Ką, Hari? - paklausė Dumbldoras Hariui stabtelėjus. 

- Žiedo nebėra, - apsižvalgydamas atsakė Haris. - Bet, pamaniau, gal 
turite aną lūpinę armonikėlę ar šiaip ką. 

Dumbldoras nusišypsojo žiūrėdamas į jį per pusinių akinukų viršų. 

- Labai nuovoku, Hari, bet lūpinė armonikėlė ir tebuvo armonikėlė. 


Sulig tais mįslingais žodžiais jis mostelėjo Hariui eiti. 


KETURIOLIKTAS SKYRIUS 


Felix Felicis 


Kitą rytą Hariui pirma pamoka buvo herbalogija. Per pusryčius jis nega- 
lėjo papasakoti Roniui ir Hermionai apie pamoką Dumbldoro kabinete, 
nes bijojo, kad kas nenugirstų, tačiau bent kiek patenkino jų smalsumą, 
kai visi per daržą ėjo į šilinamius. Žiaurus savaitgalį siautęs vėjas paga- 
liau nurimo, bet pargrįžo keistas rūkas, todėl iki šilimnamių jie ėjo ilgiau 
nei visada. 

— Vaje, baisu net pagalvoti apie Patys Žinote Ką vaikystėje, - tarė 
Ronis. Apstoję gumbuotą Keriaužį, šio pusmečio projektą, jie užsimovė 
apsaugines pirštines. - Bet vis tiek nesuprantu, kodėl Dumbldoras jį tau 
rodo. Suprantu, tikrai įdomu ir visa kita, bet koks tikslas? 

— Nežinau, - burbtelėjo Haris, užsidėdamas gumos skydą. - Bet jis 
sako, kad labai svarbu ir padės išlikti gyvam. 

— Man rodos, nuostabu, - rimtai pasakė Hermiona. - Labai pravartu kuo 
daugiau žinoti apie Voldemortą. Kaip kitaip išsiaiškinsi jo silpnybes? 

— Kaipgi praėjo Trimito vakarėlis? - paklausė Haris per skydelį. 

— O, buvo visai smagu, - atsakė Hermiona, užsidėdama apsauginius 
akinius. - Na, kaip paprastai, jis dūzgeno apie garsius savo buvusius 
mokinius, be to, tiesiog alpėjo dėl Maklageno, nes jo tokios pažintys, 
tačiau vaišės tikrai buvo puikios. Ir dar jis supažindino mus su Gvenog 
Džouns. 

— Gvenog Džouns? - išpūtė akis Ronis. — Su ta pačia Gvenog Džouns? 
„Houlihedo harpijų“ kapitone? 

— Ta pačia, - patvirtino Hermiona. - Tiesa, man ji pasirodė truputį 
pasipūtusi, bet... 

— Užtenka plepėti! - subarė juos atkurnėjusi profesorė Diegavirtė. - Jūs 
atsiliekat, visi jau pradėjo, o Nevilis netgi turi pirmą ankštį. 

Jie apsidairė: ir tikrai - Nevilis kruvina lūpa ir bjauriai apdraskytu 
veidu išdidžiai laiko suspaudęs nemaloniai pulsuojantį žalią maždaug 
greipfruto didumo daiktą. 

- Gerai, profesore, pradedame! - tarė Ronis, ojai nusisukus tyliai pri- 
dūrė: - Reikėjo panaudoti Muffliato kerus, Hari. 

— Ne, nereikėjo, - iškart pasišiaušė Hermiona, kaip visada, nepaken- 
čianti net minties apie Netikrą Princą ir jo kerus. - Na, pradedam, nes 
nespėsim... - Ji grėsmingai dėbtelėjo į abu draugus, ir tie, giliai atsidusę, 
puolė gumbuotą kelmą. 

Keriaužis beregint atgijo: iš viršaus į orą šmaukštelėjo ilgos dygios 
kaip gervuogės virkščios. Viena įsivėlė Hermionai į plaukus, bet Ronis 
ją įveikė sodininko žirklėmis. Hariui pavyko sugriebti keletą virkščių ir 
jas surišti. Tarp panašių į čiuptuvus šakų atsivėrė skylė. Hermiona nar- 
siai įkišo ten ranką, skylė surakino ją lig alkūnės kaip spąstai. Haris su 
Roniu ėmė traukti ir plėšti virkščias, kad skylė vėl atsidarytų. Pagaliau 
Hermiona išmugino ranką laukan. Jos pirštai, kaip ir Nevilio, gniaužė 
didžiulę ankštį. Dygiosios virkščios žaibiškai sulindo į kelmą, ir jis vėl 
riogsojo kaip niekur nieko. 

- Žinot, kai turėsiu savo namus, sode tikrai nelaikysiu tokios bjauras- 
ties, - pareiškė Ronis, užkeldamas akinius ant kaktos ir braukdamasis 
prakaitą. 

— Paduokite dubenį, - liepė Hermiona, laikydama pulsuojančią ankštį to- 
liau nuo savęs. Haris padavė jai dubenį, ir ji pasibjaurėjusi ankštį įmetė į jį. 

- Nesiraukykit, išspauskit ją, nes geriausia šviežia! - sušuko profesorė 
Diegavirtė. 

- Tiesa, - tarė Hermiona, pratęsdama pokalbį, tarsi su jais nė nebūtų 
kariavęs atgrasus kelmas, - Trimitas rengia priėmimą per Kalėdas, Hari, 
šįkart niekaip neišsisuksi, nes jis mane priprašė surašyti visus tavo laisvus 
vakarus, kad žinotų, kada kviesti svečius. 

Haris sudejavo. Ronis stovėdamas iš visų jėgų abiem rankom dubenyje 
mygo ankštį mėgindamas ją sutraiškyti. 

- Ir vėl vakarėlis tik Trimito numylėtiniams, ar ne? - piktai pa- 
klausė jis. 

- Taip, tik „Šliužų klubo“ nariams, - atsakė Hermiona. 

Ankštis išsprūdo iš po Ronio pirštų, atsimušė į šilmamio stiklą ir tvojo 
per galvą profesorei Diegavirtei numušdama jos seną, sulopytą raganos 
kepurę. Haris nuėjęs paėmė ankštį ir amešė. Hermiona ėmė teisintis: 

- Klausykit, ne aš sukūriau „Šliužų klubo“ pavadinimą... 

—„ Šliužų klubas“, - pakartojo Ronis su paties Drako Smirdžiaus verta 
patyčia. - Tiesiog komedija. Na, linkiu gerai pasilinksminti. Kodėl tau 
nesusidraugavus su Maklagenu, tada Trimitas galėtų judu paskelbti 
Šliužų karaliumi ir karaliene... 

— Mums bus galima atsivesti svečių, - pasakė Hermiona, nežinia ko- 
dėl siaubingai išraudusi, - ir aš ketinau kviesti tave, bet jeigu manai, jog 
viskas kvaila, nesivarginsiu! 

Staiga Haris pasigailėjo, kad ankštis nenuskrido toliau, tada nebūtų 
reikėję būti čia su ta amžinai besivaidijančia porele. Vogčiomis jis prisi- 
traukė dubenį ir ėmė spausti ankštį energingiausiu ir triukšmingiausiu 
būdu, bet vis tiek girdėjo kiekvieną jų ginčo žodį. 

— Ketinai mane kviesti? — visai kitokiu balsu paklausė Ronis. 

— Taip, - piktai atsakė Hermiona. - Bet jeigu tu nori, kad aš susidrau- 
gaučiau su Maklagenu... 

Per stojusią pauzę Haris bandė įveikti nepasiduodančią ankštį 
kauptuku. 

— Ne, nenoriu, - labai tyliai tarė Ronis. 

Haris nepataikė į ankštį ir sutrupino dubenį. 

— Reparo, - skubiai paliepė bakstelėdamas lazdele į šukes, ir jos su- 
lipo, dubuo vėl buvo sveikas. Tačiau triukšmas Roniui su Hermiona 
priminė, kad netoliese yra Haris. Hermiona sumišusi puolė ieškoti savo 
knygos „Pasaulio mėsėdžiai medžiai“, nes panoro sužinoti, kokiu būdu 

geriausia suspausti Keriaužio ankštį. Ronis nors ir susidrovėjo, bet at- 
rodė patenkintas savimi. 

— Paduok ją, Hari, - skubiai tarė Hermiona, - parašyta, kad reikia 
pradurti kuo nors aštriu... 

Haris padavė jai dubenį, tada abu su Roniu vėl užsismaukė akinius 
ir dar sykį nėrė į kelmą. 

Nepasakysi, kad būčiau nustebęs, pamanė Haris, galynėdamasis su 
norinčia jį pasmaugti virkščia. Jis netgi nujautė, kad kada nors vis tiek 
taip atsitiks, bet nelabai suvokė, ką dėl to jaučia... Jis ir Čo net nebedrįsta 
į kits kitą pasižiūrėti, ne tik kad pasikalbėti. Kas, jeigu Ronis ir Hermiona 
ims vaikščioti į pasimatymus, o paskui išsiskirs? Ar tai atlaikys jų drau- 
gystė? Haris prisiminė, kaip trečiame kurse jie kelias savaites nesišnekėjo. 
Rodės taip nejauku būti savotišku tiltu tarp jų. Na, o jeigu neišsiskirs? 
Jeigu taps kaip Fler ir Bilas, o pats nežinosi, kaip elgtis jiems esant ir 
visam laikui būsi atskirtas nuo jų? 

- Turiu! - riktelėjo Ronis, ištraukdamas iš kelmo antrą ankštį, o Her- 
mionai pavyko sutraiškyti pirmąją - dubuo priplūdo plonų šakniagum- 
bių, besiraitančių it blyškiai žalsvi kirminai. 

Iki pamokos galo jie daugiau nebeužsiminė apie Trimito vakarėlį. Ha- 
ris kelias dienas stebėjo Ronį ir Hermioną, jie neatrodė kaip nors pasikeitę, 
nebent šiek tiek mandagiau šnekėdavosi. Ką gi, protingiausia palaukti, 
kas nutiks per vakarėlį, prieblandoje skendinčiame Trimito kambaryje 
išgėrus pasukų punšo. Kol kas jam per akis kitokių rūpesčių. 

Keitė Varpelis tebegulėjo Šv. Mango ligoninėje be vilties būti paleista 
artimiausioje ateityje, 0 tai reiškė, kad tokiai šauniai Grifų Gūžtos kvidičo 
komandai, kurią Haris treniruoja nuo rugsėjo, trūksta vieno puolėjo. Jis 
nuolat atidėliojo, nekeitė Keitės tikėdamasis, kad ji grįš, bet grėsmingai 
artėjo rungtynės su Klastūnynu ir teko susitaikyti su tuo, jog ji negrįš 
iki jų. 

Haris nemanė galėsiąs ištverti dar vieną atranką iš viso koledžo. Vieną 
dieną po transfigūracijos pamokos jis liūdnas, bet visai ne dėl kvidičo, 

užkalbino Diną Tomą. Beveik visi buvo išėję, tik po kambarį čirpaudami 
plasnojo geltoni paukšteliai, visi Hermionos darbo; niekam daugiau ne- 
pavyko išburti iš oro nė plunksnelės. 

— Ar dar norėtum žaisti puolėju? 

— Ką? Taip, žinoma! - susijaudino Dinas. Per jo petį Haris matė, kaip 
susiraukęs Semas Finiganas meta į kuprinę knygas. Viena priežasčių, 
kodėl Hariui nesinorėjo kviesti į komandą Dino, buvo tai, kad, jis žinojo, 
nepatiks Semui. Kita vertus, privalėjo daryti, kas naudinga komandai, o 
juk Dinas per bandymus Semą pralenkė. 

- Na, tada esi priimtas, - pasakė Haris. - Šįvakar septintą valandą 
treniruotė. 

Jis išdūmė iš kambario palikęs Harį ir Semą vienus - nesmagumas tik 
padidėjo, kai Semui ant galvos pakakojo praskrisdama viena Hermionos 
išburtų kanarėlių. 

Ne vien tik Semas bambėjo, kad Keitė buvo pakeista Dinu. Bendrajame 
kambaryje kilo pusėtinas šurmulys dėl to, kad Haris paėmė į komandą du 
savo bendrakursius. Per visą mokyklos karjerą Haris buvo ištvėręs tiek 
visokiausių kalbų, jog ir šitų per daug neėmė į širdį, bet vis tiek jautė, kaip 
yra spaudžiamas žūtbūt laimėti artėjančias rungtynes su Klastūnynu. 
Haris suprato: jei Grifų Gūžta laimės, visas koledžas pamirš jį kritikavę 
ir prisiekinės visad žinoję, kokia nuostabi jų komanda. Jei pralaimės... 
Na, niūriai pamanė Haris, jis dar girdėjęs ne tokio bambėjimo.... 

Tą vakarą matydamas, kaip Dinas skraido, Haris nė akimirką nesigai- 
lėjo priėmęs jį. Jis puikiai susižaidė su Džine ir Demelsa. Atmušėjai Piksas 
ir Kvėša darė puikią pažangą. Tik su Roniu buvo grynas vargas. 

Haris visą laiką žinojo, kad Ronis - nepatikimas žaidėjas, kenčiantis 
nuo nervingumo ir nepasitikėjimo savimi, deja, artėjančios pirmos se- 
Zzono rungtynės tik sustiprino senas baimes. Praleidęs keletą kamuolių, 
kuriuos kone visus įmetė Džinė, jis ėmė žaisti vis padrikiau ir galų gale 
pataikė Muštuku atskriejančiai Demelsai Robins į burną. 

— Atsiprašau, Demelsa, aš netyčia, labai atsiprašau! - šaukė Ronis, 
sekdamas paskui ją. Demelsa, taškydamasi kraujais, nusileido ant že- 
mės. — Aš tik... 

- Išsigandau, - piktai užbaigė Džinė. Nutūpusi šalia Demelsos ap- 
žiūrėjo ištinusią jos lūpą. - Bjaurybe Roni, žiūrėk, ką padarei! 

— Galiu pagydyti, - tarė Haris priskriejęs. Jis nutūpė šalia jų, nukreipė 
lazdelę į Demelsos burną ir ištarė: 

- Episkey. Ir, Džine, nevadink Ronio bjaurybe, tu nesi komandos ka- 
pitonė... 

— Na, tu buvai per daug užsiėmęs pavadinti jį bjaurybe, todėl pama- 
niau, kad kas nors turi... 

Haris vos nenusikvatojo. 

— Visi į orą, žaidžiam toliau... 

Apskritai tądien buvo prasčiausia viso rudens treniruotė, nors Haris 
jautė: kai šitaip arti rungtynės, atvirumas nebūtų geriausia politika. 

— Gražiai visi padirbėjot, manau, priplosim Klastūnyną, - pagyrė jis 
žaidėjus, ir puolėjai su atmušėjais išėjo iš persirengimo kambario visai 
patenkinti. 

— Buvau tikras slibinų mėšlo maišas, - sumurmėjo Ronis, kai Džinė 
uždarė duris. 

— Ne, nebuvai, - atkirto Haris. - Esi geriausias gynėjas iš dalyvavusiųjų 
atrankoje, Roni. Visa bėda tavo nervai. 

Visą kelią į pilį jis be perstojo gyrė Ronį, taigi, kol jie užlipo į trečią 
aukštą, Ronis mažumėlę pralinksmėjo. Praskleidę gobeleną, už kurio 
buvo trumpiausias kelias į Grifų Gūžtos bokštą, juodu pamatė Diną ir 
Džinę - apsikabinę jie bučiavosi lyg suklijuoti. 

Harį apėmė jausmas, tarsi krūtinėje draskytųsi kažkokia žvynuota 
pabaisa: karštas kraujas plūstelėjo į smegenis išplaudamas visas mintis, 
liko tik nenumaldomas noras iš Dino padaryti košę. Grumdamasis su 
šiuo staigiu įsiūčiu, kažkur tolumoje jis išgirdo Ronį šūktelint „oi“. 

Dinas ir Džinė atšoko vienas nuo kito ir atsigręžė. 

— Ko? 

— Aš nenoriu, kad mano sesuo laižytųsi žmonėms matant! 

— Koridorius buvo tuščias, kol tu įsirioglinai! - atšovė Džinė. 

Dinas atrodė susigėdęs. Nedrąsiai šyptelėjo Hariui, tačiau tas nė 
krypt, o naujagimė pabaisa krūtinėje kriokdama reikalavo išmesti Diną 
iš komandos. 

— Hm... Džine, grįžkim į bendrąjį kambarį, - pasiūlė Dinas. 

— Eik vienas, - tarė Džinė. - Aš noriu šnektelėt su broleliu. 

Dinas gan mielai pasišalino nuo scenos. 

— Puiku, - krestelėjo Džinė savo raudonas garbanas, - išsiaiškinkim 
vieną kartą ir visam laikui. Ne tavo reikalas, Roni, su kuo aš susitikinėju 
ir ką veikiu... 

— Mano! - irgi piktai metė Ronis. - Gal manai, aš noriu, kad mano 
seserį visi vadintų... 

— Kuo vadintų? - sušuko Džinė, išsitraukdama lazdelę. - Na, pasakyk, 
kuo gi taip? 

— Džine, jis nieko blogo nemano... - negalvodamas suburbėjo Haris, 
nors pabaisa suurzgė girdama Ronį už tuos Žodžius. 

— Dar ir kaip mano! - užsidegė ji. - Jeigu jis gyvenime nėra su niekuo 
bučiavęsis, jeigu geriausiu bučiniu kol kas jį tėra apdovanojusi tetulė 
Mjurelė, nereiškia, kad... 

— Užsičiaupk! - subliuvo Ronis. Iš balto jis virto violetiniu, aplenkda- 
mas raudonumo stadiją. 

— Neužsičiaupsiu! - klykė Džinė nesivaldydama. - Mačiau tave su 
Flegma, taip ir laukdavai, kad ji pakštelėtų į žanduką, gūdus vaizdas! Jei- 
gu pats su kuo nors pasilaižytum, gal nebe taip ir kitiems pavydėtum! 

Ronis taip pat išsitraukė lazdelę, Haris staigiai atsistojo tarp jų. 

— Pati nesupranti, ką paistai! - rėkė Ronis, bandydamas nusitaikyti 
į Džinę Hariui per petį. Haris išskėtė rankas ją gindamas. - Vien todėl, 
kad aš to nedarau viešai... 

Džinė pašaipiai nusikvatojo bandydama nustumti Harį. 

— Gal Kiaulialiūkinę bučiuoji, ką? O gal po pagalve laikai tetulės 
Mjurelės fotografiją? 

- Tu... 

Oranžinis blyksnis šovė po kaire Hario ranka vos nekliudydamas 
Džinės. Haris prispaudė Ronį prie sienos. 

— Nekvailiok... 

- Haris bučiuodavosi su Čo Čang! - šaukė Džinė beveik verkdama. - 
Hermiona bučiavosi su Viktoru Krumu, tik tu, Roni, vaidini, jog tai kažkas 
šlykštaus! Ir vis todėl, kad patirties turi ne daugiau už dvylikmetį! 

Ir ji nuužė koridoriumi. Haris mikliai paleido Ronį. Jo veidas buvo 
baisus. Abu stovėjo piktai šnopuodami, kol įtampą išsklaidė iš už kampo 
išlindusi Filčo katė Ponia Noris. 

— Einam, - paragino Haris, išgirdęs atšlepsint Filčą. 

Jie užbėgo laiptais ir pasileido aštunto aukšto koridoriumi. 

- Ei, traukis iš kelio! - užriko Ronis ant kažkokios mergytės. Ta pašoko 
išsigandusi ir išmetė iš rankų rupūžių kurkulų buteliuką. 

Dūžtančio stiklo Haris bemaž neišgirdo, tik juto, kaip svaigsta galva. 
Šitaip esti trenkus žaibui... „Vis todėl, kad ji - Ronio sesuo, - įtikinėjo jis 
save. - Tau nepatiko, kad ją bučiuoja Dinas, nes yra Ronio sesuo...“ 

Bet į galvą lindo kitoks vaizdas - kaip tame pačiame tuščiame kori- 
doriuje jis pats bučiuoja Džinę... Pabaisa krūtinėje patenkinta sumurkė. 
Tada išvydo, kaip Ronis atplėšia gobeleną ir išsitraukęs lazdelę Hariui 
šaukia: „Išdavikas! O dar atseit draugas!“ 

— Kaip sakai, ar Hermiona tikrai bučiavosi su Krumu? - netikėtai 
paklausė Ronis, kai jie priėjo prie Storulės. Kaltai krūptelėdamas Haris 
atplėšė vaizduotę nuo koridoriaus be jokio Ronio, koridoriaus, kuriame 
jie su Džine vienui vieni... 

— Ką? - suglumęs burbtelėjo. - Aa... ee... 

Sąžiningas atsakymas būtų buvęs „taip“, bet jis nenorėjo ištarti jo. 
Tačiau Ronis Hario veide įžvelgė blogiausią variantą. 

— Cemento skiedinys, - sumurmėjo jis Storulei, ir pro portreto angą 
juodu įlipo į bendrąjį kambarį. 

Daugiau nė vienas nebekalbėjo apie Džinę ar Hermioną, iš tiesų tą 
vakarą beveik išvis nesišnekėjo ir vakare atsigulė tylėdami, abu paskendę 
savo mintyse. 

Haris ilgai gulėjo nemiegodamas, žiūrėdamas į lovos baldakimą ir 
bandydamas įsikalbėti, kad jo jausmai Džinei yra grynai broliški. Tikrai, 
argi jie negyveno visą vasarą kaip brolis ir sesuo, nežaidė kvidičo, ne- 
erzino Ronio ir nesišaipė iš Bilo su Flegma? Jau kiek metų jis pažįstamas 
su Džine... Savaime aišku, kad jam norisi ją ginti... kad norisi ja rūpintis... 
suplėšyti Diną į gabalus už tai, kad ją bučiuoja... ne... reikia kovoti su 
tokiu brolišku jausmu... 

Ronis garsiai suknarkė. 

Ji - Ronio sesuo, tvirtai pasakė sau Haris. Ronio sesuo. Nepasiekiama. 
Nėuž ką pasaulyje nerizikuos draugyste su Roniu. Jis paniurkė pagalvę, 
kad būtų patogesnė, ir ėmė laukti miego stengdamasis, kad mintys ne- 
nuklystų prie Džinės. 

Rytą Haris pabudo truputį apkvaitęs ir sutrikęs nuo sapnų, kuriuose 
Ronis vaikėsi jį su atmušėjo blokštu, tačiau dieną jis būtų mielai pakeitęs 
gyvą Ronį sapno variantu, nes tikrasis Ronis ne tik nesišnekėjo su Džine 
ir Dinu, bet ir lediniu tonu atsikirsdavo Hermionai, pagaliau vargšelė 
visai įsiskaudino. Be visa ko, per naktį Ronis pasidarė opus ir niršus 
kaip bet kuris iš Šiknašaudžių Pliurzių. Haris visą dieną nesėkmingai 
bandė palaikyti taiką tarp Ronio ir Hermionos. Pagaliau Hermiona nuėjo 
gulti labai pasipiktinusi, o Ronis išdrožė į berniukų bendrabutį žiauriai 
iškeikęs kelis pirmakursius, kurie drįso į jį pažiūrėti. 

Deja, ir kitas dienas Roniui neišsigaravo piktumas. Blogiausia, kad 
pyktis atsiliepė gynėjo meistriškumui, dėl to jis dar labiau niršo, taigi 
per paskutinę kvidičo treniruotę prieš šeštadienio rungtynes nepajėgė 
atmušti nė vieno kamuolio, kuriuo įjį taikėsi puolėjai, tačiau taip rėkavo 
ir keikėsi, jog pravirkdė Demelsą Robins, 

— Užsičiaupk ir nekibk prie jos! - sušuko Piksas, maždaug trečdaliu 
žemesnis už Ronį ir vos nulaikantis sunkų blokštą. 

— Gana! -riktelėjo Haris, pamatęs, kaip Džinė dilbakiuoja Ronio pusėn, 
prisiminęs, kaip puikiai ji naudoja Šikšnosparnio Sapno kerus, ir pasileido 
ten link, kol padėtis dar valdoma. - Piksai, surink Muštukus. Demelsa, 
raminkis, tu šiandien žaidei puikiai. - Palaukęs, kol kiti žaidėjai nutolo, 
jis kreipėsi į Ronį: - Roni, tu esi mano draugas, bet jeigu dar taip elgsies 
su kitais, išmesiu tave iš komandos. 

Jau rodės, kad Ronis jam smogs, bet atsitiko kur kas baisesnis dalykas: 
Ronis smukte susmuko ant savo šluotos ir pasakė: 

— Aš pats išeinu. Esu beviltiškas. 

— Tu nesi beviltiškas ir niekur neišeini! - sušuko Haris, sugriebdamas 
Roniui už apsiausto atlapų. - Kai esi geros formos, bet ką gali sulaikyti, 
tačiau turi psichikos nikį! 

- Gal dar sakysi, kad esu psichas! 

— Gal ir sakysiu! 

Valandėlę jie kapojosi žvilgsniais, paskui Ronis lėtai papurtė galvą. 

— Žinau, nebeturi kada ieškoti naujo gynėjo, taigi rytoj aš dar žaisiu, bet 
jeigu pralaimėsime, o mes tikrai pralaimėsime, aš išeisiu iš komandos. 

Nepadėjo jokie Hario įtikinėjimai. Per visą vakarienę jis mėgino Roniui 
įkvėpti drąsos, bet Ronis nesiklausė, nes buvo per daug užsiėmęs - ėdė 
Hermioną. Tą vakarą bendrajame kambaryje Haris irgi bandė aiškinti, 
kaip visa komanda gailės, jeigu Ronis išeis, tačiau jo aiškinimams ge- 
rokai prieštaravo faktas, kad visi kiti komandos žaidėjai sėdėjo kertėje 
garantuotai apkalbėdami Ronį ir piktai dėbčiodami į jį. Galų gale Haris 
išmėgino pyktį tikėdamasis, kad Ronis užsispirs ir galbūt nusiteiks ko- 
vingai, bet ir ši taktika veikė nė kiek ne geriau už padrąsinimus - Ronis 
nuėjo miegoti kaip varnų nukapotas. 

Haris ilgai gulėjo tamsoje nemiegodamas. Labai nenorėjo pralaimėti 
būsimų rungtynių. Ne tik dėl to, kad pirmi metai kapitonas, - jis pasi- 
ryžo žūtbūt sumušti Draką Smirdžių bent kvidičo aikštėje, net jei kol 

kas negali įrodyti savo įtarimų. Tačiau jei Ronis žais taip kaip per kelias 
pastarąsias treniruotes, gali tik pasvajot apie pergalę... 

Jeigu sugalvojus, kaip priversti Ronį susikaupti, žaisti iš visų jėgų... 
rasti, kas Roniui užtikrintų gerą nuotaiką ir sėkmę... 

Atsakymas trenkė it žaibas. 

Kitą rytą, kaip paprastai rungtynių dieną, visi pusryčiavo susijau- 
dinę. Klastūnynas kiekvieną Grifų Gūžtos žaidėją sutiko šnypštimu 
ir kaukimu. Pažvelgęs aukštyn, Haris išvydo lubose skaisčiai mėlyną 
dangų - geras ženklas. 

Grifų Gūžtos stalas, raudonos ir auksinės spalvų jūra, Harį su Roniu 
pasitiko plojimais. Haris šypsodamasis pamojavo, Ronis tik susiraukė 
ir papurtė galvą. 

- Aukščiau nosį, Roni! - sušuko Levanda. - Žinau, kad žaisi puikiai! 

Ronis nieko nesakė. 

— Arbatos? - paklausė Haris. - Kavos? Moliūgų sulčių? 

- Bet ko, - burbtelėjo Ronis ir liūdnai atsikando skrebučio. 

Po valandėlės Hermiona, dėl Ronio priekabių nebeidavusi apačion 
pusryčiauti kartu, šį rytą atėjo ir stabtelėjo prie jų. 

— Kaip abudu jaučiatės? — nedrąsiai paklausė ji Ronio pakaušį. 

— Puikiai, - atsakė Haris, paduodamas Roniui moliūgų sulčių stikli- 
nę. - Išgerk, Roni. 

Ronis jau priglaudė stiklinę prie lūpų, bet Hermiona jį sulaikė: 

— Negerk, Roni! 

Haris ir Ronis sužiuro į ją. 

— Kodėl gi? 

Hermiona spoksojo į Harį tarsi negalėdama patikėti savo akimis. 

— Tu kažko jam įpylei, - pasakė. 

— Atsiprašau? 

- Girdėjai mane. Aš mačiau. Kažko įpylei į jo stiklinę. Kitoj rankoj 
tebeturi buteliuką! 

— Nesuprantu, apie ką tu kalbi, - atšovė Haris, skubiai šmukštelėda- 
mas kišenėn buteliuką. 

— Roni, įspėju, kad negertum! - nenurimo Hermiona, bet Ronis paėmė 
stiklinę, išgėrė visą, o Hermionai liepė: 

— Nustok įsakinėti, Hermiona. 

Hermionos pasipiktinimui nebuvo ribų. Pasilenkusi Hariui prie ausies 
sušnibždėjo: 

— Už tai turėtum būti pašalintas iš mokyklos. Niekad nebūčiau pa- 
tikėjusi, Hari, kad tu šitaip gali! 

- Juokiasi puodas, kad katilas juodas, - sukuždėjo jis jai. - Ar po to 
dar ką nors užkerėjai? 

Ji nulėkė užrietusi galvą. Haris jos nėmaž neužjautė. Ji niekad nesu- 
prato, koks svarbus kvidičas. Jis atsisuko į Ronį, tas apsilaižė. 

- Jau lyg ir metas, - tarė Haris. 

Jie leidosi į stadioną. Po kojų gurgždėjo šalnos nubaltinta žolė. 

— Pasisekė, kad toks gražus oras, tiesa? - prabilo Haris. 

- Aha, - tarstelėjo išbalęs ir nusiminęs Ronis. 

Džinė su Demelsa jau laukė drabužinėje persirengusios. 

— Sąlygos tiesiog idealios, - nežiūrėdama į Ronį pasakė Džinė. - Ir 
žinot ką? Tasai Klastūnyno puolėjas vakar per treniruotę gavo Muštuku 
į makaulę, todėl negalės žaisti! O dar geresnė žinia, kad ir Smirdžius 
iškrito iš žaidimo! 

— Ką? - staigiai atsigręžė Haris. - Susirgo? Kas jam yra? 

— Nežinom, bet puiku, - linksmai atsakė Džinė. - Smirdžių pakeitė 
Harperis, jis mano kurso, tikras begalvis. 

Haris blausiai šyptelėjo, o rengdamasis raudona apranga galvojo tik 
apie Draką. Vieną kartą Smirdžius irgi apsimetė negalįs žaisti dėl su- 
žeidimo, tačiau ta proga pasistengė, kad rungtynės išvis būtų atidėtos 
Klastūnynui patogiu laiku. Kodėl dabar jis leidžia Žaisti vietoj savęs 
kitam? Iš tiesų serga ar simuliuoja? 

— Įtartina, ką? - pusbalsiu tarė jis Roniui. - Kad Smirdžius nežaistų? 

— Sakyčiau, tikra laimė, - bent kiek atkuto Ronis. - Ir Veizio nebus, o 
jis iš jų geriausiai įmušdavo kamuolį, man visai nepatiko... Ei! - staiga 
sušuko jis, išversdamas akis į Harį ir užmiršęs, kad maunasi gynėjo 
pirštinę. 

—- Ko? 

— Aš... tu... - Išsigandęs ir susijaudinęs jis tyliai paklausė: - Mano 
gėrimas... moliūgų sunka... tu ko nors neįdėjai? 

Haris kilstelėjo antakius ir tiek tepasakė: 

— Po penkių minučių pradedam, verčiau apsiauk. 

Jie išžygiavo į aikštę žiūrovams švilpiant ir šaukiant. Viena tribūnų 
pusė buvo raudona ir auksinė, kita - sidabrinė ir žalia. Daugybė Švilpy- 
nės ir Varno Nago mokinių taip pat pasirinko, katrą komandą palaikyti. 
Visam tam švilpime ir rėkime Haris aiškiai girdėjo garsiosios liūtagalvės 
kepurės, priklausančios Lunai Lavgud, riaumojimą. 

Haris žengė prie madam Krūminės, rungtynių teisėjos. Ji jau stovėjo 
pasirengusi paleisti iš pintinės kamuolius. 

— Kapitonai, pasisveikinkite, - liepė ji, ir Hariui vos nesutraiškė del- 
no naujasis Klastūnyno komandos kapitonas Urkuhartas. - Ant šluotų! 
Viens, du, trys... 

Sušvilpė švilpukas, Haris su kitais energingai atsispyrė nuo žemės ir 
pakilo. Haris nuskriejo ratu aplink stadioną žvalgydamasis Šmaukšto 
ir nenuleisdamas akių nuo Harperio, zigzagais nardančio žemiau jo. 
Staiga prašneko šaižus balsas, toks nepanašus į ankstesniųjų komen- 
tatorių: 

- Štaijie visi ore, man rodos, visus stebina Poterio surinktos komandos 
sudėtis. Daugelis manė, jog prisiminus, kaip netolygiai pernai Žaidė gy- 
nėjas Ronaldas Vizlis, jo komandoje nebebus, bet, aišku, padeda artima 
draugystė su kapitonu... 

Klastūnynas tuos žodžius sutiko audringais plojimais ir staugimu. Ha- 
ris pasilenkęs pasižiūrėjo į komentatoriaus pakylą. Į magišką garsintuvą, 
lig tol priklausiusį Li Džordanui, kalbėjo aukštas liesas šviesiaplaukis 

berniukas riesta nosimi. Haris atpažino Zachariją Smitą, Švilpynės žai- 
dėją, kurio negalėjo pakęsti. 

— O, pirmas Klastūnyno puolimas, kamuolį meta Urkuhartas, ir... 

Hariui apsivertė širdis. 

— Vizlis apgina lanką, ką gi, ir jam kada nors turi pasisekti... 

— Teisingai, Smitai, turi, - šypsodamas sumurmėjo sau Haris ir nėrė 
tarp dviejų puolėjų, akimis ieškodamas nenuoramos Aukso Šmaukšto. 

Po pusvalandžio Grifų Gūžta pirmavo 60:0. Ronis fantastiškai gynė 
lanką, kelis kartus atmušė Kritlį pačiais pirštų galiukais. Džinė pataikė 
keturis iš šešių Grifų Gūžtos metimų. Zacharijui Smitui nebebuvo kaip 
svarstyti, ar abu Vizliai žaidžia komandoje tik todėl, kad yra Hario drau- 
gai, ir jis ėmė tarkuoti Piksą su Kvėša. 

— Be abejo, Kvėša nelabai tinkamas žaisti atmušėju, - išdidžiai pareiškė 
Zacharijas, - paprastai atmušėjai šiek tiek raumeningesni... 

- Žiebk jam Muštuku! - riktelėjo Haris pralekiančiam Kvėšai, bet šis, 
plačiai išsišiepęs, antrą Muštuką pasiuntė Harperio pusėn. Harperis nu- 
švilpė priešinga kryptimi nei Haris. Išgirdęs bumbt, Haris apsidžiaugė, 
vadinasi, Muštukas pasiekė taikinį. 

Atrodė, Grifų Gūžta negali suklysti. Jie metė ir metė, ir vis pataiky- 
davo, o kitame aikštės gale Ronis lengvai sau atmušdavo kamuolį. Jis 
visa burna šypsojosi, o kai minia nepaprastai sėkmingą jo žaidimą pa- 
sveikino sena gera dainele „Vizlis - mūs karalius“, jis iš aukštybių ėmė 
diriguoti. 

- Įsivaizduoja, kad šiandien nepakartojamas, ką? - tarė kandus bal- 
sas, ir Haris vos nenusirito nuo šluotos, kai Harperis tyčia trenkėsi į 
ji. - Kraujo išdavikas tavo draugelis... 

Madam Krūminė buvo nusisukusi. Nors Grifų Gūžta tribūnose pa- 
sipiktinusi ėmė rėkti, kol ji atsigręžė, Harperis jau nuzvimbė kaži kur. 
Skaudamu pečiu Haris nusivijo jį ketindamas atsilyginti... 

—- Man rodos, Klastūnyno žaidėjas Harperis pastebėjo Šmaukštą! — pra- 

Smitas tikras asilas, nejaugi nematė, kaip jie susidūrė? Tačiau po aki- 
mirkos širdis nusirito į kulnus - Smitas teisus, o Haris ne: Harperis ne 
šiaip sau šovė kaip patrakęs aukštyn, ne, jis įžvelgė tai, ko nesugebėjo 
rasti Haris. Aukštai viršum jų, spindėdamas giedroje dangaus mėlynėje, 
skriejo Aukso Šmaukštas. 

Haris padidino greitį. Ausyse sušvilpė vėjas, užgoždamas ir Smito 
komentavimą, ir minios rėkimą, tačiau Harperis tebebuvo priekyje, o 
Grifų Gūžta pirmavo tik šimtu taškų. Jei Harperis pirmas pavis Šmaukštą, 
Grifų Gūžta pralaimės. Harperis jau vos kelios pėdos nuo kamuoliuko, 
štai tiesia ranką... 

— Ei, Harperi! - sušuko Haris iš nevilties. - Kiek tau Smirdžius sumo- 
kėjo, kad žaistum vietoj jo? 

Jis pats nesuprato, kas jį privertė ištarti tuos žodžius, bet Harperis su- 
triko; jis neišlaikė Šmaukšto, kamuoliukas išsprūdo jam iš pirštų ir nulėkė. 
Haris staigiai pasuko, šovė paskui jį ir sugriebė spurdantį Šmaukštą. 

— Yra! - suriko Haris. Apsigręžęs pasileido žemyn aukštai iškėlęs Aukso 
Šmaukštą. Minia, suvokusi, kas atsitiko, padūko šaukti, nebesigirdėjo nė 
teisėjos švilpuko, skelbiančio rungtynių pabaigą. 

— Džine, kur tu? - sušuko Haris, suspaustas ore jį apspitusių komandos 
draugų, tačiau Džinė nuskrido pro šalį nė neatsigręžusi ir visu greičiu 
rėžėsi į komentatoriaus pakylą. Miniai šaukiant ir kvatojant, Grifų 
Gūžtos komanda nusileido šalia lentų krūvos, po kuria kepurnėjosi 
Zacharijas. Haris išgirdo, kaip Džinė ramiai sako suirzusiai profesorei 
Makgonagal: 

- Atsiprašau, profesore, pamiršau stabdyti. 

Kvatodamas Haris ištrūko iš komandos glėbio ir apkabino Džinę, bet 
tučtuojau paleido. Vengdamas jos žvilgsnio paplojo Roniui per nugarą. 
Pamiršę visus nesutarimus, Grifų Gūžtos komanda susikabinę žygiavo 
iš stadiono kumščiuodami orą ir mojuodami savo gerbėjams. 

Drabužinėje nuotaika buvo šventišką. 

- Semas sakė, bendrajame kambaryje bus vakarėlis! - sušuko Di- 
nas. - Einam, Džine, Demelsa! 

Ronis su Hariu persirengimo kambaryje liko vieni. Jau ėjo pro duris, 
kai įlindo Hermiona. Glamžydama Grifų Gūžtos šaliką ryžtingai tarė: 

— Noriu su tavim pasikalbėti, Hari. - Ji giliai įkvėpė. - Nereikėjo to 
daryti. Girdėjai, Trimitas sakė, kad neteisėta. 

- Ir ką tu darysi, paskųsi mus? — užsipuolė ją Ronis. 

— Apie ką judu kalbate? - paklausė Haris ir nusisuko pasikabinti ap- 
rangos, kad tie nematytų, kaip jis juokiasi. 

— Puikiai Žinai, apie ką mes kalbame! - piktai metė Hermiona. - Per 
pusryčius Roniui į sultis įpylei sėkmės eliksyro! Felix Felicis! 

— Ne, neįpyliau, - atsigręžė Haris. 

— Taip, įpylei, Hari, todėl viskas ėjo kaip per sviestą, Klastūnynui pri- 
trūko žaidėjų, o Ronis žaidė lyg supermenas! 

— Sakau, kad nepyliau! - plačiai išsišiepė Haris. Jis įkišo ranką į kišenę 
ir ištraukė tą patį buteliuką, kurį Hermiona matė jo rankoje rytą. Jis tebe- 
buvo pilnutėlis auksinio skystimo, o kamštis - užlietas vašku. - Norėjau, 
kad Ronis pamanytų, jog įpyliau, todėl ir suvaidinau, kai tu žiūrėjai. - Jis 
pažvelgė į Ronį. - Tu žaidei kaip supermenas, nes tikėjai sėkme. Viską 
pats padarei. 

Ir jis vėl įsidėjo eliksyrą. 

— Moliūgų sultyse tikrai nieko nebuvo? - apstulbo Ronis. - Bet oras 
toks geras... Ir Veizis negalėjo žaisti... Tu tikrai man nedavei sėkmės 
eliksyro? 
navo pamėgdžiodamas Hermionos balsą: 

- Šį rytą tu įpylei Roniui į sultis sėkmės eliksyro, štai kodėl jis žaidė 
kaip supermenas! Matai? Galiu sulaikyti kamuolius ir be pašalinės pa- 
galbos, Hermiona! 

— Aš niekad ir nesakiau, kad negali... Roni, juk ir pats manei, kad 
gėrei eliksyro! 

Bet Ronis jau išdrožė pro duris užsidėjęs ant peties šluotą. 

— Aa... - tarė Haris nejaukioje tyloje - nesitikėjo, kad viskas taip pa- 
kryps. - Gal... gal einam į vakarėlį, ką? 

— Eik sau, kad nori! - pro ašaras atšovė Hermiona. - Man jau koktu 
nuo to Ronio, neįsivaizduoju, ką aš jam blogo esu padariusi... 

Ir ji movė lauk iš drabužinės. 

Haris lėtai nukėblino į pilį braudamasis per minią, daugelis svei- 
kino jį, bet jis jautėsi kaip žemę pardavęs, o juk taip tikėjo, kad, jei 
tik Ronis laimės rungtynes, juodu su Hermiona beregint vėl taps 
draugais. Jis nežinojo, kaip paaiškinti Hermionai, jog Ronis ant jos 
pyksta dėl to, kad ji bučiavosi su Viktoru Krumu, o ne už kokias nors 
kitas nuodėmes. 

Grifų Gūžtos šventiniame vakarėlyje Hermionos Haris nematė. 
Mokiniai vėl jį pasitiko džiugiai šūkaudami ir plodami, veikiai apspito 
sveikintojų minia. Haris negreit galėjo susiieškoti Ronį, nes reikėjo atsi- 
kratyti Krivių broliukų, panorusių išgirsti smulkią rungtynių ataskaitą, 
ir būrio jį apstojusių panelių, kurios, dramatiškai mirksėdamos, kvatojo 
iš visiškai nejuokingo jo pasakojimo. Pagaliau jam pavyko pabėgti ir nuo 
Romildos Vein, atkakliai besiperšančios eiti su juo į Trimito organizuo- 
jamą „Šliužų klubo“ kalėdinį vakarėlį. Grūsdamasis prie gėrimų stalo, 
susidūrė su Džine. Jai ant peties tupėjo Nykštukinis pūkutis Arnoldas, 
o apie kojas trainiojosi viltingai kniaukiantis Banditas. 

— Ronio ieškai? - vyptelėjo ji. - Jis štai ten, šlykštus veidmainis. 

Haris pažvelgė į kampą, kur rodė Džinė. Viso kambario akivaizdoje 
Ronis stovėjo taip susiglaudęs su Levanda Rude, kad negalėjai atskirti, 
kur katro rankos. 

— Toks vaizdas, kad jis ją suvalgys, - šaltai tarė Džinė. - Ko gera, 
jam reikėtų tobulinti techniką. Gerai žaidei, Hari, - pliaukštelėjo ji jam 
per ranką. Hariui nutirpo širdis, bet ji nuėjo įsipilti pasukų punšo. 
Banditas nutipeno jai iš paskos nenuleisdamas geltonų spangių nuo 
Arnoldo. 

Haris nusisuko nuo Ronio, regis, neketinančio iškilti į paviršių, ir dar 
spėjo pamatyti užsiveriant portreto angą. Jam pasivaideno, kad joje iš- 
nyko ir rudų plaukų kupeta. 

Vėl apeidamas Romildą Vein, jis puolė prie angos, pastūmė Storulės 
portretą. Tačiau koridorius už jos buvo tuščias. 

— Hermiona? 

Rado ją pirmame nerakintame kabinete, kurio duris paklebino. Ji 
sėdėjo ant mokytojo stalo vienui viena, aplink skraidžiojo švilpaudami 
geltoni paukšteliai, neabejotinai jos išburti iš oro. Haris negalėjo nesi- 
žavėti jos sugebėjimu kerėti netgi tokiu sunkiu jai metu. 

— O, Haris... Aš praktikuojuosi. 

— Aaa... Kokie jie... gražučiai... 

Neįsivaizdavo, ką jai sakyti. Dar svarstė, kad ji galbūt nepastebėjo 
Ronio bučiuojantis, išėjo iš bendrojo kambario tik todėl, kad ten pasidarė 
pernelyg triukšminga, bet ji keistai plonu balseliu pasakė: 

— Ronis, atrodo, iš širdies linksminasi... 

- Taip sakai? —- burbtelėjo Haris. 

— Neapsimesk nematęs, - tarė Hermiona. - Jis net nesislėpė, jis... 

Užjų atsilapojo durys. Hario siaubui, įsiveržė Ronis, tempdamas už 
rankos Levandą. 

— O... - nustėro jis, išvydęs Harį ir Hermioną. 

— Ajaj! - aiktelėjo Levanda ir krizendama atatupsta išsmuko iš kabi- 
neto. Durys užsivėrė. 

Stojo baisiai nejauki, įtempta tyla. Hermiona varstė akimis Ronį, tas į 

— Tu čia, Hari? Nežinojau, kur tu pasidėjai! 

Hermiona nuslydo nuo stalo. Auksaplunksnių paukštelių pulkas či- 
rendami sukosi jai aplink galvą ir ji su jais atrodė tarsi koks plunksninis 
Saulės sistemos modelis. 

— Kam palikai Levandą koridoriuje laukti? - ramiai tarė ji. - Dar 
pradės spėlioti, kuo čia užsiimi. — Iškėlusi galvą, ji lėtai pasuko prie 

durų. Haris dirstelėjo į Ronį, o tas, rodos, apsidžiaugė, kad viskas 
gerai baigėsi. 

— Oppugno! - nuskambėjo riksmas prie durų. 

Staigiai atsisukęs Haris pamatė, kaip Hermiona paklaikusiomis aki- 
mis nukreipė burtų lazdelę į Ronį. Paukšteliai šovė Ronio link it riebutės 
auksinės kulkos, Ronis užsidengė veidą, bet paukšteliai puolė jį pešioti 
ir kapoti kur tik pasiekdami atvirą odą. 

— Šalinnnn! — spiegė Ronis, bet Hermiona, paskutinį kartą kerštingai 
dėbtelėjusi, išdrožė trenkdama durimis. Hariui pasirodė, kad jis išgirdo 
kūkčiojant. 


PENKIOLIKTAS SKYRIUS 


Nesulaužoma priesaika 


Ir vėl už apšarmojusių langų sukosi snaigės — artėjo Kalėdos. Hagridas 
savo jėgomis jau atvilko į didžiąją salę įprastas dvylika eglių, laiptų 
turėklai buvo apipinti blizgučių ir bugienių girliandomis, už šarvų ant- 
veidžių degė amžinosios žvakės, koridoriuose lygiais tarpais kabėjo 
amalo vainikai. Hariui artėjant, po amalu kas kartą susiburdavo būrelis 
kikenančių mergaičių, todėl koridorius užsikimšdavo. Laimei, slapčia 
naktimis klajodamas po pilį, Haris puikiai įsiminė slaptus kelius, todėl 
nesunkiai sugebėdavo nueiti į pamokas išvengdamas amalu papuoštų 
maršrutų. 

Ronis, kitados galėjęs pavydėti aplinkkelių žinojimo, dabar iš vis- 
ko tik kvatojo. Nors Hariui daug labiau patiko naujasis, kvatojantis ir 
juokaujantis Ronis, toks nepanašus į anų savaičių paniurėlį pikčiurną, 
Ronio būdo permaina kainavo brangiai. Pirma, Hariui teko taikstytis 
su nuolatine Levandos Rudės kompanija, mat jai kiekviena akimirka, 
kai ji nesibučiuodavo su Roniu, buvo praleista veltui, antra, Haris vėl 
pamatė esąs geriausias draugas dviem žmonėms, kurie ir vėl vargu ar 
kada nors besišnekės. 

Ronis, dar neužgijusiomis rankomis po Hermionos paukštelių ant- 
puolio, nebuvo linkęs savęs kaltinti. 

- Ji negali skųstis, - sakė jis Hariui. - Juk bučiavosi su Krumu. Dabar 
pamatė, kad ir su manim kas nors gali norėti bučiuotis. Čia laisva šalis. 
Aš nieko blogo nepadariau. 

Haris nieko nesakė apsimesdamas, kad labai susikaupęs skaito knygą 
(„Ieškojimų kvintesencija“), kurią jiems reikėjo įveikti iki rytdienos ke- 

rėjimų pamokos. Pasiryžęs iš paskutiniųjų saugoti draugystę su Roniu 
ir Hermiona, vis dėlto jis dažniausiai tylėdavo. 

— Aš Hermionai niekad nieko nežadėjau, - bambėjo Ronis. - Na, gerai, 
ketinau eiti su ja į Trimito kalėdinį vakarėlį, bet ji nesakė, kad... turėjom 
eiti tik kaip draugai... aš juk laisvas paukštis... 

Haris atvertė puslapį jausdamas Ronio žvilgsnį. Ronio bambėjimas 
ėmė tilti, tapo vos girdimas židinio spragsėjimo fone, bet Haris vėl tarėsi 
išgirdęs žodžius: „Krumas“ ir „ji negali skųstis“. 

Hermiona mokykloje būdavo taip užsiėmusi, kad Haris su ja galėdavo 
ilgiau pasišnekėti tik vakarais, kai Ronis, burkuojantis su Levanda, ne- 
pastebėdavo, ką veikia Haris. Hermiona nesutikdavo sėdėti bendrajame 
kambaryje, jeigu ten būdavo Ronis, tad Haris nueidavo pasją į biblioteką, 
o tai reiškė, kad juodu turėdavo kalbėtis pašnibždomis. 

— Jis gali bučiuotis su kuo tik nori, - murmėjo Hermiona, o madam 
Pensnė jiems už nugarų rausėsi lentynose. - Man nei šilta, nei šalta. 

Pakėlusi plunksną, ji taip smeigė tašką ant „i“, jog pradūrė pergamen- 
tą. Haris nutylėjo. Pamanė, kad netrukus iš viso atpras šnekėti. Jis dar 
žemiau palinko prie „Eliksyrų darymo aukštesniosios pakopos“ ir toliau 
konspektavo medžiagą apie Amžinojo poveikio eliksyrus, tik retkarčiais 
stabtelėdavo žvilgtelėti į naudingas Princo pastabas, pakeverzotas Liba- 
cijaus Nuobodos tekste. 

— Beje, - po valandėlės tarė Hermiona, - būk atsargus su šia knyga. 

— Paskutinį kartą tau aiškinu, - pakimęs po keturiasdešimt penkių 
minučių tylėjimo pasakė Haris, - kad šitos knygos neatiduosiu. Iš Ne- 
tikro Princo sužinojau daugiau, negu esu išmokęs iš Sneipo ar Trimito 
per nežinia kiek laiko... 

— Aš kalbu ne apie tą tavo kvailą vadinamąjį princą, - dėbtelėjo Her- 
miona į knygą su tokiu pasidygėjimu, lyg ta būtų asmeniškai ją įžei- 
dusi. - Kalbu apie ką kita. Prieš čia ateidama buvau tualete, ten būrys 
panelių, tarp jų ir toji Romilda Vein, tarėsi, kaip tau sugirdyti meilės 
eliksyro. Kiekviena tikisi, kad ją pakviesi eiti kartu į Trimito vakarėlį, 

ir visos, atrodo, prisipirkusios Fredžio ir Džordžo meilės eliksyrų, o jie, 
bijau, tikriausiai veikia... 

— Kodėl gi jų nekonfiskavai, a? - priekabiai paklausė Haris. Atrodė 
keista, kad Hermiona tokiu lemiamu momentu pamiršo savo maniją 
gerbti mokyklos taisykles. 

— Tualete eliksyro jos neturėjo, - su panieka atšovė Hermiona. - Jos 
tik svarstė taktiką. Aš labai abejoju, ar netgi tavo Netikras Princas, - vėl 
žiauriai dėbtelėjo ji į knygą, - būtų įstengęs sugalvoti priemonę nuo 
daugybės skirtingų eliksyrų, veikiančių vienu metu, todėl siūlau kurią 
nors pagaliau pakviesti - kitos liausis svajojusios, kad dar gali būti pa- 
kviestos. Vakarėlis rytoj, visos eina iš proto. 

— Ašnieko nenoriu kviesti, - burbtelėjo Haris. Jis iš paskutiniųjų steng- 
davosi negalvoti apie Džinę, nors ji nuolat pasirodydavo jo sapnuose 
tokiais būdais, jog jis nuoširdžiai dėkojo likimui, kad Roniui neprieinama 
legilimantija. 

- Na, bent jau žiūrėk, ką geri, nes Romilda Vein, atrodo, kalbėjo rim- 
tai, - niūriai įspėjo Hermiona. 

Ji pastūmė aukštyn pergamentą, kuriame rašė aritmomantijos rašinį, ir 
toliau skrebeno plunksna. Haris žiopsojo į ją galvodamas savo mintis. 

— Pala pala, -lėtai ištarė jis. - Man rodos, Filčas yra uždraudęs mokyk- 
loje naudoti visa, kas pirkta „Vizlių magiškų šunybių“ parduotuvėje. 

— Okas kada paisė Filčo draudimų? - paklausė Hermiona, nepakel- 
dama galvos nuo rašinio. 

— O argi visos atskridusios pelėdos neapieškomos? Kaipgi tos mer- 
gaitės įsigudrino gauti paštu meilės eliksyrų? 

— Fredis ir Džordžas juos užmaskavo supildamas į kvepalų ir mikstū- 
ros nuo kosulio buteliukus, - paaiškino Hermiona. — Tai įeina į užsakymų 
paštu paslaugas. 

— Labai jau daug Žinai. 

Hermiona perleido jį tokiu pat atšiauriu žvilgsniu, kaip andai - „Elik- 
syrų darymo aukštesniąją pakopą“. 

— Viskas buvo surašyta etiketėse ant buteliukų, kuriuos jie man ir 
Džinei rodė vasarą, - šaltai atsakė ji. - Aš nepilstau žmonėms į gėrimus 
eliksyrų... ir neapsimetu pilanti, kas nė kiek ne geriau... 

— Ai, nustok dėl to eliksyro, - pertraukė ją Haris. - Vadinasi, Filčas 
mulkinamas, tiesa? Tos mergaitės gauna paštu užmaskuotus siuntinius! 
Tai kodėl tada Smirdžius negalėjo šitaip gauti vėrinio? 

— Oi, Hari, nepradėk. 

— O tu atsakyk! - nepasidavė Haris. 

— Paslapčių gaudikliai aptinka burtus, užkeikimus ir Paslėpimo ke- 
rus, ar ne? Jie naudojami ieškant su juodąja magija ir Tamsos viešpatija 
susijusių daiktų. Gaudiklis per sekundę būtų parodęs tokius galingus 
kerus, kokiais pasižymi tas vėrinys. Tačiau jis nereaguoja, jei kas nors 
supilta į svetimą buteliuką, be to, meilės eliksyrai nepavojingi ir nepri- 
klauso Tamsos viešpatijai... 

— Gera tau sakyti, - suniurnėjo Haris, prisiminęs Romildą Vein. 

— Taigi tik pats Filčas galėjo pastebėti, jog tai ne mikstūra nuo kosulio, 
bet iš jo prastas burtininkas, vargu ar skiria eliksyrus... 

Hermiona nutilo kaip užsiūta. Ir Haris išgirdo. Kažkas tarp tamsių 
lentynų prisėlino prie jų. Jie laukė. Netrukus iš už lentynos išlindo 
madam Pensnė fizionomija, panaši į grifo: įdubę skruostai, sausa kaip 
pergamentas oda ir ilga kumpa nosis. Visą tą grožį nejaukiai nušvietė 
žibintas jos rankoje. 

— Biblioteka uždaroma, - pranešė ji. - Kad man grąžintumėt ką pa- 
ėmę... Ką padarei šitai knygai, nedoras berniūkšti? 

Ji ne bibliotekos, o mano! - Haris bandė pastverti nuo stalo „Eliksyrų 
darymą“, bet vadovėlį pirma pasiekė plėšri bibliotekininkės letena. 

— Šitaip išniekinti! - sušnypštė ji. - Kokia šventvagystė! 

Ši knyga tik prirašinėta, — pasakė Haris, ištraukdamas vadovėlį iš 
jos rankų. 

Atrodė, ją trenks apopleksija. Hermiona skubiai susidėjo daiktus, 
griebė Hariui už rankos ir ištempė jį iš bibliotekos. 

- Jei nebūsi atsargus, ji uždraus tau lankytis bibliotekoje. Kurių galų 
atsinešei čia tą kvailą knygą? 

- Aš nekaltas, Hermiona, jeigu ji tokia pasiutėlė. O gal manai, ji išgirdo, 
kaip tu supeikei Filčą? Visada įtariau, jog tarp jų kažko esama... 

— Oi, na, ir pasakė... 

Pagaliau galėdami kalbėti garsiai ir laisvai, jie žibintų apšviestais 
koridoriais grįžo į bendrąjį kambarį ginčydamiesi, ar madam Pensnė 
slapčia nesusimylėjusi su Filču. 

— Būk sveika, - pasakė Haris Storulei naująjį, šventinį slaptažodį. 

- Ir tu, - koketiškai nusišiepė Storulė ir pasitraukė praleisdama juos. 

- Labas, Hari! - vos įlipusį pro angą, jį pasveikino Romilda Vein. - Nori 
leukonijų likerio? 

Hermiona pažvelgė į jį žvilgsniu, sakančiu: „Ar aš tau nesakiau?“ 

— Ne, dėkui, - skubiai atsakė Haris. - Aš jo nelabai mėgstu. 

— Na, nors šituos paimk, - įbruko Romilda jam į rankas dėžutę. — Šoko- 
ladiniai katilai, įdaryti ugnine. Man atsiuntė močiutė, bet aš nemėgstu. 

— Oo... Labai dėkui, - išlemeno Haris, nesugalvodamas, ką dar pa- 
sakyti. - Aa... Na, man reikia eiti... 

Ir jis nuskubėjo paskui Hermioną. 

- Sakiau tau, - pasigardžiuodama tarė Hermiona. - Kuo greičiau kurią 
nors pakviesi, tuo greičiau jos atstos nuo tavęs ir galėsi... 

Staiga jos veidas pasidarė negyvas - ji pamatė krėsle susiglaudusius 
Ronį ir Levandą. 

— Na, labanaktis, Hari, - pasakė ji, nors buvo tik septinta vakaro, ir 
daugiau netarusi nė žodžio išėjo į mergaičių bendrabutį. 

Haris atsigulė guosdamasis mintimi, kad liko išvargti vos vieną pa- 
mokų dieną, tada - Trimito vakarėlį, o paskui juodu su Roniu iškeliaus į 
Landynę. Neatrodo, kad iki atostogų Ronis ir Hermiona susitaikytų, bet 
gal toji pertrauka padės jiems nusiraminti, apgalvoti savo elgesį... 

Tačiau jis nepuoselėjo didelės vilties ir ji dar labiau sumažėjo kitą 
dieną, po transfigūracijos pamokos su jais. Jie pradėjo itin sudėtingą 

temą —- Žmonių transfigūraciją. Stovėdami prieš veidrodžius, mokiniai 
turėjo pakeisti savo antakių spalvą. Hermiona piktai nusijuokė iš Ronio 
nevykusio pirmo bandymo: jis kažkaip įsigudrino prisiklijuoti ilgus už- 
riestus ūsus. Ronis atsilygino Žiauriai, bet tiksliai pamėgdžiodamas, kaip 
Hermiona šokinėja suole, vos tik profesorė Makgonagal duoda kokį nors 
klausimą. Jis baisiausiai tuo prajuokino Parvatę su Levanda, o Hermiona 
ir vėl vos neapsiverkė. Po skambučio ji paknopstomis nėrė iš kabineto 
palikusi pusę savo daiktų. Haris, nutaręs, kad jai šiuo metu labiau reikia 
paramos negu Roniui, surinko jos turtą. 

Pasivijo ją jau kitame koridoriuje, aukštu žemiau. Ji išėjo iš tualeto 
kartu su Luna Lavgud. | 

— O, labas, Hari, - tarė Luna. - Ar žinai, kad tavo vienas antakis ryškiai 
geltonas? | 

— Labas, Luna. Hermiona, palikai savo daiktus... 

Jis padavė jai knygas. 

— A, tikrai, - burbtelėjo Hermiona ir staigiai nusisuko, kad jis nepa- 
matytų, kaip ji šluostosi akis. - Ačiū, Hari. Na, eisiu... 

Ir ji nulėkė nedavusi Hariui progos ją paguosti, nors jis neįsivaizdavo, 
kokiais žodžiais būtų reikėję tai daryti. 

— Ji labai nusiminusi, - tarė Luna. - Iš pradžių pamaniau, kad Vai- 
toklė Mirta sriūbauja, bet paaiškėjo - Hermiona. Kažką minėjo apie tą 
Ronį Vizlį... 

— Taip, jie susipykę, - pasakė Haris. 

- Kai kadais taip moka prajuokinti, ar ne? - prabilo Luna, kai jie ėmė 
eiti koridoriumi. - Bet jis gali būti ir žiaurokas. Pernai pastebėjau. 

— Ko gera, - sumurmėjo Haris. Kaip visada, Luna parodė savo su- 
gebėjimą rėžti į akis nemalonią tiesą. Jis nepažinojo kito tokio žmo- 
gaus. — O kaip tau šiemet sekasi? 

— Oi, visai neblogai, - atsakė Luna. - Nuobodoka be DK užsiėmimų. 
Tačiau Džinė labai draugiška. Anądien per transfigūracijos pamoką ji 
sutramdė du berniokus, kurie bandė mane pravardžiuoti Lunatike. 

- Klausyk, nenori eiti su manim į Trimito kalėdinį vakarėlį? - neži- 
nia kaip išsprūdo Hariui. Pačiam tie žodžiai nuskambėjo lyg iš svetimo 
žmogaus lūpų. 

Luna nustebusi pakėlė į jį savo išsprogusias akis. 

— Į Trimito vakarėlį? Su tavimi? 

— Aha. Mums galima atsivesti kitų svečių, aš ir pamaniau, gal norė- 
tum... supranti... - Jis norėjo aiškiai parodyti savo ketinimus. - Supranti, 
eitume tik kaip draugai. Bet jeigu nenori... 

Jam jau norėjosi, kad ji atsisakytų. 

— Oi ne, labai norėčiau eiti su tavim kaip su draugu! - sušuko Luna 
ir nusišypsojo neregėto giedrumo šypsena. - Niekas iki tol nėra manęs 
draugiškai kvietęs į pobūvį! Ar tu dėl vakarėlio nusidažei antakius? Gal 
ir man taip pasidaryti? 

— Ne, - tvirtai atsakė Haris, - tai klaida. Paprašysiu Hermioną, kad ją 
ištaisytų. Taigi iki pasimatymo aštuntą valandą vestibiulyje. 

— Ahaaa! - suspigo balsas jiems virš galvų, abu net pašoko. Vargšai 
nepastebėjo, kad palubėje Akilanda - pakibęs ant sietyno žemyn galva, 
piktdžiugiškai vaiposi. 

— Kvanka pakvietė Lunatikę į vakarėlį! Kvanka myyyyli Lunatikę! 
Kvanka myyli Lunatikę! 

Ir jis nuzvimbė kvakšėdamas ir kartodamas: „Kvanka myli Lunatikę“. 

— Malonu, kai gali išlaikyti privatumą, - ironiškai tarė Haris. Ką gi, 
mokyklą žaibu apskriejo žinia, kad Haris Poteris į Trimito vakarėlį pa- 
kvietė Luną Lavgud. 

- Galėjai bet kurią pasikviesti! - negalėdamas patikėti per vakarienę 
baisėjosi Ronis. - Bet kurią! O tu pasikvietei Lunatikę Lavgud. 

- Nepravardžiuok jos šitaip, Roni, - subarė jį Džinė, stabtelėjusi 
Hariui už nugaros. - Tikrai džiaugiuosi, Hari, kad pakvietei ją, ji tokia 
laiminga. 

Ir Džinė nuėjo sėstis prie Dino. Haris bergždžiai stengėsi įsikalbėti, 
kaip jam smagų, jog Džinė džiaugiasi, kad jis į vakarėlį vedasi Luną. 

Toli nuo jų viena sėdėjo Hermiona ir makalavo šakute troškinį. Haris 
pastebėjo, kad Ronis vogčiomis į ją dirsčioja. 

— Galėtum ją atsiprašyti, - tiesiai pasiūlė Haris. 

— Ką? Kad vėl mane užpultų kanarėlių pulkas? 

— Kurių galų ją mėgdžiojai? 

— Ji juokėsi iš mano ūsų! 

— Aš irgi juokiausi, nesu matęs kvailesnio vaizdo. 

Bet Roniui jo žodžiai buvo kaip žirniai į sieną - atėjo Levanda su Par- 
vate. Įsispraudusi tarp Hario ir Ronio, Levanda apsikabino Ronį. 

- Labas, Hari, - tarstelėjo Parvatė. Jai, kaip ir Hariui, gerokai pabodo 
draugų elgesys ir buvo truputį nesmagu. 

— Labas. Kaip sekasi? Vis dėlto pasilieki Hogvartse? Girdėjau, tėvai 
norėjo tave atsiimti. 

— Kol kas sugebėjau juos perkalbėti. Tas atsitikimas su Keite juos 
visai išmušė iš vėžių, bet kai nieko panašaus nepasikartojo... Labas, 
Hermiona! 

Parvatė išsišiepė kaip mėnulis. Haris matė, jog ji gailisi, kam kvatojo iš 
Hermionos per transfigūraciją. Atsisukęs išvydo, kad Hermiona šypsosi 
net plačiau už ją. Dievaži, nesuprasi tų mergaičių. 

— Labas, Parvate! - pasisveikino Hermiona, Ronio ir Levandos kaip 
nematydama. - Ar eini šįvakar į Trimito vakarėlį? 

— Nekviesta, - niūriai atsakė Parvatė. - Bet labai norėtųsi, atrodo, bus 
tikrai linksma. O tu juk eini? 

— Taip, aštuntą susitinkame su Kormaku ir... 

Pasigirdo garsas, tarsi nuo skylės kriauklėje būtų atitraukiama pom- 
pa, ir Ronis grįžo į šį pasaulį. Hermiona apsimetė nieko nei mačiusi, nei 
girdėjusi. 

— Ir kartu eisime į vakatėlį. 

— Su Kormaku? - pasitikslino Parvatė. - Turi galvoj Kormaką Mak- 
lageną? 

— Otaip, - saldžiai patvirtino Hermiona. - Su tuo pačiu, kuris vos 
vos, - pabrėžė Hermiona, - netapo Grifų Gūžtos komandos gynėju. 

- Ir tu eini su juo? - išpūtė akis Parvatė. 

— Na, taip, nejau negirdėjai? - visai nehermioniškai sukikeno Her- 
miona. 

— Oho! - galutinai apstulbo Parvatė. - Negali atsispirti kvidičininkams, 
ar ne? Pirma Krumas, dabar Maklagenas... 

— Man patinka tikrai geri kvidičininkai, - tebesišypsodama pataisė ją 
Hermiona. - O dabar iki. Reikia eit ruoštis vakarėliui. 

Ji nudrožė. Levanda su Parvate, sukišusios galvas, ėmė karštai aptarti 
naujieną prisimindamos viską, ką buvo girdėjusios apie Maklageną ir ką 
buvo maniusios apie Hermioną. Ronis atrodė abejingas ir nieko nesakė. 
Likęs vienas, Haris mąstė apie mergaičių keršto mastą. 

Aštuntą valandą atėjęs į holą, jis rado neįprastai didelį būrį panelių, 
visos, regis, priekaištingai dėbčiojo į jį, žengiantį prie Lunos. Ji buvo pa- 
sipuošusi Žvaigždėtu sidabriniu drabužiu, žiūrovėms aiškiai keliančiu 
juoką, bet šiaip atrodė visai gražiai. Šiaip ar taip, Haris džiaugėsi, kad 
ji šį vakarą atsisakė savo ridikėlių formos auskarų, pakabuko iš pasukų 
punšo butelio kamštelio ir klaikiųjų Vaiduoklių akinių. 

- Sveika, tai Žygiuosime? - užkalbino jis Luną. 

— Aha, - laiminga tarė ji. — O kur tas vakarėlis? 

— Trimito kabinete, - atsakė Haris ir nusivedė ją marmuriniais laiptais 
aukštyn, toliau nuo spoksotojų ir liežuvautojų. - Ar girdėjai, kad turėtų 
atvykti vampyras? 

— Rufas Skrimdžeras? - paklausė Luna. 

- Aš... ką? - sunerimo Haris. - Kalbi apie magijos ministrą? 

— Taip. Jis yra vampyras, - kaip niekur nieko paaiškino Luna. - Kai 
Skrimdžeras perėmė Karamelės postą, tėtis parašė didžiulį straipsnį, 
bet kažkas iš ministerijos neleido jam spausdinti. Matyt, nenorėjo, kad 
tiesa iškiltų aikštėn! 

Haris, niekaip nepatikėjęs, kad Rufas Skrimdžeras galėtų būti vam- 
pyras, bet pripratęs, jog Luna nuolat kartoja tėvo fantazijas pateikdama 
jas kaip tikrus faktus, nieko nesakė. Trimito kabinetas jau buvo netoli, 
kas žingsnį juokas, muzika ir šurmulys darėsi vis garsesni. 

Nežinia, ar iš tikrųjų toks buvo, ar Trimitas jį magiškai padidino, bet 
jo kabinetas atrodė daug erdvesnis už bet kurio kito mokytojo kamba- 
rį. Lubas ir sienas dengė skaisčiai žali, raudoni ir auksiniai gobelenai, 
taigi jauteisi tarsi didžiulėje palapinėje. Kambaryje buvo pilna žmonių 
ir tvanku, jį apšvietė raudona šviesa, krentanti nuo įmantriai išraižyto 
auksinio sietyno palubėje, sietyne pleveno tikros fėjos, kiekviena spindėjo 
itjonvabalis. Iš tolimos kertės sklido garsus dainavimas akompanuojant 
lyg ir mandolinomis; keli senukai burtininkai šnekučiavosi paskendę 
pypkės dūmuose; per kojų mišką cypaudami brovėsi keletas namų elfų, 
vos matomų po sunkiais valgių padėklais, tad jie atrodė kaip kokie ju- 
dantys staliukai. 

— Hari, berniuk mano! - sududeno Trimitas, vos tik Haris su Luna įsi- 
spraudė pro duris. - Prašom, prašom, kiek čia žmonių, su kuriais noriu 
tave supažindinti! 

Trimitas buvo su kutuota burtininko kepure ir namų palaidine. Su- 
spaudęs Hariui ranką taip, lyg ketintų su juo keliauti oru, jis ryžtingai 
nuvedė jį prie svečių. Haris savo ruožtu tempė už rankos Luną. 

— Hari, susipažink su Eldredu Vorpliu, buvusiu mano mokiniu, jis 
parašė knygą „Kraujo broliai. Mano gyvenimas tarp vampyrų“. Ir, aišku, 
su jo draugu Sangviniu. 

Vorplis, mažiukas akiniuotas žmogelis, karštai paspaudė Hariui ranką, 
O vampyras Sangvinis, aukštas ir sudžiūvęs, su juodais ratilais paakiuo- 
se, tik atsainiai linktelėjo. Jis, regis, nuobodžiavo. Netoliese mindžikavo 
būrelis smalsių mergaičių. 

- Hari Poteri, aš be galo džiaugiuosi, - pragydo Vorplis, įsmeigęs į 
Harį trumpareges akis. - Kažkurią dieną aš ir sakau profesoriui Trimitui: 
„Kurgi Hario Poterio biografija, kurios visi taip nekantriai laukiame?“ 

— Nejaugi? - murmtelėjo Haris. 

— Lygiai toks kuklus, kaip pasakojo Horacijus! Bet iš tiesų, - staiga 
surimtėjo Vorplis, - aš pats su džiaugsmu ją rašyčiau. Žmonės bepro- 
tiškai, tiesiog beprotiškai nori kuo daugiau apie tave sužinoti, mielas 
berniuk! Jeigu tu būtum nusiteikęs duoti man keletą interviu, tarkime, 
po keturias penkias valandas, ką gi, knyga galėtų būti baigta per kelis 
mėnesius. Ir garantuoju, pačiam nebūtų beveik jokio vargo, paklausk 
Sangvinį, tai nėra... Sangvini, niekur neini! - griežtai suriko Vorplis, mat 
vampyras ėmė slinkti prie mergaičių godžiai rydamas jas akimis. - Še 
pyragaitį. - Vorplis pagriebė nuo praeinančio namų elfo padėklo pyragėlį, 
įbruko Sangviniui į nagus ir vėl atsisuko į Harį. 

— Mielas berniuk, jeigu nori žinoti, auksą galėtum rieškučiom 
žarstyti... 

— Man visiškai neįdomu, - atšovė Haris. - Atsiprašau, aš pamačiau 
draugę. 

Jis nusitempė Luną į minią; tikrai jam pasirodė, kad tarp dviejų iš 
„Likimo deivių“ grupės merginų švystelėjo rudų plaukų kupeta. 

— Hermiona! Rermiona! 

— Hari, ačiū Dievui, pagaliau! Labas, Luna! 

— Kas tau atsitiko? - paklausė Haris, mat Hermiona buvo visa susi- 
taršiusi, sakytum ištrūkusi iš Velnio Raizgų. 

— Oi, aš ką tik pabėgau... tai yra palikau Kormaką. Po amalo vaini- 
ku, - pridūrė ji, pamačiusi klausiamą Hario žvilgsnį. 

- Taip tau ir reikia, jeigu ėjai su juo, - negailestingai išrėžė jis. 

— Pamaniau, kad jis labiausiai Ronį suerzins, - šaltai tarė Hermio- 
na. - Galvojau ir apie Zachariją Smitą, bet vis dėlto nutariau... 

- Galvojai apie Žachariją Smitą? - pakraupo Haris. 

— Taip, galvojau ir pradedu gailėtis, kad nepasirinkau jo, nes šalia 
Maklageno ir Gropas atrodytų tikras džentelmenas. Einam ten, jis toks 
aukštas, kad lengvai pamatysime... 

Visi trys pasuko kiton kambario pusėn, eidami dar pasičiupo po taurę 
midaus. Deja, per vėlai pamatė, jog tenai viena stoviniuoja profesorė 
Treloni. 

— Sveiki, - mandagiai pasisveikino Hermiona. 

— Labas vakaras, mieloji, - tarė profesorė Treloni ir prisimerkusi 
įsispoksojo į Luną. Regis, sunkiai ją atpažino. Haris vėl užuodė chere- 
są. - Šiemet kažkodėl nematau tavęs savo pamokose. 

- Taip, šiemet aš vaikštau pas Firenzį, - paaiškino Luna. 

— Kurgi ne, - girtu balsu piktai sukikeno profesorė Treloni. - Aš jį sau 
vadinu Dobinu. Gerai pagalvojus atrodytų, jog dabar, kai aš grįžau į 
mokyklą, profesorius Dumbldoras galėjo atsikratyti to arklio, ar ne? Bet 
ne... abu dėstome tą patį dalyką... įžeidimas, atvirai kalbant, įžeidimas. 
Ar žinote... | 

Profesorė Treloni buvo per daug įkaušusi, kad pažintų Harį. Jai toliau 
negailestingai peikiant Firenzį, Haris pasilenkė prie Hermionos ir tarė: 

- Išsiaiškinkim vieną dalyką. Ar tu ketini Roniui pasakyti, kad įsikišai 
per gynėjo atranką? 

Hermiona kilstelėjo antakius. 

— Nejau manai, kad aš galiu taip žemintis? 

Haris įdėmiai pažvelgė į ją. 

— Hermiona, jeigu tu gali pasikviesti Maklageną... 

— Tai visai kas kita, - oriai pasakė Hermiona. - Net nemanau Roniui 
pasakoti, kas galėjo ir ko negalėjo būti per tą atranką. 

— Puiku, - užsidegė Haris. - Tada jis vėl susileis ir mes pralaimėsime 
kitas rungtynes... 

— Kvidičas! - piktai riktelėjo Hermiona. - Nejau berniukams daugiau 
niekas nerūpi? Kormakas nepaklausė apie mane nė vienos smulkmenė- 
lės, ne, tik nesusičiaupdamas džiugino pasakojimu, kaip žaidė Didysis 
Kormakas Maklagenas... Oi, štai ir jis! 

Ji taip mikliai šmurkštelėjo tarp dviejų žvengiančių raganų ir išgaravo, 
kad galėjai pamanyti ją dingus oru. 

— Hermionos nematei? - paklausė Maklagenas, po valandėlės prisi- 
brovęs prie Hario. 

— Deja, ne, - atsakė Haris ir atsisuko į Luną visai pamiršęs, su kuo ji 
kalbasi. 

— Haris Poteris! - virpulingai sučiulbo profesorė Treloni, tik dabar jį 
pastebėjusi. 

— O, sveiki, - vangiai pasisveikino Haris. 

- Ak, berniuk! - karštai sušnibždėjo ji. - Kokie gandai! Kokios istorijos! 
Išrinktasis! Aš, aišku, jau seniai žinojau... Ženklai, Hari, niekada nebuvo 
palankūs... Tačiau kodėl negrįžai mokytis ateities būrimo? Kam kam, o 
jau tau šis dalykas gyvybiškai svarbus! 

— Na, Sibile, mums visiems atrodo, kad už savą dalyką nieko nėra 
svarbiau! - sugriaudėjo balsas, ir šalia profesorės Treloni išdygo Trimi- 
tas - raudonu veidu, ant ausies nusmukusia kepure, su midaus taure 
vienoj rankoj ir didžiuliu kalėdiniu pyragėliu - kitoj. - Ir vis dėlto nesu 
turėjęs mokinio, turinčio tokių įgimtų gabumų eliksyrams! - postringavo 
Trimitas, meiliai žiūrėdamas į Harį krauju pasruvusiomis akimis. - Ins- 
tinktas, kaip ir jo motinos! Galiu jums pasakyti, Sibile, kad esu mokęs 
vos vieną kitą tokį talentą, net ir Severas... 

Hario siaubui, Trimitas ištiesė ranką ir sakytum ištraukė Sneipą iš oro. 

— Gana raukytis, Severai, eikš prie mūsų! - laimingas sužagsėjo Tri- 
mitas. - Kaip tik kalbu apie nepaprastus Hario gabumus eliksyrams. Be 
abejo, ir tau tenka dalis garbės, juk penkerius metus jį mokei! 

Pakliuvęs Trimitui, mat šis viena ranka apkabino jam pečius, Sneipas 
pašnairavo į Harį primerkęs savo juodas akis. 

— Keista, nes Man atrodydavo, kad Poterio išvis neįmanoma ko nors 
išmokyti. 

— Na, vadinasi, pabudo įgimti gabumai! - sušuko Trimitas. - Būtum 
pamatęs, kokį jis man sutaisė eliksyrą per pirmą pamoką - Gyvosios 
mirties nuodą! Jokiam mokiniui pirmu bandymu nėra pavykę geriau, 


net ir tau, Severai... 

— Tikrai? - tyliai tarė Sneipas, įbesdamas į Harį akis. Hariui pasidarė 
neramu. To dar betrūko, kad Sneipas imtų domėtis, iš kur Hariui atsi- 
rado toks talentas. 

- Primink man, Hari, kokius dar dalykus mokaisi? - paklausė 
Trimitas. 

— Apsigynimą nuo juodosios magijos, kerėjimą, transfigūraciją, her- 
balogiją... 

- Žodžiu, viską, ko reikia norint tapti Auroru, - kandžiai pasakė 
Sneipas. 

— Ką gi, aš ir noriu būti Auroru, - atšovė Haris. 

- Ir būsi didis Auroras, patikėk! - subosijo Trimitas. 

— Žinai, Hari, tau neverta tapti Auroru, - staiga prabilo Luna. Visi su- 
žiuro į ją. - Aurorai priklauso slaptai Raudonosios ilties ložei, maniau, 
visi tai žino. Jie kenkia iš vidaus Magijos ministerijai, bando ją sunaikinti 
naudodamiesi juodąja magija ir paradontoze. 

Haris taip užsikvatojo, kad vos nepaspringo midumi. Dievaži, vien 
dėl šito vertėjo atsivesti Luną. Kosėdamas ir šnarpšdamas jis išniro iš 
didžiulės midaus taurės ir pamatė vaizdelį, kuris dar labiau pataisė nuo- 
taiką: Argas Filčas jų pusėn tempė už ausies Draką Smirdžių. 

— Profesoriau Trimitai, - sušvokštė Filčas, drebindamas žiauną ir nu- 
sižengėlių gaudymo manija degančiomis akimis. - Šitą vaikiną radau 
pasislėpusį koridoriuje kitame aukšte. Sakosi buvęs pakviestas, bet ne- 
spėjęs laiku ateiti. Ar kvietėte jį, profesoriau? 

Smirdžius piktai pasipurtė ir ištrūko iš Filčo rankos. 

— Na, gerai, nebuvau kviestas! Bandžiau įsilaužti, patenkintas? 

— Ne, nepatenkintas! - tarė Filčas, bet nušvitęs veidas prieštaravo jo 
žodžiams. - Oi, užsidirbai! Argi direktorius neįspėjo, jog vakarais drau- 
džiama slankioti be leidimo? Įspėjo! 

— Nieko baisaus, Argai, nieko baisaus, - numojo Trimitas. - Kalėdos, 
taigi ne nusikaltimas, jeigu žmogus panoro į vakarėlį. Bent jau šį kartą 
pamirškime bausmes. Būk svečias, Drakai. 

Filčo nusivylimas buvo puikiai suprantamas, tačiau kodėl, nesu- 
vokė Haris, ir Smirdžius atrodo toks pat nelaimingas? Ir kodėl Sneipas 
žiūri į Smirdžių ne tik supykęs, bet ir - nejaugi įmanoma? - truputį su 
baime? 

Nespėjus Hariui susivokti, Filčas nuplumpsėjo kažką niurzgėdamas. 
Smirdžius, nutaisęs šypseną, dėkojo Trimitui už gerumą, o Sneipo veidas 
vėl tapo akmeninis. 

— Ką čia, nėr už ką dėkoti, - sumosikavo Trimitas. — Šiaip ar taip, aš 
pažinojau tavo senelį... 

- Jis visada labai jus girdavo, - skubiai ėmė gerintis Drakas. - Sakė 
nepažinojęs kito tokio eliksyrų meistro. 

Haris išpūtė akis. Jį stebino ne pataikavimas, Smirdžius visą laiką 
laižosi prie Sneipo. Įdomiausia buvo, jog Drakas tikrai atrodė nesvei- 
kuojąs. Kaži kadai nebuvo matęs Smirdžiaus iš taip arti. Pastebėjo, kad 
jam pajuodę paakiai ir oda aiškiai papilkusi. 

— Noriu su tavim šnektelėti, Drakai, - staiga tarė Sneipas. 

— Oi, nereikia, Severai, - vėl sužagsėjo Trimitas. - Kalėdos, kam toks 
griežtumas... 

— Ašesujo koledžo vadovas, aš ir spręsiu, kaip elgtis su juo, - griežtai 
ar dar kaip nors, - atkirto Sneipas. - Einam, Drakai. 

Jie nuėjo. Sneipas pirmas, Drakas nusekė susiraukęs. Haris pastovėjo 
nežinodamas, ką daryti, paskui pasakė: 

— Luna, aš tuoj grįšiu. Einu į... tualetą. 

— Gerai, - linksmai atsiliepė ji. Nueidamas Haris girdėjo, kaip ji vėl 
ėmė sapalioti apie Raudonosios ilties ložę. Profesorė Treloni, regis, nuo- 
širdžiai susidomėjo šia tema. 

Išėjus iš vakarėlio buvo visai lengva išsitraukti iš kišenės neregimąjį 
apsiaustą irjuo apsigaubti, nes koridorius buvo tuščias. Sunkiau pasirodė 
rasti Sneipą ir Draką. Haris nubėgo koridoriumi, jo žingsnius nustelbė 
muzika ir garsios šnekos Trimito kabinete. Gal Sneipas nusivedė Smirdžių 

į savo kabinetą požemyje... Arba abu eina į Klastūnyno bendrąjį kam- 
barį... Haris pasiklausė prikišęs ausį prie visų durų iš eilės, pagaliau net 
krūptelėjo iš susijaudinimo, kai, pasilenkęs prie paskutinių durų rakto 
skylutės, išgirdo balsus. 

— Neleistina daryti tokių klaidų, Drakai, nes jei būsi pašalintas iš 
mokyklos... 

— Aš niekuo nedėtas, suprantate? 

— Tikiuosi, nemeluoji, nes tas poelgis buvo kvailas ir nemokšiškas. Jau 
ir taip esi įtariamas, kad prikišai nagus. 

— Kas tokie įtaria? - piktai atkirto Drakas. - Paskutinį kartą sakau - aš 
to nedariau, aišku? Toji Varpelis tikriausiai turi priešą, apie kurį niekas 
nenutuokia. Nežiūrėkit į mane šitaip! Nesu kvailas, žinau, ką darote, bet 
neišdegs - aš galiu jus sustabdyti! 

Tyla. Paskui prabilo Sneipas: 

— Aha... Vadinasi, teta Belatriks tave moko oklumantijos. Kokias mintis 
bandai nuslėpti nuo savo mokytojo, Drakai? 

— Nuo jo aš nieko nebandau nuslėpti, tik nenoriu, kad jūs kištu- 
mėtės! 

Haris dar labiau prispaudė ausį prie durų. Kas atsitiko, kad Smir- 
džius šitaip kalba su Sneipu, Sneipu, kuriam visad rodė pagarbą, netgi 
simpatiją? 

— Tai štai kodėl šiais mokslo metais manęs vengi? Bijai mano kišimo- 
si? Juk supranti, kad jeigu kas kitas, Drakai, būtų kelis kartus neatėjęs į 
kabinetą mano kviestas... 

— Tada skirkite man areštą! Paskųskite Dumbldorui! 

Vėl tyla. Pagaliau Sneipas tarė: 

— Puikiai žinai, kad aš nenoriu nei vieno, nei kito. 

— Tuomet liaukitės mane kvietinėjęs į savo kabinetą! 

— Paklausyk, - tarė Sneipas taip tyliai, kad Haris, norėdamas girdėti, 
turėjo lipte prilipti prie rakto skylutės, — aš stengiuosi tau padėti. Tavo 

motinai esu prisiekęs saugoti tave. Esu davęs Nesulaužomą priesaiką, 
Drakai. 

— Atrodo, gausite ją sulaužyti, nes man nereikia jūsų apsaugos. Tai 
mano darbas, jis jį man skyrė ir aš jį darau. Turiu planą, jis turi pavykti, 
tik ne taip greitai, kaip tikėjausi! 

— Koks tas tavo planas? 

— Ne jūsų reikalas! 

- Jeigu pasakysi, ką ketini daryti, aš galiu tau padėti... 

— Ačiū, pagalbininkų turiu sočiai, nesu vienas! 

- Šįvakar tikrai buvai vienas. Didžiausia kvailystė trainiotis koridoriais 
be užnugario ir be sargybinių. Ir paprasčiausiai klaida. 

— Būčiau buvęs su Niurzga ir Gyliu, jeigu nebūtumėt paskyręs jiems 
arešto! 

— Nerėkauk! - subarė jį Sneipas. - Jeigu tavo draugužiai Niurzga ir 
Gylys nori pagaliau išlaikyti apsigynimo nuo juodosios magijos VML 
lygio egzaminą, turi labiau pasistengti. 

— Bene svarbu? - atšovė Drakas. - Apsigynimas nuo juodosios magi- 
jos... Tai tik tokia komedija, vaidyba, ar ne? Tarsi nors vienam iš mūsų 
būtų reikalinga gintis nuo juodosios magijos... 

— Be šios vaidybos nieko neišeis, Drakai! - pasakė Sneipas. - Kaip 
manai, kur aš būčiau buvęs visus tuos metus, jeigu nebūčiau mokėjęs 
vaidinti? O dabar klausyk! Elgiesi neatsargiai žioplinėdamas vakarais po 
Gylys ir Niurzga... 

- Jie ne vieninteliai, turiu ir daugiau šalininkų, daug geresnių! 

— Tai kodėl nepasisakai man, aš galėčiau... 

- Žinau, ką jūs rezgate! Norite pasiglemžti mano šlovę! 

Patylėjęs Sneipas pasakė: 

— Kalbi kaip mažas. Gerai suprantu, kad tėvo suėmimas ir įkalinimas 


tau buvo smūgis, bet... 

Haris vos spėjo atšokti: kambaryje sukaukšėjo Drako Žingsniai ir 
durys atsilapojo. Smirdžius nužirgliojo koridoriumi pro atviras Trimito 
kabineto duris, pasuko už kampo ir dingo. 

Sulaikęs kvapą, Haris tūnojo pasienyje. Iš kabineto lėtai išėjo Sneipas. 
Neįžvelgiamu veidu grįžo į vakarėlį. Haris liko tupėti po apsiaustu. Jis 


įtemptai galvojo. 


ŠEŠIOLIKTAS SKYRIUS 


Šaltos Kalėdos 


— Vadinasi, Sneipas siūlėsi jam padėti? Iš tikrųjų siūlė pagalbą? 

— Jeigu paklausi dar kartą, - pasakė Haris, - aš tau sugrūsiu šitą bulvę... 

— Aš tik pasitikslinu! - gynėsi Ronis. Jie stovėjo Landynės virtuvėje 
ir ponios Vizli įsakymu skuto kalną bulvių. Už lango priešais skraidė 
snaigės. 

- Taip, Sneipas siūlėsi jam padėti! - pakartojo Haris. - Sakė prižadėjęs 
Smirdžiaus motinai jį saugoti, davęs kažkokią nesulaužomą priesaiką 
ar panašiai... 

— Nesulaužomą priesaiką? - nustėro Ronis. - Eik sau, negali būti... 
Tikrai girdėjai? 

— Tikrų tikriausiai. O ką tai reiškia? 

— Na, Nesulaužomos priesaikos negalima sulaužyti... 

— Juokinga, bet ir pats tiek supratau. O kas atsitiks, jeigu ją su- 
laužysi? 

— Mirsi, - paprastai atsakė Ronis. - Kai man buvo kokie penkeri metai, 
Fredis su Džordžu bandė mane priversti, kad duočiau tokią priesaiką. 
Ir beveik daviau, Fredis jau laikė mano ranką ir visa kita, kai mus už- 
ėjo tėtis. Vos nesprogo iš pykčio, - pasakojo Ronis, mąsliai žvelgdamas 
į tolį. - Tik tą vieną kartą tėtis įtūžo ne mažiau už mamą. Fredis mano, 
kad nuo tos dienos jis nebejaučia kairio sėdmens. 

— Na, palikim ramybėj kairį Fredžio sėdmenį... 

— Atsiprašau? - tarė Fredis. Į virtuvę suėjo abu dvyniai. - O, Džor- 
džai, pasigėrėk. Kaip geručiai darbuojasi peiliais. Duok Dieve jiems 
sveikatos. 

— Po dviejų su trupučiu mėnesių man bus septyniolika ir galėsiu tai 
daryti panaudodamas magiją, - suniurnėjo Ronis. 

— O kol kas, - tarė Džordžas, sėsdamasis ir užsikeldamas ant stalo 
kojas, - pasidžiaugsime, kaip tu teisingai naudojiesi šituo... ajajai! 

— Vis per tave! - piktai sušuko Ronis, čiulpdamas įsipjautą HykĘo - Pa- 
lauk, sueis septyniolika... 

— Ir tu mus apstulbinsi iki tol net neįtartais magijos sugebėjimais, - nu- 
sižiovavo Fredis. 

— Kalbant apie net neįtartus iki tol sugebėjimus, Ronaldai, - pridūrė 
Džordžas, - ką ten tauškia Džinė apie tave ir tokią panelę, vardu?.. Jeigu 
esame teisingai informuoti - Levandą Rudę? 

Ronis raustelėjo, bet nusisuko į bulves nėmaž neužsigavęs. 

- Nekiškit nosies kur nereikia. 

— Koks atžarumas, - tarė Fredis. —- Tikrai nežinau, kokios tu nuomonės 
apie ją. Ne, mums rūpi tik viena... Kaip tai atsitiko? 

— Kaip suprasti? 

— Gal ji patyrė kokią traumą ar šiaip? 

— Ką? 

— Tada kokia proga jai šitaip pažeistos smegenys? Ei, atsargiau! 

Ponia Vizli, žengdama į virtuvę, spėjo pamatyti, kaip Ronis paleido į 
Fredį bulviaskutį peilį, tačiau Fredis vienu tingiu lazdelės moju pavertė 
ji popieriniu lėktuvėliu. 

— Roni! - piktai užriko ji. — Kad aš daugiau tavęs nematyčiau svai- 
dantis peiliais! 

— Aš daugiau nesisvaidysiu, — prižadėjo Ronis ir pusbalsiu pridūrė 
vėl nusisukęs į bulvių kalną: - Taip, kad tu matytum. 

- Fredi, Džordžai, nesupykit, vaikai, bet šįvakar atvyksta Remas, todėl 
Bilas turės susispausti kartų su jumis. 

— Ne bėda, - tarė Džordžas. 

— Taigi, jei Čarlis nepasirodys, palėpėje liks Haris su Roniu, Ojei Fler 
miegos Džinės kambaryje... 

— Kokios laimingos Kalėdos Džinei, - sumurmėjo Fredis. 

— „visiems bus patogu. Na, bent jau visi turės po lovą, - truputį su- 
mišusi užbaigė planuoti ponia Vizli. 

— Vadinasi, Persio fizionomijos nematysime? - paklausė Fredis. 

— Taip, jis užsiėmęs, tikriausiai ministerijoje, - nusisukusi tarė po- 
nia Vizli. 

— Arba yra didžiausias pasaulyje šunsnukis, - pareiškė Fredis išėjus 
poniai Vizli. - Viena iš dviejų. Na, judinamės, Džordžai. 

- Ką judu sugalvojote? - paklausė Ronis. - Ar negalite padėti dėl tų 
bulvių? Jums užtektų mostelėti lazdele, ir mes taip pat būtume laisvi. 

— Ne, manau, kad negalime, - rimtai pasakė Fredis. - Skusti bulves 
nepadedant magijai labai grūdina charakterį, tada supranti, kaip sunku 
Žiobarams ir Nevertėliams... 

— Ojei nori, kad žmonės tau padėtų, Roni, - tarė Džordžas, paleis- 
damas į jį popierinį lėktuvėlį, - nereikia į juos svaidyti peilių. Tai tarp 
kitko. O mes einame į miestelį, ten kanceliarinių prekių parduotuvėje 
dirba labai graži mergina, jai atrodo, kad mano kortų triukai tiesiog ne- 
paprasti... beveik magiški... 

- Asilai, - niūriai burbtelėjo Ronis, žiūrėdamas, kaip Fredis su Džor- 
džu nueina per apsnigtą kiemą. - Būtų užtekę dešimties sekundžių, ir 
mes taip pat būtume galėję išeiti. 

— Aš nebūčiau galėjęs, - pasakė Haris. - Dumbldorui pažadėjau čia 
būdamas niekur neiti iš namų. 

- Ai, tiesa... - Nuskutęs keletą bulvių, Ronis tarė: - Ar sakysi Dumbl- 
dorui apie Sneipo ir Smirdžiaus pokalbį? 

— Aha, - atsakė Haris. - Ketinu sakyti kiekvienam, kas tiktai gali iš- 
ardyti tą sąmokslą, Dumbldoras pirmas tame sąraše. Gal ir su tavo tėčiu 
pašnekėsiu. | 

— Gaila, kad neišgirdai, kuo Smirdžius iš tikrųjų užsiima. 

— Aš ir negalėjau išgirsti. Blogiausia, kad jis nė nesiruošė pasisakyti 
Sneipui. 

Patylėjęs Ronis tarė: 

- Tikriausiai žinai, ką jie visi užgiedos? Tėtis, Dumbldoras ir visi kiti? 
Sakys, kad Sneipas iš tikrųjų nė neketina Smirdžiui padėti, o tik stengiasi 
išsiaiškinti, ką Smirdžius rezga. 

— Jie jo negirdėjo, - atšovė Haris. - Niekas, net Sneipas negali taip 
suvaidinti. 

— Gal... Aš tik tave įspėju. 

Haris susiraukęs atsigręžė į Ronį. 

— Tačiau tu manim tiki? 

— Taip, tikiu! Visiškai! Bet jie visi įsitikinę, kad Sneipas priklauso Fe- 
nikso brolijai, ar ne? 

Haris neatsakė. Jam jau buvo atėję į galvą, jog tai gali būti rimčiausias 
prieštaravimas jo gautiems įrodymams. Jis taip ir girdėjo Hermioną sa- 
kant: „Aišku kaip dieną, Hari, kad jis apsimetė norįs Smirdžiui padėti, 
kad galėtų ištraukti iš jo, ką tas veikia...“ 

Fantazuok nefantazavęs, nes jis neturėjo galimybės papasakoti Her- 
mionai, ką išgirdo. Kai grįžo į vakarėlį, jau buvo išėjusi, bent šitaip aiškino 
nepatenkintas Maklagenas, o kai Haris parsirado į bendrąjį kambarį, ji 
jau miegojo. Anksti rytą jie su Roniu iškeliavo į Landynę, tad jis vos spėjo 
jai palinkėti linksmų Kalėdų ir šnipštelėti, kad po atostogų pasakysiąs 
kai ką labai svarbaus. Jis netgi nebuvo tikras, ar ji išgirdo, nes tuo laiku 
jam už nugaros Ronis su Levanda atsisveikino nežodiniu būdu. 

Tačiau net Hermiona negalės nuneigti vieno dalyko: Smirdžius tikrai 
užsiima kažkokia velniava ir Sneipas Žino, taigi Haris ramia širdimi gali 
tarti: „Aš tau sakiau“, - ką jau ne sykį kartojo Roniui. 

Haris gavo progą pakalbėti su ponu Vizliu tik Kūčių vakarą, nes jis 
iki išnaktų dirbdavo ministerijoje. Vizliai su svečiais sėdėjo svetainėje, 
Džinės taip išdabintoje, kad jauteisi lyg popierinių girliandų pūgoje. Tik 
Fredis, Džordžas, Haris ir Ronis žinojo, kad angeliukas eglės viršūnėje 
iš tiesų yra sodo nykštukas, įkandęs Roniui į koją, kai tas rovė Morkas 
šventinei vakarienei. Sustingdytas, nudažytas auksine spalva, apvyniotas 

gofruotu baltu popieriumi ir su sparniukais, priklijuotais ant nugaros, jis 
tužmingai dėbsojo į visus iš aukštybių —bjauriausias angelas, koks tiktai 
gali būti, su didele makaule, plika it bulvė, ir plaukuotomis kojomis. 

Jie visi turėjo klausytis kalėdinio Selestinos Vorbek, ponios Vizli 
mėgstamiausios dainininkės, koncerto. Selestinos balsas čiurleno iš di- 
delio medinio radijo imtuvo. Fler dainininkė pasirodė baisiai nuobodi, 
todėl ji šnekėjo savo kertėje taip garsiai, jog ponia Vizli burtų lazdele vis 
sustiprindavo garsą, taigi Selestina ulbėjo vis smarkiau ir smarkiau. Pra- 
sidėjus džiaziniam numeriui, kuris vadinosi „Ugninės meilės katilas“, 
Fredis, Džordžas ir Džinė ėmė lošti Sproginėjančiomis kortomis. Ronis 
vogčiomis dirsčiojo į Bilą ir Fler tarsi norėdamas į juos nusižiūrėti. Remas 
Lubinas, dar labiau suvargęs ir nuskuręs, sėdėjo priešais židinį įsmeigęs 
akis į ugnį ir sakytum nė negirdėjo Selestinos dainavimo. 


Ateik prie mano katilo, 
Ir jei maišyt išmoktum, 
Išvirčiau meilės tau karštos, 
Kad naktį nesušaltum. 


— Kai buvom aštuoniolikos, šokdavom pagal šitą dainą, - prabilo ponia 
Vizli, mezginio kraštu šluostydamasi ašaras. - Prisimeni, Artūrai? 

— Ką? - atitoko apsnūdęs ponas Vizlis, lupantis likerinį mandari- 
ną. - O taip... nuostabi melodija. 

Atsitiesęs jis pasigręžė į šalia sėdintį Harį. 

— Atsiprašau dėl šito, - linktelėjo jis į radijo aparato pusę. Selestina 
užtraukė priedainį. - Tuoj baigsis. 

— Nieko, - nusišypsojo Haris. - Ministerijoje daug darbo? 

- Labai, - atsakė ponas Vizlis. - Nebūtų pikta, jeigu nors kiek pasistū- 
mėtume į priekį, tačiau iš trijų suimtųjų per du mėnesius vargu ar nors 
vienas tikrai yra Mirties Valgytojas. Tik niekam neprasitark, Hari, - sku- 
biai pridūrė jis, staiga visai atsibudęs. 

- Nejaugi Stenas Šalitakis dar nepaleistas? - paklausė Haris. 

— Deja, ne, - atsakė ponas Vizlis. - Žinau, kad Dumbldoras dėl Steno 
kreipėsi į patį Skrimdžerą. Supranti, kas tiktai jį apklausė, sutinka, kad 
iš jo toks Mirties Valgytojas kaip iš šito mandarino, tačiau valdžia nori 
parodyti, jog tyrimas pajudėjo, todėl „suimti trys įtariamieji“ skamba 
gražiau negu „paleisti trys per klaidą suimti asmenys“... Tačiau tai vi- 
siškai slapta. 

- Aš niekam nesakysiu, - sumurmėjo Haris, galvodamas, kaip geriau 
prabilti apie savo paslaptį; kol jis rikiavo mintis, Selestina Vorbek pradėjo 
baladę „Tu užbūrei man širdį“. 

— Pone Vizli, prisimenate, ką jums kalbėjau stotyje, kai mus išlydėjote 
į mokyklą? 

— Aš patikrinau, Hari. Padariau kratą Smirdžiaus namuose. Neradau 
jokio sulūžusio ar sveiko daikto, kurio neturėjo ten būti. 

- Žinau, „Magijos žiniose“ skaičiau apie kratą. Tačiau tai kas kita. Na, 
šis tas daugiau apie tą patį... 

Irjis atpasakojo pokalbį tarp Sneipo ir Drako Smirdžiaus. Hariui kuž- 
dant, Lubinas vis labiau gręžėsi į tą pusę gaudydamas kiekvieną žodį. 
Jam baigus stojo tyla, tik verksmingai čiulbėjo Selestina: 


Širdele mano, kur tu pradingai? 
Kerais ją išviliojai... 


— Ar tau neatėjo į galvą, Hari, - prašneko ponas Vizlis, - kad Sneipas 
paprasčiausiai apsimetė... 

- Apsimetė siūląs pagalbą, kad sužinotų Smirdžiaus kėslus? - užbai- 
gė jo mintį Haris. - Aš ir maniau, kad šitaip pasakysite. Bet iš kur mes 
galime žinoti? j 

— Mumsir nebūtina žinoti, - netikėtai prabilo Lubinas, nusisukdamas 
nuo židinio. - Tai Dumbldoro reikalas. Dumbldoras Severu pasitiki, ir 
mums to turėtų pakakti. 

- Bet kas, jeigu... jeigu Dumbldoras klysta dėl Sneipo... 

— Daug kas ne kartą taip sakė. Esmė tai, ar tu pasitiki Dumbldoro 
nuomone ar ne. Aš pasitikiu, taigi pasitikiu ir Severu. 

— Bet ir Dumbldoras gali suklysti, - nepasidavė Haris. - Jis pats yra 
taip sakęs. O jūs... - Jis pažvelgė Lubinui tiesiai į akis. - Nejaugi tikrai 
mėgstate Sneipą? 

— Severo aš nei mėgstu, nei nemėgstu, - atsakė Lubinas. - Ne, Hari, 
sakau tiesą, - tarė jis, pamatęs, kaip nepatikliai susiraukė Haris. - Gal- 
būt mes niekada nebūsim artimi draugai - po viso to, kas įvyko tarp 
Džeimso, Sirijaus ir Severo, per daug prisikaupę apmaudo. Bet aš nepa- 
mirštu, jog visus tuos metus, kol dirbau Hogvartse, Severas kas mėnesį 
sutaisydavo man Antivilkinio eliksyro, puikiausios kokybės, tam, kad 
aš nesikankinčiau per kiekvieną pilnatį. 

— Tačiau jis „netyčia“ prasitarė, kad esate vilkolakis, ir dėl to turėjote 
išeiti iš mokyklos! - piktai atrėmė Haris. 

Lubinas gūžtelėjo. 

- Ir taip ta žinia būtų pasklidusi. Mudu su tavim žinome, kaip jis 
norėjo mano darbo, bet galėjo man daug daugiau blogo padaryti ap- 
rūpindamas negeru eliksyru. Jis palaikė man sveikatą. Už tai turiu jam 
būti dėkingas. 

— Galbūt jis nedrįso gadinti eliksyro žinodamas, kad Dumbldoras jį 
stebi! - išrėžė Haris. 

- Tu nusistatęs jo nekęsti, Hari, - šyptelėjo Lubinas. - Ir aš tave su- 
prantu: Džeimsas - tavo tėvas, Sirijus - krikštatėvis, todėl tu paveldėjai 
jų neapykantą. Būtinai papasakok Dumbldorui viską, ką pasakojai Ar- 
tūrui ir man, bet nesitikėk, kad jis pritars tavo požiūriui. Netgi nesitikėk, 
kad jį nustebinsi. Labai galimas daiktas, jog Severas kamantinėjo Draką 
Dumbldoro lieptas. 


Dabar, kai išplėšei man ją, 
Grąžinki širdį, aš meldžiu tave! 


267 


HakRis PoTERIS 


Selestina užbaigė dainą ilgai virpindama aukštą natą, iš aparato pasigirdo 
plojimai, prie jų karštai prisidėjo ponia Vizli. 

— Ar jau baigė? - garsiai paklausė Fler. - Ačiū Dievui, nes jau toks 
baisūmas... 

— Gal tada po taurelę prieš miegą? - pašoko ponas Vizlis. - Kas nori 
kiaušininio likerio? 

— Ką šiuo metu veikiate? - paklausė Haris Lubiną, kai ponia Vizli iš- 
kurnėjo taisyti gėrimo ir visi rąžydamiesi ėmė šnekučiuotis. 

— Na, aš pasitraukiau į pogrindį, - atsakė Lubinas. - Beveik tiesiogi- 
ne prasme. Štai kodėl negalėjau parašyti tau, Hari. Siųsdamas laiškus 
būčiau išsidavęs. 

— Ką tai reiškia? 

- Aš gyvenu tarp saviškių, sau lygių, - tarė Lubinas. - Vilkolakių, - pri- 
dūrė jis, pamatęs, kad Haris nesuprato. - Kone visi jie Voldemorto šali- 
ninkai. Dumbldorui reikėjo šnipo, ir pasipyniau aš... gatavutis. - Jo balse 
nuskambėjo apmaudas, bet jis turbūt tai pajuto, nes, šilčiau nusišypsojęs, 
pridūrė: - Aš nesiskundžiu - šis darbas reikalingas, o kas gali jį padaryti 
geriau už mane? Tačiau labai sunku pelnyti jų pasitikėjimą. Matai, į mane 


bėga nuo normalios visuomenės, gyvena užribyje, prasimaitina vogdami, 
kai kada net žudydami. 

— Kodėl gi jie remia Voldemortą? 

— Įsitikinę, kad jam valdant palengvės jų gyvenimas, - atsakė Lubi- 
nas. - Ir nenuostabu, kai jie turi Pilkanugarį... 

— Kas tas Pilkanugaris? 

— Nesi apie jį girdėjęs? - Lubinas kietai sunėrė ant kelių rankas. - Fen- 
ryras Pilkanugaris - turbūt žiauriausias mūsų laikų vilkolakis. Jis mano, 
kad jo gyvenimo misija - sukandžioti ir apkrėsti kuo daugiau žmonių. Jis 
nori priveisti tiek vilkolakių, kad jie nugalėtų burtininkus. Voldemortas 
už paslaugas jam prižadėjo grobio. Pilkanugario specializacija - vaikai. 
Geriausia įkąsti mažiems, teigia jis, ir užauginti atimtus iš tėvų, išauk- 

lėti taip, kad nekęstų normalių burtininkų. Voldemortas grasina juo 
užsiundyti kitų vilkolakių sūnus ir dukteris, o toks grasinimas visada 
veiksmingas. - Patylėjęs Lubinas prisipažino: - Man irgi buvo įkandęs 
Pilkanugaris. 

— Ką? — apstulbo Haris. - Kada? Vaikystėje, ar ne? 

— Taip. Mano tėvas jį įžeidė. Aš labai ilgai nežinojau, kuo vardu mane 
užpuolęs vilkolakis, netgi jo gailėjau, maniau, jog jis negalėjo susivaldyti, 
nes tada jau supratau, ką reiškia persikūnyti. Tačiau Pilkanugaris ne toks. 
progai pulti. Jis viską numato. Ir šitą žmogų Voldemortas paskyrė vado- 
vauti vilkolakiams. Negaliu apsimesti, kad mano įtikinėjimai sėkmingai 
atsveria Voldemorto aiškinimus, girdi, mes, vilkolakiai, nusipelnę kraujo, 
mes turime keršyti normaliems žmonėms. 

— Tačiau jūs ir esat normalus! - šūktelėjo Haris. - Tiktai turite... pro- 
blemą... 

Lubinas nusikvatojo. 

— Kai kada tu man baisiausiai primeni Džeimsą. Kompanijoje jis tai 
vadindavo mano „gauruota problemėle“. Daugelis mokinių manė, kad 
aš namie turiu eibes krečiantį triušį. 

Jis paėmė iš ponios Vizli kiaušininio likerio taurę jau truputį links- 
mesnis. Harį apėmė jaudulys: Lubinui prabilus apie tėvą, jis prisiminė 
norėjęs Lubiną kai ko paklausti. 

— Ar esate kada girdėjęs apie tokį Netikrą Princą? 

— Netikrą ką? 

— Princą, - pakartojo Haris, įsmeigęs akis Lubinui į veidą. 

— Nežinau nė vieno princo, užsiimančio magija, - nusišypsojo Lu- 
binas. - Ar tik neketini pasisavinti ir šito titulo? Maniau, pakaktų „Iš- 
rinktojo“. 

— Su manim jis neturi nieko bendra! - pyktelėjo Haris. - Netikras 
Princas yra kažkoks buvęs Hogvartso mokinys, man pakliuvo jam pri- 
klausęs eliksyrų darymo vadovėlis. Jis jį visą prirašinėjo kerų, paties 
sukurtų kerų. Pavyzdžiui, Levicorpus... 


269 


Haskis PoOTERIS 


— O, mano laikais Hogvartse jie buvo labai madingi, - svajingai tarė 
Lubinas. - Penktame kurse kelis mėnesius tiesiog negalėdavai žingsnio 
žengti, kad tavęs kas nepakabintų ore aukštyn kojomis. 

— Mano tėtis juos naudojo, - pasakė Haris. - Minčių koštuve mačiau, 
kaip jis pakabino Sneipą, - pasakė kaip mokėdamas nerūpestingiau, 
bet abejojo, ar jam tai pavyko. Lubino šypsena pasirodė pernelyg jau 
supratinga. 

— Taip, bet ne jis vienas naudojo tuos kerus. Kaip sakiau, jie buvo labai 
madingi. Žinai, kaip kerų populiarumas eina bangomis... 

- Bet man pasirodė, kad šie kerai buvo sugalvoti jums mokantis Hog- 
vartse, - nenusileido Haris. 

— Nebūtinai. Burtai, kaip ir visa kita, ateina į madą ir išeina iš ma- 
dos. - Pažvelgęs Hariui į akis pridūrė: - Džeimsas, Hari, buvo tikras, 
grynakraujis burtininkas ir, patikėk, niekada neprašė, kad vadintume 
jį princu. 

Daugiau neapsimetinėdamas, Haris tiesiai paklausė: 

- Ir ne Sirijus? Arba jūs? 

— Tikrai ne. 

— Oo... - Haris užsižiūrėjo į ugnį. - Aš tik pamaniau... Na, jis man ne- 
paprastai padeda per nuodų ir vaištų pamokas. Princas. 

— Koko senumo ta knyga, Hari? 

- Galbūt je jos išleidimo data padėtų išsiaiškinti, kuriuo laiku Princas 
mokėsi Hogvartse, - patarė Lubinas. 

Netrukus Fler susimanė pamėgdžioti Selestiną, dainuojančią „Ugninės 
meilės katilą“, visi jai pritarė, kol pagaliau ponios Vizli išraiška parodė, 
jog laikas miegoti. Haris su Roniu užsirabždino į savo palėpę, kur Hario 
laukė sulankstomoji lovelė. 

Ronis užmigo vos padėjęs galvą ant pagalvio, bet Haris prieš gul- 
damasis įlindo į lagaminą ir išsitraukė „Eliksyrų darymą. Pasklaidęs 
knygą tituliniame puslapyje rado jos išleidimo datą. Knyga buvo be- 

veik penkiasdešimties metų senumo. Nei tėvas, nei jo draugai prieš 
penkiasdešimt metų Hogvartse nesimokė. Nusivylęs Haris įmetė knygą 
atgal į lagaminą, išjungė lempą ir apsivertė ant šono galvodamas apie 
vilkolakius ir Sneipą, Steną Šalitakį ir Netikrą Princą, pagaliau, užmigęs 
neramiu miegu, sapnavo tykančius, šliaužiančius šešėlius ir įkąstų vaikų 
riksmus... 

- Ji turbūt juokauja... 

Haris krūptelėjęs pabudo ir kojūgalyje rado išsipūtusią puskojinę. 
Užsidėjęs akinius apsižvalgė. Mažutis langelis kone aklinai buvo apdrėb- 
tas sniegu. Priešais jį lovoje sėdėjo Ronis ir apžiūrinėjo tartum auksinę 
grandinę. 

— Kas čia? - paklausė Haris. 

— Levandos dovana, - baisėdamasis atsakė Ronis. - Nejau ji iš tiesų 
mano, kad aš nešiosiu... 

Pasižiūrėjęs iš arčiau, Haris nusikvatojo. Ant grandinėlės maskatavo 
auksinis pakabukas su didelėmis raidėmis išraižytu žodžiu „Mylimasis“. 

— Gražu, - pasakė Haris. - Klasė. Būtinai nešiok matant Fredžiui ir 
Džordžui. 

— Jeigu jiems pasakysi, - tarė Ronis, grūsdamas grandinėlę po pa- 
galve, - aš... aš... 

— Mikčiosi kalbėdamas su manim? - nusijuokė Haris. 

— Kaipjai šovė į galvą, kad man gali patikti toks daiktas, ką? - paklausė 
Ronis orą. Jis atrodė priblokštas. 

— O tu pagalvok, - patarė Haris. - Gal kada nors tau išsprūdo, kad 
patiktų vaikščioti po mokyklą užsikabinus žodį „Mylimasis“? 

— Na, kad mes beveik nesikalbam. Daugiausia... 

— Bučiuojamės, - pabaigė mintį Haris. 

- Aha, -neprieštaravo Ronis. Patylėjęs paklausė: - Ar Hermiona tikrai 
draugauja su Maklagenu? 

— Nežinau, - atsakė Haris. - Jie kartu buvo Trimito vakarėlyje, bet, 
manau, jiems nelabai sekėsi. 

Bent kiek pradžiugęs Ronis vėl įkišo ranką į kojinę. 

Hario gautas dovanas sudarė ponios Vizli megztas megztinis su dide- 
liu Aukso Šmaukštu, išsiuvinėtu ant krūtinės, „Magiškų Vizlių šunybių“ 
parduotuvės prekių rinkinukas, atsiųstas dvynių, ir pelėsiais atsiduodan- 
tis, truputį drėgnas paketėlis, užrašytas „Šeimininkui nuo Padaro“. 

Haris išpūtė akis. 

— Kaip manai, ar nepavojinga atplėšti? - paklausė. 

— Neturėtų būti, juk visas paštas tikrinamas ministerijoje, - atsakė 
Ronis, nors pats gan įtariai žiūrėjo į siuntinėlį. 

— Aš net nepagalvojau Padarui ko nors dovanoti! Ar žmonės namų 
elfams dovanoja kalėdines dovanėles? - Haris atsargiai pačiupinėjo pa- 
ketėlį. 

— Hermiona būtinai, - atsakė Ronis. - Bet palauk, pažiūrėk, kas ten 
yra, tada pradėk atgailauti. 

Netrukus Haris sužvigęs stryktelėjo iš savo lovelės - paketėlis buvo 
pilnas vikšrų. | 

- Žavu! - žvengė Ronis. - Puikiai sumanyta. 

— Vis geriau negu tavo grandinė, - atšovė Haris, ir Ronis bemat su- 
rimtėjo. 

Kalėdų pietų visi susėdo apsivilkę naujais megztiniais, išskyrus Fler 
(pasirodo, ponia Vizli dėl jos negadino siūlų) ir pačią ponią Vizli - ji 
pasipuošė naujutėlaite juosvai mėlyna raganos kepure, spindinčia smul- 
kučiais deimantais, ir prašmatniu aukso vėriniu. 

— Fredžio ir Džordžo dovanos! - pasigyrė ji. - Gražumėlis, tiesa? 

— Kai patiems tenka skalbtis puskojines, mama, vis labiau branginame 
tave, - išdidžiai numojo ranka Džordžas. - Gal pastarnokų, Remai? 

— Hari, tau į plaukus įsivėlęs vikšras, - linksmai pranešė Džinė ir 
persilenkė per stalą išimti. Hariui pašiurpo sprandas, tačiau visai ne 
dėl vikšro. + 

— Koks siaubas, - teatrališkai pasipurtė Fler. 

- Tikrai, ar ne? Padažo, Fler? - puolė patarnauti Ronis. 

Per tą skubėjimą padažinė išsprūdo jam iš rankos ir nuskriejo stalu. 
Bilas mostelėjo lazdele, besipilantis padažas klusniai šliūkštelėjo atgal 
į indą. 

- Tu nė kiek ne geresnis už tą Tonks, - priekaištingai tarė Fler Roniui, 
baigusi bučiniu atsidėkoti Bilui. - Jai viskas krenta iš rankų... 

— Brangutę Tonks pakviečiau šiandien ateiti į svečius, - pasakė ponia 
Vizli, trinktelėdama ant stalo dubenį morkų. - Bet ji atsisakė. Gal teko 
su ja kalbėtis, Remai? 

— Ne, šiom dienom beveik su niekuo neteko kalbėtis, - atsakė Lubi- 
nas. - Tačiau Tonks juk turi savo šeimą, kur gali svečiuotis, ar ne taip? 

— Hmm... - numykė ponia Vizli. - Galbūt. Bent man pasirodė, kad 
Kalėdas ji ketina praleisti viena. 

Ji piktai dėbtelėjo į Lubiną, tarsi jis būtų kaltas, kad į marčias ji gauna 
ne Tonks, o Fler; Haris, dirstelėjęs į Fler, savo šakute peninčia Bilą kala- 
kutiena, pamanė, kad ponia Vizli pralaimės šią kovą. Tačiau jis prisiminė 
norėjęs šį tą sužinoti apie Tonks, o ką geriau klausti, jei ne Lubiną, žmogų, 
viską išmanantį apie Globėjus? 

— Tonks Globėjas pakeitė savo formą, - tarė jis Lubinui. - Bent jau 
Sneipas taip sakė. Nežinojau, kad šitaip gali būti. Kodėl Globėjas keičia 
pavidalą? | 

Lubinas gerai sukramtė kąsnį, tada atsakė: 

— Kartais dėl kokio didelio sukrėtimo... jausmų audros... 

Jis atrodė didelis ir keturkojis, - tarė Haris. Staiga jam toptelėjo viena 
mintis. - Klausykit, nejaugi... 

- Artūrai! - ūmiai prabilo ponia Vizli, atsistodama ir griebdamasi už 
širdies. Ji žiūrėjo pro virtuvės langą. — Artūrai, ten Persis! 

— Ką?! - atsigręžė ponas Vizlis. Visi atsisuko į langą, Džinė atsistojo, 
kad geriau matytų. Iš tiesų per kiemą žirgliojo Persis Vizlis, saulėje bliz- 
gėjo akiniai raginiais rėmeliais. Tačiau jis buvo ne vienas. 


- Artūrai, su juo... su juo ministras! 

Tikrai — Persiui iš paskos šlubčiojo žmogus žilstelėjusių plaukų kupeta, 
Hario matytas “Magijos žiniose“. Jo juodas apsiaustas buvo apsnigtas. 
Niekas nieko nespėjo pasakyti, ponia ir ponas Vizliai tik nustėrę susi- 
žvelgė, ir štai atsidarė užpakalinės durys ir tarpdury pasirodė Persis. 

Stojo skaudi tyla. Tada Persis nesmagiai prabilo: 

— Linksmų Kalėdų, mama. 

— O, Persi! - šūktelėjo ponia Vizli ir puolė sūnui į glėbį. 

Rufas Skrimdžeras, pasirėmęs kelionine lazda, šypsodamas stebėjo 
šią jaudinančią sceną. 

— Prašom atleisti už tokį įsiveržimą, - tarė jis poniai Vizli, kai ji atsisuko 
į jį šluostydamasi ašaras. - Mudu su Persiu buvome netoliese - darbo rei- 
kalais, suprantama, - ir jis nesusilaikė neužsukęs jūsų visų aplankyti. 

Tačiau neatrodė, kad Persis ketintų sveikinti kitus šeimos narius. Sto- 
vėjo it mietą prarijęs ir spoksojo kažkur virš galvų. Ponas Vizlis, Džordžas 

— Ministre, prašom sėstis, - suskato priimti svečią ponia Vizli, taisy- 
damasi kepurę. - Paragaukit palakuto arba kudingo, tai yra... 

— Ne, ne, mieloji Mole, - atsisakė Skrimdžeras. Haris spėjo, kad prieš 
įeidamas Persį jis paklausė jo motinos vardo. - Nenoriu trukdyti, iš viso 
manęs čia nebūtų, jeigu Persis nebūtų taip troškęs jūsų visų pamatyti... 

— Ak, Persi! - ašaringai ištarė ponia Vizli ir pasistiebusi pabučiavo jį. 

— Mes užsukome tik penkioms minutėms, taigi aš pavaikščiosiu kieme, 
kol jūs šnektelėsite su Persiu. Ne, ne, patikėkite, nenoriu maišyti! Na, 
jei kas nors teiktųsi man aprodyti jūsų Žžavų sodą... O, štai tas jaunuolis 
pavalgė, kodėl jam nepavaikštinėjus su manimi? 

Nuotaika prie stalo aiškiai pasikeitė. Visi sužiuro į Harį. Nieko ne- 
įtikino nei Skrimdžero apsimetimas, kad jis nežino Hario pavardės, nei 
faktas, kad ministras jį pasirinko, nors Džinės, Fler ir Džordžo lėkštės 
taip pat buvo tuščios. 


- Puiku, su malonumu, - tarė Haris visiems tylint. 

Jis nebuvo toks kvailas: tegul sau Skrimdžeras šneka, kad jie buvę ne- 
toliese, kad Persis panoręs aplankyti šeimą, tačiau tikroji jų apsilankymo 
priežastis tai, jog Skrimdžeras norėjo akis į akį pasikalbėti su Hariu. 

— Viskas gerai, - tyliai tarė jis bandančiam stotis Lubinui. - Viskas 
gerai, - pakartojo kažką norinčiam sakyti ponui Vizliui. 

— Nuostabu! - Skrimdžeras praleido Harį pirmą. - Apeisime sodą, o 
tada su Persiu keliausime toliau. Prašom vaišintis toliau! 

Haris nuėjo per kiemą į užžėlusį, prisnigtą Vizlių sodą. Skrimdžeras 
klibikščiavo šalia. Haris žinojo jį buvus Aurorų štabo vadu, jis atrodė 
užsigrūdinęs ir tvirtas, nė kiek nepanašus į storulį Karamelę su savo 
cilindru. 

- Žavu, - tarstelėjo Skrimdžeras, sustojęs prie sodo tvoros ir žvelgda- 
mas į apsnigtą veją, sunkiai įžiūrimus augalus. - Žavu. 

Haris tylėjo. Jautė, kad Skrimdžeras jį stebi. 

— Seniai norėjau su tavim susipažinti, - po valandėlės prabilo minis- 
tras. - Ar žinojai? 

— Ne, - prisipažino Haris. 

— O taip, jau labai seniai. Tačiau Dumbldoras tave saugo kaip akies 
vyzdį. Suprantama, visiškai suprantama po viso to, ką tau teko patirti. 
Ypač po to įvykio ministerijoje... 

Jis palaukė, ar Haris ko nors nepasakys, tačiau šiam tylint kalbėjo 
toliau: 

— Vos gavęs šį postą svajojau apie progą pasikalbėti su tavim, tačiau 
Dumbldoras - labai suprantama - neleido. 

Haris tebetylėjo, laukė. 

— Kokių tik gandų neprisiklausiau! - vėl prabilo Skrimdžeras. - Na, 
mes abu žinome, kaip visos panašios istorijos iškraipomos... Tie pasi- 
kuždėjimai apie pranašystę... apie tave, kaip „Išrinktąjį“... 

Aha, jau šilčiau, pamanė Haris. Dėl to Skrimdžeras ir atsibeldė. 

- Manau, Dumbldoras su tavim aptarė tuos dalykus? 

Haris dvejojo, meluoti ar ne. Jis žiūrėjo į nykštukų pėdeles gėlių 
lysvėse, į suniurkytą sniegą toj vietoj, kur Ronis sugavo nykštuką, šiuo 
metu puošiantį kalėdinės eglės viršūnę. Pagaliau nutarė sakyti tiesą... 
ar bent jos dalį. 

— Taip, aptarėme. 

- Arjūs... arjūs... - mikčiojo Skrimdžeras. Haris akies kampučiu matė, 
jog ministras jį akylai stebi, todėl apsimetė labai susidomėjęs nykštuku, 
iškišusiu galvytę iš po rododendro krūmo. - Ir ką tau Dumbldoras 
sakė, Hari? 

- Atsiprašau, tačiau tai mūsų paslaptis, - kuo maloniau atsakė Haris, 
tad ministras irgi atsiliepė draugiškai ir nerūpestingai: 

— O, be abejo, pasitikėjimo klausimas, aš nenoriu, kad tu ką nors iš- 
duotum... Ne ne, be to, nejaugi taip svarbu, esi tu Išrinktasis ar nesi? 

Haris ne iš karto sumetė, ką atsakyti. 

— Nesuprantu, ką turite galvoje, ministre. 

— Na, aišku, tau be galo svarbu, - nusijuokė Skrimdžeras. - Bet visai 
burtininkų bendruomenei... Viskas sąlygiška, tiesa? Svarbu, kaip žmo- 
nėms atrodo. 

Haris nieko nesakė. Jam rodėsi, kad numano, kur suka Skrimdžeras, 
bet neketino jam padėti. Nykštukas po rododendru ėmė rausti žemę tarp 
šaknų ieškodamas kirminų, ir Haris nenuleido nuo jo akių. 

— Matai, žmonės tiki, jog tu ir esi Išrinktasis. Laiko tave tikru didvyriu. 
Aišku, ir esi didvyris, Hari, nesvarbu, Išrinktasis ar ne! Kiek jau kartų 
esi susidūręs su Tuo, Kurio Nevalia Minėti? Šiaip ar taip, - toliau po- 
rino jis, - tu, Hari, daugeliui esi vilties simbolis. Mintis, kad kažkur yra 
žmogus, kuris gali, kuriam gal netgi skirta sunaikinti Tą, Kurio Nevalia 
Minėti... Na, suprantama, jog tai žmonėms įkvepia drąsos. Ir aš jaučiu, 
jog šitai suvokęs, galimas daiktas, laikysi kone savo pareiga padėti mi- 
nisterijai kelti žmonėms dvasią. 

Nykštukas sučiupo kirminą ir net įsiręžęs ėmė rauti iš sušalusios 
žemės. Haris taip ilgai tylėjo, kad Skrimdžeras irgi nukreipė žvilgsnį į 
nykštuką. 

— Juokingi padarėliai, tiesa? Bet ką pasakysi, Hari? 

— Ne visai suprantu, ko iš tiesų norite, - lėtai tarė Haris. - Ką reiškia 
padėti ministerijai? 

— Būk ramus, nieko sudėtingo, - atsakė Skrimdžeras. - Jeigu, pavyz- 
džiui, retkarčiais žmonės tave pamatys įeinant į ministeriją ar išeinant iš 
jos, susidarys reikiamą įspūdį. Ir, aišku, būdamas tenai turėsi daugybę 
progų pasikalbėti su Geveinu Robardsu, dabartiniu Aurorų štabo vadu. 
Doloresa Ambridž man sakė, kad svajoji tapti Auroru. Na, tai galima 
lengvai sutvarkyti... 

Haris pajuto, kaip širdis užverda pykčiu: vadinasi, Doloresa Ambridž 
tebėra ministerijoje? 

- Taigi iš esmės, - tarė jis, lyg norėdamas išsiaiškinti paskutines smulk- 
menas, - jūs norite, kad atrodytų, lyg aš dirbu ministerijai? 

— Visiems bus kitokia nuotaika, kai matys, jog ir tu tiesiogiai priside- 
di, - atsakė Skrimdžeras, apsidžiaugęs, kad Haris taip greit viską per- 
prato. - Supranti, Išrinktasis... Jis turi žmonėms suteikti vilties, jausmą, 
kad vyksta kai kas nepaprasto... 

— Bet jeigu aš maišysiuosi ministerijoje, - vis dar draugiškai tarė Ha- 
ris, - ar neatrodys, kad pritariu viskam, ką ministerija daro? 

— Na, - susiraukė Skrimdžeras, - mes kaip tik todėl ir norėtume... 

— Ne, manau, nieko nebus, - maloniai pasakė Haris. - Matote, man 
nepatinka kai kurie dalykai, kūriuos daro ministerija. Pavyzdžiui, Steno 
Šalitakio suėmimas... 

Skrimdžeras valandėlę tylėjo, bet jo veidas apsiniaukė. 

- Ašir nesitikiu, kad tu viską suprasi. - Jam nepavyko taip sėkmingai 
nuslėpti pykčio kaip Hariui. - Laikai pavojingi, būtina imtis tam tikrų 
priemonių. Tau tik šešiolika metų... 

— Dumbldorui daug daugiau negu šešiolika, bet ir jis nemano, kad 
Steno vieta Azkabane, - atšovė Haris. - Steną jūs pavertėt atpirkimo 
ožiu, o mane norite paversti simboliu, talismanu. 

Jie ilgai žiūrėjo į kits kitą. Pagaliau Skrimdžeras prabilo nebevaidin- 
damas draugiškumo: 

— Aišku. Tu mieliau - kaip ir tavo didvyris Dumbldoras - atsiribosi 
nuo ministerijos? 

— Aš nenoriu būti panaudojamas neaiškiems tikslams. 

— Kai kas pasakytų, jog tavo pareiga tarnauti ministerijai! 

— Gerai, o kiti pasakytų, kad jūsų pareiga pirma išsiaiškinti, ar žmogus 
yra Mirties Valgytojas, tik tada kišti jį į kalėjimą, - nebesusivaldė Haris. — 
Jūs elgiatės kaip Bartis Susitraukėlis. Ir ministerija amžinai nepataiko, ar 
ne? Arba mes turime ministrą Karamelę, apsimetantį, jog viskas puiku, 
nors panosėj žudomi Žmonės, arba jus, kuris sodina į kalėjimą nekaltus 
žmones ir bando apsimesti, kad ministerijai talkina Išrinktasis! 

— Vadinasi, nesi Išrinktasis? - paklausė Skrimdžeras. 

— Man rodosi, sakėte, jog tai nesvarbu? - apmaudžiai nusijuokė Ha- 
ris. - Bent jau jums. 

— Man nereikėjo to sakyti, - burbtelėjo Skrimdžeras. - Pasirodžiau 
netaktiškas... 

— Ne, pasirodėte sąžiningas, - nukirto Haris. - Vieninteliai atviri jūsų 
žodžiai. Jums nusispjaut, gyvensiu aš ar mirsiu, bet labai svarbu, kad 
padėčiau jums visus įtikinti, jog ministerija sėkmingai kovoja su Volde- 
mortu. Aš nepamiršau, ministre... 

Jis iškėlė dešinį kumštį. Sužvarbusios plaštakos viršuje švietė randai, 
kuriuos Doloresa Ambridž privertė jį įsirėžti: „Negalima meluoti“. 

— Neprisimenu, kad ministerija būtų šokusi man padėti, kai stengiausi 
visiems išaiškinti, jog Voldemortas grįžo. Pernai ministerija taip nesi- 
veržė draugauti. 

Jie stovėjo ir tylėjo. Tyla buvo šalta kaip ir žemė po kojų. Nykštukui 
pagaliau pasisekė ištraukti kirminą, ir dabar jis laimingas jį čiulpė atsi- 
šliejęs į apatines rododendro šakeles. 

- Ką veikia Dumbldoras? - staiga paklausė Skrimdžeras. - Kur jis 
bastosi, kad jo vis nėra Hogvartse? 

- Neturiu supratimo, - atsakė Haris. 

— Ir nesakytum, net jei žinotum, tiesa? - kandžiai paklausė ministras. 

- Taip, nesakyčiau, - patvirtino Haris. 

— Ką gi, reikės pabandyti aiškintis kitais kanalais. 

— Galit, - abejingai metė Haris. - Atrodote gudresnis už Karamelę, 
todėl, regis, galėjote pasimokyti iš jo klaidų. Jis bandė kištis į Hogvartso 
reikalus. Tikriausiai pastebėjote, kad jis nebėra ministras, o Dumbldoras 
tebėra direktorius. Jumis dėtas, neliesčiau Dumbldoro. 

Ilga tyla. 

— Na, matau, kadjis puikiai tave apdorojo, - pasakė ministras. Jo akys 
už akinių metaliniais rėmeliais šaltai žybtelėjo. - Esi Dumbldoro žmogus 
iki kaulų smegenų, tiesa, Poteri? 

— Taip, esu, - atsakė Haris. - Džiaugiuosi, kad išsiaiškinome. 

Ir apsisukęs jis nuėjo į trobą. 


SEPTYNIOLIKTAS SKYRIUS 


Nepatikima atmintis 


Vėlų vakarą kelios dienos po Naujųjų metų Haris, Ronis ir Džinė sustojo 
prie židinio pasirengę grįžti į Hogvartsą. Ministerija patvarkė, kad mo- 
kiniai galėtų saugiai ir greitai Kelionmilčių skrydžių tinklu parkeliauti į 
mokyklą. Juos išlydėjo tik ponia Vizli, nes Fredis, Džordžas, Bilas ir Fler 
buvo darbe. Atėjus išsiskyrimo akimirkai, ponia Vizli apsipylė ašaromis. 
Šiomis dienomis ašaros jai būdavo už pirmų durelių - nuo pat Kalėdų 
vakaro, kai Persis išdundėjo iš trobos pastarnokų koše apdrėbtais akiniais 
(Fredis, Džordžas ir Džinė nepasidalijo šito žygdarbio garbe). 

— Neverk, mama, - ramino ponią Vizli Džinė, glostydama jai nuga- 
rą. - Viskas gerai... 

— Aha, nesijaudink dėl mūsų, - pridūrė ir Ronis, leisdamas motinai 
pabučiuoti jam į skruostą. - Ir dėl Persio. Jis toks nenaudėlis, kad mažas 
nuostolis, tiesa? 

Ponia Vizli, dar gailiau sukūkčiojusi, apglėbė Harį. 

— Pažadėk, kad saugosies... neieškosi bėdos... 

— Aš niekada neieškau, ponia Vizli, - tarė Haris. - Juk žinote, kad 
mėgstu ramiai gyventi. 

Ji šniurkštelėjo ir atsitraukė nuo židinio. 

— Na, tai būkite geručiai... 

Haris žengė į smaragdines liepsnas ir sušuko: „Hogvartsas!“ Dar spėjo 
žvilgtelėti į Vizlių virtuvę, į apsiašarojusią ponią Vizli, ir jį prarijo ugnis; 
sukdamasis it vilkelis, jis regėjo Žaibiškai lekiančius kitų burtininkų 
kambarius, paskui sukimasis sulėtėjo ir jis atsidūrė židinyje profesorės 
Makgonagal kabinete. Jam ropščiantis lauk, ji vos pakėlė akis. 

— Labas vakaras, Poteri. Pasistenk nepribarstyti pelenų ant kilimo. 

— Gerai, profesore. 

Haris pasitaisė akinius, susiglostė plaukus. Pasirodė Ronis. Atvykus 
Džinei, visi trys išėjo iš Makgonagal kabineto ir patraukė į Grifų Gūžtos 
bokštą. Eidamas Haris dairėsi pro koridoriaus langus; saulė jau leidosi už 
pilies kiemo, apkloto daug storesniu sniego sluoksniu negu Landynėje. 
Matė, kaip priešais trobelę Hagridas šeria Kietasprandį. 

— Cemento skiedinys, - tvirtai ištarė Ronis, priėjęs Storulę. Ji atrodė 
neįprastai išbalusi ir krūptelėjo nuo garsaus jo balso. 

— Ne, - pasakė ji. 

— Ką reiškia „ne“? 

— Slaptažodis pasikeitęs. Ir prašom nešūkauti. 

- Bet mūsų mokykloje nebuvo, iš kur mes galime žinoti... 

— Hari! Džine! 

Prie jų skubėjo Hermiona, visa užraudusi, su apsiaustu, pirštinėmis 
ir kepure. 

- Aš grįžau prieš kelias valandas, buvau aplankyti Hagrido ir Kietas- 
prandžio... - tarė ji uždususi. - Ar linksmai praleidote Kalėdas? 

— Taip, - atsakė Ronis. - Labai nuotykingai, buvo Rufas Skrim- 
džeras... 

— Hari, aš tau kai ką turiu, - pranešė Hermiona, nežiūrėdama į Ronį 
ir niekuo neparodydama, kad girdėjo jo žodžius. - Oi, palaukit, slapta- 
žodis! Blaivybė. 

- Taip, šitoks, — silpnu balseliu murmtelėjo Storulė ir pasitraukė ati- 
dengdama angą. 

— Kas jai pasidarė? — paklausė Haris. 

- Turbūt padaugino per Kalėdas, užvertė akis Hermiona, pirma ženg- 
dama į bendrąjį kambarį. — Su savo drauge Violeta išsriaubė visą vyną iš 
girtų vienuolių paveikslo kerėjimo koridoriuje. Na, bet atiduodu... 

Ji ištraukė iš kišenės pergamento ritinėlį, adresuotą Dumbldoro ra- 
šysena. 

— Puiku, - tarė Haris, mikliai išvyniojęs laišką ir perskaitęs, kad kita 
pamoka bus jau ateinantį vakarą. - Baisybę visko turiu jam papasakoti. 
Ir jums. Sėskim... 

Tą akimirką nuaidėjo klyksmas: „Roni Poni!“ ir nežinia iš kur išnirusi 
Levanda Rudė puolė Roniui glėbin. Keli žiūrovai sukikeno, Hermiona, 
skambiai nusijuokusi, tarė: 

— Štai ten stalas... Einam, Džine? 

— Ne, ačiū, Dinui prižadėjau susitikti, - atsakė Džinė, nors Haris jos 
balse neišgirdo didelio džiaugsmo. Palikęs Ronį ir Levandą stačiomis 
galynėtis, Haris nusivedė Hermioną prie laisvo stalo. 

— Taigi kaip Kalėdos? 

— A, normaliai, - gūžtelėjo ji. - Nieko ypatingo. O kaip Ronio Ponio 
namuose? 

— Tuojau papasakosiu, - pažadėjo Haris. - Klausyk, Hermiona, ar 
negali... 

— Ne, negaliu, - nukirto ji, - todėl nė neprašyk. 

— Aš pamaniau, gal tu per Kalėdas... 

— Ne aš, Hari, o Storulė išmaukė penkių šimtų metų senumo vyno sta- 
tinaitę. Taigi kokia ta nepaprasta naujiena, kurią norėjai man apreikšti? 

Ji atrodė pernelyg įniršusi, kad su ja ginčytumeis, todėl jis atsisakė 
Ronio temos ir papasakojo visą pokalbį tarp Sneipo ir Smirdžiaus. 

Kai baigė, Hermiona ilgai sėdėjo susimąsčiusi, paskui paklausė: 

— Ar nemanai... 

— „kad jis tik apsimetė norįs padėti Smirdžiui, nes norėjo išjo išgauti, 
kuo tas užsiima? 

— Na, taip, - atsakė Hermiona. 

— Ronio tėtis ir Lubinas tos pačios nuomonės, - apmaudžiai pasakė 
Haris. - Tačiau tai bent jau neginčijamai rodo, kad Smirdžius kažką 
rezga, šito nenuneigsi. | 

- Taip, nenuneigsi, - lėtai tarė ji. 

- lr jis vykdo Voldemorto nurodymus, kaip ir kalbėjau! 

— Hm... Ar nors katras paminėjo Voldemorto vardą? 

Haris susiraukė bandydamas prisiminti. 

— Kad nežinau... Sneipas tikrai sakė: „savo mokytojo“, o kas jis dar 
galėtų būti?. 

— Nežinau, - prikando lūpą Hermiona. - Gal tėvas? - Ji užsižiūrėjo į tolį 
paskendusi savo mintyse, net nematė, kad Levanda kutena Ronį. - Kaip 
Lubinas laikosi? 

— Ne per geriausiai. - Ir Haris papasakojo apie Lubino misiją tarp 
vilkolakių, apie sunkumus, su kuriais jis kasdien susiduria. - Ar esi 
girdėjusi apie tą Fenryrą Pilkanugarį? 

— Dar ir kaip! - šūktelėjo Hermiona. - Tu taip pat, Hari! 

— Kada, per magijos istorijos pamokas? Puikiai Žinai, kad niekad ne- 
siklausydavau... 

— Ne, ne per magijos istoriją... Smirdžius juo grasino Bordžinui! 
Skersiniame skersgatvyje, nejau neprisimeni? Smirdžius aiškino, kad 
Pilkanugaris - senas šeimos draugas ir užeidinės tikrinti, kaip Bordžinas 
vykdo Smirdžiaus prašymą. 

Haris išsižiojo. 

— Pamiršau! Tačiau tai įrodo, kad Smirdžius yra Mirties Valgytojas, ant- 
raip jis juk negalėtų bendrauti su Pilkanugariu ir prašyti jo paslaugų? 

— Labai įtartina, - atsiduso Hermiona. - Nebent... 

— Oi, liaukis, dabar nepavyks atsikalbėti! - pertraukė ją Haris. 

— Na... tai galėjo būti ir tuščias grasinimas. 

— Tu neįmanoma, dievaži, - papurtė galvą Haris. - Pamatysime, kas 
teisus. Dar atsiimsi savo žodžius, Hermiona, kaip teko padaryti minis- 
terijai. Tiesa, aš dar susipykau su Rufu Skrimdžeru... 

Ir visą vakarą juodu draugiškai vainojo magijos ministrą, mat Her- 
miona, kaip ir Ronis, buvo įsitikinusi, jog ministerija, po viso to, ką dėl 
jos kaltės Haris pernai iškentė, prašydama jo pagalbos, elgiasi tiesiog 
įžūliai. 

Rytą naujasis semestras šeštakursiams prasidėjo malonia staigmena: 
po nakties bendrojo kambario skelbimų lentoje pasirodė didelis pra- 
nešimas. 


KELIAVIMO ORU PAMOKOS 


Jeigu turi septyniolika metų arba sukaks septyniolika iki rugpjūčio 
31-osios, siūlome dvylikos savaičių kursus, kaip keliauti oru. Užsiėmimus 
ves magijos ministerijos instruktorius. 

Jei norite dalyvauti, apačioje užsirašykite. 

Kaina - 12 galeonų. 


Haris su Roniu prisidėjo prie mokinių, besistumdančių priešais skelbi- 
mą užsirašyti į kursus. Ronis jau ėmė plunksną užsirašyti po Hermionos, 
kai Levanda prisėlinusi uždengė delnais jam akis ir sučiulbėjo: 

— Atspėk, kas, Roni Poni? 

Atsisukęs Haris pamatė, kad Hermiona drožia šalin; jis ją nusivijo 
nenorėdamas likti su Roniu ir Levanda. Ir kaip nustebo, kai, vos spėjus 
išlipti pro portreto angą, atpūškavo ir Ronis, raudonomis ausimis ir 
nepatenkinta išraiška. Netarusi nė žodžio, Hermiona nuskubėjo prie 
Nevilio. 

— Taigi keliavimas oru, - pasakė Ronis balsu, aiškiai rodančiu, kad 
Hariui šiukštu nevalia užsiminti apie tai, kas ką tik įvyko. - Turėtų būti 
smagu, ką? 

— Nežinau, - atsakė Haris. - Gal vienam keliauti geriau, bet man ne- 
labai patiko, kai mane skraidino Dumbldoras. 

— Buvau pamiršęs, jog tu jau išbandei... Reikėtų išlaikyti egzaminą iš 
pirmo karto, - susirūpinęs tarė Ronis. - Fredis ir Džordžas išlaikė. 

- O Čarlis juk neišlaikė,ir kas iš to? 

— Taip, bet Čarlis didesnis už mane, - Ronis nukorė rankas kaip gori- 
la, - todėl Fredis su Džordžu jo per daug neėdė. Bent į akis neerzino... 

— O kada reikės laikyti egzaminą? 

— Kai tik sukaks septyniolika. Man jau kovo mėnesį! 

— Taip, tačiau pilies teritorijoje vis tiek negalėsi keliauti oru... 

— Na, ir kas? Svarbu, kad visi žinotų - panorėjęs galiu keliauti. 

Ne vien tik Roniui buvo neramu dėl būsimų kursų. Visą dieną visi tik 
ir kalbėjo apie juos: visus jaudino fantastiška galimybė panorus tiesiog 
išnykti ir atsirasti. 

- Kietas reikalas, kai galėsi tik šmaukšt... - Semas spragtelėjo pirštais 
parodydamas, kaip išnyksta. - Mano pusbrolis Fergiusas mėgsta mane 
erzinti, pala, ir aš jam atsilyginsiu. Nežinos kur dėtis... 

Taip užsisvajojęs jis per smarkiai mostelėjo lazdele, todėl vietoj tyro 
vandens fontano, tos pamokos tikslo, jis paleido galingą čiurkšlę, kaip iš 
laistymo žarnos. Atsimušusi nuo lubų, ji partrenkė ant pilvo profesorių 
Flitviką. 

— Haris jau yra keliavęs oru, - pasakė Ronis sutrikusiam Semui, mat 
lazdelės mostu išsidžiovinęs Flitvikas skyrė jam užduotį - perrašinėti 
sakinį: „Aš esu burtininkas, o ne lazda mosuojantis pavianas“. - Dumbl... 
aa... vienas Žmogus jį pasiėmė keliauti dviese. 

— Oho! - sušnibždėjo Semas. Visi trys, jis, Nevilis ir Dinas, sukišę 
galvas ėmė klausytis, kaipgi atrodo keliauti oru. Iki vakaro nuo Hario 
neatstojo kiti šeštakursiai - visiems rūpėjo išgirsti, koks jausmas skristi 
oru. Beveik visi klausėsi pagarbiai, o ne išsigandę, kai jis pasakojo, kaip 
tai nemalonu, ir tą vakarą be dešimt minučių aštuntą Haris vis dar 
smulkiai aiškino; pagaliau ėmė ir sumelavo, girdi, reikia grąžinti bib- 
liotekai knygą, kad galėtų pabėgti nuo kamantinėtojų ir nepavėluotų į 
Dumbldoro pamoką. 

Dumbldoro kabinete degė visos lempos, paveikslų rėmuose tyliai 
knarkė buvusieji direktoriai, o ant stalo vėl stovėjo parengtas Minčių 
koštuvas. Iš dubens šonų gulėjo Dumbldoro rankos, dešinė tokia pat ne- 
gyva ir pajuodusi. Atrodo, ji nė kiek nepasitaisė, ir Haris gal šimtąjį kartą 
nusistebėjo, iš kur tas sužalojimas, bet klausti nepaklausė. Dumbldoras 

juk žadėjo kada nors papasakoti, o kol kas esą svarbesnių dalykų. Hariui 
nespėjus prasižioti apie Sneipą ir Smirdžių, Dumbldoras tarė: 

— Girdėjau, per Kalėdas buvai susitikęs su magijos ministru? 

— Taip, bet jis liko nelabai manimi patenkintas. 

— Ką gi, - atsiduso Dumbldoras, - jis ir manimi nelabai patenkintas. 
Negalima pasiduoti nevilčiai, Hari, reikia kovoti toliau. 

Haris nusijuokė. 

— Jis norėjo, kad aš burtininkų bendruomenei išgirčiau ministerijos 
darbą. 

Dumbldoras šyptelėjo. 

- Žinok, tai Karamelė sumanė. Paskutinėmis tarnybos dienomis, kai 
iš paskutiniųjų kabinosi į savo postą, jis bandė susitikti su tavimi tikė- 
damasis, kad jį paremsi... 

- Po viso to, ko Karamelė pernai pridarė? - piktai paklausė Haris. - Po 
Ambridž? 

— Aš Kornelijui pasakiau, kad nesvajotų, bet jam išėjus sumanymas 
nežuvo. Praėjus kelioms valandoms nuo Skrimdžero paskyrimo, mudu 
susitikome ir jis pareikalavo, kad aš suvesčiau jį su tavimi... 

- Štai dėl ko judu ginčijotės! - išsprūdo Hariui. - Rašė „Magijos 
žinios. 

— „Žinios“ retkarčiais irgi parašo tiesą, nors ir netyčia, - pasakė Dumbl- 
doras. - Taip, mes dėl to ginčijomės. Na, pagaliau, atrodo, Rufui pavyko 
tave įsprausti į kampą. 

- Jis mane apkaltino, kad esu „Dumbldoro žmogus iki kaulų smegenų“. 

— Koks storžievis. 

— Ašjam pasakiau, jog taip. 

Dumbldoras žiojosi ir vėl susičiaupė. Hariui už nugaros feniksas 
Foksas tyliai, švelniai ir skambiai sučiulbo. Haris baisiai susigėdo staiga 
pamatęs, kad skaisčiai mėlynos Dumbldoro akys sudrėko, ir skubiai nu- 
nėrė galvą. Tačiau prabilo Dumbldoras visai tvirtu balsu: 

— Esu didžiai sujaudintas, Hari. 

— Skrimdžeras norėjo sužinoti, kur jūs taip dažnai dingstate iš Hog- 
vartso, - nepakeldamas akių pridūrė Haris. 

— O taip, jam labai rūpi, - linksmai tarė Dumbldoras, ir Haris pamanė, 
kad jau galima žiūrėti į jį. - Jis net yra bandęs mane sekti. Tikrai juokinga. 
Paskui mane pasiuntė Dolišą. Labai negerai, nes Dolišą vieną kartą man 
jau teko užburti. Antrą kartą tai padariau labai apgailestaudamas. 

— Taigi jie ir toliau nežino, kur jūs vykstate? - paklausė Haris, tikėda- 
masis daugiau ką nors sužinoti apie šį įdomų dalyką, tačiau Dumbldoras 
tik nusišypsojo valiūkiškai žvelgdamas per akinukų viršų. 

— Ne, nežino, o tau irgi dar ne laikas Žinoti. Dabar siūlau žygiuoti 
tolyn, nebent dar ką nors turi? 

- Iš tiesų taip, sere, - atsakė Haris. - Apie Smirdžių ir Sneipą. 

— Profesorių Sneipą, Hari. 

— Gerai, sere. Aš nugirdau juos kalbantis Trimito vakarėlyje... Na, iš 
tikrųjų pasekiau... 

Dumbldoras klausėsi Hario abejingu veidu. Hariui baigus, jis valan- 
dėlę patylėjo ir tarė: 

— Dėkui, kad papasakojai, Hari, bet patariu išmesti viską iš galvos. 
Nemanau, kad būtų labai svarbu. 

— Nelabai svarbu? - negalėjo patikėti Haris. - Profesoriau, ar su- 
pratote... 

— Taip, Hari, kadangi esu apdovanotas nepaprastai aštriu protu, 
supratau viską, ką sakei, - griežtokai atšovė Dumbldoras. - Ko gera, 
suprantu gal netgi daugiau už tave. Kartoju - džiaugiuosi, kad man pa- 
tikėjai savo paslaptį, bet leisk tave nuraminti - tu nepapasakojai nieko, 
kas man keltų nerimą. 

Haris įtūžęs tylėjo ir atšiauriai dėbčiojo į Dumbldorą. Kas darosi? 
Ar tai reiškia, kad Dumbldoras iš tikrųjų liepė Sneipui išsiaiškinti, kuo 
užsiima Smirdžius, taigi visa tai, ką papasakojo Haris, jis jau girdėjęs iš 
Sneipo? O gal širdyje jam baisiausiai neramu dėl to, ką išgirdo, bet jis 
apsimeta abejingas? 

- Taigi, sere, - prabilo Haris, jo įsitikinimu, mandagiai ir ramiai, - jūs 
ir toliau pasitikite... 

- Aš jau parodžiau nepaprastą atlaidumą nuolat atsakinėdamas į tą 
klausimą, - visai neatlaidžiai pertraukė jį Dumbldoras. - Mano atsaky- 
mas nesikeičia. 

- Ašir manau, kad ne, - įsiterpė kandus balsas - Finėjas Nigelas aiškiai 
tik apsimetė miegąs. Dumbldoras į jį net neatsisuko. 

— O dabar, Hari, noriu, kad eitume toliau. Šį vakarą turime svarbesnių 
dalykų. 

Haris sėdėjo maištingai tylėdamas. Kas būtų, jeigu jis atsisakytų keisti 
temą, jeigu nenusileistų ir įrodinėtų iki galo savo nuomonę dėl Smir- 
džiaus? Lyg atspėjęs jo mintis, Dumbldoras papurtė galvą. 

— Ak, Hari, kaip dažnai tat pasitaiko netgi tarp geriausių draugų! 
Kiekvienas tikime, jog tai, ką turime papasakoti, yra daug svarbiau už 
kito istoriją. 

— Aš nemanau, sere, kad tai, kąjūs turite papasakoti, nesvarbu, - šaltai 
tarė Haris. 

- Ir tu neklysti, nes iš tiesų svarbu, - guviai pasakė Dumbldoras. - Šį 
vakarą turiu tau parodyti du prisiminimus, abu gavau per didžiausią 
vargą. Antrasis, mano supratimu, svarbiausias iš visų mano surinktų. 

Haris nieko nepasakė vis dar pykdamas dėl tokio abejingumo jo su- 
rinktiems įrodymams, bet nematė prasmės toliau ginčytis. 

- Taigi, -skambiu balsu prabilo Dumbldoras, - šį vakarą mudu tęsime 
Tomo Ridlio istoriją. Aną vakarą mes palikome jį prie mokslų Hogvartse 
slenksčio. Prisimeni, kaip jis susijaudino išgirdęs, jog yra burtininkas, 
kaip atsisakė būti lydimas į Skersinį skersgatvį ir kaip aš savo ruožtu 
įspėjau jį, kad mokykloje nebandytų vagiliauti. 

Prasidėjo mokslo metai, atvyko ir Tomas Ridlis, tylus berniukas, ap- 
sirengęs apsiaustu iš padėvėtų drabužių parduotuvės. Kartu su kitais 
naujokais jis stovėjo eilėje laukdamas paskyrimo. Paskirstymo kepurė, 
vos atsidūrusi ant jo galvos, paskyrė jį į Klastūnyno koledžą. - Nesveika 

ranka Dumbldoras parodė į lentyną virš galvos, kur kėpsojo nutriušusi 
Paskirstymo kepurė. - Aš nežinau, ar greitai Ridlis sužinojo, kad garsusis 
jo koledžo steigėjas susišnekėdavo su gyvatėmis, - galbūt tą patį vakarą. 
Tas žinojimas tikriausiai jį sujaudino ir sustiprino jo savimonę. Tačiau 
jeigu jis ir gąsdindavo ar bandydavo apstulbinti moksladraugius, Klastū- 
nyno bendrajame kambaryje kalbėdamas šnipštėliškai, mokytojų tokios 
žinios nepasiekdavo. Jis niekam nerodė jokio priešiškumo ar piktumo. 
Beveik nuo pat pirmos dienos nepaprastai talentingas ir labai gražus 
našlaitis, be abejo, pelnė visų dėstytojų simpatijas. Jis buvo mandagus, 
santūrus ir ištroškęs žinių. Visi jam buvo palankūs. 

- Arjūs, sere, niekam nepasakojote, kokį jį radote prieglaudoje? - pa- 
klausė Haris. 

— Ne, nepasakojau. Nors jis nerodė jokių atgailos ženklų, galėjo būti, 
jog širdyje gailėjosi ir buvo pasiryžęs atversti naują lapą. Aš daviau jam 
tokią galimybę. 

Dumbldoras nutilo ir pažvelgė į Harį. Tas jau norėjo sakyti, kad štai 
vėl išlindo Dumbldoro polinkis pasitikėti žmonėmis, nors faktai rodo, 
kad jie neverti to pasitikėjimo! Tačiau tada Haris kai ką prisiminė... 

— Bet iš tiesų jūs juo nepasitikėjote, sere? Jis man sakė... Iš to dienoraš- 
čio atėjęs Ridlis sakė: „Dumbldoras niekada manęs nemėgo taip, kaip 
kiti mokytojai“. 

— Tarkim, aš aklai netikėjau, kad juo galima pasikliauti, - atsakė 
Dumbldoras. - Kaip jau minėjau, nutariau nenuleisti nuo jo akių, taip 
ir dariau. Neapsimesiu daug pešęs iš savo stebėjimų, nes jis su manim 
būdavo labai atsargus. Tikriausiai jautė, jog parodydamas man savo 
tikrąją prigimtį be reikalo išsiplepėjo. Po to visą laiką stengėsi daugiau 
neišsiduoti, bet negalėjo paneigti to, kas jam išsprūdo susijaudinusiam ar 
ką man papasakojo ponia Koul. Vis dėlto jam užteko proto ir jis nebandė 
manęs sužavėti, kaip buvo sužavėjęs daugybę mano kolegų. 

Pereidamas iš kurso į kursą, jis subūrė grupelę ištikimų draugų. Juos 
taip vadinu nerasdamas tinkamesnio žodžio, bet šiaip manau ir jau esu 

minėjęs, kad jis niekam nejautė jokio prieraišumo. Šią grupę pilyje gaubė 
tam tikras tamsus žavesys. Tai buvo labai marga šutvė: ieškantys užuovė- 
jos silpnuoliai, trokštantys garbės išdidėliai ir chuliganai, linkstantys prie 
vado, galinčio parodyti jiems išmoningesnių žiaurybių. Kitaip tariant, jie 
buvo Mirties Valgytojų pirmtakai. Kai kurie jų, baigę Hogvartsą, tikrai 
tapo pirmaisiais Mirties Valgytojais. 

Griežtai kontroliuojami Ridlio, jie niekada neįkliuvo dėljokių šunybių, 
nors per septynerius jų buvimo Hogvartse metus mokykloje įvyko ne 
vienas nemalonus įvykis, bet, kaip sakoma, nesugautas ne vagis. Skau- 
džiausias tų įvykių buvo Paslapčių kambario atvėrimas, kai žuvo mergai- 
tė. Kaip Žinai, tuo nusikaltimu neteisingai buvo apkaltintas Hagridas. 

Hogvartse man taip ir nepavyko sumedžioti jokių prisiminimų apie 
ji, - pasakė Dumbldoras, uždėdamas ant Minčių koštuvo luošąją ran- 
ką. - Visi bijo, niekas iš tų, kurie jį tada pažinojo, nenori apie jį kalbėti. 
Visą turimą medžiagą surankiojau iš laikotarpio jam baigus mokyklą, 
man tai kainavo daugybę pastangų: reikėjo suieškoti žmones, kuriuos 
galėjau prakalbinti, teko studijuoti senus metraščius, apklausinėti ne 
vieną liudytoją, ir Žiobarus, ir burtininkus. Tie, kuriuos įtikinau pra- 
bilti, pasakojo, kad Ridlis buvo apsėstas minties apie tėvus. Ir supranta- 
ma - užaugusiam našlaičių prieglaudoje, jam, aišku, labai rūpėjo, kaip 
ten atsidūrė. Atrodo, jis veltui ieškojo kokių nors Tomo Ridlio vyresniojo 
pėdsakų ant skydų trofėjų kambaryje, mokyklos metraščių prefektų 
sąrašuose, net magijos istorijos knygose. Galų gale padarė išvadą, kad 
jo tėvas niekad nebuvo įkėlęs kojos į Hogvartsą. Manau, kaip tik tada 
jis ir atsisakė savo pavardės, pasivadino Valdovu Voldemortu ir pradėjo 
tyrinėti iki tol niekintos motinos šeimos istoriją. Prisimeni, jis manė, kad 
motina negalėjo būti ragana, jeigu pasidavė tokiai gėdingai žmogiškai 
silpnybei kaip mirtis. 

Vienintelė gairė jam buvo Marvolo vardas. Iš prieglaudos vyresny- 
bės jis žinojo, jog taip buvo vadinamas jo motinos tėvas. Pagaliau, ilgai 
knisęsis burtininkų šeimų kronikose, aptiko liudijimų apie paskutinius 

gyvus Klastuolio palikuonis. Vasarą, kai jam sukako šešiolika, jis išvyko iš 
prieglaudos, kur būdavo per visas atostogas, ir leidosi ieškoti giminaičių 
Gontų. O dabar, Hari, gal atsistotum... 

Dumbldoras atsikėlė, ir Haris jo rankoje vėl pamatė krištolinį bute- 
liuką, pilną sidabriškos spalvos prisiminimų. 

— Man labai pasisekė, kad gavau šitą, - tarė jis ir supylė į Minčių 
koštuvą spindinčią tyrę. - Pats suprasi, kai mes kartu tai išgyvensime. 
Pirmyn? 

Haris žengė prie akmeninio dubens ir klusniai maktelėjo veidą į prisi- 
minimus; vėl pažįstamas kritimo per tuštumą jausmas, ir bemaž aklinoje 
tamsoje jis atsistojo ant akmeninės asios. 

Haris ne iš karto atpažino vietą. Po akimirkos šalia nusileido ir Dumbl- 
doras. Gonto namai buvo nenusakomai apšnerkšti. Lubos aptrauktos 
voratinkliais, grindys purvinos, ant stalo tarp priskretusių puodų mėtėsi 
supuvusio valgio liekanos. Vienintelis šviesos šaltinis buvo žvakė, smilks- 
neijo akių, nei burnos. Jis buvo susmukęs krėsle priešais židinį. Haris net 
pamanė, kad žmogus negyvas. Tačiau į duris kažkas pasibeldė, žmogus 
krūptelėjo, dešine kilstelėjo burtų lazdelę, kaire - trumpą peilį. 

Durys girgždėdamos atsivėrė. Tarpdury, laikydamas senovišką Ži- 
bintą, stovėjo berniukas, kurį. Haris išsyk atpažino; tai buvo aukštas, 
išblyškęs juodaplaukis gražuolis - paauglys Voldemortas. 

Voldemorto akys lėtai slinko šituo urvu. Sustojo išvydusios krėsle žmo- 
gų. Valandėlę abu žiūrėjo į kits kitą. Pagaliau žmogus kretėdamas atsistojo, 
per grindis barškėdami nuriedėjo tušti buteliai, gulėję prie jo kojų. 

— Tu! - sustugo jis. - Tu! 

Ir jis, girtai sverdėdamas, užsimojo ant Ridlio lazdele ir peiliu. 

— Ne! 

Ridlis prabilo šnipštėliškai. Žmogus trenkėsi į stalą, moliniai puodai 
nulėkė ant grindų ir sutrupėjo. Jis išpūtė akis į Ridlį. Stojo ilga tyla: Ją 
nutraukė senis: 

— Tu moki mūsų kalbą? 

- Taip, moku, - atsakė Ridlis, žengdamas į trobą. Durys pačios užsivėrė. 
Haris nesusilaikė, nenoromis pajuto pagarbą šitokiam Voldemorto be- 
baimiškumui. Jo veide buvo tik pasibjaurėjimas ir gal dar nusivylimas. 

— Kur Marvolas? - paklausė jis. 

- Miręs, - atsakė senis. - Mirė prieš daug metų, o ką? 

Ridlis susiraukė. 

— Kas tada pats būsi? 

— Morfinas, o ką? 

— Marvolo sūnus? 

— Na, žinoma... 

Morfinas nusibraukė nuo akių gaurus, ir Haris pamatė, kad jis mūvi 
Marvolo žiedą juoda akimi. 

- Pamaniau, kad esi tasai Žiobaras, - sušnibždėjo Morfinas. - Baisiai jau 
panašus į tą Žiobarą. 

- Kokį Žiobarą? - piktai paklausė Ridlis. 

— Žiobarą, kurį įsižiūrėjo mano sesė, Žiobarą, kuris gyvena dvare kitoj 
pusėj, - atsakė Morfinas ir staiga nusispjovė ant grindų. - Esi kaip iš 
akies trauktas Ridlis. Bet jis dabar daug vyresnis, a ne? Kai pagalvoji, vy- 
resnis už tave... 

Morfinui, matyt, susisuko galva, nes jis susverdėjo ir griebėsi už stalo 
krašto. 

— Matai, jis grįžo, - pridūrė nei iš šio, nei iš to. 

Žengęs artyn paklausė: 

— Ridlis sugrįžo? 

— Cha, jis ją pametė, taip jai ir reikia, kad ištekėjo už pašlemėko! - vėl nusi- 
spjovė Morfinas. - Bet prieš pabėgdama, žinok, mus apvogė! Kur medalionas, 
a? Kur Klastuolio medalionas?" 


Voldemortas tylėjo. Morfinas vėl įniršo, mosuodamas peiliu pa- 
dūko rėkti: 

— Tokią nešlovę mum užtraukė toji šavalka! O kas tu toks, kad atėjęs čia visko 
klausinėji? Viskas praėjo, a ne... praėjo... 

Jis vėl susverdėjo, Voldemortas žengė artyn, ir ūmiai trobą užliejo 
nenormali tamsa, užpūtė ir Morfino žvakę, ir Voldemorto žibintą. Visa 
išnyko... 

Dumbldoro pirštai kietai sugniaužė Hariui ranką, ir juodu vėl nu- 
skriejo atgal į dabartį. Po neįžvelgiamos tamsos švelni auksinė šviesa 
Dumbldoro kabinete Harį kone apakino. 

— Ar jau viskas? - paklausė Haris. - Kodėl šitaip sutemo, kas 
atsitiko? 

— Nuo tos vietos Morfinas daugiau nieko nebeprisiminė, - atsakė 
Dumbldoras, rodydamas Hariui sėstis. - Kitą rytą pabudo ant grindų. 
Buvo vienas. Marvolo žiedas dingęs. Litl Hengltono gatvelėmis bėgo tar- 
naitė, rėkdama, jog dvaro svetainėje guli trys lavonai: pono Tomo Ridlio ir 
jo tėvų. Žiobarų policija nieko nesusigaudė. Kiek girdėjau, iki tol nežino, 
kaip Ridliai mirė, nes Avada Kedavros kerai nepalieka jokių smurto Žy- 
mių. Išimtis sėdi prieš mane, - pridūrė Dumbldoras, rodydamas į Hario 
randą. - Tačiau ministerija beregint suprato, jog tai burtininko rankų 
darbas. Ir žinojo, kad kitoje slėnio pusėje gyvena Žiobarų nekentėjas, jau 
sėdėjęs kalėjime už pasikėsinimą į vieną dvarininko šeimos narį. 

Taigi ministerijos atstovai apsilankė pas Morfiną. Jiems neprisireikė jo 
kvosti, panaudoti Tiesos eliksyro ar legilimantijos. Jis iškart prisipažino 
juos nužudęs ir papasakojo smulkmenas, kurias žinoti galėjo tik žudi- 
kas. Gyrėsi didžiuojąsis, kad nužudė tuos Žiobarus, šitiek metų laukęs 
progos. Jis atidavė savo burtų lazdelę, tuoj pat buvo nustatyta, kad ja ir 
nužudyti Ridliai. Žmogus nuolankiai leidosi išgabenamas į Azkabaną. 
Ji gąsdino tik vienas dalykas - kad prapuolė tėvo žiedas. „Užmuš mane, 
kad pamečiau, - kartojo jis savo suėmėjams. - Užmuš, kad pamečiau jo 
žiedą.“ Daugiau iš jo nieko nepavyko ištraukti. Jis išbuvo Azkabane iki 
gyvos galvos, vis apgailėdamas dingusį Marvolo palikimą, ir palaidotas 
šalia kalėjimo, prie visų tų vargdienių, užgesusių tarp jo sienų. 

- Taigi Voldemortas pavogė Morfino lazdelę ir ja pasinaudojo? - stai- 
giai atsitiesė Haris. 

- Teisingai, - atsakė Dumbldoras. - Mes neturime tai liudijančių pri- 
siminimų, bet, manau, galima lengvai atspėti, kas nutiko. Voldemortas 
sustingdė dėdę, paėmė jo lazdelę ir patraukė į dvarą anapus slėnio. Tenai 
nužudė Žiobarą, pametusį raganą jo motiną, ir savo senelius Žiobarus, 
šitaip sunaikindamas niekam tikusią Ridlių giminę ir atkeršydamas 
tėvui, niekad nenorėjusiam jo matyti. Tada grįžo į Gonto lūšną, sudė- 
tingais kerais įspaudė į dėdės smegenis klaidingus prisiminimus, šalia 
be sąmonės tysančio savininko padėjo jo burtų lazdelę, įsimetė kišenėn 
senovinį žiedą ir iškeliavo. 

- Ir Morfinas niekad nesuprato, kad žudikas ne jis? 

— Niekad. Kaip jau sakiau, jis išsamiai ir pagyrūniškai prisipažino. 

— Bet juk visą tą laiką prisiminė ir tikrus įvykius! 

— Taip, tačiau prireikė be galo painių legilimantijos triukų tiems pri- 
siminimams iš jo ištraukti. Be to, kurių galų kas nors turėjo lįsti gilyn 
į Morfino smegenis, kai jis jau prisipažino nusikaltęs? Vis dėlto man 
pavyko gauti leidimą aplankyti kalėjime dar gyvą Morfiną. Tuo metu 
aš jau stengiausi kuo daugiau sužinoti apie Voldemorto praeitį. Vargais 
negalais ištraukiau iš jo šituos prisiminimus. Išvydęs jų turinį pamėgi- 
nau išvaduoti Morfiną iš Azkabano. Tačiau ministerijai nespėjus priimti 
sprendimo, Morfinas mirė. 

— Bet kaipgi ministerija neišsiaiškino, kad Voldemortas šitaip padarė 
Morfinui? - piktai paklausė Haris. - Jis dar buvo nepilnametis, ar ne? 
Maniau, kad galima aptikti nepilnamečių magiją! 

- Visai teisingai, aptikti galima, bet nustatyti pažeidėjo - ne. Prisimeni, 
juk ir tave ministerija apkaltino panaudojus Sklandymo kerus, nors juos 
iš tiesų užleido... | 

— Dobis, - atsiduso Haris, nepamiršęs tos neteisybės. — Vadinasi, jei 
esi nepilnametis ir naudoji magiją suaugusio burtininko ar raganos na- 


muose, Ministerija nesužinos? 

- Ji niekaip negalės pasakyti, kas panaudojo magiją, - atsakė Dumbl- 
doras ir šyptelėjo pamatęs, kaip Haris pasipiktino. - Ministerija tikisi, 
kad namuose tėvai pasirūpins atžalų drausmingumu. 

— Nesąmonė, - atkirto Haris. - Pažiūrėkit, kas čia darėsi, kas nutiko 
Morfinui! 

— Sutinku, - tarė Dumbldoras. - Nesvarbu, koks buvo Morfinas, jis 
nenusipelnė šitokios mirties - apkaltintas žmogžudystėmis, kurių nepa- 
darė. Bet jau vėlu, o aš dar noriu tau parodyti kitą prisiminimą... 

Dumbldoras išsitraukė iš kišenės dar vieną krištolo buteliuką, ir Haris 
nuščiuvo —juk tai esąs svarbiausias iš visų prisiminimų. Jis pastebėjo, kad 
skystis sunkiai bėga į Minčių koštuvą, lyg būtų pradėjęs stingti, - nejau 
prisiminimai išgaruoja? 

— Užtruksim neilgai, - pasakė Dumbldoras, ištuštinęs buteliuką. - 
Kaipmat grįšime. Taigi dar kartą į Minčių koštuvą... 

Haris vėl nėrė į sidabrinį skystimą ir atsistojo priešais žmogų, kurį 
bemat pažino. 

Tai buvo daug jaunesnis Horacijus Trimitas. Haris buvo taip pripratęs 
matyti jį pliką, jog Trimitas su vešliais geltonais plaukais atrodė kažkoks 
keistas, sakytum apsidengęs galvą šiaudais, nors viršugalvyje jau švietė 
galeono didumo plikas lopelis. Ūsai, dar ne tokie įspūdingi, buvo rudi. 
Dar nebuvo toks apvalutis kaip.Hariui pažįstamas Trimitas, bet auksinės 
puošniai siuvinėtos liemenės sagos jau atlaikė nemažą tempimą. Nedi- 
dukės jo pėdos ilsėjosi ant aksominio putfo, jis sėdėjo patogiai atsilošęs 
minkštame krėsle, vienoj rankoj laikė taurę vyno, o kita dėžutėje graibė 
cukruoto ananaso. 

Haris apsižvalgęs suprato esąs Trimito kabinete. Šalia nusileido 
Dumbldoras. Aplink Trimitą sėdėjo būrelis berniukų, visi ant žemesnių 
ir kietesnių kėdžių, Visi paaugliai. Haris atpažino Ridlį. Jo veidas buvo 
gražiausias ir jis laikėsi laisviausiai. Dešinė ranka nerūpestingai gulėjo 
ant porankio. Haris krūptelėjo pamatęs, kad Ridlis mūvi Marvolo žiedą 
juoda akimi. Jis jau buvo nužudęs savo tėvą. 

— Sere, ar tiesa, kad profesorė Linksmamintė išeina į pensiją? - pa- 
klausė Ridlis. 

— Tomai, Tomai, net jei žinočiau, negalėčiau pasakyti, - tarė Trimitas, 
priekaištingai pagrūmodamas cukrumi aplipusiu pirštu, bet atlaidžiai 
pamerkdamas akį. - Norėčiau išgirsti, kur gauni tokią informaciją, ber- 
niuk. Žinai daugiau negu kai kurie mokytojai. 

Ridlis nusišypsojo, kiti nusijuokė žvelgdami į jį susižavėję. 

- Šitoks sugebėjimas sužinoti dalykus, kurių tau nepriklauso žinoti, 
ir apdairiai meilikauti svarbiems žmonėms... Beje, dėkui už ananasus, 
tu nesuklydai, šituos saldumynus labiausiai mėgstu... 

Keli berniukai sukikeno, o tada atsitiko nepaprastas dalykas. Kambarį 
užliejo tirštas baltas rūkas, Haris jame įžiūrėjo tik Dumbldoro veidą šalia. 
Ir tada rūke neįprastai skardžiai nuskambėjo Trimito balsas: 

— Blogai baigsi, berniuk, paminėsi mano žodį. 

Rūkas išnyko lygiai taip pat staigiai, bet niekas apie jį net neužsiminė, 
toks įspūdis, jog niekas ir nenustebo. Apstulbęs Haris apsižvalgė. Auk- 
sinis laikrodukas ant Trimito rašomojo stalo išmušė vienuoliktą. 

— Dievulėliau, negi jau taip vėlu? - susigriebė Trimitas. - Verčiau 
skirstykitės, berniukai, nes prisidirbsime bėdos. Lestreindžai, rytoj kad 
pristatytum rašinį, antraip areštas. Tas pats ir tau, Eiveri. 

Berniukai pasuko prie durų, Trimitas sunkiai atsistojo ir nunešęs pa- 
statė ant stalo tuščią taurę. Ridlis pasiliko. Haris suprato, kad jis tyčia 
delsė norėdamas likti su Trimitu dviese. 

— Būk atsargesnis, Tomai, - tarė Trimitas atsisukęs. - Negalima, kad 
pakliūtum vaikštinėdamas po nustatytos valandos, juolab jog esi pre- 
fektas... , 

— Sere, norėjau kai ko paklausti. 

— Tada klausk, berniuk, klausk... 

— Sere, man įdomu, ką jūs žinote... apie Horokrusus? 

Ir vėl viskas pasikartojo: tirštas rūkas užliejo kambarį, Haris nebe- 


(L ALT 


Staiga vėl garsiai sušuko Trimitas: 

— Aš nieko nežinau apie Horokrusus, o jei ir žinočiau, nesakyčiau! 
O dabar dink, ir kad aš daugiau nebegirdėčiau iš tavęs apie tokius da- 
lykus! 

— Na, štai ir viskas, - ramiai tarė Dumbldoras, - laikas grįžti. 

Hario kojos, atsiplėšusios nuo kabineto grindų, po kelių akimirkų 
atsistojo ant kilimo prie Dumbldoro stalo. 

— Tik tiek? - nesusigaudė Haris. 

Dumbldoras sakė, jog tai bus svarbiausi iš visų jo surankiotų prisi- 
minimų, bet Haris tos svarbos neįžiūrėjo. Tiesa, rūkas ir tai, kad jo nie- 
kas nepastebėjo, buvo keista, bet šiaip nieko neįvyko, tik Ridlis kai ko 
paklausė ir negavo atsakymo. 

— Kaip turbūt pastebėjai, - tarė Dumbldoras, sėsdamasis už stalo, - šitie 
prisiminimai buvo pagadinti. 

— Pagadinti? - pakartojo Haris sėsdamasis. 

— Be abejo. Profesorius Trimitas juos pataisė. 

— Tačiau kodėl? 

— Todėl, kad, mano manymu, jam buvo gėda dėl jų. Jis bandė perdirbti 
prisiminimus, kad juose gražiau atrodytų, ištrinti tas vietas, kurių man 
nederėtų matyti. Kaip tikriausiai pastebėjai, darbas labai nevalyvas, 
tačiau mums tik į naudą, nes rodo, jog tikrieji prisiminimai slypi po 
šiais pakeitimais. Taigi, Hari, pirmą kartą skiriu tau namų darbą. Tavo 
užduotis bus prikalbinti profesorių Trimitą, kad parodytų tikruosius 
savo prisiminimus, kurie neabejotinai bus svarbiausia mūsų sumedžiota 
informacija. 

Haris išplėtė akis. 

- Tačiau, sere... - kuo pagarbiau prabilo jis. - Jums juk nereikia mano 
pagalbos... galite panaudoti legilimantiją. Arba Tiesos eliksyrą... 

— Profesorius Trimitas - itin gabus burtininkas, jis viso to ir tikėsis, — 
pasakė Dumbldoras. - Oklumantija jis naudojasi daug meistriškiau už 
vargšelį Morfiną Gontą. Ir labai nustebčiau, jeigu nuo tos dienos, kai įteikė 
man šitą prisiminimų klastotę, jis nesinešioja kokio nors priešnuodžio 

prieš Tiesos eliksyrą. Ne, manau, būtų kvaila bandyti jėga išgauti iš pro- 
fesoriaus Trimito tiesą, ir tai duotų daugiau žalos negu naudos - nenoriu, 
kad jis išeitų iš Hogvartso. Tačiau jis, kaip ir visi mes, turi silpnybių, ir 
aš įsitikinęs, jog tu esi vienintelis žmogus, galintis įveikti jo gynybines 
užtvaras. Hari, be galo svarbu gauti tikruosius jo prisiminimus... Kaip 
svarbu, suprasi tik pamatęs juos. Taigi sėkmės ir labos nakties. 

Bent kiek nustebęs dėl tokio staigaus atsisveikinimo, Haris mikliai 
atsistojo. 

— Labanaktis, sere. 

Uždarydamas duris aiškiai išgirdo Finėją Nigelą sakant: 

— Nesuprantu, kodėl tas berniokas turėtų tai padaryti geriau už tave, 
Dumbldorai. 

- Ašir nesitikiu, kad suprasi, Finėjau, - atšovė Dumbldoras, o feniksas 
Foksas vėl tyliai ir skambiai sučiulbo. 


AŠTUONIOLIKTAS SKYRIUS 


Gimtadienio staigmenos 


Kitą dieną Haris ir Roniui, ir Hermionai pasisakė, kokią užduotį jam 
skyrė Dumbldoras, bet abiem pasakė atskirai, nes kol kas Hermiona 
nesiteikdavo būti šalia Ronio ilgiau, negu reikėjo perverti jį niekinamu 
žvilgsniu. 

Roniui atrodė, kad Haris neturės jokio vargo dėl Trimito. 

— Trimitas tave dievina, - pasakė jis per pusryčius išdidžiai mosuo- 
damas šakute su pamautu kiaušinienės gabalu. - Nieko tau neatsakys, 
ar ne? Kur jau, juk esi jo Eliksyrų Princas. Pasilik šiandien po pamokos 
ir paprašyk. 

Tačiau Hermionos pranašystės buvo niūresnės. 

- Jeigu jau Dumbldoras iš jo nieko neišpešė, vadinasi, jis tvirtai pasi- 
ryžęs nuslėpti, kas atsitiko, - tyliai tarė ji, kai jie per pertrauką stoviniavo 
tuščiame apsnigtame kieme. - Horokrusai... Horokrusai... Nesu nieko 
apie juos girdėjusi... 

— Tikrai? 

Haris labai nusivylė, nes tikėjosi iš Hermionos išgirsti, kas gi tie Ho- 
rokrusai. 

- Tie daiktai tikrai turėtų priklausyti juodajai magijai, antraip kodėl 
jie Voldemortui taip parūpo? Manau, Hari, tau bus sunku iš Trimito ką 
nors sužinoti, reikia labai atsargiai jį kalbinti, apgalvok taktiką... 

— Roniui atrodo, kad reikia paprasčiausiai šiandien pasilikti po jo 
pamokos... 

- O, jeigu jau Ronis Ponis taip mano, būtinai taip ir daryk, - iškart 
užsidegė Hermiona. - Šiaip ar taip, argi Ronis Ponis kada nors klydo? 

— Hermiona, negalima... 

— Ne! - piktai atrėžė ji ir nukūrė palikusi Harį stovėti sniege. 

Nuodų ir vaistų pamokos pasidarė nepakenčiamos, nes Haris, Ronis 
ir Hermiona turėdavo sėdėti prie vieno stalo. Šiandien Hermiona pasi- 
traukė katilą arčiau Ernio, o Hario su Roniu tarsi nematė. 

— Ką dar tu jai padarei? - sumurmėjo Ronis Hariui, žiūrėdamas į iš- 
didų Hermionos profilį. 

Hariui nespėjus atsakyti, Trimitas kabineto priekyje paprašė tylos. 

— Prašom visus susėsti, greičiau, nes šįvakar turime baisybę darbo. 
Trečiasis Golpeloto dėsnis... Kas pasakys? Na, aišku, panelė Įkyrėlė! 

Hermiona išpoškino: 

— Trečiasis Golpeloto dėsnis sako, kad priešnuodis prieš mišrius 
nuodus nėra lygus sumai priešnuodžių prieš atskiras tų nuodų su- 
dėtines dalis. 

— Kaip tik taip! - nušvito Trimitas. - Grifų Gūžtai dešimt taškų! Taigi 
jei sutiksime su trečiuoju Golpeloto dėsniu... 

Haris nutarė pasikliauti Trimito žodžiais apie šį dėsnį, nes šiaip iš to 
apibrėžimo nieko nesuprato. Be Hermionos, regis, niekas daugiau ne- 
suvokė ir tolesnio jo pasakojimo. 

- Tai, žinoma, reiškia, kad, jeigu mes Skarpino atskleidžiamaisiais 
kerais teisingai nustatėme eliksyro sudėtį, mūsų tiesioginis tikslas nėra 
palyginti paprastas priešnuodžių prieš sudėtines dalis parinkimas, ne, 
reikia surasti papildomą komponentą, kuris bemaž alchemišku procesu 
visas tas dalis paverstų... 

Ronis sėdėjo šalia Hario išsižiojęs ir kažką terliojo ant savo naujo va- 
dovėlio. Ronis, atrodo, pamiršo, kad pradėjęs plaukioti nebegalės tikėtis 
Hermionos pagalbos. 

- Taigi, - užbaigė Trimitas, - noriu, kad visį prieitumėt ir paimtumėt 
nuo stalo po buteliuką. Iki pamokos galo turite sutaisyti priešnuodį prieš 
jums duotus nuodus. Sėkmės, ir nepamirškite apsauginių pirštinių! 

Hermiona pašoko nuo stalo ir jau beveik pasiekė Trimito stalą, tik tada 
kiti mokiniai susigriebė, jog laikas judintis. Kol Haris, Ernis ir Ronis grįžo 
į vietas, Hermiona jau supylė buteliuką į katilą ir pakūrė po juo ugnį. 

— Gaila, Hari, kad šiandien Princas nelabai galės tau padėti, - linksmai 
tarė Hermiona, pakeldama galvą nuo katilo. — Šį kartą pačiam teks su- 
sigaudyti. Neapsuksi ir nepagudrausi! 

Haris suirzęs atkimšo nuo Trimito stalo atsineštą buteliuką, pilną 
kokčiai rožinio skystimo, supylė į katilą ir užkūrė ugnį. Neturėjo jokio 
supratimo, ką daryti toliau. Dirstelėjo į Ronį - tas stovėjo suglumęs, mat 
iki tol viską darė pagal Harį. 

— Tikrai Princas nieko negali pasufleruoti? - sumurmėjo jis Hariui. 

Haris išsitraukė nučiurusį savo vadovėlį ir atsivertė priešnuodžių 
skyrių. Štai trečiasis Golpeloto dėsnis, žodis į žodį, kaip buvo padekla- 
mavusi Hermiona, bet nė vieno pavyzdėlio, rašyto Princo ranka, kuris 
paaiškintų, ką visa tai reiškia. Matyt, Princas, kaip ir Hermiona, dėsnį 
puikiai suprato. 

— Nieko, - niūriai burbtelėjo Haris. 

Hermiona entuziastingai mosikavo lazdele virš savo katilo. Deja, jie 
negalėjo nusižiūrėti jos burtų, nes jai jau taip sekėsi Bežodžiai kerai, jog 
nebebuvo reikalo garsiai tarti burtažodžių. Tačiau Ernis Makmilanas, 
palinkęs prie savo katilo, subambėjo: Specialis revelio! Atrodė įspūdingai, 
tad Haris su Roniu skubiai padarė tą patį. 

Po penkių minučių Haris suprato, kad jo, kaip geriausio eliksyrų 
meistro, reputacija beviltiškai žlunga. Pirmą kartą apeidamas požemį, 
kaip visada sušukti, bet turėjo skubiai atsitraukti, nes jam į nosį tvoskė 
supuvusių kiaušinių kvapas. Hermiona buvo patenkinta kaip katė, nes 
iki tol baisiai nemėgo būti pralenkiama nuodų ir vaistų pamokose. Pa- 
slaptingai atskirtas eliksyro sudėtines dalis ji supylė į dešimt buteliukų. 
Ne tiek ieškodamas pagalbos, kiek norėdamas nematyti tokio erzinančio 
vaizdo, Haris įsikniaubė į knygą ir piktai pervertė kelis lapus. 

Ir štai virš ilgo priešnuodžių sąrašo išvydo pakeverzotus žodžius: 

Užkišk jiems gerkles bezoaru. 

Valandėlę Haris spoksojo į tuos žodžius. Ar kadaise nebuvo kažko 
girdėjęs apie bezoarus? Gal Sneipas minėjo per pirmąją eliksyrų pamoką? 
„Akmuo iš ožio skrandžio apsaugo nuo daugumos nuodų.“ 

Tai nebuvo atsakymas į Golpeloto problemą, ir jei mokytojas būtų 
buvęs Sneipas, Haris nė už ką nebūtų išdrįsęs, tačiau dabar verkiant 
reikėjo ką nors daryti. Jis puolė prie medžiagų spintos ir ėmė raustis joje. 
Nustūmęs vienaragio ragus ir džiovintų žolių ryšelius, pačiame lentynos 
gale rado mažą kartoninę dėžutę su užrašu „Bezoarai“. 

Vos spėjo ją atidaryti, kai Trimitas pranešė: 

— Dėmesio, liko dvi minutės! - Dėžutėje gulėjo keli daikčiukai, pana- 
šesni į sudžiūvusius inkstus, o ne į tikrus akmenis. Haris griebė vieną, 
padėjo dėžutę atgal į spintą ir nuskubėjo prie katilo. 

— Laikas... Jau! - atlaidžiai sušuko Trimitas. - Na, pažiūrėsime, kaip 
jums pavyko. Bleizai... ką gali man parodyti? 

Trimitas iš lėto leidosi per kambarį tikrindamas įvairiausius prie- 
šnuodžius. Niekas nebuvo baigęs užduoties, nors Hermiona dar ban- 
dė, kol Trimitas prieis, kažką supilti į savo buteliuką. Ronis, netekęs 
mažiausios vilties, tik stengėsi neprisikvėpuoti šlykščių garų, virstan- 
čių iš jo katilo. Haris stovėjo sugniaužęs prakaituotam delne bezoaro 
akmenėlį. 

Pagaliau Trimitas pasiekė jų stalą. Pauostęs Ernio eliksyrą susiraukė 
ir žengė prie Ronio. Tačiau nesustojo, pasibjaurėjęs greitai atsitraukė. 

— O tu, Hari, kuo gali pasigirti? 

Haris atkišo ranką su bezoaru delne. 
šaukti. Bet jis gardžiai nusikvatojo atmetęs galvą. 

— Na, ir įžūlumas, berniuk! - sududeno Jis ir paėmęs bezoarą iškėlė, 
kad visi matytų. - Cha, tu visai kaip tavo motina... Ką gi, negaliu barti. 
Bezoaras tikrai bus priešnuodis prieš visus tuos eliksyrus! 

Hermiona, suprakaitavusiu veidu ir suodina nosimi, net pažaliavo iš 
pykčio. Jos pusiau baigtas priešnuodis, susidedantis iš penkiasdešimt 
dviejų dalių, įskaitant ir jos pačios plaukų kuokštelį, tingiai puškėjo 
Trimitui už nugaros, bet jis nieko daugiau nematė, tiktai Harį. 

— Nejaugi, Hari, pats sugalvojai dėl bezoaro? - paklausė ji ir sukando 
dantis. 

— Tikras eliksyrų meistras turi būti savarankiškas atsiskyrėlis, - lai- 
mingas postringavo Trimitas, nespėjus Hariui nieko atsakyti. - Visai 
kaip jo motina, ji irgi turėjo neklystamą nuojautą, jis garantuotai ją pa- 
veldėjo iš Lilės. Taip, Hari, taip, jeigu turi bezoarą, viskas pavyks... Nors 
jis veikia ne visut viską, be to, labai retas, todėl verta išmokti ir taisyti 
priešnuodžius... 

Iš visų mokinių piktesnis net už Hermioną buvo Smirdžius. Hario 
pasitenkinimui, jis apsiliejo krūtinę kažkuo panašiu į katės vėmalus. 
Tačiau juodviem nespėjus išreikšti pasipiktinimo, kad Haris visus pra- 
lenkė neįdėjęs jokio darbo, nuskambėjo skambutis. 

— Laikas dėtis daiktus, - paskelbė Trimitas. - Grifų Gūžtai dar dešimt 
taškų vien už drąsą! 

Kikendamas jis grįžo prie savo stalo. Haris trepeno iš paskos visą 
amžinybę segdamasis kuprinę. Nei Ronis, nei Hermiona išeidami nepa- 
linkėjo jam sėkmės, abu atrodė pikti. Pagaliau Haris ir Trimitas kambaryje 
liko vienu du. 

— Keliauk, Hari, nes pavėluosi į kitą pamoką, - draugiškai liepė Tri- 
mitas, užspausdamas auksines slibino odos portfelio sagtis. 

— Sere, - prabilo Haris, nemaloniai jausdamas, kad elgiasi panašiai 
kaip Voldemortas, - norėjau kai ko paklausti... 

— Nagi, klausk, berniuk, klausk... 

- Sere, man įdomu, ką jūs žinote apie... Horokrusus. 

Trimitas sustingo. Apvalus veidas tarsi sukrito. Lyžtelėjęs lūpas, jis 
kimiai paklausė: 

— Apie ką taip? 

- Aš klausiau, sere, ar ką nors žinote apie Horokrusus. Matote... 

— Dumbldoras tave užsiundė, - sukuždėjo Trimitas. 

Jo balsas neatpažįstamai pasikeitė, buvo jau ne malonus ir atlaidus, 
bet išgąstingas, paklaikęs. Iš kišenėlės ant krūtinės jis išsitraukė nosinę 
ir nusišluostė suprakaitavusią kaktą. 

— Dumbldoras tau rodė tuos... tuos prisiminimus, - tarė Trimitas. — 
Argi ne taip? 

— Taip, - atsakė Haris, staiga nutaręs, kad geriausia nemeluoti. 

-— Aišku, - tyliai pasakė Trimitas, vėl šluostydamasis kaktą. - Aišku... 
Na, Hari, jeigu matei tuos prisiminimus, įsitikinai, kad aš nieko nežinau... 
Nieko nežinau, - pabrėžė jis, - apie jokius Horokrusus. 

Jis stvėrė nuo stalo slibino odos portfelį, įgrūdo kišenėn nosinę ir nu- 
drožė prie durų. 

— Sere, aš pamaniau, kad jūs ką nors daugiau prisimenate... 

— Nejaugi? Vadinasi, tu suklydai, tiesa? Suklydai! - riktelėjo jis ir už- 
trenkė požemio duris nespėjus Hariui išsižioti. 

Nei Ronis, nei Hermiona neparodė nė lašo užuojautos, kai Haris pa- 
pasakojo apie tą nelemtą pokalbį. Hermiona tebeniršo ant Hario, kad 
jis laimėjo nieko nedaręs. Ronis pyko, kad Haris ir jam nepamėtėjo be- 
zoaro. 

- Būtų atrodę baisiai kvaila, jeigu abu būtume padarę tą patį, - irzliai 
teisinosi Haris. - Klausyk, man reikėjo jį suminkštinti, kad galėčiau pa- 
klausti apie Voldemortą, ar ne? Oi, ar tu pagaliau susiimsi! - sušuko 
pamatęs, kaip Ronis krūptelėjo nuo to vardo. 

Įtūžęs dėl nesėkmės ir Ronio bei Hermionos elgesio, Haris kelias 
dienas laužė galvą, kaip prakalbinti Trimitą. Nutarė kol kas apsimesti 
pamiršęs apie Horokrusus. Tikrai geriausia jį užliūliuoti, kad manytų 
esąs saugus, paskui vėl pulti. 

Hariui daugiau nebeklausinėjant, Trimitas per pamokas vėl būdavo 
jam labai draugiškas ir, regis, nebegalvojo apie tą reikalą. Haris laukė 
kvietimo dar į kokį nors profesoriaus vakarėlį — šį kartą nutarė eiti, net 


304 


XVIII «+ GIMTADIENIO STAIGMENOS 


jei reiktų atidėti kvidičo treniruotę. Deja, jokio kvietimo nesulaukė. Haris 
išsiklausinėjo Hermioną ir Džinę: nė katra nebuvo gavusi kvietimo, kiek 
žinojo, nekviestas ir joks kitas mokinys. Hariui lindo į galvą įtarimas, 
kad Trimitas nėra toks užmaršus, kaip atrodo, tik nusprendė daugiau 
neduoti Hariui progos lįsti prie jo su klausimais. 

Tuo laiku pirmą kartą, kiek siekė Hario atmintis, Hermiona nusivylė 
Hogvartso biblioteka. Ji taip apstulbo, jog net pamiršo pykstanti ant 
Hario už bezoarą. 

— Neradau nė vieno paaiškinimo, kas yra tie Horokrusai! - piktinosi 
ji. - Nė vieno! Aš peržiūrėjau visą uždraustąjį skyrių, pačias baisiausias 
knygas, kur aiškinama, kaip sutaisyti siaubingiausius eliksyrus, - nie- 
ko! Radau tik tokį sakinį „Pikčiausios magijos“ įžangoje, paklausyk: 
„Apie Horokrusus nekalbėsime ir neaiškinsime, kur jų ieškoti...“ Kaip 
sakai, kam tada išvis užsiminti? - nekantriai paklausė ji, triukšmingai 
užversdama knygą. Knyga vaiduokliškai sudejavo. - Nutilk tu, - subarė 
ji knygą ir įgrūdo į kuprinę. 

Vasario pradžioje aplink mokyklą nutirpo sniegas, stojo nyki pagela. 
Pilkšvai violetiniai debesys užgulė pilį, nesibaigiantis šaltas lietus pavertė 
vejas slidžia makalyne. Dėl tos priežasties keliavimo oru užsiėmimas, 
paskirtas šeštadienio rytą, kad netrukdytų kitoms pamokoms, vyko 
didžiojoje salėje, o ne lauke. | 

Atėję į salę Haris ir Hermiona (Ronis atpėdino su Levanda) pamatė, 
jog nebėra stalų. Aukštuosius langus plakė lietus, užkerėtos lubos sukosi 
virš galvų tamsiais verpetais. Jie sustojo priešais profesorę Makgonagal, 
Sneipą, Flitviką, Diegavirtę - koledžų vadovus - ir mažą žmogutį, kuris, 
matyt, buvo instruktorius iš ministerijos. Keistai bespalvis, peršviečiamo- 
mis blakstienomis, plonais plaukeliais ir toks liesutis, atrodė, jį nupūstų 
menkiausias vėjo gūsis. Haris spėliojo, ar nuolatinis pradingimas ir at- 
siradimas kažkaip nesumažino jo kūno, o gal toks smulkumas idealus 
žmogui, norinčiam keliauti oru. 

— Labas rytas, - pasisveikino ministerijos instruktorius, kai visi su- 
sirinko ir koledžų vadovai paprašė tylos. - Aš esu Vilkis Tvaikrosas, 
dvylika savaičių mokysiu jus keliavimo oru meno. Per tą laiką tikiuosi 
jus parengti šio dalyko egzaminui... 

- Smirdžiau, klausykis ir neplepėk! - sušuko profesorė Makgonagal. 

Visi atsisuko ton pusėn. Smirdžius išraudo ir piktas pasitraukė nuo 
Niurzgos, su kuriuo pašnibždomis dėl kažko ginčijosi. Haris pažvelgė į 
Sneipą, tas irgi atrodė susierzinęs, nors Haris įtarė, jog ne tiek dėl Smir- 
džiaus nedrausmingumo, kiek dėl to, kad profesorė Makgonagal padarė 
pastabą jo koledžo mokiniui. 

— „ir dauguma jūsų bus pasirengę laikyti egzaminą, - kaip niekur 
nieko toliau porino Tvaikrosas. - Kaip tikriausiai žinote, Hogvartso te- 
ritorijoje šiaip negalima nei išnykti, nei atsirasti oru. Tačiau direktorius 
vienai valandai panaikino šį draudimą, bet tik didžiojoje salėje, kad 
galėtų vykti šis užsiėmimas. Norėčiau pabrėžti, jog už šios salės sienų 
negalėsite keliauti oru, todėl būtų neprotinga bandyti. Dabar atsistokite 
taip, kad priešais būtų keli žingsniai laisvos vietos. 

Visi ėmė stumdydamiesi skirstytis ir varinėti vieni kitus iš savo zo- 
nos. Koledžų vadovai, įsimaišę tarp mokinių, rikiavo juos ir malšino 
ginčus. 

— Hari, kur eini? - paklausė Hermiona. 

Bet Haris neatsakė, skubiai brovėsi per minią, pro profesorių Flitviką, 
kuris cypaudamas plonu balseliu bandė tinkamai pastatyti keletą Varno 
Nago mokinių, matjie visi norėjo būti priešaky, pro profesorę Diegavirtę, 
gainiojančią savo švilpinukus, pagaliau, užlindęs už Ernio Makmilano, 
atsidūrė pačiame gale, tiesiai už Smirdžiaus; Drakas, pasinaudodamas 
visuotine suirute, vėl riejosi su Niurzga, stovinčiu atokiau ir piktai pa- 
sipūtusiu. 

— Aš nežinau, kiek dar reikės laukti, aišku? —- šaukė Smirdžius, ne- 
matydamas, kad už nugaros stovi Haris. - Viskas užtruko ilgiau, negu 
maniau. 

Niurzga žiojosi kažko sakyti, bet Drakas jį pralenkė: 

— Klausyk, ne tavo reikalas, ką aš veikiu, Niurzga, tu su Gyliu darot 
kas liepiama ir saugot mane! 

- Jeigu noriu, kad draugai mane saugotų, aš jiems pasakau, ką ketinu 
veikti, - garsiai pasakė Haris. 

Smirdžius žaibiškai atsigręžė siekdamas lazdelės, bet kaip tik tada visi 
keturi koledžų vadovai vienu balsu sušuko: „Tylos!“, ir visi nuščiuvo. 
Drakas lėtai nusisuko į priekį. 

— Dėkui, - tarė Tvaikrosas. - O dabar... - Jis mostelėjo lazdele. Prieš 
kiekvieną mokinį ant grindų atsirado po senamadišką medinį lanką. - 
Norint keliauti oru reikia prisiminti tris dalykus - tikslą, ryžtą, tvirtumą! 
Pirmas žingsnis: susikaupkite ir galvokite tik apie kelionės tikslą. Šiuo 
atveju tas tikslas - lanko vidus. Prašom galvoti apie šį tikslą. 

Kiekvienas pirma apsidairė pažiūrėti, ar kiti spokso į lanką, ir skubiai 
pats įbedė į jį akis. Haris žiopsojo į dulkiną grindų ratą ir stengėsi apie 
nieką daugiau negalvoti. Pasirodė neįmanoma, nes galvon lindo mintis: 
o ką gi tokio daro Smirdžius, kad jį reikia saugoti? 

- Antras žingsnis, - tęsė pamoką Ivaikrosas. - Pasiryžkite pakliūti į 
numatytąją vietą. Tegul visą kūną iki paskutinės ląstelės užlieja troški- 
mas joje atsidurti! 

Haris vogčiomis apsidairė, Kiek į kairę Ernis Makmilanas taip ste- 
beilijo į lanką, kad išraudo kaip burokas, galėjai pamanyti, kad jis tuoj 
sudės Kritlio didumo kiaušinį. Vos nesusijuokęs Haris vėl nuleido akis 
į savąjį lanką. 

— Trečias žingsnis, — paskelbė Tvaikrosas. - Tik tada, kai duosiu ko- 
mandą. Apsisukite vietoj ir tvirtai ženkite į tuštumą! Duodu komandą. 
Viens... 

Haris vėl apsidairė. Dauguma išsigando, kad iš jų taip greitai reika- 
laujama persikelti oru. 

— Du... 


Haris, visai pamiršęs tris priesakus, vėl bandė galvoti tik apie lanką. 

— Trys! 

Haris apsisuko ir vos nepargriuvo netekęs pusiausvyros. Ne jis vienas. 
Sverdėjo visa salė. Nevilis tysojo aukštielninkas, o Ernis dėjo įspūdingą 
šuolį į lanko vidų ir baisiausiai apsidžiaugė, bet pamatė iš jo kvatojantį 
Diną Tomą. 

— Nieko, nieko, - sausai ramino juos Tvaikrosas, atrodo, nesitikėjęs 
didesnių laimėjimų. — Pataisykite lankus ir prašom vėl stotis į vietas... 

Antras bandymas buvo nė kiek ne geresnis už pirmąjį. Trečias taip 
pat. Tik iš ketvirto karto ledas pajudėjo. Kažkas klaikiai suriko iš skaus- 
mo, visi persigandę atsisuko ir pamatė lanko viduje suklupusią Suzaną 
Bounz iš Švilpynės koledžo. Jos kairė koja tebestovėjo už kelių žingsnių, 
pradiniame taške. 

Ją apsupo koledžų vadovai, nuaidėjo skardus bumbt, siūbtelėjo 
violetiniai dūmai. Jiems išsisklaidžius koją atgavusi Suzana kūkčiojo iš 
siaubo. 

- Plyšimas, tai yra kokios nors kūno dalies atsiskyrimas, įvyksta tada, 
kai protas nepakankamai ryžtingas. Turite be atvangos galvoti apie tikslą 
ir judėti neskubėdami, tačiau tvirtai. Šitaip. 

Tvaikrosas žengė pirmyn, išskėtęs rankas grakščiai apsisuko ant kulno 
ir dingo švystelėjęs apsiaustu. Pasirodė salės gale. 

— Prisiminkite tris būtinas sąlygas ir bandykite dar kartą. Viens... 
du... trys... 

Tačiau po valandos Suzanos Bounz plyšimas tebebuvo įdomiausias 
užsiėmimo nuotykis. Tvaikrosas neprarado optimizmo. Segdamasis ap- 
siaustą pasakė: 

— Atsisveikiname iki kito šeštadienio. Ir nepamirškite - tikslas, ryžtas, 
tvirtumas. 

Lazdele jis pradangino lankus ir išėjo iš salės lydimas profesorės Mak- 
gonagal. Slinkdama į koridorių, mokinių minia gyvai šnekėjosi. 

— Kaip tau sekėsi? - paklausė Ronis, atskubėjęs prie Hario. - Man 
rodos, paskutinį kartą kažką pajutau - lyg kas padus kutentų. 

— Tikriausiai per maži sportbačiai, Roni Poni, - metė praplaukdama 
Hermiona. 

— Aš nieko nejaučiau, - pasakė Haris. - Bet man dabar tai nerūpi... 

— Ką reiškia „nerūpi“? Nejau nenori išmokti keliaut oru? - negalėjo 
patikėti Ronis. 

— Būta ko. Man labiau patinka skraidyti ant šluotos, - atsakė Haris, 
per petį žvilgčiodamas, kur pasidėjo Smirdžius. Koridoriuje jis paragino 
Ronį: - Klausyk, paskubam, aš noriu kai ką padaryti... 

Nustebęs Ronis pastriuokom nusekė paskui Harį į Grifų Gūžtos 
bokštą. Juos kiek užlaikė Akilanda: užkerėjo penkto aukšto laiptinės 
duris, kad neatsidarytų, ir nė vieno berniuko nepraleido, kol tas nepa- 
degė sau kelnių, bet Haris ir Ronis negaišo, apsisukę patraukė jiems 
vieniems žinomu trumpiausiu keliu. Po penkių minučių jie jau lipo pro 
portreto angą. 

— Ar pasakysi, ką mes veikiame, a? - uždusęs paklausė Ronis. 

— Tenai, - atsakė Haris ir perėjęs bendrąjį kambarį atidarė duris į ber- 
niukų bendrabučio laiptus. 

Miegamasis, kaip Haris ir tikėjosi, buvo tuščias. Jis atvožė lagaminą 
ir ėmė raustis jame, Ronis nekantriai žiūrėjo. 

— Hari... 

- Smirdžius Niurzgą ir Gylį.paskyrė sargybiniais. Jis ką tik susiginčijo 
su Niurzga. Aš noriu sužinoti... Va. 

Jis išėmė iš lagamino sulankstytą lyg ir tuščią pergamento lapą. Iš- 
skleidęs jį ir ištiesinęs palietė lazdelės galiuku. 

- Iškilmingai prisiekiu, kad neketinu daryti nieko gero. Na, Smirdžius 
tikrai neketina. 

Pergamento paviršiuje iškart pasirodė Plėšiko planas. Jame buvo 
nubraižyti visi pilies aukštai, po juos judėjo mažyčiai juodi taškeliai, 
žymintys visus gyventojus. 

— Padėk man surasti Smirdžių, - nekantriai liepė Haris. 

Patiesęs planą ant lovos palinko prie jo kartu su Roniu. 

- Štai! — po kokios minutės šūktelėjo Ronis. - Klastūnyno bendrajame 
kambaryje, žiūrėk... Su Parkinson, Zabiniu, Niurzga ir Gyliu. 

Haris nusivylęs žiūrėjo į planą, bet veikiai pralinksmėjo. 

— Ką gi, nuo šio momento neišleisiu jo iš akių, - pasižadėjo jis. — Ir 
kai tik pamatysiu, kad jis kur nors tyko, o Niurzga su Gyliu lauke eina 
sargybą, tuoj pat užsivelku neregimąjį apsiaustą ir žygiuoju tikrinti, 
ką tas... 

Jis nutilo, nes į miegamąjį įžengė Nevilis, smarkiai atsiduodantis ap- 

svilusiu audeklu, ir ėmė ieškoti lagamine kitų kelnių. 
“ Norsir kaip buvo pasiryžęs pričiupti Smirdžių, porą savaičių Haris 
nieko nepešė. Kada tik galėdamas žiūrėdavo į planą per pertraukas nu- 
lindęs į tualetą, bet Smirdžius niekur nesielgė įtartinai. Tiesa, Niurzga su 
Gyliu vieni trainiojosi po pilį dažniau nei visada, retsykiais kažko styp- 
sodavo tuščiuose koridoriuose, tačiau tais kartais Drako ne tik nebūdavo 
netoliese, bet išvis plane nesimatydavo. Tai ir buvo paslaptingiausia. 
Haris manė, kad Smirdžius slapčia išsigauna iš mokyklos teritorijos, bet 
negalėjo suvokti kaip, juk šitaip sustiprinta pilies apsauga. Jis galėjo tik 
viltis, kad neatskiria Smirdžiaus tarp šimtų taškelių, zujančių plane. Na, 
o tai, kad Smirdžius, Niurzga ir Gylys vaikšto kiekvienas savais keliais, 
nors iki tol būdavo neišskiriami... Ką gi, augant taip pasidaro - Ronis ir 
Hermiona, liūdnai pamanė Haris, yra gyvas pavyzdys. 

Praėjo vasaris, atėjo kovas, orai nesikeitė, tik prie drėgmės prisidėjo 
vėjas. Dideliam visų pasipiktinimui, koledžų bendruosiuose kamba- 
riuose skelbimų lentas papuošė įspėjimai, kad kita išvyka į Kiauliasodį 
atidedama. Ronis pergedo. 

- Mano gimtadienis! Šitaip laukiau! 

— Nieko stebėtino, ar ne? - tarė Haris. - Po to, kas atsitiko Keitei. 

Ji tebegulėjo Šv. Mango ligoninėje. Negana to, „Magijos žiniose“ vis 
pasirodydavo pranešimų apie dingusius žmones, tarp jų buvo keli Hog- 
vartso mokinių giminaičiai. 

— Tačiau dabar nebėra ko laukti, nebent tų kvailų keliavimo oru pa- 
mokų! - bambėjo Ronis. - Nuostabi gimtadienio dovana... 

Po trijų užsiėmimų keliauti oru sekėsi nė kiek ne lengviau, nors keletui 
mokinių pavyko atsiplėšti. Visus jau apėmė neviltis, o į Vilkį Tvaikrosą 
su jo trimis punktais daugelis ėmė žiūrėti kreivai. Jam prilipo ne viena 
pravardė, švelniausios buvo Šunkara ir Šūdgalvis. 

- Sveikinu gimimo dienos proga! - pasveikino Haris Ronį kovo pirmo- 
sios rytą, kai Semas su Dinu triukšmingai išsinešdino pusryčiauti. - Štai 
dovana. 

Jis sviedė paketą Roniui ant lovos, kur jau gulėjo krūva panašių. Juos 
tikriausiai naktį sunešė namų elfai. 

— Aaačiū, - apsnūdęs numykė Ronis ir atplėšė popierių. Haris išlipo 
iš lovos, atvožė lagaminą, kur visada slėpdavo Plėšiko planą, ir ėmė jo 
ieškoti. Išmetęs pusę turto ant grindų, planą pagaliau rado po puskojinių 
pora, kurioje tebegulėjo įkištas sėkmės eliksyras Felix Felicis. 

— Gerai, - burbtelėjo ir pasiėmęs į lovą pergamentą palietė jį lazde- 
le. - Prisiekiu, kad neketinu daryti nieko gero, - ištarė priesaiką pašnibŽ- 
domis, kad neišgirstų pro šalį einantis Nevilis. 

— Hari, jėga! - Nudžiugęs Ronis iškėlė naujas kvidičo gynėjo piršti- 
nes - Hario dovaną. | 

— Nieko ypatingo, - išsiblaškęs tarė Haris, Klastūnyno bendrabutyje 
žlibinėdamas Smirdžiaus taškelio. - Ei, atrodo, lovoje jo nėra... 

Ronis nieko nesakė, įsijautęs išpakavo dovanas retkarčiais šūktelėda- 
mas iš džiaugsmo. 

— Šiemet tikrai geras derlius! - pranešė rodydamas sunkų rankinį 
laikrodį su keistu ciferblatu ir žvaigždutėmis vietoj rodyklių. - Matai, 
ką man atsiuntė mama su tėčiu? Rupke, reiks ir kitais metais švęsti pil- 
nametystę... 

— Klasė, - sumurmėjo Haris, vos teikęsis dirstelėti į laikrodį, ir dar 
akyliau įsistebeilijo į planą. Kurgi Smirdžius? Nėra prie Klastūnyno 

stalo didžiojoje salėje, kur kiti pusryčiauja... Nėra ir Sneipo kabinete... 
Nei tualetuose, nei ligoninėje... 

— Nori? - pilna burna paklausė Ronis, atkišdamas draugui „Šokola- 
dinių katilų“ dėžę. 

— Ačiū, ne, - atsakė Haris, pakeldamas akis. - Smirdžius vėl prapuolė! 

— Negali būti, - tarė Ronis, įsikišdamas burnon antrą saldainį, ir išsi- 
rito iš patalo rengtis. - Judinkis, jeigu nepasiskubinsi, keliausi oru tuščiu 
skrandžiu. Gal netgi būtų lengviau... 

Ronis dvejodamas pažvelgė į saldainių dėžę ir gūžtelėjęs paėmė 
trečią. 

Haris paukštelėjo lazdele per planą, pasakė: „Šunybė iškrėsta“, nors 
nieko jis neiškrėtė, ir ėmė rengtis įtemptai galvodamas. Nuolatinis Smir- 
džiaus dingimas turi kažkokią priežastį, bet jis nė už ką jos nesugalvoja. 
Geriausias būdas išsiaiškinti būtų pasekti jį, tačiau net su neregimuoju 
apsiaustu maža naudos: juk yra pamokos, kvidičo treniruotės, namų 
darbai ir keliavimo oru kursai. Negali visą dieną sekioti paskui Smirdžių 
po mokyklą taip, kad tavęs kas nors nepasigestų. 

— Jau? - paklausė jis Ronį. 

Prie durų susizgribo, kad Ronis taip ir nepajudėjo. Jis stovėjo atsi- 
rėmęs į lovos stulpelį ir keistai sustingusiu žvilgsniu spoksojo į aplytą 
lango stiklą. 

— Roni? Pusryčiai. 

— Aš nenoriu valgyt. 

Haris išpūtė akis. 

— Man rodos, pats ką tik sakei... 

— Na, gerai, eisiu su tavim dėl kompanijos, - atsiduso Ronis, - bet 
valgyt aš nenoriu. 

- Jau susprogai pusę dėžutės saldainių, todėl? 

— Ne, ne todėl, - vėl atsiduso Ronis. - Tu... tu nesuprasi. 

— Gal ir taip, - tarstelėjo Haris, gerokai nustebęs, ir atidarė duris. 


312 


XVIII + GIMTADIENIO STAIGMENOS 


— Hari! - staiga pašaukė Ronis. 

—- Ko? 

— Hari, daugiau nebegaliu! 

— Ko nebegali? jau iš rimtųjų sunerimęs paklausė Haris. Ronis buvo 
išbalęs, atrodė, tuoj subloguos. 

— Negaliu apie ją negalvoti! - kimiai tarė Ronis. 

Haris išsižiojo. Šito tikrai nesitikėjo ir neturėjo didelio noro išgirsti. 
Nesvarbu, jog draugai, bet, jeigu Ronis ims Levandą vadinti „mylimąja“, 
reikės jį nutildyti. 

— Kodėl tai trukdo tau pusryčiauti? - paklausė Haris, mėgindamas į 
pokalbį įlieti bent kiek sveiko proto. 

— Manau, ji nežino, kad aš apskritai esu, - beviltiškai mostelėjo ranka 
Ronis. 

- Garantuotai žino, kad esi, - apstulbęs tarė Haris. - Juk kasdien su 
tavim bučiuojasi. 

Ronis sumirksėjo. 

— Apie ką tu kalbi? | 

— Otu apie ką kalbi? - Haris pajuto, kad sveiku protu jau nė ne- 
kvepia. 

— Apie Romildą Vein, - tyliai atsakė Ronis. Tariant šį vardą, jo veidas 
nušvito lyg plykstelėjus skaisčiausiai saulei. 

Juodu valandėlę be žado spoksojo į kits kitą, galų gale Haris paklausė: 

— Tai toks pokštas, tiesa? Tu juokauji? 

— Man rodos... Hari, aš tikriausiai ją myliu, - prisipažino Ronis. 

- Gerai, - pasakė Haris ir priėjęs artyn įdėmiau pasižiūrėjo į apdujusias 
Ronio akis ir išblyškusį veidą. - Gerai. Pakartok aiškiai ir garsiai. 

- Ašją myliu, - pakartojo Ronis. - Ar matei, kokie jos plaukai - juodi 
juodi ir blizgantys, kaip šilkiniai... O akys? Tos didelės tamsios akys? 
Ir jos... 

— Labai įdomu ir juokinga, - jau nekantriai metė Haris, - bet juokus 
baigiam, sutinki? Užtenka. 

Jis apsisuko ir žengė durų link, kai dešinę ausį nutvilkė smūgis. Su- 
sverdėjęs Haris atsigręžė. Pykčio perkreiptu veidu Ronis vėl užsimojo 
kumščiu. 

Haris veikė negalvodamas: žaibiškai išsitraukė lazdelę, protas pats 
be garso ištarė burtažodį: Levicorpus! 

Ronis riktelėjo. Kojos atplyšo nuo grindų, ir jis bejėgiškai pakibo pa- 
lubėje aukštyn kojom, apsiaustas užkrito ant galvos. 

— Už ką man trenkei? - suriko Haris. 

— Tu ją įžeidei, Hari! - šaukė Ronis. Veidas palengva priplūdo 
kraujo. 

— Beprotis! - sušuko Haris. - Kas tave apsėdo? 

Staiga akys užkliuvo už saldainių dėžės ant Ronio lovos, ir tiesa žiebė 
taip, lyg būtų įspyręs trolis. 

— Iš kur gavai tuos saldainius? 

— Gimtadienio dovana! - šaukė Ronis, lėtai supdamasis palubėje ir 
bandydamas apsiversti. - Aš gi tau dar siūliau! 

— Tu juos paėmei nuo grindų, tiesa? 

— Dėžė nukrito nuo mano lovos, aišku? Paleisk mane! 

— Nuo jokios lovos ji nenukrito, asile, nejau nesupranti? Saldainiai 
mano, dėžę aš ištrenkiau iš lagamino ieškodamas plano. Šituos šoko- 
ladinius katilus Romilda man įteikė prieš Kalėdas, jie visi pilni meilės 
eliksyro! 

Tačiau Ronis suvokė tik vieną žodį. 

— Romilda? - pakartojo jis. - Tu pasakei „Romilda“? Hari, tują pažįsti? 
Gali mane jai pristatyti? 

Haris žiūrėjo į tabaluojantį Ronį didžiausios vilties sklidinu veidu 
ir norėjo kvatotis. Viena jo dalis - esanti arčiausiai tebetvinksinčios au- 
sies - liepė Ronį paleisti, ir tegul sau eina iš proto, kol išsivadės eliksyras. 
Kita vertus, jie juk draugai, Ronis jį puolė nesuvokdamas, ką daro. Haris 
pamanė būsiąs vertas dar vieno antausio, jeigu leis Roniui prisiekti Ro- 
mildai Vein neblėstančią savo meilę. 

— Gerai, aš jus supažindinsiu, - greitai sumetė planą Haris. - O dabar 
tave nuleisiu žemėn, tvarka? 

Jis nuleido Ronį, tas sunkiai žnektelėjo ant grindų. Ausį diegė kaip 
reikiant. Ronis stryktelėjo it spyruoklinis ir laimingas išsišiepė. 

- Ji bus Trimito kabinete, - pašnibždėjo Haris, eidamas prie durų. 

— Ko jai ten reikės? — susirūpinęs paklausė Ronis, stengdamasis ne- 
atsilikti. 

— O, ji ima papildomas nuodų ir vaistų pamokas, - fantazavo Haris. 

— Gal ir aš galėčiau prisiprašyti, kad man leistų mokytis su ja? - ne- 
kantriai paklausė Ronis. 

- Puiki mintis. 

Šalia portreto angos laukė Levanda - tokios komplikacijos Haris ne- 
buvo numatęs. 

— Vėluoji, Roni Poni! Štai tau gimtadienio... 

- Atstok nuo manęs, - tėškė Ronis. - Haris mane supažindins su 
Romilda Vein. 

Daugiau nieko nesakęs, jis išsigrūdo pro angą. Haris bandė nutaisyti 
atsiprašomą miną, bet jo veide tikriausiai atsispindėjo tik linksma pa- 
šaipa, nes Levanda dar labiau pasipūtė. Storulė užvėrė portreto angą. 

Haris bijojo, kad Trimitas nepusryčiautų, bet užteko kartą pabelsti, ir 
jis atidarė duris apsivilkęs žalio.aksomo chalatu, užsimaukšlinęs tokios 
pat spalvos naktinę kepuraitę ir gerokai apspangusiomis akimis. 

— Hari, - sumurmėjo jis, - baisiai jau anksti vaikštai į svečius. Paprastai 
šeštadieniais aš ilgai miegu... 

— Profesoriau, iš tiesų labai atsiprašau, - kuo tyliau tarė Haris. Ronis 
jam per petį bandė dirstelėti į kabineto vidų. - Suprantat, mano draugas 
per klaidą prisirijo meilės eliksyro. Ar negalėtumėt sutaisyti jam priešnuo- 
džio? Aš jį nuvesčiau pas madam Pomfri, bet mums uždrausta vartoti 
Vizlių krautuvėlės gaminius, o ir šiaip gali kilti visokių klausimų... 

— Man rodos, Hari, pats galėjai jam sumakaluoti vaistą, juk esi toks 
eliksyrų meistras, - suniurnėjo Trimitas. 

— Sere, - pasakė Haris, gindamasis nuo Ronio, nes tas stūmė jį alkūne 
norėdamas prasibrauti į vidų, - man dar neteko daryti priešnuodžio 
prieš meilės eliksyrą, o kol aš būčiau ką paveikęs, Ronis galėjo nežinia 
ką iškrėsti... 

Laimei, Ronis tuo metu suaimanavo: 

— Hari, aš jos nematau... Gal jis ją slepia? 

— Ar to eliksyro galiojimo data dar nebuvo praėjusi? - paklausė Tri- 
mitas, su profesiniu smalsumu žvelgdamas į Ronį. - Supranti, šiaip kuo 
ilgiau jis laikomas, tuo stipresnis poveikis. 

— Tai paaiškina daugelį dalykų, - išstenėjo Haris, grumte grumdamasis 
su Roniu, kad tas neparverstų Trimito. - Eliksyro buvo jo gimtadienio 
dovanoje, - maldaujamai pridūrė. 

— Na, gerai, užeikit, ką su jumis darysi, - nusileido Trimitas. - Reikia- 
mų medžiagų turiu, priešnuodis nesudėtingas... 

Ronis įgriuvo į užverstą ir baisiai prikūrentą Trimito kambarį, bet už- 
kliuvo už kutais papuoštos kėdutės kojoms pasidėti. Nesiplojo tik spėjęs 
nusitverti Hariui už kaklo. 

— Ji, tikiuosi, to nematė, ką? 

- Jos dar nėra, - burbtelėjo Haris, žiūrėdamas, kaip Trimitas atidaro 
eliksyrų darymo rinkinį. Į krištolinį buteliuką jis įbėrė žiupsnelį tai šio, 
tai to. 

- Ir gerai, - sukuždėjo Ronis. - Kaip aš atrodau? 

— Tikras gražuolis, - maloniai tarė Trimitas ir padavė jam stiklinaitę 
skaidraus skysčio. - Dabar išgerk štai šito, čia nuo nervų, supranti, būsi 
ramesnis, kai ji ateis. 

— Nuostabu. - Ir Ronis godžiai išplempė visą priešnuodį. 

Haris su Trimitu jį stebėjo. Valandėlę Ronis stovėjo išsišiepęs. Paskui 
šypsena pamažu išblėso, ją pakeitė visiško siaubo išraiška. 

— Grįžai į vėžes, ką? - nusišaipė Haris. Trimitas nusijuokė. - Labai 
dėkui, profesoriau. 

— Nėr už ką, berniuk, nėr už ką, - tarė Trimitas, kai Ronis subliūškęs 
susmuko į krėslą. - Jam dabar reikia ko nors nuotaikai pakelti, — kalbėjo 


316 


XVIII + GIMTADIENIO STAIGMENOS 


Trimitas, tursendamas prie staliuko su gėrimais. - Turiu pasukų punšo, 
dar užsilikęs vienas butelaitis ąžuolo statinėse brandinto midaus... Hm, 
norėjau Kalėdų proga dovanoti Dumbldorui, bet taip ir liko... Na, ko 
negavo, to ir nesigailės, tiesa? Kodėl mums jo neatkimšus ir neatšventus 
ponaičio Vizlio gimtadienio? Niekas taip negydo nelaimingos meilės 
skausmų, kaip geras gėrimas... - sukrizeno jis, Haris pritarė. 

Pirmą kartą nuo tos nelaimingos dienos, kai jis nesėkmingai bandė 
išpešti iš jo tikruosius prisiminimus, Haris vėl atsidūrė su Trimitu beveik 
dviese. Galbūt, jeigu pasiseks palaikyti profesoriui gerą nuotaiką... jeigu 
jie įveiks ąžuolo statinėse brandinto midaus butelį... 

— Na, štai, prašom, - tarė Trimitas, įteikdamas abiem po taurę ir pa- 
keldamas savąją. - Taigi labai laimingo gimtadienio, Ralfai... 

— Roni, - pakuždėjo Haris. 

Bet Ronis, nesiklausydamas tosto, užsivertė savo taurę ir išmaukė ją 
vienu mauku. Haris akimirksniu suprato, kad įvyko kažkas baisaus, o 
Trimitas, regis, nesusigaudė. 

- Ir kad jų dar būtų daug daug... 

- Roni! 

Ronis išmetė stiklinę, kilstelėjo iš krėslo ir susmuko atgal. Rankos kojos 
pradėjo klaikiai trūkčioti, iš burnos virto putos, akys išsprogo. 

- Profesoriau, - suriko Haris, - ką nors darykit! 

Tačiau Trimitas buvo kaip paralyžiuotas. Ronis purtėsi, žiopčiojo ir 
dusdamas pradėjo mėlti. 

Haris puolė prie stalo, kur buvo Trimito eliksyrų rinkinys, ėmė traukti 
buteliukus ir maišelius. Ronis siaubingai gargaliavo. Pagaliau rado - tą 
patį į suvytusį inkstą panašų akmenuką, kurį Trimitas paėmė iš jo per 
paskutinę pamoką. 

Jis prišoko prie Ronio, pražiodė jį, įkišo bezoarą į burną. Ronis sudre- 
bėjo, staigiai žioptelėjo, ir ūmiai jo kūnas atsipalaidavęs suglebo. 


DEVYNIOLIKTAS SKYRIUS 


Elfai sekliai 


— Taigi apibendrinant galima pasakyti, kad Roniui gimtadienis nebuvo 
iš smagiųjų? - tarė Fredis. 

Vakaras, ligoninėje tylu, langai užtraukti, dega lempos. Palatoje guli 
vien tik Ronis. Aplink sėdi Haris, Hermiona ir Džinė. Jie visą dieną iš- 
laukė už dvivėrių durų gaudydami kiekvieną išeinantįjį ar įeinantįjį. 
Madam Pomfri juos įleido tik aštuntą valandą. Fredis su Džordžu atvyko 
po dešimtos. 

— Mes ne šitaip įsivaizdavome dovanos įteikimą, - niūriai pasakė 
Džordžas, dėdamas ant Ronio spintelės didelį paketą, ir atsisėdo šalia 
Džinės. 

— Aha, mes jį įsivaizdavome turintį sąmonę, - pritarė Fredis. 

— O mes jo laukėme Kiauliasodyje, norėjome nustebinti, - tarė 
Džordžas. 

— Jūs buvote Kiauliasodyje? — pakėlė akis Džinė. 

— Planuojame nusipirkti Apkvaitėlio krautuvėlę, - paaiškino Fre- 
dis. - Suprantat, būtų filialas Kiauliasodyje, bet kas iš to, jeigu jūsų 
savaitgaliais nebeišleis, kad galėtumėte pirkti mūsų prekes... na, dabar 
nesvarbu. 

Prisitraukęs kėdę šalia Hario, jis įsižiūrėjo į baltą Ronio veidą. 

— Kaip viskas buvo, Hari? 

Haris vėl pakartojo istoriją, rodės, jau šimtą kartų pasakotą Dumbl- 
dorui, Makgonagal, madam Pomtfri, Hermionai ir Džinei. 

— „tada įgrūdau jam burnon bezoarą, ir jis jau galėjo šiek tiek kvėpuoti, 
Trimitas išbėgo pagalbos, atskubėjo madam Pomfri ir Makgonagal, at- 

gabeno Ronį čia. Jos mano, kad jis pasveiks. Madam Pomtfri sako, turės 
gulėti ligoninėje maždaug savaitę... gerti rūtų ekstraktą. 

- Velnias, laimė, kad tu prisiminei bezoarą, - tyliai tarė Džordžas. 

— Laimė, kad jo buvo kambaryje, - pasakė Haris. Jis taip ir pašiurpdavo 
pamanęs, kas būtų buvę, jei jam nebūtų pavykę rasti to akmenėlio. 

Hermiona tyliai šniurkštelėjo. Visą dieną buvo tyli kaip pelytė. Atlėkė 
prie ligoninės durų perbalusi, Harį apipylė klausimais, kas nutiko, ir 
tada beveik nesikišo į Hario ir Džinės pokalbį apie tai, kaip Ronis buvo 
apnuodytas, tik stovėjo šalia jų sukandusi dantis, išsigandusi, kol pa- 
galiau jiems buvo leista jeiti. 

— Tėtis ir mama žino? - paklausė Fredis Džinę. 

- Jie jau čia buvo, atvyko prieš valandą, dabar Dumbldoro kabinete, 
tuoj ateis. 

Stojo tyla. Visi žiūrėjo į Ronį, tas kažką sumurmėjo per miegus. 

— Vadinasi, nuodų buvo tame gėrime? - tyliai paklausė Fredis. 

— Taip, - atsakė Haris. Iki tol nieko daugiau negalvojo ir dabar džiau- 
gėsi galimybe vėl pasišnekėti ta tema. - Trimitas pripylė... 

— Arjis galėjo ko nors įberti į Ronio stiklinę tau nematant? 

— Galbūt, tačiau kam Trimitui nuodyti Ronį? 

- Neįsivaizduoju, - susiraukė Fredis. - Tau neatrodo, kad jis supainiojo 
stiklines? Tai yra kad ketino nunuodyti tave? 

— Kodėl Trimitas gali norėt nunuodyti Harį? - paklausė Džinė. 

— Nežinau, - atsakė Fredis, - tačiau būriai žmonių norėtų Harį nu- 
nuodyti, gal, sakysi, ne? Dėl to Išrinktojo ir viso kito... 

— Vadinasi; manai, kad Trimitas yra Mirties Valgytojas? - vėl paklausė 
Džinė. 

— Visko gali būti, - niauriai atsakė Fredis. 

- Jis gali būti užburtas Valdymo kerais, - tarė Džordžas. 

—O gali būti ir visai nekaltas, - pasakė Džinė. - Nuodų galėjo jau būti 
tame butelyje, tada išeitų, kad ketinta nunuodyti patį Trimitą. 

— Kas gali norėti Trimito mirties? 

—- Dumbldoras mano, kad Voldemortas norėjo Trimitą patraukti į 
savo pusę, - tarė Haris. - Prieš ateidamas į Hogvartsą, Trimitas metus 
slapstėsi. Be to, - pridūrė jis, galvodamas apie prisiminimus, kurių 
Dumbldorui nepavyko išgauti iš Trimito, - galimas daiktas, Volde- 
mortas nori jį pašalinti, nes mano, kad senukas gali būti naudingas 
Dumbldorui. 

— Betgi sakei, jog Trimitas norėjo tą butelį dovanoti per Kalėdas 
Dumbldorui, - priminė jam Džinė. - Taigi nuodytojo taikinys galėjo būti 
ir Dumbldoras. 

- Tada nuodytojas nepažinojo Trimito, - pirmą kartą prabilo Hermiona 
peršalusios balsu. - Kiekvienas, gerai pažįstantis Trimitą, būtų įtaręs, kad 
jis tikriausiai pasiliks tokį gardumyną. 

— Arhmne... - netikėtai sugargė Ronis. 

Visi susirūpinę įsmeigė į jį akis, bet valandžiukę paniurnėjęs jis vėl 
užknarkė. 

Palatos durys atsidarė taip staigiai, jog visi pašoko. Prie jų žirgliojo 
Hagridas sulytais plaukais, plevėsuojančiais bebrenų kailinių skvernais, 
su arbaletu rankoje, palikdamas delfino didumo pėdas. 

- Visą dieną buvau miške! — uždusęs teisinosi jis. - Aragogui blogiau, 
aš jam skaičiau knygą. Vakarienės atėjau tik dabar, profesorė Diegavirtė 
ir pasakė apie Ronį! Kaip jis jaučiasi? 

— Neblogai, - atsakė Haris. - Tikrai išsikapstys. 

— Ne daugiau kaip šeši lankytojai iš karto! - įspėjo madam Pomfri, 
išlįsdama iš savo kabineto. 

— Hagridas ir yra šeštas, - nurodė Džordžas. 

- Aa... iš tiesų... - sutriko madam Pomfri, matyt, Hagridą dėl jo gaba- 
ritų paskaičiavusi už du. Slėpdama sumišimą, ji puolė lazdele naikinti 
Hagrido paliktų pėdų. 

— Negaliu patikėti, - papurtė savo gaurus Hagridas, žiūrėdamas į 
Ronį. - Tiesiog negaliu patikėti... Kai matai, kaip jis guli... kas galėtų 
norėti jam bloga? 

— Mes kaip tik apie tai ir kalbamės, - tarė Haris. - Nežinome, kas 
galėjo norėti jo mirties. 

— Ar kas negalėjo keršyti Grifų Gūžtos kvidičo komandai, ką? - su- 
nerimo Hagridas. - Pirma Keitė, dabar Ronis... 

- Neįsivaizduoju, kad kas bandytų išgalabyti kvidičo komandą, - tarė 
Džordžas. 

— Medis būtų mielai išgalabijęs Klastūnyno komandą, jeigu nebūtų 
bijojęs įkliūti, - pripažino Fredis. 

— Na, nemanau, jog priežastis kvidičas, bet šitie išpuoliai susiję, - tyliai 
prabilo Hermiona. 

— Kaip sumąstei? —- paklausė Fredis. 

— Visų pirma jie abu turėjo mirti, išgelbėjo tik atsitiktinumas. Taigi 
atrodo, jog nei nuodai, nei vėrinys nepasiekė Žmogaus, kuris turėjo būti 
nužudytas. Aišku, - niūriai pridūrė ji, - dėl to nusikaltėlis darosi dar 
pavojingesnis, nes jam nerūpi, kiek žmonių gali žūti, kol bus pasiekta 
reikiama auka. 

Nė vienam nespėjus kaip nors atsiliept į šią kraupią pranašystę, vėl 
atsivėrė palatos durys ir įsiskubino ponia ir ponas Vizliai. Pirmą kartą 
įžengę į palatą juodu tik įsitikino, kad Ronis tikrai išgyvens ir pasveiks, 
o dabar ponia Vizli karštai suspaudė glėbyje Harį. 

— Dumbldoras papasakojo, kaip tu bezoaro akmeniu išgelbėjai jam 
gyvybę, - sukūkčiojo ji. - Oi Hari, ką mes galime pasakyti? Tu išgelbėjai 
Džinę... ir Artūrą... o dabar išgelbėjai Ronį. 

— Nereikia... nieko ypatingo aš nepadariau... - susidrovėjęs murmėjo 
Haris. 

— Kai gerai pagalvoji, - susijaudinęs prakalbo ponas Vizlis, - pusė 
mūsų šeimos tau skolingi už išgelbėtą gyvybę. Ką gi, tiek tegaliu pa- 
sakyti, kad laiminga buvo diena, kai Ronis Hogvartso eksprese nutarė 
atsisėsti tavo kupė. 

Haris nesugalvojo, ką pasakyti, ir beveik apsidžiaugė, kai madam 
Pomfri vėl priminė, kad prie ligonio lovos negali būti daugiau nei šeši 

lankytojai. Haris su Hermiona iškart atsistojo išeiti, prie jų prisidėjo ir 
Hagridas, taigi Ronis liko vienas su šeima. 

— Baisu, - suburbėjo Hagridas sau į barzdą. Koridoriumi jie pasuko 
prie marmurinių laiptų. - Kas iš tų nepaprastų saugumo priemonių, 
jeigu mokiniai vis nukenčia. Dumbldoras taip susirūpinęs... Nieko ne- 
sako, bet aš matau. 

— Nejaugi jam nekyla jokių minčių? - beviltiškai paklausė Hermiona. 

— Tokiose smegenyse kaip jo tikriausiai kyla šimtai minčių, - atšovė 
Hagridas. - Bet jis nežino, kas pakišo tą vėrinį ir kas užnuodijo vyną, 
antraip nusikaltėlis jau būtų sugautas, tiesa? Man labiausiai neramu, - ty- 
liai tarė Hagridas, dirstelėdamas per petį (Haris dėl visa ko pakėlė akis 
į lubas, ar nėra Akilandos), - ar ilgai Hogvartsas išsilaikys atviras, jeigu 
ir toliau mokiniai bus puldinėjami. Vėl pasikartos Paslapčių kambario 
istorija, ką? Kils panika, tėvai pradės atsiimti vaikus iš mokyklos, nespėsi 
apsidairyti, o Hogvartsą jau valdo taryba... 

Hagridas nutilo, nes pro šalį praplaukė ilgaplaukės moters šmėkla, 
tada kimiai sukuždėjo: 

— Taryba norės mus uždaryti visam laikui. 

— Nejaugi? - išsigando Hermiona. 

— Reikia ir juos suprasti, - atsiduso Hagridas. - Matot, visad buvo 
gan pavojinga siųsti vaiką į Hogvartsą, ar ne? Gali tikėtis kokių tik nori 
nelaimingų atsitikimų, kai vienoj vietoj uždaryti šimtai nepilnamečių 
burtininkų, tačiau tyčinis nužudymas visai kas kita. Taigi nenuostabu, 
kad Dumbldoras piktas ant Snei... 

Hagridas užsikirtęs nutilo, o veide, kiek jo buvo matyti virš susivėlu- 
sios juodos barzdos, radosi pažįstama kalta išraiška. 

— Ką? - sukluso Haris. - Dumbldoras pyksta ant Sneipo? 

- Šito aš nesakiau, - gynėsi Hagridas, nors akys kalbėjo ką kita. - Žiū- 
rėkit, jau tuoj vidurnaktis, man reikia... 

— Hagridai, kodėl Dumbldoras pyksta ant Sneipo? - garsiai paklausė 
Haris. 

-Ššš! — nervingai ir piktai sušnypštė Hagridas. - Nerėkauk apie tokius 
dalykus, Hari, o gal nori, kad netekčiau tarnybos? Aišku, nemanau, jog 
tau labai rūpi, kai jau nebelankai magiškųjų gyvūnų priežiū... 

— Nebandyk primesti man kaltės, neišdegs! - nukirto Haris. - Ką 
Sneipas padarė? 

— Nežinau, Hari, man išvis nederėjo to girdėti! Aš... na, aną vakarą ėjau 
iš miško ir nugirdau juodu kalbantis... tai yra ginčijantis. Nenorėjau, kad 
jie mane pamatytų, todėl žengiau patyliukais ir stengiausi nesiklausyti, 
bet jie... na, smarkiai barėsi, kur tu neišgirsi. 

— Na? - paragino Haris. Hagridas nesmagiai sutrepsėjo. 

- Aš tik išgirdau, kaip Sneipas pasakė, girdi, Dumbldoras per daug iš 
jo tikisi, todėl galbūt jis, Sneipas, nebenorės daugiau to daryti... 

— Ko daryti? 

— Nežinau, Hari, man pasirodė, kad Sneipas lyg ir persidirbęs, tik 
tiek. Tačiau Dumbldoras jam trumpai drūtai atkirto, kad jis pats sutikęs 
dirbti, todėl atgal trauktis negalįs. Kietai kalbėjo. Paskui kažką pasakė 
apie tai, kad Sneipas turįs gerai pasidairyti savo koledže, Klastūnyne! 
Ir nieko nuostabaus! - skubiai pridūrė Hagridas, pamatęs, kaip Haris 
iškalbingai susižvelgė su Hermiona. - Visų koledžų vadovų jis prašė 
prisidėti tiriant tą vėrinio reikalą. 

— Taip, bet Dumbldoras su kitais vadovais nesibara, ką? - pasakė 
Haris. 

— Klausyk, Hari, - tarė Hagridas ir užsimiršęs taip pasuko arbaletą, 
jog perlaužė jį, - aš žinau tavo nuomonę apie Sneipą ir nenoriu, kad dar 
ko nors prisigalvotum. 

— Atsargiau, - įspėjo Hermiona. 

Staigiai atsisukę jie dar spėjo ant sienos už nugarų išvysti kerėplišką 
Argo Filčo šešėlį, ir štai iš už kampo išlindo jis pats, susikūprinęs ir piktai 
drebindamas žiauną. 

— Oo! - sušvokštė Filčas. - Taip vėlu, o dar ne lovose, visus areš- 
tuoju! 


323 


HakRis PoTERIS 


— Ne, nieko nebus, Filčai, jie su manimi, aišku? - atrėžė Hagridas. 

- Ir kas iš to, kad su tavimi? - įžūliai paklausė Filčas. 

- Ašesu, po paraliais, mokytojas, tu klastingas Nevertėli! - užsiplieskė 
Hagridas. 

Filčas vos nesprogo iš piktumo; pasigirdo bjaurus šnypštimas - tai 
nemačiomis prisistatė Ponia Noris ir dabar trynėsi apie liesas kaip ša- 
kaliai Filčo kojas. 

- Eikit iš čia, - puse lūpų tarstelėjo Hagridas. 

Hariui kartoti nereikėjo, abu su Hermiona nukurnėjo palikę Hagridą 
ir Filčą piktai rėkaujančius. Netoli koridoriaus į Grifų Gūžtos bokštą 
jie sutiko Akilandą, bet jis laimingas nupleveno ton pusėn, kur buvo 


šūkaujama, kikendamas ir dainuodamas: 


Prašom bartis, triukšmauti be baimės, 
Kur du pešas, Akilanda laimi! 


Storulė snaudė ir pažadinta nesidžiaugė, vis dėlto nenoromis palinko 
praleisdama juos į palaimingai ramų ir tuščią bendrąjį kambarį. Toks 
įspūdis, kad mokiniai dar nesužinojo apie Ronį, - Haris džiaugėsi, nes 
tą dieną jau buvo sotus visokio kamantinėjimo. Hermiona atsisveikinusi 
patraukė į mergaičių bendrabutį. Haris liko kambaryje. Atsisėdęs priešais 

Vadinasi, Dumbldoras susipyko su Sneipu. Nors ir ką jis kalbėjo 
Hariui, nors ir kaip įtikinėjo Harį pasitikįs Sneipu, vis dėlto neteko 
kantrybės. Jam pasirodė, jog Sneipas nepakankamai nuodugniai ištyrė 
Klastūnyną... O gal tik vieną klastuolį - Smirdžių? Ar Dumbldoras bijojo, 
kad Haris neiškrėstų kokios kvailystės, kad nesiimtų veikti savo nuo- 
žiūra, todėl apsimetė nieko neįžiūrįs Hario įtarimuose? Labai galimas 
daiktas. Galbūt Dumbldoras netgi nenori, kad kas nors atitrauktų Harį 


nuo tų privačių pamokų, nuo pastangų išgauti iš Trimito prisiminimus. 

O gal Dumbldoras mano, jog nedera abejones dėl savo darbuotojų pa- 
tikėti šešiolikmečiams? 

— Štai kur tu, Poteri! 

Haris iš netikėtumo stryktelėjo, rankoje atsidūrė lazdelė. Jis juk manė, 
kad bendrasis kambarys tuščias, ir tikrai nesitikėjo, jog; iš tolimo krėslo 

— Aš tavęs jau seniai laukiu, - tarė Maklagenas, nepaisydamas Hario 
lazdelės. - Tikriausiai mano užmigta. Klausyk, mačiau, kaip į ligoninę 
buvo nugabentas Vizlis. Neatrodo, kad jis galėtų žaisti kitą savaitę. 

Haris ne iš karto suprato, apie ką Maklagenas kalba. 

— A, tiesa, kvidičas, - burbtelėjo įsikišdamas lazdelę už džinsų dir- 
žo. - Ką gi, gali iki rungtynių ir nepasveikti. 

— Aha, tada aš vietoj jo žaisiu gynėju? - paklausė Maklagenas. 

— Taip, tikriausiai taip... 

Prieštarauti jis neturėjo priežasties, nes, šiaip ar taip, per atranką 
Maklagenas buvo antras. 

— Puiku, - patenkintas tarė Maklagenas. - Kada treniruotė? 

— Ką? Aa... Rytoj vakare. 

— Tvarka. Klausyk, Poteri, mums reikia prieš tai pasikalbėti. Turiu 
keletą neblogų idėjų. 

— Gerai, - be jokio džiaugsmo burbtelėjo Haris. - Rytoj ir pasikalbė- 
sime. Šiandien aš jau nusivaręs nuo koto. Iki. 

Žinia, kad Ronis apnuodytas, kitą dieną pasklido labai greitai, bet 
nesukėlė tokios sensacijos, kaip Keitės nelaimė. Visi manė, jog, tai atsi- 
tiktinumas, nes Ronis buvo nuodų ir vaistų mokytojo kambaryje, be 
to, jam spėta suduoti priešnuodžio, taigi nieko tragiško. Tiesą sakant, 
Grifų Gūžtą labiau jaudino artėjančios kvidičo rungtynės su Švilpynės 
koledžu, mat daugelis norėjo, kad už savo komentarus per pirmąsias 
sezono rungtynes būtų skaudžiai nubaustas Zacharijas Smitas, švilpi- 


nukų puolėjas. 

Hariui, deja, kvidičas šiuo metu rūpėjo kaip pernykštis sniegas - jį 
apsėdo mintis apie Draką Smirdžių. Dažnai vis patikrindamas Plėšiko 
planą, jis kartais nusibelsdavo į tą vietą, kur tuo laiku būdavo Drakas, bet 
nepastebėjo, kad tas būtų daręs ką nors įtartina. Bet ir toliau pasitaiky- 
davo nepaaiškinamų atvejų, kai Smirdžius tiesiog dingdavo iš plano. 

Tačiau Hariui nebuvo kada labai gilintis į šį dalyką, nes spaudė kvidi- 
čo treniruotės, namų darbai, o dar iš paskos amžinai sekiojo Kormakas 
Maklagenas ir Levanda Rudė. 

Jis taip ir nenutarė, katras labiau erzina. Maklagenas be paliovos darė 
užuominas, kad būtų geresnis nuolatinis gynėjas už Ronį ir kad pamatęs 
jį Žaidžiant tokią išvadą turįs prieiti ir Haris. Dar jis mėgo peikti kitus 
žaidėjus ir siūlyti Hariui smulkius treniruočių planus, todėl Haris ne 
sykį jam priminė, kas yra komandos kapitonas. 

Ir Levanda neatstojo nuo Hario, lindo prie jo su kalbomis apie Ronį, 
kurios įkyrėdavo dar labiau negu Maklageno kvidičo paskaitos. Iš pra- 
džių Levanda baisiai užsigavo, kad niekas jai nesiteikė pranešti, jog 

Ronis ligoninėje („Juk aš vis dėlto esu jo mergina 

), deja, vėliau ji nutarė 


šnekėtis apie Ronio jausmus - Haris būtų su džiaugsmu apsiėjęs be tokio 
nesmagumo. 

— Klausyk, kodėl tu apie tai nepasikalbi su pačiu Roniu? - paklausė 
Haris po vieno tokio begalinio pokalbio, į kurį įėjo viskas, ką Ronis pa- 
sakė apie jos naujus išeiginius drabužius, ir ką Haris manąs apie Ronio 
ir Levandos santykius - ar jie esą rimti. 

- Aš ir pakalbėčiau, bet kai nueinu aplankyti, jis visada miega! - pa- 
siskundė Levanda. 

— Nejaugi? - nustebo Haris, nes visad rasdavo Ronį žvalutį. Jis ne- 
paprastai domėjosi Dumbldoro kivirču su Sneipu ir menkiausia proga 
koneveikdavo Maklageną. 

— Ar Hermiona Įkyrėlė jį tebelanko? — staiga paklausė Levanda. 

— Tikriausiai. Juk jie draugai, ar ne? - nesmagiai pasijutęs paklausė 
Haris. 

— Draugai! Nejuokink manęs, - su panieka metė Levanda. - Kai jis 
pradėjo su manim draugauti, ji kelias savaites su juo nesišnekėjo. Bet, 
manau, dabar, kai jis tapo toks įdomus, ji norėtų su juo susitaikyti. 

— Ar bandymas nunuodyti jam suteikė įdomumo? - paklausė Ha- 
ris. - Nesvarbu, atsiprašau, aš skubu, Maklagenas ateis pasitarti dėl 
kvidičo, - sumurmėjo Haris ir movė pro duris, apsimetančias lygia siena, 
už kurių buvo trumpiausias kelias į nuodų ir vaistų aukštą. Laimė, nei 
Levanda, nei Maklagenas paskui jį negalėjo įeiti. 

Rytą prieš rungtynes su Švilpynės koledžo kvidičo komanda Haris 
ligoninėje aplankė Ronį. Šis baisiai krimtosi, nes madam Pomfri neleido 
jo į rungtynes, kad nepakenktų susijaudinimas. 

— Na, kaip sekasi tam Maklagenui? - nervingai paklausė jis Harį, 
matyt, pamiršęs, kad ką tik klausė. 

— Jau sakiau, - kantriai atsakė Haris, - kad nenorėčiau jo turėti, net jei 
jis būtų pasaulinės klasės. Amžinai kiekvienam nurodinėja, ką daryti, 
mano, kad galėtų žaisti geriau už visus, nesvarbu, kokioje pozicijoje. Ne- 
galiu sulaukti, kada galėsiu jo atsikratyti. Ir dar, jeigu jau kalbam apie 
atsikratymą, - pridūrė Haris, stodamasis ir imdamas savo „Žaibą“. — Gal 
nustok apsimetinėti, kad miegi, kai pas tave ateina Levanda? Ji mane 
irgi varo iš proto. 

— Oi, - sutriko Ronis. - Gerai. 

- Jei nebenori su ja draugauti, taip jai ir pasakyk, - patarė Haris. 

— Cha, manai, lengva? - Ronis patylėjo. - Hermiona prieš rungtynes 
neužeis? - nerūpestingai paklausė. 

— Ne, ji su Džine jau išėjo į stadioną. 

- Aa... - nusivylęs numykė Ronis. - Ką gi, sėkmės. Tikiuosi, duosit į 
kailį Makla... tai yra Smitui. 

- Pasistengsime, - pažadėjo Haris, užsidėdamas ant peties šluotą. - Na, 


pasimatysime po rungtynių. 


327 


Hasnis POTERIS 


Jis nuskubėjo tuščiais koridoriais. Visa mokykla buvo lauke - arba 
jau sėdėjo tribūnose, arba žygiavo į stadioną. Eidamas jis žvalgėsi pro 
langus bandydamas atspėti, su kokiu vėju jiems teks galynėtis, bet staiga 
išgirdo priekyje žingsnius. Atsisukęs pamatė ateinant Smirdžių, lydimą 
dviejų pasipūtusių ir susiraukusių panelių. 

Išvydęs Harį, Smirdžius stabtelėjo, bet piktai nusijuokęs vėl žengė 
pirmyn. 

— Kur eini? - griežtai paklausė Haris. 

— Taip aš tau ir sakysiu, Poteri. Koks tavo reikalas? O tu verčiau pa- 
skubėk, visi laukia Išrinktojo kapitono, ar kaip tu esi dabar vadinamas. 

Viena mergaitė dirbtinai nusijuokė. Haris dėbtelėjo į ją. Ji paraudo. 
Smirdžius prasispraudė pro Harį, ir trijulė netrukus dingo už kampo. 

Haris stovėjo kaip įkastas. Ar ne pikta -jis jau beveik vėluoja į stadioną, 
o čia Smirdžius traukia nežinia kur, kai visa mokykla kvidičo aikštėje. 
Auksinė proga išsiaiškinti, kuo užsiima Smirdžius. Kapsėjo sekundės, o 

- Kur buvai? - užsipuolė Džinė, kai Haris įlėkė į drabužinę. Visa 
komanda jau buvo persirengusi, Kvėša ir Piksas, atmušėjai, nervingai 
stukseno blokštais sau į kojas. 

— Sutikau Smirdžių, - tyliai atsakė Haris ir užsivilko raudonąjį apsi- 
austą. 

— Ir kas iš to? 

— Na, man parūpo, kodėl gi jis valkiojasi po pilį su panelėmis, kai visi 
mokiniai čia... 

— Negi šiuo metu tai svarbu? 

— Ką gi, šito jau nesužinosiu, tiesa? - atšovė Haris. Griebęs „Žaibą“ 
pasitaisė akinius. - Na, pirmyn! 

Daugiau netaręs nė žodžio, aidint valiavimams ir švilpimui, jis nudro- 
žėįaikštės vidurį. Vėjo beveik nebuvo, debesuotame danguje retkarčiais 
skaisčiai plykstelėdavo saulė. 

— Sudėtingos sąlygos! - tarė Maklagenas komandai. - Kvėša, Piksai, 
nelįskit į saulę, kad anie jūsų nematytų... 

— Kapitonas esu aš, Maklagenai, liaukis jiems nurodinėjęs, - piktai 
pasakė Haris. - Tik nepalikit neginamų lankų! 

Maklagenui nužirgliojus, Haris atsisuko į Kvėšą ir Piksą. 

- Iš tikrųjų pasistenkit nelįsti į saulę, - nenoromis patarė. 

Jis paspaudė ranką Švilpynės kapitonui ir, nuskardėjus madam Krū- 
minės švilpukui, atsispyręs nuo žemės pakilo į orą aukščiau už visus 
komandos žaidėjus ir leidosi aplink stadioną dairydamasis Šmaukšto. 
Jeigu jį greitai pamatytų ir sugautų, galimas daiktas, dar spėtų sugrįžti 
į pilį ir Plėšiko plane susiieškoti Smirdžių... 

- Švilpynės žaidėjas Smitas turi Kritlį, - virš aikštės nuplaukė apsnū- 
dęs balsas. - Praeitą kartą jis komentavo rungtynes, o Džinė Vizli trenkėsi 
į jį, manau, jog tyčia, bent jau taip atrodė. Smitas labai negražiai kalbėjo 
apie Grifų Gūžtą, manau, dabar jis gailisi, kad reikia su jais žaisti... O, 
žiūrėkit, jis prarado Kritlį, kamuolį perėmė Džinė, man ji patinka, tokia 
miela... 

Haris įsmeigė akis į komentatoriaus pakylą. Kas galėjo, būdamas 
sveiko proto, leisti komentuoti Lunai Lavgud? Tačiau net iš aukštybės 
aiškiai matei ilgus neplautus plaukus ir vėrinį iš pasukų punšo butelių 
kamštelių. Profesorė Makgonagal šalia Lavgud, atrodo, jaučiasi nekaip, 
matyt, ir jai kilo abejonių dėl komentatorės. 

— O dabar Kritlį iš jos atėmė toks aukštas Švilpynės žaidėjas, neprisi- 
menu pavardės, lyg ir Biblis... ne, Baginsas... 

— Kedvoloderis! - garsiai pataisė ją profesorė Makgonagal. Žiūrovai 
nusikvatojo. 

Haris Žvalgėsi Šmaukšto, bet kol kas kamuoliuko nė ženklo. Po kelių 
akimirkų Kedvoloderis įmetė. Maklagenas ėmė šaukti ant Džinės, kam 
ji prarado Kritlį, bet pats nepastebėjo, kaip didelis raudonas kamuolys 
prašvilpė jam palei dešinę ausį. 

— Maklagenai, ar gali daryti, kas tau priklauso, ir nemokyti visų 
kitų? — užriko Haris ant savo gynėjo. 

— Labai jau tu duodi pavyzdį! - raudonas iš įniršio sušuko Maklagenas. 

- Haris Poteris ginčijasi su savo gynėju, - romiai aiškino Luna, apačioje 
tiek Švilpynė, tiek Grifų Gūžta plojo ir švilpė. - Vargu ar tai jam padės 
surasti Šmaukštą, tačiau gal čia toks gudrus manevras... 

Piktai nusikeikęs, Haris apsisuko ir vėl pasileido aplink aikštę: Žiū- 
rėdamas, ar kur nors danguje nesužibs mažytis sparnuotas aukso ka- 
muoliukas. 

Džinė su Demelsa abi įmetė, taigi raudonai ir aukso spalva pasipuošę 
komandos fanai turėjo kuo pasidžiaugti. Tada vėl pataikė Kedvoloderis, 
išlygindamas rezultatą, bet Luna, regis, nepastebėjo. Jai visiškai nerūpėjo 
tokie banalūs dalykai kaip rezultatas, ji žiūrovus vis bandė sudominti 
keistos formos debesimis ar tuo, kad Zacharijas Smitas, iki tol neįstengęs 
išlaikyti Kritlio ilgiau nei minutę, ko gera, užsikrėtęs vadinamąja Pra- 
laimėtojo karštine. 

— Septyniasdešimt-keturiasdešimt Švilpynės naudai! - sušuko pro- 
fesorė Makgonagal į Lunos garsintuvą. 

— Nejaugi? - vangiai paklausė Luna. - Oi, žiūrėkit! Grifų Gūžtos gy- 
nėjas iš vieno atmušėjo atėmė blokštą. 

Haris staigiai apsisuko ore. Dievaži, dėl jam vienam žinomų priežasčių 
Maklagenas griebė Piksui iš rankų blokštą ir, atrodo, ketino rodyti, kaip 
paleisti Muštuką į artėjantį Kedvoloderį. 

- Ar tu atiduosi jam blokštą ir skrisi pagaliau prie stulpų?! - suriko 
Haris, lėkdamas prie Maklageno, o tas žvėriškai užsimojo ant Muštuko, 
bet nepataikė. 

Šleikštus, akinantis skausmas... blykstelėjimas... tolimi klyksmai... ir 
jausmas, jog leki žemyn ilgu tamsiu tuneliu... 

Atsipeikėjo Haris nuostabiai šiltoje ir minkštoje lovoje. Virš savęs 
pamatė lempą, metančią ant lubų auksinį atšvaitą. Jis nedrąsiai pakėlė 
galvą. Kairėje išvydo pažįstamą šlakuotą rudaplaukę fizionomiją. 

— Malonu, kad užėjai į svečius, - išsišiepė Ronis. 

Haris mirksėdamas apsidairė. Aišku, jis ligoninėje. Dangus už lango 
rašalo spalvos ir raudonais pakraštėliais. Rungtynės tikriausiai pasibaigė 
prieš kelias valandas... Ir žlugo viltis sučiupti Smirdžių. Galva buvo kaip 
švino pripilta. Pakėlęs ranką užčiuopė kietą tvarsčių turbaną. 

— Kas atsitiko? 

— Praskelta kaukolė, - atsakė madam Pomfri. Pripuolusi ji prispaudė 
jį prie pagalvių. - Nieko baisaus, viską sutvarkiau, bet reikės čia nakvoti. 
Kelias valandas būtina visiška ramybė. 

— Aš nenoriu čia nakvoti, - piktai tarė Haris sėsdamasis ir nusikloda- 
mas. - Noriu rasti Maklageną ir jį užmušti. 

— Bijau, jog tai prieštarauja ramybės sąvokai, - parstūmė jį atgal į pa- 
talą madam Pomfri, grėsmingai iškeldama lazdelę. - Būsi čia, Poteri, kol 
tave paleisiu, antraip iškviesiu direktorių. 

Ji išsiskubino į savo kabinetą, o Haris liko lovoje nesitverdamas 
pykčiu. 

- Ar Žinai, kiek taškų mes prakišome? - paklausė jis Ronį grieždamas 
dantimis. 

— Žinau, - kaltai atsakė Ronis. - Galutinis rezultatas buvo trys šimtai 
dvidešimt-šešiasdešimt. 

— Nuostabu! Tiesiog nuostabu! Kai tik pačiupsiu Maklageną... 

— Kaip tu jį pačiupsi, jis didumo sulig troliu, - paprotino draugą Ro- 
nis. - Asmeniškai manau, kad būtų neblogai užburti jį tais tavo Princo 
kerais, kurie žaibiškai užaugina kojų nagus. Beje, kol tu iš čia išeisi, 
komanda gal jau bus su juo susidorojusi, nes nėra laiminga... - kandžiai 
pridūrė Ronis. Haris jautė: Ronis beveik džiaugiasi, kad Maklagenas taip 
susimovė. Haris gulėjo spoksodamas į šviesų ratą ant lubų. Sugydytos 
galvos neskaudėjo, tikrai, bet oda po tvarsčių sluoksniu buvo kažkokia 
jautri. 

— Iš čia girdėjau komentavimą, — nusijuokė Ronis. - Tikiuosi, nuo šiol 
Luna komentuos visas rungtynes. Pralaimėtojo karštinė... 

Hariui visai nebuvo juokinga. Ronis surimtėjo. 

— Kai buvai be sąmonės, tave aplankė Džinė, - pasakė ilgai tylėjęs, ir 
Hario vaizduotė pasileido šuoliais: jis išvydo, kaip Džinė, laistydama 
ašaromis bejėgį jo kūną, prisipažįsta jaučianti jam karščiausius jausmus, 
o Ronis juodu palaimina... - Ji sakė, jog tu vos nepavėlavai į rungtynes. 
Kas tau sutrukdė? Juk išėjai iš čia anksti. 

— Oo... - atsiduso Haris, galvoje užgesus šviesiai vizijai. - Supranti, 
pamačiau Smirdžių drožiant su dviem mergaitėmis, kurios, atrodo, nė 
kiek netroško jo draugijos. Jau antrą kartą jis nebuvo kvidičo rungtynė- 
se su visa mokykla. Verčiau būčiau jį pasekęs, vis tiek varžybos nuėjo 
šuniui ant uodegos... 

— Nebūk kvailas, - atkirto Ronis. - Esi kapitonas, neturėjai teisės ne- 
žaisti tik tam, kad galėtum sekti Smirdžių! 

— Noriu Žinoti, ką jis rezga, - tarė Haris. - Ir nepasakok, kad aš klie- 
džiu. Po to, kai išgirdau jį kalbantis su Sneipu... 

— Ašir nesakau, kad kliedi, - susiraukė Ronis ir pasirėmė alkūne. - Bet 
nėra taisyklės, sakančios, kad mokykloje vienu metu ką nors regzti gali 
tik vienas žmogus! Hari, tave apsėdo Smirdžiaus manija. Ir sugalvok tu 
man - praleisti rungtynes, kad galėtum pasekti Draką... 

— Aš noriu jį pagauti! - sušuko Haris. - Kurgi jis dedasi, kai išnyksta 
iš plano? 

— Nežinau... Gal išeina į Kiauliasodį? - nusižiovavo Ronis. 

— Nė karto plane nepastebėjau, kad jis būtų ėjęs kuriuo nors slaptu 
keliu. Be to, man rodos, jie dabar saugomi? 

— Tada neįsivaizduoju, - burbtelėjo Ronis. 

Abu tylėjo. Haris spoksojo į tą šviesos ratą ir galvojo, galvojo... 

Jeigu jis turėtų Skrimdžero galią, būtų pasiuntęs žmogų Smirdžiaus 
sekti, deja, jis neturi štabo, pilno jam pavaldžių Aurorų... Dingtelėjo 
mintis ką nors suveikti su pernykščių DK užsiėmimų dalyviais, bet ir 
vėl kliūtis - jų bus pasigesta pamokose, nes daugumos tvarkaraščiai 
neturi jokio tarpo... 

Ronis tyliai užknarkė. Po valandėlės iš kabineto išlindo madam Pom- 
fri, jau su storu namų chalatu. Lengviausia buvo apsimesti miegančiam. 
Haris apsivertė ant šono ir klausėsi, kaip jos lazdelė užtraukia visų lovų 
užuolaidas. Lempos priblėso, ir ji grįžo į savo kambarį. Haris išgirdo 
užsitrenkiant durų užraktą ir suprato, kad madam Pomfri eis miegoti. 

Taigi, mąstė patamsyje Haris, jau trečią kartą jis atsiduria ligoninėje dėl 
kvidičo traumos. Aną sykį nusirito nuo šluotos stadiono erdvėje pasipai- 
niojus Psichams, o pirmą kartą beviltiškai nieko nesugebantis profesorius 
Lokhartas jam ištirpdė visus rankos kaulus. Tai buvo skausmingiausia 
trauma iš visų iki tol turėtų. Jis prisiminė, kaip kentėjo per vieną naktį 
atsiaugindamas kaulus, tų kančių nepalengvino nė svečias vidury... 

Haris staigiai atsisėdo. Širdis daužėsi, turbanas nusmuko ant šono. 
Pagaliau jis rado išeitį: yra būdas Smirdžių susekti — kaip jis galėjo pa- 
miršti, kaip iki tol nesusiprotėjo? 

Keblumas vienas - kaip jį prisišaukti? Ką daryti? 

Haris nedrąsiai kreipėsi į tamsą: 

— Padare? 

Garsus trakštelėjimas, tada šlepsėjimas ir cypimas. Ronis aiktelėdamas 
atsibudo. 

— Kas čia dabar? 

Haris skubiai nukreipė burtų lazdelę į madam Pomfri kambario duris 
ir sumurmėjo: Mufįliato! Dabar ji neatbėgs išgirdusi balsus. Tada jis pa- 
sislinko į kojūgalį norėdamas geriau matyti, kas vyksta. 

Palatos viduryje ant grindų raičiojosi du namų elfai, vienas su susi- 
traukusiu kaštoninės spalvos megztiniu ir keliomis vilnonėmis kepurai- 
tėmis, kitas kaip strėnjuoste apsijuosęs purvinu skuduru. Staiga garsus 
dunkstelėjimas, ir ore viršum besipešančių elfų pasirodė poltergeistas 
Akilanda. 

— Aš juos stebėjau, Kvanka! - pasipiktinęs prabilo jis, rodydamas į 
grumtynes apačioje, ir garsiai sukikeno. - Tik pažiūrėk į tuos šlykščius 
padarus, kaip jie kandžiojasi, kaip kumščiuojasi... 

— Padaras Dobiui girdint neįžeidinės Hario Poterio, ne ne ne, arba 
Dobis Padarui pats žabtus užčiaups! - spiegė Dobis. 

- Čiupk griebk! - laimingas šaukė Akilanda, apmėtydamas elfus krei- 
dos gabalėliais, kad tie dar labiau užsiustų. - Spirk žiebk! 

— Padaras ką norės, tą ir kalbės apie savo šeimininką, o taip, būta 
šeimininko, bjaurus Purvakraujų pakalikas, oo, ką pasakytų vargšo Pa- 
daro ponia?.. 

Ką būtų galėjusi pasakyti Padaro ponia, jie taip ir nesužinojo, nes tą 
akimirką Dobis savo kumšteliu taip vožė Padarui į dantis, kad pusė jų 
išbyrėjo. Haris su Roniu šoko iš lovų elfų skirti, tačiau tie dar spardėsi ir 
mušėsi kurstomi Akilandos, sklandančio aplink lempą ir rėkiančio: 

— Durk jam pirštais į šnerves, ištrauk kamštį ir nulupk ausis... 

Haris nukreipė lazdelę į Akilandą ir ištarė: 

— Prilipk! 

Akilanda griebėsi už gerklės, žioptelėjo ir nėrė iš palatos negražiai 
rodydamas pirštu, bet pasakyti nieko nebegalėjo, nes liežuvis buvo pri- 
lipęs prie gomurio. 

— Geras, - pagyrė Harį Ronis, keldamas Dobį nuo žemės, kad jo besi- 
spardančios kojelės nepasiektų Padaro. - Irgi Princo keriukai, ką? 

— Aha, - atsakė Haris, užlauždamas Padarui ranką. - Gana... Aš už- 
draudžiu jums muštis! Padare, draudžiu tau muštis su Dobiu! Dobi, 
žinau, kad negaliu tau įsakinėti... 

— Dobis - laisvas namų elfas ir pats pasirenka, ko jam klausyti, todėl 
Dobis darys viską, ko iš jo reikalauja Haris Poteris! - pareiškė Dobis. Jo 
susiraukšlėjusiu veideliu ritosi ašaros ir lašėjo ant megztinuko. 

- Ir puiku, - tarė Haris. Juodu su Roniu paleido elfus, tie sudribo ant 
grindų, bet peštis nebesipešė. 

— Šeimininkas mane šaukė? - sugergždė Padaras, žemai nusilenk- 
damas, bet į Harį sušnairavo žvilgsniu, aiškiai linkinčiu skausmingos 


mirties. 


334 


XIX « ELrFAI SEKLIAI 


— Šaukiau, - atsakė Haris, dirstelėdamas į madam Pomifri duris, ar 
tebeveikia Muffliato kerai. Jokio ženklo, kad ji būtų išgirdusi sambrūz- 
dį. - Aš turiu tau užduotį. 

- Padaras paklus šeimininko valiai, - tarė Padaras, nusilenkdamas taip 
žemai, kad lūpos beveik siekė gumbuotus kojų pirštus, - nes jis nemato 
kito pasirinkimo, bet Padarui sarmata turėti tokį šeimininką, o taip... 

— Dobis viską padarys, Hari Poteri! - suspigo Dobis. Teniso kamuo- 
liuko didumo jo akys tebebuvo sklidinos ašarų. - Dobiui bus garbė pa- 
sitarnauti Hariui Poteriui! 

— Tiesą sakant, abu praverstumėte, - pasakė Haris. - Ką gi, klausykit... 
Noriu, kad sektumėte Draką Smirdžių. - Nepaisydamas nuostabos ir 
nevilties Ronio veide, Haris davė tolesnius nurodymus: - Man reikia 
žinoti, kur jis eina, su kuo susitinka ir ką veikia. Noriu, kad sektumėte 
ji visą parą. 

— Klausau, Hari Poteri! - žibančiomis akimis išpoškino Dobis. - Ir 
jeigu Dobis padarys ką negerai, Dobis nušoks nuo aukščiausio bokšto, 
Hari Poteri! 

— Tikrai to nereikės, - skubiai patikino Haris. 

— Šeimininkas nori, kad aš sekčiau jaunąjį Smirdžių? - sukvarkė Pa- 
daras. - Šeimininkas nori, kad aš šnipinėčiau grynakraujį savo senosios 
ponios brolio vaikaitį? | 

— Kaip tik jį, - atsakė Haris ir, supratęs, koks pavojus tyko, skubiai 
paliepė: - Ir aš draudžiu tau, Padare, jam apie tai pranešti ar kaip nors 
išsiduoti, ką darai, ar kalbėtis su juo, ar rašyti jam, ar... ar dar kaip nors 
su juo susižinoti. Aišku? 

Jis matė, kaip Padaras iš paskutiniųjų ieško spragos jo nurodymuose, 
ir laukė. Po valandėlės, Hario džiaugsmui, Padaras vėl nusilenkė iki 
žemės ir piktai pasakė: 

- Šeimininkas apie viską pagalvojo, ir Padaras turi jam paklusti, nors 
Padarui daug labiau patiktų tarnauti jaunajam Smirdžiui, o taip... 


— 

— Vadinasi, sutarta. Nuolat pranešinėkite man naujienas, bet žiūrėkite, 
kad nepasirodytumėte, kai aš būsiu tarp žmonių. Ronio ir Hermionos 
galite nebijoti. Ir niekam neprasitarkite, ką veikiate. Tačiau prie Smir- 
džiaus prilipkite kaip vantos lapas. 


DVIDEŠIMTAS SKYRIUS 


Valdovo Voldemorto prašymas 


Pirmadienio rytą Haris ir Ronis madam Pomfri dėka išėjo iš ligo- 
ninės sveiki kaip agurkėliai ir dabar galėjo džiaugtis pranašumais, 
kuriuos teikė faktas, kad vienas buvo numuštas, kitas apnuodytas. 
Svarbiausia, Hermiona vėl susitaikė su Roniu. Ji net palydėjo juos 
pusryčių ir Harį pradžiugino žinia, jog Džinė susipyko su Dinu. Ha- 
rio krūtinėje snaudžiantis Žžvėrelis staigiai pakėlė galvą ir viltingai 
ėmė uosti orą. 

— Dėl kojie susipyko? - paklausė jis kaip mokėdamas nerūpestingiau. 
Aštunto aukšto koridorius buvo tuščias, tik smulkutė mergytė apžiūrinėjo 
gobeleną st troliais. Pamačiusi ateinant tris šeštakursius taip išsigando, 
kad išmetė sunkias žalvarinės svarstykles, kurias nešėsi. 

- Nieko baisaus! - švelniai nuramino ją Hermiona. - Žiūrėk... - Ji pa- 
lietė sulūžusias svarstykles burtų lazdele ištardama: Reparo. 

Mergytė net nepadėkojo, liko stovėti kaip priaugusi prie grindų, ko! 
jie nutolo. Ronis atsigręžė. 

— Dievaži, vaikai darosi vis mažesni. 

— Nesuk sau galvos, - nekantriai tarė Haris. - Hermiona, ko susipyko 
Džinė ir Dinas? 

— O, Dinas juokėsi iš to, kaip Maklagenas Muštuku pataikė į tave, - at- 
sakė Hermiona. 

- Tikrai buvo juokinga, - logiškai tarė Ronis. 

— Visiškai nejuokinga! - ėmė karščiuotis Hermiona. - Atrodė siau- 
binga, ir jeigu Kvėša su Piksu nebūtų sugavę krentančio Hario, jis būtų 
baisiai nukentėjęs! 

— Na, Džinei su Dinu nebuvo reikalo dėl to pyktis, - vėl kuo nerūpes- 
tingiau pasakė Haris. - Ojie tebedraugauja? 
Hermiona. 

— Aš tik noriu, kad neiširtų mano kvidičo komanda, - skubiai atsakė 
jis, bet Hermiona nenuleido nuo jo įtaraus žvilgsnio, ir jis apsidžiaugė, 
kai už nugaros pasigirdo balsas: „Hari!“ ir jis galėjo nusigręžti nuo jos. 

— O, labas, Luna. 

— Ieškojau tavęs ligoninėje, - tarė Luna, rausdamasi kuprinėje. - Bet 
išgirdau, jog, esi išleistas... 

Roniui į rankas ji įbruko lyg ir kokį žalią svogūną, didelį taškuotą 
šungrybį ir krūvelę kažko panašaus į kačių pakratus, pagaliau ištraukė 
suniurkytą pergamento ritinėlį ir įteikė Hariui. 

— Liepta perduoti tau. 

Haris iškart pamatė, jog tai kvietimas į privačią Dumbldoro pa- 
moką. 

— Šįvakar, - pranešė jis Roniui ir Hermionai. 

— Šauniai komentavai rungtynes, - pagyrė Luną Ronis, kai ji atsiėmė 
iš jo šungrybį ir kačių pakratus. Luna blankiai šyptelėjo. 

- Šaipaisi, ką? - paklausė. - Visi sako, kad nusišnekėjau. 

— Ne, aš rimtai! - tarė Ronis. - Neprisimenu, kad šitaip būtų patikęs 
komentavimas. O čia kas per daiktas? - paklausė rodydamas į svogū- 
nišką daiktą. 

- Ai, Baisioji šaknis, - atsakė ji, įsikišdama į kuprinę tuos kačių pakra- 
tus ir šungrybį. - Gali turėti, jeigu nori. Man dar liko keletas. Jos puikiai 
atbaido Rajūnus Pliumpius. 

Ir ji nužygiavo palikusi Ronį su Baisiąja šaknimi rankoj. 

- Klausyk, man ji pradeda patikti, toji Luna, - tarė jis. - Žinau, kad 
trenkta, bet gerąja prasme... 

Staiga jis nutilo. Marmuro laiptų apačioje stovėjo Levanda Rudė, pa- 
niurusi kaip audros debesis. 

— Labas, - sumišęs pasisveikino Ronis. 

- Einam, - paragino Haris Hermioną, bet juodu dar spėjo išgirsti 
Levandą klausiant; 

— Kodėl nepasakei, kad šiandien būsi išrašytas? Ir kodėl su šita kal- 
bėjaisi? 

Po pusvalandžio Ronis atėjo prie pusryčių stalo piktas ir suirzęs. 
Nors sėdėjo su Levanda, Haris nepastebėjo, kad per visą laiką jie būtų 
persimetę bent vienu žodžiu. Hermiona vaidino, kad jai visa tai visiškai 
nerūpi, bet porą kartų Haris išvydo nepaaiškinamą šypsenėlę. Tą dieną ji 
buvo nuostabiai nusiteikusi, o vakare bendrajame kambaryje netgi teikėsi 
patikrinti (taigi ir užbaigti) Hario herbalogijos rašinį. Ligi tol tai daryti ji 
griežtai atsisakydavo, mat žinojo, kad Haris duos ir Roniui nusirašyti. 

— Labai ačiū, Hermiona, - paplojo jai per nugarą Haris ir dirstelėjo 
į laikrodį - tuoj aštuonios. - Klausyk, reikia bėgti, nes pavėluosiu pas 
Dumbldorą. 

Ji nieko nesakė, tik atsidusdama išbraukė keletą silpnesnių sakinių. 
Šypsodamas Haris skubiai išlindo pro portreto angą ir pasileido į direk- 
toriaus kabinetą. Chimera paslaugiai atšoko šonan išgirdusi slaptažodį 
„irisų eklerai“, ir Haris užlėkė spiraliniais laiptais šokinėdamas per dvi 
pakopas. Kai pabeldė į duris, laikrodis mušė aštuonias. 

— Prašom, - tarė Dumbldoras, bet, Hariui palietus rankeną, durys 
pačios plačiai atsivėrė. Už jų stovėjo profesorė Treloni. 

— Aha! - pergalingai sušuko ji, teatrališkai rodydama į Harį ir mirk- 
sėdama per savo didinamuosius akinius. — Štai priežastis, Dumbldorai, 
dėl kurios esu be ceremonijų išgrūdama iš kabineto! 

— Mieloji Sibile, - kiek nekantriai tarė Dumbldoras, - niekas jūsų iš 
niekur neišgrūda, negali būti net kalbos, tačiau Hariui esu paskyręs laiką 
ir iš tiesų manau, jog jau viską aptarėme... 

- Puiku, - tragišku balsu pasakė profesorė Treloni. - Jeigu neatleisite 
to uzurpatoriško arklio, tegu... galbūt susirasiu mokyklą, kur mano ta- 


lentai bus labiau vertinami... 

Ji movė pro Harį ir nudundėjo laiptais žemyn. Jie išgirdo trinktelint ir 
suprato, jog ji pargriuvo primynusi vieną savo plevenančių šalikų. 

— Uždaryk duris, Hari, ir sėskis, - liepė Dumbldoras pavargusiu 
balsu. 

Haris atsisėdo priešais Dumbldorą. Ir vėl tarp jųdviejų stovėjo 
Minčių koštuvas ir du krištoliniai buteliukai, pilni sūkuriuojančių 
prisiminimų. 

- Profesorė Treloni negali nusiraminti, kad Firenzis tebedėsto mums? — 
paklausė Haris. 

— Ne, atsakė Dumbldoras. - Ateities spėjimas darosi nenuspėjamas, 
mat pats aš to dalyko nesu studijavęs. Negaliu prašyti Firenzio, kad grįžtų 
į mišką, nes jis išmestas iš kentaurų bendruomenės, ir negaliu prašyti Si- 
bilės, kad išvažiuotų. Tarp mūsų kalbant, ji neįsivaizduoja, kokie pavojai 
jos tyko už pilies sienų. Matai, ji nežino, - ir, manau, būtų neprotinga 
jai sakyti, - kad jos pranašystė buvo apie Voldemortą ir tave. - Giliai 
atsidusęs Dumbldoras pridūrė: - Na, bet nebešnekėkim apie personalo 
reikalus. Turime daug svarbesnių dalykų. Pirmiausia - ar tau pavyko 
atlikti užduotį, kurią daviau baigdamas aną pamoką? 

— Oi, - murmtelėjo Haris. Dėl keliavimo oru pamokų ir kvidičo, ir 
Ronio apnuodijimo, ir bandymų išsiaiškinti, ką veikia Drakas Smirdžius, 
Haris beveik pamiršo, jog Dumbldoras liepė išgauti iš Trimito prisimini- 
mus... - Na, po nuodų ir vaistų pamokos aš paprašiau profesorių Trimitą, 
bet jis nesutiko pasakoti. 

Tyla. 

— Aišku, - tarė Dumbldoras, žiūrėdamas į Harį per pusinių akinukų 
viršų taip, jog, tas pasijuto lyg peršviestas rentgenu. - Ir tau atrodo, kad 
padarei viską tikslui pasiekti, ar ne? Kad panaudojai visą savo išradingu- 
mą? Kad, stengdamasis išgauti prisiminimus, išbandei visas įmanomas 
gudrybes? 

- Naa... - numykė Haris nežinodamas, ką sakyti. Vienintelis jo mėgi- 
nimas išgirsti prisiminimus staiga pasirodė apgailėtinai menkas. - Kai 

Ronis per klaidą išgėrė meilės eliksyro, aš jį nuvedžiau pas Trimitą. Pa- 
maniau, jeigu rasiu Trimitą gerai nusiteikusį... 

- Ir pavyko? - paklausė Dumbldoras. 

— Ne, sere, nes Ronis ten apsinuodijo... 

- Ir tu, aišku, pamiršai, kad iš Trimito reikia ištraukti prisiminimus. 
Nieko kito ir negalima buvo tikėtis, kai draugui grėsė toks pavojus. 
Tačiau galėjau viltis, kad, paaiškėjus, jog ponaitis Vizlis tikrai pasveiks, 
tu grįši prie užduoties. Man regis, aš tau paaiškinau, kokie svarbūs tie 
prisiminimai. Aš stengiausi tau įteigti, jog tie prisiminimai mums yra 
lemtingi ir kad be jų neverta gaišti laiko šitoms pamokoms. 

Visą Hario kūną užliejo karšta gėdos banga. Dumbldoras nepakėlė 
balso, kalbėjo be jokio pykčio, bet Hariui būtų labiau patikę girdėti jį 
šūkaujant. Šis ramus nusivylimas buvo blogiau už viską. 

— Sere, - graudžiai tarė Haris, - aš tikrai nepamiršau ir rūpinausi, bet 
atsirado... atsirado kitų... 

— Rūpesčių, - užbaigė sakinį Dumbldoras. - Suprantu. 

Ir vėl stojo tyla, tokios nemalonios tylos šalia Dumbldoro Haris dar 
nebuvo patyręs; rodės, ji niekad nesibaigs drumsčiama tik Armando 
Dipito knarkimo portrete Dumbldorui virš galvos. Haris pasijuto tarsi 
susitraukęs, sumažėjęs. 

Nebegalėdamas tverti prabilo: 

— Profesoriau Dumbldorai, labai atsiprašau. Man reikėjo labiau steng- 
tis... Turėjau suprasti, kad jūs nebūtumėt liepęs, jeigu nebūtų žūtbūt 
reikėję. 

— Dėkui už šituos žodžius, Hari, - ramiai tarė Dumbldoras. - Tad ar 
galiu tikėtis, kad nuo šiol šitam reikalui skirsi daugiau dėmesio? Po šio 
vakaro tolesnės pamokos neturės prasmės be tų prisiminimų. 

— Aš padarysiu, sere, gausiu juos, - pasižadėjo Haris. 

— Tada daugiau apie tai nekalbėsime, - švelniau tarė Dumbldoras, -o 
tęsime pradėtąją istoriją. Ar prisimeni, kur nutraukėme? 

— Taip, - greit atsakė Haris. - Voldemortas nužudė tėvą ir senelius, 
bet viską padarė taip, kad buvo apkaltintas jo dėdė Morfinas. Tada jis 
grįžo į Hogvartsą ir paklausė... profesorių Trimitą paklausė apie Horok- 
rusus, - susigėdęs sumurmėjo Haris. 

— Puiku. O dabar tikiuosi, kad prisimeni, kaip pačioje pradžioje tau 
sakiau, kad per šituos mūsų susitikimus įžengsime į spėlionių ir sam- 
protavimų sritį? 

— Taip, sere. 

- Iki tol - tikiuosi, neprieštarausi - aš tau rodžiau pakankamai pa- 
tikimus šaltinius, liudijančius, ką Voldemortas veikė iki septyniolikos 
metų. 

Haris linktelėjo. | 

— Tačiau dabar, Hari, viskas taps tamsiau ir keisčiau. Sunku buvo rasti 
duomenų apie berniuką Ridlį, bet kone visai neįmanoma suieškoti žmo- 
nių, norinčių ar galinčių prisiminti suaugusį Voldemortą. Iš tiesų labai 
abejoju, ar apskritai, be jo paties, dar nors viena gyva būtybė gali mums 
ką nors papasakoti apie jo gyvenimą baigus Hogvartso mokyklą. Vis 
dėlto turiu dar porą užsilikusių prisiminimų, kuriais norėčiau su tavimi 
pasidalyti. - Dumbldoras parodė į krištolinius buteliukus, spindinčius 
šalia Minčių koštuvo. - Paskui norėsiu išgirsti tavo nuomonę, ar mano 
išvados, padarytos remiantis jais, teisingos. 

Nuo minties, kad Dumbldoras šitaip vertina jo nuomonę, Haris susi- 
gėdo dar labiau, negu neįvykdęs užduoties, ir jis kaltai pasimuistė kėdėje, 
kai Dumbldoras pakėlė prieš šviesą pirmą buteliuką. 

— Turiu vilties, kad nepavargai nardydamas į svetimus prisiminimus, 
nes šitie du buteliukai labai įdomūs. Pirmajame labai senos namų elfės, 
vardu Hokė, prisiminimai. Prieš pasižiūrint, ką gi regėjo Hokė, trumpai 
apsakysiu, kaip Voldemortas baigė Hogvartsą. Savaime suprantama, 
visus septinto kurso egzaminus jis išlaikė geriausiais pažymiais. Visi jo 
moksladraugiai rinkosi, kuo norės būti išėję iš mokyklos. Iš Tomo Ridlio, 
prefekto, pirmūno, apdovanoto už ypatingus nuopelnus mokyklai, visi 

tikėjosi ko nors nepaprasto. Žinau, jog keletas mokytojų, tarp jų ir pro- 
fesorius Trimitas, jam patarė siekti karjeros Magijos ministerijoje, siūlė 
suorganizuoti pokalbius, supažindinti su įtakingais žmonėmis. Jis viso 
to atsisakė. Ir staiga mokytojai sužinojo, kad jis dirba Bordžino ir Berko 
krautuvėlėje. 

— Bordžino ir Berko? - apstulbo Haris. 

— Taip, Bordžino ir Berko, - ramiai pakartojo Dumbldoras. - Manau, 
pamatęs Hokės prisiminimus įsitikinsi, kuo jį taip viliojo ta vieta. Tačiau 
tą darbą Voldemortas pasirinko tik negavęs pirmojo. Tuo laiku beveik 
niekas nežinojo, - aš buvau vienas iš nedaugelio, kuriems tuometinis 
direktorius tai patikėjo, - kad pirmiausia Voldemortas kreipėsi į pro- 
fesorių Dipitą su prašymu palikti jį Hogvartse dėstyti. 

— Jis norėjo čia pasilikti? Kodėl? - negalėjo atsistebėti Haris. 

— Turbūt turėjo ne vieną priežastį, bet profesoriui Dipitui nė vienos 
nepasakė, - kalbėjo Dumbldoras. - Pirmiausia ir labai svarbi priežastis 
buvo tai, kad, mano manymu, Voldemortas prisirišo prie mokyklos daug 
labiau nei prie kokio nors žmogaus. Hogvartse jis buvo laimingiausias, 
tik čia jautėsi kaip namie. 

Hariui pasidarė nejauku nuo tų žodžių, nes lygiai tą patį ir jis jautė 
Hogvartsui. 

- Antra, ši pilis yra senosios magijos arsenalas. Voldemortas tikriausiai 
buvo prisikasęs prie daugybės jos paslapčių, ne taip kaip kiti mokiniai, 
šiaip sau žioplinėdavę pilies labirintais, tačiau jis turbūt jautė, jog dar 
yra nemažai mįslių, dar nepajudintų magijos klodų. Trečia, būdamas 
mokytoju jis galėjo daryti didžiulę įtaką jauniems burtininkams ir raga- 
noms. Galbūt tokia mintis jam kilo bendraujant su profesoriumi Trimitu, 
kuriam jis buvo toks artimas, kuris akivaizdžiai parodė, kokį vaidmenį 
gali vaidinti mokytojas. Nė minutės neįsivaizduoju, kad Voldemortas 
būtų ketinęs visą gyvenimą praleisti Hogvartse, bet esu įsitikinęs, jog 
jam ši mokykla atrodė esanti puikus verbavimo punktas, vieta, kurioje 
jis galėjo pradėt rinkti savo kariauną. 

— Tačiau jis negavo darbo mokykloje, tiesa? 

— Taip, negavo. Profesorius Dipitas jam paaiškino, kad aštuonioli- 
ka - per jaunas amžius, bet pasiūlė kreiptis po kelerių metų, jeigu dar 
nepraeis noras mokytojauti. 

— Kaip jūs tada jautėtės? — nedrąsiai paklausė Haris. 

— Labai nemaloniai. Armandui aš patariau nepriimti jo, bet nenuro- 
džiau priežasčių, kurias išvardijau tau. Profesorius Dipitas Voldemortą 
labai mėgo ir šventai tikėjo jo sąžiningumu, bet aš nenorėjau, kad Valdo- 
vas Voldemortas būtų mokykloje, ir dar poste, suteikiančiame galios. 

— Kokio darbo jis norėjo? Kokį dalyką norėjo dėstyti? 

Tačiau Haris atsakymą pats atspėjo. 

— Apsigynimą nuo juodosios magijos. Tuo laiku jį dėstė sena profesorė, 
tokia Galatėja Linksmamintė, išbuvusi Hogvartse kone penkiasdešimt 
metų. Taigi Voldemortas išėjo tarnauti į Bordžino ir Berko krautuvę, visi 
mokytojai, taip juo žavėjęsi, jį apgailėjo: kaipgi toks talentingas jaunas 
burtininkas dirbs parduotuvėje... Tačiau Voldemortas nebuvo paprastas 
pardavėjas. Mandagiam, gražiam ir protingam, netrukus jam būdavo 
pavedami ypatingi darbai, kokių galėjai tikėtis tik Bordžino ir Berko 
krautuvėje, kuri, kaip žinai, Hari, prekiauja daiktais, turinčiais nepapra- 
stų galių. Abu partneriai Voldemortą siųsdavo įkalbinėti žmonių, kad 
parduotų jiems savo lobius, ir, kiek žinoma, jam nepaprastai sekėsi. 

— Net neabejoju, - nesusilaikė Haris. 

— Taigi, - šyptelėjo Dumbldoras. - O dabar metas pasiklausyti 
namų elfės, tarnavusios labai senai ir labai turtingai raganai, vardu 
Hepsiba Smit. 

Dumbldoras palietė lazdele buteliuką, kamštis išlėkė, ir jis supylė 
skystį į Minčių koštuvą. 

— Tu pirmas, Hari. 

Haris atsistojęs pasilenkė ir įmerkė veidą į sidabrinę ribuliuojančią 
masę akmeniniame dubenyje. Jis nugarmėjo į juodą nežinią ir atsidūrė 
svetainėje priešais baisingai storą senutę įmantrių rudu peruku ir skaisčiai 

rožiniais plevenančiais apdarais. Ji buvo panaši į tirpstantį rausvą ledų 
tortą. Žiūrėdama į deimantais aptaisytą veidrodėlį, dideliu pūkučiu ji 
pudravosi raudonus kaip aguona skruostus, o smulkiausia ir seniausia, 
kokią tik Hariui teko regėti, namų elfė varstė ant drūtų jos kojų užmautas 
atlasines kurpaites. 

— Paskubėk, Hoke, - įsakė Hepsiba. - Jis žadėjo ateiti ketvirtą, liko 
kelios minutės, o juk nė karto nėra pavėlavęs! 

Ji numetė pūkutį, elfė atsitiesė. Viršugalvis vos siekė kėdės sėdynę. 
Išbalusi sausa oda krito klostėmis kartu su drobės skiaute, kuria ji buvo 
apsigaubusi lyg toga. 

— Kaip aš atrodau? - paklausė Hepsiba, sukiodama galvą prieš veid- 
rodėlį ir žavėdamasi savo atvaizdu. 

— Nuostabiai, ponia, - sucypė Hokė. 

Haris pamanė, kad į Hokės pareigas įeina meluoti sukandus dantis, 
jei ponia duoda tokį klausimą, nes šiaip Hepsiba Smit toli gražu nepa- 
sižymėjo grožiu. 

Suskambėjo durų varpelis, ponia ir elfė pašoko. 

— Greičiau, Hoke, greičiau, jis jau čia! - sušuko Hepsiba, ir elfė iškur- 
nėjo iš kambario, taip prigrūsto visokių daiktų, jog neįsivaizdavai, kaip 
galima jame išlaviruoti nenuverčiant kokio niekučio. Stiklinės vitrinos 
buvo pilnos lakuotų dėžučių, spintos - knygų su įspaustomis aukso 
raidėmis, ant daugybės lentynų stovėjo krištolo rutuliai, žvaigždėlapių 
gaubliai ir nežinia kiek vešlių kambarinių augalų žalvariniuose vazo- 
nuose. Kambarys panėšėjo į magiškos senienų krautuvėlės ir oranžerijos 
hibridą. 

Po valandėlės namų elfė įvedė aukštą jaunuolį. Jo asmenyje Haris 
lengvai atpažino Voldemortą. Jis vilkėjo kuklų juodą kostiumą, plaukai 
buvo kiek ilgesni negu mokyklos laikais, skruostai įdubę, bet visa tai jam 
tiko, atrodė dar gražesnis. Jis lengvai prasibrovė per daiktų džiungles, 
taigi šioje svetainėje aiškiai lankėsi ne pirmą kartą, ir žemai nusilenkda- 
mas brūkštelėjo lūpomis putlią Hepsibos rankutę. 

— Ašjums atnešiau gėlių, - tyliai tarė jis ir ištraukė iš oro rožių puokštę. 

— Ak, šelmi, nereikėjo! - sukvykė Hepsiba, bet Haris pastebėjo, jog 
ant artimiausio staliuko jau laukia stiklo vaza. - Išlepinsi senutę, Tomai. 
Sėskis, sėskis... Kurgi ta Hokė... Ak... 

Namų elfė paknopstom įlėkė nešina padėklu su mažais pyragaičiais 
ir jį padėjo šeimininkei prie alkūnės. 

- Vaišinkis, Tomai, - tarė Hepsiba. - Žinau, kaip mėgsti mano pyra- 
gėlius. Taigi kaip laikaisi? Atrodai išbalęs. Jie tave išnaudoja toje krau- 
tuvėlėje, sakiau šimtą kartų... 

Voldemortas nusišypsojo vien tik lūpomis, Hepsiba, teatrališkai 
mirksėdama, suinkštė: 

— Na, kokia dingstimi šiandien atėjai? 

— Ponas Berkas norėtų užsakyti didesnę partiją goblinų darbo šar- 
vų, - tarė Voldemortas. - Penki šimtai galeonų, jis mano, kad kaina 
daugiau negu... 

— Pala, pala, ne taip greitai, nes pamanysiu, jog tau rūpi tik mano 
žaisliukai! - papūtė lūpas Hepsiba. 

— Aš čia atsiųstas kaip tik dėl jų, - tyliai pasakė Voldemortas. - Esu 
tik beteisis pardavėjas, privalau vykdyti įsakymus. Ponas Berkas nori, 
kad aš pasiteiraučiau... 

- Fu, tas ponas Berkas! - mostelėjo Hepsiba rankele. - Aš tau paro- 
dysiu kai ką, ko niekad nesu rodžiusi ponui Berkui! Ar moki laikyti 
paslaptį? Ar prižadi nesakyti ponui Berkui, kad aš turiu tą daiktą? Jis 
neduotų man ramybės sužinojęs, kad parodžiau tau, bet aš neparduodu, 
nei Berkui, niekam! Tačiau tu, Tomai, įvertinsi jo istoriją, nežiūrėsi, kiek 
galeonų galima už jį gauti... 

— Džiaugsiuosi galėdamas pamatyti viską, ką ponia Hepsiba turi 
man parodyti, - galantiškai tarė Voldemortas, ir Hepsiba mergaitiškai 
sukikeno. 

— Liepiau Hokei atnešti. Hoke, kur tu? Noriu ponui Ridliui parodyti 
mūsų brangiausią lobį... Na, jeigu jau esi čia, atnešk abu daiktus. 

- Štai, ponia, - sucypė namų elfė, ir Haris pamatė, kaip per kambarį, 
tarsi judėtų pačios, artinasi dvi odinės dėžutės, sudėtos viena ant kitos, 
nors jis žinojo, jog jas ant galvos neša nykštukinė namų elfė, sukiodamasi 
tarp staliukų, pufų ir suolelių kojoms pasidėti. 

— Taigi, Tomai, manau, jog tau patiks, - prabilo Hepsiba, paimdama 
dėžutes nuo elfės galvos ir pasidėdama ant kelių. - O, jeigu mano šeima ži- 
notų, kad aš tau rodau... Jie laukia nesulaukia, kada galės pasiglemžti! 

Ji atidarė viršutinę dėžutę. Haris pasilenkė norėdamas geriau matyti. 
Išvydo mažutį auksinį puodelį dailiai išraitytomis ąselėmis. 

- Įdomu, Tomai, ar Žinai, kas tai? Paimk, gerai apžiūrėk! - sušnibždėjo 
Hepsiba. Voldemortas ilgais pirštais išėmė puodelį išjo šilkinio patalėlio. 
Hariui pasirodė, jog jo akyse blykstelėjo raudona ugnis. Godi jo išraiška 
keistai atsispindėjo ir Hepsibos veide, tačiau jos akutės rijo ne puodelį, 
o dailius Voldemorto bruožus. 

— Barsukas, - sumurmėjo Voldemortas, tyrinėdamas išgraviruotą 
puodelio šoną. - Vadinasi, jis... 

- Priklausė Helgai Švilpynei, pats žinai, gudruoli! - sučiauškėjo Hep- 
siba. Ji palinko į priekį gurgždindama korsetus ir gnybtelėjo jam įdubusį 
skruostą. - Nejau neminėjau, jog esu tolima jos giminaitė? Šis daikčiukas 
šeimoje ėjo iš kartos į kartą. Gražus, tiesa? Be to, manoma, kad turi viso- 
kiausių galių, bet aš jų neišbandžiau, tik laikau gražiai ir saugiai... 

Ji numovė puoduką nuo Voldemorto smiliaus ir atsargiai padėjo atgal 
į dėžutę. Dėjo taip susikaupusi, jog nespėjo pastebėti, kaip Voldemorto 
veidu šmėstelėjo šešėlis. 

— O kurgi Hokė? - smagiai tarė Hepsiba. - Nagi, Hoke, šitą gali 
paimti. 

Elfė klusniai paėmė dėžutę su puodeliu, o Hepsiba paėmė ant kelių 
gulėjusią kitą, daug žemesnę dėželę. 

— Manau, Tomai, šitai tau dar labiau patiks, - sukuždėjo ji. - Pasilenk, 
berniuk, ir pamatysi... Aišku, Berkas žino, kad aš jį turiu, iš jo ir pirkau. 
Drįstu teigti, jog po mano mirties norėtų jį atgauti... 

Ji atsegė puošniai raižytą sagtelę ir atvožė dėžutę. Ant raudono aksomo 
gulėjo sunkus auksinis medalionas. 

Voldemortas nekviestas paėmė jį iš dėžutės ir pakėlė prieš šviesą. 

— Klastuolio herbas, - pasakė, kai šviesoje sublizgo išraityta K raidė. 

- Teisingai! - tarė Hepsiba, regis, patenkinta, kad Voldemortas negali 
atitraukti akių nuo medaliono. - Turėjau pakloti siaubingą sumą, bet ne- 
galėjau atsisakyti tokio pirkinio, šitokio lobio, žūtbūt norėjau įsigyti savo 
kolekcijai. Berkas, pasirodo, jį pirko iš kažkokios nuskurėlės, ta tikriausiai 
buvo jį pavogusi, bet neturėjo supratimo apie tikrąją jo vertę... 

Šį kartą Haris neapsiriko: sulig šiais senės žodžiais Voldemorto akys 
tikrai sužibo raudonai, o krumpliai net pabalo, taip jis suspaudė meda- 
liono grandinėlę. 

- Tasai Berkas sumokėjo jai skatikus, na, bet štai... žavu, tiesa? Ir šitam 
medalionui priskiriamos visokiausios galios, bet aš jį tik laikau gražiai 
ir saugiai... 

Ji siekė papuošalo. Hariui net pasirodė, kad Voldemortas neatiduos, 
tačiau vis dėlto grandinėlė išslydo jam pro pirštus ir vėl atsigulė ant 
raudono aksomo. 

— Štai ir viskas, mielas Tomai, tikiuosi, patiko! 

Ji pažvelgė tiesiai jam į akis, ir pirmą kartą kvailoka jos šypsena greitai 
išblėso. 

— Tau kartais ne bloga, mielasis? 

— One, - atsakė Voldemortas. - Viskas gerai. 

— Man pasivaideno... tikriausiai apšvietimas kaltas... - nervingai 
sumurmėjo Hepsiba, ir Haris suprato, jog ir ji spėjo pamatyti raudoną 
blyksnį Voldemorto akyse. - Išnešk, Hoke, ir vėl užrakink. Įprastiniais 
kerais. 

— Laikas grįžti, Hari, - pasakė Dumbldoras. Mažoji elfė ištrepeno su 
dėžutėmis iš kambario, Dumbldoras suėmė Hariui virš alkūnės, ir drauge 
per nebūtį jie pakilo į direktoriaus kabinetą. 

— Po dviejų dienų nuo šios scenelės Hepsiba Smit mirė, - tarė Dumbl- 
doras, atsisėdęs už stalo ir mostu liepęs Hariui irgi sėstis. - Ministerija 
namų elfę Hokę nubaudė už tai, kad ji netyčia užnuodijo vakarinę savo 
ponios kakavą. 

— Nesąmonė! - piktai riktelėjo Haris. 

— Matau, jog esame tos pačios nuomonės, - tarė Dumbldoras. - Iš tiesų 
ši mirtis daug kuo panaši į Ridlių. Abiem atvejais kitas žmogus prisiėmė 
kaltę, žmogus, kuris gerai prisiminė nužudęs... 

— Hokė prisipažino? 

— Ji prisiminė, kaip į kakavos puodelį šeimininkei įbėrė ne cukraus, 
o kažko kito, kas pasirodė esą mirtini ir dar nežinomi nuodai. Buvo nu- 
tarta, jog ji tai padarė netyčia, supainiojo būdama tokia sena... 

— Voldemortas pakeitė jai atmintį, visai kaip Morfinui! 

— Taip, aš irgi taip manau, - tarė Dumbldoras. - Lygiai kaip ir Morfino 
atveju, ministerija buvo linkusi įtarti Hokę... 

— Nesji buvo namųeelfė, - užbaigė mintį Haris. Jis kaip niekada pajuto 
remiąs Hermionos įkurtą Elfų gerovės gynimo draugiją. 

- Visiškai teisingai, - pritarė Dumbldoras. - Ji buvo sena, prisipažino 
kažko įbėrusi į gėrimą, todėl niekas iš ministerijos nesivargino tirti to- 
liau. Panašiai kaip ir ieškodamas Morfino, ją suradau ir ištraukiau tuos 
prisiminimus prieš pat jos mirtį. Tačiau tie prisiminimai neįrodo nieko, 
nebent tai, kad Voldemortas žinojo esant tą puodelį ir medalioną. Hokę 
nuteisus Hepsibos šeima susigriebė, kad nebėra dviejų didžiausių jos 
brangenybių. Jie tai suprato negreit, mat jos turėta ne vieną slėptuvę. 
Ji visad akylai saugojo savo turtą. Tačiau kol jie galutinai įsitikino, kad 
puodelis su medalionu dingo, pardavėjas, dirbęs Bordžinui ir Berkui, jau- 
nuolis, dažnai lankydavęsis pas Hepsibą irją taip apžavėjęs, prapuolė. Jo 
buvę darbdaviai nieko nenutuokė, kur jis galėjo pasidėti, patys stebėjosi. 
Ilgą laiką apie Tomą Ridlį niekas daugiau nieko negirdėjo ir niekas jo ne- 
matė. O dabar, - tarė Dumbldoras, -jei neprieštarauji, Hari, vėl pabrėšiu 

keletą šios istorijos detalių. Voldemortas vėl įvykdė žmogžudystę - ar 
pirmą po Ridlių nužudymo, aš nežinau, bet manau, jog taip. Šį sykį, 
kaip matai, jis žudė ne iš keršto, o dėl naudos. Jam reikėjo tų pasakiškų 
brangenybių, kurias jam parodė toji vargšė jo apžavėta senutė. Kadaise 
jis vagiliavo iš prieglaudos vaikų, vėliau pavogė dėdės Morfino žiedą, o 
dabar paspruko su Hepsibos puodeliu ir medalionu. 

— Bet, - susiraukė Haris, - atrodo beprotybė viskuo rizikuoti, mesti 
darbą dėl kažkokių... 

— Tau gal ir beprotybė, bet ne Voldemortui, - tarė Dumbldoras. - Ti- 
kiuosi, palengva tiksliai suprasi, ką jam reiškė tie daiktai, Hari, bet, 
manau, jau dabar nesunku įsivaizduoti, jog medalioną jis laikė savo 
nuosavybe. | 

— Medalioną galbūt, tačiau kam reikėjo paimti ir puodelį? 

— Jis priklausė dar vienam Hogvartso steigėjui, - atsakė Dumbldo- 
ras. - Man rodos, jį tebetraukė mokykla ir jis negalėjo atsispirti daiktui, 
užimančiam tokią svarbią vietą Hogvartso istorijoje. Tikriausiai buvo 
ir daugiau priežasčių... Turiu vilties ilgainiui jas tau parodyti. O dabar 
tu išvysi paskutinius prisiminimus, daugiau jų nebus, kol tu neparneši 
profesoriaus Trimito prisiminimų. Nuo Hokės epizodo bus praėję de- 
šimt metų, ką per tą dešimtmetį veikė Valdovas Voldemortas, galime 
tik spėlioti. 

Haris vėl atsistojo, nes Dumbldoras jau supylė į Minčių koštuvą tuos 
paskutinius prisiminimus. 

— Kieno jie? - paklausė Haris. 

— Mano, - atsakė Dumbldoras. 

Haris, nėręs paskui Dumbldorą į ribuliuojančią sidabro tyrę, atsidūrė 
tame pačiame kabinete. Ant laktos ramiai miegojo Foksas, už rašomojo 
stalo sėdėjo Dumbldoras, kone toks pat kaip šiandienykštis, tik rankos 
buvo sveikos ir veidas gal ne taip raukšlėtas. Kabinetas skyrėsi tik tuo, 
Jog tą praeities dieną snigo: už tamsaus lango krito melsvos snaigės ir 


gulė ant palangės. 

Jaunesnysis Dumbldoras kažko laukė, ir iš tiesų netrukus nuaidėjo 
beldimas į duris ir Dumbldoras ištarė: 

— Prašom. 

Haris tyliai aiktelėjo. Į kambarį įžengė Voldemortas. Jo bruožai ne- 
buvo tokie, kokius Haris išvydo išnyrant iš akmeninio katilo beveik 
prieš dvejus metus: veidas dar negyvatiškas, nevirtęs kauke, akys dar 
neraudonos, bet jau nebe tas gražuolėlis Tomas Ridlis. Jį lyg būtų kas nu- 
deginęs ir nublukinęs - veidas vaškinis ir keistas, akių obuoliai pasruvę 
krauju, nors pačios akys dar nevirtusios siauručiais plyšeliais, kokiais, 
žinojo Haris, virs vėliau. Vilkėjo ilgą juodą apsiaustą ir buvo išbalęs kaip 
sniegas, spindintis ant jo pečių. 

Dumbldoras niekuo neišsidavė nustebęs. Taigi tikriausiai buvo su- 
sitarta. 

— Labą vakarą, Tomai, - maloniai pasisveikino Dumbldoras. - Gal 
atsisėsi? 

— Dėkui, - tarė Voldemortas ir atsisėdo, regis, į tą pačią kėdę, ant kurios 
prieš valandėlę sėdėjo Haris. - Girdėjau, tapote direktoriumi, - šalčiau 
pridūrė jis. - Ministerija pasirinko tinkamą žmogų. 

— Smagu, kad pritari jos pasirinkimui, - nusišypsojo Dumbldoras. — 
Gal ko nors išgertum? 

— Būtų ne pro šalį. Atkeliavau iš toli. 

Dumbldoras nuėjo prie spintelės, kur dabar jis laiko Minčių koštuvą, 
tačiau tada ji buvo pilna butelių. Įteikęs Voldemortui taurę vyno ir įpylęs 
sau jis grįžo prie stalo. 

— Taigi, Tomai... Kam turėčiau dėkoti už malonumą tave matyti? 

Voldemortas tylėdamas siurbtelėjo vyno. 

— Manęs jau niekas Tomu nevadina, - pagaliau tarė. — Šiuo metu esu 
žinomas kaip... 

- Žinau, kaip esi vadinamas, - nusišypsojo Dumbldoras, - tačiau man, 
bijau, visada būsi Tomas Ridlis. Deja, seni mokytojai erzina tuo, kad nie- 
kaip negali pamiršti savo mokinių jaunystės. 

Jis kilstelėjo taurę lyg siūlydamas tostą, bet Voldemorto veidas buvo 
akmeninis. Tačiau Haris pajuto, kad nuotaika kambaryje šiek tiek pa- 
sikeitė: atsisakydamas kreiptis į Voldemortą jo pasirinktuoju vardu, 
Dumbldoras atėmė iš jo teisę diktuoti susitikimo sąlygas, ir Haris matė, 
jog Voldemortas tai suprato. 

— Keista, kad jūs čia taip užsibuvote, - patylėjęs tarė Voldemor- 
tas. - Visad stebėjausi, kad toks burtininkas kaip jūs nepanoro išeiti iš 
mokyklos. 

— Na, tokiam burtininkui nėra nieko svarbiau, kaip perduoti senovės 
žinias, ugdyti jaunus protus. Jei neklystu, ir pats andai jautei patraukimą 
mokytojauti. 

— Ir tebejaučiu, - tarė Voldemortas. - Man tik smalsu, kodėl jūs... su 
kuriuo taip dažnai tariasi ministerija ir kuriam, atrodo, du kartus siūlytas 
ministro portfelis... 

— Netgi tris, - patikslino Dumbldoras. - Tačiau manęs niekada neviliojo 
karjera ministerijoje. Dar vienas, sakyčiau, mudviejų bendras bruožas. 

Voldemortas be šypsenos palenkė galvą ir gurkštelėjo vyno. Dumbl- 
doras, maloniai tylėdamas, laukė, kol jis prabils. 

— Aš sugrįžau, - pagaliau tarė Voldemortas, - tikriausiai vėliau, negu 
tikėjosi Dipitas. Ir vis dėlto grįžau vėl prašyti to, kas man kadaise buvo 
atsakyta dėl jaunumo. Atėjau prašyti jus, kad leistumėte man grįžti į 
pilį ir dirbti mokytojo darbą. Veikiausiai numanote, jog baigęs mokyklą 
daug mačiau ir daug nuveikiau. Jūsų mokiniams galėčiau parodyti ir 
papasakoti dalykų, kurių jie negautų iš jokio kito dėstytojo. 

Dumbldoras valandėlę žiūrėjo į Voldemortą per taurės viršų. 

— Taip, tikrai Žinau, kad baigęs mokyklą daug matei ir daug nuvei- 
kei, - pasakė jis. - Gandai apie tavo darbus pasiekė ir mūsų mokyklą, 
Tomai. Nenorėčiau nė puse jų tikėti. 

Voldemorto išraiška nepasikeitė. 

— Didybė kelia pavydą, pavydas gimdo pagiežą, pagieža skatina me- 
luoti. Turėtumėt žinoti, Dumbldorai. 

— Ar tai, kuo pats užsiimi, vadini didybe? - lipšniai paklausė Dumbl- 
doras. 

- Žinoma, - atsakė Voldemortas, raudonai blykstelėdamas akimis. - Aš 
eksperimentuoju, praplečiu magijos ribas iki horizontų, kurių ji turbūt 
niekada nesiekė... 

- Tam tikros magijos, - pataisė Dumbldoras. - Tam tikros. O kitokios, 
prašau atleisti, tu apgailėtinai neišmanai. 

Voldemortas pirmą kartą nusišypsojo, - žiauriai vyptelėjo, - tas jo 
šypsnys buvo baisesnis už atviro pykčio grimasą. 

- Senas kaip pasaulis ginčas. Tačiau, kiek to pasaulio regėjau, niekas 
nepatvirtina jūsų garsiojo teiginio, jog meilė stipresnė už manąją magiją, 
Dumbldorai. 

— Galbūt ieškojai ne ten kur reikia, - atrėmė Dumbldoras. 

- Na, tada kur gali būti tinkamesnė vieta tokiems ieškojimams pradėti, 
jeigu ne Hogvartse? Ar leisite man grįžti? Ar leisite pasidalyti žiniomis 
su jūsų mokiniais? Aš pats ir mano talentas jūsų paslaugoms. Galite 
įsakinėti. 

Dumbldoras kilstelėjo antakius. 

— O kas laukia tų, kuriems pats įsakinėsi? Kas ištiks tuos, kurie save 
vadina - bent jau taip girdėjau - Mirties Valgytojais? 

Haris matė: Voldemortas nesitikėjo, kad Dumbldoras žino šitą vardą; 
matė, kaip raudonai vėl sužibo jo akys ir suvirpo gyvatiškos šnervės. 

— Mano draugai, - atsakė jis patylėjęs, - ir be manęs dirbs pradėtąjį 
darbą, tuo neabejoju. 

— Malonu girdėti, kad juos laikai draugais. Man pasirodė, jog jie vei- 
kiau tavo tarnai. 

— Klystate, - atšovė Dumbldoras. 

— Vadinasi, jeigu šiandien nueisiu į, Šerno galvą“, ašjų nerasiu - Noto, 
Rouzjerio, Malsaiberio, Dolohovo - laukiančių, kol tu grįši? Iš tiesų be 


galo ištikimi draugai, jeigu tokį nemalonų žiemos vakarą keliauja su 

tavim tokion tolybėn tik norėdami įsitikinti, ar tau pavyks gauti moky- 
tojo vietą... 

Jokios abejonės - tai, kad Dumbldoras žino, kas tokie jo kompanionai, 
Voldemortui dar labiau nepatiko, bet jis iškart atsikirto: 

— Kaip visada, esate visažinis, Dumbldorai. 

— Oi ne, tik draugiškai pasišneku su vietiniais barmenais, - nerūpes- 
tingai tarė Dumbldoras. - O dabar, Tomai... 

Dumbldoras pastatė savo taurę, atsitiesė krėsle ir įprastu mostu su- 
glaudė pirštų galiukus. 

— Pakalbėkim atvirai. Dėl ko šįvakar atvykai lydimas savo pakalikų 
prašyti darbo, kurio, abu Žinome, tu visai nenori? 

Voldemortas atrodė šaltai nustebęs. 

— Darbo, kurio visai nenoriu? Priešingai, Dumbldorai, aš jo nepapra- 
stai noriu. 

— O, tunori grįžti į Hogvartsą, bet mokytojauti trokšti nė kiek ne labiau 
negu būdamas aštuoniolikos. Koks tavo tikslas, Tomai? Kodėl nors kartą 
neprabilus atvirai? 

Voldemortas nusiviepė. 

- Jeigu nenorite duoti man darbo... 

— Žinoma, nenoriu, - tarė Dumbldoras. — Ir, manau, tu nė trupučio 
nesitikėjai, kad norėsiu. Vis dėlto vėl atėjai ir prašai, vadinasi, turi kaž- 
kokį tikslą. 

Voldemortas atsistojo. Įniršio iškreiptu veidu išvis nebeturėjo pana- 
šumo į Tomą Ridlį. 

— Tai jūsų galutinis Žodis? 

— Taip, - pakilo Dumbldoras. 

— Tada nebeturime apie ką šnekėtis. 

— Tikrai nebeturime, - pasakė Dumbldoras. Jo veidą užliejo liūde- 
sys. - Seniai praėjo tie laikai, kai galėjau išgąsdinti tave degančia spinta 
ar priversti atsakyti už nusikaltimus. O labai norėčiau, Tomai... Labai 
norėčiau... 

Haris vos susilaikė nesušukęs Dumbldorui, kad pasisaugotų, mat 
Voldemorto ranka slystelėjo į kišenę, kur buvo burtų lazdelė, bet ne- 
spėjo — Voldemortas apsisuko ir išėjo, durys užsidarė. 

Haris pajuto, kaip Dumbldoras vėl suspaudė jam ranką. Po valandėlės 
jie stovėjo beveik toje pačioje vietoje, tik ant palangės nebuvo sniego, o 
Dumbldoro ranka buvo pajuodusi ir negyva. 

— Kodėl? - iškart paklausė Haris, žiūrėdamas Dumbldorui į akis. - Ko 
jis sugrįžo? Ar sužinojote? 

— Nujaučiu, bet ne daugiau, - atsakė Dumbldoras. 

— Ką nujaučiate? 

— Pasakysiu, Hari, kai išgausi iš profesoriaus Trimito tuos prisimini- 
mus. Kai turėsi paskutinę dėlionės detalę, tikiuosi, viskas bus aišku... 
abiem. 

Haris nesitvėrė smalsumu. Nors Dumbldoras nuėjo prie durų ir jas 
atidarė, Haris nesiskubino išeiti. 

— Sere, ar jis vėl norėjo apsigynimo nuo juodosios magijos mokytojo 
vietos? Aiškiai nepasakė... 

— O, neabejotinai norėjo, vėlesni įvykiai po mūsų pokalbio tai pa- 
tvirtino. Matai, kai atsakiau Voldemortui tą darbą, joks apsigynimo nuo 
juodosios magijos mokytojas neišbūdavo Hogvartse ilgiau kaip vienus 
mokslo metus. 


DVIDEŠIMT PIRMAS SKYRIUS 


Neįveikiamas kambarys 


Kitą savaitę Haris suko sau galvą, kaip įtikinti Trimitą, kad atiduotų 
tikruosius prisiminimus, bet jokio proto nušvitimo nesulaukė ir jam liko 
vienintelis užsiėmimas, kurio griebdavosi nebežinodamas, ką daryti: 
jis studijavo eliksyrų vadovėlį tikėdamasis, kad Princas gal bus ką nors 
naudingo paskrebenęs kokioje paraštėje, kaip jau buvo ne vieną kartą. 

— Nieko tu ten nerasi, - tvirtai pasakė Hermiona vėlų šeštadienio 
vakarą. 

— Nepradėk, gerai? Jeigu ne Princas, Ronis čia nesėdėtų. 

— Sėdėtų, jeigu tu pirmais metais būtum klausęsis Sneipo, - at- 
šovė ji. 

Haris jos nepaisė - ką tik rado burtažodį Sectumsempra!, pakraigliotą 
paraštėje virš žodžių „Dėl priešų“. Baisiai knietėjo išmėginti, bet nutarė, 
kad prie Hermionos neverta. Tik slapčiomis užlenkė puslapį. 

Jie sėdėjo bendrajame kambaryje priešais židinį. Dar buvo užsilikę 
keli kiti šeštakursiai. Grįžus iš vakarienės kilo nemažas sambrūzdis, mat 
skelbimų lentoje pasirodė pranešimas apie keliavimo oru egzaminų datą. 
Tie, kuriems prieš egzaminą balandžio dvidešimt pirmąją arba tą dieną 
sukaks septyniolika, gali užsirašyti į papildomus praktinius užsiėmimus, 
vyksiančius Kiauliasodyje. Jie bus griežtai prižiūrimi. 

Perskaitęs šią žinią, Ronis išsigando: lig tol jam nepavyko niekur nu- 
kakti oru ir jis bijojo, kad iki egzamino taip ir neišmoks. Hermionai jau du 
kartus pavyko, tad ji labiau pasitikėjo savo jėgomis, o Haris, pasiruošęs 
ar ne, egzamino vis tiek negalėjo laikyti, nes jam septyniolika sukaks tik 
po keturių mėnesių. 

— Tu nors moki keliauti oru! - pavydžiai tarė Ronis. - Jokio vargo 
neturėsi. 

— Man tiktai kartą pavyko, - priminė jam Haris. Pagaliau praeitą pa- 
moką ir jis sugebėjo išnykti ir atsirasti lanko vidury. 

Baisybę laiko sugaišęs kinkų drebinimui, Ronis dabar plūkėsi prie siau- 
bingai sunkaus rašinio, kurį buvo uždavęs Sneipas. Haris su Hermiona 
jau buvo jį parašę. Haris neabejojo gausiąs prastą pažymį, nes nesutiko su 
Sneipo teiginiais, kaip geriausia įveikti Psichus, tačiau dėl to nesikrimto: 
dabar jam labiausiai rūpėjo Trimito prisiminimai. 

— Sakau tau, Hari, kvailas Princas šį sykį nepadės! - garsiau pasakė 
Hermiona. - Vienintelis būdas, jei nori priversti žmogų tau paklusti, yra 
Valdymo kerai, bet jie neteisėti... 

- Pats žinau, —burbtelėjo Haris, nepakeldamas akių nuo knygos. - Štai 
kodėl ieškau ko nors kitoniško. Dumbldoras sako, kad Tiesos eliksy- 
ras — ne išeitis, bet gal yra dar kas nors, koks eliksyras ar kerai... 

— Ne tuo keliu eini, - tarė Hermiona. - Uumbldoras sako, jog tuos 
prisiminimus tik tu gali išgauti. Tai tikriausiai reiškia, jog tu kažkuo 
gali įtikinti Trimitą, o kiti negali. Jis turi omenyje ne kokį eliksyrą, jo 
kiekvienas gali įpilti... 

— „Agresivumas“ ar „agresyvumas? - paklausė Ronis, kratydamas 
plunksną ir spoksodamas į savo pergamentą. - Ką čia ta plunks- 
na rašo? 

- „Agresyyyvumas“, - atsakė Hermiona, prisitraukdama Ronio raši- 
nį. - Ir „augūras', O ne „auguras“. Kokia ta tavo plunksna? 

— Rašybos taisomoji, pirkta iš Fredžio ir Džordžo. Ko gera, kerai baigia 
išsivadėti... 

— Tikriausiai, - tarė Hermiona, rodydama į rašinio antraštę, - nes 
mums buvo liepta rašyti, kaip įveikti Psichus, ne Pliurzius, be to, neprisi- 
menu, kad būtum pakeitęs savo pavardę į „Runilį Vazlibą“. 

— One! - pakraupo Ronis. - Tik nesakyk, kad viską turėsiu per- 
rašyti! 

- Nieko baisaus, pataisysim, - nuramino jį Hermiona, išsitraukdama 
lazdelę. 

- Aš tave dievinu, Hermiona, - pareiškė Ronis ir paniręs į krėslą ėmė 
trinti pavargusias akis. 

Hermiona švelniai paraudo. 

- Žiūrėk, kad Levanda neišgirstų tokių žodžių. 

- Žiūrėsiu, - sumurmėjo Ronis. - O gal ir ne... tada ji mane pames. 

— Kodėl pats jos nemeti, jeigu nori užbaigti šitą istoriją? - paklau- 
sė Haris. 

- Ar pats esi ką nors pametęs? - atkirto Ronis. - Tu su Čo papras- 
čiausiai... 

— Išsiskyrėme, ir viskas, — pasakė Haris. 

— Būtų gerai, kad ir mudviem su Levanda taip atsitiktų, - niūriai su- 
niurnėjo Ronis, žiūrėdamas, kaip Hermiona tylėdama baksi lazdelės 
galu visus klaidingai parašytus žodžius ir jie patys lape išsitaiso. - Bet 
kuo dažniau apie tai užsimenu, tuo pasiučiau ji kabinasi į mane. Kaip 
koks milžinas aštuonkojis. 

- Še, - po dvidešimties minučių Hermiona atkišo Roniui ištaisy- 
tą rašinį. 

- Milijonas ačiū, - padėkojo Ronis. - Gali paskolinti savo plunksną 
išvadai parašyti? 

Haris, Netikro Princo užrašuose kol kas neradęs nieko sau naudingo, 
apsidairė; bendrajame kambaryje buvo likusi vien jų trijulė, Semas išėjo 
į bendrabutį keikdamas Sneipą ir jo užduotą rašinį. Buvo tylu, tik sprag- 
sėjo židinyje malkos ir skrebėjo Hermionos plunksna, kuria Ronis rašė 
paskutinę pastraipą. Haris žiovaudamas užvertė Princo knygą, kai... 

Trekšt. 

Hermiona aiktelėjo, Ronis ant savo pergamento išvertė rašalo bute- 
liuką, Haris sušuko: 

- Padaras! 

Namų elfas žemai nusilenkė ir, spoksodamas į kojų pirštus, kreipėsi: 

- Šeimininkas liepė nuolat pranešinėti, ką veikia jaunasis Smirdžius, 
todėl Padaras atvyko... 

Trekšt. 

Šalia Padaro išdygo Dobis su nusmukusiu ant ausies megztu arbati- 
nuko gaubtu. 

— Hari Poteri, Dobis irgi padeda! -suspigo jis, atšiauriai dėbtelėdamas 
į Padarą. - Padaras turėtų Dobiui pasakyti, kada ruošiasi pas Harį Poterį, 
kad jie abu galėtų pranešti naujienas! 

— Kas čia dabar? - paklausė Hermiona, apstulbinta netikėto namų elfų 
pasirodymo. - Kas vyksta, Hari? 

Haris dvejojo, mat Hermionai nebuvo sakęs, kad Padarui ir Dobiui 
pavedė sekti Smirdžių, - ji taip jautriai rūpinosi elfų teisėmis... 

— Na... jie seka Smirdžių dėl manęs, - atsakė Haris. 

— Dieną naktį, - sugergždė Padaras. 

— Hari Poteri, Dobis jau savaitę nemiega! - svyruodamas išdidžiai 
pasigyrė Dobis. 

Hermiona pasipiktino. 

— Tu tiek nemiegojęs, Dobi? Bet, Hari, nejaugi tu jam liepei... 

- Žinoma, neliepiau, - skubiai patikino ją Haris. - Dobi, tau galima 
miegoti, aišku? Na, bet ar sužinojote ką nors svarbaus? - paklausė jis, 
kol neįsikišo Hermiona. | 

- Ponaitis Smirdžius bendrauja su aristokratais, kaip ir dera jo kil- 
mei, - sušvokštė Padaras. - Jo bruožai primena taurų mano ponios veidą, 
o manieros visai kaip... 

— Drakas Smirdžius - nedoras berniūkštis! - piktai suriko Dobis. - La- 
bai blogas, jis... jis... 

Sudrebėjęs nuo arbatinuko bumbulo iki pirštų galų, jis puolė prie 
židinio lyg ketindamas šokti į ugnį; Haris, nėmaž nenustebęs dėl tokios 
galimybės, spėjo sugriebti jį per pusiaują. Valandėlę Dobis spardėsi, bet 
paskui nurimo. 

— Dėkui, Hari Poteri, - atsiduso jis. - Dobiui vis dar sunku kalbėti apie 
buvusius šeimininkus. 

Haris paleido jį. Dobis pasitaisė arbatinuko gaubtą ir piktai pasakė 
Padarui: 

— Tegul Padaras žino, jog Drakas Smirdžius namų elfui nėra geras 
šeimininkas! 

— Taip, mes visai nenorime girdėti, kaip tu įsimylėjęs Smirdžių, - tarė 
Haris Padarui. - Greičiau pasakok, ką jis iš tiesų veikia. 

Padaras įtūžęs vėl nusilenkė. 

— Ponaitis Smirdžius valgo didžiojoje salėje, miega požemio bendra- 
butyje, lanko įvairiausių dalykų pamokas... 

— Dobi, tu pasakok, - pertraukė Padarą Haris. - Ar jis nevaikšto, kur 
uždrausta? 

— Hari Poteri, pone, - sucypė Dobis, žybtelėdamas akimis kaip kuku- 
liais, - kiek Dobiui žinoma, berniūkštis Smirdžius nepažeidinėja jokių 
taisyklių, bet vis tiek jį sunku susekti. Jis dažnai lankosi aštuntame aukšte 
kartu su visokiais mokiniais, kurie eina sargybą, kol jis būna... 

— Kambaryje iki pareikalavimo! - Haris tvojo sau per kaktą Princo 
eliksyrų vadovėliu. Hermiona ir Ronis išsižiojo. — Štai kur jis amžinai 
prapuola! Štai kur viską daro... ką daro. Garantuotai todėl jo ir nematyti 
Plėšiko plane. Iš tikrųjų plane nė karto nesu matęs Kambario iki parei- 
kalavimo. 

— Gal plėšikai nė nežinojo, kad toks yra, - suabejojo Ronis. 

— Man rodos, tai ir yra to kambario magija, - tarė Hermiona. - Jei jis 
nori, kad niekas apie jį nežinotų, ir nežinos. 

— Dobi, ar tau pavyko įsmukti į vidų ir pamatyti, ką Smirdžius ten 
veikia? - nekantriai paklausė Haris. 

— Ne, Hari Poteri, neįmanoma, - atsakė Dobis. 

— Įmanoma, - nesutiko Haris. - Pernai Smirdžius buvo pas mus įsi- 


brovęs, taigi ir aš galėsiu patekti ten ir ji pašnipinėti. 

— Manau, negalėsi, - lėtai pasakė Hermiona. - Juk Smirdžius tiksliai 
žinojo, kam panaudojome tą kambarį, nes išpliurpė ta kvaiša Marieta. 
Tau kambario reikėjo slaptam DK štabui, jis tam ir pasitarnavo. Tačiau tu 
nežinai, kuo kambarys tampa Smirdžiui įėjus, todėl nežinai, ko prašyti, 
į kąjis turėtų pasiversti, kad įeitum. 

— Ką nors sugalvosiu, - numojo Haris. - Puikiai pasidarbavai, Dobi. 

- Ir Padaras puikiai pasidarbavo, - švelniai tarė Hermiona, bet Padaras, 
nėmaž nejausdamas dėkingumo jai, nusuko savo išvirtusias raudonas 
akis ir sukvarkė į lubas: 

— Purvakraujė drįso užkalbinti Padarą, Padaras apsimes negirdėjęs... 

— Nyk iš čia, - liepė elfui Haris, ir Padaras, paskutinį kartą žemai nu- 
silenkęs, išnyko oru. - O tu, Dobi, eik pamiegoti. 

— Dėkui, pone Hari Poteri! - laimingas sucypė Dobis ir taipgi dingo. 

— Na, kaip jums patinka? - linksmai paklausė Haris Ronį ir Hermio- 
ną, kai elfų nebeliko. - Mes žinome, kur vaikšto Smirdžius! Pagaliau jį 
pričiupome! 

— Ką gi, nuostabu, - niūriai pritarė Ronis, šluostydamas rašalo balą, 
kuri neseniai buvo beveik baigtas rašinys. Hermiona prisitraukė per- 
gamentą ir ėmė burtų lazdele siurbti rašalą. 

— O ką reiškia „su visokiais mokiniais“? - paklausė Hermiona. - Kiek 
yra tų jo bendrininkų? Juk jis negali patikėti savo darbo dideliam 
būriui... 

- Tikrai keista, - susiraukė Haris. - Girdėjau, kaip Niurzgai sakė, kad 
ne jo, Niurzgos, reikalas, ką jis veikia. Tada ką jis kalba tiems visiems... 

Haris nutilo įbedęs akis į ugnį. 

— Dieve, koks kvailas buvau, - tyliai pasakė. - Juk aišku kaip dieną, ar 
ne? Požemyje buvo visas katilas. Per tą pamoką jis galėjo pasisemti... 

— Ko pasisemti? - nesuprato Ronis. 

— Multisulčių eliksyro. Jis pavogė Multisulčių eliksyro, kurį mums 
rodė Trimitas per savo pirmąją apsigynimo nuo juodosios magijos pa- 
moką. Smirdžių saugo visai ne būrys mokinių... kaip visada, jį saugo tik 

Niurzga ir Gylys... viskas sutampa! - Haris pašokęs ėmė vaikščioti po 
kambarį. - Jie tokie kvaili, kad vykdys visus jo įsakymus net nežinodami, 
kąjis sumanęs. Bet Smirdžius nenori, kad juos kas pamatytų stypsančius 
prie Kambario iki pareikalavimo, todėl sugirdo jiems Multisulčių elik- 
syro, kad įgautų svetimą išvaizdą. Tos dvi panelės, su kuriomis mačiau 
jį kvidičo rungtynių dieną... Tai buvo Niurzga ir Gylys! 

— Nejau nori pasakyti, kad ta maža mergytė, kurios svarstykles su- 
taisiau... - sušnibždėjo Hermiona. 

— Na, žinoma! - sušuko Haris. - Žinoma! Smirdžius tikriausiai buvo 
viduje, todėl ji išmetė svarstykles, kad... Ką čia dabar šneku? Jis išmetė 
svarstykles įspėdamas Smirdžių neiti laukan, nes koridoriuje pavojus! 
Dar buvo mergaitė, kuriai iškrito rupūžių kurkulų puodas! Visą laiką 
eidavom pro Smirdžių nieko neįtardami. 

— Cha, Gylį su Niurzga jis paverčia mergaitėmis? - nusižvengė Ro- 
nis. - Rupke... Nenuostabu, jog jie neatrodo laimingi. Keista, kad nepa- 
siunčia jo kuo toliau. 

- Kaip jie gali pasiųsti, jeigu jis jiems parodė savo Tamsos ženklą, - pa- 
aiškino Haris. 

— Hm... Mes nežinome, ar išvis yra toks Tamsos ženklas, - suabejojo 
Hermiona. Suvyniojusi pergamentą atidavė Roniui, kol rašinys daugiau 
nenukentėjo. 

— Pamatysime, - tvirtai tarė Haris. 

— Be abejo, - rąžydamasi atsistojo Hermiona. - Tačiau, Hari, labai ne- 
įsijausk, nes man vis tiek atrodo, kad į Kambarį iki pareikalavimo nepa- 
teksi tol, kol nežinosi Smirdžiaus sugalvotos jo paskirties. Ir dar, manau, 
neturėtum pamiršti, - rimtai pažvelgė į Harį Hermiona, dėdamasi ant 
pečių kuprinę, - jog šiuo metu tau labiausiai turėtų rūpėti, kaip išgauti 
iš Trimito tuos prisiminimus. Labanaktis. 

Haris nulydėjo ją akimis nelabai patenkintas. Užsidarius bendrabučio 
durims, jis atsisuko į Ronį. 

— O tau kaip atrodo? 

— Norėčiau keliauti oru kaip namų elfas, - atsakė Ronis, žiūrėdamas į 
tašką, kuriame dingo Dobis. - Nereiktų sukti galvos dėl to egzo. 

Haris naktį miegojo prastai. Valandų valandas spėliojo, kokiam 
tikslui Smirdžius naudoja Kambarį iki pareikalavimo ir ką jis, Haris, 
išvys jame kitą dieną, mat, nesvarbu, ką sakė Hermiona, Haris ne- 
abejojo: jeigu Smirdžius įstengė matyti DK štabą, ir jis įstengs matyti 
Smirdžiaus... ką taip? Susitikimų vietą? Slaptavietę? Sandėlį? Dirbtu- 
vę? Hario protas karštligiškai darbavosi, o į sapnus, kai jis pagaliau 
užmigo, be paliovos lindo Smirdžius, bet paskui jis pasivertė Trimitu, 
o tas - Sneipu... 

Rytą Haris pusryčiavo kupinas šviesių lūkesčių - prieš apsigynimą 
nuo juodosios magijos turėjo laisvą pamoką, per ją ir ketino įsibrauti į 
Kambarį iki pareikalavimo. Hermiona pabrėžtinai nerodė susidomėjimo 
pašnibždomis aiškinamais jo planais, kaip pakliūti į tą kambarį; Harį tai 
erzino, nes norėdama ji būtų galėjusi jam labai padėti. 

— Klausyk, - tarė jis, uždėdamas ranką ant „Magijos žinių“, ką tik 
atneštų jai pašto pelėdos, kad ji nespėtų atsiversti ir pasislėpti už laik- 
raščio. - Trimito aš nepamiršau, bet neįsivaizduoju, kaip iš jo išpešti tuos 
prisiminimus, o kol man nešovė į galvą jokia išganinga mintis, kodėl 
negaliu išsiaiškinti, ką veikia Smirdžius? 

— Jau sakiau, jog turi Trimitą įtikinti, - ėmė aiškinti jam Hermiona. - Ne 
kaip nors jį apmulkinti ar užburti, nes Dumbldoras tai būtų padaręs per 
sekundę. Užuot trynęsis prie Kambario iki pareikalavimo, - ištraukė ji 
laikraštį ir išskleidė, - verčiau eik susirask Trimitą ir bandyk kreiptis į 
jo gerą širdį. 

— Rašo apie kokius nors pažįstamus? - paklausė Ronis, Hermionai 
ėmus žiūrinėti dienraštį. 

— Taip! - atsakė Hermiona, ir Haris su Roniu paspringo. - Bet nieko 
baisaus, jis nemirė. Mandangas suimtas ir išsiųstas į Azkabaną! Kažkas 
apie tai, kad bandė įsilaužti į namus pasivertęs Žemesniąja forma. Dar 
pradingo kažkoks Oktavijus Pipiras... Oi, koks siaubas, devynerių metų 

berniukas suimtas už pasikėsinimą į savo senelius, manoma, kad buvo 
užburtas Valdymo kerais... 

Jie baigė pusryčiauti tylėdami. Hermiona išsiskubino į senovės runų 
pamoką, Ronis nuėjo į bendrąjį kambarį baigti rašinio apie kovą su Psi- 
chais išvados, o Haris ėmė lipti į aštuntą aukštą. Jo tikslas buvo sienos 
plotas priešais gobeleną, kuriame Barnabas Besmegenis trolius mokė 
baleto pagrindų. 

Atsidūręs tuščiame koridoriuje, Haris apsigaubė neregimuoju ap- 
siaustu, tačiau visai be reikalo, nes aštuntame aukšte irgi nebuvo nė gyvos 
dvasios. Haris nežinojo, kada didesnė galimybė patekti į Kambarį iki 
pareikalavimo: ar kai Smirdžius viduje, ar kai jo nėra. Na, bent pirmojo 
bandymo neapsunkins Niurzga arba Gylys, vaidinantis vienuolikmetę 
mergaitę. 

Priėjęs vietą, kur turėjo slypėti Kambarys iki pareikalavimo, Haris 
užsimerkė. Žinojo, ką daryti, pernai išsipraktikavo. Susikaupęs galvojo 
vieną mintį: „Man reikia pamatyti, ką čia veikia Smirdžius... Man reikia 
pamatyti, ką čia veikia Smirdžius... Man reikia pamatyti, ką čia veikia 
Smirdžius...“ 

Tris kartus praėjo pro tą vietą, pagaliau iš susijaudinimo besidaužančia 
širdimi atsimerkė - nieko, ta pati tuščia, nyki siena. 

Žengęs artyn pastūmė. Akmuo nekrustelėjo. 

— Gerai, - garsiai tarė Haris. - Gerai. Aš ne taip galvojau. 

Pamąstęs vėl ėmė eiti užsimerkęs ir susikaupęs kartojo mintyse: „Man 
reikia pamatyti vietą, kur Smirdžius slapčia ateina... Man reikia pamatyti 
vietą, kur Smirdžius slapčia ateina...“ 

Tris kartus apsisukęs vėl viltingai atsimerkė. 

Jokių durų. 

— Oi, gana, - piktai metė jis sienai. - Juk aiškiai pasakiau. Na, gerai... 

Ilgai galvojęs vėl leidosi pasieniu. 

„Man reikia, kad tu taptum vieta, kuria tampi Drakui Smirdžiui...“ 


į 


364 


XXI + NEĮVEIKIAMAS KAMBARYS 


Tris kartus apsisukęs ne iš karto atsimerkė, ilgokai klausėsi lyg 
laukdamas atsirandant durų. Bet nieko neišgirdo, tik už langų čirpavo 
paukšteliai. Jis atsimerkė. 

Jokių durų. 

Haris nusikeikė. Kažkas suriko. Grįžtelėjęs pamatė už kampo nu- 
kurnant būrelį pirmakursių, matyt, išsigandusių, ar nebus susidūrę su 
kažkokia keikūne šmėkla. 

Visą valandą Haris bandė visaip dėlioti sakinį: „Man reikia pamatyti, 
ką viduje veikia Drakas Smirdžius“, bet pagaliau turėjo pripažinti, kad 
Hermiona veikiausiai teisi: kambarys tiesiog nenori jam atsiverti. Piktas 
ir išvargęs, jis nusiplėšė neregimąjį apsiaustą, įgrūdo į kuprinę ir nuėjo 
į apsigynimo nuo juodosios magijos pamoką. 

— Vėl pavėlavai, Poteri, - šaltai pasakė Sneipas, kai Haris įpuolė į žva- 
kėmis apšviestą kabinetą. - Dešimt taškų iš Grifų Gūžtos. 

Haris nusiviepė Sneipui ir klestelėjo ant kėdės šalia Ronio; pusė moki- 
nių stovėdami dar dėliojosi knygas ir reikmenis, taigi jis, galima sakyti, 
visai nepavėlavo. 

— Prieš pradėdamas noriu gauti iš jūsų rašinius apie Psichus, - tarė 
Sneipas, nerūpestingai mostelėdamas lazdele. Dvidešimt penki perga- 
mento ritinėliai nuskriejo oru ir dailiai sugulė į krūvą ant jo rašomojo 
stalo. - Turiu vilties, kad jie bus geresni už tas nesąmones, kurias turėjau 
pakęsti skaitydamas apie pasipriešinimą Valdymo kerams. O dabar atsi- 
verskite... Kas yra, Finiganai? 

— Sere, - kreipėsi Semas, - man įdomu, kaip galima atskirti vaiduoklį 
nuo Žemesniosios formos? Mat „Žiniose“ kažkas buvo apie vieną Že- 
mesniąją formą... 

— Ne, nebuvo, - abejingai tarė Sneipas. 

— Bet, sere, girdėjau kalbant... 

- Jeigu būtum atidžiai perskaitęs minėtąjį straipsnį, pone Finiganai, 
žinotum, jog vadinamoji Žemesnioji forma tebuvo nusmurgęs vagis, 
vardu Mandangas Flečeris. 

+ — Maniau, Sneipas ir Mandangas vienoje pusėje? - sumurmėjo Haris 
Roniui ir Hermionai. - Negi jam negaila, kad Mandangas suimtas? 

— Tačiau šiuo klausimu, atrodo, Poteris turi ką pasakyti, - staiga pra- 
bilo Sneipas, įsmeigdamas į Harį juodas akis. - Paklauskime Poterį, kaip 
atskirti Žemesniąją formą nuo vaiduoklio. 

Visi atsisuko į Harį, o jis skubiai bandė prisiminti, ką jam kalbėjo 
Dumbldoras tą vakarą, kai jie išsiruošė pas Trimitą. 

— Aaa... na, vaiduokliai peršviečiami... 

— O, puiku, - vyptelėjo Sneipas. - Akivaizdu, kad beveik šešeri magijos 
mokslo metai tau nepraėjo veltui, Poteri. Vaiduokliai iš tiesų peršviečiami. 

Pensė Parkinson spigiai nusijuokė. Kiti šaipėsi. Giliai įkvėpęs, Haris 
ramiai kalbėjo toliau, nors širdis virte virė: 

— Taip, vaiduokliai peršviečiami, tačiau Žemesniosios formos yra nu- 
mirėliai, ar ne? Taigi jie kūniški... 

- Penkerių metų vaikas tiek pat pasakytų, - metė Sneipas. - Žemesnioji 
forma - tai lavonas, atgaivintas juodosios magijos kerais. Jis nėra gyvas, 
tik vykdo burtininko valią tarsi kokia marionetė. Šmėkla, kaip, tikiuosi, 
iki tol jau įsisąmoninote, yra iškeliavusios sielos atspindys žemėje... Ir, 
aišku, kaip išmintingai nurodė mums Poteris, peršviečiama. 

— Tai, ką Haris pasakė, labai naudinga norint juos atskirti! - sušuko 
Ronis. - Susidūrę tamsiame skersgatvyje su tokiu pavidalu, tikriausiai 
patikrinsime, ar jis kūniškas, bet neklausime: „Atsiprašau, ar kartais 
nesate iškeliavusios sielos atspindys?“ 

Mokiniai ėmė juoktis, bet juos bemat užčiaupė Sneipo žvilgsnis. 

— Grifų Gūžtai nubraukiu dar dešimt taškų, - paskelbė Sneipas. - Iš 
Ronaldo Vizlio nieko intelektualesnio ir nesitikiu - šis berniukas toks 
kūniškas, jog nesugeba nė colio nukeliauti oru. 

— Ne! - sušnypštė Hermiona, kai Haris jau norėjo piktai kažką atkirs- 
ti. - Beprasmiška, tik gautum arešto, ir viskas! 

— Dabar atsiverskite du šimtai tryliktą puslapį, - paliepė Sneipas. - Ir 
perskaitykite pirmas dvi pastraipas apie Nukryžiavimo kerus... 

Visą pamoką Ronis buvo be ūpo. Po skambučio prie Hario su Roniu 
prisistatė Levanda (Hermiona paslaptingai išgaravo) ir ėmė visaip kone- 
veikti Sneipą, kam jis tyčiojosi iš Ronio nesėkmių mokantis keliauti oru, 
bet Ronis tik dar labiau suirzo ir jos atsikratė su Hariu įėjęs į berniukų 
tualetą. 

— Bet Sneipas teisus, ar ne? - tarė Ronis, žiūrėdamas į suskilusį veid- 
rodį. - Abejoju, ar man verta laikyti egzaminą. Niekaip negaliu perprasti 
to keliavimo oru. 

— Gal pabandyk papildomai pasitreniruoti Kiauliasodyje, pažiūrėsi, 
kas iš to išeis, - patarė Haris. - Šiaip ar taip, bus įdomiau negu bandyt 
pakliūti į tą kvailą lanką. O tada, jeigu dar nebūsi patenkintas rezulta- 
tais, galėsi egzaminą atidėti ir laikyti vasarą kartu su manimi... Mirta, 
čia berniukų tualetas! 

Mergaitės dvasia pakilo iš tualeto kabinos jiems už nugarų ir nuskriejo 
spoksodama į juos pro storus apskritus akinius. 

— A, čia jūs abu, - gailiai ištarė. 

— O ko tu tikėjaisi? —- paklausė Ronis, žiūrėdamas į ją veidrodyje. 

— Nieko, - atsakė Mirta, abejingai krapštydama spuogą ant smak- 
ro. — Jis žadėjo ateiti manęs aplankyti, na, bet ir tu sakei retkarčiais užsuk- 
siąs... - priekaištingai dėbtelėjo ji į Harį. - O aš tavęs nemačiau mėnesių 
mėnesius. Jau išmokau nieko per daug nesitikėti iš berniukų. 

— Maniau, tu gyveni tame mergaičių tualete? - pasiteisino Haris, jau 
ne pirmus metus plačiu lanku apeinantis minėtąjį tualetą. 

— O taip, - gūžtelėjo ji, - tačiau nereiškia, kad aš negaliu lankytis kitose 
vietose. Prisimeni, kartą atskridau pas tave, kai tu maudeisi? 

— Kur neprisiminsi, - burbtelėjo Haris. 

— Bet aš maniau, kad jam patinku, - pasiskundė ji. - Gal jeigu abu 
išeitumėte, jis dar sugrįžtų... Tarp mūsų tiek daug bendra. Jis tikrai tą 
pajuto... 

Ir ji ilgesingai pažiūrėjo į duris. 

„- Sakai, tiek daug bendra? - nusišaipė Ronis. - Nori pasakyti, kad jis 
irgi gyvena kanalizacijos vamzdyje? 

— Ne, - atšovė Mirta. Jos balsas gaudžiai atsimušė į plytelėmis iškli- 
juotas sienas. - Noriu pasakyti, kad jis irgi jautrus, kiti jį skriaudžia, jis 
jaučiasi vienišas, su juo niekas nesikalba. Jis nebijo rodyti savo jausmų 
ir verkti! 

- Čia lankosi berniukas verksnys? - susidomėjo Haris. - Kokio 
amžiaus? 

— Nesvarbu! - atsakė Mirta, įsmeigusi ašarotas akis į Ronį. Tas išsi- 
šiepė. — Pažadėjau niekam nesakyti ir tą paslaptį nusinešiu į... 

- Juk ne į kapą, ką? - prunkštelėjo Ronis. - Nebent į kanalizaciją... 

Mirta piktai suklykė ir nėrė atgal į klozetą, net vanduo ištiško. Erzin- 
damas Mirtą, Ronis, atrodo, pralinksmėjo. 

— Gerai sakai, - tarė užsidėdamas kuprinę. - Pirma pasitreniruosiu 
Kiauliasodyje, tada žiūrėsiu dėl egzamino... 

Taigi kitą savaitę Ronis prisidėjo prie Hermionos ir kitų šeštakursių, 
kuriems iki egzamino, būsiančio po dviejų savaičių, sukaks septyniolika. 
Haris gerokai pavydėjo jiems matydamas, kaip visi rengiasi į miestelį: jis 
pasigedo tų išvykų, o diena buvo nuostabiai pavasariška, viena pirmųjų 
tikrai giedrų dienų. Tačiau jis nutarė tuo laiku vėl pamėginti įsibraut į 
Kambarį iki pareikalavimo. 

— Protingiau būtų, - pareiškė Hermiona, kai jis hole jai ir Roniui 
pasisakė apie savo ketinimus, - jeigu Žygiuotum į Trimito kabinetą ir 
bandytum gauti prisiminimus. 

— Aš ir bandau! - piktai pasakė Haris. Ir nemelavo. Tą savaitę po 
kiekvienos nuodų ir vaistų pamokos jis stengdavosi Trimitą pagauti, bet 
eliksyrų meistras taip mikliai pabėgdavo iš požemio, kad Haris nieko 
nepešdavo. Du kartus jis ėjo ir beldėsi į jo kabinetą, bet niekas neatsi- 
liepė, nors antrąjį kartą Haris neabejojo išgirdęs, kaip pritildomas senas 
gramofonas. 


368 


XXI + NEĮVEIKIAMAS KAMBARYS 


— Jis nenori su manim kalbėtis, Hermiona! Supranta, kad noriu atsi- 
durti su juo dviese, ir neketina šito leisti! 

— Ką gi, vis tiek turi toliau mėginti, ar ne? 

Nedidelė mokinių eilė, slenkanti pro Filčą, visus baksnojantį tuo savo 
Paslapčių ieškikliu, pasistūmėjo kelis žingsnius, ir Haris nieko neatsakė 
bijodamas, kad ūkvedys neišgirstų. Jis palinkėjo Roniui ir Hermionai sėk- 
mės, tada apsisuko ir ėmė lipti marmuriniais laiptais nutaręs, nors ir ką 
kalbėjo Hermiona, valandą ar dvi skirti Kambariui iki pareikalavimo. 

Kai jau niekas negalėjo pamatyti iš holo, Haris išsitraukė Plėšiko 
planą.ir neregimąjį apsiaustą. Pasislėpęs po juo palietė planą lazdele 
ir sumurmėjo: „Iškilmingai prisiekiu, kad neketinu daryti nieko gero“. 
Tada ėmė jį nagrinėti. 

Buvo sekmadienio rytas, todėl kone visi mokiniai sėdėjo bendruo- 
siuose kambariuose, Grifų Gūžta viename bokšte, Varno Nagas kitame, 
Klastūnynas požemyje, o Švilpynė pusrūsyje, netoli virtuvių. Šen ten 
koks taškelis sušmėžuodavo bibliotekoje ar kur nors koridoriuje... Keli 
mokiniai vaikščiojo kieme. O štai aštunto aukšto koridoriuje vienas sto- 
vėjo Gregoris Gylys. Kambario iki pareikalavimo nė ženklo, bet Haris 
dėl to nesijaudino: jeigu Gylys ten stypso, vadinasi, kambarys atviras, 
rodo planas ar ne. Todėl jis bėgte pasileido laiptais aukštyn, o atsidūręs 
koridoriuje ėmė sėlinti patyliukais. Pamatė tą pačią mergytę su svars- 
tyklėmis, kuriai prieš dvi savaites maloniai padėjo Hermiona. Priėjęs 
prie pat jos pašnibždėjo: 

— Labas... kokia tu gražutė. 

Gylys persigandęs suspiegė, paleido iš rankų svarstykles ir nurūko. 
Dingo už kampo koridoriuje dar nenutilus svarstyklių aidui. Juokda- 
stovi nustėręs, suvokdamas, kad prisiartino nepageidaujamas asmuo, 
ir nedrįsdamas išeiti. Apsalęs nuo savo galios, Haris bandė prisiminti, 
kokių žodžių derinių dar nėra bandęs. 

" Tačiau jo nuotaika greitai subjuro. Po pusvalandžio, kai jis išmėgino 
įvairiausius prašymo atsiverti variantus, sienoje durų taip ir neatsirado. 
Harį apėmė visiška neviltis: Smirdžius gal už kelių žingsnių nuo jo, bet 
Haris ir toliau neturi menkiausio supratimo, ką tasai ten veikia. Haris 
įsibėgėjęs spyrė į sieną. 

- Ech! 

Pamanė, kad lūžo pirštas. Suspaudęs jį ėmė strakalioti ant vienos 
kojos. Apsiaustas nuslydo. 

— Haris? 

Jis staigiai gręžėsi, bet apvirto. Ir kaip nustebo pamatęs artėjant Tonks. 
Galėjai pamanyti, kad ji kasdien vaikšto šiuo koridoriumi. 

— Ką čia darai? - paklausė Haris atsistojęs. Ir kodėl ji visada užeina jį 
tysantį ant grindų? 

- Ėjau pas Dumbldorą, - paaiškino Tonks. 

Hariui ji pasirodė baisi: sulysusi kaip šakalys, plaukai išvis bespalviai. 

— Jo kabinetas ne čia, - pasakė Haris. - Priešingoje pilies pusėje, už 
chimeros... 

— Žinau. Bet jo neradau. Tikriausiai vėl išvykęs. 

— Nejaugi? - Haris atsargiai pristojo užgautąja pėda. - Klausyk, o tu 
nežinai, kur jis dedasi? 

— Ne, - atsakė Tonks. 

— Ko tau išjo reikėjo? 

— Nieko ypatingo, - tarė Tonks, pešiodama atspurusį apsiausto ranko- 
vės kraštą. - Pamaniau, gal jis žino, kas vyksta. Girdėjau visokių kalbų... 
Apie nukentėjusius Žmones... 

— Taip, žinau, laikraščiai rašo. Vaikiūkštis kėsinosi nužudyti... 

— „Magijos žinios“ dažnai atsilieka nuo gyvenimo, - pasakė Tonks, 
regis, jo neišgirdusi. - Ar šiomis dienomis tau niekas neparašė? Iš 
brolijos? 

— Niekas iš brolijos man daugiau neberašo. Nuo tos dienos, kai 
Sirijus... 

Jos akyse sužibo ašaros. 

- Atsiprašau, - sutriko jis. - Supranti, man irgi jo labai stinga... 

— Ką? - murmtelėjo Tonks tarsi be nuovokos. - Iki pasimatymo, 
Hari. 

Staigiai apsisukusi ji nuėjo koridoriumi, Haris lydėjo ją akimis. Po 
valandėlės apsivilko neregimąjį apsiaustą ir vėl pamėgino laimę, bet 
Kambarys iki pareikalavimo liko uždaras. Pagaliau, netekęs vilties ir 
žinodamas, kad Ronis su Hermiona netrukus grįš pietų, nuėjo palikda- 
mas koridorių Smirdžiui. Reikia manyti, jog Drakas dar kelias valandas 
nedrįs iškišti nosies. 

Ronį ir Hermioną Haris rado jau baigiančius pietauti. 

— Man pavyko! Na, beveik... - pasigyrė Ronis. - Turėjau nukeliauti 
oru ir nusileisti prie madam Lepečkojės arbatinės, bet truputį nusukau 
šonan, atsiradau netoli Skrivenshafto. Vis dėlto pajudėjau! 

- Šaunuolis. O kaip tau sekėsi, Hermiona? 

— Oi, aišku, kad nuostabiai, - pasakė Ronis, Hermionai nespėjus iš- 
sižioti. — Tobulas ryžtingumas, tvirtumas ir panašios nesąmonės... Po 
užsiėmimo trumpam užsukom į „Tris šluotas“. Kad būtum girdėjęs, kaip 
ją liaupsino Tvaikrosas - stebėsiuos, jeigu jis nepasiūlys... 

— O ką tu veikei? - pertraukė Ronio tiradą Hermiona. - Ligi šio laiko 
trepsėjai prie Kambario iki pareikalavimo? 

— Aha. Ir Žinot, ką ten sutikau? Tonks! 

— Tonks? - vienu balsu nustebę pakartojo Ronis ir Hermiona. 

— Taigi sakė ėjus aplankyti Dumbldoro... 

- Jei nori žinoti, - pasakė Ronis, Hariui baigus pasakoti apie savo 
trumpą pokalbį su Tonks, - jai truputį galvoj negerai. Nervai pakriko 
po to vakaro ministerijoje. 

- Tikrai keistoka, - kažkodėl labai sunerimo Hermiona. - Ji juk pa- 
skirta saugoti mokyklos, kodėl staiga palieka savo postą ir eina pas 
Dumbldorą, nors jo netgi nėra? 

- Man štai kas atėjo į galvą, - nedrąsiai tarė Haris. Nejauku buvo pra- 
bilti tokia tema, ji labiau tiko Hermionai. - Tau neatrodo, kad ji galbut... 
supranti... Sirijų buvo įsimylėjusi? 

Hermiona išpūtė akis. 

- Iš kojau taip nusprendei? 

— Nežinau, - gūžtelėjo Haris, - bet ji ir vėl vos neapsiverkė, kai pa- 
minėjau jo vardą. Ir jos Globėjas dabar yra didžiulis keturkojis. Sakau, 
ar kartais tas Globėjas... nėra jis. 

- Įdomi mintis, - lėtai ištarė Hermiona. - Bet vis tiek nesuprantu, kurių 
galų ji atsibeldė į pilį pas Dumbldorą. Jeigu iš tikrųjų pas jį ėjo... 

— Argi ne mano teisybė? - įsiterpė Ronis pilna burna bulvių košės. - Vi- 
sai trenkta pasidarė. Jau tos moterys... - tarė jis Hariui. - Kad kiek, tuoj 
į ašaras. 

- Ir vis dėlto, - pasakė atitokusi Hermiona, - abejoju, ar rasi moterį, 
kuri pusę valandos pyktų, nes, matote, madam Rosmerta nesijuokė iš 
anekdoto apie raganą, hilerį ir Mimbulus mimbletonia. 

Ronis susiraukė. 


DVIDEŠIMT ANTRAS SKYRIUS 


Po laidotuvių 


Virš pilies kuorų mėlynavo giedras dangus, bet artėjanti vasara Hario 
nė kiek nedžiugino. Niekas nesisekė: jis taip ir nesužinojo, kuo užsiima 
Smirdžius, nepavyko pradėti ir pokalbio su Trimitu, kaip nors jo įtikinti, 
kad atiduotų dešimtmečiais slėptus prisiminimus. 

— Nors kartą pamiršk apie Smirdžių, - griežtai liepė Hermiona. 

Po pietų jie sėdėjo atokaitoje nuošaliame pilies kiemo kamputyje. 
Hermiona ir Ronis laikė Magijos ministerijos išleistą instrukciją: „Daž- 
niausios keliavimo oru klaidos ir kaip jų išvengti“, mat pavakary abu 
laikys egzaminą. Deja, lapelis jiems neįkvėpė pasitikėjimo. Iš už kampo 
išlindo mergaitė, Ronis aiktelėjo ir bandė slėptis už Hermionos. 

- Nebijok, ne Levanda, - pavargusiu balsu tarė Hermiona. 

— O, gerai, - atsiduso Ronis. 

— Tu Haris Poteris? - paklausė mergaitė. - Man liepta tau per- 
duoti šitą. 

- Ačiū... 

Haris liūdnai paėmė ploną pergamento ritinėlį. Mergaitei nu- 
tolus tarė: 

— Dumbldoras juk sakė, kad pamokų daugiau nebus, kol neatnešiu 
tų prisiminimų! 

- Gal jis nori išgirsti, kaip tau sekasi su Trimitu? - pasiūlė variantą 
Hermiona. Haris išvyniojo pergamentą. Išvydo ne dailiai pasvirą Dumbl- 
doro rašyseną, ne smulkias raides, o nevalyvą keverzonę, vos įskaitomą, 
kur buvo išsiliejęs rašalas. | 

Mielieji Hari, Roni ir Hermiona, 

Vakar vakare Aragogas mirė. Hari ir Roni, judviem teko su juo susi- 
tikti, taigi žinote, koks jis buvo nepaprastas. Hermiona, žinau, kad jis ir 
tau būtų patikęs. Man bus didelė paguoda, jeigu jūs šįvakar ateisite į jo 
laidotuves. Ketinu jį laidoti visiškai sutemus, jo mėgstamiausiu paros 
laiku. Žinau, jog taip vėlai jums nevalia vaikštinėti, bet galite pasinaudoti 
apsiaustu. Neprašyčiau, bet vienas nepajėgsiu. 

Hagridas 


— Paskaityk, - padavė Haris laišką Hermionai. 

- Oi, dievaži, - burbtelėjo ji, greit perbėgusi akimis pergamentą, ir 
atkišo jį Roniui. Šis negalėjo patikėti. 

— Jis išprotėjo! - niršo Ronis. - Tas bjaurybė įsakė savo bendrams 
mudu su Hariu suėsti! Liepė vaišintis! O Hagridas tikisi, kad mes eisime 
apverkti to plaukuoto siaubūno! 

- Ir ne tik, - pritarė Hermiona. - Jis prašo mus naktį eiti iš pilies, nors 
žino, kaip sustiprinta apsauga ir kaip mums būtų riesta, jei įkliūtume. 

— Vieną kartą naktį ėjome pas jį, - priminė Haris. 

— Taip, bet kokiu tikslu? Mes ir taip jau rizikavome norėdami padėti 
Hagridui, o dabar... Aragogas, šiaip ar taip, negyvas. Jeigu eitų kalba 
apie pagalbą jam... 

— Aš juo labiau neturiu noro eiti, - tvirtai pasakė Ronis. - Tu nesi jo 
mačiusi, Hermiona. Patikėk, negyvas jis daug simpatiškesnis. 

Haris paėmė pergamentą ir įsižiūrėjo. Aišku, gausiai ašaromis ap- 
laistytas... 

— Hari, negali būti, kad ketintum eiti, - tarė Hermiona. - Už tokią 
kvailystę užsidirbti areštą... 

Haris atsiduso. 

- Žinau. Ką gi, manau, kad Hagridas turės laidoti Aragogą vienas. 

— Taip ir bus, - apsidžiaugė Hermiona. - Paklausyk, šiandien nuodų 
ir vaistų pamokoje bus vos keli mokiniai, mes beveik visi išeisim į egza- 
miną. Pabandyk prisigerinti prie Trimito! 

— Manai, penkiasdešimt septintą kartą pasiseks? - apmaudžiai pa- 
klausė Haris. 

— Pasiseks, - staiga tarė Ronis. - Hari, padaryk, kad pasisektų! 

— Ką tai reiškia? 

- Išgerk Sėkmės eliksyro! 

— Roni, tai bent sugalvojai! — sušuko Hermiona. - Žinoma! Kaip man 
neatėjo į galvą? 

Haris ilgai žiūrėjo į juos. 

- Felix Felicis? Bala žino... Aš jį lyg ir taupiau... 

— Kam)? - griežtai paklausė Ronis. 

— Kas, po galais, gali būti svarbiau už tuos prisiminimus? - užsipuolė 
jį Hermiona. 

Haris neatsakė. Jau senokai vaizduotės pariby klaidžiojo mintis apie 
tą auksaspalvio skysčio buteliuką. Smegenų gelmėse radosi migloti 
planai, kaip Džinė išsiskirs su Dinu, o Ronis apsidžiaugs pamatęs jos 
naująjį draugą. Jie išryškėdavo tik sapnuose arba sutemus, prieš pat 
užmiegant. 

— Hari, ar miegi? - paklausė Hermiona. 

— Ką? Aaa... - atitoko jis. - Ką gi, jeigu po pamokos nepavyks Trimito 
prikalbinti, pasiimsiu eliksyro ir pabandysiu vakare. 

— Vadinasi, sutarta, - žvaliai tarė Hermiona ir atsistojusi grakščiai ap- 
sisuko ant kulno. - Tikslas, ryžtas, tvirtumas, - sumurmėjo ji. 

— Oi, liaukis, man jau bloga, - sudejavo Ronis, nerdamas jai už nu- 
garos. - Greičiau slėpk mane! 

— Ne Levanda, - nekantriai pasakė Hermiona, kai kieme pasirodė 
pora mergaičių. 

— Kokios panos... - žavėjosi Ronis, žiūrėdamas Hermionai per petį. — 
Rupke, bet kažkokios nusiminusios, ką? 

- Čia seserys Montgomeri. Iš kur jos bus laimingos? Ar negirdėjai, kas 
atsitiko jų broliukui? - paklausė Hermiona. 

— Tiesą sakant, nebesurenku, kas kieno giminaičiams atsitinka. 

— Na, jų broliuką užpuolė vilkolakis. Kalbama, kad motina atsisakė 
padėti Mirties Valgytojams. Berniukui buvo vos penkeri metai, jis mirė 
Šv. Mango ligoninėje, niekas jo negalėjo išgelbėti. 

— Mirė? -— priblokštas pakartojo Haris. - O maniau, kad vilkolakiai 
nežudo, tik paverčia tokiais pačiais kaip jie? 

— Kai kada ir nužudo, - visiškai surimtėjo Ronis. - Girdėjau, taip atsi- 
tinka vilkolakiui užsimiršus. 

— Kuo vardu buvo tas vilkolakis? - staiga paklausė Haris. 

— Sklinda gandai, jog toksai Fenryras Pilkanugaris, - atsakė Her- 
miona. 

— Taip ir Žinojau - maniakas, puldinėjantis vaikus, man apie jį pasakojo 
Lubinas! - piktai tarė Haris. 

Hermiona rūsčiai dėbtelėjo į jį. 

— Hari, privalai gauti tuos prisiminimus. Be jų nesustabdysi Volde- 
morto, tiesa? Jis kaltas dėl visų tų baisybių... 

Virš galvų pilyje suskambo varpelis, Hermiona su Roniu pašoko. 

— Viskas bus gerai. Sėkmės, - palinkėjo jiems Haris, ir draugai nu- 
skubėjo prie pilies laiptų. 

- Ir tau, - iškalbingai pažvelgė į jį Hermiona. Haris nuėjo į požemį. 

Nuodų ir vaistų pamokoje buvo tik trys mokiniai: Haris, Ernis ir 
Drakas Smirdžius. 

— Per jauni keliauti oru? - geraširdiškai paklausė Trimitas. - Dar ne- 
turite septyniolikos? 

Jie papurtė galvas. 

- A, jeigu jau mūsų tiek nedaug, prasimanykime ko nors smagaus. 
Noriu, kad sumaišytumėt kokį juokingą eliksyrą! 

— Man patiks, sere, - pasitrynė delnus Ernis. Smirdžius nė šypt. 

- Kaip suprasti „juokingą“? - nepatenkintas paklausė jis. 

— Na, kad būčiau nustebintas, - išdidžiai atsakė Trimitas. 

Smirdžius susiraukęs atsivertė eliksyrų darymo vadovėlį. Buvo aki- 
vaizdu, jog ši pamoka jam atrodo tik laiko švaistymas. Jokios abejonės, 

pamanė Haris, stebėdamas jį per knygos viršų, kad jam gaila pusantros 
valandos, kurias galėtų praleisti Kambaryje iki pareikalavimo. 

Ar jam vaidenasi, ar Smirdžius, panašiai kaip Tonks, irgi sulysęs? 
Tikrai blyškesnis negu visada, oda netgi papilkusi, turbūt todėl, kad 
retai mato dienos šviesą. Tačiau jokio pasipūtimo, jokios puikybės kaip 
andai Hogvartso eksprese, kai jis atvirai gyrėsi, jog Voldemortas jam 
skyręs užduotį... Hario manymu, galima padaryti vienintelę išvadą: kad 
ir kokia ta užduotis, ji Smirdžiui nesiseka. 

Pralinksmėjęs nuo tos minties, Haris pasklaidė savo vadovėlį ir rado 
Euforiją sukeliančio eliksyro receptą - visą pribraukytą, su Netikro Prin- 
co pataisomis; jis, regis, ne tik atitinka Trimito nurodymus, bet ir gali 
(Hariui suspurdo iš džiaugsmo širdis) taip pataisyti Trimitui nuotaiką, 
jog jis suminkštės ir atiduos prisiminimus, - jeigu tik Hariui pavyks jam 
įsiūlyti, kad paragautų eliksyro. 

— Hm, atrodo nuostabiai, - suplojo rankom Trimitas baigiantis 
pamokai, žiūrėdamas į skaisčiai geltoną skystimą Hario katile. - Eu- 
forija, sakai? O kuo taip gardžiai kvepia? Mmmm... Įdėjai pipirmė- 
tės šakelę, tiesa? Netipiška, bet labai kūrybiška, Hari. Žinoma, tai 
atsveria galimą šalutinį šio eliksyro poveikį - besaikį dainavimą ir 
nosies žnaibymą. Iš tiesų neįsivaizduoju, iš kur tu semiesi įkvėpimo, 
berniuk... Nebent... 

Haris koja giliau įgrūdo į kuprinę Netikro Princo vadovėlį. 

— Nebent pasireiškia motinos genai! 

— O, galbūt, - lengviau atsiduso Haris. 

Ernis sėdėjo paniuręs: nutaręs nors kartą pranokti Harį drąsiai sukūrė 
savą eliksyrą, bet jis užviręs sukrekėjo ir virto violetine pliure. Smirdžius 
rūškanas jau krovėsi daiktus. Trimitas jo sutaisytą Žagsulio viralą pa- 
vadino tik „patenkinamų“. 

Ernis ir Drakas išlėkė iškart po skambučio. 

— Sere, - kreipėsi Haris, bet Trimitas, dirstelėjęs per petį ir įsitikinęs, 
kad kambaryje jie vieni, paknopstom pasileido koridoriumi. 

- Profesoriau! Profesoriau, ar nenorite paragauti mano eli... - graudžiai 
šaukė jam pavymui Haris. 

Tačiau Trimitas dingo. Nusivylęs Haris išpylė iš katilo eliksyrą, susi- 
dėjo daiktus ir liūdnas ėmė kopti į bendrąjį kambarį. 

Ronis ir Hermiona grįžo vakare. 

— Hari, išlaikiau! - sušuko ji, įlipusi pro portreto angą. 

— Puiku! - pagyrė jis. - O Ronis? 

- Neišlaikė, - sušnibždėjo Hermiona. Ronis įslinko kaip žemę parda- 
vęs. - Tiesiog nepasisekė, tokia smulkmena. Egzaminatorius pastebėjo, 
kad jis paliko pusę antakio. Kaip sekėsi įveikti Trimitą? 

— Prastai. - Priėjusį Ronį Haris paguodė: - Ką padarysi, drauguži, 
išlaikysi kitą kartą - galėsime abu laikyti. 

— Kas belieka, — suniurnėjo Ronis. - Bet pusė antakio! Pamanykit, 
nuostolis! 

- Žinau, - tarė Hermiona. - Tikrai per daug griežti reikalavimai... 

Per vakarienę jie negailėjo piktų žodžių egzaminatoriui, ir Ronis bent 
kiek pralinksmėjo. Grįždami į bendrąjį kambarį, jie vėl aptarė nelemtą 
Trimito ir jo prisiminimų klausimą. 

— Na, Hari, vis dėlto pasinaudosi Sėkmės eliksyru, ką? - nekantravo 
Ronis. 

- Jau turbūt reikės, - atsakė Haris. - Viso gal negersiu, neprireiks 
dvylikos valandų veikimo, pernakt nesišnekėsime. Išgersiu gerą gurkšnį. 
Užteks dviem trims valandoms. 

— Nuostabus jausmas išgėrus, - prisiminė Ronis. - Tarsi negalėtum 
padaryti jokios klaidos. 

— Ką čia paistai? - nusijuokė Hermiona. - Juk tu nesi gėręs. 

- Taip, bet buvau įsitikinęs, kad išgėriau! Tas pats galas... 

Jie matė, jog Trimitas ką tik įžengė į didžiąją salę, 0 jis valgydavo 
neskubėdamas, todėl trijulė nutarė dar pabūti bendrajame kambaryje. 
Jie paskaičiavo, kada maždaug Trimitas grįš į kabinetą, tuomet Haris ir 
eis. Saulei palietus Uždraustojo miško medžių viršūnes, jie nusprendė, 

jog jau metas, ir apsidairę, ar Nevilis, Semas ir Dinas tikrai tebėra čia, 
smuko į bendrabutį. 

Haris paėmė iš lagamino susuktą puskojinių porą ir ištraukė blizgantį 
buteliuką. 

— Na, į sveikatą. - Ir Haris lėtai išgėrė ne per didžiausią gurkšnį. 

— Ką jauti? - pašnibždomis paklausė Hermiona. 

Haris valandėlę tylėjo. Lėtai, bet aiškiai jį užliejo didžiulis pasitikė- 
jimas, atrodė, kalnus nuvers, ką tik nori padarys... Išgauti iš Trimito 
prisiminimus buvo ne tik įmanoma - gyvas juokas... 

Jis atsistojo šypsodamas ir kupinas ryžto. 

— Puiku, - tarė. - Nuostabu. Na, gerai, einu pas Hagridą. 

— Ką? - persigando Ronis ir Hermiona. 

— Ne, Hari, nepamiršk, jog turi eiti pas Trimitą, - pasakė Hermiona. 

— Ne, - atšovė Haris. - Einu pas Hagridą, taip ir traukia eiti pas 
Hagridą. 

— Traukia laidoti milžiną vorą? - negalėjo patikėti Ronis. 

— Aha. - Haris išsitraukė neregimąjį apsiaustą. - Jaučiu, jog šįvakar 
mano vieta ten, suprantate? 

— Ne, - atsakė Ronis ir Hermiona, galutinai sunerimę. 

— Ar čia tikrai Sėkmės eliksyras? — susirūpinusi paklausė Hermiona, 
pakeldama buteliuką prieš šviesą. — Kartais neturi kito buteliuko, su... 
nežinau su kuo? 

— Su Beprotybės esencija? - pasiūlė Ronis. Haris apsigaubė pečius ap- 
siaustu ir nusikvatojo. Roniui ir Hermionai pasidarė dar neramiau. 

— Nebijokit, aš žinau, ką darau... bent jau eliksyras žino. - Haris ryžtin- 
gai žengė pro duris. Užsitraukęs apsiaustą ant galvos ėmė lipti laiptais, 
Ronis ir Hermiona nuskubėjo iš paskos. Haris nėrė pro duris. 

— Ką čia veikei su šitaaa? - suklykė Levanda Rudė, spoksodama į Ronį 
ir Hermioną, išeinančius iš berniukų bendrabučio. Haris girdėjo, kaip 
Ronis plumpsi paskui jį. 

Išsmukti pro portreto angą buvo paprasta: kai priėjo, lyg tyčia pro 
ją lindo Džinė su Dinu, ir Haris įsiterpė tarp jų, bet nejučiom prisilietė 
Džinės. 

— Dinai, prašau nesistumdyti, - piktai pasakė Džinė. - Visada taip 
darai, tarsi nemokėčiau pati pralįsti... 

Portretas užsidarė, tačiau Haris dar spėjo išgirsti, kaip Dinas piktai 
atsikirto... Vis labiau džiūgaudamas, Haris nudrožė per pilį. Sėlinti ne- 
buvo reikalo, nes kelyje jis nieko nesutiko. Ir nenuostabu: juk šį vakarą 
visame Hogvartse jam sekasi labiausiai. 

Kodėl atrodė, jog reikia eiti pas Hagridą, ne kur kitur, jis neįsivaizda- 
vo. Eliksyras tarytum nušvietė žingsnį po Žingsnio - galutinio tikslo jis 
nematė, neturėjo jokių ketinimų dėl Trimito, bet žinojo, kad norėdamas 
gauti prisiminimus eina teisingu keliu. Pasiekęs lauko duris pamatė, 
jog Filčas pamiršęs jas užrakinti. Išsišiepęs Haris jas atlapojo ir žengė 
laukan. Įkvėpęs pilną krūtinę gaivaus oro ir žolės kvapo, jis nulipo laip- 
tais. Laiptų apačioje jam toptelėjo, kaip būtų malonu pas Hagridą eiti 
per daržus. Tiesa, trupučiuką iš kelio, bet jis suprato, jog reikia paklusti 
šitam įgeidžiui. Apsidžiaugė, bet nė kiek nenustebo darže radęs profe- 
sorių Trimitą ir profesorę Diegavirtę. Haris užlindo už žemos akmeninės 
tvoros ir patenkintas bei ramus ėmė klausytis pokalbio. 

— Labai dėkui, kad dėl manęs gaištate, Pomona, - maloniai tarė Tri- 
mitas. - Dauguma šios srities autoritetų sutaria, jog jie veiksmingiausi 
nuskinti patamsyje. 

— O, iš tiesų, - šiltai atsiliepė profesorė Diegavirtė. - Ar tiek užteks? 

— Per akis. - Haris pamatė, jog Trimitas nešasi visą glėbį kažkokių 
lapinių augalų. - Kiekvienam trečiakursiui klius po keletą lapų ir dar 
liks, jei kuris juos pervirs. Na, gero vakaro ir dar kartą dėkui! 

Profesorė Diegavirtė pasuko šiltnamių link, o Trimitas ėmė artintis 
prie nematomo Hario. 

Pajutęs nenumaldomą norą pasirodyti, Haris plačiu mostu nusitraukė 
apslaustą. 

— Labas vakaras, profesoriau. 

- Prisiekiu Merlino barzda, kaip išgąsdinai! - Trimitas nenoromis su- 
stojo. - Kaip tu išėjai iš pilies? 

— Man rodos, Filčas pamiršo užrakinti duris, - linksmai atsakė Haris. 
Trimitas susiraukė. | 

— Pranešiu apie tą žmogų direktoriui, nes jam labiau rūpi šiukšlės 
negu tikra apsauga, jei nori Žinoti... Ir kur tu keliauji, Hari? 

— Pas Hagridą, sere, - atsakė Haris, aiškiai supratęs, jog šiuo metu 
geriausia sakyti tiesą. - Jis taip sielvartauja. Bet niekam nesakykite, pro- 
fesoriau, gerai? Nenoriu, kad jis turėtų nemalonumų. 

Trimitui pasidarė baisiai smalsu. 

— Na, negaliu pažadėti, - suniurzgė jis. - Bet žinau, jog Dumbldoras 
nepaprastai pasitiki Hagridu, todėl manau, kad jis nesugalvojo nieko 
baisaus... 

- Jis daugelį metų laikė milžinišką vorą... Voras gyveno miške. Buvo 
kalbantis ir panašiai... 

— Esu girdėjęs gandų, kad miške veisiasi akromantulos, - tyliai tarė 
Trimitas, žvelgdamas į juodą medžių sieną. - Vadinasi, tiesa? 

— Taip, - patvirtino Haris. - Tačiau šitas voras, vardu Aragogas, 
buvo pats pirmas, kurį Hagridas įsigijo. Ir jis vakar nugaišo. Hagridas 
baisiausiai liūdi. Nori, kad kas dalyvautų voro laidotuvėse, ir aš pa- 
žadėjau ateiti. 

— Kaip graudu, - abejingai tarė Trimitas, nenuleisdamas savo užvir- 
tusių akių nuo tolimo žiburėlio Hagrido lange. - Akromantulų nuodai 
be galo vertingi. Jeigu padaras visai neseniai krito, tikriausiai dar nesu- 
džiūvo. Aišku, jeigu Hagridui taip skaudu, nenorėčiau pasirodyti žiaurus. 
Bet jeigu būtų kokia galimybė gauti nors kiek... Supranti, iš gyvos akro- 
mantulos nuodų niekaip nepaimsi... - veikiau sau negu Hariui kalbėjo 
Trimitas. - Baisus nuostolis, jeigu nė kiek nepaimčiau... Už pintą galima 
gauti šimtą galeonų. Po teisybei, mano algelė nedidelė... 

Haris staiga suprato, ką reikia daryti. 

- Žinote, - neva dvejodamas prabilo Haris, - jeigu norėtumėte eiti 
kartu, profesoriau, Hagridas tikriausiai apsidžiaugtų. Taip sakant, Ara- 
gogo laidotuvės būtų iškilmingesnės. 

- Iš tikrųjų, - suskato Trimitas. Jo akys godžiai sužibo. — Štai ką, Hari, 
susitiksim tenai, atsinešiu porą butelaičių, išgersim į vargšo padaro... na, 
ne į sveikatą, bet vis tiek palydėsim jį gražiai. Ir kaklaraištį pakeisiu, šitas 
per daug ryškus tokia proga... 

Jis nuturseno į pilį, o Haris nuskubėjo pas Hagridą labai patenkintas 
savimi. 

— Atėjai, - sušnarpštė Hagridas, atidaręs duris ir Hariui išsinėrus iš 
neregimojo apsiausto. 

— Aha, Ronis ir Hermiona niekaip negalėjo. Labai atsiprašo. 

— Ką padarysi... Bet jis būtų sujaudintas, kad atėjai tu, Hari... - su- 
kūkčiojo Hagridas. Ant žasto jis ryšėjo juodą raištį iš kažkokio skuduro, 
ištepto juodu batų tepalu, akys buvo raudonos ir užpurtusios. Haris 
švelniai palietė jam alkūnę, aukščiau ir nepasiekė. 

— Kur mes jį laidosime? - paklausė. - Miške? 

— Ne, po galais, - atsakė Hagridas, marškinių skvernu šluostydamasis 
akis. - Kai Aragogo nebėra, kiti vorai nė už ką manęs neprileistų prie 
savo voratinklių. Pasirodo, jie manęs nesuėdė tik todėl, kad jis taip liepė! 
Gali patikėti, Hari? 

Sąžiningas atsakymas būtų buvęs „taip“. Haris gyvai prisiminė sceną, 
kai jis ir Ronis susidūrė su akromantulomis: jie puikiai suprato, jog tik 
Aragogas sukliudė vorams juos praryti. 

— Niekada miške nebuvo tokios vietos, kad aš negalėčiau eiti! - pa- 
kraipė galvą Hagridas. — Žinok, labai nelengvai ištempiau Aragogo 
kūną iš tenai. Šiaip jie savo negyvėlius suėda. Bet aš norėjau gražiai jį 
palaidoti... Kaip pridera... 

Jis vėl ėmė kūkčioti; Haris vėl paglostė jam alkūnę ir tarė (tarsi pa- 
lieptas eliksyro): 

- Čia eidamas, Hagridai, sutikau profesorių Trimitą. 

— Neturėsi nemalonumų, ką? - susirūpino Hagridas. — Žinau, kad 
sutemus tau negalima išeiti iš pilies, vis aš kaltas... 

— Ne, ne, išgirdęs, kur einu, jis pasakė, kad ir pats nori atiduoti Arago- 
gui paskutinę pagarbą. Manau, jis grįžo į pilį persirengti tinkamesniais 
drabužiais. Dar žadėjo atsinešti porą butelių, kad galėtume išgerti už jo 
atminimą... 

— Nejaugi? - susigraudino Hagridas. - Tikrai labai gražu. Ir tai, kad 
tavęs neįskundė. Iki tol nesu turėjęs reikalų su Horacijumi Trimitu. Sakai, 
ateis palydėti Aragogo? Na, Aragogui patiktų, tikrai... 

Haris širdyje pamanė, kad iš tiesų Aragogui labiausiai patiktų, jog 
Trimitas - tai visas kalnas ėdamos mėsos. Priėjęs prie lango pamatė 
klaikų vaizdą - šalia trobelės aukštielninkas drybsojo milžinas negyvas 
voras užsirietusiom kojom. 

— Hagridai, ar mes jį užkasime tavo darže? 

- Sakau, gal už moliūgų sklypelio, - dusliai atsakė Hagridas. - Aš 
jau iškasiau jam... duobę, supranti... Pamaniau, tarsime prie kapo keletą 
žodžių. Gražiai paminėsime... 

Jo balsas sudrebėjo, ir Hagridas pravirko. Į duris pabeldė, ir jis nuėjo 
atidaryti šnypšdamasis į didžiulę nosinę, išmargintą žirneliais. Trimitas 
įvirto su glėbiu butelių ir pasirišęs juodą kaklaraištį. 

— Hagridai, - prabilo jis rimtu balsu, - labai užjaučiu ištikus tokiai 
netekčiai. 

- Jūs labai malonus. Esu be galo dėkingas. Ir dėkui, kad Hariui ne- 
skyrėte arešto. 

— Ir į galvą neatėjo. Liūdnas vakaras, liūdnas vakaras, - tarė Trimi- 
tas. - Kur tasai vargšas padaras? 

— Lauke. Tai gal jau eisime? 

Visi trys žengė į daržą. Pro medžių šakas blausiai švietė mėnuo. 
Mėnesiena sumišo su šviesa, krentančia pro trobelės langą. Jos rate, ant 
baisinės duobės krašto, šalia milžiniškos šviežių žemių krūvos, tysojo 
Aragogas. 

- Puiku, - pasakė Trimitas, eidamas prie voro galvos, joje į dangų 
spoksojo aštuonios balkšvos spangės ir spindėjo du didžiuliai riesti 
čiuptuvai. Trimitui pasilenkus lyg ir apžiūrėti tos didžiulės plaukuotos 
makaulės, suskambėjo buteliai. 

— Ne visi moka įvertinti jų grožį, - tarė Hagridas Trimito nugarai. Išjo 
akių ritosi ašaros. - Nežinojau, Horacijau, kad domitės tokiais padarais 
kaip Aragogas. 

— Domiuosi? Hagridai, aš juos dievinu, - pasakė Trimitas, pasitrauk- 
damas nuo voro. Haris pamatė, kaip sublizgo po apsiaustu kišamas 
butelis. Hagridas, vėl šluostydamasis akis, nieko nepastebėjo. - Na, gal 
imsimės darbo? 

Hagridas linktelėjęs žengė artyn. Jis apkabino milžinišką pabaisą ir 
stenėdamas įrito į tamsią duobę. Voras šiurpiai žnektelėjo. Hagridas vėl 
pravirko. 

— Aišku, jums, artimiausiai jį pažinojusiam, sunkiausia, - prabilo 
Trimitas, irgi nesiekiantis Hagridui aukščiau alkūnės, tad ir jis ją pa- 
glostė. - Na, gal tarsiu porą žodžių. 

Matyt, iš Aragogo jis sočiai paėmė geros kokybės nuodų, pamanė 
Haris, nes stodamasis prie duobės Trimitas patenkintas šypsojosi. Lėtai 
ir iškilmingai jis prabilo: 

- Sudie, Aragogai, voragyvių karaliau, kas tave pažinojo, niekad ne- 
pamirš tavo ištikimos draugystės. Nors tavo kūnas sudūlės, dvasia bus 
gyva tykiuose, voratinkliais apraizgytuose miško kampeliuose. Tegu 
daugiaakiai tavo palikuonys gyvuoja ir klesti, o žmonių padermės tavieji 
draugai randa paguodą po tokios netekties. 

— O, kaip gražu, kaip gražu! - dar graudžiau pravirko Hagridas ir 
raudodamas susmuko ant komposto krūvos. 

— Nagi, nagi, - sumurmėjo Trimitas. Vienas lazdelės mostelėjimas, ir 
žemių kalnas pakilo, tada sunkiai drėbėsi į duobę užpildamas ją. Negyvą 
vorą uždengė dailus kauburys. - Einam trobon, išgersime. Imk jį iš kito 
šono, Hari. Šitaip... Kelkitės, Hagridai. Šaunuolis... 

Jie pasodino Hagridą prie stalo. Iltis, per laidotuves inkštęs savo pin- 
tinėje, atitapsėjo prie Hario ir, kaip visada, padėjo galvą jam ant kelių. 
Trimitas atkimšo vieną iš atsinešto vyno butelių. 

- Visus patikrinau, ar neužnuodyti, - pasakė jis Hariui. Kone visą 
butelį sukliukinęs į kibiro talpos puodelį, pastūmė jį Hagridui. - Po to, 
kas nutiko tavo vargšui bičiuliui Rupertui, liepiau namų elfui paragauti 
iš kiekvieno. 

Haris mintyse išvydo Hermionos išraišką išgirdus apie tokį elfų teisių 
pažeidimą ir nutarė nieko jai nesakyti. 

- Čia Hariui, o čia man, - tarė Trimitas, antrą butelį padalydamas į 
du puodelius. - Na, - pakėlė jis savąjį, - už Aragogą. 

— Už Aragogą, - pakartojo Haris ir Hagridas. 

Trimitas su Hagridu užsivertė puodelius. Haris, kuriam kelią nušvie- 
tė Sėkmės eliksyras, suprato, jog jam gerti nevalia, tad jis tik apsimetė 
gurkštelėjęs ir pastatė puodelį. 

— Užauginau jį nuo kiaušinio, - liūdnai prašneko Hagridas. - Išsirito 
toks mažuliukas. Maždaug kaip kinų mopsas. 

- Žavu, - murmtelėjo Trimitas. 

— Mokykloje laikydavau jį spintoje, kol... na... 

Hagridas paniuro. Haris žinojo kodėl. Tomas Ridlis padarė, kad Hag- 
ridas būtų išmestas iš mokyklos, nes atidarė Paslapčių kambarį. Tačiau 
Trimitas, regis, nesiklausė, žiūrėjo į sijas, ant kurių kabojo visokie žalvario 
puodai ir ilga šilkinė baltutėlių plaukų sruoga. 

— Ar tik ne vienaragio plaukai, Hagridai? 

— Aha, - abejingai patvirtino tas. - Kartais uodega užsikabina už šakų 
miške ar panašiai... 

- Bet, žmogau, ar žinote, kiek jie verti? 

— Jeigu koks padaras susižeidžia, tvarstį apsuku vienaragio plau- 
ku, - gūžtelėjęs paaiškino Hagridas. - Baisiai naudingas daiktas. Mat jo 
galia nepaprasta. 

Trimitas vėl gardžiai sriūbtelėjo iš puodelio. Akys atsargiai slankiojo 
po trobelę. Haris suprato, jog jis dairosi dar kokių lobių, kuriuos galė- 
tų paversti gausiomis ąžuolo statinėse brandinto midaus atsargomis, 
cukruotais ananasais ar aksominiais namų švarkais. Jis vėl įpylė sau ir 
Hagridui ir ėmė klausinėti apie šiuo metu miške gyvenančius gyvūnus 
ir kaip Hagridas sugeba šitaip jais rūpintis. O šis, įsišnekęs nuo gėrimo 
ir Trimito liaupsių, nustojo ašaroti ir laimingas ėmė aiškinti, kaip sėk- 
mingai veisti lankučius. 

Šią akimirką Sėkmės eliksyras Hariui pakuždėjo, kad Trimito atsineš- 
tas vynas jau baigiasi. Hariui dar nebuvo pavykę be žodžių panaudoti 
Pripildymo kerų, bet šįvakar mintis, kad gali nepasisekti, atrodė juo- 
kinga: Haris su šypsena, nepastebėtas nei Trimito, nei Hagrido (jie abu 
pasakojosi nelegalios prekybos slibinų kiaušiniais nuotykius), nukreipė 
po stalu lazdelę į patuštėjusius butelius, ir jie iškart prisipildė. 

Po kokios valandos Hagridas su Trimitu ėmė dosniai skelbti tostus: 
už Hogvartsą, už Dumbldorą, už elfų darbo vyną ir... 

— Už Harį Poterį! - suriko Hagridas, apsipildamas vynu jau iš ketu- 
riolikto puodelio. 

— Iš tikrųjų, - suniurnėjo Trimitas besipinančiu liežuviu. - Už Arį 
Oterį, Išrinktąjį berniuką, kuris... Na, žodžiu... - neaiškiai užbaigė jis ir 
išmaukė savo puodelį. 

Netrukus Hagridas, vėl susigraudinęs, įbruko Trimitui visą vienaragio 
uodegą, o Trimitas įsikišo ją kišenėn šūkalodamas: 

— Už draugystę! Už dosnumą! Vienas plaukas - dešimt galeonų! 

Po kiek laiko Hagridas su Trimitu jau sėdėjo apsikabinę ir traukė lėtą, 
liūdną dainą apie mirštantį burtininką, vardu Odas. 

— Oo, geriausi miršta jauni, - marmaliavo Hagridas, užsikniaubęs 
ant stalo ir žvairakiuodamas į Trimitą, toliau bandantį dainuot priedai- 
nį. - Mano tėtis mirė be laiko... kaip ir tavo tėtis su mama, Hari... 

Hagridui iš akių vėl pasipylė ašaros kaip pupos. Sugriebęs Hario 
ranką papurtė. 

— Kad tokio amžiaus būtų tokie burtininkai... Baisus dalykas... baisus... 
Trimitas gailiai kniaukė: 


Ir didvyrį Odą gabena draugai 
Į jojo gimtuosius namus, 
Lazdelė sulaužyta, baigės kerai, 
Kepurės nebėr, kas gi bus... 


- Baisu... - sušnarpštė Hagridas, tada jo didžiulė gauruota galva nuknabo 
ant rankų ir jis galingai užknarkė. 

— Atsiprašau, - sužagsėjo Trimitas. - Užmušk, negaliu pataikyti tei- 
singai. 

— Hagridas kalbėjo ne apie jūsų dainavimą, - tyliai tarė Haris. - Apie 
mano tėčio ir mamos mirtį. 

— Oo, - nutęsė Trimitas, tramdydamas raugėjimą. - O varge. Tikrai 
buvo baisu. Baisu... baisu... 

Neišmanydamas, ką dar pridurti, vėl pripylė puodelius. 

— Man rodos... tu tikriausiai to neprisimeni, Hari? - nedrąsiai pa- 
klausė jis. 

- Ne. Man buvo tik vieni metukai, kai jie žuvo, - atsakė Haris, žiūrė- 
damas į žvakės liepsnelę, plevenančią nuo Hagrido knarkimo. - Tačiau 
aš daug ką išsiaiškinau. Tėtis mirė pirmas. Ar žinojote? 

— Nne... - numykė Trimitas. 

- Taigi... Voldemortas nužudė jį, peržengė jo lavoną ir ėmė artintis 
prie mamos. 

Trimitas sudrebėjo, bet nepajėgė atplėšti paklaikusio žvilgsnio nuo 
Hario. 

— Liepė jai pasitraukti, — negailestingai pasakojo Haris. - Jis man pa- 
sakė, kad ji be reikalo mirė. Jam reikėjo tik manęs. Ji galėjo pabėgti. 

— O varge, - sušvokštė Trimitas. - Ji juk galėjo... jai nereikėjo... kaip 
siaubinga... 

— Siaubinga, ar ne? - sušnibždėjo Haris. - Bet ji nejudėjo. Tėtis jau 
buvo negyvas, bet ji nenorėjo, kad žūčiau ir aš. Mėgino permaldauti 
Voldemortą. Bet jis tik nusikvatojo. 

— Užtenka! - nutildė jį Trimitas, kilstelėdamas virpančią ranką. - Die- 
važi, berniuk, gana. Esu senas žmogus. Nenoriu to girdėti... Nenoriu... 

— Aš pamiršau, - pamelavo Haris, paakintas Sėkmės eliksyro. - Jums 
ji patiko, tiesa? 

— Patiko? — pakartojo Trimitas. Jo akys pritvinko ašarų. - Neįsivaiz- 
duoju, kam ji būtų galėjusi nepatikti. Tokia drąsi... tokia smagi... tikras 
siaubas... 

— Tačiau jūs nenorite padėti jos sūnui, - pasakė Haris. - Ji dėl manęs 
paaukojo gyvybę, o jūs net savo prisiminimų neatiduodate. 

Trobelę drebino Hagrido knarkimas. Haris nenuleido žvilgsnio nuo 
ašarotų Trimito akių. Eliksyrų meistras nerado jėgų jų nusukti. 

— Nesakyk taip, - sukuždėjo jis. - Svarbiausia, kad... Jeigu tai padėtų 
tik tau, tada aišku... Bet joks tikslas nepateisina priemonių... 

— Pateisina, - aiškiai pasakė Haris. - Dumbldorui reikia žinoti. Man 
reikia žinoti. 

Suprato esąs saugus: eliksyras jam sakė, jog rytą Trimitas šito pokalbio 
neprisimins. Žiūrėdamas Trimitui tiesiai į akis, Haris palinko prie jo. 

— Aš esu Išrinktasis. Turiu jį nužudyti. Man reikia tų prisiminimų. 

Trimitas išbalo kaip drobė, blizgančią kaktą išpylė prakaitas. 

— Tu esi Išrinktasis? 

- Žinoma, - ramiai patvirtino Haris. 

— Tačiau jeigu taip, mielas berniuk... tu prašai didžiulio dalyko... iš 
tiesų prašai, kad aš tau padėčiau sunaikinti... 

- Jūs nenorite sunaikinti burtininko, kuris nužudė Lilę Ivans? 

— Hari, Hari, aš tikrai noriu, bet... 

- Bijote, kad jis nesužinotų, jog Man padėjote? 

Trimitas persigandęs tylėjo. 

- Būkite narsus kaip mano motina, profesoriau... 

Trimitas drebančiais putliais pirštais užsidengė burną. Akimirką at- 
rodė kaip koks peraugęs vaikas. 

— Man gėda, - sušnibždėjo jis pro pirštus. - Man gėda tų prisiminimų. 
Man rodos, tą dieną aš pasielgiau nedovanotinai. 

— Atiduodamas man tuos prisiminimus išpirksite savo kaltę, kad ir 
kokia ji buvo, - pasakė Haris. - Pasielgsite drąsiai ir tauriai. 

Hagridas pasimuistė ir toliau sau knarkė. Trimitas ir Haris per ple- 
venančią žvakę varstė kits kitą akimis. Tyla truko visą amžinybę, tačiau 
Felix Felicis liepė Hariui jos nepertraukti, laukti. 

Labai iš lėto Trimitas įsikišo ranką į kišenę ir išsitraukė burtų lazdelę. 
Kita ranka iš apsiausto vidaus išėmė tuščią buteliuką. Vis žiūrėdamas 
Hariui į akis, Trimitas palietė lazdelės galu sau smilkinį ir atitraukė - prie 
lazdelės buvo prilipusi sidabrinė prisiminimų sruogelė. Ji tempėsi ir 
tempėsi, kol atitrūko. Tada Trimitas ją įleido į buteliuką, ten ji susisuko, 
paskui išsiplėtė ir užpildė visą ertmę lyg dujos. Drebančia ranka jis už- 
suko buteliuką ir pastūmė per stalą Hariui. 

— Labai dėkui, profesoriau. 

— Esi geras berniukas, - suvapėjo profesorius Trimitas. Ašaros riedėjo 
riebiais jo skruostais ir biro į vėpliškus ūsus. - Ir turi jos akis. Tik pamatęs 
tuos prisiminimus nepamanyk apie mane labai blogai. 

Jis irgi užsikniaubė ant rankų, giliai atsidūsėjo ir užmigo. 


DVIDEŠIMT TREČIAS SKYRIUS 


Horokrusai 


Sėlindamas į pilį, Haris jautė, kad Sėkmės eliksyro veikimas baigiasi. 
Lauko duris jis dar rado nerakintas, bet ketvirtame aukšte pamatė Aki- 
landą ir arešto išvengė tik staigiai nėręs į vieną savo slaptųjų koridorių. 
Kai pasiekė portreto angą ir nusitraukė neregimąjį apsiaustą, nėmaž 
nenustebo, kad Storulė nelabai buvo linkusi pasitarnauti. 

— Kaip manai, kiek dabar valandų? 

— Labai atsiprašau, bet aš turėjau išeiti baisiai svarbiu reikalu... 

— Na, vidurnaktį pasikeitė slaptažodis, taigi teks miegoti koridoriuje. 

- Juokaujate! - sušuko Haris. - Ko jis vidurnaktį turėjo pasikeisti? 

— Taip jau yra, - atsakė Storulė. - Jeigu nepatinka, žygiuok pas direk- 
torių skųstis, jis, ne kas kitas, sustiprino apsaugą. | 

- Fantastika, - burbtelėjo Haris, šnairuodamas į kietas grindis. - Tie- 
siog nuostabu. Taip, Žygiuočiau pas direktorių skųstis, jeigu jis čia būtų, 
nes pats man ir liepė... 

— Jis pilyje, - tarė balsas Hariui už nugaros. - Profesorius Dumbldoras 
sugrįžo prieš valandą. 

Hario linkui plasnojo Beveik Begalvis Nikas mataruojančia galva. 

— Man sakė Kruvinasis baronas, matė jį parsirandant. Baronas aiškino, 
kad atrodęs geros nuotaikos, tik, aišku, truputį pavargęs. 

Hariui suspurdo širdis. 

— Kur jis? 

— O, dejuoja ir baldosi ant observatorijos bokšto, tai mėgstamiausias 
jo laisvalaikio užsiėmimas... 

— Ne Kruvinasis baronas, Dumbldoras! 

— Aa... Savo kabinete, - atsakė Nikas. - Baronas minėjo, kad prieš 
miegą jis turįs sutvarkyti kažkokį reikalą. 

— Taip, turi, - linktelėjo Haris. Krūtinę užliejo jaudulys įsivaizdavus, 
kaipjis pasigirs Dumbldorui, kad gavo prisiminimus. Apsisukęs nudūmė 
atgal nepaisydamas Storulės, šaukiančios jam iš paskos: 

- Sugrįžk! Aš pamelavau! Supykau, kam pažadinai! Slaptažodis tebėra 
tas pats - „kaspinuotis“. 

Bet Haris jau nukūrė koridoriumi, o po valandėlės ištarė slaptažodį 
Dumbldoro chimerai, ta atšoko praleisdama jį į spiralinius laiptus. 

— Prašom, - pakvietė Dumbldoras Hariui pabeldus. Balsas buvo pa- 
vargęs. 

Haris pastūmė duris. Kabinetas atrodė kaip visada, tik dangus už 
lango juodavo prisagstytas žvaigždžių. 

— Vajetau, Haris, - nustebo Dumbldoras. - Kam turiu dėkoti už tokį 
vėlyvą malonumą? 

— Sere, jau turiu. Atnešiau Trimito prisiminimus. 

Haris išsitraukė buteliuką. Akimirką direktorius iš nuostabos buvo 
be žado. Staiga jo veidą nušvietė plati šypsena. 

- Hari, kokia nepaprasta naujiena! Nuostabiai pasidarbavai! Žinojau, 
jog sugebėsi. 

Pamiršęs visas mintis apie vėlumą, sveikąja ranka jis skubiai paėmė iš 
Hario buteliuką ir pripuolė prie spintelės, kur laikė Minčių koštuvą. 

— O dabar, Hari, - tarė Dumbldoras, statydamas akmeninį dubenį 
ant stalo ir supildamas į jį iš buteliuko sidabrišką skystį, - pagaliau pa- 
matysime. Greičiau... 

Haris klusniai pasilenkė prie Koštuvo ir pajuto, kaip kojos atsiplėšia 
nuo grindų. Vėl prasmegęs į tamsą atsidūrė Horacijaus Trimito kabinete 
prieš daugelį metų. 

Daug jaunesnis Trimitas buvo vešliais ir blizgančiais geltonais plau- 
kais, rusvais ūsais. Jis sėdėjo patogiame krėsle su porankiais, kojas pa- 
sidėjęs ant aksominio pufo, viena ranka laikė Vyno taurę, kita +; rabaliojo 

cukruotų ananasų dėžutę. Aplinkui sėdėjo būrelis paauglių berniukų su 
Tomu Ridliu viduryje, šiam ant piršto spindėjo auksinis Marvolo žiedas 
juoda akimi. 

Dumbldoras atsirado šalia Hario, kai Ridlis paklausė: 

— Sere, ar tiesa, kad profesorė Linksmamintė išeina į pensiją? 

— Tomai, Tomai, jei ir žinočiau, negalėčiau tau sakyti, - pagrasė pirštu 
Ridliui Trimitas, bet sykiu pamerkė akį. - Tiesą sakant, man įdomu, iš 
kur imi tokias žinias, berniuk. Žinai daugiau negu daugelis mokytojų. 

Ridlis nusišypsojo, kiti nusijuokė ir pažvelgė į jį susižavėję. 

— Tiesiog nesuvokiamas sugebėjimas atkapstyti dalykus, kurių tau ne- 
valia žinoti, ir mokėjimas meilikauti reikalingiems žmonėms... Beje, dėkui 
už ananasus, tu ir vėl atspėjai, tai mano mėgstamiausias skanėstas. 

Keli berniukai vėl susijuokė. 

- Galiu garantuoti, kad per dvidešimt metų iškilsi į magijos ministrus. 
Netgi per penkiolika, jei nenustosi siuntęs man ananasų. Ministerijoje 
turiu puikių pažinčių. 

Kiti nusikvatojo, Tomas Ridlis tik šyptelėjo. Haris pastebėjo, kad jis 
jokiu būdu nėra vyriausias toje berniukų grupėje, bet vis tiek visi žiūrėjo 
į jį kaip į vadą. 

— Abejoju, ar man tiktų politinė veikla, - tarė jis, kvatojimui nuti- 
lus. - Pirmiausia mano kilmė netinkama. 

Pora berniukų susišaipė. Haris neabejojo, kad jie žino ar bent įtaria, 
kas jų gaujos vado protėvis. 

— Nesąmonė, - žvaliai atkirto Trimitas, - turėdamas šitokių gabumų 
gali būti kilęs tik iš padorių burtininkų šeimos. Ne, Tomai, tu eisi toli, 
kol kas dar nesu apsirikęs dėl jokio mokinio. 

Auksinis laikrodėlis ant Trimito rašomojo stalo išmušė vienuoliktą, 
jis atsisuko. 

— Viešpatie, nejaugi taip vėlu? Verčiau eikit, berniukai, nes turėsim 
bėdos. Lestreindžai, rytoj pristatai rašinį, antraip areštas. Tas pats bus 
ir tau, Eiveri. 

Vienas po kito berniukai išėjo. Trimitas pakilo iš krėslo ir nunešė ant 
stalo tuščią taurę. Pajutęs už nugaros judant atsisuko. Ridlis tebebuvo 
kambaryje. 

— Saugokis, Tomai, kad neįkliūtum draudžiamu laiku, juolab kad esi 
prefektas... 

— Sere, norėjau kai ko paklausti. 

— Klausk, berniuk, klausk... 

— Sakykit, sere, ką žinote apie Horokrusus? 

Trimitas spoksojo į jį nejučia sukiodamas taurės kotelį. 

— Tau reikalinga kokiam nors apsigynimo nuo juodosios magijos 
projektui? 

Bet Haris matė: Trimitas gerai supranta, kad klausta ne dėl mokyk- 
linio darbo. 

— Kad ne, sere, - atsakė Ridlis. - Susidūriau su šiuo terminu skaity- 
damas ir ne visai suvokiau jo prasmę. 

- Aišku... Ką gi... Tomai, visame Hogvartse vargu ar rasi kokią kny- 
gą, smulkiau aprašančią Horokrusus. Tai iš tiesų labai juodi juodosios 
magijos dalykai. 

- Bet jūs, sere, viską apie juos žinote, taip? Toks burtininkas. Atsipra- 
šau, jeigu negalite man sakyti, aš tik žinojau, kad jei kas ir gali ką papa- 
sakoti, tas žmogus jūs. Taigi, nutariau, paklausiu... 

Sumani taktika, pamanė Haris: dvejojimas, nerūpestingas tonas, at- 
sargus pataikavimas, nė trupučio nepersistengta. Haris turėjo didžiulę 
patirtį, sukauptą stengiantis išpešti visokias Žinias iš nenorinčių nieko 
pasakoti žmonių, tad iš karto pažino tos srities meistrą. Matė ir tai, kad 
Ridliui verkiant reikia sužinoti apie Horokrusus - galbūt jau kelias sa- 
vaites tykojo progos. 

— Na, - prabilo Trimitas, nežiūrėdamas į Ridlį, bet pešiodamas juos- 
telę, kuria buvo surišta cukruotų ananasų dėžutė, - turbūt nieko blogo, 
jeigu trumpai tave supažindinsiu su šia tema. Vien tam, kad suprastum 

terminą. Horokrusu vadinamas daiktas, kuriame žmogus paslepia dalį 
savo sielos. 

— Ne visai įsivaizduoju, kaip tai vyksta, sere, - pasakė Ridlis, vos 
tramdydamas susijaudinimą. 

— Na, imi ir perskeli savo sielą, - ėmė aiškinti Trimitas. - Dalį jos paslepi 
kokiame nors daikte. Tada, net jei tavo kūną kas užpuola ar sunaikina, tu 
nemiršti, nes dalis tavo sielos lieka Žemėje nepaliesta. Bet, aišku, tokios 
formos būtis... 

Trimitas graudžiai susiraukė, ir Haris prisiminė žodžius, girdėtus 
beveik prieš dvejus metus: „Buvau išplėštas iš kūno, buvau menkesnis 
už dvasią, už niekingiausią vaiduoklį. Bet gyvas“. 

— Nedaugelis norėtų taip gyventi, Tomai, labai nedaugelis. Mirtis 
mielesnė. | 

Tačiau Ridlis užsidegė goduliu, jis nebepajėgė jo nuslėpti. 

— Kaip galima perskelti sielą? 

— Na, - nenoromis tarė Trimitas, - tikriausiai supranti, kad siela turi 
būti vientisa, nedaloma. Ją perskelti - prievartinis veiksmas, prieštarau- 
jantis prigimčiai. 

— Bet kaip tai padaryti? 

— Piktadaryste, baisia piktadaryste. Tu nužudai žmogų. Žmogžudystė 
perplėšia sielą. Burtininkas, norintis sukurti Horokrusą, šituo pasinau- 
doja savais tikslais: atplyšusiąją dalį jis uždaro... 

— Uždaro? Bet kaip? 

- Yra tokie kerai, neklausk manęs, aš nežinau! - papurtė galvą Trimi- 
tas tarsi senas dramblys, gindamasis nuo uodų. - Nejau atrodau, lyg aš 
būčiau bandęs... nejau esu panašus į žudiką? 

— Ne, sere, žinoma, ne, - skubiai atsakė Ridlis. - Atsiprašau, nenorėjau 
įžeisti... 

— Nieko, aš neįsižeidžiau, - dusliai tarė Trimitas. - Visai suprantamas 
susidomėjimas tokiais dalykais. Tam tikros rūšies burtininkus visada 
traukia tokia magija. 

— Taip, sere. Tik vieno nesuprantu, - klausiu grynai smalsaudamas, - ar 
iš vieno Horokruso daug naudos? Ar sielą galima perskelti tik vieną 
kartą? Ar nebūtų geriau, ar Žmogus netaptų stipresnis perskėlęs sielą 
į kelias dalis? Pavyzdžiui, argi septyni nėra galingiausias iš magiškų 
skaičių, ar septyni nebūtų... 

- Prisiekiu Merlino barzda, Tomai! - suspigo Trimitas. - Septyni! Argi 
nėra siaubinga nužudyti vieną Žmogų? Be to, ir šiaip... Perskelti sielą 
savaime blogai, bet suplėšyti ją į septynias dalis... 

Trimitas, atrodo, iš rimtųjų sunerimo: žvelgė į Ridlį taip, tarsi aiš- 
kiai matytų jį pirmą kartą, ir Hariui buvo aišku, jog jis gailisi pradėjęs 
pokalbį. 

— Savaime suprantama, - sumurmėjo jis, - mudu visa tai aptariame 
tik teoriškai, ar ne? Akademiškai... 

— Be abejo, sere, - skubiai nuramino jį Ridlis. 

— Ir vis dėlto, Tomai, niekam neprasižiok apie tai, ką tau šnekėjau, 
tai yra ką mudu aptarėme. Niekas neapsidžiaugtų sužinojęs, jog mes 
kalbėjomės apie Horokrusus. Hogvartse tai uždrausta tema, supranti? 
Dumbldoras tiesiog pasiustų... 

— Niekam nė žodžio, pažadu, - pasakė Ridlis ir išėjo, bet Haris spėjo 
pamatyti jo veidą - sklidiną tokios pašėlusios laimės kaip ir tada, kai jis 
sužinojo esąs burtininkas, laimės, kuri dailius jo bruožus ne sutaurino, 
o kažkaip nužmogino. 

— Dėkui, Hari, - ištarė Dumbldoras, - eime... 

Kai Haris vėl atsidūrė direktoriaus kabinete, Dumbldoras sėdėjo už 
rašomojo stalo. Haris taip pat atsisėdo ir ėmė laukti. 

- Jau kaži kiek laiko laukiau šito įrodymo, - pagaliau prabilo Dumbl- 
doras. - Tai paremia mano teoriją, kurią šiuo metu plėtoju, patvirtina, 
jog esu teisus, ir parodo, ar dar toli kelio galas. 

Ūmai Haris pastebėjo, kad visų direktorių portretai ant visų sienų 
pabudo ir klausosi. Kūningas raudonnosis burtininkas netgi prisidėjo 


prie ausies ragelį. 

— Na, Hari, manau, supratai, kaip svarbu tai, ką išgirdome. Būdamas 
to paties amžiaus kaip tu dabar, Tomas Ridlis nėrėsi iš kailio, kad tik 
išsiaiškintų, kaip tapti nemirtingam. 

— Ir manote, jog jam pavyko, sere? - paklausė Haris. - Jis pasidarė 
Horokrusą? Ir todėl nežuvo mane užpuolęs? Kažkur turėjo paslėpęs 
Horokrusą? Dalelė jo sielos liko sveika? 

— Dalelė... arba ir daugiau, - atsakė Dumbldoras. - Girdėjai, ką sakė 
Voldemortas: iš Horacijaus jam labiausiai rūpėjo išgirsti, kas ištiks 
burtininką, susikūrusį daugiau nei vieną Horokrusą, burtininką, taip 
pasiryžusį išvengti mirties, jog jis nebijos žudyti kelis kartus, ne sykį per- 
plėšti sielą ir jos dalis suslėpti į atskirus, skirtingose vietose išslapstytus 
Horokrusus. Jokioje knygoje nebūtų radęs tokių Žinių. Kiek aš Žinau, - ir 
kiek tikriausiai žinojo pats Voldemortas, -joks burtininkas nėra perplėšęs 
savo sielos daugiau kaip į dvi dalis. - Pagalvojęs Dumbldoras pridū- 
rė: - Prieš ketverius metus gavau tam tikrą įrodymą, kad Voldemortas 
perskėlė savo sielą. 

— Kur? - paklausė Haris. - Kaip? 

- Tu manjį pateikei, - atsakė Dumbldoras. - Dienoraštį, Ridlio dieno- 
raštį su paaiškinimais, kaip atverti Paslapčių kambarį. 

— Nesuprantu, sere. 

— Na, nors aš nemačiau to Ridlio, kuris išėjo iš dienoraščio, tavo nu- 
pasakotas reiškinys buvo man nežinomas. Kad vien tik prisiminimai 
pradėtų savarankiškai veikti ir mąstyti? Kad paprasčiausi surašyti prisi- 
minimai siurbtų gyvastį iš mergaitės, kuri įkliuvo į jų pinkles? Ne, tame 
dienoraštyje gyvavo kažkas baisesnio. Sielos dalelė, tuo jau neabejojau. 
Tas dienoraštis buvo Horokrusas. Tačiau tada klausimų radosi daugiau 
negu atsakymų. Labiausiai mane gąsdino ir domino tai, jog dienoraštis 
buvo sumanytas ir kaip apsigynimo, ir kaip puolimo priemonė. 

— Vis tiek nesuprantu, - tarė Haris. 

— Na, jis veikė, kaip ir turi veikti Horokrusas, kitaip tariant, jame 
paslėpta sielos dalis jos savininkui neleido mirti. Tačiau neabejotina ir 

tai, jog Ridlis norėjo, kad jo dienoraštis būtų perskaitytas, norėjo, kad 
toji jo sielos dalelė apsėstų kitą žmogų, apsigyventų jame ir vėl atgytų 
Klastūnyno siaubūnas. 

— Ką gi, jis nenorėjo, kad prapultų jo triūsas, - pasakė Haris. - Troško, 
kad visi žinotų jį esant Klastuolio įpėdiniu, nes kadaise jį aplenkė toji 
garbė. 

— Visiškai teisingai, - pritarė Dumbldoras. - Bet ar tau, Hari, neįtartina 
štai kas: jeigu jis ketino dienoraštį perduoti ar primesti kokiam nors būsi- 
mam Hogvartso mokiniui, argi su jame paslėpta savo brangiosios sielos 
dalimi nesielgė labai jau nerūpestingai? Horokruso paskirtis, kaip aiškino 
profesorius Trimitas, yra laikyti dalį savęs saugiai paslėptą, ne mėtyti 
ją visiems ant kelio, rizikuojant, kad kas nors sunaikins, - kaip, beje, ir 
atsitiko: dienoraštyje buvusios sielos dalies nebeliko, tu pasistengei. Tai, 
kaip Voldemortas netausojo to savo Horokruso, man buvo baisiausia. 
Savaime kilo mintis, jog jis pasidarė - ar ketino pasidaryti - daugiau 
Horokrusų, kad netekus vieno pasekmės nebūtų tokios pragaištingos. 
Nesinorėjo tuo tikėti, bet visi kiti variantai neturėjo prasmės. Paskui, po 
dvejų metų, tą naktį, kai grįžo į savo kūną, Voldemortas kreipėsi į Mirties 
Valgytojus šiais iškalbingais ir šiurpiais žodžiais: „Aš, kuris keliu, ve- 
dančiu į nemirtingumą, nuėjau toliau už visus“. Tu sakei jį taip kalbėjus. 
„Toliau už visus.“ Ir aš pamaniau teisingai supratęs tuos žodžius, nors 
Mirties Valgytojai nieko nesusigaudė. Jis kalbėjo apie Horokrusus, apie 
keletą jų, Hari, o šito tikrai joks burtininkas nėra turėjęs. Ir viskas tai pa- 
tvirtino: ilgainiui Voldemortas darėsi vis mažiau panašesnis į žmogų, ir 
tą permainą aš galėjau paaiškinti tik tuo, jog jo siela buvo sudarkyta už 
įprastinio blogio ribų. 

— Vadinasi, žudydamas kitus, jis pasiekė būvį, kai jo paties niekas 
nebegali nužudyti? - paklausė Haris. - Bet, jeigu jam taip rūpėjo nemir- 
tingumas, kodėl jis negalėjo pasidaryti Išminties akmens ar jo pavogti? 

— Na, žinome, kad prieš penkerius metus jis šitai bandė, - tarė 
Dumbldoras. - Tačiau, man regis, yra keletas priežasčių, kodėl Iš- 

minties akmuo Valdovui Voldemortui buvo ne toks patrauklus kaip 
Horokrusas. Gyvybės eliksyras iš tiesų pratęsia gyvenimą, bet jį 
reikia gerti nuolatos, jeigu nori būti nemirtingas. Taigi Voldemortas 
būtų buvęs visiškai priklausomas nuo to eliksyro: jeigu gėralas būtų 
išsibaigęs arba pavogtas Išminties akmuo, jis būtų miręs, kaip ir bet 
kuris žmogus. Nepamiršk, kad Voldemortas mėgsta veikti vienas. 
Manau, bet kokia priklausomybė, net nuo Gyvybės eliksyro, jam 
būtų buvusi nepakeliama. Aišku, buvo pasirengęs gerti eliksyrą, jeigu 
tik jis būtų jį išgelbėjęs nuo siaubingo pusiau mirties būvio, kuriam 
buvo pasmerktas, kai užpuolė tave, tačiau tik tam, kad atgautų kūną. 
Taigi esu įsitikinęs, jog, atgavęs žmogišką pavidalą, jis ketino ir toliau 
laikyti savo Horokrusus. Matai, jis jau buvo nemirtingas... Ar beveik 
nemirtingas. Tačiau dabar, Hari, apsiginklavę šiomis žiniomis, šiais 
lemtingais prisiminimais, kuriuos tu sugebėjai gauti, mes taip pri- 
artėjome prie Valdovo Voldemorto sunaikinimo paslapties, kaip dar 
niekam nėra pavykę priartėti. Girdėjai, Hari, kaip jis sakė: „Ar žmo- 
gus netaptų stipresnis suskaldęs sielą į kelias dalis? Argi septyni nėra 
galingiausias iš visų magiškų skaičių?“ Argi septyni nėra galingiausias 
iš visų magiškų skaičių... Taip, manau, Voldemortui turėjo labai patikti 
mintis apie septynių dalių sielą. 

— Jis pasidarė septynis Horokrusus? - pakraupo Haris. Kai kurie 
portretai ant sienų irgi ėmė garsiai reikšti pasipiktinimą. - Tačiau jie gali 
būti bet kur pasaulyje... paslėpti, užkasti, nematomi... 

— Džiugu, kad supranti, kokia sunki mūsų padėtis, - ramiai tarė 
Dumbldoras. - Bet pirmiausia, Hari, Horokrusai ne septyni, o šeši. Sep- 
tintoji jo sielos, kad ir kokios sumaitotos, dalis yra atgimusiame jo kūne. 
Kaip tik toji dalis šitiek metų ir gyveno šmėklos gyvenimą tremtyje, be jos 
jis apskritai prarastų tapatybę. Žmogus, pasiryžęs sunaikinti Voldemortą, 
tą septintąją sielos dalį, slypinčią jo kūne, turi pulti paskiausiai. 

— Na, gerai, tegul bus šeši, - nusiminęs pasakė Haris. - Kaipgi mes 
juos rasime? 

— Tu pamiršai, kad vieną jau sunaikinai. O aš sunaikinau dar vieną. 

— Tikrai? - apsidžiaugė Haris. 

- O taip. - Ir jis pakėlė savo pajuodėlę ranką. - Žiedą, Hari. Marvolo 
žiedą. Ir jame glūdėjus; baisų prakeikimą. Jeigu ne mano - atleisk kuklu- 
mo stygių - nepaprasti sugebėjimai ir profesoriaus Sneipo laiku suteikta 
pagalba, kai grįžau į Hogvartsą, jau nepasakočiau šitos istorijos. Suvytusi 
ranka neatrodo per didelė kaina už Voldemorto sielos septintadalį. Tas 
žiedas jau nebėra Horokrusas. 

— Bet kaip jį suradote? 

— Na, kaip tujau žinai, daugelį metų svarbiausias uždavinys man buvo 
kuo daugiau sužinoti apie Voldemorto praeitį. Aš apkeliavau visas vietas, 
kurias jis žinojo ir kuriose galėjo lankytis. Tą žiedą užtikau Gonto namų 
griuvėsiuose. Matyt, paslėpęs jame dalį savo sielos, Voldemortas daugiau 
neturėjo noro jo nešioti. Apsaugotą daugybe galingų kerų žiedą jis pa- 
liko lūšnoje, kur kadaise gyveno jo protėviai (aišku, Morfiną išgabenus 
į Azkabaną). Jam ir į galvą neatėjo, kad kada nors aš imsiu ir aplankysiu 
jos griuvėsius, o atsidūręs joje ieškosiu magiškos slaptavietės pėdsakų. 

Vis dėlto nėra pagrindo labai džiūgauti. Tu sunaikinai dienoraštį, o 
aš žiedą, bet, jeigu mes neklystame dėl septynių Horokrusų teorijos, jų 
liko dar keturi. 

- Ir jie gali būti bet kokie daiktai? - paklausė Haris. - Senos konservų 
dėžutės ar dar kas... Pavyzdžiui, tušti eliksyrų buteliukai? 

- Tu, Hari, turi galvoje Nešykles, o jos turi būti paprasti, kasdieniški 
daiktai, nekrentantys į akis. Tačiau kad Voldemortas savo neįkainojamą 
sielą slėptų senose konservų dėžutėse ar tuščiuose eliksyrų buteliukuo- 
se? Jau pamiršai, ką tau esu rodęs. Valdovas Voldemortas mėgo rinkti 
trofėjus, daiktus, turinčius įspūdingą magišką praeitį. Jo išdidumas, 
tikėjimas savo pranašumu, ryžtas išsikovoti nepaprastą vietą magijos 
istorijoje — visa tai rodo, jog Voldemortas savo Horokrusus tikriausiai 
rinkosi labai rūpestingai, apgalvodamas, kokie daiktai galėtų būti verti 
tokios garbės. 

— Dienoraštis nebuvo kuo nors ypatingas. 

— Kaip ir pats sakei, dienoraštis įrodė, jog jis yra Klastuolio įpėdinis. 
Neabejoju, kad Voldemortui tai atrodė be galo svarbu. 

— O kaipgi dėl kitų Horokrusų? - paklausė Haris. - Ar numanote, 
sere, kas jie galėtų būti? 

— Galiu tik spėlioti, - atsakė Dumbldoras. - Dėl mano jau minėtų 
priežasčių esu įsitikinęs, kad Valdovas Voldemortas veikiausiai pasi- 
rinko daiktus, kurie savaime turi tam tikro didingumo. Todėl dar sykį 
peršukavau Voldemorto praeitį ieškodamas įrodymų, ar panašių daiktų 
nėra dingę išjo aplinkos. 

- Medalionas! - šūktelėjo Haris. - Švilpynės puodelis! 

— Taip, - nusišypsojo Dumbldoras. - Galėčiau atiduoti ranką, - na, 
gal ne sveikąją, - bent jau porą pirštų, jog tie daikčiukai tapo trečiu ir 
ketvirtu Horokrusais. Likusieji du, turint galvoje, kad iš viso buvo šeši, 
sudaro nemažai keblumų, tačiau drįstu spėti, jog, įgijęs su Klastuoliu ir 
Švilpyne susijusius daiktus, jis stengėsi gauti kokių nors trofėjų, kurie 
būtų Grifo ir Varnanagės nuosavybė. Voldemorto vaizduotę veikiausiai 
apsėdo mintis turėti keturis daiktus, priklausiusius keturiems Hogvartso 
steigėjams. Negaliu pasakyti, ar jam pavyko rasti ką nors Varnanagės. 
Vis dėlto esu įsitikinęs, kad vienintelė žinoma Grifo relikvija tebėra 
saugi. - Dumbldoras pajuodusia ranka parodė į sieną už savęs, kur po 
stiklo gaubtu gulėjo rubinais nusagstytas kardas. 

— Kaip manote, sere, ar dėl tojis ir veržėsi grįžti į Hogvartsą? - paklausė 
Haris. - Kad gautų po kokį nors mokyklos steigėjų daiktą? 

— Pataikei kaip pirštu į akį, - tarė Dumbldoras. - Deja, mums nuo 
to ne geriau, nes jis nebuvo priimtas, taigi negavo galimybės apieškoti 
mokyklos. Turiu pripažinti, jog jam taip ir nepavyko įgyvendinti savo 
sumanymo - surinkti po vieną pirmųjų koledžo vadovų daiktą. Jis tikrai 
turėjo du trofėjus, na, gal netgi tris, ir tuo turime tenkintis. 

— Netgi jei jis gavo ką nors, kas priklausė Grifui ir Varnanagei, lieka 
neaiškus šeštas Horokrusas, - pasakė Haris. - O gal viską susirinko? 

— Nemanau, - papurtė galvą Dumbldoras. - Man regis, žinau, kas 
yra šeštas Horokrusas. Įdomu, ką pasakysi, kai prisipažinsiu, jog man 
senokai rūpi gyvatės Nadžinės elgesys? 

— Gyvatės? - krūptelėjo Haris. - Ir gyvūnus galima panaudoti kaip 
Horokrusus? 

— Na, nepatartina, - atsakė Dumbldoras, nes labai pavojinga patikėti 
savo sielą gyvam padarui, galinčiam savarankiškai judėti ir jausti ar mąs- 
tyti. Tačiau, jeigu neklystu, atėjusiam į tavo tėvų namus tavęs nužudyti 
Voldemortui dar stigo vieno Horokruso iš šešių. Atrodo, Horokrusui 
daryti skirta mirtis turėdavo būti ypatinga ir labai svarbi. Tavoji tokia 
ir būtų buvusi. Jis tikėjo, kad nužudydamas tave jis išvengs pavojaus, 
kurį skelbė pranašystė. Manė, jog taps neįveikiamas. Neabejoju, jog tavo 
mirtimi jis planavo susikurti paskutinį Horokrusą. Ir žinome, jog jam ne- 
pavyko. Po keleto metų jis paleido Nadžinę nužudyti kažkokio senuko 
Žiobaro, turbūt tada jam ir dingtelėjo mintis paversti gyvatę paskutiniu 
Horokrusu. Ji pabrėžia giminystę su Klastuoliu, taigi daro Voldemortą 
paslaptingesnį. Manau, jis ją netgi savotiškai myli, kiek iš viso sugeba ką 
nors mylėti. Šiaip ar taip, mėgsta ją laikyti prie savęs ir turi jai neribotą 
valdžią, neįprastą netgi Šnipštūnui. 

— Taigi, - tarė Haris, - dienoraščio nebėra, žiedo nebėra. Puodelis, 
medalionas ir gyvatė tebėra sveiki, be to, manote, jog turi būti koks nors 
Horokrusas, kadaise priklausęs Varnanagei arba Grifui? 

— Labai tikslus ir išsamus apibendrinimas, - palenkė galvą Dumbl- 
doras. 

— Aha... Ar jūs, sere, jo tebeieškote? - paklausė Haris. - Dėl to taip 
dažnai vykstate iš mokyklos? 

— Teisingai, - atsakė Dumbldoras. - Labai seniai ieškau. Manau... 
Galbūt... Tikiuosi veikiai rasiąs. Yra viltį teikiančių ženklų. 

- Ir jeigu rasite, — skubiai tarė Haris, - ar galėsiu vykti su jumis jo 
sunaikinti? 

— Manau, taip, - ilgai žiūrėjęs į Harį atsakė Dumbldoras. 

— Galėsiu? - pasitikslino nuoširdžiai apstulbęs Haris. 

- Žinoma, - šyptelėjo Dumbldoras. - Tikrai turi tokią teisę. 

Hariui pasidarė taip lengva ir gera. Smagu nors kartą nebegirdėti apie 
pavojų ir apsaugą. Direktoriai ir direktorės ant sienų, regis, labai nesusi- 
žavėjo Dumbldoro sprendimu: keletas papurtė galvą, o Finėjas Nigelas 
netgi piktai sušnarpštė. 

— Ar Voldemortas sužino, kai sunaikinamas Horokrusas? Ar jis gali 
tai jausti? - paklausė Haris, nepaisydamas portretų sujudimo. 

— Labai įdomus klausimas, Hari. Manau, ne. Manau, Voldemortas jau 
taip paskendęs blogyje, tos gyvybiškai svarbios jo dalys atskirtos nuo 
jo taip seniai, jog jis nebejaučia taip kaip mes. Galbūt mirties valandą 
suvoktų, ko netekęs... Bet, pavyzdžiui, jis nežinojo, kad sunaikintas 
dienoraštis, kol neištraukė tiesos iš Liucijaus Smirdžiaus. Girdėjau, Vol- 
demorto pyktis, paaiškėjus, jog dienoraštis sudarkytas ir netekęs visų 
galių, buvo siaubingas. 

— Bet, man rodos, jis norėjo, kad Liucijus Smirdžius slapčia įneštų jį 
į Hogvartsą? 

- Jis to norėjo prieš daugelį metų, kai žinojo galėsiąs sukurti daugiau 
Horokrusų, tačiau Liucijus turėjo laukti jo nurodymo, bet nesulaukė, 
nes, įteikęs jam dienoraštį, Voldemortas netrukus išnyko. Aišku, manė, 
jog Liucijus pats nedrįs nieko su tuo dienoraščiu daryti, tik stropiai jį 
saugos, bet jis be reikalo taip tikėjo, kad Liucijus bijos tiek metų dingu- 
sio šeimininko, kurį jau laikė mirusiu. Be abejo, Liucijus nežinojo, kas 
iš tiesų yra tas dienoraštis. Supratau, jog Voldemortas jam paaiškino, 
girdi, dienoraštis gali atverti gudriai užkerėtą Paslapčių kambarį. Jei 
Liucijus būtų žinojęs, kad jo rankose šeimininko sielos dalis, tikrai būtų 
elgęsis su juo pagarbiau, - o jis paėmė ir jį panaudojo savais tikslais: 
pakišo dienoraštį Artūro Vizlio dukrai tikėdamasis Artūrą apjuodinti, 
mane pašalinti iš mokyklos ir kartu atsikratyti tokio neparankaus daik- 

to. Vargšas Liucijus... Kai pagalvoju, kaip Voldemortas niršta už tai, jog 
tas prapuldė vieną jo Horokrusą, kai prisimenu praeitų metų nesėkmę 
ministerijoje, nesistebėčiau, jei jis širdyje džiaugtųsi šiuo metu saugiai 
tūnąs Azkabane. 

Patylėjęs Haris paklausė: 

— Taigi jei visi Horokrusai bus sunaikinti, Voldemortą bus įmanoma 
nukauti? 

— Manau, taip, - atsakė Dumbldoras. - Be Horokrusų Voldemortas 
tebus mirtingas žmogus, turintis sužalotą ir sumenkusią sielą. Tačiau 
nepamiršk - nors jo siela gal nebesuklijuojama, smegenys ir magiškosios 
galios tebėra nepažeistos. Net ir be Horokrusų tokiam burtininkui kaip 
Voldemortas įveikti reikia neeilinių gabumų ir galios. 

- Bet aš neturiu neeilinių gabumų ir galios, - išsprūdo Hariui. 

— Dar ir kaip turi, - tvirtai tarė Dumbldoras. - Tu turi galią, kurios 
niekad neturėjo Voldemortas. Tu moki... 

- Žinau! - nekantriai sušuko Haris. - Aš moku mylėti! - Jis vargais 
negalais susilaikė neleptelėjęs: „Baisus turtas!“ 

— Taip, Hari, tu moki mylėti, - tarė Dumbldoras, regis, puikiausiai 
atspėjęs, ką Haris nutylėjo. - O tai, turint omeny, ką tau teko ištverti, 
yra didis ir nuostabus dalykas. Esi dar per jaunas suvokti, Hari, koks tu 
nepaprastas. | 

— Taigi sakydama, jog aš „turiu galią, nepažįstamą Tamsos Valdovui“, 
pranašystė kalba... apie paprasčiausią meilę? - šiek tiek nusivylęs pa- 
klausė Haris. 

— Taip - apie paprasčiausią meilę, - patvirtino Dumbldoras. - Bet, Hari, 
niekada nepamiršk, pranašystė reikšminga tik todėl, kad ją tokią padarė 
Voldemortas. Aš jau sakiau šitai pernai, mokslo metams pasibaigus. Vol- 
demortas tave pasirinko asmeniu, kuris bus jam pavojingiausias, kaip 
tik dėl to tu ir tapai jam pavojingiausias! 

— Bet argi tai ne tas pats... 

— Ne, ne tas pats! - nekantriai tarė Dumbldoras. - Tu per daug įsi- 
kandai tą pranašystę! 

— Betgi, sakėte, pranašystė reiškia, kad... 

- Jeigu Voldemortas nebūtų nė girdėjęs apie pranašystę, ar ji būtų iš- 
sipildžiusi? Būtų ką nors reiškusi? Žinoma, ne! Manai, visos pranašystės 
Pranašysčių salėje išsipildo? 

— Tačiau pernai sakėte, kad vienas mudviejų turėsime žūti... 

— Hari, Hari, sakiau tik todėl, kad Voldemortas padarė didelę klaidą 
veikdamas pagal profesorės Treloni žodžius! Jeigu jis nebūtų nužudęs 
tavo tėvo, ar būtų įkvėpęs tau baisų keršto troškimą? Žinoma, ne! Jeigu 
nebūtų privertęs tavo motinos pasiaukoti dėl tavęs, ar būtų suteikęs 
tau magišką apsaugą, kurios jis negali pramušti? Žinoma, ne, Hari! Ne- 
jau nesupranti? Voldemortas pats ir sukūrė sau priešą, kaip atsitinka 
visiems tironams! Ar numanai, kaip tironai bijo savo engiamųjų? Visi 
jie supranta, kad kada nors tarp jų aukų atsiras žmogus, kuris sukils ir 
smogs atgal. Voldemortas toks pat. Jis visą laiką ieškojo žmogaus, kuris 
drįstų mesti jam iššūkį. Išgirdęs pranašystę puolė veikti, o rezultatas 
toks, kad jis ne tik išsirinko žmogų, kuris garantuotai jį nugalės, bet ir 
įdavė jam mirtiną ginklą! 

— Bet... 

— Būtina, kad tu suprastum šį dalyką, - tarė Dumbldoras atsistoda- 
mas. Jis ėmė vaikščioti po kabinetą plevėsuodamas spindinčio apsiausto 
skvernais. Haris dar nebuvo jo matęs tokio susijaudinusio. - Bandydamas 
tave nužudyti, Voldemortas savo ranka išskyrė nepaprastą žmogų, štai 
sėdintį priešais mane, ir, taip sakant, įteikė jam darbo įrankius. Voldemor- 
tas pats kaltas, kad įsiskverbei į jo mintis, jo siekius, netgi kad supranti 
gyvačių šneką, kuria jis įsakinėja, ir vis dėlto, Hari, nors esi apdovanotas 
galia įžengti į Voldemorto pasaulį (dėl kurios, beje, kiekvienas Mirties 
Valgytojas pasiryžęs žudyti), tavęs nesuviliojo juodoji magija - niekada, 
nė akimirką neturėjai noro tapti vienu Voldemorto sekėjų! 

— Aišku, neturėjau! - karštai sušuko Haris. - Jis nužudė mamą 
ir tėtį! 

- Žodžiu, tave saugo mokėjimas mylėti, - garsiai pasakė Dumbldo- 
ras. — Tai vienintelė priemonė, ginanti nuo pavojaus pasiduoti Voldemor- 
to galios pagundai. Nepaisant visų vilionių, visų kančių, esi tokios pat 
tyros širdies kaip ir būdamas vienuolikos metų, kai žiūrėjai į veidrodį, 
atspindintį tavo slapčiausius troškimus, ir matei jame tik būdą, kaip nu- 
galėti Voldemortą, o ne nemirtingumą ir ne turtus. Hari, ar žinai, jog tik 
vienas kitas burtininkas tame veidrodyje yra regėjęs tai, ką tu matei? Vol- 
demortas jau tada turėjo susiprotėti, su kuo susidūrė, bet nesusiprotėjo! 
Tačiau dabar jis jau susigaudo. Tu įplauki į Valdovo Voldemorto protą 
niekuo sau nepakenkdamas, o jis negali tavęs apsėsti nesukeldamas sau 
baisiausių kančių, kuo įsitikino ministerijoje. Manau, priežasties jis ne- 
supranta, Hari. Matai, jis taip skubėjo žaloti savo sielą, jog nė akimirkos 
nestabtelėjo pamąstyti, kokia neapsakoma galybe apdovanota niekuo 
nesutepta ir vientisa siela. 

— Bet, sere, - kuo ramiau ir taikiau pasakė Haris, - vis tiek išvada ta 
pati? Aš privalau mėgint jį nužudyti, arba... 

- Privalai? - tarė Dumbldoras. - Taip, privalai. Tačiau ne dėl pranašys- 
tės, o pats, dėl savęs, nes niekada nenusiramintum nepabandęs! Mes abu 
tai žinome! Būk geras, nors sekundę įsivaizduok, jog niekad negirdėjai 
tos pranašystės. Ką jaustum Voldemortui? Galvok! 

Žiūrėdamas, kaip Dumbldoras mina po kambarį, Haris galvojo. Pri- 
siminė tėvą, motiną ir Sirijų. Prisiminė Sedriką Digorį. Prisiminė visas 
Valdovo Voldemorto piktadarystes. Krūtinėje lyg ugnis suliepsnojo ir 
siūbtelėjusi aukštyn ėmė deginti gerklę. 

— Aš noriu, kad jis žūtų, - ištarė Haris. - Ir nuo mano rankos. 

- Na, žinoma! - šūktelėjo Dumbldoras. - Matai, kad pati pranašystė ta- 
vęs negali priversti ko nors daryti. Tačiau ji privertė Valdovą Voldemortą 
paženklinti tave kaip sau lygų. Kitaip tariant, gali laisvai pasirinkti, kaip 

tau elgtis, gali spjaut į pranašystę! Tačiau Voldemortas ir toliau gyvena 
pagal pranašystę. Jis nesiliaus tavęs gaudęs, todėl savaime aišku, kad... 

— Vienas mudviejų turėsime žūti, - užbaigė Haris. - Taip. 

Pagaliau jis suprato, ką jam stengėsi išaiškinti Dumbldoras. Skirtumą 
tarp to, kai esi įtempiamas į areną kautis žūtbūtinai, ir to, kai pats įžengi į 
ją aukštai iškėlęs galvą. Kai kam gal atrodytų, jog skirtumas labai menkas, 
bet Dumbldoras suprato, - suprantu ir aš, piktdžiugiškai pamanė Haris, 
suprato ir mano tėvai, - jog iš tiesų skirtumas milžiniškas. 


DVIDEŠIMT KETVIRTAS SKYRIUS 


Sectumsempra 


Išvargęs, bet patenkintas nakties darbu, Roniui ir Hermionai Haris viską 
papasakojo per kitą kerėjimo pamoką (artimiausius kaimynus pirmiausia 
užbūręs Muffliato kerais). Abu žavėjosi būdu, kuriuo Haris išviliojo iš 
Trimito prisiminimus, ir baimingai stebėjosi Voldemorto Horokrusais 
bei Dumbldoro pažadu pasiimti Harį į kelią, jeigu pavyks rasti dar vieną 
Horokrusą. 

— Čia tai bent, - atsiduso Ronis Hariui baigus pasakoti. Nežiūrėdamas, 
ką veikia, jis beprasmiškai makalavo į lubas nukreipta lazdele. - Oho... 
Keliauti kartu su Dumbldoru... Sunaikinti to daikto... Oho! 

— Roni, tu užleidai sniegą, - kantriai tarė Hermiona, griebdama jam 
už riešo ir sulaikydama lazdelę. Ir tikrai nuo lubų ėmė leistis didelės 
baltos snaigės. Haris pastebėjo, kad Levanda Rudė, sėdinti prie gretimo 
stalo, sužaibavo į Hermioną raudonomis nuo ašarų akimis, ir Hermiona 
iškart paleido Ronio ranką. 

— Vaje, - nustebęs burbtelėjo Ronis, žiūrėdamas į sniegu apkritusius 
savo pečius. - Atrodom, lyg turėtume pleiskanų. 

Jis nubraukė snaiges Hermionai nuo peties. Levanda apsiverkė. Ronis, 
pasijutęs nežmoniškai kaltas, nusisuko nuo jos. 

— Mes išsiskyrėme, - puse lūpų pasakė jis Hariui. - Vakar vakare. Po to, 
kai pamatė mane išeinant iš bendrabučio su Hermiona. Tavęs, be abejo, 
nematė, todėl pamanė, kad aš buvau tik su Hermiona. 

— Oo... Na, tikriausiai nesigaili, kad viskas baigta? 

— Ne, - prisipažino Ronis. - Kol ji klykė, buvo labai nekas, bet nors 
man nereikėjo nieko kalbėti. 

— Bailys, - metė Hermiona, tačiau šyptelėjo. - Ką gi, netikęs vakaras 
meilei. Džinė su Dinu irgi išsiskyrė, Hari. 

Hariui pasirodė, kad jos žvilgsnis, tai sakant, buvo gan supratingas, 
bet ji negalėjo matyti, kad širdyje jis šoka ir dainuoja; nutaisęs abejingą 
veidą ir balsą, Haris paklausė: 

— O dėl ko? 

— A, dėl kažkokios nesąmonės. Ji supyko, kam jis, girdi, visą laiką 
bando ją pastūmėti pro portreto angą, lyg pati nemokėtų įlipti. Bet jie 
jau seniai nesutarė. 

Haris dirstelėjo į kitoje kabineto pusėje sėdintį Diną. Tikrai atrodo 
nelaimingas. 

— Taigi dabar tau iškyla nelengva dilema? - tarė Hermiona. 

— Kodėl taip sakai? 

— Kvidičo komanda, - atsakė Hermiona. - Jeigu Džinė nesišneka 
su Dinu... 

- Iš tikrųjų... 

— Flitvikas, - įspėjo Ronis. Jų pusėn straksėjo mažuliukas kerėjimo 
mokytojas. Iš jų trijulės tik Hermionai pavyko actą paversti vynu: jos 
butelis buvo pilnas tamsiai raudono skysčio, o Hario ir Ronio - drum- 
zlinai rudo. 

- Ajajai, berniukai, - priekaištingai sucypė profesorius Flitvikas. - Ma- 
žiau plepėkit, daugiau dirbkit. Nagi, pabandykit. 

Abu susikaupę pakėlė lazdeles ir įbedė akis į butelius. Hario actas 
virto ledu, Ronio butelis sprogo. 

— Taaaip... - Profesorius Flitvikas išlindo iš po stalo braukdamas nuo 
kepurės šukeles. - Namuose turėsite gerokai pasitreniruoti. 

Po kerėjimo pamokos visi trys turėjo laisvą tarpą ir kartu nuėjo į ben- 
drąjį kambarį. Ronis, regis, visai lengvai pakėlė išsiskyrimą su Levanda, 
Hermiona taip pat buvo linksma, o paklausta, ko šypsosi, atsakė: „Graži 
diena“. Nė vienas nenujautė, kad Hario širdyje užvirė nuožmi kova. 


Ji - Ronio sesuo. 

Bet ji pametė Diną! 

Vis tiek Ronio sesuo. 

Aš -jo geriausias draugas! 

Dar blogiau. 

Jeigu jam pasakyčiau... 

Gautum į dantis. 

Ojeigu aš nebijau? 

Jis - tavo geriausias draugas! 

Haris nė nepajuto, kaip įlindo į saulės nutviekstą bendrąjį kambarį, ir 
būrelį ten susispietusių septintakursių pastebėjo tik tada, kai Hermiona 
sušuko: 

- Keite, sugrįžai! Kaip sveikata? 

Haris išpūtė akis - tikrai Keitė Varpelis, atrodanti sveika kaip ridikas 
ir apsupta nudžiugusių draugių. 

- Jaučiuosi puikiai! - laiminga atsakė ji. - Iš Švento Mango ligoninės 
buvau išrašyta pirmadienį, bet porą dienų pabuvau namie su mama ir 
tėčiu, grįžau šį rytą. Lenė man kaip tik pasakojo, Hari, apie Maklageną 
ir paskutines rungtynes. 

— Taigi, kad jau grįžai ir Ronis žaidžia, turim visas galimybes sumušti 
Varno Nagą ir laimėti taurę. Paklausyk, Keite... 

Jis nedelsdamas turėjo kai ko paklausti, smalsumas net išstūmė mintis 
apie Džinę. Keitės draugės rinkosi daiktus, skubėjo į transfigūracijos pa- 
moką. Haris tyliai paklausė: 

— Tas vėrinys... Ar vis dar neprisimeni, kas jį tau davė? 

— Ne, - liūdnai papurtė galvą Keitė. - Visi klausinėja, bet aš neturiu 
supratimo. Prisimenu tik, kaip „Trijose šluotose“ įėjau į tualetą. 

— O tikrai ėjai ten į tualetą? - paklausė Hermiona. 

— Na, žinau, kad pastūmiau duris, todėl tas, kas mane užbūrė Valdymo 
kerais, tikriausiai stovėjo viduje. Nuo to momento nieko neprisimenu. 
Klausykit, reikia bėgti: nors ir pirma diena, nesistebėsiu, jeigu Makgo- 
nagal užsipuls už pavėlavimą. 

Ji griebė kuprinę ir knygas ir išbėgo paskui drauges. Haris, Ronis ir 
Hermiona liko sėdėti prie lango. 

— Vadinasi, vėrinį Keitei įdavė mergaitė arba moteris, - pasakė Ha- 
ris. - Nepamirškite, kad Hogvartse stovėjo pilnas katilas Multisulčių 
eliksyro. Ir žinome, kad jo buvo pavogta... 

Mintyse jis išvydo, kaip drožia pro šalį Niurzga ir Gylys, pasivertę 
mergaitėmis. 

— Manau, dar gurkštelėsiu Sėkmės eliksyro, - pridūrė Haris, - ir vėl 
pabandysiu pakliūt į Kambarį iki pareikalavimo. 

— Tik be reikalo eikvosi eliksyrą, - purkštelėjo Hermiona, padėdama 
ant stalo „Skiemenų žodyną“, ką tik išsitrauktą iš kuprinės. - Per daug 
nepasikliauk sėkme, Hari: Dėl Trimito viskas buvo kitaip: tu visada 
galėjai jį įtikinti, tik reikėjo šiek tiek pakreipti aplinkybes. Tačiau sėkmė 
tau nepadės įveikti galingų burtų. Negadink be reikalo eliksyro! - Ir 
pašnibždomis pridūrė: - Sėkmės tau labiausiai reikės, jei tave pasiims 
kartu Dumbldoras... 

— Ar negalima daugiau pasidaryti? - paklausė Ronis Harį. - Būtų 

Haris išsitraukė Netikro Princo eliksyrų vadovėlį ir atsivertė Felix 
Felicis. 

— Velnias, baisiai sudėtinga, - tarė peržvelgęs receptą. - Ir užtruktų 
pusmetį. Reikia, kad pritrauktų... 

— Tipiška, - burbtelėjo Ronis. 

Haris jau norėjo padėti knygą, bet pastebėjo užlenktą puslapį, jį at- 
vertęs skyrelyje „Dėl priešų“ rado Sectumsempra kerus, pasižymėtus prieš 
kelias savaites. Dar nebuvo išsiaiškinęs, kaip jie veikia, nenorėjo bandyti 
prie Hermionos, bet ketino išmėginti su Maklagenu, kai tik atsidurs jam 
už nugaros. 

Keitės Varpelio grįžimu nesidžiaugė tik Dinas Tomas, nes jam nebe- 
reikės pavaduoti puolėjos. Kai Haris pasakė, žinią jis sutiko didvyriškai, 

tik gūžtelėjo ir kažką suburbėjo, bet eidamas šalin Haris girdėjo, kaip 
Dinas su Semu maištingai murma. 

Kitas dvi savaites kvidičo treniruotės buvo sėkmingiausios per visą 
Hario kapitonavimą. Komanda taip džiaugėsi atsikračiusi Maklageno ir 
sulaukusi Keitės, jog visi skraidė puikiai. 

Džinė nėmaž nesikrimto nutraukusi draugystę su Dinu, priešingai, ji 
tapo komandos siela. Visus prijuokindavo iki ašarų mėgdžiodama, kaip 
Ronis, artėjant Kritliui, neramiai šokinėja ore priešais stulpus su lankais, 
kaip Haris, prieš gaudamas į galvą Muštuku, aprėkia Maklageną. Kva- 
todamas su visais, Haris džiaugdavosi nekalta proga žiūrėti į Džinę. Per 
treniruotes šitaip užsižiopsojęs dar kelis kartus gavo Muštuku. 

Galvoje tebevirė kova: Džinė ar Ronis? Kai kada jam atrodydavo, kad 
polevandinis Ronis galbūt labai nepyktų, jeigu jis pradėtų draugauti su 
Džine, bet paskui prisiminė Ronio išraišką, kai tas pamatė ją bučiuojantis 
su Dinu, ir suprato, jog Ronis palaikys išdavyste, net jei Haris paimtų 
jai už rankos... 

Tačiau Haris nesusilaikydavo - šnekėdavosi su Džine, kvatodavo su 
ja, kartu grįždavo iš treniruočių; graužiamas sąžinės svarstydavo, kaip 
geriausia būtų pasikalbėti su ja akis į akį, - būtų idealu, jeigu Trimitas 
surengtų dar vieną vakarėlį, nes Ronio tenai nebūtų, deja, Trimitas, regis, 
vakarėlius užmiršo. Sykį ar du Haris net baudėsi prašyti Hermioną pa- 
galbos, bet pamanė nepakęsiąs pašaipios jos šypsenėlės, jau ir taip keletą 
kartų tarėsi ją pastebėjęs, kai Hermiona užklupo jį spoksant į Džinę arba 
kvatojant iš jos pokštų. Dar blogiau, kad ramybės nedavė mintis, jog, 
jeigu jis nepaskubės, kas nors kitas pakvies Džinę į pasimatymą. Juodu 
su Roniu sutarė bent vienu klausimu - ji per daug populiari, kad jai tat 
išeitų į gera. 

Trumpai tariant, kas dieną stiprėjo noras vėl siurbtelėti Sėkmės 
eliksyro. Argi dabar nėra didžiausios būtinybės, kaip sakė Hermiona, 
„pakreipti aplinkybes“? Slinko palaimingos gegužės dienos, o Ronis 
kiekvieną kartelį, kai tik Haris atsidurdavo su Džine, karksodavo šalia. 

Haris svajojo apie kokį nors laimingą posūkį, kuris Ronį priverstų su- 
vokti, jog jam mieliausia būtų, jeigu jo geriausias draugas ir sesutė taptų 
pora, tada galjis paliktų juodu vienus ilgiau nei kelias sekundes. Tačiau 
tokios galimybės nenusimatė, kol prieš akis buvo kvidičo finalas. Ronis 
visą laiką lindo prie Hario kalbėtis apie žaidimą, jam niekas daugiau 
nerūpėjo. 

Ir ne vien tik Roniui; visą mokyklą baisiausiai domino artėjančios 
Grifų Gūžtos ir Varno Nago varžybos, nes jos nulems čempionato baigtį. 
Jei grifiukai įveiks varnanagius trijų šimtų taškų skirtumu (sunkus tik- 
slas, bet, Hario nuomone, komanda dar niekada taip gerai neskraidė), 
taurė atiteks jiems. Jeigu laimės mažesniu rezultatu, liks antri po Varno 
Nago; jeigu pralaimės šimto taškų skirtumu, bus treti, po Švilpynės, o 
jei pralaimės didesniu nei šimto taškų skirtumu, liks ketvirti - tada, pa- 
manė Haris, niekas niekada neleis jam pamiršti, kad jis buvo komandos 
kapitonas, kai Grifų Gūžta pirmą kartą per du šimtmečius nusmuko į 
turnyrinės lentelės apačią. 

Dienos prieš lemiamas rungtynes slinko įprastu būdu: mokiniai ko- 
ridoriuose gąsdino priešininkų komandos narius, žaidėjus palydėdavo 
negražiomis dainuškomis, o jie patys arba vaikščiodavo užrietę nosį, 
glostomi visuotinio dėmesio, arba per pertraukas puldavo į tualetus 
vemti. Būsimos rungtynės Hario sąmonėje kažkaip susisiejo su planais 
dėl Džinės - pergale arba pralaimėjimu. Jis negalėjo nejausti, kad, jeigu 
jie laimės daugiau kaip trimis šimtais taškų, euforijos scenos ir geras, 
triukšmingas vakarėlis pasitarnautų ne prasčiau už Sėkmės eliksyro 
gurkšnį. 

Per visus tuos rūpesčius Haris nepamiršo ir kito savo tikslo: išsiaiškinti, 
ką veikia Drakas Smirdžius Kambaryje iki pareikalavimo. Vis dar pasi- 
žiūrėdavo į Plėšiko planą, o kad Smirdžiaus dažnai jame nematydavo, 
nutarė, jog jis ir toliau daug laiko praleidžia tame kambaryje. Tiesa, pra- 
rado viltį kada nors patekti į jį, bet vis tiek eidamas pro šalį pabandydavo. 
Tačiau, nors ir kokiais žodžiais prašydavo, siena durų neparodydavo. 

Kelios dienos prieš rungtynes su Varno Nagu Haris vienas ėjo iš ben- 
drojo kambario vakarieniauti; Ronis vėl vėmė artimiausiame tualete, o 
Hermiona išlėkė pas profesorių Vektorių pasitarti dėl klaidos, kurią ji įsi- 
vaizdavo padariusi paskutiniame aritmomantijos kontroliniame. Labiau 
iš įpročio nei dėl ko kito jis užlipo į aštuntą aukštą ir nuėjo koridoriumi 
žiūrėdamas į Plėšiko planą. Iš pradžių Smirdžiaus niekur nesimatė ir 
Haris pamanė, jog jis vėl Kambaryje iki pareikalavimo, bet paskui jo 
taškelį pastebėjo septinto aukšto berniukų tualete. Kompaniją jam pa- 
laikė ne Niurzga ar Gylys, o Vaitoklė Mirta. 

Haris atsikvošėjo nuo tokio keisto derinio tik atsitrenkęs į šarvus. Jis 
išsigando, kad žvangesys neprišauktų Filčo, todėl nėrė žemyn marmuri- 
niais laiptais ir pasileido koridoriumi. Pasiekęs tualetą prikišo ausį prie 
durų. Nieko negirdėti. Atsargiai pastūmė duris. 

Drakas Smirdžius stovėjo apsikabinęs kriauklę ir palenkęs prie jos 
savo geltonplaukę galvą. 

— Nurimk, - suknerkė Mirtos balsas vienoje kabinų. - Nurimk... Pa- 
sakyk, kas yra. Aš tau padėsiu... 

— Niekas negali man padėti, - tarė Smirdžius, drebėdamas visu 
kūnu. - Aš negaliu to padaryti. Negaliu... Nieko nebus... O jei netrukus 
nepadarysiu, jis grasina mane užmušti. 

Haris tiesiog priaugo prie žemės suvokęs, kad Smirdžius verkia, tikrų 
tikriausiai verkia, ašaros bėga blyškiu jo veidu ir laša į purviną kriauklę. 
Kūkčiodamas jis pakėlė galvą į sutrūkinėjusį veidrodį ir jame pamatė 
Harį. 

Smirdžius staigiai apsisuko išsitraukdamas lazdelę. Negalvodamas 
Haris išsitraukė savąją. Drako kerai tik per plauką nepataikė į Harį, bet 
suskaldė sieninę lempą šalia jo. Haris šoko šalin, mintyse ištarė: Levi- 
corpus! Ir mostelėjo lazdele, tačiau Smirdžius kerus atmušė ir vėl iškėlė 
lazdelę... 

— Ne! Ne! Liaukitės! - spiegė Vaitoklė Mirta. Jos balsas gūdžiai aidėjo 
plytelėmis išklijuotame tualete. - Gana! Gana! 

Baisus trenksmas - už Hario sprogo šiukšliadėžė. Haris pabandė Kojų 
surakinimo užkeikimą, tačiau jis atsimušė nuo sienos už Drako ausies 
ir sutrupino bakelį, ant kurio pleveno Vaitoklė Mirta. Ji išgąstingai su- 
kliko, visur pasipylė vanduo, Haris paslydo, o Smirdžius perkreiptu 
veidu riktelėjo: Cruci... 

— Sectumsempra! - pašėlusiai mojuodamas lazdele, tysodamas ant 
grindų sušuko Haris. 

Iš Smirdžiaus krūtinės ir veido pliūptelėjo kraujas, lyg jis būtų buvęs 
perkirstas nematomu kardu. Susverdėjęs atatupstas, Drakas griuvo ant 
apsemtų grindų, lazdelė iškrito iš suglebusios dešinės rankos. 

— Ne... - sudejavo Haris. 

Slidinėdamas jis pripuolė prie Smirdžiaus. To veidas visas buvo kru- 
vinas, baltos rankos stvarstė krauju pasruvusią krūtinę. 

— Ne, aš nenorėjau... 

Haris negalvojo, ką sako; jis suklupo šalia Smirdžiaus, tirtančio kraujo 
baloje. Vaitoklė Mirta paleido gerklę: 

- Žmogžudystė! Nužudymas tualete! 

Trinktelėjo durys, Haris persigandęs pakėlė galvą. Įsiveržė Sneipas, 
net juodas iš įniršio. Šiurkščiai nustūmęs Harį, atsiklaupė prie Smir- 
džiaus, išsitraukė lazdelę ir perbraukė ja per baisias žaizdas, padarytas 
Hario kerų, prodainiu murmėdamas burtažodžius. Kraujas lyg ir nebe 
taip sruvo. Sneipas nušluostė Drakui veidą ir pakartojo kerus. Žaizdos 
ėmė užsitraukti. 

Haris žiūrėjo baisėdamasis savo rankų darbu, beveik nejausdamas, 
jog ir pats permirkęs krauju ir vandeniu. 

Virš galvos vaitojo ir kūkčiojo Vaitoklė Mirta. Trečią kartą pakartojęs 
apsauginius kerus, Sneipas Draką pasodino. 

- Tau reikia į ligoninę. Gali likti nedideli randai, bet jeigu skubiai imsi 
gerti diktonų arbatą, gal išvengsime net ir šito... Eime... 

Jis nuvedė Smirdžių prie durų. Atsigręžęs lediniu balsu tarė: 

—Otu, Poteri, lauki manęs čia. 

Hariui net į galvą neatėjo nepaklusti. Drebėdamas jis lėtai atsistojo 
ir pažvelgė į grindis. Vandenyje tarsi raudoni žiedai plūduriavo kraujo 
dėmės. Jis net neįstengė nutildyti Vaitoklės Mirtos, ir toji ūbavo vis gar- 
siau ir su vis didesniu malonumu. 

Sneipas grįžo po dešimties minučių. Gerai uždarė tualeto duris. 

- Dink, - liepė Mirtai, ir ji žaibiškai nėrė į savo kabiną. Nuo tylos ėmė 
spengti ausyse. 

— Aš nenorėjau, - negaišdamas pasakė Haris. - Nežinojau, kokie tai 
kerai. 

Bet Sneipas nesiklausė. 

— Atrodo, būsiu tavęs neįvertinęs. Kas galėjo pamanyti, jog tau žinoma 
šitokia juodoji magija? Kas tave išmokė šių kerų? 

— Aš... skaičiau apie juos. 

— Kur? 

— Bibliotekos knygoje, - karštligiškai kūrė Haris. - Nebeprisimenu 
pavadinimo... 

- Melagis, -nukirto Sneipas. Hariui išdžiūvo burna. Žinojo, ką Sneipas 
darys, o juk jis niekad nesugebėdavo tam pasipriešinti. 

Sienos sumirgėjo akyse, jis bandė užgniaužti visas mintis, bet ne- 
įstengė, vaizduotėje vėl išplaukė Netikram Princui priklausęs vadovėlis 
„Eliksyrų darymo aukštesnioji pakopa“... 

Staiga vėl pasijuto esąs nuniokotame, šlapiame tualete ir žiūrįs tiesiai 
į juodas Sneipo akis. Beviltiškai vylėsi, kad gal Sneipas nepamatė, ko jis 
taip bijojo parodyti, bet... 

— Atnešk kuprinę, - liepė Sneipas. - Ir visus vadovėlius. Iki vieno. 
Greičiau! 

Ginčytis nebuvo prasmės. Haris išbrido iš tualeto. Ir bėgte pasileido į 
Grifų Gūžtos bokštą. Sutiko daug mokinių, jie spoksojo į jį, permirkusį 
krauju ir vandeniu, bet jis neatsakinėjo į jokius klausimus. 

Haris negalėjo atitokti: toks jausmas, tarsi būtų pasiutęs mylimas 
gyvūnėlis. Ką tasai Princas manė įsirašydamas į vadovėlį tokių kerų re- 

ceptą? Ir kas bus, kai Sneipas jį pamatys? Ar pasakys Trimitui, - Hariui 
pasidarė bloga, - kas jo mokiniui visus metus padėjo pirmauti per nuodų 
ir vaistų pamokas? Ar atims ir sunaikins knygą, kuri Harį išmokė tiek 
visokiausių dalykų? Knygą, kuri tapo savotišku draugu ir vadovu? Ne, 
Haris negali to leisti, negali... 

- Kur tu... Ko visas šlapias? Čia kraujas? — Laiptų viršuje stovintis 
Ronis nustėręs žiūrėjo į Harį. 

— Man reikia tavo knygos, - uždusęs pasakė Haris. - Tavo eliksyrų 
vadovėlio. Greičiau duok. 

— O kaip dėl Netikro Princo... 

— Paskui paaiškinsiu! 

Ronis išsitraukė vadovėlį ir padavė Hariui, tas nudūmė į bendrąjį 
kambarį. Čiupęs kuprinę ir nepaisydamas nustebusių žvilgsnių vėl iš- 
virto pro portreto angą ir nubėgo aštunto aukšto koridoriumi. 

Čiūžtelėdamas sustojo priešais šokančių trolių gobeleną, užsimerkė ir 
ėmė eiti. Man reikia vietos šitai knygai paslėpti... Man reikia vietos šitai knygai 
paslėpti... Man reikia vietos šitai knygai paslėpti... 

Tris kartus praėjo pro plyną sieną. Atsimerkęs pagaliau išvydo - štai 
durys į Kambarį iki pareikalavimo! Haris atplėšė jas, puolė vidun ir už- 
sitrenkė. 

Jis aiktelėjo. Nors ir kaip skubėjo, kaip bijojo to, kas jo laukia tualete, 
negalėjo nesistebėti ir nesižavėti. Jis stovėjo erdvioje ir aukštoje kaip 
katedra salėje, pro didžiulius langus įkypai krentantys spinduliai ap- 
švietė kažką panašaus į miestą, bet Haris suprato, jog mato daiktus, 
kuriuos čia paslėpė kartų kartos Hogvartso mokinių. Gatvės ir gatvelės 
buvo užgrioztos sulūžusiais ir apgadintais baldais, turbūt sukištais čia 
norint paslėpti nesėkmingos magijos pėdsakus arba sutemptus namų 
elfų, panūdusių išsaugoti pamėgtos pilies prisiminimus. Visur gulėjo 
tūkstančiai knygų, be abejo, uždraustų arba priterliotų, arba pavogtų. 
Buvo sparnuotų laidyklių ir Dantytų svaidomųjų lėkščių, kai kurios dar 
turėjo gyvybės žymių ir vangiai skraidžiojo virš kalnų visokio uždrausto 

gero. Buvo įtrūkusių sutenėjusio eliksyro butelių, kepurių, papuošalų, 
apsiaustų; buvo kažkokių lukštų, panašių į slibinų kiaušinių duženas, 
užkimštų buteliukų, pilnų vis dar grėsmingai ribuliuojančio skysčio, 
keli surūdiję kardai ir sunkus kirvis, ant kurio buvo sudžiūvusios kraujo 
dėmės. 

Haris nuskubėjo viena gatvele tarp visų tų paslėptų lobių. Pasuko 
dešinėn pro trolio iškamšą, pabėgėjo, žengė kairėn pro sulūžusią Pra- 
danginimo spintą, kurioje pernai prapuolė Montegis, ir pagaliau sustojo 
priešais platų bufetą, kurio spindintis paviršius atrodė lyg rūgštimi 
išėstas. Atidarė vienas girgždančias dureles. Jame jau buvo paslėptas 
narvelis su kažkokiu seniai pastipusiu padaru. Skeletas turėjo penkias 
kojas. Netikro Princo vadovėlį Haris užkišo už to narvelio ir uždarė 
dureles. Dar pastovėjo žvalgydamasis. Širdis pašėlusiai daužėsi. Ar su- 
gebės vėliau tarp viso šito šlamšto surasti savo slaptavietę? Pastvėręs 
nuo netoliese stovinčios spintos aptrupėjusį seno bjauraus burtininko 
biustą, pastatė ant bufeto, o kad jis labiau išsiskirtų, biustui užmaukšlino 
sudulkėjusį peruką ir uždėjo spindesio netekusią tiarą, tada nuskuodė 
atgal suslėptos mantos gatvelėmis ir iššoko į koridorių. Užtrenkė duris, 
ir jų vėl neliko nė Žymės. 

Bėgdamas į septinto aukšto tualetą, Haris įgrūdo kuprinėn Ronio elik- 
syrų vadovėlį. Ir štai jis stovi priešais Sneipą. Sneipas be žodžių ištiesė 
ranką. Haris padavė kuprinę. Krūtinę pervėrė skausmas. Jis laukė. 

Vieną po kitos Sneipas traukė ir apžiūrinėjo knygas. Pagaliau liko 
vienintelis vadovėlis - eliksyrų. Jį jis patikrino atidžiausiai. 

— Čia tavo eliksyrų vadovėlis, Poteri? 

— Taip, - iškvėpė Haris. 

— Ar kartais nemeluoji, Poteri? 

— Ne, - drąsiau atsakė Haris. 

— Knyga pirkta „Gražmenose ir juoduliuose“? 

— Taip, - tvirtai atsakė Haris. 

- Tai kodėl, - paklausė Sneipas, - jos viduje parašyta Runilio Vazlibo 
pavardė? 

Hariui apmirė širdis. 

— Mano tokia pravardė. 

— Pravardė, - pakartojo Sneipas. 

— Aha... Draugai mane taip vadina, - paaiškino Haris. 

- Aš suprantu, kas yra pravardė, - atkirto Sneipas. Šaltos juodos akys 
vėl verte vėrė Hario akis. Jis stengėsi nežiūrėti į jas. „Užsklęsk sąmonę... 
užsklęsk sąmonę...“ Bet jam niekad nepavykdavo to padaryti iki galo. 

- Žinai, ką aš manau, Poteri? - labai tyliai tarė Sneipas. - Kad esi me- 
lagis ir apgavikas. Skiriu tau areštą iki pat mokslo metų galo. Ateisi pas 
mane kiekvieną šeštadienį. Kaip sakai, Poteri? 

- Aš... aš nesutinku, sere, - pasakė Haris, nežiūrėdamas Sneipui 
į akis. 

— Na, pažiūrėsime, ką užgiedosi atlikęs areštą. Taigi šeštadienį dešimtą 
ryto, Poteri. Į mano kabinetą. 

— Bet, sere... - nustėro Haris. - Kvidičas... paskutinės rungtynės... 

— Dešimtą valandą, - sukuždėjo Sneipas, iššiepdanias pageltusius 
dantis. - Vargšė Grifų Gūžta... Bijau, kad šiemet turės tenkintis ketvirta 
vieta. 

Ir Sneipas išdrožė iš tualeto. Haris liko spoksoti į suskilusį veidrodį 
jausdamas šleikštulį, kokio Ronis nebuvo pažinęs per visą gyvenimą. 

— Gal nebekartosiu „aš tau sakiau“, - po valandos bendrajame kam- 
baryje tarė Hermiona. 

— Nustok, Hermiona, - piktai pasakė Ronis. 

Vakarienės Haris nėjo, dingo apetitas. Ką tik papasakojo Roniui, Her- 
mionai ir Džinei, kas atsitiko, nors pasakoti nebuvo reikalo. Žinia mo- 
kyklą kaipmat apskriejo: matyt, Vaitoklė Mirta laikė savo pareiga išnirti 
kiekviename pilies tualete ir pranešti naujieną. Be to, Pensė Parkinson, 
jau aplankiusi Smirdžių ligoninėje, visiems paskelbė, koks Haris niekšas, 
o Sneipas mokytojams tiksliai apsakė įvykį. Haris jau buvo iškviestas iš 

bendrojo kambario ir penkiolika baisiai nemalonių minučių praleido su 
profesore Makgonagal. Ji pasakė: jis turįs džiaugtis, kad nepašalintas 
iš mokyklos. Ir dar ji pritarianti areštui kiekvieną šeštadienį iki mokslo 
metų galo. 

- Sakiau, tas Princas kažkoks ne toks, - niekaip neatlyžo Hermiona. - Ir 
neklydau, tiesa? 

— Ne, klydai, - nepasidavė Haris. 

Jam buvo bloga ir be Hermionos pamokslų - Grifų Gūžtos koman- 
dos veidai, kai jis pranešė šeštadienį negalėsiąs žaisti, buvo didžiausia 
bausmė. Jautė, kad Džinė sekioja jį akimis, bet nedrįso susitikti su jos 
žvilgsniu. Nenorėjo išvysti jame nusivylimo ar pykčio. Jis tik pasakė jai, 
kad turėsianti žaisti gaudytoja, ojos, puolėjos, vietoj žais Dinas. Ko gera, 
jeigu komanda laimės, iš džiaugsmo Dinas su Džine gali susitaikyti... 
Toji mintis pervėrė Harį kaip ledinis peilis. 

— Hari, - tarė Hermiona, - kaip tu gali laikyti tą knygą, kai tie kerai... 

- Ar nustosi zyzti apie knygą! - nebeišlaikė Haris. - Princas tik nusi- 
rašė į ją receptą! Jis juk neliepia juo naudotis. Iš kur mes žinome, gal jis 
užrašė tai, kas buvo panaudota prieš jį! 

— Netikiu, - pasakė Hermiona. - Tu giniesi... 

— Aš nė trupučio nesiginu! Gailiuosi, kad taip atsitiko, ir ne tik dėl 
arešto. Pati žinai, nebūčiau panaudojęs tų kerų net prieš Smirdžių, bet 
Princo kaltinti negalima, jis neparašė: „Išbandyk, tikrai geri kerai“, už- 
rašus darė dėl savęs, ne kam kitam... 

— Nori pasakyti, kad grįši tenai ir... 

— Ir pasiimsiu knygą? O taip, - pasakė Haris. - Paklausyk, be Princo 
niekaip nebūčiau pasidaręs Sėkmės eliksyro. Nebūčiau mokėjęs išgelbėti 
apnuodyto Ronio, nebūčiau... 

— Pelnęs eliksyrų meistro vardo, kurio tu nesi vertas, - įgėlė Hermiona. 

— Liaukis, Hermiona! - sušuko Džinė. Nustebęs ir dėkingas Haris 
pažvelgė į ją. - Iš visa ko atrodo, kad Smirdžius ketino panaudoti Ne-- 
dovanotinus kerus, todėl gerai, kad Haris turėjo kuo atsimušti! 

— Na, aišku, džiaugiuosi, kad Haris nebuvo užburtas, - įsižeidė 
Hermiona, - bet Sectumsempra kerų niekaip nepavadinsi gerais. Žiūrėk, 
Džine, kaip jam baigėsi ši istorija. Sakyčiau, matydama, kuo virto jūsų 
galimybės per būsimas rungtynes... 

— Oi, nepradėk vaidinti, kad supranti kvidičą, - atšovė Džinė, - nes 
susimausi. 

Haris su Roniu išpūtė akis: Hermiona ir Džinė, visada taip gražiai 
sutardavusios, dabar sėdi susidėjusios rankas ant krūtinės ir žaibuoja 
viena į kitą akimis. Ronis nervingai atsisuko į Harį, tada pastvėrė kaž- 
kokią knygą ir pasislėpė už jos. Tačiau Haris, kad ir suprasdamas, jog, 
nenusipelnė būti ginamas, staiga pasijuto neįtikėtinai laimingas, nors jie 
tą vakarą daugiau nebesikalbėjo. 

Laimė buvo trumpa. Kitą dieną reikėjo kęsti Klastūnyno patyčias, o 
kur dar Grifų Gūžtos komandos, nusiminusios, kad jos kapitonui už- 
drausta Žaisti paskutinėse sezono rungtynėse, neviltis. Nors ir ką jis 
kalbėjo Hermionai, šeštadienio rytą Haris būtų atidavęs visą pasaulyje 
esantį Sėkmės eliksyrą, kad tik galėtų išeiti į kvidičo aikštę kartu su Roniu, 
Džine ir kitais. Buvo nepakeliama žiūrėti, kaip mokinių minia saulutei 
šviečiant plaukia pasipuošę rozetėmis, koledžų spalvų kepurėmis ir 
šalikais, o paskui akmeniniais laiptais kėblinti į požemį, kur nebesieks 
tolimas tribūnų gausmas, kur jis negirdės nei komentatoriaus, nei plo- 
jimų ar švilpimo. 

— A, Poteris, - tarė Sneipas, kai Haris pasibeldęs įžengė į nemaloniai 
pažįstamą kabinetą, kurio, nepaisydamas viršuje skirto ploto, Sneipas 
niekaip neatsisakė. Jame buvo prieblanda kaip visada, o pasieniais sto- 
vinčiuose stiklainiuose, visokių spalvų tirpaluose mirko tie patys koktūs 
negyvi padarai. Stalas, prie kurio Haris turėjo sėdėti, buvo nukrautas 
voratinkliais aplipusiomis pailgomis dėžutėmis. Atrodo, jo laukia sunkus, 
nemielas ir beprasmiškas darbas. 

— Ponas Filčas laukė, kad kas galėtų sutvarkyti šituos senus dokumen- 
tus, — tarė Sneipas. - Juose kitų Hogvartso prasikaltėlių bylos. Norėtume, 

kad perrašytum visas nusikaltimų ir bausmių korteles, kur išblukęs 
rašalas arba apgraužta pelių, ir paskui gražiai sudėtum pagal abėcėlę. 
Ir jokios magijos. 

— Gerai, profesoriau, - pasakė Haris, į pastarąjį žodį sudėdamas visą 
panieką. 

- Gali pradėti, - piktai nusišypsojo Sneipas. - Čia yra dėžės nuo 
tūkstantis dvyliktos iki tūkstantis penkiasdešimt šeštos. Rasi pažįsta- 
mų vardų, taigi bus įdomiau dirbti. Pavyzdžiui... - Ištraukęs kortelę iš 
viršutinės dėžutės pasigardžiuodamas perskaitė: - „Džeimsas Poteris ir 
Sirijus Blekas. Sugauti panaudoję neleistinus kerus prieš Bertramą Obrį. 
Obrio galva pasidarė dvigubai didesnė. Dvigubas areštas“. - Sneipas išsi- 
šiepė. - Gera pagalvojus, kad, nors pačių nebėra, liko jų didūs darbai... 

Haris pajuto pažįstamą deginimą po krūtine. Šiaip taip susilaikęs ir 
neatsikirtęs, jis atsisėdo, prisitraukė vieną dėžutę. 

Kaip ir tikėjosi, darbas buvo beprasmiškas, nuobodus, bet jam dažnai 
nueidavo per širdį (ko Sneipas ir norėjo) aptikus tėvo ar Sirijaus pavardę, 
paprastai kokios nors smulkios šunybės apraše. Kartais pasitaikydavo 
Remas Lubinas ir Piteris Trumpulis. Perrašydamas visokius jų nusižen- 
gimus ir jiems paskirtas bausmes, jis nesiliovė spėliojęs, kas vyksta už 
pilies sienų, kur ką tik prasidėjo rungtynės. Džinė žaidžia prieš Čo... 

Haris be paliovos dirsčiojo į didelį sieninį laikrodį. Toks įspūdis, kad jis 
eina perpus lėčiau už normalius laikrodžius. Galbūt Sneipas jį užkerėjo, 
kad vėluotų? Negalimas daiktas, kad jis čia pluša dar tik pusvalandį... 
valandą... pusantros valandos... 

Laikrodžiui rodant pusę pirmos, Hariui ėmė urgzti pilvas. Dešimt 
minučių antros Sneipas, iki tol daugiau neprataręs nė žodžio, pagaliau 
pakėlė akis. 

- Na, tuo tarpu užteks, - šaltai tarė. - Pasižymėk, iki kol padarei. Kitą 
šeštadienį dešimtą valandą imsi darbuotis toliau. 


— Gerai, sere. 

Haris kur pakliuvo įkišo kortelę ir nėrė pro duris, kol Sneipas neap- 
sigalvojo. Lėkdamas į viršų akmeniniais laiptais klausėsi, ar negirdėti 
stadiono, bet buvo tylu ramu... Vadinasi, pasibaigė. 

Patrypčiojęs šalia didžiosios salės užbėgo marmuriniais laiptais. Per- 
galė ar pralaimėjimas, po rungtynių komanda visada renkasi bendrajame 
kambaryje. 

— Ouid agis? - nedrąsiai paklausė jis Storulę, galvodamas, ką gi ras 
viduje. 

— Pamatysi, - atsakė ji neįžvelgiamu veidu. 

Ir palinko į priekį. 

Kambarys už jos šventiškai ūžė. Haris išvertė akis. Jį pamatę mokiniai 
ėmė spiegti, kelios rankos jį įtraukė. 

— Mes laimėjome! - suriko Ronis, mosuodamas Hariui prieš nosį 
sidabro taure. - Laimėjome! Keturi šimtai penkiasdešimt-šimtas ketu- 
riasdešimt! Laimėjome! 

Haris apsižvalgė. Prie jo bėgo Džinė degančiomis akimis. Ji puolė 
Hariui ant kaklo. Ir negalvodamas, visai neplanavęs, visai nebijodamas, 
kad žiūri koks šimtas akių, Haris ją pabučiavo. 

Po kelių ilgų akimirkų - o gal valandos, o gal kelių saulėtų dienų -jie 
atitraukė lūpas. Kambaryje buvo tylu. Paskui keli vaikėzai ėmė švilpti, 
kiti - nervingai krizenti. Per Džinės galvą Haris matė, jog stiklinė Dino 
rankoj perskilusi, o Romilda Vein, atrodo, mielai ką nors paleistų į juos. 
Hermiona šypsojosi, bet Hario akys susirado Ronį. Jis tebegniaužė kvidi- 
čo taurę, o veidas buvo toks, lyg būtų gavęs kuoka per galvą. Valandėlę 
juodu žiūrėjo į kits kitą, pagaliau Ronis krestelėjo galvą, o tai turėjo reikšti: 
„Ką gi, jeigu jau taip nori“. 

Krūtinėje tūnojęs padaras pergalingai suriaumojo, Haris išsišiepė 
Džinei ir tylėdamas mostu pakvietė lįsti laukan. Norėjosi pasivaikščioti 
kieme ir - jeigu bus kada - aptarti rungtynes. 


DVIDEŠIMT PENKTAS SKYRIUS 


Kas nugirdo pranašystę 


Tai, kad Haris Poteris draugauja su Džine Vizli, domino daugelį, pirmiau- 
sia mergaites, bet visas tas kelias savaites Haris buvo keistai ir džiugiai 
abejingas visoms paskaloms. Juk nuostabi permaina būti apkalbamam 
dėl dalyko, kuris tave padarė tokį laimingą, o ne dėl kažkokio šiurpaus 
juodosios magijos nuotykio. 

— Galėtų žmonės susirasti geresnę temą, - tarė Džinė. Ji sėdėjo ant 
grindų bendrajame kambaryje atsišliejusi į jo kojas ir skaitė „Magijos 
žinias“. - Trys Psichų išpuoliai per savaitę, o Romilda Vein sugebėjo pa- 
klausti tik tiek: ar tiesa, kad ant krūtinės tu turi hipogrifo tatuiruotę. 

Ronis ir Hermiona nusikvatojo. Haris jų nepaisė. 

— Ir ką tu atsakei? 

- Atsakiau, kad Vengrijos ragauodegio. - Džinė tingiai pervertė 
lapą. - Daug vyriškesnis ženklas. 

— Ačiū, - nusišypsojo Haris. - O ką sakei apie Ronį? 

— Kad išsitatuiravęs Nykštukinę pūkutę. Bet nesakiau kur. 

Ronis susiraukė, Hermiona ėmė leipti juokais. 

— Atsargiau, - tarė jis, srasindamas pirštu Hariui ir Džinei. - Jeigu 
daviau leidimą, nereiškia, kad negaliu jo atsiimti. 

— Leidimą! - nusišaipė Džinė. - Nuo kada man reikia tavo leidimo ką 
nors daryti? Be to, pats sakei, kad geriau Haris negu Maiklas ar Dinas. 

— Taip, geriau, - nenoromis sutiko Ronis. - Su sąlyga, kad žmonėms 
matant nepradėsite laižytis. 

- Bjaurus veidmaini! O kaip judu su Levanda raitydavotės lyg du 
unguriai? — atkirto Džinė, 

Tačiau Ronio pakantumui nebuvo lemta kęsti didelių išbandymų, 
nes birželį Haris vis mažiau būdavo dviese su Džine. Džinei artėjo eg- 
zaminai, todėl ji iki išnaktų mokydavosi. Vieną tokį vakarą, kai Džinė 
lindėjo bibliotekoje, o Haris sėdėjo bendrajame kambaryje prie lango 
neva darydamas herbalogijos namų darbus, o iš tikrųjų svajodamas apie 
nepaprastai laimingą valandą su Džine, praleistą prie ežero per pietų 
pertrauką, tarp jo ir Ronio ryžtingai klestelėjo Hermiona nemaloniai 
griežtu veidu. 

— Hari, noriu su tavim pasikalbėti. 

— Apie ką? - įtariai paklausė Haris. Prieš porą dienų ji jau išbarė Harį, 
kam jis trukdo Džinei ruoštis egzaminams. 

— Apie vadinamąjį Netikrą Princą. 

— O, nereikia, - sudejavo jis. - Ar liausies pagaliau? 

Jis taip ir nedrįso vėl eiti į Kambarį iki pareikalavimo pasiimti vadovė- 
lio, todėl per nuodų ir vaistų pamokas pasirodydavo vis prasčiau (nors 
Trimitas, simpatizuojantis Džinei, juokaudavo, kad Hariui rezultatus 
gadinanti meilės liga). Tačiau Haris neabejojo, kad Sneipas neprarado 
vilties pačiupti Princo knygą, ir dėl to nutarė ją laikyti slaptavietėje tol, 
kol bus pavojus, jog Sneipas jos ieško. | 

— Nesiliausiu, kol manęs neišklausysi, - pasakė Hermiona. - Aš po 
truputį aiškinuosi, kas galėjo turėti tokį keistą laisvalaikio pomėgį - kurti 
juodosios magijos kerus... 

— Jam tai nebuvo laisvalaikio užsiėmimas... 

- Jam, jam - kas tau sakė, kad tai buvo jis? 

— Mes apie tai jau šnekėjome, - piktai tarė Haris. - Princas, Hermiona, 
Princas! 

— Gerai! - Raudonomis dėmėmis išmuštais žandais Hermiona, išsi- 
traukusi iš kišenės, patėškė ant stalo priešais Harį labai seną laikraščio 
numerį. - Pažiūrėk! Pažiūrėk į nuotrauką! 

Haris paėmė pageltusį popiergalį ir įsmeigė akis į judančią fotografiją. 
Ronis irgi pasilenkė pažiūrėti. Nuotraukoje buvo liesutė kokių penkioli- 

kos metų mergaitė. Nedaili, pikta ir paniurusi, ryškiais antakiais ir pailgu 
išblyškusiu veidu. Po nuotrauka buvo parašas: „Eilina Princ, Hogvartso 
Auksinukų žaidimo komandos kapitonė“. 

- Ir kas iš to? - paklausė Haris, permetęs akimis trumpą straipsne- 
lį - gana nuobodų pasakojimą apie tarpmokyklines varžybas. 

— Ji buvo vardu Eilina Princ, taigi „princas“, Hari. 

Pagaliau Haris suvokė, ką Hermiona nori pasakyti. Jis nusikvatojo. 

— Nesąmonė. 

— Ką? 

— Manai, kad ji ir buvo Netikras... Oi, nustok. 

— O kodėl ne? Hari, magijos pasaulyje išvis nėra jokių tikrų princų. 
Tai arba pravardė, arba susigalvotas titulas, arba tikra pavardė, štai kaip! 
Ne, paklausyk! Jeigu, įsivaizduok, jos tėvas buvo burtininkas, pavarde 
Princas, o motina Žiobarė, ji ir pasidarė „Netikru Princu“! 

— Tiesiog genialu, Hermiona... 

— Tikrai taip! O gal ji tuo didžiavosi? * 

— Klausyk, Hermiona, aš jaučiu, jog ne mergaitė. Jaučiu, ir viskas. 

— Ne, tu tik manai, kad mergaitė negalėjo turėti tiek proto, - piktai 
atšovė Hermiona. 

— Kaip galėjau, penkerius metus mokydamasis su tavimi, manyti, kad 
mergaitės nelabai protingos? - užsigavo Haris. - Aš sprendžiu pagal sti- 
lių. Tiesiog žinau, kad Princas buvo vaikinas, štai ir viskas. Toji mergaitė 
neturi su juo nieko bendra. Beje, iš kur ištraukei šitą iškarpą? 

- Pasiėmiau iš bibliotekos, - atsakė Hermiona taip, kaip ir reikėjo tikė- 
tis. -— Joje laikomi labai seni „Magijos žinių“ komplektai. Na, pamėginsiu 
surinkti daugiau medžiagos apie Eiliną Princ. 

— Linkiu sėkmės, - irzliai palinkėjo Haris. 

- Ačiū. Pirmiausia ieškosiu, - pasakė eidama prie portreto angos, - ap- 
dovanojimų už eliksyrų darymą sąrašuose! 

Haris išlydėjo ją piktu žvilgsniu, paskui vėl ĮsSmeigė akis į tamsėjantį 
dangų už lango. 

- Ji niekaip negali susitaikyti, kad tu ją pralenki per nuodų ir vaistų 
pamokas, - tarė Ronis, vėl palinkdamas prie knygos „Tūkstantis magiškų 
žolių ir grybų“. 

— Nemanai, kad išprotėjau, jeigu noriu vėl pasiimti tą knygą? 

- Aišku, ne, - linksmai atsakė Ronis. - Tas Princas buvo tikras genijus. 
Be to... jei ne jo patarimas dėl bezoaro... - Jis iškalbingai perbraukė pirštu 
sau per gerklę. - Dabar su tavim nesikalbėčiau apie tai, tiesa? Na, nesa- 
kau, kad puikiai padarei panaudodamas prieš Smirdžių tuos kerus... 

— Ir aš nesakau, - gyvai pritarė Haris. 

- Bet jis sėkmingai pagijo, tiesa? Kaipmat atsistojo ant kojų. 

- Aha, - burbtelėjo Haris. Tai buvo tiesa, bet vis tiek jį graužė sąži- 
nė. - Sneipo dėka... 

- Šį šeštadienį eisi pas Sneipą atlikti arešto? - paklausė Ronis. 

- Taip. Ir kitą šeštadienį, ir dar kitą, - atsiduso Haris. - Ir jis užsiminė, 
kad jeigu iki semestro pabaigos nespėsiu sutvarkyti visos kartotekos, 
turėsiu baigti darbą kitais mokslo metais. 

Arešto valandų labiausiai buvo gaila todėl, kad jos sutrumpindavo 
ir taip jau striuką laiką, kai jis galėdavo būti su Džine. Iš tiesų Haris jau 
ėmė įtarti, ar tik Sneipas šito nežino, nes užlaiko Harį vis ilgiau ir ilgiau, 
kas kartą pasišaipydamas, kad Haris netenka galimybės pasinaudoti 
tokiu puikiu oru. 

Šias karčias mintis išblaškė priėjęs Džimis Piksas. Jis padavė perga- 
mentą. 

— Ačiū, Džimi... Ei, nuo Dumbldoro! - Haris susijaudinęs išvyniojo 
ritinėlį ir perskaitė. - Liepia tučtuojau prisistatyti į kabinetą! 

— Rupkė... - sušnibždėjo Ronis. - Kaip manai... nejaugi rado? 

— Eisiu ir įsitikinsiu, - pašoko Haris. 

Aštunto aukšto koridoriuje sutiko tik Akilandą. Kaip įprasta, polter- 
geistas apmėtė jį kreidos gabalėliais ir garsiai nusikvatojo atmušdamas 
gynybinius Hario kerus. Akilandai nuskriejus savo keliu, koridorius 
apsėmė tyla. Iki vakaro valandos, nuo kurios draudžiama vaikščioti po 

pilį, liko penkiolika minučių, todėl dauguma mokinių jau buvo grįžę į 
koledžų bendruosius kambarius. 

Staiga kažkas suriko, kažkas trinktelėjo. Haris sustojęs įsiklausė. 

— Kaip drįsti... Aaaaa! 

Triukšmas sklido iš gretimo koridoriaus. Haris nubėgo ton pusėn iš- 
kėlęs lazdelę, puolė už kampo ir pamatė profesorę Treloni, išsitiesusią 
ant grindų. Galvą dengė vienas iš daugelio jos šalikų, šalia voliojosi keli 
chereso buteliai, vienas jų sudužo. 

— Profesore... 

Haris padėjo jai atsistoti. Kelios karolių eilės susipynė su akiniais. Gar- 
siai žagsėdama, ji viena ranka atsirėmė į Harį, kita susiglostė plaukus. 

— Kas atsitiko, profesore? 

- Jis dar klausia! - suspigo ji. - Einu sau mąstydama apie tam tikrus 
blogus ženklus, kuriuos esu įžvelgusi... 

Bet Haris jos nesiklausė. Jis pastebėjo, kur jie stovi: dešinėje buvo 
šokančių trolių gobelenas, o kairėje plytėjo neįveikiama siena, už ku- 
rios slypi... 

- Profesore, gal jūs bandėte patekti į Kambarį iki pareikalavimo? 

- Ženklus, kuriuos aš nukenksminau... Ką? - staiga susizgribo ji. 

— Į Kambarį iki pareikalavimo, - pakartojo Haris. - Ar mėginote 
ten įeiti? | 

- Aš... Na, nemaniau, kad mokiniai apie jį žino... 

— Ne visi. Bet kas atsitiko? Jūs šaukėte lyg iš skausmo. 

- Aš... na... - mekeno profesorė Treloni, susisupdama visais savo šaliais 
ir spoksodama į Harį smarkiai padidintomis akimis. - Aš tik norėjau... 
kambaryje paslėpti... keletą asmeninių daiktų. - Ir ji kažką sumurmėjo 
apie „bjaurius kaltinimus“. 

- Aišku, - pasakė Haris, pažvelgdamas į chereso butelius. - Bet ne- 
galėjote įeiti? 

Kaip keista, pamanė jis, juk jam kambarys atsidarė, kai panoro pa- 
slėpti Netikro Princo knygą. 

— Oi, įėjau, ką tu, - atsakė profesorė Treloni, piktai žiūrėdama į sie- 
ną. - Bet viduje jau kažkas buvo. 

— Kažkas buvo? Kas? Kas ten buvo? 

- Neturiu supratimo, - tarė profesorė Treloni, kiek nustebinta Hario 
reiklumo. - Įėjusi į kambarį išgirdau balsą. Niekada nėra to atsitikę per 
visus metus, kiek slepiu... tai yra kiek naudojuosi kambariu. 

— Balsą? Ką jis sakė? 

— Abejoju, ar išvis ką nors sakė. Tas balsas... klykavo. 

— Klykavo?! 

- Iš džiaugsmo, - patikslino ji. 

Haris išpūtė akis. 

— Vyriškas ar moteriškas? 

— Sakyčiau, vyriškas, — atsakė profesorė Treloni. 

— Ir džiaugsmingas? 

— Nepaprastai džiaugsmingas, - šniurkštelėjusi tarė profesorė. 

— Galbūt pergalingas? 

— Tikriausiai. 

— Ir tada?.. 

— Tada aš šūktelėjau: „Kas ten?“ 

— O neklaususi negalėjote išsiaiškinti? — kiek nusivylė Haris. 

— Vidinė akis, - oriai pasakė profesorė Treloni, taisydamasi mirgu- 
liuojančias karolių eiles, - buvo nukreipta į reiškinius, tolimus banaliai 
kasdienybei su visokiais klykaujančiais balsais. 

— Žinoma, --skubiai pritarė Haris, tiek ir tiek prisiklausęs apie pro- 
fesorės Treloni Vidinę akį. - Ar balsas pasisakė, kas esąs? 

— Ne, nepasisakė. Viską užliejo juoda tamsa, ir pajutau, kaip kažkokia 
jėga ištrenkė mane iš kambario! 

— Ir nematėte, kas tai padarė? - nesusilaikė nepaklausęs Haris. 

— Ne, juk sakiau, kad užėjo juoda tamsa. - Ji įtariai dėbtelėjo į Harį. 

- Manau, praneškite profesoriui Dumbldorui. Jam dera žinoti, kad 
Smirdžius džiūgauja... kad kažkas jus išmetė iš kambario. 

Jo nuostabai, profesorė Treloni išdidžiai iškėlė galvą. 

— Direktorius yra užsiminęs, kad pageidautų retesnių mano vizi- 
tų, - šaltai tarė ji. - Aš neprimetu savo draugijos žmonėms, kurie jos 
nevertina. Jeigu Dumbldorui labiau patinka nekreipti dėmesio į kortų 
perspėjimus... 

Jos kaulėta ranka staiga suspaudė Hariui riešą. 

— Nežinia kiek kartų, kad ir kaip jas dėliočiau... 

Ir iš po šalikų sluoksnių ji teatrališkai ištraukė kortą. 

— Žaibas trenkia į bokštą, - sukuždėjo ji. - Nelaimė. Katastrofa. Visą 
laiką artėja. 

— Aišku, - linktelėjo Haris. - Ką gi... Vis tiek manau, jog turėtumėte 
pranešti Dumbldorui apie tą balsą, apie tamsą ir kad buvote išmesta iš 
kambario. 

— Taip manai? - Profesorė Treloni lyg ir susidomėjo. Haris matė, kad 
jai visai patiktų dar kam nors papasakoti savo nuotykį. 

— Aš kaip tik pas jį einu, - tarė Haris. - Paskirtas susitikimas. Galime 
eiti kartu. 

— Na, jeigu taip, eime, - nusišypsojo profesorė Treloni. Pasilenkusi ji 
surinko chereso butelius ir abejingai sumetė į didžiulę mėlyną ir baltą 
vazą, stovinčią nišoje. 

— Pasigendu tavęs pamokose, - jausmingai prakalbo ji po valandė- 
lės. - Aiškiaregis iš tavęs buvo nekoks, bet buvai nuostabus Objektas. 

Haris nieko nesakė - įgriso iki gyvo kaulo būti profesorės Treloni 
pragaištingų pranašysčių Objektu. 

- Bijau, kad arklys... atsiprašau, kentauras... nieko nenutuokia apie 
būrimą iš kortų. Ašjį paklausiau, kaip Aiškiaregė Aiškiaregį, ar ir jis jaučia 
tolimus artėjančios katastrofos virpesius. Bet mano klausimas jam pasi- 
rodė beveik juokingas. Taip, juokingas! - isteriškai šūktelėjo ji, ir Haris 
užuodė chereso kvapą, nors buteliai buvo likę toli. - Galbūt arklys girdėjo 
kalbant, jog aš nesu paveldėjusi proprosenelės galių. Ne pirmi metai pa- 
vyduoliai skleidžia šitokius gandus. Žinai, Hari, ką tokiems žmonėms 

sakau? Ar Dumbldoras būtų leidęs dėstyti šioje puikioje mokykloje, visą 
tą laiką būtų taip manimi pasitikėjęs, jeigu nebūčiau to verta? 

Haris kažką sumurmėjo. 

— Puikiai prisimenu pirmąjį pokalbį su Dumbldoru, - kimiai tarė 
ji. - Jam padariau didelį įspūdį, tikrai didelį... Buvau apsistojusi „Šerno 
galvoje“ - tikrai nepatariu, berniuk, nes pilna blakių, bet finansai neleido. 
Jis mane klausinėjo... Prisipažinsiu, iš pradžių pasirodė, kad jis nusistatęs 
prieš ateities spėjimą. Dar prisimenu, kad man pasidarė negera, tą dieną 
buvau mažai valgiusi... O paskui... 

Dabar Haris klausėsi ištempęs ausis, mat žinojo, kas tada atsitiko: pro- 
fesorė Treloni paskelbė pranašystę, kuri pakeitė visą jo gyvenimą, - pra- 
našystę apie jį ir Voldemortą. 

- Tačiau mus šiurkščiai pertraukė Severas Sneipas! 

— Ką? 

— Taip, už durų pasigirdo triukšmas, jos atsidarė ir mes pamatėme 
tokį gana nevalyvą barmeną ir Sneipą. Teisinosi supainiojęs laiptus, nors 
aš tada pamaniau, kad jis klausėsi mudviejų su Dumbldoru pokalbio. 
Matai, tuo laiku irgi ieškojo darbo, todėl tikriausiai tikėjosi nuklausyti 
ką nors naudingo! Na, po to Dumbldoras mane visai lengvai priėmė. 
Negalėjau nepamanyti, Hari, jog jis pajuto didžiulį kontrastą tarp mano 
kuklios laikysenos, ramaus talento ir to stačiokiško, įžūlaus jaunuolio, 
galinčio vogčiomis klausytis prie durų... Hari, kur tu? - Ji grįžtelėjo tik 
dabar pamačiusi, kad Haris neina šalia, o atsiliko keliolika žingsnių. 

— Hari? - pakartojo ji. 

Jis turbūt baisiai išbalo, jeigu ji taip išsigando ir susirūpino. Haris 
stovėjo kaip suakmenėjęs, tik ant jo viena po kitos griuvo ir ritosi bai- 
saus sukrėtimo bangos, nušluojančios viską, išskyrus šitiek laiko nuo jo 
slėptą Žinią... 

Vadinasi, Sneipas nugirdo pranašystę. Sneipas pranešė apie ją Vol- 
demortui. Sneipas su Piteriu Trumpuliu užsiundė Voldemortą ant Lilės, 


Džeimso ir jų sūnaus... 

Daugiau Hariui niekas nebebuvo svarbu. 

— Hari? - pakartojo profesorė Treloni. - Hari, man rodos, abu ėjome 
pas direktorių? 

— Pabūkite čia, - išspaudė Haris. 

- Bet, Hari, aš norėjau jam papasakoti, kaip buvau užpulta Kamba- 
ryje iki... 

— Pabūkite čia! - piktai pakartojo Haris. 

Ji išsigandusi žiūrėjo, kaip Haris paknopstomis įpuolė į koridorių, 
kur vieniša chimera saugojo kelią pas Dumbldorą. Jis riktelėjo chimerai 
slaptažodį ir šokinėdamas pasileido judamaisiais laiptais. Į duris ne pa- 
beldė, o trenkė kumščiu. Ramus „prašom“ pasigirdo jau po to, kai Haris 
įvirto į kambarį. 

Feniksas Foksas atsisuko, jo spindinčiose juodose akytėse švietė sau- 
lėlydžio auksas. Dumbldoras stovėjo prie lango ir žiūrėjo į pilies kiemą. 
Rankose laikė kelioninį apsiaustą. 

— Na, Hari, žadėjau, kad galėsi keliauti su manimi. 

Haris ne iš karto suprato - pokalbis su profesore Treloni viską buvo 
iššlavęs iš galvos, oO smegenys tarsi sustingo. 

— Keliauti... su jumis? 

— Žinoma, jeigu nori. 

- Jeigu... 

Ir tada Haris prisiminė, ko iš viso taip skubėjo pas Dumbldorą. 

— Pavyko rasti? Radote Horokrusą? 

— Man rodos, taip. 

Pyktis ir neviltis grūmėsi su jauduliu ir nuostaba, Haris valandėlę 
neteko žado. 

— Visai suprantama, jeigu bijai, - tarė Dumbldoras. 

— Aš nebijau! - išpoškino Haris. Ir tikrai, ko jau ko, bet baimės nejau- 
tė. - Kuris Horokrusas? Ir kur jis? 

- Tikrai negaliu pasakyti kuris, nors, man rodos, galime atmesti gyvatę. 
Aš manau, jis paslėptas pajūrio oloje daug mylių nuo čia, oloje, kurios 

vietą bandžiau nustatyti jau labai seniai. Tai ola, kurioje prieš daugelį 
metų, per metinę ekskursiją Tomas Ridlis nuskriaudė du prieglaudos 
vaikus. Prisimeni? 

— Taip. Kaip tas Horokrusas apsaugotas? 

— Nežinau. Mano įtarimai gali nepasitvirtinti. - Patylėjęs Dumbldoras 
pridūrė: - Hari, aš tau žadėjau, kad galėsi vykti kartu, ir pažadą tesėsiu, 
bet pasielgčiau nedovanotinai, jei tavęs neįspėčiau, kad mūsų žygis bus 
be galo pavojingas. 

- Aš vyksiu, - nė sekundės nedvejojęs pasakė Haris. Jautė tokį baisų 
pyktį ant Sneipo, kad per kelias minutes noras imtis ko nors pavojingo 
išaugo dešimteriopai. Tai, matyt, atsispindėjo Hario veide, nes Dumbl- 
doras pasitraukė nuo lango ir suraukęs sidabrinius antakius įdėmiai 
pasižiūrėjo. 

— Kas tau atsitiko? 

— Nieko, - mikliai pamelavo Haris. 

— Ko toks susijaudinęs? 

— Aš nesusijaudinęs. 

— Hari, tau niekad nesisekė oklumantija... 

Šis žodis Hariui buvo paskutinis lašas. 

- Sneipas! - riktelėjo jis. Jiems už nugarų tyliai suulbo Foksas. - Snei- 
pas, štai kas man atsitiko! Jis Voldemortui papasakojo apie pranašystę, 
jis! Jis klausėsi už durų, Treloni sakė! 

Dumbldoro išraiška nepasikeitė, bet Hariui pasirodė, kad jo veidas, 
nurausvintas saulėlydžio gaisų, išbalo. Dumbldoras ilgai tylėjo. 

— Kada sužinojai? - pagaliau paklausė. 

— Ką tik! - atsakė Haris, vos susilaikydamas nešaukęs. Ir galų gale ne- 
ištvėrė, prapliupo: - O JUS LEIDZIATĖ JAM MOKYTOJAUTI, NORS JIS 
PASIUNTE VOLDEMORTĄ NUZUDYTI MANO TĖČIO IR MAMOS! 

Tankiai alsuodamas, lyg būtų ėjęs imtynių, Haris nusisuko nuo Dumbl- 
doro ir ėmė minti po kambarį, visais įmanomais būdais mėgindamas 
valdytis, nors rūpėjo viską daužyti. Norėjosi aprėkti ir išplūsti Dumbl- 

dorą, bet norėjosi ir vykti kartu sunaikinti Horokruso. Norėjo pasakyti 
jam, jog yra kvailas senis, nes pasikliovė Sneipu, tačiau bijojo, kad, jeigu 
nesutramdys pykčio, Dumbldoras gali jo neimti... 

— Hari, būk geras, paklausyk manęs, - pagaliau tarė Dumbldoras. 

Haris nenoromis sustojo ir prikandęs lūpą pakėlė akis į raukšlėtą 
direktoriaus veidą. 

— Profesorius Sneipas padarė baisią... 

— Tik nesakykite, kad padarė baisią klaidą, juk jis klausėsi už durų! 

— Duok man pabaigti. - Haris linktelėjo, ir Dumbldoras kalbėjo to- 
liau: - Profesorius Sneipas padarė baisią klaidą. Tą vakarą, kai išgirdo 
pusę profesorės Treloni pranašystės, jis dar tarnavo Valdovui Voldemor- 
tui. Savaime aišku, kuo skubiau apie tai papasakojo savo šeimininkui. 
Bet jis nežinojo, — ir negalėjo žinoti, - kurį berniuką Voldemortas ims 
persekioti. Nenumanė ir to, kad, leidęsis į savo kraugerišką žygį, jis nu- 
žudys žmones, kuriuos Sneipas pažinojo, o tie žmonės bus tavo tėtis ir 
mama... 

Haris žiauriai nusikvatojo. 

— Mano tėčio jis nekentė, kaip ir Sirijaus! Ar nepastebėjote, profesoriau, 
kad žmonės, kurių Sneipas nekenčia, kažkaip linkę žūti? 

— Hari, tu neįsivaizduoji, kaip Sneipas krimtosi supratęs, kad Volde- 
mortas savaip išsiaiškino pranašystę. Manau, dėl nieko kito gyvenime 
jis nėra taip atgailavęs. Toji atgaila jį ir atvedė į... 

— Tačiau, sere, jis yra tikras oklumantijos meistras, tiesa? - drebančiu 
iš pykčio balsu metė Haris. - Ir argi net šiuo metu Voldemortas netiki, 
kad Sneipas - jo šalininkas? Profesoriau, kaip jūs galite tikėti, kad Snei- 
pas mūsų pusėje? 

Dumbldoras valandėlę tylėjo lyg bandydamas dėl ko nors apsispręsti. 
Pagaliau tarė: 

- Aš tikiu. Visiškai pasikliaunu Severu Sneipu. 

Haris kelis kartus giliai įkvėpė, bet nusiraminti nepavyko. 

— O ašne! -sušukojis. - Ir dabar jis kažką rezga su Draku Smirdžiumi 
jums panosėje, bet jūs... 

— Mes apie tai jau kalbėjome, Hari, - griežtesniu balsu pasakė Dumbl- 
doras. - Esu pareiškęs tau savo nuomonę. 

- Šįvakar jūs išvykstate iš mokyklos, tačiau net nepagalvojote, kad 
Sneipas su Smirdžiumi gali nutarti... 

— Ką nutarti? - kilstelėjo antakius Dumbldoras. - Kuo konkrečiai tu 
juos įtari? 

— Aš... jie kažką rengia! - sugniaužė kumščius Haris. - Profesorė 
Treloni ką tik buvo Kambaryje iki pareikalavimo, norėjo paslėpti keletą 
chereso butelių. Ji girdėjo, kaip Smirdžius rėkauja iš džiaugsmo, švenčia 
pergalę! Tame kambaryje jis bandė sutaisyti kažkokį pavojingą daiktą. Jei 
norite žinoti, pagaliau jam pavyko, o jūs ketinate lyg niekur nieko... 

— Gana, - ramiai įsiterpė Dumbldoras, ir Haris beregint nutilo. Pajuto 
peržengęs kažkokią nematomą ribą. - Nejau manai, kad nors kartą šiais 
metais išvykdamas palikau mokyklą neapsaugotą? To nebuvo. Ir šįvakar 
palieku papildomą apsaugą. Prašau, Hari, nedaryti užuominų, esą aš 
nesirūpinu savo mokinių saugumu. 

- Aš ir nedarau... - sumurmėjo Haris kiek sutrikęs, o Dumbldoras 
pasakė: 

— Daugiau neturiu noro apie tai kalbėti. 

Haris nurijo nuoskaudą išsigandęs, kad gal nuėjo per toli ir dabar 
Dumbldoras jo nebeims į kelionę, tačiau direktorius paklausė: 

— Na, nori ar nenori vykti su manimi? 

— Taip, - nedvejodamas atsakė Haris. 

- Puiku, o dabar paklausyk. - Didingai iškėlęs galvą, Dumbldoras pa- 
reiškė: - Imu tave su viena sąlyga: kad iš karto ir nieko neklausinėdamas 
paklusi bet kokiam mano paliepimui. 

- Žinoma. 

- Hari, suprask mane teisingai. Turiu galvoje, jog turėsi paklusti netgi 
tokiems įsakymams kaip: „Bėk“, „Slėpkis“ arba „Grįžk“. Ar pažadi? 


434 


XXV +» Kas NUGIRDO PRANAŠYSTĘ 


- Aš... taip, žinoma. 

- Jeigu liepsiu slėptis, slėpsies? 

- Taip. 

- Jeigu liepsiu bėgti, bėgsi? 

- Taip. 

- Jeigu liepsiu palikti mane ir gelbėtis, ar klausysi? 

— Aš... 

— Hari? 

Valandėlę jie žiūrėjo kits kitam į akis. 

— Taip, sere. 

- Labai gerai. O dabar eik pasiimk neregimąjį apsiaustą ir po penkių 
minučių būk vestibiulyje. 

Dumbldoras vėl nusisuko į liepsnojantį langą. Saulė horizonte degė 
rubinų spalva. Haris greitai išėjo iš kabineto ir nusileido judamaisiais 
laiptais. Staiga protas šviste nušvito. Ir jis suprato, ką reikia daryti. 

Ronis su Hermiona sėdėjo bendrajame kambaryje. 

— Ko nori Dumbldoras? - iškart paklausė Hermiona. - Hari, kas 
tau? - susirūpino ji. 

— Nieko, - tarstelėjo Haris, lėkdamas pro šalį. Įpuolęs į miegamąjį 
atidarė lagaminą, išsitraukė Plėšiko planą ir susuktų puskojinių porą. 
Nudūmęs laiptais įgriuvo į bendrąjį kambarį pas apstulbusius Ronį ir 
Hermioną. 

— Neturiu laiko, - uždusęs tarė Haris. - Dumbldoras mano, kad aš 
grįžau pasiimti neregimojo apsiausto. Klausykit... 

Jis trumpai apsakė kur einąs ir ko. Nepaisė nei išgąstingo Hermionos 
aikčiojimo, nei Ronio klausimų - vėliau patys viską suprasią. 

- Taigi aišku, ką tai reiškia? Dumbldoro šįvakar nebus, todėl Smirdžius 
turės laisvas rankas savo planui vykdyti. Ne, paklausykit! - piktai su- 
šnypštė matydamas, kad Ronis su Hermiona nori jį pertraukti. — Žinau, 
kad Kambaryje iki pareikalavimo Smirdžius džiūgavo. Še, - įspraudė 
jis Hermionai delnan Plėšiko planą. - Visą laiką sek jį ir sek Sneipą. Pa- 

sikviesk į pagalbą kitus Dumbldoro Kariaunos narius. Hermiona, tie 
ryšio galeonai tebeveikia? Dumbldoras aiškina, kad palieka mokyklą 
papildomai apsaugotą, bet jeigu čia įsipainiojęs Sneipas, jis žino, kokia 
ta Dumbldoro apsauga ir kaip jos išvengti. Bet jis nesitikės, kad gali būti 
jūsų sekamas, tiesa? 

— Hari... - prabilo Hermiona, bailiai išplėtusi akis. 

— Nėra laiko ginčytis, - nukirto Haris. - Imk ir šitą. - Roniui jis įbruko 
puskojines. 

— Ačiū, bet kam reikia tų kojinių? - nustebo Ronis. 

— Ne kojinių, o to, kas įkišta į jas. Sėkmės eliksyro. Pasidalykit abu ir 
Džinei duokit. Linkėjimų nuo manęs. Jau eisiu, Dumbldoras laukia... 

— Ne! - pakraupusi šūktelėjo Hermiona, kai Ronis ištraukė buteliu- 
ką. - Mums nereikia, pats paimk, nežinia, kas gali atsitikti. 

— Nieko man neatsitiks, būsiu su Dumbldoru, - pasakė Haris. - Man 
bus ramiau žinant, kad jums viskas gerai. Nežiūrėk į mane taip, Her- 
miona. Iki pasimatymo... 

Ir išlindęs pro portreto angą, Haris nuskubėjo į vestibiulį. 

Dumbldoras jau laukė prie sunkiųjų ąžuolinių durų. Kai Haris už- 
dusęs ir su diegliu šone pribėgo, jis atsisuko. 

— Būk malonus, užsivilk neregimąjį apsiaustą. - Haris taip ir pada- 
rė. - Puiku, o dabar pirmyn. 

Dumbldoras be garso ėmė lipti laiptais į kiemą. Haris, uždusęs ir su- 
prakaitavęs, žengė šalia pasislėpęs po apsiaustu. 

— Oką visi pamanys pamatę jus išeinant iš mokyklos? - paklausė 
Haris, galvodamas apie Sneipą ir Smirdžių. 

— Kad einu į Kiauliasodį išmesti taurelės, - nerūpestingai atsakė 
Dumbldoras. - Retkarčiais pagerbiu Rosmertą savo apsilankymu arba 
užsuku į „Šerno galvą“. Ar bent suvaidinu, kad taip darau... Irgi neblogas 
būdas, kaip nuslėpti tikrąjį kelionės tikslą. 

Ir jie leidosi alėja. Ėmė temti. Kvepėjo įšilusia žole, ežero vandeniu ir 
dūmais, kylančiais iš Hagrido trobelės kamino. Sunku buvo įsivaizduoti, 
kad jų laukia kažkas pavojingo ir baisaus. 

— Profesoriau, - tarė Haris, išvydęs pilies vartus alėjos gale, - ar mes 
keliausime oru? 

— Taip, juk tu, man rodos, jau moki? 

— Taip, tačiau neturiu leidimo, - pasakė Haris, nutaręs neslėpti tiesos: 
o kas, jeigu jis atsidurs už šimto mylių nuo reikiamos vietos? 

— Nesvarbu, galėsiu tau padėti, - nuramino jį Dumbldoras. 

Jie išėjo į tuščią Kiauliasodžio vieškelį. Sparčiai leidosi sutemos, o kai 
jie pasiekė Didžiąją gatvę, buvo beveik naktis. Languose virš krautuvėlių 
degė žiburiai. „Trijų šluotų“ užeigoje buvo triukšminga. 

— Ir kad tavo kojos daugiau čia nebūtų! - šaukė madam Rosmerta, 
grūsdama lauk įsismarkavusį burtininką. - O, sveikas, Albai... Koks 
vėlyvas svečias! 

— Labą vakarą, Rosmerta, labą vakarą... Nepyk, bet eisiu į „Šerno 
galvą“, šįvakar norisi ramesnės vietelės. 

Netrukus jie įsuko į šoninę gatvelę, kur girgždėjo „Šerno galvos“ 
iškaba, nors nebuvo jokio vėjelio. Priešingai „Trims šluotoms“, smuklė 
buvo tuščia. 

— Nėra reikalo eiti į vidų, - pasakė Dumbldoras apsižvalgyda- 
mas. - Svarbu, kad niekas mūsų nepamatytų. Na, Hari, kabinkis į 
mane. Nespausk taip rankos, aš tave tik nukreipsiu. Skaičiuoju - vie- 
nas... du... trys... | 

Haris apsisuko. Ir pasijuto, lyg būtų skaudžiai traukiamas per storą 
guminį vamzdį, - nepajėgė kvėpuoti, kiekviena kūno dalelė buvo ne- 
pakeliamai suspausta. Staiga, kai jau tarėsi uždusiąs, tarytum atsileido 
nematomi pančiai, ir štai jis jau stovi vėsioje tamsoje, giliai alsuodamas 
gaiviu ir sūriu jūros oru. 


DVIDEŠIMT ŠEŠTAS SKYRIUS 


Ola 


Haris girdėjo, kaip šniokščia jūra. Lengvas žvarbokas vėjokšnis kedeno 
plaukus. Jis žvelgė į mėnesienos nušviestą jūrą ir žvaigždėtą dangų. 
Stovėjo ant aukštos uolos, apačioje kunkuliavo putotos bangos. Haris 
žvilgtelėjo per petį. Už nugaros dunksojo baisingas juodas skardis. Matyt, 
tolimoje praeityje nuojo atskilo keletas didelių luitų, panašių į tą, ant ku- 
rio dabar stovėjo Haris su Dumbldoru. Vaizdas buvo nykus ir atšiaurus, 
tik jūra ir uolos, nei žolės, nei smėlio ruoželio, nei kokio medžio. 

— Kaip tau patinka? - paklausė Dumbldoras, lyg teiraudamasis jo 
nuomonės apie vietelę iškylai. 

— Čia būdavo vežami prieglaudos vaikai? - nusistebėjo Haris, nepa- 
jėgdamas įsivaizduoti niūresnio gamtovaizdžio. 

— Ne visai čia. Netoliese pakrantėje yra miesteliukas. Matyt, prie- 
glaudos vyresnybė norėdavo, kad našlaičiai pakvėpuotų jūros oru ir 
pasigėrėtų bangomis. Manau, šitoje vietoje lankėsi tik Tomas Ridlis ir 
tie vaikai, jo aukos. Joks Žiobaras, jei nėra geras alpinistas, negali pa- 
siekti šių uolų: vanduo aplink jas per daug pavojingas. Įsivaizduoju, 
kad Ridlis nulipo apačion - magija geriau ir už virves. Ir pasiėmė vaikus 
tikriausiai tik norėdamas pagąsdinti. Šiaip, rodos, būtų užtekę nukakti 
vienam, ar ne? 

Haris vėl pažvelgė į skardį ir pašiurpo. 

— Bet jo galutinis tikslas - ir mūsų - yra toliau. Einam. 

Dumbldoras pamojo Hariui prieiti prie pat krašto. Žemyn leidosi 
aštrios akmens įdubos, o apačioje iš vandens kyšojo didžiuliai akme- 
nys. Kelias buvo pavojingas. Dumbldorui kliudė nesveikoji ranka, tad 

jis lipo lėtai. Apačioje uola buvo šlapia ir slidi. Į veidus tiško šalti sūrūs 
purslai. 

—-Lumos, -ištarė Dumbldoras, pasiekęs apatinį akmenį. Auksinių žie- 
žirbų spiečius sužibo tamsiame vandens paviršiuje kelios pėdos žemiau 
tos vietos, kur jis stovėjo. 

— Matai? - paklausė Dumbldoras, aukščiau kilstelėdamas lazdelę. 
Uoloje Haris pamatė plyšį, į jį tekėjo vanduo. 

— Nebijai trupučiuką sušlapti? 

— Ne, - atsakė Haris. 

— Tada nusivilk apsiaustą, jis nebereikalingas, ir neriam. 

Ir energingai, visai kaip jaunas vyras, Dumbldoras nuslydo nuo 
akmens, pūkštelėjo į jūrą ir leidosi plaukti krūtine to juodo plyšio link. 
Lazdelę laikė įsikandęs. Haris nusivilko apsiaustą, įsikišo į kišenę ir taip 
pat šoko į jūrą. 

Vanduo buvo kaip ledas, permirkę drabužiai traukė žemyn. Giliai 
alsuodamas druska ir jūržolėmis kvepiančiu oru, Haris plaukė ten, kur 
į olos gilumą tolo virpčiojanti švieselė. 

Plyšys atsivėrė į tamsų siaurą, vos kokių trijų pėdų pločio tunelį, ku- 
ris, Haris suprato, potvynio metu esti pilnas vandens. Apgliaumijusios 
sienos plaukiančio Dumbldoro lazdelės šviesoje blizgėjo kaip derva. 
Tolėliau nuo angos tunelis suko į kairę. Haris pamatė, jog ta kryptimi 
jis eina kaži kur į gilumą. Haris plaukė paskui Dumbldorą. Retkarčiais 
pirštai paliesdavo šiurkščią šlapią uolieną. 

Pagaliau Dumbldoras atsistojo vandenyje. Patamsy suspindo jo si- 
dabriniai plaukai ir šlapias apsiaustas. Priartėjęs prie jo, Haris išvydo 
laiptus į didesnę olą. Jis ėmė lipti jais. Nuo drabužių žliaugė vanduo. 
Išnirusį į šaltą orą Harį pradėjo krėsti drebulys. 

Dumbldoras sustojo olos viduryje. Aukštai iškėlęs šviečiančią lazdelę 
apžiūrinėjo olos viršų ir šonus. 

— Taip, šita vieta, - nutarė Dumbldoras. 

- Iš kur žinote? - pašnibždomis paklausė Haris. 

- Joje jaučiu magiją, - atsakė Dumbldoras. 

Haris nesuvokė, ar dreba nuo žvarbumo, ar irgi todėl, kad visu kūnu 
jaučia magiją. Jis žiūrėjo, kaip Dumbldoras sukiojasi vienoj vietoj, turbūt 
sukaupęs dėmesį į Hariui nematomus dalykus. 

— Čia tiktai prieškambaris, tarsi koks vestibiulis, - netrukus tarė 
Dumbldoras. - Mums reikia patekti į olos vidinę dalį. Dabar mums 
trukdys ne gamtinės, o Valdovo Voldemorto paliktos kliūtys. 

Dumbldoras žengė prie olos sienos ir pajuodusiais pirštais paglostė 
ją murmėdamas Hariui nesuprantama kalba. Du kartus Dumbldoras 
apėjo olą braukydamas šonus kiek tik pasiekė, tarpais stabtelėdamas ir 
apčiupinėdamas kokį plotelį, pagaliau sustojo ir prispaudė delną prie 
sienos. 

- Čia, - pasakė. - Eisime pro čia. Pro slaptą angą. 

Haris neklausė, kaip Dumbldoras sužinojo, jog čia yra anga. Jam dar 
neteko matyti, kad burtininkas veiktų tik žiūrėdamas ir lytėdamas, bet 
jis jau spėjo įsitikinti, jog dūmai ir trenksmai dažniau rodo neišmanymą, 
o ne patirtį. 

Dumbldoras atsitraukė ir nukreipė lazdelę į sieną. Išniro arka, spin- 
dinti taip baltai, lyg į ją kristų akinama šviesa. 

— Jums pa... pavyko! - kalendamas dantimis pasakė Haris, bet sulig 
tais žodžiais arka išnyko be pėdsako. Dumbldoras apsidairė. 

- Hari, atsiprašau, kad pamiršau. - Jis bakstelėjo lazdele Hario pusėn, 
židinį. 

— Ačiū, - dėkingai atsiduso Haris, tačiau Dumbldoras jau vėl nusisuko 
į olos sieną. Daugiau nieko nebebūrė, tik įdėmiai žiūrėjo, sakytum skaity- 
damas joje ką įdomaus. Haris nejudėjo, bijojo Dumbldorui sutrukdyti. 

Po valandėlės Dumbldoras tarė: 

—O, tik ne tai. Per daug primityvu. 

- Kas, profesoriau? 

- Man atrodo, - pasakė Dumbldoras, sveikąja ranka išsitraukdamas 
iš apsiausto kišenės trumpą sidabrinį peilį, kokiu Haris smulkindavo 
augalus eliksyrams, - kad norint praeiti reikia susimokėti. 

— Susimokėti? - nustebo Haris. - Durims reikia ką nors duoti? 

- Taip. Jeigu neklystu, kraujo. 

— Kraujo?! 

— Sakiau, kad primityvu, - tarė Dumbldoras - su panieka, netgi nusi- 
vylęs, tarsi Voldemortas nebūtų pateisinęs jo vilčių. - Sumanymas, kaip 
tu tikriausiai atspėjai, toks: priešas ar priešė prieš įeidami į vidų turi su- 
silpnėti. Ir vėl Valdovas Voldemortas nesuvokė, kad yra daug baisesnių 
dalykų už fizinį sužeidimą. 

— Taip, bet jeigu galima jo išvengti... - paprieštaravo Haris, tiek prisi- 
kentėjęs skausmo, kad daugiau nebenorėjo. 

— Kai kada, deja, negalima, - pasakė Dumbldoras ir atsismaukė ran- 
kovę apnuogindamas sužalotosios rankos riešą. 

- Profesoriau! - puolė Haris prie Dumbldoro, jau užsimojusio pei- 
liu. - Aš duosiu, esu... 

Nežinojo, ką norėjo pasakyti - kad yra jaunesnis, stipresnis? Tačiau 
Dumbldoras tik nusišypsojo. Blykstelėjo sidabras, ištryško raudonas 
kraujas, jo lašai aptaškė uolos sieną. 

— Esi labai geras, Hari. - Dumbldoras lazdelės galu perbraukė per 
žaizdą, ir ji beregint užsitraukė. Lygiai taip Sneipas užgydė žaizdas Smir- 
džiui. - Tačiau tavo kraujas brangesnis už mano. O, žiūrėk, padėjo! 

Sienoje vėl suspindo sidabrinis arkos kontūras, dabar jis nebeišgara- 
vo - uoliena jos viduje išnyko, liko juoda anga. 

— Paskui mane, - liepė Dumbldoras ir žengė pro arką. Haris lipo jam 
ant kulnų pasišviesdamas savąja lazdele. 

Jų akys išvydo šiurpų vaizdą: juodu atsidūrė prie juodo ežero, tokio 
plataus, jog kito kranto nesimatė. Ir ši ola buvo tokia aukšta, jog ir jos 
viršaus nesimatė. Iš vidurio ežero sklido blausi žalsva šviesa, paliekanti 
platų taką juodame vandenyje. Tik tas žalsvas švytėjimas ir dviejų burtų 

lazdelių šviesa skrodė aksominę tamsą, bet nesiekė taip toli, kaip Haris 
tikėjosi. Tamsa buvo tirštesnė negu įprasta. 

— Eime, - paragino Dumbldoras. - Atsargiai, neįlipk vandenin. Lai- 
kykis arčiau manęs. 

Juodu ėmėeiti paežere. Jų žingsniai gaudžiai kaukšėjo siauru akmens 
taku, juosiančiu ežerą. Jie ėjo ir ėjo, bet vaizdas nesikeitė: iš vienos pu- 
sės olos siena, iš kitos - bekraštė, glotni it stiklas juoduma ir tas žalsvas 
švytėjimas. Harį slėgė, baugino ir ši vieta, ir ši tyla. 

— Profesoriau, - neištvėręs paklausė, - ar manote, kad Horokru- 
sas čia? 

— O taip, - atsakė Dumbldoras. - Net neabejoju. Tik neaišku, kaip jį 
paimti. 

- Arnegalima... ar negalima pasinaudoti Šaukiamaisiais kerais? - Ha- 
ris suprato, jog pasiūlymas paikas, bet labai jau norėjosi kuo greičiau 
ištrūkti iš šitos tamsybės... 

- Aišku, galima, - atsakė Dumbldoras ir sustojo taip staigiai, kad Haris 
vos neužlipo ant jo. - Kodėl tau nepabandžius? 

— Man? Oo... Gerai... 

Haris šito nesitikėjo, bet kostelėjęs iškėlė lazdelę ir garsiai sušuko: 

— Accio Horcrux! 

Už kokių dvidešimties pėdų iš tamsaus vandens iššoko kažkoks labai 
didelis balkšvas daiktas. Hariui nespėjus įžiūrėti, kas tai, daiktas vėl 
pūkštelėjo į vandenį sukeldamas plačius ribulius veidrodiniame pavir- 
šiuje. Haris išsigandęs atšoko ir užsigavo į akmeninę sieną už nugaros. 
Širdis daužėsi. Jis atsigręžė į Dumbldorą. 

— Kas ten buvo? 

— Kažkas, pasirengęs atsiliepti, jei tik mėgintume paimti Horokrusą. 
buliai išnyko neregėtai greit. Širdis nesiliovė daužytis. 


-Jūs žinojote, jog taip bus? 

- Žinojau, jog tikrai kas nors atsitiks, jeigu aiškiai mėginsime paimti 
Horokrusą. Labai gerai sugalvojai, Hari. Tai paprasčiausias būdas išsi- 
aiškinti, su kuo susidūrėme. 

— Bet mes nežinome, kas tas daiktas, - tarė Haris, žvelgdamas į šiur- 
piai lygų vandenį. 

— Kas tie daiktai, - pataisė jį Dumbldoras. - Labai abejoju, ar toks 
daiktas vienas. Einam toliau? 

— Profesoriau? 

— Ko, Hari? 

— Ar nemanote, kad mums reikės nerti į ežerą? 

— Į ežerą? Tik tada, jeigu labai nepasiseks. 

— Jums neatrodo, kad Horokrusas jo dugne? 

— One... Manau, Horokrusas jo vidury. 

Ir Dumbldoras parodė į žalsvą švytesį ežero centre. 

— Vadinasi, reikės plaukti tenai? 

— Manau, taip. 

Haris nieko nebesakė. Mintys sukosi apie vandenų pabaisas, milži- 
niškas gyvates, demonus, vandenius ir laumes... 

— Aha, -burbtelėjo Dumbldoras, vėl sustodamas. Ši sykį Haris užlipo 
ant jo. Susverdėjęs prie pat tamsaus vandens krašto vos neįvirto ežeran, 
bet sveikoji Dumbldoro ranka tvirtai sugriebė už peties. - Atsiprašau, 
Hari, kad neįspėjau. Pasitrauk prie sienos, būk geras. Regis, radau tą 
vietą. 

Haris neturėjo supratimo, apie ką Dumbldoras kalba, nes ši vieta 
buvo lygiai tokia pat kaip ir visas ežeras, bet Dumbldorui ji pasirodė 
kažkuo ypatinga. Dabar jis ėmė braukyti ne olos sieną, o čiupinėti orą 
lyg tikėdamasis rasti ir sugriebti kažką nematomą. 

— Oho! - linksmai šūktelėjo Dumbldoras po valandėlės. Jo pirštai 
kažką sugniaužė. Dumbldoras žengė arčiau vandens. Haris neramiai 
žiūrėjo, kaip profesoriaus batai su sagtimis sustojo prie pat uolos kraš- 

telio. Dumbldoras iškėlė lazdelę ir jos galiuku palietė savo sugniaužtą 
kumštį. Iš vandens išlindo stora vario grandinė ir ėmė kilti jo rankos link. 
Dumbldoras taukštelėjo lazdele, grandinė, raitydamasi per kumštį kaip 
gyvatė, su žvangesiu, atsimušančiu į akmens sienas, susivijo ant tako. 
Kitame grandinės gale buvo kažkoks daiktas. Haris aiktelėjo, kai iš juo- 
dų gelmių išniro vaiduokliškas valtelės priekis, švytintis žalsvai kaip ir 
grandinė. Valtelė pasuko prie kranto, kur stovėjo Haris su Dumbldoru. 

— Iš kur sužinojote, kad tenai yra šitas laivelis? - apstulbęs paklausė 
Haris. 

— Magija visada palieka žymes, - atsakė Dumbldoras. Valtelės nosis 
stuktelėjo į krantą. - Kai kada net labai ryškias. Aš juk mokiau Tomą 
Ridlį. Pažįstu jo stilių. 

— Ar... ar ši valtelė saugi? 

— O, manau, taip. Jeigu kada panorėtų aplankyti ar pasiimti Horokru- 
są, Voldemortui reikėtų priemonės plaukti per ežerą, kuri neužrūstintų 
padarų, kurių pats į jį prileido. 

— Taigi ežero gyviai mums nieko nedarys, jei plauksime Voldemorto 
valtimi? 

— Man rodos, reikia susitaikyti su mintimi, kad jie kada nors pajus, 
jog plaukia ne Voldemortas. Bet kol kas mums sekasi puikiai. Jie mums 
leido iškelti valtį. 

— Bet kodėl leido? - nerimastavo Haris. Jam vis vaidenosi, kad, vos 
tik jie nutols nuo kranto, iš vandens išlįs baisūs čiuptuvai. 

— Voldemortas aiškiai buvo įsitikinęs, kad tik nepaprastai galingas 
burtininkas galėtų rasti šitą valtį. Turbūt jis buvo linkęs rizikuoti ramin- 
damasis, jog valties rasti neįmanoma, ojo sukurtas tolesnes kliūtis įveikti 
gali tik jis pats. Pažiūrėsime, ar jis neklydo. 

Haris pažvelgė į valtelę. Tikrai, tokia mažuliukė. 

— Neatrodo, kad į ją galėtų susėsti du žmonės. Ar išlaikys mus abu? 

Dumbldoras susijuokė. 

- Voldemortui rūpėjo, ne koks svoris, o kokio stiprumo magiška galia 
plauks per jo ežerą. Man regis, valtelė užburta taip, kad ja galėtų plaukti 
tik vienas burtininkas. 

— Ir kaip tada?.. 

— Manau, tu nesiskaitai, Hari, - esi nepilnametis ir nebaigęs mokslų. 
Voldemortas net nesapnavo, kad koks šešiolikmetis galėtų pasiekti šitą 
vietą. Abejoju, ar tavo galia šalia manosios ką nors svertų. - Šie žodžiai 
anaiptol Hario nepadrąsino; ko gera, Dumbldoras tai suprato, nes pri- 
dūrė: - Voldemorto klaida, Hari, Voldemorto klaida... Seniai kvailai 
elgiasi nuvertindami jaunimą. Na, dabar tu lipk pirmas, bet neprisiliesk 
prie vandens. 

Dumbldoras pasitraukė, Haris atsargiai įlipo į valtį. Paskui jį įžen- 
gęs Dumbldoras ant dugno padėjo grandinę. Jie šiaip taip susitalpino. 
Haris sėdėjo baisiai nepatogiai, keliai kyšojo virš valties krašto. Laivelis 
pajudėjo priekiu tyliai skrosdamas vandenį it šilką; jis plaukė juodviem 
nieko nedarant, sakytum nematoma virvė būtų tempusi jį į šviesą ežero 
vidury. Netrukus olos sienos dingo iš akių, atrodė, lyg būtum atviroje 
jūroje, tik be bangų. 

Haris pažvelgė žemyn. Juodame vandenyje žiburiavo auksiniai jo 
burtų lazdelės atšvaitai. Laivelis paliko gilų taką veidrodiniame ežero 
paviršiuje. Staiga kelių colių gylyje Haris išvydo baltą it marmuras 
daiktą. 

- Profesoriau! - Jo balso aidas skardžiai nuvilnijo virš vandens. 

— Ko? 

—- Man rodos, vandenyje ranka! 

— Taip, tikrai ranka, - ramiai patvirtino Dumbldoras. 

Haris veltui dairėsi pradingusios plaštakos. Jam pasidarė bloga. 

— Vadinasi, tas daiktas, iššokęs iš vandens... 

Atsakymo Haris sulaukė nespėjus Dumbldorui išsižioti: lazdelė apšvie- 
tė aukštielninką plūduriuojantį negyvėlį. Jo atmerktos akys buvo aptrauk- 
tos voratinkliais, plaukai ir drabužiai plaikstėsi aplink jį lyg dūmai. 

— Vandenyje lavonai! - nesavu balsu sušuko Haris. 

— Taip, - kaip niekur nieko tarė Dumbldoras. - Kol kas nėra reikalo 
dėl jų nerimauti. 

— Kol kas? - pakartojo Haris, atplėšęs akis nuo vandens ir žvelgdamas 
į profesorių. 

— Koljie nieko nedaro, tik taikiai plaukia po mūsų valtimi. Lavono nėra 
ko bijoti, Hari, lygiai kaip nereikia bijoti tamsos. Valdovas Voldemortas, 
slapčia bijantis ir to, ir to, nesutinka. Bet jis tik dar kartą parodo, kaip 
jam stinga išminties. Žiūrėdami į mirtį ir tamsą bijomės nežinomybės, 
ne daugiau. 

Haris tylėjo; nenorėjo ginčytis, tačiau jam mintis, kad aplink juos ir 
po jais plaukioja lavonai, buvo siaubinga, be to, jis netikėjo, kad jie ne- 
pavojingi. 

- Betgi vienas iššoko iš vandens, - priminė Haris, stengdamasis kalbėti 
ramiai ir lygiai kaip Dumbldoras. - Kai bandžiau pašaukti Horokrusą, 
iš ežero iššoko lavonas. 

— Taip. Neabejoju, kad, kai Horokrusas bus mūsų rankose, jie taip 
taikingai nebeplūkaus. Tačiau visi tamsoje ir šaltyje gyvenantys padarai 
bijo šviesos ir šilumos, todėl prireikus jas ir pasitelksime. Ugnį, Hari, - pri- 
dūrė Dumbldoras, pamatęs Hario nuostabą. 

— Aišku, - tarstelėjo Haris ir atsisuko į žalsvąjį švytėjimą, kurio link 
valtelė sklandžiai plaukė. Jis nebandė apsimesti nebijąs. Didžiulis juodas 
ežeras, pilnas negyvėlių... Rodos, nežinia kiek valandų praėjo nuo to 
laiko, kai jis kalbėjosi su profesore Treloni, kai Hermionai su Roniu ati- 
davė Sėkmės eliksyrą... Staiga pasigailėjo gražiau su jais neatsisveikinęs. 
O Džinės taip ir nespėjo pamatyti... 

— Beveik atplaukėm, - linksmai pranešė Dumbldoras. 

Iš tiesų žalsvoji pašvaistė visai priartėjo, ir po kelių minučių laivelis 
sustojo minkštai bumbtelėjęs į kažką. Iškėlęs lazdelę, Haris pamatė, jog 
Jie priplaukė mažutę uolų salelę. 

- Šiukštu, nepaliesk vandens! - vėl įspėjo Dumbldoras iš valtelės 
lipantį Harį. 

Salelė buvo ne didesnė už Dumbldoro kabinetą - plokščia akmeninė 
aikštelė, visiškai tuščia, išskyrus tos žalsvos šviesos, iš arti daug ryškes- 
nės, šaltinį. Haris prisimerkė; pirmiausia pamanė, kad kokia lempa, bet 
paskui pamatė, jog šviesa liejas iš akmeninio dubens, panašaus į Minčių 
koštuvą, stovinčio ant pakylos. 

Dumbldoras žengė prie dubens, Haris - iš paskos. Sustoję pažvelgė į 
dubenį. Jis buvo pilnas smaragdinio skysčio. 

— Kas čia? - paklausė Haris. 

— Bala žino, - tarė Dumbldoras. - Bet būk ramus —- tikrai kas nors 
blogiau už lavonus ir kraują. 

Dumbldoras pasiraitė rankovę ir nesveikąja ranka bandė paliesti 
skysčio paviršių. 

— Sere, nelieskit! 

- Ašir negaliu paliesti, - šyptelėjo Dumbldoras. - Matai? Toliau ranka 
nepraeina. Mėgink tu. 

Haris pabandė paliesti skystį, tačiau per kokį colį nuo paviršiaus 
delną sulaikė tarsi koks nematomas barjeras. Kad ir kaip stūmė pirštus, 
jie čiuopė tik tarytum sukietėjusį orą. 

— O dabar pasitrauk, Hari, - liepė Dumbldoras. 

Jis iškėlė lazdelę ir, be garso judindamas lūpas, virš dubens ėmė ja 
braižyti sudėtingas figūras. Nieko neatsitiko, gal tik švytėjimas tapo 
ryškesnis. Haris tylėjo, kol Dumbldoras taip darbavosi. Netrukus jis 
atitraukė lazdelę ir Haris pajuto, kad jau galima kalbėti. 

— Manote, sere, kad Horokrusas čia? 

- O taip. - Dumbldoras pasilenkė prie dubens. Žaliame skystyje atsi- 
spindėjo jo veidas. - Bet kaip jį paimti? Į šį eliksyrą neįmanoma įkišti 
rankos, jo neįmanoma pradanginti, perskirti, išsemti ar išsiurbti, kuo 
nors paversti, užkerėti ar kaip kitaip pakeisti jo prigimtį. 

Dumbldoras atsainiai vėl kilstelėjo lazdelę, vieną kartą ore apibrėžė 
ja ratą ir kita ranka sugriebė iš niekur atsiradusią krištolinę taurę. 

— Nutariau, kad šį eliksyrą būtina išgerti, kitaip jo neįveiksi. 

— Ką? - pasibaisėjo Haris. - Ne! 

— Deja, taip. Tik išgėręs eliksyrą pamatysiu, kas guli ant dubens 
dugno. 

—- Ojeigu... nusinuodysite? 

— O, nemanau, kad jis šitaip veiktų, - ramiai tarė Dumbldoras. - Val- 
dovas Voldemortas nenorės, kad žmogus, pasiekęs šią salą, žūtų. 

Haris negalėjo patikėti. Ar šitaip vėl pasireiškia neprotingas Dumbl- 
doro nusistatymas visur matyti gėrį? 

— Sere, - mėgino ginčytis Haris, - mes juk kovojame su Voldemortu... 

— Atsiprašau, Hari, norėjau pasakyti, kad jis nenorės iš karto nužudyti 
žmogaus, pakliuvusio į salą, - pasitaisė Dumbldoras. - Jis stengsis išlai- 
kyti jį gyvą tol, kol išsiaiškins, kaip jam pavyko įveikti visas jo sukurtas 
kliūtis, o svarbiausia - kodėl taip prisireikė ištuštinti dubenį. Nepamiršk, 
Valdovas Voldemortas įsitikinęs, kad jis vienas pasaulyje žino apie savo 
Horokrusus. 

Haris žiojosi vėl prieštarauti, tačiau Dumbldoras kilstelėjo ranką pra- 
šydamas tylos ir susiraukęs įbedė akis į dubenį kažką mąstydamas. 

— Jokios abejonės, šis eliksyras veikia taip, kad sukliudytų paimti Ho- 
rokrusą. Galbūt jis mane paralyžiuos, privers pamiršti, ko čia atvykau, 
sukels tokį skausmą, kad prarasiu nuovoką, ar kaip kitaip išves mane iš 
rikiuotės. Jei šitaip atsitiktų, Hari, privalai pasirūpinti, kad aš išgerčiau 
visą eliksyrą, net jei turėtum prievarta supilti jį man į gerklę. Supratai? 

Jų akys susidūrė. Blyškius veidus apšvietė vaiduokliška žalsva šviesa. 
Haris tylėjo. Ar dėl to Dumbldoras jį pasiėmė į kelionę - kad sugirdytų 
eliksyrą, kuris gali jam sukelti baisų skausmą? 


— Prisimeni, ko reikalavau imdamas tave sų savimi? 


ww. -—- oo 

- Bet jeigu... 

— Tu juk prisiekei vykdyti visus mano paliepimus, ar ne? 

- Taip, bet... 

- Ir aš įspėjau, kad bus pavojinga, tiesa? 

- Taip, bet... 

— Taigi dabar tau liepiu, ką reikės daryti, - pasakė Dumbldoras, iš- 
keldamas taurę. 

— Kodėl aš negaliu išgerti to eliksyro? - gailiai paklausė Haris. 

— Todėl, kad esu daug vyresnis, daug gudresnis ir daug mažiau vertin- 
gesnis, - atsakė Dumbldoras. - Paskutinį kartą klausiu, Hari, ar prižadi 
padaryti viską, kad išgerčiau eliksyrą? 

— Ar negalėčiau... 

— Ar prižadi? 

- Bet... 

— Pažadėk, Hari. 

— Aš... gerai, bet... 

Hariui nespėjus dar kaip nors paprieštarauti, Dumbldoras panardi- 
no taurę į skystį. Akimirką Haris tikėjosi, kad jam nepavyks pasemti 
eliksyro, bet krištolas kuo puikiausiai paniro iki dugno. Sklidiną taurę 
Dumbldoras pakėlė prie lūpų. 

— Į sveikatą, Hari. | 

Irjis užsivertė taurę. Haris žiūrėjo su siaubu, taip sugniaužęs dubens 
kraštus, kad net pirštai nutirpo. 

— Profesoriau, kaip jaučiatės? - susijaudinęs paklausė, kai Dumbldoras 
nuleido taurę. 

Dumbldoras užsimerkęs papurtė galvą. Haris nesuprato, ar jam 
skauda. Dumbldoras nežiūrėdamas maktelėjo taurę į dubenį, pasisėmė 
eliksyro ir vėl išgėrė. 

Taip tylėdamas jis išgėrė tris taures. Tačiau gerdamas ketvirtą susver- 
dėjo ir sukniubo ant dubens. Buvo užsimerkęs, alsavo sunkiai. 

- Profesoriau, ar girdite mane? - beviltiškai paklausė Haris. 

Dumbldoras neatsiliepė. Jo veidas trūkčiojo lyg sapnuojant košmarą. 
Pirštai jau buvo beatsigniaužią, eliksyras tuoj tuoj išsipils ant Žemės. 
Haris sugriebė krištolo taurę. 

- Profesoriau, ar girdite mane? - garsiai paklausė jis. Aidas atkartojo 
jo žodžius. 

Dumbldoras dusdamas ištarė: 

— Nenoriu... neversk manęs... 

Haris nepažino jo balso, nes niekad nebuvo girdėjęs Dumbldoro ši- 
pusinius akinukus ir nežinojo, ką daryti. 

— Nenoriu... Nebegersiu... - sudejavo Dumbldoras. 

— Negalima sustoti, profesoriau. Privalote išgerti. Prisimenat, ką sa- 
kėte? Kad aš priversčiau jus išgerti viską. 

Nekęsdamas savęs, Haris prispaudė taurę Dumbldorui prie lūpų ir 
suvertė eliksyrą jam į gerklę. 

— Ne... - sušvokštė jis, kai Haris pasėmė dar vieną taurę. - Nenoriu... 
nenoriu... paleisk mane... 

— Viskas gerai, profesoriau, - tarė Haris. Jo ranka drebėjo. - Viskas 
gerai, aš su jumis... 

— Gana, gana, - dejavo Dumbldoras. 

- Jau, jau bus viskas, - pamelavo Haris ir vėl suvertė taurę Dumbl- 
dorui į gerklę. 

Dumbldoras suriko. Aidas nuskriejo virš negyvo juodo ežero. 

— Ne ne ne... Ne, nebegaliu... Negaliu, neversk manęs, nenoriu... 

— Nebijokit, profesoriau, nebijokit! - garsiai ramino jį Haris. Rankos 
taip drebėjo, jog, jis vos bepasėmė šeštą taurę. Dubuo buvo tuščias iki 
pusės. - Jums nieko neatsitiks, esate saugus, prisiekiu, šitas eliksyras 
netikras. Gerkite, gerkite... 

Dumbldoras išgėrė paklusniai kaip kokį priešnuodį, bet paskui klaikiai 
drebėdamas suklupo. 

— Aš kaltas, kaltas, - sukūkčiojo jis, - nebekankink, žinau, kad nusi- 
kaltau, bet maldauju, nebekankink, aš daugiau niekad, niekad... 

— Išgerkit šitą, ir daugiau nebesikankinsite, - sušnibždėjo Haris, už- 
versdamas septintą taurę. 

Dumbldoras susigūžė lyg apspistas nematomų budelių. Mostelėdamas 
vos neišmušė taurės iš drebančios Hario rankos ir suaimanavo: 

— Nelieskit jų, nelieskit, maldauju, aš kaltas, aš, kankinkite mane... 

— Išgerkit, išgerkit šitą, bus geriau, - graudžiai prašė Haris. Ir vėl 
Dumbldoras jam pakluso, išsižiojo užsimerkęs, drebėdamas nuo galvos 
iki kojų. Ir griuvo ant žemės šaukdamas, ėmė daužyti kumščiais akmenis, 
o Haris pasėmė devintą taurę. 

— Prašau, prašau, prašau, ne... Tik ne tai, tik ne tai, padarysiu 
ką nori... 

— Gerkite, profesoriau, gerkite... 

Dumbldoras išgėrė taurę lyg ištroškęs vaikas, bet po to ėmė klykti 
taip, lyg jam degtų viduriai. 

— Daugiau ne, ne, ne... 

Haris pasėmė dešimtą taurę eliksyro. Krištolas brūkštelėjo per dugną. 

— Jau beveik baigėm, profesoriau, išgerkit šitą. Gerkit... 

Jis prilaikė Dumbldorą, ir tas išgėrė. Haris vėl pasilenkė semti, O 
Dumbldoras ėmė rėkti nesavu.balsu: 

— Noriu mirti! Noriu mirti! Gana, gana, noriu mirti! 

- Išgerkite, profesoriau, išgerkite... 

Dumbldoras ėmė gerti, bet ištuštinęs taurę suriko: 

— Nužudyk mane! 

— Šita... bus paskutinė! - prašė Haris. - Tik išgerkit, ir viskas bus 
baigta... bus baigta! 

Dumbldoras springdamas išgėrė iki paskutinio lašo ir baisingai kriok- 
damas griuvo kniūbsčias. 

- Ne! - šūktelėjo Haris. Metęs taurę į dubenį atsiklaupė prie Dumbl- 
doro ir atvertė jį aukštielninką. Akiniai nusmukę, burna pražiota, akys 

užmerktos. - Ne, - purtė Dumbldorą Haris, ne, jūs nemirėte, sakėte, jog 
tai ne nuodai, pabuskite, pabuskite... Rennervate! - riktelėjo nukreipda- 
mas lazdelę Dumbldorui krūtinėn. Plykstelėjo raudona šviesa, bet nieko 
neįvyko. - Rennervate, prašau... 

Dumbldoro vokai virptelėjo. Hariui pašoko širdis. 

- Sere, ar jūs... 

— Vandens, - sukuždėjo Dumbldoras. 

— Vandens? O taip... 

Pašokęs jis griebė iš dubens taurę dar spėjęs pamatyti, kad ant dugno 
guli auksinis medalionas su grandinėle. 

— Aguamenti! - suriko bakstelėdamas lazdele į taurę. 

Taurė prisipildė tyro vandens. Haris pakėlė Dumbldoro galvą ir pri- 
glaudė prie lūpų taurę - bet ji buvo tuščia. Dumbldoras sudejavęs ėmė 
dusti. 

— Betgi buvo... Pala... Aguamenti! - pakartojo Haris. Ir vėl akimirkai tau- 
rė prisipildė vandens, bet priglausta prie Dumbldoro lūpų ištuštėjo. 

— Sere, aš stengiuosi, stengiuosi! - šaukė Haris, bet abejojo, ar Dumbl- 
doras jį girdi: nuvirtęs ant šono, jis sunkiai, trūksmingai švokštė. - Agua- 
menti... Aguamenti... AGUAMENTI! 

Taurė vėl prisipildė ir vėl ištuštėjo. Dumbldoro kvėpavimas silpo. 
Apimtas siaubo, Haris ūmai širdimi suprato, koks vienintelis būdas gauti 
vandens, nes Voldemortas buvo taip suplanavęs... 

Jis puolė prie uolos krašto ir pasėmė pilnutėlę taurę ledinio ežero 
vandens. Šitas vanduo jau neišnyko. 

- Štai, sere! - riktelėjo Haris ir išvertė taurę Dumbldorui ant veido. 
Daugiau nieko negalėjo padaryti, nes kitą ranką surakino toli gražu ne 
ežero šaltis. Jo riešą sugniaužė dumblini balti pirštai, ir padaras, kuriam 
Jie priklausė, lėtai ėmė traukti jį atgal, į ežerą. Vandens paviršius nebe- 
buvo lygus it veidrodis, jis kunkuliavo. Ir visur, kur tik Haris pažvelg- 
davo, iš juodos gelmės lindo baltos galvos ir rankos, kilo vyrai, moterys 

ir vaikai įdubusiomis negyvomis akimis. Visi jie pajudėjo kranto pusėn. 
Prisikėlė mirusiųjų armija. 

— Petrificus totalus! - suriko Haris, stengdamasis išsilaikyti ant šlapios, 
slidžios uolienos ir kita ranka nukreipdamas lazdelę į Žemesniąją formą, 
įsikibusią jo riešo. Negyvėlis paleido jį ir pūkštelėjo vandenin. Haris 
atsistojo, tačiau į krantą ropštėsi būriai Žemesniųjų formų, jų kaulėtos 
rankos kabinosi į slidų kraštą, tuščios, sustingusios akys spoksojo į jį, 
įsmegusios burnos piktai šypsojo. 

— Petrificus totalus! - vėl suriko Haris, traukdamasis atgal ir mostelė- 
damas lazdele; keletas padarų susmuko vandenyje, bet kiti artėjo. - Im- 
pedimenta! Incarcerous! 

Vienas kitas suklupo, keletas buvo surišti virvėmis, tačiau brendan- 
tieji paskui juos kaip niekur nieko perlipo per kūnus. Kapodamas orą 
lazdele, Haris šaukė: 

— Sectumsempra! Sectumsempra! 

Nors lavonų skarmalai suplyšo ir odoje atsivėrė žaizdos, jie neturėjo 
kraujo, tad žygiavo toliau nieko nejausdami, tiesdami į jį suvytusias 
rankas, o kai jis ėmė trauktis, iš užpakalio jį sugriebė plonos sudžiūvu- 
sios rankos, šaltos it mirtis, atplėšė nuo žemės ir lėtai nusinešė į ežerą. 
Jis suprato, kad pasigailėjimo nesulauks, bus paskandintas ir taps dar 
vienu negyvu suplėšytos Voldemorto sielos sargu... 

Ir staiga tamsą perskrodė ugnis - akmeninę salelę, kur stovėjo Haris, 
apjuosė skaisčiai raudonas ir auksinis ugnies lankas, todėl Harį laikančios 
Žemesniosios formos sutrikusios sustojo, jos nedrįso peržengti ugnies, 
kad patektų į vandenį. Negyvėliai išmetė Harį, jis nudribo ant uolienos 
skaudžiai užsigaudamas, bet atsistojęs iškėlė lazdelę ir apsidairė. 

Dumbldoras taip pat stovėjo, blyškus kaip ir aplinkui šmaižiojančios 
Žemesniosios formos, bet aukštesnis už jas, o akys degė ugnimi. Iškelta 
jo lazdelė švietė kaip žibintas, iš jos smaigalio besiveržiančios liepsnos 
apvijo visus tarsi karščio kilpinė. 

Gyvieji lavonai grūdosi, stumdėsi aklai mėgindami išsiveržti iš ug- 
nies rato. 

Dumbldoras paėmė iš dubens medalioną ir įsikišo į kišenę. Pamojo 
Hariui prieiti. Išgąsdintos liepsnų, Žemesniosios formos, regis, nepaste- 
bėjo, kad jų grobis ketina sprukti. Dumbldoras nuvedė Harį prie valties. 
Ugnies ratas sekė paskui juos gindamas nuo lavonų. Visai suglumusios 
Žemesniosios formos nušlepsėjo iš paskos iki vandens ir gelbėdamosi 
nėrė į savo tamsų ežerą. 

Visas drebėdamas Haris suabejojo, ar Dumbldoras pajėgs įlipti į valtį, 
nesjis vos laikėsi ant kojų. Atrodo, paskutines jėgas atidavė apsauginiam 
ugnies ratui palaikyti. Haris pastvėrė jį ir padėjo atsisėsti. Kai juodu 
saugiai įsitaisė, laivelis, apjuostas ugnies, vėl pats nučiuožė per juodus 
vandenis. Po jais knibždančios Žemesniosios formos, regis, nedrįso lįsti 
į paviršių. 

- Sere, aš pamiršau... apie ugnį... Jie mane puolė ir aš persigandau... 

- Visai suprantama, - sumurmėjo Dumbldoras. Haris pakraupo - toks 
silpnas buvo profesoriaus balsas. 

Pagaliau valtelė stuktelėjo į krantą, Haris iššoko iš valtelės ir atsisu- 
ko padėti Dumbldorui. Vos jis atsidūrė ant žemės, kai lazdelę laikanti 
ranka nusviro, ugnies ratas išnyko, bet Žemesniosios formos daugiau 
nebelindo. Valtelė vėl paniro, žvangėdama jos grandinė nuslydo į ežero 
gelmę. Dumbldoras giliai atsidusęs atsišliejo į olos sieną. 

— Man silpna... 

— Nesijaudinkit, sere, - ramino jį Haris, apimtas nerimo dėl Dumbl- 
doro - toks buvo bejėgis ir išblyškęs. - Nebijokit, mudu sugrįšime. Lai- 
kykitės manęs, sere... 

Užsimetęs sveikąją Dumbldoro ranką sau ant peties, Haris nuvedė 
ji paežere. 

—- Apsauga... vis dėlto... suveikė puikiai, slopiu balsu tarė Dumbldo- 
ras. - Vienam nebūtų taip pavykę... Šauniai padirbėjai, Hari, šauniai... 

— Nekalbėkite, - pasakė Haris. Jam buvo baisu, nes profesorius vos vil- 
ko kojas ir vos pašnekėjo. - Taupykit jėgas, sere. Jau greitai išeisime... 

- Arka vėl bus aklina... kur mano peilis... 

— Nereikia, aš persirėžiau ranką į uolos briauną, - tvirtai tarė Ha- 
ris. - Tik pasakykite kur... 

- Čia... 

Haris žaizda perbraukė akmens sieną; gavusi kraujo auką, arka atsi- 
vėrė. Jie perėjo išorinį urvą, paskui Haris padėjo Dumbldorui įbristi į 
ledinį jūros vandenį, jau užpildžiusį plyšį uoloje. 

— Viskas bus gerai, sere, - kartojo Haris, Dumbldoro tylėjimo dar 
labiau išgąsdintas. - Jau tuoj būsime vietoj. Aš pargabensiu oru mus 
abu... Nesijaudinkit... 

— Aš ir nesijaudinu, Hari, - garsėliau ištarė Dumbldoras. - Juk esu su 


tavimi. 

Žaibo pakirstas bokštas 


Kai jie vėl atsidūrė po žvaigždėtu dangumi, Haris užtempė Dumbldorą 
ant artimiausio akmens ir pakėlė. Šlapias, drebantis, laikydamas visą 
Dumbldoro svorį, jis susikaupė kaip niekada, visas jėgas sudėdamas į 
vieną mintį - Kiauliasodis. Užsimerkęs, kietai suspaudęs Dumbldoro 
ranką, Haris paniro į siaubingo spaudimo būseną. 

Dar neatsimerkęs suprato, jog pavyko: išnyko sūraus oro kvapas ir 
vėjelis nuo jūros. Abu su Dumbldoru drebėdami ir varvėdami stovėjo 
tamsiame Kiauliasodyje, Didžiojoje gatvėje. Akimirką vaizduotė Harį 
apgavo, jis tarėsi pamatęs, kaip iš už krautuvėlių sėlina Žemesniosios 
formos, bet sumirksėjęs įsitikino, kad niekas nejuda, visur tylu ramu, 
juoda tamsa, tik dega keli gatvės žibintai ir vienas kitas žiburys lan- 
guose. 

— Profesoriau, mums pavyko! - bejėgiškai sušnibždėjo Haris. 
Staiga pajuto, kad krūtinę plėšia skausmas. - Pavyko! Mes paėmėme 
Horokrusą! 

Dumbldoras susverdėjo. Haris dar pamanė, kad profesoriui pakenkė 
nemokšiškas parskraidinimas oru, bet paskui pamatė jo veidą - baltesnį 
nei visada ir išmuštą prakaito. 

— Sere, jums bloga? 

— Yra buvę ir geriau, - silpnu balsu atsakė Dumbldoras, bet lūpų 
kampučius suvirpino šypsena. - Tasai eliksyras... buvo ne vitaminų 
gėrimas... 

Hario siaubui, Dumbldoras susmuko ant žemės. 

— Sere, viskas bus gerai, jūs pasveiksite... 

Jis beviltiškai apsidairė pagalbos, bet niekur nesimatė jokio žmogaus. 
Hario galvoje buvo viena mintis - kuo skubiau nugabenti Dumbldorą į 
Hogvartso ligoninę. 

- Sere, jums reikia į mokyklą. Madam Pomfri... 

— Ne. Man reikia profesoriaus Sneipo... bet nemanau... kad galėčiau 
toli nueiti... 

— Taip, sere, paklausykite... Aš pasibelsiu į bet kurias duris, papra- 
šysiu, kad jus priimtų pabūti, o pats nubėgsiu į mokyklą ir pakviesiu 
madam... 

— Severą, - pasakė Dumbldoras. - Man reikia Severo. 

— Gerai, tegul bus Sneipą... Bet aš jus trumpam paliksiu, kad galėčiau... 

Tačiau, nespėjęs žengti žingsnio, Haris išgirdo kažką ateinant. Širdis 
ėmė daužytis: kas nors pamatė, kas nors suprato, jog jiems reikia pa- 
galbos, - ir jis išvydo madam Rosmertą, atkaukšinčią aukštakulnėmis 
pūkuotomis šlepetėmis, su šilkiniu chalatu, išsiuvinėtu slibinais. 

- Užtraukdama portjeras pamačiau, kaip jūs atvykote oru! Ačiū Die- 
vui, ačiū Dievui, nežinojau net ką manyti... Bet kas yra Albui? - paklausė 
stebeilydama į Dumbldorą. 

- Jam bloga, - atsakė Haris. - Madam Rosmerta, ar įleisite jį į „Tris 
šluotas“, kad pabūtų, kol aš atvesiu iš mokyklos pagalbą? 

- Tau negalima eiti vienam! Nejau nesupranti, nejau nematei?.. 

- Jei man padėsite, manau, kaip nors įvesime jį į vidų, - tarė Haris, 
nesiklausydamas jos aikčiojimo. 

— Kas atsitiko? - paklausė Dumbldoras. - Rosmerta, kas negerai? 

— Albai, pasirodė Tamsos ženklas. 

Ji parodė į dangų Hogvartso pusėje. Harį pagavo siaubas. Štai jis, tas 
ženklas, tiesiai virš mokyklos, - žaliai švytinti kaukolė, iškišusi gyvatės 
liežuvį. Įėję į kokį pastatą, Mirties Valgytojai dangun paleidžia šį ženklą... 
Ir ką nors nužudę... 

— Kada jis pasirodė? - paklausė Dumbldoras. Skaudžiai suspaudęs 
Hariui ranką, jis šiaip taip atsistojo. 

— Prieš kelias minutes, kai išleidau katę, dar nebuvo, bet užlipusi 
viršun... 

— Turime iškart grįžti į pilį, - pasakė Dumbldoras. - Rosmerta, mums 
reikia transporto priemonių... šluotų, - nors sunkiai pastovėdamas su- 
komandavo Dumbldoras. 

- Turiu porą už baro, - baisiai išsigandusi tarė ji. - Nubėgt atnešti? 

— Ne, Haris jas pristatys. 

Haris iškėlė burtų lazdelę. 

— Accio Rosmertos šluotas. 

Užeigos durys trinktelėjo, į gatvę išskrido dvi šluotos ir pasileido 
Hario link. Atskriejusios sustojo ore šalia jo. 

— Rosmerta, duok žinią ministerijai, - liepė Dumbldoras, užsėsdamas 
ant vienos šluotos. - Galimas daiktas, Hogvartse dar niekas nesusigriebė, 
kad atėjo bėda. Hari, apsivilk neregimąjį apsiaustą. 

Haris išsitraukė iš kišenės apsiaustą ir apžergė šluotą. Madam Ros- 
merta jau trepeno atgal į smuklę. Haris su Dumbldoru atsispyrė nuo 
žemės ir pakilę nulėkė į pilį. Skrisdamas Haris vis dirsčiojo į Dumbldo- 
rą pasirengęs sugriebti, jei tas griūtų nuo šluotos, bet Tamsos ženklas, 
matyt, suteikė Dumbldorui jėgų: palinkęs prie koto, jis nenuleido akių 
nuo kaukolės danguje. Vėjas plaikstė sidabrinius plaukus ir barzdą. 
Žvelgdamas į Tamsos ženklą, Haris jautė, kaip baimė pučiasi krūtinėje 
it milžiniškas burbulas, spaudžia plaučius išstumdama visus kitus ne- 
malonius jausmus. 

Kiek laiko jų nebuvo? Nejaugi Roniui, Hermionai ir Džinei nepasisekė? 
Ar dėl vieno jų viršum mokyklos iškilo Tamsos ženklas? O gal dėl Ne- 
vilio, Lunos ar kurio kito DK nario? Ir jeigu taip... Jis, ne kas kitas, liepė 
jiems stebėti koridorius, jis prašė palikti saugias lovas... Nejaugi vėl ant 
jo kris kaltė už dar vieno draugo mirtį? 

Skrisdamas virš tamsoje vingiuojančio vieškelio, kuriuo jie pirma 
ėjo, per vėjo švilpesį Haris girdėjo, kaip Dumbldoras vėl kažką murma 
nesuprantama kalba. Šluotai sudrebėjus, kai ji kirto pilies gynybinę 

sieną, jis suprato, ką reiškė tas murmėjimas: Dumbldoras panaikino ap- 
sauginius kerus, kad jie galėtų patekti į teritoriją nemažindami greičio ir 
negaišdami. Tamsos ženklas švietė tiesiai viršum observatorijos bokšto, 
aukščiausio pilyje. Ar tai rodo, kad mirtis apsilankė tenai? 

Dumbldoras, perskridęs bokšto kuorus, jau lipo nuo šluotos. Po kelių 
sekundžių šalia jo nusileidęs Haris apsižvalgė. Durys, už kurių buvo 
spiraliniai laiptai į pilies užpakalinę dalį, uždarytos. Jokių pėdsakų, kad 
kas būtų žūtbūtinai grūmęsis ar Žuvęs. 

— Ką tai reiškia? - paklausė Haris, žiūrėdamas į šiurpiai švytinčią 
žaliąją kaukolę su gyvatės liežuviu. - Ar čia tikrasis ženklas? Ar tikrai 
kas nors įėjo į... Profesoriau? 

Žalsvoje šviesoje Haris pamatė, kaip Dumbldoras nesveikąja ranka 
griebėsi už širdies. 

— Eik ir pažadink Severą, - tyliai, bet aiškiai paliepė Dumbldoras. - Pa- 
sakyk jam, kas atsitiko, ir atvesk jį čia. Daugiau nieko nedaryk, su niekuo 
nekalbėk ir nenusivilk apsiausto. Aš palauksiu. 

- Bet... 

- Prisiekei manęs klausyti, Hari. Eik! 

Haris nuskubėjo prie durų. Tik sugriebė geležinį rankenos žiedą, kai 
išgirdo kažką atbėgant laiptais viduje. Jis pažvelgė į Dumbldorą, tas 
mostelėjo jam pasitraukti. Haris atšoko nuo durų ir išsitraukė lazdelę. 

Durys su trenksmu atsidarė, kažkas išpuolė pro jas rėkdamas: Expel- 
liarmus! 

Hario kūnas iškart sustingo, jis bejėgiškai užvirto ant bokšto sienos 
ir liko stovėti bežadis lyg statula. Nesuvokė, kaip tai atsitiko, juk Expel- 
liarmus nėra Sustingdymo kerų burtažodis. 

Paskui Ženklo šviesoje jis pamatė, kaip Dumbldoro lazdelė švystelėjo 
kaži kur, ir suprato: profesorius Harį sustingdė be žodžių, tačiau, už- 
kerėdamas jį, tą akimirką negalėjo pats apsiginti. 

Išbalęs kaip drobė, Dumbldoras nerodė baimės. Tik žiūrėjo į jį nu- 
ginklavusį mokinį. 


459 


HakRis PorTERIS 


— Labas vakaras, Drakai. 

Smirdžius skubiai žengė artyn apsidairęs, ar nėra ko arti. Jis pastebėjo 
antrą šluotą. 

— Kas dar yra? 

— To paties galėčiau tave paklausti. Ar tu veiki vienas? 

Smirdžius atsisuko į Dumbldorą. 

— Ne, -atsakė. - Atvyko pastiprinimas. Tavo mokykloje šįvakar apsi- 
lankė Mirties Valgytojai. 

— Puiku, - tarė Dumbldoras, lyg Smirdžius būtų jam parodęs išmonin- 
gą namų darbą. - Tikrai puiku. Vadinasi, radai būdą, kaip juos įleisti? 

— Aha, - patvirtino Smirdžius. - Tau panosėj, ir niekaip neužuodei! 

— Genialu. Bet, atsiprašau... O kur jie dabar? Atrodo, jog atbėgai vienas. 

- Jie susidūrė su tavo sargyba. Kaunasi apačioje. Tuoj ateis... Aš atsi- 
skubinau pirmas. Turiu... turiu padaryti vieną darbą. 

— Ką gi, berniuk, daryk, jeigu turi, - tyliai pasakė Dumbldoras. 

Tyla. Haris stovėjo įkalintas savo paralyžiuotame kūne ir žiūrėjo į juos 
ištempęs ausis, ar neišgirs grumtynių su Mirties Valgytojais. Drakas nieko 
nedarė, tik spoksojo į Albą Dumbldorą. O šis - stebuklas! - šypsojosi. 

— Drakai, Drakai, tu nesi žudikas. 

— Iš kur žinai? - leptelėjo Smirdžius. Ir iškart suprato, kokie vaikiški 
jo Žodžiai. Haris pamatė, kaip jis užraudonijo. 

— Tu nematei, ką aš sugebu, - tvirčiau prabilo Drakas. - Nežinai, ką 
esu padaręs. 

— Darir kaip žinau, - švelniai tarė Dumbldoras. - Vos nenužudei Keitės 
Varpelio ir Ronaldo Vizlio. Ir visus šiuos metus beviltiškai stengiesi nu- 
žudyti mane. Atleisk, Drakai, tačiau tavo pastangos labai silpnos. Tiesiog 
apgailėtinos, todėl abejoju, ar iš tiesų esi pasiryžęs... 

- Esu pasiryžęs! - piktai atkirto Smirdžius. - Visus metus dirbau ir 
šiandien... 

Kažkur pilies gilumoje Haris išgirdo slopų riktelėjimą. Smirdžius su- 
kluso ir dirstelėjo sau per petį. 

— Kažkas sumaniai priešinasi, - ramiai tarė Dumbldoras. - Tačiau tu 
sakei... Taip, tau pavyko į mano mokyklą įvesti Mirties Valgytojus. Prisi- 
pažinsiu, maniau, jog neįmanoma. Kaip tai padarei? 

Bet Smirdžius nieko neatsakė, klausėsi, kas vyksta apačioje, sustingęs 
beveik kaip Haris. 

— Gal vis dėlto imkis darbo pats vienas? - pasiūlė Dumbldoras. - Kas, 
jeigu tavo pastiprinimą užlaikė mano sargyba? Kaip jau turbūt supratai, 
šįvakar pilyje yra ir Fenikso brolijos narių. Be to, tau pagalba nė nerei- 
kalinga. Lazdelės aš nebeturiu... Apsiginti negaliu. 

Smirdžius dėbtelėjo į jį. 

- Aišku, - maloniai tarė Dumbldoras, kai Smirdžius nei pajudėjo, nei 
prašneko. - Bijai veikti, kol jų nėra. 

- Visai aš nebijau! - atkirto Smirdžius, nors nieko ir toliau nedarė. - Tau 
reikia bijoti! 

—- O ko? Nemanau, Drakai, kad mane nužudysi. Žudyti nėra taip leng- 
va, kaip naivuoliams gali atrodyti. Taigi papasakok, kol mes lauksime 
tavo draugų. Kaip tu juos įvedei į pilį? Regis, sugaišai daug laiko, kol 
sugalvojai būdą. 

Smirdžius, atrodė, tuoj ims rėkti arba apsivems. Žioptelėjęs kelis kar- 
tus giliai atsikvėpė su neapykanta dėbsodamas į Dumbldorą ir nutaikęs 
lazdelę tiesiai jam į širdį. 

— Aš sutaisiau sulūžusią Pradanginimo spintą, kurios niekas nebe- 
naudojo nežinia kiek metų. Pernai joje prapuolė Montegis. 

— Aaa... - sunkiai atsiduso Dumbldoras ir užsimerkė. - Gudru... Tik- 
riausiai yra antra tokia? 

— Kita Bordžino ir Berko parduotuvėje. Ir jos abi susisiekia. Montegis 
man pasakojo, kad įstrigęs Hogvartso spintoje atsidūrė tarsi paribyje: 
kartais girdėdavo, kas Vyksta mokykloje, o kartais - kas kalbama par- 
duotuvėje, tarytum, spinta būtų keliavusi iš vienos vietos į kitą, bet kiek 
jis pats šaukė, niekas nieko negirdėjo. Galų gale jam pavyko iškeliauti 
Oru, NOrs egzamino nebuvo išlaikęs. Vos nemirė tai darydamas. Visiems 

ta istorija pasirodė baisiai įdomi, bet aš supratau, ką ji reiškia, o juk net 
Bordžinas nesusigaudė. Aš vienas supratau, kad per šitas spintas bus ga- 
lima patekti į Hogvartsą, jeigu tik man pasiseks sutaisyti sulūžusiąją. 

— Labai gerai, - sumurmėjo Dumbldoras. - Taigi iš Bordžino ir Berko 
krautuvės Mirties Valgytojai galėjo atvykti į mokyklą padėti tau. Gudrus 
planas, labai gudrus. Ir, kaip sakei, man panosėj... 

- Aha, - patenkintas Dumbldoro pagyrimu, tarstelėjo Smirdžius. - Aiš- 
ku, kad gudrus! 

— Bet būdavo dienų, ar ne, - kalbėjo Dumbldoras, - kai nelabai tikėda- 
vai, jog pasiseks pataisyti spintą? Tada griebeisi šiurkščių ir nemokšiškų 
priemonių, pavyzdžiui, pasiuntei man užkeiktą vėrinį, bet jis pakliuvo 
ne į tas rankas. Paskui užnuodijai midų, nors beveik nebuvo galimybės, 
kad aš jo gersiu... 

— Cha, ir nesupratai, kas visa tai padarė? - nusijuokė Smirdžius. 
Dumbldoras patogiau atsišliejo į sieną, matyt, kojos nebelaikė. Haris be 
žado bergždžiai kovojo su jį surakinusiais burtais. 

— Beje, supratau, - tarė Dumbldoras. - Net neabejojau, jog tai tavo 
darbas. 

— Kodėl gi manęs nesulaikei? - paklausė Smirdžius. 

— Bandžiau, Drakai. Profesorius Sneipas, vykdydamas mano įsakymą, 
tave sekė... 

- Jis nevykdė jokio tavo įsakymo, o pažadėjo mano motinai... 

— Aišku, Drakai, kad jis tau šitaip kalbėjo, bet... 

- Jis - dvigubas agentas, kvailas seni, ir visiškai tau nedirba, tik pats 
taip įsikalei! 

- Sutarkim, Drakai, kad šiuo klausimu mūsų nuomonės skiriasi. Taip 
jau yra, kad aš pasitikiu profesoriumi Sneipu... 

- Vadinasi, protas suskystėjęs! - nusišaipė Smirdžius. - Jis man visą 
laiką siūlėsi padėti, bet norėjo, kad visa garbė atitektų jam. Norėjo vi- 
sur dalyvauti. „Ką tu darai? Nejau užkeikei tą medalioną? Kaip kvaila, 
galėjai viską sužlugdyti“... Bet aš jam nesakiau, ką veikiu Kambaryje 

iki pareikalavimo, rytoj jis atsibus jau nebūdamas Valdovo Voldemorto 
numylėtiniu. Šalia manęs jis bus niekas! 

— Malonu girdėti, - pasakė Dumbldoras. - Aišku, kiekvienas norime, 
kad mūsų darbas būtų įvertintas. Bet vis tiek tikriausiai turėjai bendri- 
ninką... Galbūt ką nors Kiauliasodyje, žmogų, kuris galėjo Keitei pakišti 
vė... Ooo0... - Dumbldoras vėl užsimerkė ir panarino galvą. - Na, aišku... 
Rosmerta. Kiek jau laiko ji užburta Valdymo kerais? 

- Pagaliau susiprotėjai? - šyptelėjo Smirdžius. 

Apačioje vėl kažkas suriko, jau garsiau negu aną kartą. Smirdžius 
nervingai žvilgtelėjo sau per petį ir vėl atsisuko į Dumbldorą. Tas kalbėjo 
toliau: 

- Taigi vargšelė Rosmerta turėjo tykoti savo užeigos tualete ir įduoti 
vėrinį bet kokiai Hogvartso mokinei, kuri įeitų viena? Ir tas užnuody- 
tas midus... Na, žinoma, Rosmerta galėjo jį užnuodyti ir pasiųsti butelį 
Trimitui manydama, jog jis per Kalėdas dovanos jį man. Taip, švarus 
darbas... Švarus... Vargšui Filčui niekad nebūtų atėję į galvą tikrinti bu- 
telio iš Rosmertos smuklės. Pasakyk, kaip tu susižinodavai su Rosmerta. 
Maniau, kad kontroliuojame visas ryšio priemones. 

— Užkerėtos monetos, - nenoromis burbtelėjo Smirdžius. Ranka, lai- 
kanti lazdelę, drebėjo. - Aš turėjau vieną, o ji kitą, todėl galėdavau siųsti 
jai Žinutes... | 

- Argi ne tokiu pat slaptu būdu pernai naudojosi grupė, pasivadinusi 
Dumbldoro Kariauna? - paklausė Dumbldoras kaip niekur nieko, bet 
Haris matė, kad jo nugara ėmė slysti siena. 

— Aha, iš jų pasivogiau sumanymą, - išsiviepė Smirdžius. - O mintį 
užnuodyti midų man pakišo Purvakraujė Įkyrėlė, bibliotekoje nugirdau, 
kaip ji kalbėjo, kad Filčas nepažįsta eliksyrų... 

- Prašau man girdint nevartoti šito užgaulaus žodžio, - pertraukė jį 
Dumbldoras. 

Smirdžius nusikvatojo. 

- Tau rūpi, kad sakau „Purvakraujė“, nors tuoj tave nužudysiu? 

- Taip, rūpi, - atsakė Dumbldoras, ir Haris pamatė, kaip jo kojos slys- 
telėjo per akmenis, kai jis bandė atsitiesti. - Jau kaži kadai galėjai mane 
nužudyti, Drakai. Mudu esame vieni. Esu toks beginklis, apie kokį galėjai 
tik svajoti, ir vis tiek nieko nedarai... 

Smirdžius susiraukė lyg prarijęs ką nors baisiai kartaus. 

— Dar apie šiandieną... - kalbėjo Dumbldoras. - Ne visai suprantu, kaip 
viskas atsitiko. Tu Žinojai, kad aš išvykau iš mokyklos? Na, aišku, - pats 
sau atsakė jis, - Rosmerta matė, kaip iškeliavau, ir pranešė tau tomis 
stebuklingomis monetomis. 

— Teisingai. Bet ji sakė, kad išėjai į kitą smuklę išgerti ir tuoj grįši. 

- Ką gi, aš tikrai kai ko išgėriau... ir grįžau. Šiaip taip, - sumurmėjo 
Dumbldoras. - Tada nutarei paspęsti man spąstus? 

- Nutarėme įžiebti virš bokšto Tamsos ženklą, kad parskubėtum žiū- 
rėti, kas nužudytas, - pasakė Smirdžius. - Ir mums pavyko! 

— Na, ir taip, ir ne. Bet ar turiu suprasti, kad niekas nenužudytas? 

— Vienas lavonas yra, - spigiu balsu atsakė Drakas. - Kažkas iš tavo 
veikėjų. Nežinau kas, buvo tamsu. Aš perlipau per kūną. Turėjau laukti 
tavęs čia nusileidžiant, bet kelią pastojo ta tavo Fenikso brolija... 

— Taip, jie nesnaudžia, - linktelėjo Dumbldoras. 

Triukšmas apačioje didėjo, atrodė, kaunamasi jau laiptuose, vedan- 
čiuose į bokštą, kur stovėjo Dumbldoras, Smirdžius ir Haris. Nematomoje 
Hario krūtinėje be garso suspurdo širdis. Kažkas žuvo... Smirdžius per- 
lipo per kūną... Bet kieno? 

— Šiaip ar taip, laiko labai mažai, - prabilo Dumbldoras. - Taigi ap- 
tarkime tavo galimybes, Drakai. 

— Mano galimybes?! - suriko Smirdžius. - Stoviu čia iškėlęs lazdelę... 
Tuoj tave užmušiu... 

— Vaike, užtenka apsimetinėti. Jeigu norėjai mane užmušti, būtum 
tai padaręs, kai mane nuginklavai, o ne pradėjęs šį malonų pokalbį apie 
būdus ir priemones. 

- Aš neturiu kito pasirinkimo! - staiga išbalęs net labiau už Dumbl- 
dorą pasakė Smirdžius. - Turiu tai padaryti! Jis mane nužudys! Išžudys 
visą Mano šeimą! 

- Suprantu, kokia sunki tavo padėtis. Kaip manai, kodėl iki tol vengiau 
akistatos su tavimi? Žinojau, kad Valdovas Voldemortas tave nužudys, 
jeigu supras, jog aš tave įtariu. 

Smirdžius susiraukė išgirdęs neminimąjį vardą. 

— Aš nedrįsau kalbėti su tavim apie užduotį, kurią, žinojau, jis tau 
davė, nes bijojau, kad nepanaudotų prieš tave legilimantijos, - kalbėjo 
Dumbldoras. - Bet pagaliau galime šnekėti be užuolankų. Nieko blogo 
neatsitiko, tu nieko nenužudei ir nesužalojai, nors tau tikrai pasisekė, 
kad tos netyčinės aukos liko gyvos. Aš galiu tau padėti, Drakai. 

— Ne, negali, - atšovė Smirdžius. Lazdelę laikanti ranka drebėjo. - Nie- 
kas negali. Jis man įsakė tai padaryti, antraip mane nužudys. Neturiu 
pasirinkimo. 

— Pereik į gerąją pusę, Drakai, ir mes tave paslėpsime taip, jog niekas 
niekada nesuras. Be to, galiu šiąnakt pasiųsti brolijos narius pas tavo 
motiną, ir ji bus lygiai taip pat paslėpta. Tavo tėvas kol kas saugus Az- 
kabane. Kai ateis laikas, galėsime paslėpti ir jį. Pereik pas mus, Drakai. 
Tu nesi žudikas. | 

Smirdžius spoksojo į Dumbldorą. 

— Bet aš jau tiek padariau, ką? - lėtai tarė jis. - Jie manė, kad žūsiu 
bandydamas, bet štai esu čia. O tu esi mano valioje. Aš turiu lazdelę. 
Priklausai nuo mano malonės. 

— Ne, Drakai, - ramiai pasakė Dumbldoras. - Dabar viską lemia ne 
tavo, o mano malonė. 

Smirdžius tylėjo. Išsižiojęs, drebančia ranka. Hariui pasirodė, kad 
lazdelė ima svirti... 

Staiga laiptuose sudundėjo žingsniai, Smirdžius buvo nublokštas į 
šalį ir pro duris įsiveržė keturios figūros juodais apsiaustais. Vis dar 

nepažįstamuosius. Mirties Valgytojai, regis, laimėjo grumtynes. 

Kažkoks kreivaburnis storulis kimiai sukikeno. 

— Dumbldoras užspeistas į kampą! - Jis atsisuko į kresną moteriškę, 
panašią į jo seserį, ta irgi išsišiepė. - Dumbldoras be lazdelės, Dumbldoras 
vienas! Šaunuolis, Drakai, puikiai padirbėjai! 

— Labas vakaras, Amikai, - tarsi pasitikdamas arbatėlės pakviestą 
svečią ramiai pasisveikino Dumbldoras. - Ir Alektą atsivedei... Nuo- 
stabu... 

Moteriškaitė piktai sukrizeno. 

— Manai, tavo juokeliai palengvins mirtį? - nusišaipė ji. 

— Juokeliai? Ne, tai tik geros manieros, - pasakė Dumbldoras. 

— Gana, imkitės darbo; - liepė vyriškis arčiausiai Hario, aukštas ir 
stambus, susivėlusiais žilais plaukais ir su žandenomis. Juodas Mirties 
Valgytojo apsiaustas jam buvo ankštokas. Haris dar nebuvo girdėjęs 
tokio čaižaus balso. Užuodė nuo jo tvoskiantį prakaito, purvo ir - ne- 
abejotinai - kraujo tvaiką. Nešvarūs pirštai, ilgi pageltę nagai. 

— Tai tu, Fenryrai? - paklausė Dumbldoras. 

— Teisingai, - sugergždė žmogėnas. - Džiaugiesi mane matydamas, 
Dumbldorai? 

— Ne, nepasakyčiau... 

Fenryras Pilkanugaris iššiepė aštrius dantis. Per smakrą varvėjo krau- 
jas. Jis lėtai, kokčiai apsilaižė. 

— Tačiau žinai, kaip man patinka vaikučiai, Dumbldorai. 

— Nori pasakyti, kad puldinėji žmones net nesulaukęs pilnaties? Ne- 
įtikėtinas dalykas... Taip pamėgai žmogaus kraują, kad vieno karto per 
mėnesį neužtenka? 

— Teisingai, - atsakė Fenryras. - Nemaloni staigmena, Dumbldorai? 
Baisoka, ar ne? 

— Na, neapsimesiu, jog nejaučiu tam tikro pasibjaurėjimo, - atsakė 
Dumbldoras. - Ir taip, iš tiesų staigmena, kad Drakas kaip tik tave pasi- 
kvietė į mokyklą, kur pilna jo draugų... 

- Ašjo nekviečiau, - sušnibždėjo Smirdžius, nė kreiva akim nežiūrė- 
damas į Pilkanugarį. - Nežinojau, kad jis ateis... 

— Nenorėjau praleisti tokios progos aplankyti Hogvartsą, Dumbldo- 
rai, - sušvokštė Pilkanugaris. - Kai šitiek gerklių, kurias galima per- 
plėšti... gardumėlis... 

— Galėtum pabūti desertu, Dumbldorai. 

— Ne, - griežtai atsiliepė ketvirtas Mirties Valgytojas - stambiu, Žiau- 
riu veidu. - Mes turime aiškų įsakymą. Tai turi padaryti Drakas. Nagį, 
Drakai, nebegaišk. 

Smirdžių visiškai apleido ryžtas. Jis išsigandęs spoksojo į dar labiau 
išbalusį Dumbldoro veidą. Profesorius vėl slystelėjo siena. 

- Jei norite Žinoti, jis ir taip jau svečias šiame pasaulyje, - pasakė 
kreivaburnis. Jo sesė kimiai nusijuokė. - Pažiūrėkit! Kas gi tau pasidarė, 
Dumbi? 

- Ai, mažesnis atsparumas, lėtesni refleksai, Amikai. Žodžiu, senatvė... 
Kada nors ir tau ateis. Jeigu pasiseks sulaukti... 

— Ką visa tai reiškia, ką tai reiškia? - suriko Amikas, staiga įniršęs. - Vi- 
sada šitaip, Dumbi, ar ne? Vis šneki, šneki ir nieko nedarai. Aš net ne- 
žinau, kurių galų Tamsos Valdovas sumanė tave nudaigoti! Paskubėk, 
Drakai! | 

Tačiau tą akimirką apačioje vėl nuaidėjo šauksmai, kažkas rėkė: 

— Jie atkirto kelią laiptais... Reducto! Reducto! 

Hariui pašoko širdis: taigi šis ketvertas neįveikė visų pilies gynėjų, tik 
prasiveržė pro juos ir už savęs paliko magišką užtvarą... 

— Nagi, Drakai! - riktelėjo žiauraveidis. 

Tačiau Drakui taip drebėjo ranka, kad jis neįstengė nusitaikyti. 

- Ašjį sutvarkysiu, - suurzgė Pilkanugaris ir ištiesęs rankas, iššiepęs 
dantis žengė prie Dumbldoro. 

— Sakiau, ne! - pergedo žiauraveidis. Žybtelėjo blyksnis, ir vilkolakis 
nulėkė šonan, trenkėsi į bokšto sieną. Hariui taip daužėsi širdis, jog jis 

stebėjosi, kaip niekas negirdi, kad jis stovi čia įkalintas Dumbldoro kerų. 
Jeigu tik pajudėtų, galėtų iš po apsiausto žybtelėti užkeikimą... 

- Drakai, daryk, jei darai, arba pasitrauk, kad kuris nors mūsų... - su- 
švarkštė moteriškė, tačiau vėl atsidarė bokšto durys ir įpuolė Sneipas. 
Rankoje sugniaužta lazdelė, juodos akys staigiai aprėpė visus veikėjus: 
vos besilaikantį ant kojų Dumbldorą, keturis Mirties Valgytojus, įtūžusį 
vilkolakį ir Smirdžių. 

— Šioks toks nesklandumas, Sneipai, - tarė dručkis Amikas, irgi nu- 
taikęs lazdelę į Dumbldorą. — Vaikėzas, atrodo, neįstengia... 

— Severai... - ištarė tylus balsas. 

Balsas išgąsdino Harį taip, kaip dar niekas nebuvo išgąsdinęs tą va- 
karą. Pirmą kartą gyvenime Dumbldoras maldavo. 

Sneipas, nieko netaręs, nustūmė Smirdžių šonan. Trys Mirties Valgy- 
tojai romiai pasitraukė. Net vilkolakis atlyžo. 

Sneipas valandėlę žiūrėjo į Dumbldorą. Aštrūs jo veido bruožai alsavo 
pasidygėjimu ir neapykanta. 

— Severai... prašau... 

Sneipas iškėlė lazdelę ir nutaikė tiesiai į Dumbldorą. 

— Avada kedavra! 

Žalias žaibas išlėkė iš Sneipo lazdelės galo ir smogė Dumbldorui į 
krūtinę. Haris be garso suklykė iš siaubo; nebylus ir suakmenėjęs turėjo 
matyti, kaip Dumbldoras išlėkė į orą. Akimirką tarsi kabėjo po švytin- 
čia žaliąja kaukole, tada lėtai lyg skudurinė lėlė nukrito anapus bokšto 
kuorų ir dingo iš akių. 


DVIDEŠIMT AŠTUNTAS SKYRIUS 


Princas sprunka 


Hariui pasirodė, jog ir jis lekia oru. Ne, negali būti... to negali būti... 

— Dingstam iš čia, - liepė Sneipas. 

Jie griebė Smirdžių už pakarpos ir patį pirmą išstūmė lauk pro duris. 
Pilkanugaris ir apkūnieji brolis su seseria šnopuodami išsigrūdo iš pa- 
skos. Jiems išgarmėjus Haris pajuto vėl galįs judėti, tačiau liko sustingęs 
ne nuo magijos, 0 nuo sukrėtimo. Jis nusiplėšė neregimąjį apsiaustą tuo 
metu, kai žiauraveidis Mirties Valgytojas paskutinis žengė pro duris. 

— Petrificus totalus! 

Mirties Valgytojas knaptelėjo lyg gavęs smūgį į nugarą ir nugriuvo 
sustingęs it vaškinė statula. Haris peržengė per jį ir nudundėjo tamsiais 
laiptais žemyn. 

Siaubas sukaustė Hariui širdį. Reikia bėgti pas Dumbldorą ir reikia 
sugauti Sneipą. Abu darbai susiję. Jis dar gali atitaisyti, kas įvyko... Ne- 
gali būti, kad Dumbldoras mirė... 

Peršokęs paskutines pakopas, Haris sustojo iškėlęs lazdelę. Blausiai 
apšviestas koridorius buvo pilnas dulkių, pusė lubų įgriuvusios, o prie- 
šais virė kova. Nespėjus susigaudyti, kas su kuo kaunasi, nuskambėjo 
nekenčiamas balsas: 

— Laikas trauktis! 

Haris išvydo, kaip koridoriaus gale už kampo dingo Sneipas; abu su 
Smirdžiumi sveiki prasibrovė per mūšio suirutę. Hariui šokus jų vytis, 
nuo besigrumiančiųjų atsiskyrė viena figūra ir puolė jį. Tai buvo vilkola- 
kis Pilkanugaris. Nespėjus Hariui iškelti lazdelės, jis užgulė Harį, Haris 

griuvo aukštielninkas, į burną sulindo purvini plaukai, nosin trenkė pra- 
kaito ir kraujo smarvė, ant kaklo jis pajuto godų šnopavimą. 

- Petrificus totalus! 

Haris pajuto, kaip Pilkanugaris suglebo. Vargais negalais nustūmęs 
nuo savęs vilkolakį, jis vos spėjo išsisukti nuo žalio žaibo, kertančio jo 
pusėn. Haris stačia galva nėrė į kovos sūkurį. Kojos paslydo kažkokioje 
košėje, ir jis suklupo. Kniūbsti kraujo baloje gulėjo du lavonai, bet nebuvo 
kada žiūrėti, kas tokie, - priekyje Haris išvydo it liepsnas plaikstantis 
raudonus plaukus: Džinė stojo dvikovon su storuliu Mirties Valgytoju 
Amiku. Jis leido kerus po kerų, bet ji vis išsisukdavo. Amikas kikeno, 
jam patiko toks sportas. 

— Crucio, Crucio, visą laiką nešokinėsi, gražuole... 

- Impedimenta! - suriko Haris. 

Jo burtai žiebė Amikui krūtinėn, šis sužviegė iš skausmo kaip kiaulė, 
pakilo nuo žemės, trenkėsi į sieną ir sudribo šalia jos. Jį užstojo Ronis, 
profesorė Makgonagal ir Lubinas, besikaunantys su Mirties Valgytojais. 
Užjų Tonks kovėsi su milžinišku šviesiaplaukiu burtininku, kuris švais- 
tėsi kerais į visas puses, tad jie kapojo sienas, skaldė akmenines grindų 
plokštes, išmušė langą... 

— Hari, iš kur tu atsiradai? - sušuko Džinė, bet nebuvo kada atsakyti. 
Palenkęs galvą, Haris puolė į priekį, virš galvos driokstelėjo sprogimas, 
apipildamas jį tinko gabalais. Negalima, kad Sneipas pabėgtų, jis turi 
pavyti Sneipą... 

— Nagi, pasivaišinkit! - sušuko profesorė Makgonagal. Haris pamatė, 
kaip Mirties Valgytoja Alekta skuodžia koridoriumi susiėmusi galvą, 
brolis iš paskos. Haris nubėgo tenai, bet kažko užkliuvo, ir žiū, jau 
guli skersai kažkieno kojų. Pasisukęs pamatė apvalainą blyškų Nevilio 
skruostą, prispaustą prie grindų. 

— Nevili, ar tu... 

— Nieko, - sumurmėjo Nevilis, apsikabindamas pilvą. - Hari, Sneipas 
nubėgo su Smirdžiumi... 


470) 


XXVIII + PRINCAS SPRUNKA 


— Žinau, aš juos vejuosi! - tarė Haris, nutaikydamas lazdelę į milžiną 
Mirties Valgytoją, kuris ir buvo didžiausias suirutės kaltininkas. Kerai 
smogė jam į veidą, jis sustugo iš skausmo. Apsisukęs vietoj susverdėjo 
ir nuplumpsėjo paskui storulius brolį ir seserį. 

Haris atsistojęs pasileido koridoriumi nekreipdamas dėmesio į trenks- 
mus už nugaros, balsus, šaukiančius grįžti, ir nebylų šauksmą gulinčiųjų 
ant žemės, kurių likimas dar buvo neaiškus... 

Jis čiūžtelėjo už kampo. Sportbačiai slidinėjo, nes padai buvo kruvini. 
Sneipas laimėjo gerokai laiko - nejaugi jau pateko į Kambarį iki parei- 
kalavimo, o gal brolija sutrukdė ir Mirties Valgytojai nespėjo atsitraukti 
tuo keliu? Kitas koridorius buvo tuščias, Haris girdėjo tik savo žingsnius 
ir savo širdies plakimą, bet paskui pastebėjo kruvinas pėdas, vadinasi, 
bent vienas Mirties Valgytojas ketino sprukti pro didžiąsias pilies duris. 
Galbūt Kambarys iki pareikalavimo užblokuotas... 

Haris išlindo iš už kito kampo, ir pro šalį pralėkė kerai. Jis nėrė už 
šarvų, tie sprogo. Priekyje pamatė, kaip marmuriniais laiptais skuta brolis 
su seseria, nusitaikė į juos, bet pataikė į keletą perukais pasipuošusių 
raganų portretuose, kabančiuose ant laiptų sienos. Raganos cypdamos 
spruko į kaimyninius paveikslus. Haris peršoko sugurusius šarvus. Pilyje 
visur šaukė ir klykė Žmonės, pagaliau prižadinti grumtynių triukšmo. 

Haris nubėgo trumpuoju jam žinomu keliu tikėdamasis pavyti brolį 
ir seserį, toliau persekioti Sneipą su Smirdžiumi. Tie jau tikrai turėjo 
būti išbėgę į kiemą. Nepamiršęs peršokti prasmengančiojo laiptelio, 
jis nudulkėjo slaptaisiais laiptais, nėrė iš po gobeleno jų apačioje ir iš- 
dygo koridoriuje, kur stovėjo būrelis pižamomis vilkinčių apstulbusių 
švilpinukų. 

- Hari, mes išgirdome rėkaujant, kažkas kalbėjo apie Tamsos žen- 
klą... - prakalbo Ernis Makmilanas. 

- Iš kelio! - riktelėjo Haris, nustūmė du berniukus ir nukurnėjo mar- 
muriniais laiptais žemyn. Ąžuolinės lauko durys buvo išsprogdintos, 
grindų plokštės išterliotos krauju, prie sienų glaudėsi keli persigandę 

mokiniai, delnais užsidengę veidą. Kerai sudaužė didįjį Grifų Gūžtos 
rubinų laikrodį, brangakmeniai krito ir krito iš jo garsiai barškėdami 
ant akmeninių grindų. 

Haris perlėkė vestibiulį ir iššoko į tamsų kiemą. Matė, kaip trys figūros 
per veją bėga vartų link, už kurių jos jau galės iškeliauti oru, - atrodo, jog, 
tai milžinas šviesiaplaukis Mirties Valgytojas, o prieky jo skuta Sneipas 
ir Smirdžius. 

Šaltas nakties oras draskė plaučius. Haris nubėgo paskui juos. To- 
lumoje žybtelėjo raudona šviesa, akimirką nušvietė sprunkančiuosius. 
Haris nežinojo, kas ten atsitiko, bėgo toliau, nes buvo per toli nuo jų, 
kad galėtų nusitaikyti. 

Vėl švystelėjo, keli balsai ėmė rėkauti, ir Haris suprato: iš trobelės išėjęs 
Hagridas mėgina sulaikyti Mirties Valgytojus. Nors plaučiai degė, o šoną 
raižė dieglys, Haris bėgo iš visų jėgų. Galvoje kažkoks balsas kuždėjo: 
kad nors Hagridas nežūtų... tik to betrūko... 

Smūgis pataikė Hariui į pusiaują, jis griuvo kniūbsčias taip trenk- 
damasis veidu į žemę, jog iš nosies pasipylė kraujas. Apsiversdamas ir 
iškeldamas lazdelę suprato, kad brolis ir sesuo lipa jam ant kulnų... 

— Impedimenta! - suriko jis, spausdamasis prie tamsios žemės. Jo pa- 
leisti kerai stebuklingai pataikė vienam jų, žmogus suklupo ir nuvirto 
užkliudydamas antrąjį. Haris pašokęs nuskuodė paskui Sneipą... 

Staiga išvydo milžinišką Hagrido figūrą, apšviestą iš debesų iš- 
plaukusio mėnulio pjautuvo. Šviesiaplaukis Mirties Valgytojas ne- 
sustodamas laidė kerus į miško sargą, bet Hagridą, atrodo, saugojo 
nepaprasta jo jėga ir iš milžinės motinos paveldėta kieta oda. Tačiau 
Sneipas su Smirdžiumi sėkmingai tolo, netrukus jie atsidurs už vartų 
ir galės iškeliauti oru... 

Haris puolė pro Hagridą ir jo priešininką, nusitaikė Sneipui į nugarą 
ir riktelėjo: 

— Sustink! 

Nepataikė - raudonas žaibas praskriejo Sneipui palei galvą. 

— Bėk, Drakai! - sušuko Sneipas ir atsisuko. Nuo Hario jį skyrė 
dvidešimt jardų. Valandėlę jie žiūrėjo vienas į kitą, tada kartu pakėlė 
lazdeles. 

- Cruci... 

Tačiau Sneipas atmušė Hario kerus jam nespėjus ištarti burtažodžio, 
Haris griuvo aukštielninkas, pašoko. Milžinas Mirties Valgytojas jam 
už nugaros šūktelėjo: Incendio! Driokstelėjo sprogimas, ir juos visus nu- 
tvieskė oranžinė šviesa —- užsidegė Hagrido trobelė. 

- Iltis viduje, išgama! - suriko Hagridas. 

- Cruci... - antrą kartą pabandė Haris, taikydamasis į figūrą priekyje, 
apšviestą šokančios gaisro ugnies, bet Sneipas vėl atmušė kerus. Haris 
matė, kaip jis šypsosi. 

— Nieko nebus iš Nedovanotinų kerų, Poteri! - sušuko Sneipas per 
liepsnų užimą, Hagrido riksmus ir paklaikusic šuns kaukimą. - Neturi 
nei drąsos, nei gabumų... 

— Incarce... - sušuko Haris, bet Sneipas tingiu rankos mostu atmušė 
kerus. 

— Mušk atgal! - šaukė Haris. - Mušk atgal, bailus... 

— Tu mane pavadinai bailiu, Poteri? - atsiliepė Sneipas. - Tavo tėvas 
niekad nepuldavo manęs, jei šalia nestovėdavo trys draugeliai, įdomu, 
kaip jį būtum pavadinęs? 

- Sus... 

- Išmok laikyt liežuvį už dantų ir uždaryti sąmonę, Poteri! - nusišaipė 
Sneipas, vėl atmušdamas kerus. - Einam! - pašaukė jis milžiną Mirties 
Valgytoją. - Laikas nešdintis, kol neprisistatė ministerija... 

- Impedi... 

Nespėjus užbaigti žodžio, žiaurus skausmas pervėrė krūtinę, Haris 
nuvirto, kažkas klaikiai spiegė, jis tikrai mirs nuo šios kančios, Sneipas 
jį kankins, kol jis išprotės arba mirs... 

— Ne! -riktelėjo Sneipas, ir skausmas taip pat staigiai pasibaigė. Haris 
gulėjo susirietęs žolėje, suėmęs žaizdą ir gaudydamas orą. Kažkur tolė- 

liau Sneipas šaukė: - Ar pamiršai įsakymus? Poteris priklauso Tamsos 
Valdovui, palikim jį! Bėgam! 

Hariui po skruostu sudrebėjo žemė, kai brolis su seseria ir milžinas 
Mirties Valgytojas, paklusę Sneipui, nudundėjo vartų link. Tą akimirką 
jam neberūpėjo, mirs jis ar ne. Vargais negalais atsistojęs nusverdėjo ton 
pusėn, kur buvo Sneipas, žmogus, kurio jis nekenčia ne mažiau kaip 
paties Voldemorto... 

— Sectum... 

Sneipas švystelėjo lazdele, ir kerai vėl atšoko nuo jo. Bet Haris buvo 
visai arti ir pagaliau aiškiai matė Sneipo veidą. Jis nebesišaipė ir nebe- 
sivaipė, o degė pykčiu. Sukaupęs visas dvasios jėgas, Haris pagalvojo: 
Levi... 

— Ne, Poteri! - suspigo Sneipas. Bumbt, ir Haris nuskrido atgal, vėl 
skaudžiai trenkėsi į žemę. Šįsyk lazdelė iškrito iš rankos. Jis girdėjo, kaip 
rėkauja Hagridas, staugia Iltis. Sneipas pribėgo prie jo, beginklio, be 
lazdelės, koks buvo ir Dumbldoras. Sneipo išblyškęs veidas, nuraudo- 
nintas gaisro pašvaistės, buvo sklidinas neapykantos kaip ir tada, prieš 
užkeikiant Dumbldorą. 

— Kaip tu drįsti naudoti prieš mane mano kerus, Poteri? Aš juos su- 
kūriau, aš, Netikras Princas! O tu, kaip ir tavo bjaurybė tėvas, mano 
išradimus nukreipi prieš mane? Na, jau ne... Ne! 

Haris puolė prie savo lazdelės, Sneipas paleido kerus, ir lazdelė nu- 
skriejo į tamsą. 

— Gerai, tada žudyk, - metė Haris, jausdamas ne baimę, o tik pyktį ir 
panieką. - Nužudyk, kaip nužudei jį, baily... 

— Nedrįsk vadinti manęs bailiu! - suklykė Sneipas. Umai jo veidas 
pasidarė nepanašus į žmogaus, sakytum jis kenčia ne mažiau kaip tas 
šuo, staugiantis degančiame name. 

Ir jis kirto lazdele. Hariui lyg karštas baltas rimbas šniojo per veidą, 
ir jis nugriuvo. Akyse sumirgėjo Žvaigždės, valandėlę jam visiškai už- 
ėmė kvapą, paskui virš galvos Haris išgirdo sparnų plasnojimą ir kažkas 

didžiulis užstojo žvaigždes - Sneipą puolė Kietasprandis, išskėtęs lyg, 
skustuvai aštrius nagus. Haris atsisėdo. Galva svaigo nuo paskutinio 
griuvimo. Sneipas bėgo kiek įkabindamas, jį vijosi didžiulis hipogrifas, 
staugdamas taip, kaip Haris dar nebuvo girdėjęs jo staugiant... 

Haris šiaip taip atsistojo, apspangusiomis akimis ėmė žvalgytis lazde- 
lės, ketino vėl vytis bėglius, tačiau graibydamas žolę suprato pavėlavęs. 
Ir iš tiesų, kai surado lazdelę, pamatė, kad Kietasprandis suka ratus virš 
vartų: atsidūręs už mokyklos ribų, Sneipas spėjo iškeliauti oru. 

— Hagridas, - sumurmėjo Haris, be nuovokos dairydamasis. — 
Hagridai! 

Jis nusvirduliavo prie degančios trobos. Staiga iš ugnies išlindo 
milžiniška figūra, nešanti glėbyje Iltį. Aiktelėjęs iš džiaugsmo, Haris su- 
klupo visas drebėdamas ir sunkiai, skausmingai alsuodamas. Skaudėjo 
kiekvieną kūno narelį. 

— Hari, kas tau? Ar sveikas? Pasakyk ką nors, Hari... 

Hagrido barzdotas veidas palinko prie Hario užstodamas dangų. 
Haris užuodė degėsius ir šuns kailį. Ištiesęs ranką palietė Ilties šiltą ir 
gyvą kūną, drebantį šalia jo. 

— Aš sveikas, - atsiduso Haris. - O tu? 

— Na, žinoma. Taip lengvai manęs neįveiksi. 

Hagridas paėmė Harį už pažastų ir pakėlė taip smarkiai, kad Hario 
kojos sutabalavo ore, tada pastatė. Iš prakirsto paakio Hagridui bėgo 
kraujas. Veidas sparčiai tino. 

— Reikia užgesinti gaisrą, - tarė Haris. - Burtažodis Aguamenti... 

— Kažką panašaus prisiminiau, - burbtelėjo Hagridas ir, iškėlęs smilks- 
tantį rausvą skėtį, išmargintą gėlėmis, sušuko: - Aguamenti! 

Iš skėčio smaigalio šovė vandens srovė. Haris iškėlė lazdelę sunkia it 
švinas ranka ir taip pat sumurmėjo: Aguamenti! Abu su Hagridu tol pylė 
vandenį ant trobelės, kol užgeso paskutinė liepsna. 

— Nieko baisaus, - po valandėlės, žvelgdamas į rūkstančius griuvėsius, 
pasakė Hagridas. - Dumbldorui vienas juokas sutvarkyti. 

Hariui taip ir nuėjo per širdį. Ją sukaustė siaubas. 

— Hagridai... 

- Kaip tik pančiojau kelis lankučius, kai išgirdau juos atlekiant, - tarė 
Hagridas, liūdnai tebežiūrėdamas į gaisravietę. - Vargšeliai supleškėjo 
kaip šakaliukai... 

— Hagridai... 

— Bet kas atsitiko, Hari? Mačiau, kaip iš pilies bėgo Mirties Valgyto- 
jai, bet kodėl, po paraliais, su jais buvo Sneipas? Kur jis dingo, gal juos 
išsivijo? 

- Jis... - Haris kostelėjo. Gerklė buvo perdžiūvusi nuo siaubo ir 
dūmų. - Hagridai, jis nužudė... 

— Nužudė? - garsiai pakartojo Hagridas, įsispoksodamas į Harį. - Snei- 
pas ką nors nužudė? Ką čia sapalioji, Hari? 

— Dumbldorą, - atsakė Haris. - Sneipas nužudė... Dumbldorą. 

Hagridas toliau žiūrėjo į jį nieko nesusigaudydamas. 

— Dumbldorą... ką? 

- Jis negyvas, Sneipas jį nužudė. 

— Nešnekėk taip, Hari, - griežtai tarė Hagridas. - Sneipas nužudė 
Dumbldorą... Nebūk, Hari, kvailas. Kodėl taip sakai? 

— Aš pats mačiau. 

— Negalėjo to būti. 

— Aš mačiau, Hagridai. 

Hagridas nepatikliai ir užjaučiamai papurtė galvą, Haris suprato 
Hagridą manant, jog jam sutrenkta galva, todėl nežinia ką kliedi arba 
šitaip tebeveikia kerai... 

— Dumbldoras tikriausiai Sneipui liepė prisidėti prie Mirties Valgyto- 
jų, - pašnibždom tarė Hagridas. - Jam negalima išsiduoti. Klausyk, Hari, 
aš parlydėsiu tave į mokyklą. Einam... 

Haris nebebandė aiškinti ar ginčytis. Jį tebekrėtė drebulys. Hagridas 
pats greitai įsitikins, netgi per greitai... Haris pamatė, jog daugumoje 
pilies langų dega šviesa. Taip ir įsivaizdavo, kas darosi viduje: kaip 

mokiniai vaikšto po kambarius ir pasakojasi, kad į pilį patekę Mirties 
Valgytojų, kad virš Hogvartso švyti Tamsos ženklas, vadinasi, kas nors 
nužudytas... 

Ąžuolinės pilies durys buvo atviros, pro jas einanti šviesa krito ant 
alėjos ir vejos. Lėtai, nedrąsiai chalatais apsirengusios figūros lipo že- 
myn laiptais nervingai žvalgydamosi, ar iš kur nors vėl neišnirs Mirties 
Valgytojai, dingę naktyje. Tačiau Hario akys naršė žolę aukščiausio pilies 
bokšto papėdėje. Jam pasirodė, jog mato juodą gulintį daiktą, nors iš 
tikrųjų buvo per toli, kad įžiūrėtų. Kol jis be žodžių žvelgė tenai, kur, 
jo įsitikinimu, turėjo gulėti Dumbldoro kūnas, žmonės ėmė eiti ton 
pusėn. 

— Ko jie ten taip Žiopso? - paklausė Hagridas. Abu su Hariu artino- 
si prie pilies laiptų, Iltis neatsiliko. - Kas ten guli žolėje? - sunerimo 
Hagridas ir pasuko prie observatorijos bokšto, kur jau spietėsi būrelis 
mokinių. - Matai, Hari? Šalia bokšto? Po pačiu ženklu... Velnias... Manai, 
kas nors buvo numestas? 

Hagridas nutilo, matyt, nedrįsdamas garsiai ištarti tokios siaubingos 
minties. Haris žengė šalia jo. Veidą ir kojas skaudėjo, peršėjo visur, kur 
per tą pusvalandį buvo pataikę įvairiausi kerai, bet skausmas buvo lyg 
nejo, tarsi kažkam kitam skaudėjo. Tikras ir neišvengiamas buvo baisus 
sunkumas širdyje. 

Kaip sapne juodu su Hagridu priėjo prie pat sienos, kur nustėrę mo- 
kiniai ir mokytojai buvo palikę vietos. 

Haris išgirdo, kaip sudejavo Hagridas, bet jis nesustojo, priėjęs prie 
Dumbldoro suklupo. Haris suprato, jog nėra jokios vilties, jau tą akimir- 
ką, kai dingo jį sustingdę Kūno surakinimo kerai, kuriais Dumbldoras 
buvo jį užbūręs. Tai įvyko todėl, kad kerus užleidęs žmogus mirė. Ir vis 
tiek nebuvo pasirengęs išvysti, kaip jis guli čia sulūžęs ir išsikėtojęs, - di- 
džiausias, galingiausias burtininkas, kokį Hariui teko ar teks sutikti. 

Dumbldoro akys buvo užmerktos. Jei ne keistai išsiklaipiusios rankos 
ir kojos, galėjai pamanyti, kad jis miega. Haris pataisė pusinius akinius 

ant kumpos nosies, rankove nušluostė kraujo srovelę, išbėgusią iš lūpų 
kampučio. Žvelgdamas į tą seną išmintingą veidą, jis mėgino suvokti 
baisią, neįmanomą tiesą: kad jau niekada Dumbldoras jo nebeužkalbins, 
niekada nebepadės... 

Minia už Hario ėmė murmėti. Po kiek laiko Haris pajuto, kad kelį 
medalionas, kurį prieš keletą valandų juodu pavogė. Medalionas atsivožė 
turbūt atsitrenkęs į žemę. Ir nors Haris nepajėgė pajusti dar didesnio siau- 
bo ar smūgio, paimdamas tą daikčiuką suprato, kad kažkas negerai. 

Jis pavartė medalioną. Nebuvo nei toks didelis kaip andai matytas 
Minčių koštuve, nei turėjo kokį ženklą - išraitytą K raidę, Klastuolio 
inicialą. O viduje, ten, kur turėjo būti portretas, gulėjo sulankstyta per- 
gamento skiautelė. Mechaniškai, negalvodamas, ką daro, daugybės 
burtų lazdelių, užsidegusių jam už nugaros, šviesoje Haris išlankstė 
pergamentą ir perskaitė: 


Tamsos Valdovui 


Žinau, kai tu skaitysi šias eilutes, seniai būsiu miręs, bet noriu, kad 
žinotum, jog aš, ne kas kitas, atskleidžiau tavo paslaptį. Tikrąjį Horokrusą 
pavogiau ir jį sunaikinsiu, kai tik galėsiu. Laukiu mirties tikėdamasis, jog 
tada, kai sutiksi savęs vertą priešininką, jau būsi mirtingas. 

R. A. B. 


Hariui nė trupučio nerūpėjo, ką reiškia šis raštelis. Svarbu buvo tik 
viena: tai ne Horokrusas. Dumbldoras be jokio reikalo neteko jėgų iš- 
gerdamas tą baisų eliksyrą. Haris suglamžė raštelį. Akis ėmė gtaužti 
ašaros. Už jo užkaukė Iltis. 


DVIDEŠIMT DEVINTAS SKYRIUS 


Fenikso rauda 


— Eime, Hari. 

- Ne. 

— Negalima čia būti, Hari... Einam pagaliau... 

— Ne. 

Jis nenorėjo palikti Dumbldoro, nenorėjo niekur eiti. Hagrido ranka 
jam ant peties drebėjo. Paskui kitas balsas paragino: 

— Hari, einam. 

Daug mažesnis ir šiltesnis delnas suėmė jam ranką ir ėmė traukti 
aukštyn. Negalvodamas pakluso. Tik aklai eidamas per minią iš silpno 
gėlių kvapo suprato, jog tai Džinė veda jį atgal į pilį. Jį bombardavo ne- 
suvokiami balsai, naktį skrodė riksmai ir dejonės, bet Haris ir Džinė ėjo 
toliau, užlipo pilies laiptais. Vestibiulyje Haris akies krašteliu matė kaž- 
kieno veidus, žmonės spoksojo į jį, šnibždėjosi. Ant grindų tarsi kraujo 
lašai spindėjo Grifų Gūžtos rubinai. Jie ėmė lipti marmuriniais laiptais. 

— Mes einame į ligoninę, - tarė Džinė. 

— Aš sveikas, - pasakė Haris. 

— Makgonagal taip liepė. Visi ten guli, Ronis ir Hermiona, ir Lubi- 
nas, visi... 

Baimė vėl suspaudė Hariui krūtinę: buvo pamiršęs ant žemės tysan- 
čius bežadžius kūnus. | 

— Džine, kas dar žuvo? 

— Nesijaudink, iš mūsiškių nė vienas. 

- Tačiau Tamsos ženklas... Smirdžius sakė perlipęs per lavoną... 

— Jis perlipo per Bilą, bet nieko, Bilas gyvas. 

Tačiau Džinės balse Haris pajuto kažką negera. 

- Tikrai? 

- Žinoma, tikrai... Jis tik trupučiuką... sutaršytas, štai ir viskas. Pilka- 
nugaris jį užpuolė. Madam Pomfri sako, kad jis jau niekada nebeatrodys 
kaip anksčiau... - Džinės balsas sudrebėjo. - Mes dar nežinome, kokie 
bus padariniai. Pats žinai, Pilkanugaris yra vilkolakis, nors šiuo metu 
žmogaus pavidalu. 

— Tačiau kiti... mačiau ir daugiau sužeistų ar žuvusių. 

— Nevilis guli ligoninėje, bet madam Pomfri mano, jog jis visiškai 
pasveiks. Profesorius Flitvikas nukentėjo, bet jam praėjo. Užsispyrė ir 
išėjo globoti savo varnanagių. Žuvo vienas Mirties Valgytojas, jį nudobė 
Žudomieji kerai, kuriuos į visas puses laidė toks šviesiaplaukis milžinas. 
Hari, jeigu mes nebūtume išgėrę tavojo Sėkmės eliksyro, tikriausiai visi 
būtume žuvę, o dabar viskas tarsi atšokdavo nuo mūsų. 

Jie pasiekė ligoninės sparną. Palatoje, lovoje netoli durų, Haris išvydo 
lyg ir miegantį Nevilį. Ronis, Hermiona, Luna, Tonks ir Lubinas spietėsi 
prie lovos kitame gale. Atsidarius durims visi atsisuko. Hermiona pribėgo 
prie Hario ir apkabino, Lubinas žengė artyn sunerimęs. 

— Tau nieko neatsitiko, Hari? 

— Nieko... Kaip Bilas? 

Niekas neatsakė. Pažvelgęs Hermionai per petį, Haris pamatė ant 
pagalvės neatpažįstamą veidą, taip suplėšytą ir supjaustytą, jog atrodė 
siaubingai. Madam Pomfri tepė žaizdas kažkokiu dvokiančiu žaliu te- 
palu. Haris prisiminė, kaip Sneipas vien burtų lazdele lengvai sugydė 
Smirdžiui žaizdas, padarytas Sectumsempra kerų. 

— Ar negalima jų sutvarkyti kokiais nors burtais? - paklausė jis ma- 
dam Pomfri. . 

— Tokių jokie kerai neveikia, - atsakė ji. - Išbandžiau viską, ką moku, 
bet vilkolakio įkandimas nepagydomas. 

— Tačiau jis sukandžiotas ne per pilnatį, - nesutiko Ronis, taip spok- 
santis į brolį, sakytum galėtų jį pagydyti vien savo žvilgsnio jėga. - Pil- 


480) 


XIX +» FENIKSO RAUDA 


kanugaris nebuvo atvirtęs į vilką, todėl Bilas, manau, nebus tikras... - Jis 
abejodamas pažvelgė į Lubiną. 

— Ne, Bilas netaps tikru vilkolakiu, - patvirtino Lubinas. - Tačiau tai 
nereiškia, kad jame nebus likę nuodo. Šitos žaizdos užkeiktos. Jos niekada 
iki galo neužsitrauks, ir... ir Bilas gali turėti tam tikrų vilkiškų savybių. 

— Gal Dumbldoras žinos kokią priemonę, - tarė Ronis. - Kurgi jis? 
Bilas kovojo su tais maniakais Dumbldoro įsakytas, Dumbldoras jam 
skolingas, negali palikti jo tokioje būklėje... 

— Roni, Dumbldoras žuvo, - pasakė Džinė. 

— Ne! - riktelėjo Lubinas. Jis žiūrėjo čia į Džinę, čia į Harį lyg tikėda- 
masis, kad Haris paneigs jos žodžius, bet jam tylint susmuko ant kėdės 
prie Bilo lovos ir užsidengė delnais veidą. Haris nebuvo matęs, kad Lu- 
binas nesusivaldytų, todėl pasijuto stebįs kažką itin asmeniško, gal net 
nepadoraus. Nusisukęs pažvelgė į Ronį, akimis patvirtindamas Džinės 
praneštą žinią. 

— Kaip jis mirė? - sukuždėjo Tonks. - Kas atsitiko? 

— Sneipas jį nužudė, - atsakė Haris. - Aš ten buvau, mačiau. Mudu 
nusileidome ant observatorijos bokšto, nes virš jo kybojo Tamsos žen- 
klas. Dumbldoras buvo išsekęs, bet, kai laiptuose sudundėjo žingsniai, 
matyt, suprato pakliuvęs į spąstus. Jis mane sustingdė, nieko negalėjau 
daryti, be to, vilkėjau neregimąjį apsiaustą. Pro duris įbėgo Smirdžius 
ir jį nuginklavo... 

Hermiona aiktelėjo, Ronis sudejavo. Lunai virpėjo lūpos. 

— Atėjo daugiau Mirties Valgytojų. Paskui juos - Sneipas. Sneipas ir 
nužudė jį. Avada kedavra. - Haris nebeturėjo jėgų pasakoti toliau. 

Madam Pomfri pravirko. Niekas į ją nekreipė dėmesio, tik Džinė su- 
šnibždėjo; 

- Tyliau, klausykit... 

Kūkčiodama madam Pomfri užspaudė pirštais sau burną. Kažkur 
tamsoje pragydo feniksas, tokios jo giesmės Haris dar nebuvo girdėjęs. 
Tai buvo nežemiško grožio rauda. Ir Haris vėl, kaip kadaise, pajuto, kad 

fenikso giesmė skamba ne išorėje, o jo paties širdyje, jo paties sielvartas 
stebuklingai virsta paukščio giedojimu, kuris aidi po visą pilies kiemą 
ir sklinda pro langus vidun. 

Jis nežinojo, kiek laiko jie taip klausėsi, ir nesuprato, kodėl skausmas 
šiek tiek atlėgo girdint šitą gedulingą giesmę. Galų gale atsidarė durys 
ir į palatą įžengė profesorė Makgonagal, kaip ir visi, paženklinta kovos: 
veidas subraižytas, apsiaustas perplėštas. 

— Molė ir Artūras jau kelyje, - pasakė ji, ir giesmės magija išsisklaidė: 
visi sujudo lyg pabudę iš transo, sužiuro į Bilą kraipydami galvas ir 
trindamiesi akis. - Hari, kas atsitiko? Pasak Hagrido, tu buvai su pro- 
fesoriumi Dumbldoru, kai jis... kai tai įvyko. Jis sako, kad profesorius 
Sneipas panaudojo kažkokius... 

— Sneipas nužudė Dumbldorą, - kirto Haris. 

Ji pažiūrėjo į jį ir susvyravo. Jau susitvardžiusi madam Pomfri pribėgo, 
išbūrė iš oro kėdę ir pastūmė ją Makgonagal. 

— Sneipas... - slopiai pakartojo Makgonagal, griūdama ant kėdės. - Mes 
visi įtarėme... Bet jis juo pasitikėjo. Visada. Sneipas... Negaliu patikėti... 

— Sneipas buvo tikras oklumantijos meistras, - neįprastai griežtu balsu 
tarė Lubinas. - Visada tai žinojome. 

— Tačiau Dumbldoras prisiekė, kad Sneipas mūsų pusėje, - sušnibž- 
dėjo Tonks. - Visada maniau, kad jis žino apie Sneipą ką nors tokio, ko 
nežinome mes... 

- Jis visada užsimindavo turįs nenuginčijamą priežastį tikėti Sneipu, — 
sumurmėjo profesorė Makgonagal, šluostydamasi akis nosine languotu 
kraštu. - Suprantate... su tokia Sneipo biografija... be abejo, žmonės įtarė... 
Bet Dumbldoras aiškiai man pasakė, kad Sneipas nuoširdžiai atgailauja. 
Nenorėdavo girdėti nė žodžio prieš jį. 

— Norėčiau žinoti, kokia pasaka Sneipas jį įtikino, - tarė Tonks. 

— Aš žinau, - prabilo Haris, ir visi atsigręžė į jį. - Sneipas pranešė 
Voldemortui tokių dalykų, dėl kurių Voldemortas ėmė medžioti mano 

tėvus. Tačiau Sneipas patikino Dumbldorą, jog jis nesuvokė ką darąs, 
kad jis gailisi ir liūdi dėl jų mirties. 

-— Ir Dumbldoras patikėjo? - apstulbo Lubinas. - Dumbldoras patikėjo, 
kad Sneipas liūdi dėl Džeimso mirties? Sneipas nekentė Džeimso... 

— O mano mamą jis niekino, - įsiterpė Haris, - nes ji buvo Žiobarų 
kilmės. Pravardžiavo ją Purvakrauje. 

Niekas neklausė, iš kur Haris tai žino. Visus pribloškė ši baisi Žinia, 
ir jie bandė suvokti siaubingąją tiesą. 

- Vis aš kalta, - staiga prašneko profesorė Makgonagal, glamžydama 
šlapią nuo ašarų nosinę. - Aš kalta. Šivakar pasiunčiau Filijų, kad atvestų 
Sneipą mums padėti. Jei nebūčiau Sneipui pranešusi, kas darosi, jis gal 
nebūtų susidėjęs su Mirties Valgytojais. Vargu ar jis žinojo, kad jie pilyje, 
kol Filijus jam nepasakė. Vargu ar jis žinojo, kad jie atvyks. 

— Nekaltinkit savęs, Minerva, - tvirtai pasakė Lubinas. - Visi norėjome 
kuo daugiau pagalbininkų, džiaugėmės, kad Sneipas ateina... 

- Taigi, atėjęs į grumtynių vietą, jis iškart prisidėjo prie Mirties Valgy- 
tojų? - paklausė Haris. Jam magėjo išgirsti visas smulkmenas, liudijančias 
Sneipo veidmainystę ir dviveidiškumą, sukaupti kuo daugiau priežasčių 
jo nekęsti ir jam keršyti. 

— Tiksliai nežinau, kaip ten buvo, - tarė profesorė Makgonagal. - Vis- 
kas taip neaišku... Dumbldoras pasakė kelias valandas nebūsiąs mokyk- 
loje ir kad mes dėl visa ko pabudėtume koridoriuose. Turėjo dar atvykti 
Remas, Bilas ir Nimfadora. Taigi ėmėme vaikštinėti koridoriais. Visur 
atrodė ramu. Visi slapti keliai į mokyklą buvo uždaryti. Žinojome, kad 
niekas negali atskristi. Visas pilies prieigas saugojo galingi kerai. Aš ir 
dabar nežinau, kaip Mirties Valgytojai pateko į mokyklą. 

— Aš žinau, - pasakė Haris ir trumpai paaiškino apie dvi Pradangini- 
mo spintas ir jų nutiestą magišką kelią. - Taigi jie pateko per Kambarį 
iki pareikalavimo. 


Nejučia jis dirstelėjo į Ronį ir Hermioną, jie atrodė baisiai nelaimingi. 

— Viską sugadinau, Hari, - liūdnai pasakė Ronis. - Darėme, kaip liepei: 
patikrinom Plėšiko plane, Smirdžiaus jame nebuvo, tada nutarėme, jog jis 
yra Kambaryje iki pareikalavimo. Aš, Džinė ir Nevilis nuėjome saugoti 
kambario, bet Smirdžius sugebėjo pabėgti. 

— Kai pradėjome saugoti, išlindo gal po valandos, - patikslino Dži- 
nė. - Vienas, suspaudęs tą savo baisią ranką... 

— Šlovės ranką, - pridūrė Ronis. - Prisimenate, ji gali šviesti, tačiau 
tik jos savininkui. 

— Nesvarbu, - toliau kalbėjo Džinė. - Jis tikriausiai norėjo pažiūrėti, ar 
nieko nėra, ar Mirties Valgytojai gali išeiti į koridorių, nes mus pamatęs 
švystelėjo kažko į orą, ir mus prarijo juoda tamsa. 

—Staigaus užtemimo milteliai iš Peru, - niūriai paaiškino Ronis. - Fredžio 
ir Džordžo. Aš dar su jais pašnekėsiu, kam jie parduoda savo prekes. 

— Išbandėme viską - Lumos, Incendio, - pasakojo Džinė. - Niekas neiš- 
sklaidė tos tamsos. Šiaip taip apgraibomis nuslinkome koridoriumi, bet 
girdėjome, kaip pro mus pralėkė žmonės. Smirdžius puikiausiai matė 
kelią pasišviesdamas ta savo ranka ir juos vedė. Nedrįsome naudoti jokių 
kerų, bijojome pataikyti vienas kitam, o kai išėjome į šviesų koridorių, 
jie jau buvo dingę. 

— Laimė, kad Ronis, Džinė ir Nevilis tuoj pat sutiko mus, - tarė Lubi- 
nas. - Po kelių minučių Mirties Valgytojus pamatėme einant į observato- 
rijos bokštą. Smirdžius veikiausiai nesitikėjo, kad sargyboje bus daugiau 
žmonių. Na, bentjau nebeturėjo Užtemimo miltelių. Prasidėjo kautynės, 
jie išsisklaidė, mes puolėme vytis. Vienas jų, toks Gibonas, atsiplėšė ir 
nudūmė laiptais į bokštą. 

— Paleisti į dangų Tamsos ženklo? - paklausė Haris. k 

— Taip, tikriausiai, - atsakė Lubinas. - Matyt, buvo taip sutarę prieš 
išeidami iš Kambario iki pareikalavimo. Bet, manau, Gibonui nepatiko 
viršuje vienam laukti Dumbldoro. Jis atidundėjo žemyn ir įsijungė į 
kautynes. Žuvo nuo Žudomųjų kerų, kurie vos nepataikė man. 

— Taigi jei Ronis su Džine ir Neviliu sekė Kambarį iki pareikalavi- 
mo, - atsisuko Haris į Hermioną, - tu gal... 

— Taip, aš buvau prie Sneipo kabineto, - sušnibždėjo Hermiona ašarų 
pilnomis akimis. - Kartu su Luna. Stypsojom kaži kiek laiko, bet nieko 
neįvyko. Kas darosi viršuje, nežinojome, nes Ronis buvo pasiėmęs Plėšiko 
planą. Apie vidurnaktį į požemį atbėgo profesorius Flitvikas, šaukda- 
mas, kad pilyje pilna Mirties Valgytojų. Man rodos, manęs su Luna net 
nepastebėjo, įsiveržė į Sneipo kabinetą. Girdėjome, kaip jis prašė Sneipą 
eiti su juo. Tada kažkas bumbtelėjo, Sneipas iššoko pro duris, pamatė 
mus ir... ir... 

— Kas? - nekantravo Haris. 

— Buvau tokia kvaila, Hari, - gailiai sukuždėjo Hermiona. - Sneipas 
pasakė, kad profesorius Flitvikas nualpo. Mes turime jį pagloboti, o jis... 
jis einąs padėti kautis su Mirties Valgytojais. - Iš gėdos ji užsidengė akis 
ir toliau kalbėjo pro pirštus: - Įėjusios į kabinetą pagelbėti profesoriui 
Flitvikui radome jį ant grindų be sąmonės. Dabar akivaizdu, kad Sneipas 
ji sustingdė, bet mes, Hari, nesupratome, mes paleidome Sneipą! 

— Jūs nekaltos, - pasakė Lubinas. - Hermiona, jeigu nebūtumėt Snei- 
pui paklususios, pasitraukusios jam iš kelio, tikriausiai abi su Luna būtų 
nužudęs. 

— Tada jis atėjo į viršų, — tarė Haris, taip ir matydamas, kaip Sneipas 
akmeniniais laiptais lekia iš požemio plevėsuodamas juodu apsiaustu, 
išsitraukia lazdelę... - O jūs visi kovėtės. 

— Mūsų padėtis buvo sunki, jau atrodė, kad pralaimėsime, - tyliai 
prakalbo Tonks. - Gibonas žuvo, bet visi kiti Mirties Valgytojai buvo 
pasiryžę kovoti žūtbūtinai. Nevilis sužeistas, Bilą užpuolė Pilkanugaris. 
Visur tamsu... tik žaibuoja kerai... Smirdžius prapuolė, matyt, patyliu- 
kais užlipo į bokštą. Tada paskui jį nuskubėjo dar keli, vienas kažkokiais 
kerais užtvėrė laiptus už savęs. Nevilis puolė iš paskos ir buvo išmestas 
į orą... 

— Nė vienam taip ir nepavyko prasiveržti, - pasakė Ronis. - Tasai riogla 
Mirties Valgytojas kaip pasiutęs laidė kerus, bijojom, kad atsimušę nuo 
sienų nekliudytų mūsų. 

— Sneipas čia tik buvo, čia jo nebeliko, - pridūrė Tonks. 

— Pamačiau jį bėgant mūsų pusėn, tačiau tą akimirką man vos nepa- 
taikė to milžino kerai, aš nėriau šonan ir jo daugiau nebepastebėjau, - pri- 
siminė Džinė. 

— Jis perbėgo užkeiktą užtvarą, lyg jos nė nebūtų buvę, - tarė Lubi- 
nas. - Bandžiau vytis jį, bet buvau nublokštas kaip ir Nevilis. 

- Jis turbūt žinojo kažkokį mums negirdėtą užkeikimą, - sušnibždėjo 
Makgonagal. - Juk vis dėlto buvo apsigynimo nuo juodosios magijos 
mokytojas. Aš paprasčiausiai pamaniau, kad jis nusivijo Mirties Val- 
gytojus. 

- Ir nusivijo, - atšovė Haris. - Tačiau norėdamas jiems padėti, o ne juos 
sustabdyti. Galiu galvą dėti, kad norint pereiti tą užtvarą reikėjo turėti 
ant riešo Tamsos ženklą. Taigi kas buvo jam nulipus atgal? 

- Na, nuo milžino Mirties Valgytojo paleistų kerų įgriuvo pusė lubų, 
bet ir pranyko magiškoji užtvara, - atsakė Lubinas. - Visi puolėme ton 
pusėn, bent jau tie, kurie pastovėjome. Tada iš dulkių debesio išniro 
Sneipas su berniūkščiu. Aišku, jų niekas nepuolė... 

— Mes juos praleidome, - kimiai tarė Tonks. - Manėme, kad juos vejasi 
Mirties Valgytojai. Staiga atsirado kiti Mirties Valgytojai, dar Pilkanu- 
garis, vėl užvirė mūšis. Lyg ir girdėjau, kaip Sneipas kažką rėkė, bet 
nesupratau... 

- Jis šaukė: „Viskas baigta“, - pasakė Haris. - Atseit padarė, ką norėjo 
padaryti. 

Visi tylėjo. Tamsiame pilies kieme tebeskambėjo fenikso Fokso rauda. 
Jos melodijai virpant ore, galvon ėmė lįsti nekviestos, nemalonios mintys. 
Ar Dumbldoras jau įneštas į vidų? Kas bus toliau? Kur jis bus palaidotas? 
Kišenėse Haris sugniaužė kumščius. Dešinės krumpliai užkliuvo už ne- 
tikrojo Horokruso. 

Trinktelėjo palatos durys, visi pašoko. Įlėkė ponia ir ponas Vizliai, iš 
paskos persigandusi ėjo gražuolė Fler. 

— Mole, Artūrai... - pasitiko juos profesorė Makgonagal. - Be galo jus 
užjaučiu... 

- Bilai, - sukuždėjo ponia Vizli, puldama prie lovos. Staiga ji pamatė 
Bilo veidą. - O Bilai... 

Lubinas ir Tonks skubiai pasitraukė nuo lovos užleisdami vietą tėvams. 
Ponia Vizli pasilenkė prie sūnaus ir pabučiavo kruviną jo kaktą. 

— Sakot, jį užpuolė Pilkanugaris? - paklausė ponas Vizlis profesorę 
Makgonagal. - Bet jis nebuvo pasivertęs vilku? Tada ką visa tai reiškia? 
Kas bus Bilui? 

— Dar nežinome, - atsakė Makgonagal, bejėgiškai žvelgdama į 
Lubiną. 

- Tikriausiai vis tiek pateko užkrato, Artūrai, - tarė Lubinas. - Keistas 
atvejis, gal net nepaprastas. Mes nežinome, kaip jis elgsis atsibudęs... 

Ponia Vizli paėmė iš madam Pomfri smirdantį tepalą ir ėmė tepti 
žaizdas. 

- Ir Dumbldoras... - prabilo ji. - Minerva, nejaugi tiesa, kad... 

Profesorė Makgonagal linktelėjo. Haris pajuto, kaip šalimais sujudėjo 
Džinė. Pažvelgė į ją. Džinė prisimerkusi žiūrėjo į Fler, spoksančią į Bilą 
sustingusiu veidu. 

— Dumbldoro nebėra, - sumurmėjo ponas Vizlis, bet ponia Vizli matė 
tik savo vyriausiąjį sūnų. Ji ėmė raudoti, ašaros krito ant sudarkyto Bilo 
veido. 

— Aišku, nesvarbu, kaip jis atrodo... Iš tiesų nne... nesvarbu. Bet 
mažas jis buvo toks gra... gražutis... Visad buvo gražuolis. Ir dar... dar 
ruošėsi vesti... 

— Ką norite tuo pasakyti? - staiga garsiai prašneko Fler. - Ką reiškia 
„Jis ruošėsi vesti“? 

Ponia Vizli nustebusi pakėlė ašarotą veidą. 

— Na, tik tai, kad... 

— Manote, Bylas nebenorės manęs vesti? - užsipuolė Fler. - Manote, 
manęs nebemylės dėl tų įkandimų? 

— Ne, aš ne tai norėjau... 

— Mylės! - Fler didingai atsitiesė visu ūgiu ir vėstelėjo atgal sidabriškus 
savo plaukus. - To betrūko, kad dėl kažkokio vilkolakio Bylas nustotų 
mane mylėti! 

— Na, suprantama... - sumurmėjo ponia Vizli, - bet aš pamaniau... 
turint galvoje, kaip jis... 

— Manėte, aš nebenorėsiu užjo tekėti? O gal tikėjotės? - išpūtė šnerves 
Fler. - Kas man darbo, kaip jis atrodo? Mano grožio pakaks abiem, man 
rodos. Visy tie randai rodo, koks drąsuolis mano vyras! O dabar aš paty 
tepsiu! - piktai pridūrė ji, nustumdama ponią Vizli šonan ir atimdama 
išjos tepalą. 

Ponia Vizli, užgriuvusi ant savo vyrelio, keistu žvilgsniu stebėjo, kaip 
Fler tepa Bilui žaizdas. Visi tylėjo, Haris nedrįso nė krustelėti. Kaip ir 
kiti, jis laukė sprogimo. 

— Mano senelės sesuo Mjurelė, - ilgai tylėjusi prabilo ponia Vizli, - turi 
nuostabiai gražią diademą, goblinų darbo. Manau, prikalbinsiu ją pa- 
skolinti vestuvėms. Matai, Bilas jai labai patinka, o tau baisiai tiks prie 
plaukų. 

— Ačiū, - šniurkštelėjo Fler. - Tikrai bus gražū. 

Ir tada - Haris nespėjo nė pamatyti, kaip tai atsitiko, - abi moterys 
verkdamos puolė viena kitai į glėbį. Visiškai apstulbęs, manydamas, kad 
pasaulis išprotėjo, Haris apsidairė: Ronis atrodė toks pat nustebęs kaip 
ir Haris; Džinė ir Hermiona nustėrusios žiūrėjo viena į kitą. 

— Matai! - ištarė sujaudintas balsas. Tonks žvilgsniu prismeigė Lubiną 
prie sienos. - Ji nori už jo tekėti, nors jam ir įkando vilkolakis! Ji nebijo! 

- Tai visai kas kita, - sumurmėjo Lubinas, staiga visiškai sutrikęs. - Bi- 
las nebus tikras vilkolakis. Mūsų atvejai labai skirtingi. 

— Bet man nesvarbu, nesvarbu! - Tonks sugriebė Lubinui už apsiausto 
atlapų ir papurtė. - Sakiau tau milijoną kartų... 

Staiga Hariui viskas paaiškėjo: ir Tonks Globėjo, ir jos nušiurusių 
plaukelių prasmė, ir priežastis, dėl kurios ji lėkė pas Dumbldorą vos 
išgirdusi, kad kažkam įkando Pilkanugaris. Vis dėlto Tonks įsimylėjo 
ne Sirijų... 

- Ir aš sakiau milijoną kartų, - atšovė Lubinas, nudelbęs akis, - kad 
esu tau per senas, per didelis vargšas... pernelyg pavojingas... 

— O aš, Remai, tau kalbėdavau, kad tu juokingai Žiūri į šitą reika- 
lą, - tarė ponia Vizli, glostydama Fler nugarą. 

— Visai nejuokingai, - nepasidavė Lubinas. - Tonks nusipelnė jauno 
ir sveiko vyro. 

— Bet jai reikia tavęs, - šyptelėjo ponia Vizli. - Be to, Remai, jauni ir 
sveiki vyrai nebūtinai tokie išlieka, - liūdnai parodė ji į sūnų lovoje. 

— Dabar... ne laikas apie tai kalbėti, - burbtelėjo Lubinas, niekam ne- 
žiūrėdamas į akis. - Dumbldoras mirė... 

— Dumbldoras labiausiai už visus džiaugtųsi žinodamas, kad pasaulyje 
radosi truputį daugiau meilės, - griežtai pasakė profesorė Makgonagal. 
Atsidarė durys ir įėjo Hagridas. 

Veidas, kur nedengė barzda ir plaukai, buvo sutinęs ir šlapias nuo 
ašarų. Rankoje jis laikė didžiulę taškuotą nosinę. 

— Profesore, aš padariau, - sukūkčiojo jis. - Pernešiau jį. Profesorė 
Diegavirtė nuvarė vaikus į lovą. Profesorius Flitvikas atsigulė, bet labai 
greitai bus sveikas, o profesorius Trimitas sako, kad ministerijai pra- 
nešęs. 

— Dėkui, Hagridai, - tarė profesorė Makgonagal, atsistojusi ir nužvelg- 
dama visą grupę prie Bilo lovos. - Man reikės susitikti su ministerijos 
atstovais, kai jie atvyks. Hagridai, prašom pranešti koledžų vadovams, — 
Trimitas galės atstovauti Klastūnynui, - kad norėsiu su jais pasikalbėti 
kabinete. Būtų gerai, kad ir pats dalyvautumėt. 

Hagridas linktelėjo, apsisuko ir iššlepsėjo iš palatos. Ji pažvelgė į Harį. 

— Prieš pokalbį su ministerijos pareigūnais norėčiau šnektelėti su 
tavimi, Hari. Einam su manim... 

— Vėliau pasimatysime, — sumurmėjo jis Roniui, Hermionai ir Džinei ir 
išsekė paskui profesorę Makgonagal. Koridoriai buvo tušti, jokio garso, 
tik aidėjo tolima fenikso giesmė. Po kelių minučių Haris suvokė, jog jie 
eina ne į Makgonagal, o į Dumbldoro kabinetą. Paskui prisiminė, kad ji 
juk direktoriaus pavaduotoja. O dabar tapo direktore... Taigi chimeros 
saugomas kambarys priklauso jai. 

Tylėdami jie pakilo judamaisiais laiptais ir įžengė į apskritąjį kam- 
barį. Nežinia, ko jis tikėjosi, - gal juodai uždangstytų sienų, o gal net 
Dumbldoro kūno, paguldyto čia. Tačiau kabinetas atrodė beveik lygiai 
toks pat kaip ir prieš kelias valandas, kai jie su Dumbldoru išėjo iš jo: 
ant plonakojų stalelių dūzgė ir puškėjo sidabriniai prietaisai, mėnesienos 
apšviestas, po stiklo gaubtu švytėjo Grifo kardas, ant lentynos už stalo 
kėpsojo Paskirstymo kepurė. Tačiau Fokso narvelis buvo tuščias - paukš- 
tis tebegiedojo piliai savo sielvartą. Ir velionių Hogvartso direktorių eilę 
papildė naujas portretas. Aukso rėmuose prie savo stalo snūduriavo 
Dumbldoras, regis, toks ramus ir be jokio rūpestėlio, su savo tais pusi- 
niais akiniais ant kumpos nosies. 

Žvilgtelėjusi į portretą, profesorė Makgonagal kažkaip neaiškiai 
mostelėjo tarsi ramindama save ir užėjo už stalo. Pakėlė į Harį raukšlėtą 
išvargusį veidą. 

— Hari, norėčiau žinoti, ką judu su Dumbldoru šįvakar veikėte išvykę 
iš mokyklos. 

— Negaliu pasakyti, profesore. - Tokios šnekos jis tikėjosi ir buvo pasi- 
rengęs. Čia, šiame kambaryje, Dumbldoras jam prisakė niekam, išskyrus 
Ronį ir Hermioną, neprasitarti apie jųdviejų pamokas. 

— Hari, tai gali būti svarbu, - tarė profesorė Makgonagal. 

- Ir yra svarbu, bet jis norėjo, kad niekam nesakyčiau. 

Profesorė Makgonagal piktai pašnairavo į jį. 

- Poteri, - pavarde kreipėsi į jį Makgonagal, - mirus profesoriui 
Dumbldorui, manau, turėtum suprasti, kad padėtis šiek tiek pa- 
sikeitė... 

— Mantaip neatrodo, - gūžtelėjo Haris. - Profesorius Dumbldoras nėra 
sakęs, kad po jo mirties galiu nustoti klausęs jo įsakymų. 

- Bet... 

-Tačiau prieš pasirodant ministerijos žmonėms turite sužinoti vieną 
dalyką. Madam Rosmerta užburta Valdymo kerais, ji padėjo Smirdžiui 
ir Mirties Valgytojams, štai kaip vėrinys ir užnuodytas midus pateko... 

— Rosmerta? - nepatikliai pakartojo profesorė Makgonagal. Daugiau 
nieko nespėjo pasakyti, nes pasibeldę įėjo profesoriai Diegavirtė, Flitvi- 
kas ir Trimitas, iš paskos - Hagridas, paplūdęs ašaromis ir drebėdamas 
visu savo galingu stotu. 

- Sneipas! - sušuko Trimitas, sukrėstas, išbalęs ir išprakaitavęs. - Snei- 
pas! Aš juk jį mokiau! Maniau, jį pažįstu! 

Nespėjus jiems kaip nors atsiliepti, aukštai ant sienos prabilo griežtas 
balsas - į savo drobę sugrįžo išblyškėlis burtininkas juodais plaukais, 
užkritusiais ant kaktos. 

— Minerva, netrukus atvyksta ministras, ką tik iškeliavęs oru. 

— Dėkui, Everardai, - tarė profesorė Makgonagal ir atsisuko į mo- 
kytojus. 

— Kol nėra ministro, noriu su jumis pasitarti dėl Hogvartso atei- 
ties, - skubiai pasakė ji. - Aš pati abejoju, ar ateinančiais mokslo metais 
mokyklą verta atidaryti. Direktoriaus mirtis nuo kolegos rankos - baisi 
dėmė Hogvartso istorijoje. Tai siaubinga. 

— Manau, Dumbldoras būtų norėjęs, kad mokykla toliau veiktų, - pa- 
prieštaravo profesorė Diegavirtė. - Man regis, jei nors vienas mokinys 
panorės atvykti, mokykla turi būti atidaryta dėl to mokinio. 

— Bet kažin ar po viso šito sulauksime nors vieno mokinio? - paklausė 
Trimitas, šilko nosine šluostydamasis kaktą. - Tėvai norės laikyti vaikus 
namie, ir aš jų nekaltinu. Pats manau, kad Hogvartse mums negresia 
didesnis pavojus nei kur nors kitur, bet nereikia tikėtis, jog motinos pri- 
tars tokiai nuomonei. Savaime suprantama, jos norės, kad šeima būtų 
kartu. 

— Sutinku, - pasakė profesorė Makgonagal. - Be to, būtų neteisinga 
sakyti, kad Dumbldoras niekada nebuvo numatęs Hogvartso uždary- 
mo. Kai vėl buvo atvertas Paslapčių kambarys, jis svarstė, ar nereikėtų 
mokyklos uždaryti. Turiu pareikšti, jog Dumbldoro nužudymas man 
daug klaikesnis už mintį, kad kažkur pilies požemiuose gyvena niekam 
nežinoma Klastuolio pabaisa... 

— Reikia pasitarti su valdytojų taryba, - sucypė profesorius Flitvikas. 
Kaktoje jam buvo iššokęs gumbas, bet šiaip, atrodo, Sneipo kabinete jis 
labiau nenukentėjo. - Reikia laikytis nustatytos tvarkos. Negalima daryti 
skubotų sprendimų. 

- Hagridai, jūs nieko nesakote, - tarė profesorė Makgonagal. - Kokia 
jūsų nuomonė? Ar Hogvartso neuždaryti? 

Hagridas, iki tol tyliai verkęs į savo didelę taškuotą nosinę, pakėlė 
raudonas, užpurtusias akis ir sugargė: 

— Nežinau, profesore... Tai jau direktorės ir koledžų vadovų reikalas. 

— Profesorius Dumbldoras visada vertino jūsų nuomonę, - švelniai 
pasakė Makgonagal. - Aš taip pat. 

— Na, aš pasilieku, - pareiškė Hagridas. Į barzdą riedėjo ašaros kaip 
pupos. — Čia mano namai, nuo trylikos metų mano namai. Ir jeigu atsi- 
ras vaikų, kurie norės, kad aš juos mokyčiau, mokysiu. Bet... nežinau... 
Hogvartsas be Dumbldoro... - sukūkčiojo jis ir vėl prapuolė savo nosi- 
nėje. Visi tylėjo. 
atvyko ministras, - tada turiu sutikti su Filijumi, kad tikslinga pasitarti 
su valdytojų taryba. Jos žodis ir bus lemiamas. Na, o dėl mokinių par- 
siuntimo į namus... Nesutariama, ar tai daryti tuojau pat, ar vėliau. Jeigu 
reikia, galima padaryti, kad jau rytoj atvažiuotų Hogvartso ekspresas. 

— O Dumbldoro laidotuvės? - pagaliau prabilo Haris. 

— Na... - Makgonagal balsas sudrebėjo. - Aš... aš žinau, kad Dumbl- 
doras norėjo būti palaidotas čia, Hogvartse. 

— Vadinasi, taip ir bus, ar ne? - griežtai paklausė Haris. 


492 


XIX +» FENIKSO RAUDA 


- Jeigu pritars ministerija, - atsakė profesorė Makgonagal. - Nė vienas 
direktorius ar direktorė iki tol nebuvo... 

— Nė vienas direktorius ar direktorė nėra tiek nusipelnę šiai mokyk- 
lai, - suniurzgė Hagridas. 

— Hogvartsas turi būti Dumbldoro amžinojo poilsio vieta, - nukirto 
profesorius Flitvikas. 

- Žinoma, - pritarė profesorė Diegavirtė. 

- Jeigu taip, - pasakė Haris, - mokinių nevalia išsiųsti prieš laidotuves. 
Jie norės... - užsikirto jis, žodis įstrigo gerklėje. 

- Atsisveikinti. 

- Teisingai, - sucypė Flitvikas. - Labai teisingai. Mokiniai turi atiduoti 
jam pagarbą. Vėliau galėsime organizuoti transportą namo. 

— Pritariu, - burbtelėjo profesorė Diegavirtė. 

— Turbūt ir aš... - susijaudinęs suniurnėjo Trimitas. Hagridas kūkčio- 
damas linktelėjo. 

— Ateina, - pranešė profesorė Makgonagal, žiūrėdama į kiemą. - Mi- 
nistras... Bet su delegacija, ne vienas. 

— Galima išeiti, profesore? - kreipėsi Haris. Neturėjo jokio noro, kad 
jį šįvakar tardytų Rufas Skrimdžeras. 

— Gali, - linktelėjo Makgonagal. - Eik. 

Ji nubėgo prie durų ir atidarė jas. Haris nudūmė spiraliniais laiptais, 
paskui - tuščiu koridoriumi. Neregimasis apsiaustas liko ant observato- 
rijos bokšto, bet bala jo nematė: tuščia, ir taip niekas jo nematys, negirdėt 
netgi Filčo, Ponios Noris ar Akilandos. Iki pat portreto angos jis nesutiko 
nė gyvos dvasios. 

— Ar tiesa? - sukuždėjo Storulė jam priėjus. - Nejaugi tiesa? Dumbl- 
doras mirė? 

- Taip, - atsakė Haris. 

Storulė sudejavo ir be jokio slaptažodžio pasviro į priekį. 

Kaip Haris ir manė, Grifų Gūžtos bendrasis kambarys buvo prisi- 
kimšęs mokinių. Jam įlipus visi nuščiuvo. Netoliese sėdėjo Dinas ir 

Semas, vadinasi, miegamasis bus visai ar beveik tuščias. Niekam nieko 
bendrabutį. 

Ronis jo laukė sėdėdamas ant lovos, bet apsirengęs. Haris klestelėjo 

— Jie kalba apie mokyklos uždarymą, - prabilo Haris. 

— Lubinas sakė, jog taip ir bus. 

Jie patylėjo. 

— Na, ar suradot? - pašnibždom, lyg bijodamas, kad nenugirstų baldai, 
paklausė Ronis. - Ar paėmėt? Horokrusą? 

Haris papurtė galvą. Visi įvykiai, susiję su juoduoju ežeru, dabar at- 
rodė kaip senas baisus sapnas. Nejaugi visa tai buvo, ir vos prieš kelias 
valandas? 

— Nepaėmėt? - nustėro Ronis. - Jo nebuvo? 

— Ne, kažkas jau buvo jį paėmęs ir palikęs netikrą. 

- Jau paėmęs?.. 

Haris tylėdamas išėmė iš kišenės netikrąjį medalioną, atidarė ir padavė 
Roniui. Pasakojimas dar palauks. Šįvakar nesvarbu. Niekas nesvarbu, 
tik pabaiga, jų beprasmiško nuotykio pabaiga, Dumbldoro gyvenimo 
pabaiga... 

— R. A. B., - sumurmėjo Ronis. - Kas tai galėtų būti? 

— Nežinau, - burbtelėjo Haris. Išsitiesė su visais drabužiais aukštiel- 
ninkas ant lovos ir įbedė žvilgsnį į lubas. Jo nekamavo smalsumas, kas 
toks ar tokia tas R. A. B. Ir vargu ar kada pasidarys smalsu. Staiga pajuto, 
kad pilies kieme tapo tylu. Foksas nutilo. 

Ir jis suprato, nežinia kaip, bet suprato, kad feniksas išskrido, paliko 
Hogvartsą visiems laikams, lygiai kaip ir Dumbldoras paliko mokyklą, 
paliko šį pasaulį. Paliko Harį. 


TRISDEŠIMTAS SKYRIUS 


Baltasis kapas 


Visos pamokos buvo atšauktos, egzaminai atidėti. Per porą dienų kai ku- 
rie mokiniai išsiskubino namo. Dvynukės Patil išvyko dar prieš pusryčius 
rytą po Dumbldoro mirties. Zachariją Smitą pasiėmė iš pilies sudžiūvėlis 
jo tėvas. Semas Finiganas, priešingai, nė už ką nesutiko keliauti su motina 
namo. Pilies vestibiulyje jie smarkiai apsirėkavo, bet ginčas baigėsi, kai ji 
leido jam dalyvauti laidotuvėse. Semas sakė Hariui ir Roniui, kad ji vos 
gavo kambarį Kiauliasodyje, nes į miestelį plūdo raganos ir burtininkai 
atiduoti paskutinės pagarbos Dumbldorui. 

Jaunesniems mokiniams buvo daug įdomumo, - mat niekada ne- 
buvo matę, - kai vėlų vakarą prieš laidotuves iš dangaus atšvilpė namo 
didumo melsva karieta, traukiama dvylikos didžiulių sparnuotų žirgų, 
ir nusileido pamiškėje. Haris pro langą matė, kaip iš karietos išlipo graži 
juodbruva milžinė ir puolė Hagridui į glėbį. Pilyje viešėjo ministerijos 
delegacija su pačiu ministru priešaky. Haris labai stengėsi nesusidurti 
nė su vienu pareigūnu: žinojo, kad vis tiek kada nors bus klausinėjamas 
apie paskutinę Dumbldoro išvyką iš mokyklos. 

Haris, Ronis, Hermiona ir Džinė visą laiką buvo kartu. Gražus oras 
iš jų lyg tyčiojosi - Haris taip ir įsivaizdavo, kaip būtų, jei Dumbldoras 
nebūtų miręs ir jie galėtų smagiai leisti mokslo metų pabaigą, kai Džinė 
išlaikiusi visus egzaminus, nebekamuoja namų darbai... Valanda po va- 
landos jis atidėliojo neišvengiamą pokalbį, žingsnį, kurį žinojo privaląs 
žengti, nes buvo pernelyg sunku atsisakyti didžiausios paguodos. 

Du kartus per dieną jie eidavo į ligoninę. Nevilis buvo paleistas, bet 
Bilą toliau pasiaukojamai slaugė madam Pomfri. Jo žaizdos tebebuvo 

šiurpios, iš tiesų dabar jis šiek tiek panėšėjo į Rukną Baisiąją Akį, bet, 
ačiū Dievui, turėjo rankas ir kojas. Būdas jo nė kiek nepasikeitė. Tiesa, 
atsirado nepaprastas pusžalių didkepsnių pomėgis. 

— Kaip gerai, kad jis veda mane, - laiminga tarė Fler, purtydama Bilo 
pagalves, - nes tie brytai visad perkepa mėsą, sakiau ir sakysiu. 

— Matyt, reikės susitaikyti su tuo, kad jis galų gale ją ves, - atsiduso 
Džinė tą vakarą. Ji, Haris, Ronis ir Hermiona sėdėjo prie atviro lango 
Grifų Gūžtos bendrajame kambaryje ir žiūrėjo į sutemose paskendusį 
kiemą. 

— Visai nieko, - pasakė Haris. - Bet bjauri, - skubiai pridūrė Džinei 
kilstelėjus antakius. Ji nenoromis susijuokė. 

— Na, jeigu jau mama gali ją pakęsti, pakęsiu ir aš. 

- Ar Žuvo kas nors iš pažįstamų? - paklausė Ronis Hermioną, skaiti- 
nėjančią „Magijos žinias“. 

- Ne, - atsakė ji, sulankstydama laikraštį. - Vis dar paieškomas Snei- 
pas, bet jokio pėdsako... 

- Aišku, jokio, - atkirto Haris, visada supykstantis, kai tik kalba pa- 
krypdavo apie Sneipą. - Jie jo nesuras, kol nebus surastas Voldemortas, 
na, ojeigu per šitiek laiko nerado Tamsos Valdovo... 

— Einu gult, - nusižiovavo Džinė. - Prastai miegu nuo pat... na... Ne 
pro šalį ilgiau pamiegoti. 

Ji pabučiavo Harį (Ronis pabrėžtinai nusisuko), pamojo draugams ir 
išėjo į mergaičių bendrabutį. Jai uždarius duris, Hermiona palinko prie 
Hario nutaisiusi hermioniškiausią miną. 

— Hari, šįryt bibliotekoje šį tą radau... 

— R. A. B.? - sukluso Haris. 

Jis nebejautė nei ankstesnio jaudulio, nei smalsumo ar noro kuo 
greičiau išnarplioti mįslę; paprasčiausiai sūprato, jog pirmiausia reikia 
sužinoti tiesą apie tikrąjį Horokrusą, tik tada galės pajudėti toliau tuo 
tamsiu ir vingiuotu keliu, kuriuo keliavo drauge su Dumbldoru ir kuriuo 
jau reikės žygiuoti vienam. Galimas daiktas, kažkur slypi dar keturi Ho- 

rokrusai, visus juos būtina rasti ir sunaikinti, o tada jau svajoti apie tai, 
kaip nukauti Voldemortą. Jis ėmė vardyti juos mintyse, tarsi kartodamas 
pavadinimus galėtų juos prisišaukti: „Medalionas, puodelis, gyvatė, koks 
nors Grifo ar Varnanagės daiktas. Medalionas, puodelis, gyvatė, koks 
nors Grifo ar Varnanagės daiktas...“ 

Tą vakarą užmigus ši mantra tebetvinksėjo smegenyse, o sapnuose 
vis maišėsi puodeliai, medalionai ir niekaip nepasiekiami paslaptingi 
daiktai. Nors Dumbldoras paslaugiai paduodavo virvines kopėčias, 
pradėjus lipti jos virsdavo gyvatėmis... 

Rytą po Dumbldoro mirties Haris parodė Hermionai medalione rastą 
raštelį. Jai nepavyko inicialų susieti su jokiu burtininku, apie kurį būtų 
skaičiusi, bet ji ėmė daug dažniau bėgioti į biblioteką, negu būtina žmo- 
gui, nebeturinčiam namų darbų. 

— Ne, - liūdnai atsakė ji. - Stengiuosi, Hari, bet nieko neradau. Pora 
gan žinomų burtininkų irgi turi tokius inicialus, - Rozalinda Antigonė 
Bangz ir Rupertas Brukstentonas Kirvis, - bet jie visiškai netinka. Raš- 
telis rodo, jog Horokrusą pavogęs žmogus Voldemortą pažinojo, o aš 
nerandu jokio liudijimo, kad Bangz ar Kirvis būtų turėję su juo kokių 
nors reikalų. Iš tiesų noriu pakalbėti apie Sneipą. - Jai buvo sunku net 
ištarti jo pavardę. 

— Oką apie jį? - vangiai paklausė Haris. 

— Na, ašjuk nelabai klydau dėl Netikro Princo, - nedrąsiai tarė ji. 

— Kiek gali kartoti, Hermiona? Nejau nesupranti, kaip jaučiuosi? 

— Ne, ne, Hari, aš ne apie tai! - Hermiona apsidairė, ar niekas neiš- 
girs. - Matai, aš neklydau - ši knyga tikrai priklausė Eilinai Princ. Ji buvo 
Sneipo motina! 

— Man ji pasirodė visiška baidyklė, - burbtelėjo Ronis, bet Hermiona 
jo nepaisė. 

- Žiūrinėjau senas „Magijos žinias“ ir radau žinutę, jog Tobijas Sneipas 
vedė Eiliną Princ. Vėliau - pranešimą, jog jai gimė... 

- Žudikas, - užbaigė Haris. 

— Na, taip. Taigi aš buvau teisi. Sneipas tikriausiai didžiavosi, kad 
yra „netikras Princas“, aišku? Kiek supratau iš „Žinių“, Tobijas Sneipas 
buvo Žiobaras. 

— Tinka, - pasakė Haris. - Jis pataikavo grynakraujams, kad galėtų 
prisipratinti Liucijų Smirdžių ir panašius į jį... Visai kaip Voldemortas. 
Grynakraujė motina, Žiobaras tėvas... Gėdydamiesi savo kilmės bandė 
visus gąsdinti juodąja magija, susigalvojo įspūdingą vardą, vienas - Val- 
dovo Voldemorto, kitas - Netikro Princo. Kaip galėjo Dumbldoras šitaip 
apsigauti? 

Haris neturėjo jėgų kalbėti apie Dumbldoro nedovanotiną pasitikė- 
jimą Sneipu. Bet, kaip jau ne kartą minėjo Hermiona, pats Haris davėsi 
apmulkinamas. Nors vadovėlyje ranka pakraiglioti kerai darėsi vis 
bjauresni, vis piktesni, jis nėnorėjo tikėti, kad berniukas, kuris jam tiek 
padėjo, kuris buvo toks protingas, galėjo būti blogas... 

Tiek padėjo... Dabar ši mintis rodėsi nepakeliama. 

— Vis tiek nesuprantu, kodėl jis tavęs nepaskundė, kad naudojiesi ta 
knyga, - prabilo Ronis. - Juk tikriausiai atspėjo, iš kur semiesi tokios 
išminties. 

- Jis žinojo, - apmaudžiai tarė Haris. - Suprato, kai panaudojau Sec- 
tumsempra. Nereikėjo nė legilimantijos. Galbūt suprato netgi anksčiau, iš 
pokalbių su Trimitu, kai tas girdavo mano sugebėjimus daryti eliksyrus. 
Galbūt netgi pats ir paliko tą knygą spintos apačioje? 

— Bet kodėl tavęs nepaskundė? 

— Manau, nenorėjo būti siejamas su ta knyga, - atsakė Hermiona. - Var- 
gu ar Dumbldoras būtų labai apsidžiaugęs, jei būtų sužinojęs. Be to, net 
jei Sneipas būtų išsigynęs knygos, Trimitas būtų iškart atpažinęs jo raštą. 
Knyga gulėjo senajame Sneipo kabinete, be to, Dumbldoras garantuotai 
žinojo, kad Sneipo motinos mergautinė pavardė Princ. 

— Reikėjo parodyti knygą Dumbldorui, - krimtosi Haris. - Visą tą laiką 
jis man rodė, kad Voldemortas buvo įsikūnijęs blogis, jau ir mokykloje, 
o aš juk turėjau įrodymą, jog ir Sneipas buvo toks pat... 

— „Įsikūnijęs blogis“ - stipriai pasakyta, - tyliai tarė Hermiona. 

— Pati kalbėjai, kad toji knyga pavojinga! 

— Noriu pasakyti, Hari, kad per daug save kaltini. Man pasirodė, jog 
tasai Princas turėjo piktą humoro jausmą, bet nė už ką nebūčiau pama- 
niusi, jog jis gali tapti žudiku. 

— Niekas iš mūsų nebūtų atspėjęs, kad Sneipas... šitąjį... - suniurnėjo 
Ronis. 

Visi nutilo, paskendo savo mintyse, bet Haris neabejojo: kaip ir jis, 
jie mąsto apie rytdieną, kai bus laidojamas Dumbldoras. Iki tol Hariui 
neteko dalyvauti laidotuvėse - Sirijui žuvus kūno neliko. Jis nežinojo, 
ko tikėtis, ir nerimavo, kaip viskas bus ir ką jis jaus. Galbūt Dumbldoro 
mirtis jam taps realesnė po laidotuvių? Pasitaikydavo valandėlių, kai 
baisusis faktas tiesiog pritrėkšdavo, o tarpais jusdavo tokį keistą van- 
gumą - nors visoje pilyje niekas apie nieką daugiau nekalbėdavo, buvo 
sunku patikėti, jog Dumbldoro iš tiesų nebėra. Šį sykį, ne taip kaip mirus 
Sirijui, jis nebeieškojo kokios nors landos, kokio nors būdo Dumbldorui 
susigrąžinti... Jis pačiupinėjo kišenėje netikrojo Horokruso grandinėlę. 
Medalioną nešiojosi visur - ne kaip talismaną, o kaip priminimą, kiek 
visa tai kainavo ir ką dar reikia nuveikti. 

Kitą dieną Haris atsikėlė anksti, kad spėtų susikrauti daiktus: Hog- 
vartso ekspresas išvažiuos po valandos nuo laidotuvių. Pilies apačioje 
visų nuotaika buvo slogi. Visi buvo pasipuošę išeiginiais drabužiais ir 
niekas nepuolė prie valgio. Profesorė Makgonagal į sostą panašią kėdę 
per vidurį mokytojų stalo paliko stovėti tuščią. Hagrido kėdė irgi buvo 
tuščia. Haris pamanė, jog jis neturi jėgų pusryčiauti. Tačiau Sneipo kėdėje 
šaltai įsitaisė Rufas Skrimdžeras. Haris stengėsi nesusidurti su geltonomis 
jo akimis, naršančiomis po didžiąją salę. Haris įtarė, jog ministras ieško 
jo. Skrimdžero svitoje Haris pastebėjo raudonplaukį ir akiniuotą Persį 
Vizlį. Ronis niekuo neišsidavė Persį pastebėjęs, bet labai nuožmiai badė 


šakute rūkytą silkę. 

Prie Klastūnyno stalo Niurzga šnibždėjosi su Gyliu. Kad ir kokie dič- 
kiai buvo, be jiems komanduojančio aukšto blyškiaveidžio Smirdžiaus 
abu staiga pasirodė visiški našlaitėliai. Haris nesuko sau galvos dėl Smir- 
džiaus. Visa jo neapykanta buvo nukreipta į Sneipą, be to, jis nepamiršo 
baimės Smirdžiaus balse, kai jie buvo ant bokšto, ir kad prieš atbėgant 
Mirties Valgytojams jis nuleido lazdelę. Haris netikėjo, kad Smirdžius 
būtų nužudęs Dumbldorą. Jis niekino Draką už žavėjimąsi juodąja ma- 
gija, tačiau priešiškumą atmiešė lašelis gailesčio. Įdomu, kurgi dabar 
Smirdžius ir ką Voldemortas verčia jį daryti grasindamas nužudyti jį 
patį ir jo tėvus? 

Haris atsipeikėjo įšoną kumštelėjus Džinei. Atsistojo profesorė Mak- 
gonagal, liūdnas kuždesys salėje nutilo. 

- Jau laikas. Prašom eiti į kiemą paskui savo vadovus. Grifų Gūžta, 
paskui mane. 

Visi tylėdami ėmė rikiuotis. Haris matė, kaip Klastūnyno priešaky 
atsistojo Trimitas, pasipuošęs puikiu smaragdų žalumo apsiaustu, iš- 
siuvinėtu sidabro siūlais. Profesorės Diegavirtės, Švilpynės vadovės, dar 
nebuvo matęs tokios švarios: kepurėje nė vienos dėmelės. Vestibiulyje 
šalia Filčo stovėjo madam Pensnė, iki kelių apsigobusi juodu plonu 
šydu. Filčas buvo sutrintu juodu kostiumu, atsiduodančiu naftalinu, ir 
su kaklaraiščiu. 

Išėjęs ant laiptų, Haris pamatė, jog jie eis prie ežero. Saulė glostė 
veidą. Tylėdami jie pasuko paskui profesorę Makgonagal į vietą, kur 
eilėmis stovėjo šimtai kėdžių. Per jų vidurį ėjo takas, pasibaigiantis prie 
marmurinės pakylos. Buvo nuostabi vasaros diena. 

Daugelis kėdžių jau buvo užimtos. Prisirinko ir senų, ir jaunų, ir pra- 
šmatniai apsitaisiusių, ir varganai apsirengusių. Daugumos žmonių Haris 
nepažino, bet buvo ir pažįstamų, tarp jų Fenikso brolijos nariai Kingslis 
Šeklboltas, Rukna Baisioji Akis, Tonks įstabiai rožiniais plaukais, Remas 
Lubinas, laikantis ją už rankos, ponia ir ponas Vizliai, Fler su Bilu, Fredis 
ir Džordžas, apsivilkę juodos slibino odos švarkais. Užjų, apkėtusi tris kė- 


500 


XXX » BALTASIS KAPAS 


des, sėdėjo madam Maksima, Tomas, „Kiauro katilo“ savininkas, Arabela 
Fig, Nevertėlė Hario kaimynė Ligustrų gatvėje; bosinės gitaros virtuozė 
iš „Likimo deivių“ grupės, madam Malkin, Skersiniame skersgatvyje lai- 
kanti drabužių parduotuvę, ir žmonės, Hariui pažįstami iš matymo, kaip 
antai „Šerno galvos“ barmenas ir ragana, Hogvartso eksprese stumdanti 
prekių vežimėlį. Atvyko ir pilies vaiduokliai, saulės šviesoje įžiūrimi tik 
tada, jei pajudėdavo, šiaip mirguliuojantys lyg įkaitęs oras. 

Haris, Ronis, Hermiona ir Džinė susėdo eilės gale arčiau ežero. Žmonės 
šnibždėjosi, sakytum vėjelis žolę siūravo. Čiulbėjo paukščiai. Laidotuvi- 
ninkų minia vis augo. Haris pamatė, kaip Luna padeda atsisėsti Neviliui, 
ir jį užplūdo šiltas, geras jausmas. Tą vakarą, kai žuvo Dumbldoras, jie 
vieni iš visos DK atsiliepė į Hermionos kvietimą, ir Haris suprato kodėl: 
jie labiausiai pasigedo DK veiklos, tikriausiai kasdien tikrindavo savo 
monetas, ar neskelbiamas naujas užsiėmimas... 

Į priekį nuėjo Kornelijus Karamelė, susikrimtęs ir, kaip visada, sukio- 
damas rankoje žalią katiliuką. Haris atpažino Ritą Nepasėdą. Jos pirštai 
raudonais nagais laikė suspaudę bloknotą. Haris įniršo pamatęs Doloresą 
Ambridž rupūžiška fizionomija, gedulinga mina, su juodu aksominiu 
kaspinu žilose garbanose. Pamačiusi kentaurą Firenzį, stovintį prie van- 
dens it sargybinis, ji krūptelėjo ir nukurnėjo į tolimesnę vietą. 

Pagaliau susėdo mokytojai. Pirmoje eilėje oriai įsitaisė Skrimdžeras, 
šalia - profesorė Makgonagal. Įdomu, ar Skrimdžeras ir visi kiti svarbūs 
ponai nuoširdžiai gaili Dumbldoro? Staiga pasigirdo melodija, keista, ne 
šio pasaulio melodija, ir, pamiršęs, kaip nemėgsta ministerijos, Haris ėmė 
dairytis, iš kur ji sklinda. Ne jis vienas: daug galvų žvalgėsi ir smalsiai, 
ir neramiai. 

- Štai ten, - šnipštelėjo į ausį Džinė. 

Skaidriame saulės nutviekstame vandenyje visai netoli paviršiaus, 
siaubingai primindami Žemesniąsias formas, plūduriavo vandeniai blyš- 
kiais veidais, vandeny besiplaikstančiais alyviniais plaukais; jų chotas 
giedojo negirdėta kalba. Nors Hariui pašiurpo sprandas, giesmė buvo 

graži. Ji kalbėjo apie netektį ir neviltį. Žvelgdamas į kraupius vandenių 
veidus, Haris jautė, jog jie bent jau gaili Dumbldoro. Tada vėl niuktelėjo 
Džinė, jis apsidairė. 

Taku tarp kėdžių lėtai žengė Hagridas. Veidas ašarotas, jis tyliai verkė. 
Jo rankose, suvyniotas į violetinį aksomą, nusagstytą aukso Žvaigždė- 
mis, buvo Dumbldoro kūnas. Skausmas pervėrė Hariui širdį: akimirką 
toji keista melodija ir taip arti esantis Dumbldoro kūnas, regis, aptemdė 
skaisčią vasaros dieną. Ronis išbalo. Džinei ir Hermionai ant kelių biro 
ašaros. 

Jie nelabai įžiūrėjo, kas darosi priekyje. Hagridas, atrodo, kūną pa- 
guldė ant pakylos. Eidamas atgal ėmė griausmingai šnypštis nosį. Kai 
kas, tarp jų Doloresa Ambridž, pasipiktino. Bet Haris žinojo, kad Dumbl- 
dorui būtų buvę nusispjaut. Jis draugiškai pamojo pro šalį žengiančiam 
Hagridui, bet jo akys, užtinusios nuo ašarų, vargu ar matė kelią. Haris 
dirstelėjo į paskutinę eilę, kur suko Hagridas, ir viską suprato: apsivilkęs 
baisinio didumo švarku ir kelnėmis, ten riogsojo milžinas Gropas, nuo- 
lankiai, kone žmogiškai nuleidęs savo griozdišką makaulę. Hagridas 
atsisėdo šalia pusbrolio, ir Gropas paglostė Hagridui galvą - taip, kad 
kėdės kojos sulindo į žemę. Haris vos nenusikvatojo. Tačiau muzika nu- 
tilo, jis vėl nusisuko į priekį. 

Priešais Dumbldoro kūną atsistojo nedidelis pasišiaušęs žmogelis pa- 
prastu juodu apsiaustu. Ką jis kalba, Haris negirdėjo. Per šimtus galvų 
ji pasiekdavo tik paskiri žodžiai: „dvasios taurumas“, „intelektualinis 
indėlis“, „kilni širdis“. Nieko tie žodžiai nereiškė. Nieko nesakė apie tą 
Dumbldorą, kurį Haris pažinojo. Staiga jis prisiminė keletą Dumbldoro 
pamėgtų žodžių - „išvėsėlis“, „šlamas“, „žliumba“, „trupuliukas“ — ir 
vos nesusijuokė. Kas jam darosi? 

Kairėje kažkas supliuškeno - jis pamatė, kad vandeniai išniro irgi 
norėdami pasiklausyti. Prisiminė, kaip prieš dvejus metus Dumbldoras 
tupėjo prie pat vandens ir vandeniškai šnekėjosi su jų vade. Įdomu, kur 

jis išmoko šios kalbos? Kiek daug Haris taip ir nepaklausė, kiek daug 
pats nepasakė... 

Ūmai jį nutvilkė žiauri tiesa, galutinė ir nepaneigiama. Dumbldoro ne- 
bėra, jis mirė. Haris iki skausmo suspaudė delne medalioną, bet iš akių vis 
tiek ištryško ašaros. Nusigręžęs nuo Džinės ir kitų, jis žvelgė virš ežero, 
miško pusėn, o žmogelis juodu apsiaustu toliau sau dudeno. Pamiškėje 
kažkas sujudėjo. Tai kentaurai atėjo pareikšti pagarbos. Nesiartino, bet 
Haris matė, kaip jie sustingę stovi medžių šešėlyje ir žiūri į burtininkų 
minią nuleidę savo lankus. Ir Haris prisiminė pirmąją košmarišką išvyką 
į Uždraustąjį mišką, pirmą kartą, kai susidūrė su padaru, kuris vadinosi 
Voldemortas, ir kaip juodu su Dumbldoru vėliau kalbėjosi apie kovą su 
juo. Svarbiausia, sakė Dumbdloras, kovoti, kovoti ir kovoti, nepasiduoti, 
tik šitaip sutramdysi blogį, net jei jo ir nesunaikinsi. 

Ir Haris, sėdėdamas toje vasaros atokaitoje, staiga aiškiai išvydo, kaip 
visi žmonės, kurie jį mylėjo, vienas paskui kitą užstojo jį pasiryžę ap- 
ginti: motina, tėvas, krikštatėvis, galiausiai Dumbldoras. Tačiau dabar 
visa tai baigėsi. Jis nebeleis, kad tarp jo ir Voldemorto atsistotų koks 
kitas žmogus; turės pamiršti iliuziją, kurios reikėjo atsikratyti, kai buvo 
vienų metukų, - iliuzijos, jog tėvų glėbys gali apginti nuo visko. Iš šito 
košmaro nepabusi, tamsoje neišgirsi jaukaus kuždesio, jog visa tai tėra 
vaizduotės vaisius. Paskutinis ir didžiausias jo sergėtojas mirė, jis liko 
vienui vienas ir vienišas kaip niekada. 

Pagaliau žmogelis nutilo ir atsisėdo. Haris laukė, gal dar kas nors 
atsistos, tikėjosi daugiau kalbų, galbūt ministro, bet niekas nejudėjo. 

Keli žmonės suriko. Dumbldoro kūną ir visą pakylą, ant kurios jis 
gulėjo, apsiautė skaisčios baltos liepsnos, jos kilo vis aukščiau. Ėmė ran- 
gytis balti dūmai, ore įgaunantys visokias keistas formas: Hariui nutirpo 
širdis, kai dangaus mėlynėn lyg ir smagiai purptelėjo feniksas. Tačiau 
ugnis užgeso. Jos vietoj atsirado baltas marmurinis kapas. 

Žmonės vėl sujudo, kai orą perskrodė strėlių spiečius, bet jos nukrito 
toliau nuo minios. Haris suprato, jog tai kentaurų saliutas. Matė, kaip 

jie apsisuko ir dingo miško tankmėje. Ir vandeniai lėtai paniro atgal į 
žalią ežero gelmę. 

Haris pasižiūrėjo į Džinę, Ronį ir Hermioną. Ronis buvo susiraukęs lyg 
nuo saulės. Hermionos veidas blizgėjo nuo ašarų, tačiau Džinė nebeverkė. 
Jos žvilgsnis buvo kietas, atkaklus, toks pat kaip tada, kai ji apkabino jį 
Grifų Gūžtos komandai be jo laimėjus kvidičo rungtynes, ir jis pajuto, 
jog juodu puikiai supranta kits kitą: jam papasakojus, ką ketina daryti, 
ji nesakys: „Būk atsargus“ ar: „Nedaryk to“, bet pritars jo pasiryžimui 
nesitikėdama, kad jis gali kitaip pasielgti. Sukaupęs drąsą, Haris prabilo 
apie tai, ką turėjo pasakyti vos Dumbldorui mirus. 

- Paklausyk, Džine, — tyliai tarė jis. Žmonės aplinkui ėmė kilti nuo 
kėdžių ir šnekučiuotis. - Daugiau nebegaliu su tavim draugauti. Turime 
liautis susitikinėję. Mes negalime būti kartu. 

— Tikriausiai dėl kokios nors kvailos ir taurios priežasties? - kreivai 
šyptelėjo ji. 

— Šitos kelios savaitės su tavim... buvo lyg iš svetimo gyvenimo, - tarė 
Haris. - Bet aš negaliu... mes negalime... Turiu kai ką nuveikti vienas. 

Ji nepravirko, tik įdėmiai pažvelgė. 

— Voldemortas pasinaudoja savo priešų artimaisiais. Vieną kartą tu jam 
jau pasitarnavai kaip jaukas, ir tik todėl, kad esi mano geriausio draugo 
sesuo. Pagalvok, koks pavojus tau grės, jei nenustosime draugauti. Jis 
sužinos, išsiaiškins. Pasistengs pasiekti mane per tave. 

— Ojeigu man nesvarbu? - piktai atšovė Džinė. 

— Man svarbu, - pasakė Haris. - Kaip, manai, jausčiausi, jeigu dabar 
būtų tavo laidotuvės? O kaltas būčiau aš... 

Ji nusisuko į ežerą. 

— Aš niekada nepraradau vilties, - prabilo ji. - Visada tikėjausi. Her- 
miona mokė gyventi savo gyvenimą, galbūt draugauti su kuo nors kitu, 
bent kiek apsiraminti. Prisimeni, kaip aš nepajėgdavau kalbėti tau esant? 
Ir jai atrodė, kad tu galbūt labiau mane pastebėsi, jeigu aš... na, labiau 
būsiu savimi. 


504 


XXX +» BALTASIS KAPAS 


— Gudruolė ta Hermiona, - bandė nusišypsoti Haris. - Gaila, kad 
anksčiau nesusiprotėjau pakviesti tavęs į pasimatymą. Būtume kartu 
praleidę visą amžinybę... mėnesius... gal net metus... 

— Tačiau tu buvai pernelyg užsiėmęs, gelbėjai burtininkų pasaulį, - nu- 
sijuokė Džinė. - Na, aš nesistebiu. Žinojau, kad galų gale šitaip ir bus. 
Žinojau, kad nerasi laimės nesumedžiojęs Voldemorto. Gal todėl tu man 
taip ir patinki. 

Haris nebeturėjo jėgų klausytis, be to, manė, kad ilgiau sėdėdamas 
šalia jos praras visą ryžtą. Ronis, matė jis, apkabinęs Hermioną glostė 
jai plaukus, oji kūkčiojo jam į petį. Jam pačiam nuo ilgos nosies kapsėjo 
ašaros. Liūdnai mostelėjęs, Haris atsistojo, nusigręžė nuo Džinės, nuo 
Dumbldoro kapo ir nudrožė paežere. Judėti buvo kur kas geriau nei 
sėdėti. Lygiai taip kuo greičiau išvykt ieškoti Horokrusų ir Voldemorto 
bus geriau negu laukti... 

— Hari! 

Jis atsigręžė. Jo pusėn skubiai klibikščiavo Rufas Skrimdžeras, pasi- 
ramsčiuodamas lazda. 

— Vis laukiau, kada galėsime šnektelėti. Ar nieko, jei tave galiuką pa- 
lydėsiu? 

— Nieko, - abejingai metė Haris ir žengė toliau. 

— Hari, baisi tragedija, - tarė Skrimdžeras. - Nemoku apsakyti, kaip 
aš pasibaisėjau išgirdęs apie tai. Dumbldoras buvo didis burtininkas. 
Kaip žinai, mudu ne visada sutarėme, bet niekas geriau už mane jo ne- 
pažįsta... 

— Ko norite? - tiesiai paklausė Haris. 

Skrimdžeras suirzo, bet mikliai pakeitė miną - jo veidas vėl tapo 
graudžiai supratingas. | 

- Tu, aišku, prislėgtas sielvarto, - pasakė jis. - Žinau, jog buvai labai 
artimas Dumbldorui. Ko gera, vienas visų laikų mėgstamiausių jo mo- 
kinių. Ryšys tarp judviejų... 

— Ko norite? - sustojęs pakartojo Haris. 

Skrimdžeras irgi sustojo, užsikvempė ant lazdos ir įbedė į Harį skvar- 
bų žvilgsnį. 

— Girdėjau, jog tą vakarą, kai jis mirė, buvo su tavim iškeliavęs iš 
mokyklos. 

— Kas sakė? - paklausė Haris. 

- Dumbldorui žuvus, observatorijos bokšto viršuje kažkas sustingdė 
vieną Mirties Valgytoją. Be to, ten buvo rastos dvi šluotos. Ministerija 
dar sugeba sudėti du ir du. 

— Malonu girdėti, - atšovė Haris. - Tačiau kur vykau su Dumbldoru 
ir ką dariau, mano vieno reikalas. Jis norėjo, kad niekas to nežinotų. 

— Aišku, tokia ištikimybė pagirtina, - sunkiai valdydamasis tarė 
Skrimdžeras, - tačiau Dumbldoro nebėra, Hari. Jis miręs. 

— Mokykloje jo nebeliks tik tada, jeigu joje nebebus jam ištikimų mo- 
kinių, - nejučia nusišypsojo Haris. 

— Vaike, net ir Dumbldoras nesugeba grįžti iš... 

— Aš ir nesakau, kad sugeba. Jūs negalite suprasti. Bet aš neturiu ko 
jums pasakyti. 

— Suprask, Hari, ministerija gali tau pasiūlyti įvairiausią apsaugą. Su 
džiaugsmu paskirsiu tavo paslaugoms porą savo Aurorų... 

Haris nusijuokė. 

— Voldemortas nori savo rankomis mane nugalabyti, jokie Aurorai jo 
nesulaikys. Taigi dėkui už pasiūlymą, tačiau ne. 

— Vadinasi, - šaltai tarė Skrimdžeras, - tai, ko prašiau tave per Ka- 
lėdas... 

— Per Kalėdas? A, taip... Prašėte, kad aš visam pasauliui paskelbčiau, 
kokius kalnus jūs verčiate... 

- Ir keliu visuomenės dvasią! - atkirto Skrimdžeras. 

Haris pagalvojo. 

- Ar Steną Šalitakį paleidote? 

Skrimdžero veidas nusidažė bjauria violetine spalva, labai panašiai 
kaip dėdės Vernono. 

— Matau, kad esi... 

— Dumbldoro žmogus iki kaulų smegenų. Tikrai taip, - pasakė Haris. 

Skrimdžeras dar sužaibavo akimis ir daugiau nieko netaręs nušlubavo 
savo keliu. Haris matė, jog jo laukia ministerijos delegacija, nervingai 
žvilgčiojanti į teberaudantį Hagridą ir Gropą. Jie vis dar sėdėjo savo 
kėdėse. Su Skrimdžeru prasilenkė Ronis ir Hermiona, skubantys pas 
Harį. Haris nuėjo jų pusėn. Jie susitiko po didžiuliu bukmedžiu, kur 
laimingesniais laikais tiek sėdėta drauge. 

— Ko Skrimdžeras norėjo? - pakuždomis paklausė Hermiona. 

— To paties, ko ir per Kalėdas, - gūžtelėjo Haris. - Norėjo, kad papa- 
sakočiau apie Dumbldorą ir sutikčiau būti jo reklaminiu berniuku. 

Ronis, valandėlę grūmęsis su savimi, garsiai tarė Hermionai: 

— Klausyk, noriu grįžti ir duot į snukį Persiui! 

— Ne, - sugriebė ji jam už rankos. 

— Man pagerėtų savijauta! 

Haris nusikvatojo, net Hermiona šyptelėjo, tačiau pažvelgusi į pilį 
beregint surimtėjo. 

— Negaliu įsivaizduoti, kad mes galbūt nebegrįšime čia, - tyliai pasakė 
ji. - Kaip galima Hogvartsą uždaryti? 

- Gal dar nebus uždarytas, - burbtelėjo Ronis. - Čia mums ne dides- 
nis pavojus negu namie, ar ne? Visur dabar vienoda padėtis. Sakyčiau, 
Hogvartsas net saugesnis, jame daugiau burtininkų, galinčių apginti. 
Kaip manai, Hari? 

— Net jei mokykla ir bus atidaryta, aš nebegrįšiu. 

Ronis išsižiojo, bet Hermiona liūdnai tarė: 

— Žinojau, kad taip pasakysi. Tačiau ką ketini daryti? 

— Vėl grįšiu pas Durslius, nes Dumbldoras to norėjo, - atsakė Ha- 
ris. - Tačiau ten būsiu labai trumpai, paskui iškeliausiu iš jų namų 
visiems laikams. 

— Bet kurgi dėsies, jeigu negrįši į mokyklą? 

- Turbūt trauksiu į Godriko Daubą, - sumurmėjo Haris. Ši mintis su- 
kosi galvoje nuo pat Dumbldoro mirties. - Man viskas ten ir prasidėjo. 
Tiesiog jaučiu, jog man reikia vykti tenai. Dar galiu aplankyti tėvų kapus, 
labai norėčiau. 

— O tada? - paklausė Ronis. 

— Tada reikės suieškoti visus likusius Horokrusus, ar ne? - pasakė 
Haris, žiūrėdamas į baltą Dumbldoro kapą, atsimušantį vandenyje prie 
kito kranto. - Jis norėjo, kad aš tai padaryčiau, todėl apie juos ir papa- 
sakojo. Jei Dumbldoras neklydo, - ojis tikrai neklydo, - jų dar turi būti 
keturi. Privalau juos surasti ir sunaikinti, o tada gaudyti septintą Vol- 
demorto sielos dalį, tą, kuri tebėra jo kūne. Ir privalau jį nužudyti, taip 
man skirta. O jei kelyje kur nors pasipainios Severas Sneipas, juo geriau 
man ir juo blogiau jam. 

Stojo ilga tyla. Minia beveik visa išsivaikščiojo. Žmonės plačiu lan- 
ku aplenkdavo milžiną Gropą, o tas apkabinęs guodė teberaudantį 
Hagridą. 

— Mes ten atsirasime, - prabilo Ronis. 

— Ką? 

— Tavo tetos ir dėdės namuose. Iš ten keliausime su tavimi, kad ir kur 
išsiruoštum. 

— Ne, -skubiai tarė Haris. Šito nebuvo numatęs, manė, kad jie supras, 
jog į tą be galo pavojingą kelionę jis leisis vienas. 

— Vieną sykį tu mums jau sakei, - priminė Hermiona, - jog panorėję 
visada galime sukti atgal. Jau turėjome laiko apsispręsti, tiesa? 

— Mes su tavimi, kad ir kas atsitiktų, - pažadėjo Ronis. - Tačiau, drau- 
guži, pirmiausia turėsi pasisvečiuoti mūsų namuose, tik tada ką nors 
pradėsime, pavyzdžiui, vyksime į Godriko Daubą. 

— Kodėl? 

— Bilo ir Fler vestuvės, gal pamiršai? 

Haris nustebęs pakėlė akis: mintis, kad pasaulyje esama tokių norma- 
lių dalykų kaip vestuvės, buvo beveik neįtikėtina, tačiau nuostabi. 

— Taip, negalima praleisti, - pagaliau tarė jis. 

Jo ranka nejučia vėl sugniaužė netikrąjį Horokrusą, bet, nepaisant 
visko, nepaisant tamsaus ir vingiuoto tako, kuris jo laukė priešaky, ne- 
paisant paskutinio susidūrimo su Voldemortu, kurio žinojo neišvengsiąs, 
nesvarbu, po mėnesio, metų ar dešimtmečio, širdis džiaugėsi, kad laukia 
dar viena, paskutinė auksinės ramybės diena su Roniu ir Hermiona. 

